
NOTICE 

SUR 


CLÉMENT  MAROT 


Pour  le  biographe  curieux  qui  tient  à  savoir 
à  fond  son  Marot,  il  n'est  peut-èire  plus  de 
trouvaille,  plus  de  regain  à  espérer  après  les 
chercheurs  intrépides  qui  ont  fouillé  dans  tous 
les  documents,  qui  ont  remué  la  poussière  des 
vieilles  archives,  à  Paris,  à  Gahors,  à  Genève. 
L'histoire  de  notre  poëte  n'est  plus  à  faire. 
Marot  est  connu  presque  tout  entier.  Ses 
mœurs,  ses  aventures,  ses  misères,  ses  tribu- 
lations, ont  été  mises  en  pleine  lumière,  et  ce 
qui  de  son  existence  reste  dans  une  demi- 
obscurité,  c'est  le  côté  purement  romanesque. 
Le  prestige  de  la  célébrité  lui  valut-il  quelques 
bonnes  fortunes  princières  ;  l'agrément  de  sa 
conversation,  le  tour  vif  et  attrayant  de  son 
esprit,  la  finesse  insinuante  de  ses  manières, 
la  poésie,  purent-ils  faire  oublier  à  Diane  de 
Poitiers  et  à  Marguerite  de  Valois  sa  nais- 
sance, sa  courte  taille  et  sa  figure  peu  avan- 
tageuse? Il  est  au  moins  permis  de  révoquer 
en  doute  ces  aubaines  accréditées  trop  légère- 
ment par  quelques  érudits  moins  convaincus 

qu'ingénieux.  Ce  serait  s'avancer  beaucoup,  à 
la  suite  de  Lenglet-Dufresnoy,  pour  n'en  citer 
qu'un,  que  de  voir  Diane  de  Poitiers  dans  la 
Dame  Diane  dont  Marot  se  plaît  à  répéter  le 
nom  :  la  galanterie,  dans  cette  cour  légère  du 
commencement  du  xvP  siècle»,  n'était  pas 
ennemie  d'une  prudente  réserve,  et  l'indiscré- 
tion même  qu'il  faudrait  supposer  au  poëte 
amoureux  suffirait  à  démontrer  qu'il  ne  fut 
jamais  l'amarit  de  la  puissante  favorite. 

Rien  n'autorise  à  être  ph.i^'  àifirmatif  au  sujet 
de  ses  relations  avec  Marguerite  de  Valois.  Le 
rondeau  LVII,  Du  baiser  de  s'amye  (1524)  a 
excité  l'humeur  badine  de  quelques  biographes: 

En  la  baisatit  m'a  dit  :  «  Amy  sans  blasme, 
Ce  seul  baiser,  qui  doux  bouches  embasme, 
Les  arres  sont  du  bien  tant  espéré.  • 

En  1524,  Marguerite  n'était  pas  encore  veuve 
du  duc  d'Alençon,  qui  ne  mourut  que  l'année 
suivante,  et  rien  ne  vient  prouver  même  que 
la  chanson  VII  ne  se  rapporte  pas  à  une  autre 
Dame,  ou  même  ne  soit  une  pure  imagination 
du  poëte.  Elle  se  remaria  en  1527.  Au  carnaval 
de  cette  même  année,  elle  dansait  avec  Clément 
Marot.  Entre  elle  et  lui  put  naître  une  certaine 
intimité  d'esprit  et  de  sentiment.  Plus  tard, 
elle  dut  lui  faire  la  confidence  des  mécontente- 
ments qu'elle  recevait  d'Henri,  roi  de  Navarre, 
son  époux,  «qui  la  traicta  si  mal,  dit  Brantôme, 
et  eust  encore  fait  pis  sans  le  roy  François  son 
frère,  qui  parla  bien  à  lui,  le  rudoya  fort  et 
le  menaça  pour  honorer  si  peu  sa  soeur,  veu  le 
rang  qu'elle  tenoit.  »  Marot  se  crut-il  autorisé 

à  lui  parler  avec  passion  ?  Marguerite  (qu'il 
appellera  familièrement  sa  sœur)  le  reçut-elle 
avec  bonté  et  lui  accorda-t-elle  un  baiser...  les 
arres  du  Uen  tant  espéré?  Nous  sommes 
porté  à  nous  défier  de  ces  inductions  de  fan- 
taisie, et  si  à  ce  sujet  rien  n'est  plus  à  révéler 
ni  à  éclaircir,  on  ne  peut  affirmer  que  la  du- 
chesse d'Alençon,  avant  ou  après  son  mariage 
avec  le  roi  de  Navarre,  ait  été  la  maîtresse  de 
Marot.  Tout  en  faisant  la  part  large  aux  mœurs 
connues  de  cette  reine  si  libre  d'allure ,  il 
convient  de  reléguer  dans  le  domaine  du  ro- 
man ces  aventures  galantes  et  piquantes,  mais 
dénuées  de  sanction  historique. 

Ces  réserves  faites,  nous  ne  trouvons  plus 
rien  dans  la  vie  de  Clément  Marot  qui  ne  soit 
communément  établi  et  accepté.  Il  naquit  vers 
la  lin  de  l'année  1495,  à  Cahors,  en  Quercy  : 

Quercy,  de  toy,  Salel,  se  vantera, 
Et,  comme  croy,  de  moy  ne  se  taira. 

On  voit  que  le  poëte,  quand  il  écrivait  cette 
épigramme  Des  poètes  françoys^  avait  déjà 
conscience  de  sa  valeur  et  entrevoyait  sa  gloire 
rayonnant  dans  la  postérité.  Vaniteux,  fanfa- 
ron, présomptueux  et  gonflé  d'une  célébrité  qui 
ne  faisait  que  s'accroître,  il  revient  plus  d'une 
fois  dans  ses  vers  sur  Timmortalité  qui  l'attend. 

Son  père,  dont  le  nom  se  trouve  diverse- 
ment écrit  dans  les  documents  du  tabellionage 
et  de  l'Université  de  Gaen  :  —  Jean  Mares  ou 
des  Mares,  Jean  Marais  ou  des  Maretz,  —  était 
lui-même  poëte,  non  sans  talent.  La  renom- 

mée  de  son  fils  l'a  préservé  de  l'oubli.  Jean 
Marot  était  de  Normandie.  Il  fut  attaché  suc- 
cessivement comme  escripvain  à  la  reine  Anne 
de  Bretagne,  à  Louis  XII,  qu'il  suivit  pendant 
l'expédition  de  Gênes,  et  enfin  à  François  V* 
en  qualité  de  secrétaire  et  de  valet  de  chambre. 

Clément  Marot,  après  avoir  terminé  d'assez 
mauvaises  études  universitaires,  s'associa  à  la 
troupe  des  Enfants  Sans-Souci,  qui  jouait 
des  soties  devant  le  public.  Il  se  mit  ensuite  à 
fréquenter  le  Palais  et  à  vivre  dans  la  basoche; 
mais  il  devint  bientôt  page  de  messire  de 
Neuville,  seigneur  de  Villeroy,  qui,  après 
l'avoir  conduit  à  la  guerre  suscitée  contre  la 
France,  sous  Louis  XII,  par  la  ligue  de  l'An- 
gleterre, de  la  Suisse  et  de  l'empereur,  l'intro- 
duisit à  la  cour.  François  de  Valois  n'était  pas 
encore  François  V^  quand  notre  poëte  lui  pré- 
sentai Jugement  de  Minos.  Son  esprit  agréable, 
leste  et  original  lui  attira  les  bonnes  grâces  du 
futur  roi,  et  il  eut  bientôt  à  la  cour  des  amis 
illustres. 

En  1519  il  entra  à  la  cour  de  Marguerite  de 
Valois  en  qualité  de  valet  de  chambre  et  ne 
tarda  pas  à  être  couché  en  son  estât  —  autre- 
ment dit  à  devenir  son  pensionnaire,  tout  en 
restant  attaché  à  la  cour  militaire  de  son  mari, 
le  duc  d'Alençon.  En  1521,  quand  éclata  la 
guerre  contre  Charles-Quint,  il  suivit  son 
maître  à  l'armée  du  Nord,  d'où  il  adressa  deux 
épitres  à  Marguerite. 

On  voit,  dans  ses  pièces  galantes,  qu'il  devint, 
vers  l'année   1523,    amoureux   d'une  Diane, 

que  quelques  biographe:^  ont  prise  à  tort  pour 
Diane  de  Poitiers.  En  1524,  il  en  reçut  quel- 
ques témoignages  de  sympathie,  et  si  Ton 
interprète  un  peu  complaisamment  l'élégie  II, 
Diane  aurait  fait  les  avances  : 

Un  an  y  a  que  par  toy  commencée, 
Fut  l'araytié 

Il  avait  près  de  trente  ans. 

Mais  la  même  année  1524,  Marot  suivit 
François  I®""  en  Italie.  Blessé  au  bras  à  la. ba- 
taille de  Pavie,  il  fut  retenu  prisonnier.  Relâ- 
ché peu  après,  il  revint  en  France  et  voulut 
redoubler  d'empressement  auprès  de  Diane, 
qui  l'avait  déjà  oublié  et  le  trahissait.  Une  autre 
inclination  lui  avait  enlevé  sa  terrestre  déesse. 

Il  n'eut  pas  la  dignité  fière  qui  convenait 
dans  cette  fâcheuse  conjoncture  et  résolut  de  se 
venger  de  la  perfide  par  des  chansons.  lia  chan- 
son XIX  lui  reproche,  sous  le  nom  d'Ysabeau, 
de  s'être  laissé  séduire  par  l'or  et  les  diamants  : 

Las  !  par  vertu  j'ay  son  amytié  quise, 
Mais  par  richesse  un  autre  l'a  conquise. 

Mal  lui  en  prit,  si  on  l'en  croit  lui-même,  qui 
attribue  à  Diane  courroucée  la  rigueur  avec 
laquelle  il  fut  traité  pour  ses  opinions  reli- 
gieuses. Mais  son  emprisonnement  fut  plu- 
tôt le  châtiment  rigoureux  des  inconséquences 
de  sa  conduite,  de  son  étourderie,  de  ses  indis- 
crétions; et  ne  faut-il  pas  aussi  tenir  compte  de 
l'ombrage  que  faisait  à  quelques  courtisans 
la  faveur  dont  il  jouissait? 

On  sait  que  Marguerite  de  Valois  aimait  à 

s'entourer  de  lettrés,  d'artistes,  de  poëtes, 
d'érudits.  Il  se  trouvait  aussi  à  sa  cour  des 
théologiens.  Mài'gueyite  favorisait  la  Réforme, 
et  Marôt,  perdant  toute  prudence,  et  poussé  en 
avant  par  des  novateurs  plus  habiles  et  plus 
réfléchis,  se  montra  plein  d'enthousiasme 
pour  la  religion  nouvelle.  Accusé]  d'hérésie 
et  d'avoir  mangé  lard  en  carême^  pendant  que 
François  I*"*  élait  retenu  prisonnier  en  Espagne, 
il  se  vit  ejifermer  en  février  1526  dans  la  prison 
du  Châtelet,  qu'il  a  dépeinte  avec  tant  de  vi- 
gueui'  dans  sa  pièce  de  Y  Enfer  ^  en  accusant  de 
sa  mésaventure  Diane  sous  le  nom  de  Luna 
(changeante  comme  la  lune)  : 

Bien  avez  leu,  sans  qu'il  s'en  faille  un  A, 
Gomme  je  fuz  par  l'instinct  de  Luna 

C'est  dans  cette  extrémité  qu'il  écrivit  à  son 
ami  Lyon  Jamet  la  fable  touchante  du  Lion  et 
du  Rat.  Il  put  sortir  peu  après  de  cet  enfer  par 
la  protection  d'un  ami  de  Marguerite,  l'évèque 
de  Chartres,  Gaillard,  qui  le  garda  comme  hôte 
plutôt  que  comme  prisonnier  dans  un  agréable 
pavillon  au  milieu  d'un  délicieux  jaidin.  Cette 
même  année  1 526  fut  celle  de  sa  mise  en  liberté 
et  de  la  mort  de  son  père,  auquel  il  succéda 
dans  êes  fonctions  de  valet  de  garde -robe 
du  roi .  Mais  l'année  suivante ,  ayant  fait 
échapper  des  mains  des  archers  un  homme  que 
l'on  venait  d'arrêter,  il  f\it  incarcéré  à  sa  place, 
et  c'est  alors  qu'il  envoya  sa  fameuse  épître  au 
roi,  qui  écrivit  de  sa  main  à  la  cour  des  aides 
Un  ordre  d'élargissement. 


«UR   CLEMENT    MAROT  X 

Marot  jugea  prudent  de  se  retirer  à  Nérac, 
auprès  de  Marguerite,  qui  venait  de  se  marier 
avec  Henri  d'Albret,  roi  de  Navarre.  C'est 
l'époque  présumée  de  ses  amours  avec  celte 
princesse.  Nous  avons  dit  que  nous  ne  pou- 
vons croire  à  ces  amours,  sur  la  foi  décii- 
vains  bénévoles,  de  biographes  à  la  suite, 
parmi  lesquels  nous  regrettons  de  compter 
'Lenglet-Dufresnoy,  dont  la  notice  qui  ouvre 
son  édition  de  l'œuvre  de  Clément  Marot  n'est 
pas  sans  mérite. 

Les  épitres  nous  apprennent  vaguement  que 
vers  celte  époque  il  eut  encore  des  démêlés 
avec  la  justice,  qu'il  essuya  une  maladie  et  se 
maria.  Le  nom  de  sa  femme  est  resté  inconnu. 

Peu  après,  accusé  de  nouveau  d'hérésie, 
Marot  dut  son  salut  à  la  sauvegarde  du  roi  de 
Navarre  et  de  Marguerite. 

Il  se  décida  alors  prudemment  à  ne  plus 
s'occuper  de  religion  et  à  se  renfermer  tout 
entier  dans  la  poésie,  —  serment  de  poëte,  — 
et  il  publia  en  1532  V Adolescence  Clémentine, 
court  recueil  de  ses  premières  pièces. 

En  1533,  il  accompagna  François  I*''",  qui  alla 
à  Marseille  conférer  avec  le  pape.  En  1535,  il 
était  à  Blois  avec  la  cour  lorsque  de^placards 
violents  contre  la  messe  furent  affichés  aux 
portes  des  églises  de  Paris.  Plusieurs  de  ses  amis 
furent  arrêtés  Lui-même  avait  été  dénoncé 
comme  calviniste,  et  l'on  saisit  à  Paris  ses  livres 
et  ses  papiers.  Son  cas  était  déféré  au  Parlenieat, 

L'afiaire  cette  fois  sentait  le  fagot.  11  jugea 
prudent  de  prendre  la  fuite,  passa  par  le  IBéain, 

OÙ  il  laissa  son  fils  comme  page  auprès  de 
Marguerite,  traversa  les  Alpes  et  se  réfugia 
à  Ferrare,  auprès  de  la  duchesse  Renée  de 
France,  qui  était  dévouée  à  la  nouvelle  religion*. 
Autre  malechance,  le  pape  Paul  III  obligea  le 
duc  à  chasser  Marot,  qui  partit  avec  Calvin. 

Il  se  rendit  d'abord  à  Venise,  où  il  vécut 
misérablement  près  d'une  année,  et  d'où  il 
s'adressa  à  François  !<""  pour  demander  son 
rappel.  Marguerite  l'obtint,  et  il  put,  en  1536, 
revenir  en  France.  François  P''  lui  fit  l'accueil 
le  plus  flatteur,  et  il  le  protégea  contre  les 
ennemis  poétiques  que  lui  valut  sa  querelle 
avec  François  Sagon,  leur  chef.  Pour  ajouter  à 
ses  malheurs,  notre  poëte  conçut  la  malencon- 
treuse idée  de  traduire  les  Psaumes  de  David 
à  l'usage  des  Réformés.  Ces  médiocres  imita- 
tions, emphatiques  et  souvent  grotesques, 
eurent  un  immense  succès.  On  a  peine  à  croire 
aujourd'hui  qu'elles  aient  pu  exciter  tant  d'en- 
thousiasme d'un  côté,  et  de  l'autre  tant  de 
haine  et  de  colère.  Les  calvinistes  les  appre- 
naient par  cœur  et  les  récitaient  en  public.  Plu- 
sieurs de  ces  Psaumes  furent  mis  en  musique, 
et  les  courtisans,  les  grandes  dames,  le  roi  lui- 
même,  les  chantaient.  Le  soir,  à  la  promenade,  le 
Pré  aux  Clercs  retentissait  de  ces  chants  héré- 
tiques. Grande  alarme  des  moines,  et  grandes 
clameurs.  Jean  Bouchard,  l'inquisiteur  de  la  foi^ 

*  Ce  fils.  Michel,  le  seul  connu  de  ses  enfants,  est  auteur 
de  deux  dizains  et  d'une  ode  à  Marguerite.  Sa  vie  fut  pro- 
bablement courte.  Quelques-uns  ont  dit  que  Marot  l'emmena 
avec  lui  en  Italie. 

et  tous  les  sorbonnicqueurs  pressèrent  le  roi 
pour  qu'il  défendît  à  Marot  d'achever  l'ouvrage. 
Le  roi  céda.  Obligé  encore  une  fois  de  quitter 
la  France,  Marot  alla  retrouver  son  ami  Calvin 
à  Genève,  qui  passait  déjà  pour  la  patrie  de 
toutes  les  franchises  et  de  toutes  les  libertés. 
Il  y  continua  la  traduction  des  Psaumes.  Mais 
Genève  fut  pour  le  pauvre  Marot  une  ville  de 
persécution  :  les  chefs  de  la  secte  nouvelle,  qui 
l'avaient  applaudi  et  flatté  de  loin,  comme  un 
adepte  ardent  qui  servait  à  propager  leurs  doc- 
trines, ne  voyaient  plus  en  lui  maintenant 
qu'un  débauché  et  un  imposteur.  On  a  pré- 
tendu, disons-le  sans  y  croire,  qu'il  fut  con- 
damné à  être  pendu  pour  crime  d'adultère,  et 
qu'il  en  fut  quitte  pour  la  peine  du  fouet, 
l'amitié  de  Calvin  lui  ayant  valu  cette  grâce. 
Marot  était  bien  capable  d'avoir  séduit  la  femme 
de  son  hôte  ;  mais  les  registres  du  Consistoire 
de  Genève  attestent  qu'«il  fut  seulement 
réprimandé  pour  avoir  joué  une  partie  de  tric- 
trac». Maltraité,  injurié,  chassé  ignominieuse- 
ment, il  se  rendit  à  Turin.  Le  Piémont  était 
alors  sous  la  puissance  des  Français,  et  il  y 
reçut  encore  quelques  marques  de  la  faveur 
de  François  P'\  C'est  là  qu'il  mourul^  dans  un 
état  voisin  de  la  misère,  au  mois  de  septem- 
bre 1544,  à  l'âge  d'environ  quarante-neuf  ans. 
Ceux  qui  gouvernaient  le  Piémont  au  nom  de 
François  V^^  ne  lui  avaient  donné  qu'une  retraite 
et  ne  s'étaient  pas  montrés  des  hôtes  généreux. 
Cette  année  même  de  sa  mort,  1544,  parut 
la  seconde  édition  de   ses   œuvres,   l'édition 

remarquable  de  Lyon,  à  l'enseigne  du  Rocher^ 
contenant  plusieurs  pièces  qui  manquaient  à 
la  première,  celle  de  1538,  publiée  par  Marot 
lui-même  et  imprimée  par  Étionne  Dolet.  La 
troisième,  plus  complète  encore  que  la  précé- 
dente, est  celle  de  1596,  du  médecin  Mizière. 
Les  nombreuses  éditions  publiées  depuis  ont 
presque  toutes  suivi  le  classement  par  dates 
des  premières.  Il  n'était  pas  inutile^  dans  notre 
nouvelle   édition  des  œuvres  complètes,   de 
conserver   ces   dates,    de   marquer  dans  des 
notes   ces  jalons   des   recueils   primitifs,    de 
désigner  ainsi  les  pièces  tirées  de  ces  recueils, 
celles  qui    restent    sans    désignation   appar- 
tenant à  des  éditions  diverses.  Clément  Marot 
est  un  de  ces  hommes  supérieurs  (  non  pas 
de    génie)    qui   méritent    que   rien   ne    soit 
négligé  dans  la  reproduction  de  leurs  écrits. 
Dans  ce  commencement  du  xvi^  siècle,  où  la 
mode  était  encore  aux  romans  de  chevalerie,  à 
la  poésie  langoureuse  et  affadie   du   moyen 
âge,  l'apparition  de  Clément  Marot  fut  saluée 
comme  la  venue  d'un  genre  nouveau  dans  les 
lettres.  Ses  premières  poésies  révélèrent  tout 
d'abord   un   esprit    vif,    alerte,    souple,   une 
malice  enjouée,  une  intelligence   ouverte.  Il 
était  doué  de  qualités  rares  qui  eurent  le  bon- 
heur de  pouvoir  se  développer  à  une  époque 
favorable.  Écrivain  du  moyen  âge,  pour  ainsi 
parler,  plutôt  que  de  la  Renaissance,   il  se 
présentait  avec  un  langage  précis,  une  fmesse 
d'expression,  un  style  gracieux  qui  frappèrent 
les  esprits  dans  ce  milieu  élégant  et  déjà  raf- 

fine  où  il  vécut.  11  est  vrai  que,  dans  ses  vers, 
les  inversioDS  tourDent  quelquefois  au  torlille- 
meut  de  la  phrase  pour  amener  la  rime,  et 
qu'il  lui  arrive  de  se  donner  la  puérile  satis- 
faction du  jeu  de  mots  et  même  de  ces  p'o- 
verles  énigmatiqiies  dont  quelques-uns  parais- 
sent indéchiffrables  aujourd'hui  ;  mais  on  n"a 
peut-être  pas  assez  apprécié  les  profits  que  la 
langue  française,  alors  si  peu  fixée  et  si  indé- 
cise, put  tirer  de  sa  diction  claire  et  mesurée. 
Il  n'existait  encore  ni  orthographe  ni  syntaxe  ; 
point  de  dictionnaire  ni  de  grammaire  pour 
faire  cesser  cette  incohérence  et  cette  confu- 
sion'. Marot  se  préoccupa  de  cette  absence  de 
règle  dans  Tépigramme  LXXVII,  A  ses  disci- 
ples, et  si  sa  langue  a  de  ces  nombreuses  irré- 
gularités qui,  du  reste,  ne  choquaient  nulle- 
ment ses  contemporains,  elle  marqua  du  moins 
la  voie  du  progrès  aux  écrivains  qui  le  prirent 
pour  modèle.  «  L'idiome  de  Marot,  dit  M.  Ge- 
ruzez,  s'est  maintenu  à  l'état  de  langue  spéciale, 
et  il  n'y  en  a  pas  qui  la  vaille  pour  l'épi- 
gramme,  la  ballade  et  le  rondeau.  »  En  somme, 
Marot  fut  un  maître...  dans  les  genres  secon- 
daires, on  dirait  aujourd'hui  un  habile  artiste. 
Le  rondeau,  le  Tï^ndrigal,  Tépigramm^ surtout. 


*  On  sait  y)ien  que  deux  dictionnaires  parurent  du  \ivant 
de  Clément  Marot.  Le  premier  est  le  Dictionnaire  polyr 
glotte  d'Ambr.  Calepino.  publié  en  1502,  plusieurs  fois 
refondu  et  augmenté  dopu-s.  Mais  son  auteur  n'avait  pris 
aucun  souci  particulier  de-  l'orthographe  des  mots  de  la 
langue  française.  Uî  sfcond,  de  lo31,  est  un  dictionnaire 
latin,  Thésaurus  liaguœ  laùinœ^  de  Robert  Estienne. 

répître  badine,  sont  les  genres  qui  vont  le 
mieux  à  son  esprit. 

On  a  plus  vanté  qu'imité,  depuis  Boileau, 
son  élégant  badinage^  faculté  d'instinct  qui 
se  jouait  à  l'aise  .et  à  plaisir  surtout  dans  les 
pièces  gnvoises  et  obscènes.  Ses  habitudes 
licencieuses,  son  imagination  libertine  pous- 
saient volontiers  Marot,  et  le  goût  du  temps 
répugnait  peu  à  ces  compositions.  Par  un 
heureux  contraste,  dans  quelques-unes  de  ses 
épîtres  et  de  ses  élégies,  la  grâce  se  mêle 
à  une  extrême  délicatesse  de  sentiment.  Le 
poëte  quelquefois  arrive  au  pathétique,  mais 
sans  grands  effets  et  sans  grands  transports. 
Quelques  pièces  légères  ont  des  tours  heu- 
reux. Si  Marot  n'a  pas  les  ailes  de  l'éléva- 
tion quand  il  veut  imiter  les  poètes  latins  et 
David,  on  oublie  volontiers  ses  défauts  et  ses 
défaillances  en  présence  de  chefs-d'œuvre  tels 
que  les  épigrammes  du  Lieutenant  Maillard, 
du  Gros  Prieur,  de  VAihé  et  son  Valet,  du 
Passereau  de  Maupas,  A  Selva  et  à  Jïeroet,  le 
rondeau  du  Bon  vieux  temps,  l'épi tre  Au  roy 
pour  avoir  étédêroM,  celle  qu'il  lui  adressa  pour 
se  faire  mettre  en  liberté,  et  quelques  autres. 

Toutes  ces  poésies  légères,  faites  de  finesse 
et  de  grâce  naïve,  avaient  mis  de  bonne  heure 
leur  auteur  au  premier  rang  des  poètes  de  son 
temps. 

B.  Sai:«t-Marg. 


L'AUTIIEUR   A   SON   LIVRE 


Oster  je  veulx  (approche  toy,  mon  livre) 
Un  tas  d'escripts  qui  par  d'autres  sont  faicts. 
Or  va,  c'est  faict  :  cours  léger,  et  délivre  ; 
Deschargé  t'ay  d'un  lourd  et  pesant  faix. 
S'ilz  font  escripts  (d'avanture)  iniparfaictz, 
Te  veulx  tu  faire  en  leur  faultes  reprendre  ? 
S'ilz  les  font  bien,  ou  mieulx  que  je  ne  fais, 
Pourquoy  veulx  tu  sur  leur  gloire  entreprendre? 
Sans  eulx  (mon  livre)  en  mes  vers  pourras  prendre 
Vie  après  moy,  pour  jamais,  ou  long  temps  ; 
Mes  œuvres  donc  content  te  doivent  rendre  : 
Peuples  et  Roys  s'en  tiennent  bien  contens. 


A  SA  DAME 


Tu  as  pour  te  rendre  amusée 
Ma  jeunesse  en  papier  icy  ; 
Quand  a  ma  jeunesse  abusée, 
Une  autre  que  toy  l'a  usée  ; 
Contente  toy  de  ceste  cy. 


LA  MORT  N'y  MORD. 


CtÊMÏNT  MAROT,  !. 


OPUSCULES 


LE  TEMPLE  DE  CUPIDO' 


AU  ROY  FRANÇOIS  l" 

(Dédicace  placée  en  tête  de  l'édition  gothique  du  Temnle 
de  Cupido,  sans  lieu  ni  date,  in-8o  de  12  f.) 

N*a  pas  long  temps,  Prince  magnanime,  une  fille  incon- 
stante, nommée  Jeune  Hardiesse,  m'incitoit  de  vous  pré- 
senter ce  petit  traicté  d'amourettes,  en  me  disant  : 
«  Pourquoy  diffères  tu?  Fus  tu  mal  recueilly  lorsque  luy 
présentas  le  Jugement  de  Minos  ?  »  Adonc  je  respondy  : 
«  Ma  jeune  fille,  le  recueil  que  ce  hault  Prince  me  feit  alors 
fut  de  la  sorte  dont  maintesfoys  l'avois  souhaitté.  Mais  de 
ce  bon  recueil  fut  cause  la  matière  du  livre  dont  tu  parles, 
d'autant  qu'il  touchoit  des  armes,  tant  proufitables  que 
décentes  à  jeune  Prince.  Et  cestuy  parle  d'amour,  effemi- 
nant  les  cueurs  haultains,  et  à  eulx  peu  convenable.  Donc 
ne  t'eshaby  se  je  crains  luy  faire  présent.  »  A  peine  fut  ma 
response  mise  à  fin,  que  cette  garse  affectée  me  va  dire  : 
t  Veulx  tu  donc  maintenir  (homme  ignorant)  amourettes 
astre  indécentes  à  jeune  Prince  ?  Ton  peu  de  sçavoir 
congnoistras  ores  par  le  contraire  que  je  te  veuil  prouver.» 
Lors,  cuydant  répliquer,  ma  loquence  interrompit  par  un 
rondeau  qu'elle  tira  du  coffret  de  sa  jeune  rhétorique,  disant 


RONDEAD 

En  sa  jeunesse  un  prince  do  valeur, 
Pour  éviter  cnnuy  plein  de  ilialheur, 
Le  noble  estât  des  armes  doibt  comprendre, 
Et  le  beau  Irain  d'amoureltes  aprendre* 
Sans  trop  aimer  voneriqne  cha'our. 

P'èco  comprise  dans    édition  do  'I>38. 


Ai'ines  le  font  liardy,  preux  et  vainqueur, 
Amours  aussi  font  d'un  prineo  le  cucur 
Plus  libéral  que  ne  fut  Alexandre 
En  sa  jeunesse. 

S'il  est  hardy,  preux  et  entrepreneur, 
11  sera  dict  plein  de  los  et  bonheur; 
S'en  sa  largesse  il  veult  sa  main  eslendro, 
Aymé  sera  tant  du  grand  que  du  mcndrc  : 
Par  amour  donc  un  ]ii  ince  acquiert  honneur 
Eu  sa  jounosse. 


Tant  m'a  prcsché,  o  Roy  tresmagnjgnime,  cl  tant  a  faict 
par  son  babil  Jeune  Hardiesse,  qu'elle  m'a  mené  devant 
vostre  royale  Majesté,  et  de  faict  m'a  dict  en  chemin  que 
vous  avez  je  ne  syay  quelle  grâce  d'excuser  les  ignorans, 
qui  supporteroit  tout.  De  laquelle  grâce.  Sire,  je  vous 
supplie  d'user  au  besolng  sur  ce  mien  petit  livre,  parlant 
de  trois  sortes  d'amours.  L'une  est  ferme,  l'autre  legiere, 
tt  la  tierce  vénérienne,  et  sur  laquelle  est  escripte  en 
•jnondaines  comparaisons  la  construction  du  Temple  de 
Cupido  par  un  amoureux  errant,  lequel  y  fut  en  la  queste 
de  sa  dame  nommée  Ferme  Amour,  disant  ainsi  : 

Sur  le  printemps  qne  la  belle  Flora,  etc. 

(Comme  dans  le  Temple  de  Cupido.) 


A   MESSIRE 
NICOLAS  DE    NEUFVILLE 

CHEVALIER,  SEIGNEUR  DE  VILLEROY 
CLÉU.   MAROT,  S. 


(Dédicace  placée  en  tête  du  Temple  de  Cupido,   dans 
l'édition  des  Œuvres  publiée  par  Dolet,  en  45à8.} 


En  revoiant  les  escriptz  de  ma  jeunesse,  pour  les  re- 
mettre plus  clerz  que  devant  en  lumière,  il  m'est  entré  en 
mémoire  que  estant  encores  page,  et  h.  toy,  treshonoré 
Seigneur,  je  composay  par  ton  commandement  la  queste  de 
Ferme  Amour,  laquelle  je  trouvay  au  meilleur  endroit  du 
Temple  de  Cupido,  en  le  visitant  comme  l'aage  lors  le  re- 
queroit.  C'est  bien  raison  doncques  que  l'œuvre  soit  à  toy 
dédiée,  qui  la  commandas,  à  toy  mon  premier  maistre,  et 
celluy  seul  (hors  mis  les  Princes)  que  jamais  je  servy.  Soit 
doncques  consacré  ce  petit  livre  à  ta  prudence,  noble  sei- 
gneur de  Neufville,  à  fin  qu'en  recompense  de  certain 
temps  que  Marot  a  vescu  avecques  toy  en  ceste  vie,  tu 
vives  ça  bas  après  la  mort  avecque»  luy,  tant  que  ses 
Œuvres  dureront. 

De  Lyop,  ce  quinziesrae  jour  de  May  133^ 

Sur  le  printemps,  que  la  belle  Flora 
Les  champs  couverts  de  diverse  flour  a, 
Et  son  amy  Zephyrus  les  es  vente, 
Quand  doulcement  en  Tair  souspire  et  vente, 
Ce  jeune  enfant  Gupido,  dieu  d'aymer, 
Ses  yeulx  bandez  commanda  deffermer, 
Pour  contempler  de  son  throsne  céleste 
Tous  les  amants  qu'il  attainct  et  moleste. 

Adonc  il  veit  au  tour  de  ses  charroys. 
D'un  seul  regard,  maintz  victorieux  roys,  . 
Haultz  empereurs,  princesses  magnifiques, 
Laides  et  laidz,  visages  deifiques, 
Filles  et  filz  eu  la  fleur  de  jeunesse, 
Et  les  plus  forts  subjectz  à  sa  haultesse. 

Brief,  il  congneut  que  toute  nation 
Ployoit  soubz  luy  comme  au  vent  le  sion: 
Et,  qui  plus  est,  les  plus  souverains  dieux 
Veit  trébucher  soubz  ses  dardz  furieux. 
Mais  ainsi  est  que  ce  cruel  enfant, 
Me  voyant  lors  en  aage  triumphant. 
Et  m'esjouyr  entre  tous  ses  souldars. 
Sans  point  sentir  la  force  de  ses  dards  ; 
Voyant  aussi  qu'en  mes  œuvres  et  dicts 
J'allois  blasmant  d'amours  tous  les  edicts, 
Délibéra  d'un  assault  amoureux 
Rendre  mon  cueur(pour  une)  langoureux. 

Pas  n'y  faillit  :  car  par  trop  ardante  ire 
Hors  de  sa  trousse  une  sagette  tire 
De  boys  mortel,  empenné  de  vengeance, 
Portant  un  fer  forgé  par  Desplaisance 
Au  feu  ardant  de  Rigoureux  Refus, 

Laquelle  lors  (pour  me  rendre  confus) 
Il  descocha  sur  mon  cueur  rudement. 

Qui  lors  congneust  mon  extresme  tourment, 
Bien  eust  le  cueur  emply  d'inimitié 
Si  ma  douleur  ne  l'eust  meu  à  pitié  ; 
Car  d'aucun  bien  je  ne  fuz  secouru 
De  celle  là  pour  qui  j'eslois  féru, 
Mais  tout  ainsi  que  le  doulx  vent  Zepliyre 
Ne  pourroit  pas  fendre  marbre  ou  porphyre, 
Semblablement  mes  souspirs  et  mes  criz. 
Mon  doulx  parler  et  mes  humbles  escriptz 
N'eurent  povoir  d'amollir  le  sien  cueur, 
Qui  contre  moy  lors  demeura  vainqueur. 

Dont  congnoissant  ma  cruelle  maistresse 
Estre  trop  forte  et  fiere  forteresse 
Pour  chevalier  si  foible  que  j'estoye, 
Voyant  aussi  que  l'amour  où  jectoye 
Le  mien  regard  portoit  douleur  mortelle, 
Deliberay  si  fort  m'eslongner  d'elle, 
Que  sa  beauté  je  mettrois  en  oubly  ; 
Car  qui  d'amours  ne  veult  prendre  le  ply, 
Et  a  désir  de  fuyr  le  danger 
De  son  ardeur,  pour  tel  mal  estranger, 
Besoing  luy  est  d'eslongner  la  personne, 
A  qui  son  cueur  énamouré  se  donne. 
Si  leiz  dès  lors  (pour  plus  estre  certain 
De  l'oublier  )  un  voyage  loingtain  ; 
Car  j'entrepris  soubz  espoir  de  liesse 
D'aller  chercher  une  haulte  déesse 
Que  Juppiter  de  ses  divines  places 
Jadis  transmit  en  ces  régions  basses 
Pour  gouverner  les  esperitz  loyaulx 
Et  résider  es  dommaines  royaulx. 

C'est  Ferme  Amour,  la  dame  pure  et  munde 
Qui  long  temps  a  ne  fut  veue  en  ce  monde; 
Sa  grand'  bonté  me  feit  aller  grand'  erre 
Pour  la  choi  cher  en  haulte  mer  et  terre, 
Ainsi  que  faict  un  chevalier  errant  ; 
Et  tant  allay  celle  dame  querant. 
Que  peu  de  temps  après  ma  départie 
J'ay  circuy  du  monde  grand'  partie, 

OÙ  je  trouvay  gens  de  divers  regard, 

A  qui  je  dy  :  «  Seigneurs,  si  Dieu  vous  gard, 

En  cesle  terre  avez  vous  point  congnu 

Une  pour  qui  je  suis  icy  venu, 

La  fleur  des  fleurs,  la  chaste  colombelle. 

Fille  de  paix,  du  monde  la  plus  belle. 

Qui  Ferme  Amour  s'appelle.  Hela^,  Seignears> 

Si  le  sçavez,  soyez  m'en  cnseigueurs.  » 

Lors  l'un  se  taist,  qui  me  fantasia; 
L'autre  me  dict  :  «  Mille  ans  ou  plus  y  a, 
Que  d'Amour  Ferme  on  ce  lieu  ne  souvint.  » 
L'autre  me  dict  :  «  Jamais  icy  ne  vint.  » 
Dont  tout  soudain  me  prins  à  despiter. 
Car  je  pensois  que  le  hault  Juppiler 
L'eust  de  la  terre  en  son  tlirosne  ravio. 

Ce  neantmoins,  ma  pensée  assouvie 
De  ce  ne  fut  ;  tousjours  me  preparay 
De  poursuyvir.  Et  si  deliberay, 
Pour  rencontrer  celle  dame  pudique, 
De  m'en  aller  au  temple  Gupidicque 
En  m'esbalant  :  car  j'euz  en  espérance 
Que  là  dedans  faisoit  sa  demeurance. 

Ainsi  je  pars  :  pour  aller  me  prépare 
Par  un  matin,  lors  qu'Aurora  sépare 
D'avec  le  jour  la  ténébreuse  nuict, 
Qui  aux  devotz  pèlerins  tousjours  nuit. 

Le  droict  chemin  assez  bien  je  trouvoye  : 
Car  çà  et  là,  pour  addresser  la  voye  ^ 

Du  lieu  dévot,  les  passans  pèlerins 
AUoient  semans  roses  et  romarins, 
Faisans  de  fleurs  mainte  belle  montjoye, 
Qui  me  donna  aucun  espoir  de  joye. 

Et,  d'autre  part,  rencontray  sur  les  rangs 
Du  grand  chemin  maintz  pèlerins  errants 
En  souspirant,  disans  leur  advanture 
Touchant  le  fruict  d'amoureuse  pasture. 
Ce  qui  garda  de  tant  me  soucier, 
Car  de  leur  gré  vindrent  m'associer, 
Jusques  à  tant  que  d'entrer  je  fuz  prest 
Dedans  ce  temple,  oii  le  dieu  d'amour  est, 
Fainct  à  plusieurs,  et  aux  autres  loyal. 

Or  est  ainsi  que  son  temple  royal 
Suscita  lors  mes  ennuyez  esprits  ; 
Car  environ  de  ce  divin  pourpris 
Y  souspiroit  le  doulx  vent  Zephyrus, 
Et  y  chantoit  le  gaillard  Tityrus. 
Le  grand  dieu  Pan  avec  ses  pastoureaux, 
Gardant  brebis,  beufz,  vaches  et  taureaux, 
ïi'aisoit  sonner  chalumeaux,  cornemuses 
Et  flageoletz  pour  esveiller  les  Muses, 
Nymphes  des  boys  et  déesses  haultaines 
Suyvans  jardins,  boys,  fleuves  et  fontaines. 
Les  oyseletz  par  grand  joye  et  deduyt 
De  leurs  gosiers  respondent  à  tel  bruyt. 
Tous  arbres  sont  en  ce  lieu  verdoyans  ; 
Petits  ruisseaulx  y  furent  undoyans, 
Tousjours  faisans  au  tour  des  prez  herbus 
Un  doulx  murmure ,  et  quand  le  cler  Phebns 
Avoit  droit  là  ses  beaulx  rayons  espars, 
Telle  splendeur  rendoit  de  toute  pars 
Ce  lieu  divin,  qu'aux  humains  bien  sembloit 
Que  terre  au  ciel  de  beauté  ressembloit, 
Si  que  le  cueur  me  dit  par  previdence 
Celluy  manoir  estre  la  résidence 
De  Ferme  Amour,  que  je  queroye  alors. 

Parquoy,  voyant  de  ce  lieu  le  dehors 
Estre  si  beau.  Espoir  m'admonesta 
De  poursuyvir,  et  mon  corps  transporta 
(Pour  rencontrer  ce  que  mon  cueur  poursuyt) 
Près  de  ce  lieu,  basty  comma  il  s'epsuyU 

Ce  temple  estoit  un  clos  fleury  verger, 

Passant  en  tout  le  val  délicieux 

Auquel  jadis  Paris,  jeune  berger. 

Pria  d'amour  Pogasis  aux  beaulx  yeulx  ; 

Car  bien  sembloit  que  du  plus  hault  des  ciculx 

Juppiter  fust  venu  au  mortel  estre 

Pour  le  construire  et  le  faire  tel  estre, 

Tant  reluysoit  en  exquise  beauté. 

Brief,  on  l'eust  pris  pour  paradis  terrestre, 

S'Eve  et  Adam  dedans  eussent  esté. 

Pour  ses  armes,  Amour  cuysant 

Porte  de  gueules  à  deux  traicts, 

Dont  Tun,  terré  d'or  tresluysant, 

Cause  les  amoureux  attraictz  ; 

L'autre,  dangereux  plus  que  très, 

Porte  un  ter  de  plomb  mal  couché. 

Par  la  poincte  tout  rebouché, 

Et  rend  l'amour  des  cueurs  estainclo. 

De  l'un  tut  Apollo  touché  ; 

De  l'autre  Daphné  fut  attaincte. 

Si  tost  que  j'euz  l'escusson  limité, 
Levay  les  yeulx,  et  proprement  je  veiz 
Du  grand  portail  sur  la  sublimité 
Le  corps  tout  nud,  et  le  gratieux  vis 
De  Gupido,  lequel  pour  son  devis 
Au  poing  tenoit  un  arc  riche  tendu, 
Le  pied  marché,  et  le  bras  estendu, 
Prest  de  lascher  une  flesche  aguysée 
Sur  le  premier,  fust  fol  ou  entendu, 
Droict  sur  le  cueur,  et  sans  prendre  visée, 

La  beauté  partant  du  dehors 
De  celle  maison  amoureuse 
D'entrer  dedans  m'incita  lors. 
Pour  veoir  chose  plus  sumptueuse  : 
Si  vins  de  pensée  joyeuse 
Vers  Bel  Acueil  le  bien  apris. 
Qui  de  sa  main  dextre  m'a  pris, 
Et  par  un  fort  estroict  sentier 
Me  feit  entrer  au  beau  pourpris 
Dont  il  estoit  premier  portier. 

Le  premier  huys  de  toutes  fleurs  vermeilles 
Estoit  construict,  et  de  boutons  yssans, 
Signifiant  que  joyes  nompareilles 
Sont  à  jamais  en  ce  lieu  fleurissans. 

Geluy  chemin  tindrent  plusieurs  passans, 

Car  Bel  Acueil  en  gardon  la  barrière  ; 

Mais  Faulx  Danger  gardoit  sur  le  derrière 

Un  portail  faict  d'espines  et  chardons, 

Et  dechassoit  les  pèlerins  arrière, 

Quand  ilz  venoient  pour  gaigner  les  pardons. 

Bel  Acueil,  ayant  robe  verte, 

Portier  du  jardin  précieux. 

Jour  et  nuict  laisse  porte  ouverte 

Aux  vrays  amans  et  gracieux, 

Et  d'un  vouloir  solacieux 

Les  retire  soubz  sa  baniere. 

En  chassant  (sans  grâce  planiere, 

Ainsi  comme  il  est  de  raison  ) 

Tous    ceulx  qui  sont  de  la  manière 

Du  faulx  et  desloyal  Jason. 

Le  grand  autel  est  une  haulte  roche, 

De  tel'  vertu,  que  si  aulcun  amant 

La  veult  fuyr,  de  plus  près  s'en  approche, 

Gomme  l'acier  de  la  pierre  d'aymant. 

Le  ciel,  ou  poisle,  est  un  cèdre  embasmant 

Les  cueurs  humains,  duquel  la    largeur   grande 

Gœuvre  l'autel.  Et  là  (pour  toute  offrande) 

Gorps,  cueur  et  biens  à  Venus  fault  livrer. 

Le  corps  la  sert,  le  cueur  grâce  demande, 

Et  les  biens  font  grâce  au  cueur  délivrer. 

De  Gupido  le  dyademe 
Est  de  roses  un  chappolet, 
Que  Venus  cueillit  elle  mcsme 
Dedans  son  jardin  verdelet. 
Et  sur  le  printemps  nouvelet 
Le  transmit  à  son  cher  enfant, 
Qui  de  bon  cueur  le  va  coiffant. 
Puis  donna  pour  ces  roses  belles 
A  sa  mère  un  char  triumphant, 
Gonduict  par  douze  colombelles. 

Devant  l'autel,  deux  cyprez  singuliers 
Je  veis  fleurir  soubz  odeur  embasmée, 

Et  me  dit  on  que  c'esloient  les  pilliers 
Du  grand  autel  de  Ilaulte  Renommée. 
Lors  mille  oyseaulx  d'une  longue  raméo 
Vindrent  voler  sur  ces  vertes  courtines, 
Prelz  de  chanter  chansonnettes  divines. 
Si  demanday  pourquoy  là  sont  venus, 
Mais  on  me  dit  :  «  Amis,  ce  sont  matines, 
Ou'ilz  viennent  dire  en  l'honneur   de  Venus.   ï> 

Devant  Tymage  Gupido 

Brusloit  le  brandon  de  destresse, 

Dont  fut  enflammée  Dido, 

Biblis,  et  Helaine  de  Grèce. 

Jehan  de  Mehun,  plein  de  grand'  sagesse, 

L'appelle,  en  terme  savoureux. 

Brandon  de  Venus  rigoureux. 

Qui  son  ardeur  jamais  n'attrempe  : 

Toutcsfoys  au  temple  amoureux 

Pour  lors  il  servoit  d'une  lampe. 

Sainctes  et  sainctz  qu'on  y  va  reclamer. 
C'est  Beau  Parler,  Bien  Geler,  Bon  Pvappojt, 
Grâce,  Mercy,  Bien  Servir,  Bien  Aymer, 
Qui  les  amans  font  venir  à  bon  port. 
D'autres  aussi,  où  (pour  avoir  support 
Touchant  le  faicL  d'amoureuses  conquestes) 
Tous  pèlerins  doivent  faire  requestes, 
OITrendcs,  vœuz,  prières  et  clameurs; 
Car  sans  ceulx  là  Ton  ne  prent  point  les  LosLes 
Qu'on  va  chassant  en  la  forest  d'Amours. 

Chandelles  flambans  ou  estainctes, 

Que  tous  amoureux  pèlerins 

Portent  devant  telz  sainctz  et  sainctes, 

Ce  sont  bouquelz  de  romarins. 

Les  chantres,  lynotz  et  serins, 

Et  rossignolz  au  gay  courage, 

Qui  sur  buyssons  de  verd  boscage, 

Ou  branches,  en  lieu  de  pulpitres, 

Chantent  le  joly  chant  ramage 

Pour  Versetz,  Responds  et  Epistres.    ^ 

Les  vitres  sont  de  clair  et  fin  chrystal, 

Où  painctes  sont  les  gestes  autentiques 

De  ceulx  qui  ont  jadis  de  cueur  loyal 

Bien  observé  d'Amours  les  loix  antiques. 

En  après  sont  les  tressainctes  reliques, 

Carcans,  anneaux  aux  secretz  tabernacles  ; 

Escuz,  ducatz,  dedans  les  clos  obstacles  ; 

Grands  cliaines  d'or,  dont  maint  beau  corps  est  ceint, 

Uui  en  amour  font  trop  plus  de  miracles 

Que  Beau  Parler,  ce  tresglorieux  sainct. 

Les  voultes  furent  à  merveilles 
Ouvrées  souverainement  : 
Car  Priapus  les  feit  de  treilles, 
De  fueilles  de  vigne  et  serment. 
Là  dépendent  tant  seulement 
Bourgeons  et  raisins  à  plaisance  ; 
Et  pour  en  planter  abondance, 
Bien  souvent  y  entre  Bacclms, 
A  qui  Amour  donne  puissance, 
De  mectre  guerre  entre  bas  culs. 

Les  cloches  sont  tabourins  et  doulcines, 
Harpes  et  liiz,  instrumens  gracieux, 
Haultboys,  flageotz,  trompe Ites  et  buccines, 
Rendans  un  son  si  très  solacieux 
Qu  il  n'est  souldard,  tant  soit  audacieux, 
Qui  ne  quiclast  lances  et  braquemars, 
Et  ne  saillist  hors  du  temple  de  Mars 
Pour  estre  moyne  au  temple  d'amourettes. 
Quand  il  orroit  sonner  de  toutes  pars 

Le  carillon  de  cloches  tant  doulccttes. 

• 

Les  dames  donnent  aux  malades 
Qui  sont  recommandez  aux  prosnes 
Rys,  baisers,  regards  et  œillades  ; 
Car  ce  sont  d'Amours  les  aumosnes. 
Les  prescheurs  sont  vieilles  matrones 
Qui  aux  jeunes  donnent  courage 
D'employer  la  ileur  de  leur  aage 
A  servir  Amour  le  grand  roy, 

Tant  que  souvent  par  beau  langage 
Les  convertissent  à  la  Loy. 

Les  fons  du  temple  estoient  une  fontaine 

Oii  decouroit  un  ruisseau  argentin  ; 

Là  se  baignoit  mainte  dame  haultaine 

Le  corps  tout  nud,  monstrant  un  dur  tetin. 

Lors  on  eust  veu  marcher  sur  le  patin  , 

Povres  amans  à  la  tesie  enfumée. 

L'un  apportoit  à  sa  tresbicn  aymôe 

Esponge,  pigne,  et  chascun  appareil  ; 

L'autre  à  sa  dame  eslendoit  la  ramée, 

Pour  la  garder  de  Tardeur  du  soleil. 

*      Le  cimetière  est  un  verd  boys, 
Et  les  murs,  bayes  et  buyssons  ; 
Arbres  plantez,  ce  sont  les  croix  ; 
De  profundis,  gayes  chansons. 
Les  amans  surprins  de  frissons 
D'amours,  et  attrapez  es  Jaqs, 
Devant  quelque  huys,  tristes  et  las, 
Près  la  tumbe  d'un  trespassé, 
Chantent  souvent  le  grand  helas, 
Pour  requiescant  inpace. 

Ovidius,  maistre  Alain  Charretier, 

Pétrarque,  aussi  le  Roman  de  la  Rose, 

Sont  les  messelz,  bréviaire  et  psaultier, 

Qu'en  ce  sainct  temple  on  lit,  en  rithmc  et  prose  ; 

Et  les  leçons  que  chanter  on  y  ose, 

Ce  sont  rondeaux,  ballades  vireletz, 

Motz  à  plaisir:  rithmes  et  triolelz, 

Lesquelz  Venus  apprend  à  retenir 

A  un  grand  tas  d'amoureux  nouveletz. 

Pour  mieulx  sçavoir  dames  entretenir.     . 

Autres  manières  de  chansons 

Léans  on  chante  à  voix  contrainctes, 

Ayant  casses  et  meschans  sons, 

Car  ce  sont  crys,  pleurs  et  complainctcs. 

Les  petites  chapelles  sainctes 

Sont  chambrettes  et  cabinetz, 


DB    CUPIDO  17 

Ramées,  boys  et  jardinetz, 
Où  l'on  se  perd  quand  le  verd  dure  ; 
Leurs  huys  sont  faictz  de  buyssonnelz, 
Et  le  pavé  tout  de  verdure. 

Le  benoistier  fut  faict  en  un  grand  plain 
D'un  lac  fortloing  d'herbes,  plantes  et  fleurs,* 
Pour  eau  beneite  estoit  de  larmes  plein, 
Dont  fut  nommé  le  piteux  Lac  de  pleurs; 
Car  les  amans  dessoubz  tristes  couleurs 
Y  sont  en  vain  mainte  larme  espandans. 
Les  fruictz  d'amours  là  ne  furent  pendans; 
Tout  y  sechoit  tout  au  long  de  l'année  : 
Mais  bien  est  vray  qu'il  y  avoit  dedars, 
Pour  aspergez  une  rose  fennée. 

Marguerites,  lys  et  œilletz, 
^asseveloux,  roses  flairantes, 
Romarins,  boutons  vermeiUetz, 
Lavandes  odoriférantes, 
Toutes  autres  fleurs  apparentes, 
Jettans  odeur  tresadoulcie. 
Qui  jamais  un  cueur  ne  soucie , 
G'estoit  de  ce  temple  l'encens. 
Mais  il  y  eust  de  la  soucie  : 
Voylà  qui  me  trouble  le  sens. 

Et  si  aucun  (pour  le  monde  laisser) 
Veult  là  dedans  se  rendre  moyne  ou  prcbstro, 
Tout  aultre  estât  iuy  convient  délaisser, 
Puis  va  devant  Genius  l'archiprebslre, 
Et  devant  tous,  en  levant  la  main  dextre, 
D'estre  loyal  iàict  grand  vœux  et  sermentz. 
Sur  les  autelz  couverts  de  parementz,  * 
Qui  sont  beaux  litz  à  la  mode  ordinaire, 
Là  où  se  font  d'amours  les  sacrements 
De  jour  et  nuict,  sans  aucun  luminaire. 

Depuis  qu'un  homme  est  là  rendu, 
Soit  s£ige,  ou  sot,  ou  peu  ydoine. 
Sans  estre  ne  raiz  ne  tondu. 
Incontinent  on  le  faict  moyne. 
Mais  quoy  ?  il  n'a  pas  grand  essoine 

A  comprendre  les  sacritices  : 

Car  d'amourettes  les  services 

Sont  faictz  en  termes  si  tresclairs, 

Que  les  apprenlifz  et  novices 

En  sçaivent  plus  que  les  g^rans  clercs. 

De  requiem  les-  messes  sont  aulbades, 

Cierges  rameaux,  et  sièges  la  verdure, 

Où  les  amans  font  rondeaux  et  ballades. 

L'un  y  est  gay,  l'autre  mal  y  endure  : 

L'une  mauldict  par  angoisse  tresdure 

Le  jour  auquel  elle  se  maria; 

L'autre  se  plainct  que  jaloux  mary  a. 

Et  les  sainctz  motz  que  l'on  dict  pour  les  amcs, 

Gomme  Pater  otJiAve  Maria, 

C'est  le  babil  et  le  caquet  des  dames. 

Processions,  ce  sont  morisques 
Que  font  amoureux  champions, 
Les  hayes  d'Allemaigne  frisques, 
Passe  piedz,  bransles,  tourdions. 
Là  par  grans  consolations 
Un  avec  une  devisoit, 
Ou  pour  Evangiles  lisoit 
L'art  d'aymer  faict  d'art  poétique  ; 
Et  l'autre  sa  dame  baisoit 
En  lieu  d'une  saincte  relique. 

En  tous  endroicts  je  visite  et  contemple, 

Presques  estant  de  merveille  esgaré  ; 

Car  en  mes  ans  ne  pense  point  veoir  temple 

Tant  cler,  tant  net,  ne  tant  bien  préparé. 

De  chascun  cas  fut  à  peu  près  paré. 

Mais  toutesfoys  y  eust  faulte  d'un  poinct, 

Car  sur  Fautel  de  paix  n'y  avoit  poinct  : 

Raison  pourquoy  ?  iousjours  Venus  la  be'le, 

Et  Gupido,  de  sa  darde  qui  poinct, 

A  tous  humains  faict  la  guerre  mortelle. 

Joye  y  est,  et  deuil  remply  d'ire 
Pour  un  repos,  des  travaulx  dix  ; 
Et  brief,  je  ne  scaurois  bien  diro 
Si  c'est  enfer  ou  paradis. 

Mais  péy  comparaison  je  dis 
Que  celluy  temple  est  une  rose 
D'espines  et  ronces  enclose, 
Petis  plaisirs,  longues  clameurs. 
Or  taschons  à  trouver  la  chose 
Que  je  cherche  au  temple  d'Amours. 

Dedans  la  nef  du  triumphant  dommaine. 

Songeant,  resvant,  longuement  me  pourmaine^ 

Voyant  Refuz  qui  par  dures  alarmes 

Va  incitant  l'œil  des  amans  à  larmes  ; 

Oyant  par  tout  des  cloches  les  doulx  sons 

Chanter  versetz  d'amoureuses  leçons; 

Voyant  chasser  de  Gupido  les  serfz, 

L'un  à  connilz,  l'autre  à  lièvres  et  cerfz, 

Lascher  faulcons,  lévriers  courir  au  boys, 

Corner,  souffler  en  trompes  et  haultboys  : 

On  crie,  on  prent,  l'un  chasse  et  l'autre  happe  : 

L'un  a  ja  pris,  la  beste  luy  eschappe, 

Il  court  après  ;  l'autre  rien  n'y  pourchasse  ; 

On  ne  veit  onc  un  tel  déduit  de  chasse 

Comme  cestuy.  Or  tiens  je  tout  pour  veu, 

Fors  celle  là  dont  veulx  estre  pourveu. 

Qui  plongé  m'a  au  gouffre  de  destresse. 

C'est  de  mon  ciieur  la  treschere  maistresse, 

De  peu  de  gens  au  monde  renommée, 

Qui  Ferme  Amour  est  en  terre  nommée. 

Long  temps  y  a  que  la  cherche  et  poursuis, 
Et  (qui  pis  est)  en  la  terre  où  je  suis 
Je  ne  voy  rien  qui  me  donne  asseurance 
Que  son  gent  corps  y  face  demeurance 
Et  croy  qu'en  vain  je  la  voy  s  reclamSnt, 
Car  là  dedans  je  voy  un  fol  amant, 
Qui  va  choisir  une  dame  assez  pleine 
De  grand'beauté.  Mais  tant  y  a  qu'à  peine 
Euz  contemplé  son  maintien  gracieux, 
Que  Cupido  l'enfant  audacieux 
Tendit  son  arc,  encocha  sa  sagette, 
Les  yealz  bandez  dessus  son  cueur  la  jette 
Si  riîdement,  voyre  de  façon  telle 
Qu'il  y  créa  une  playe  mortelle. 

Et  lors  Amour  le  jucha  sur  sa  perche; 
Je  ne  dis  pas  celle  que  tant  je  cherche, 
Mais  une  Amour  venerique  et  ardante, 
Oe  bon  renom  des  humains  retardante, 
Et  dont  par  tout  le  mal  estimé  fruict 
Plus  que  de  l'autre  en  cestuy  monde  bruyt. 

Un'  autre  Amour  fut  de  moy  apperceue, 
Et  croy  que  fut  au  temps  jadis  conceue 
Par  Boreas  courant  et  variable  ; 
Car  oncques  chose  on  ne  veit  si  muable, 
Ne  tant  légère  en  courlz  et  autres  partz. 
Le  sien  pouvoir  par  la  terre  est  espars, 
Chascun  la  veult,  l'entretient  et  souhaitte, 
A  la  suyvir  tout  homme  se  dehaitte. 
Que  diray  plus  ?  Certes,  un  tel  aymer, 
C'est  Dedalus  voletant  sur  la  mer  : 
Mais  tant  a  bruict,  qu'elle  va  ternissant 
De  Fermeté  le  nom  resplendissant. 

Par  tel'  façon  au  milieu  de  ma  voye 
Assez  et  trop  ces  deux  Amours  trouvoye: 
Mais  l'une  fut  lubricque,  et  estrangere 
Trop  à  mon  vueil,  et  l'autre  si  légère, 
Qu'au  grand  besoing  on  la  treuve  cnnemye. 
Lors  bien  pensay  que  ma  loyalle  amye 
Ne  cheminoit  jamais  par  les  sentiers 
Là  où  ces  deux  cheminoient  vohmtiers; 
Parquoy  concluds  en  autre  part  tirer, 
Et  de  la  nef  soubdain  me  retirer, 
Pour  rencontrer  la  dame  tant  illustre, 
Celle  de  qui  jadis  le  trescler  lustre 
Sou] oit  chasser  toute  obscure  souffrance, 
Faisant  régner  Paix  divine  soubz  France  : 
Celle  pour  vray  (sans  le  blasme  d'aucun) 
Qui  de  deux  cueurs  maintesfoys  ne  taict  qu'un 
Celle  par  qui  Christ,  qui  souffrit  moleste, 
Laissa  jadis  le  hault  throsne  céleste, 
Et  habita  ceste  basse  vallée 
Pour  retirer  nature  maculée 
De  la  prison  infernale  et  obscure.  • 

A  poursuyvir  soubz  espoir  je  prins  cure  : 
Jusques  au  chœur  du  temple  me  transporte  : 

Mon  œil  s'espart  au  travers  de  la  porte, 
Faicte  de  fleurs  et  d'arbrisseaux  tous  verds  ; 
Mais  à  grand'  peine  euz  je  veu  à  travers, 
Que  hors  de  moy  c'ieurent  plainctes  et  pleurs, 
Comme  en  yver  i-eic'ies  fueilles  et  fleurs, 
Tristesse  et  dueil  d  ;  moy  furent  absens: 
Mon  cueur  garny  de  liesse  je  sens. 
Car  en  ce  lieu  un  grand  prince  je  veis, 
Et  une  dame  exellente  de  vis, 
Lesquelz,  portans  escuz  de  fleurs  royalles, 
Qu'on  nomme  lys,  et  d'hermines  ducalles, 
"Vivoient  en  paix  dessoubz- celle  ramée, 
Et  au  milieu  Ferme  Amour,  d'eux  aymée» 
D'habitz  ornée  à  si  grand  avantage 
Qu'oncques  Dido,  la  royne  de  Carthage, 
Lors  qu'-^neas  receut  dedans  son  port, 
N'eust  tel'  richesse,  honneur,  maintien  et  port. 
Combien  que  lors  Ferme  Amour  avec  elle 
De  vrays  subjects  eust  petite  séquelle. 

Lors  Bel  Acueil  m'a  le  buysson  ouvert 
Du  chœur  du  temple,  estant  un  pré  tout  vcrd. 
Si  merciay  Cupido  par  mérites, 
Et  saluay  Venus  et  ses  Charités. 
Puis  Ferme  Amour,  après  le  mien  salut, 
Tel  me  trouva,  que  de  son  gré  voulut 
Me  retirer  dessoubz  ses  estandars, 
Dont  je  me  tins  de  tous  povres  souldars 
Le  plus  heureux  :  puis  luy  comptay  comment 
Pour  son  amour  continuellement 
J'ay  circuy  mainte  contrée  estrange. 
Et  que  souvent  je  l'ay  pensée  estre  ange, 
Ou  résider  en  la  court  celestine,  * 

Dont  elle  print  tressacrée  origine. 
Puis  l'adverty  comme  en  la  nef  du  Temple 
De  Cupido  (combien  qu'elle  soit  ample) 
î^'ay  sceu  trouver  sa  tresnoble  facture  : 
Mais  qu'à  la  fin  suis  venu  d'adventure 
Dedans  le  chœur,  où  est  sa  mansion. 
Parquoy  concluds  en  mon  invention, 
Que  Ferme  Amour  est  au  cueur  esprouvée  ; 
Dire  le  puis,  car  je  l'y  ay  trouvée. 

LE  PREMIER  commcMe  en  chantanL 

Mon  cucur  est  tout  cndormy, 

Resveille  moy  belle  : 
Mon  cueur  est  tout  endormy, 

Resveille  le  my. 

LE  SECOND. 

Hé,   compaignon. 

LE   PREMIER 

Hé,  mon  amy, 
Gomment  te  va? 

LE  SECOND. 

Par  le  corps  bieu  (beau  sire) 
Je  ne  te  le  daiguerois  dire 
Sans  t'accoller.  Çà  ceste  eschine  : 
De  l'autre  bras  que  je  t'eschine 
De  fine  force  d'accoUades. 

LE  PREMIER. 

Et  puis  ? 

LE  SECOND. 

Et  puis  ? 

LE   PREMIER. 

Rondeaux,  ballades, 
Chansons,  dizains,  propos  menus, 

LcF  pièces  II,  m  et  1\  furent,  ajoutées  en  1344. 

Compte  moy  qu'ilz  sont  devenuz. 
Se  faict  il  plus  rien  de  nouveau  ? 

LE  SECOND. 

Si  faict  :  mais  j'en  ay  le  cerveau 

Si  rompu  et  si  altéré, 

Qu'en  effect  j'ay  délibéré 

De  ne  m'y  rompre  plus  la  teste. 

LE  PREMIER, 

Pourquoy  cela? 

LE  SECOND. 

Que  tu  es  bestc  I 
Ne  sçais  tu  pas  bien  qu'il  y  a 
Plus  d'un  an  qu'Amour  me  lya 
Dedans  les  prisons  de  m'amye  ? 

LE  PREMIER.  / 

Est  ce  encor  de  Barthelemye 
La  blondelette  ? 

LE  SECOND. 

Et  qui  donc  ? 
Ne  sçais  tu  pas  que  je  n'euz  onc 
D'elle  plaisir  ny  un  seul  bien  ? 

LE  PREMIER. 

Nenny  vrayement,  je  n'en  sçay  rien  ; 
Mais  si  tu  m'en  eusses  parlé, 
Ton  affaire  en  fust  mieux  allé. 
Croy  moy,  que  de  tenir  les  choses 
D'amours  si  couvertes  et  closes, 
Il  n'en  vient  que  peine  et  regret. 
Vray  est  qu'il  iault  estre  secret,  • 

Et  seroit  l'homme  bien  coquart 
Qui  vouldroit  appeller  un  quart  ; 
Mais  en  effect  il  fault  un  tiers. 
Demande  à  tous  ces  vieilz  routiers, 
Qui  ont  esté  vrays  amoureux. 

LE  SECOND. 

Si  est  un  tiers  bien  dangereux, 
S'il  n'est  amy  Dieu  sçait  combien. 

LE    PREMIER. 

Hél  mon  amy,  choisy  le  bien. 

Et  quand  tu  l'auras  bien  choisy, 

Si  ton  cueur  se  trouve  saisy 

De  quelque  ennuyeuse  tristesse, 

Ou  bien  d'une  grande  liesse, 

A  Tamy  tu  deschargeras  ; 

Sçais  tu  comment  t'allégeras? 

Tout  ainsi,  par  le  sang  sainct  George, 

Comme  si  tu  rendois  ta  gorge 

Le  jour  d'un  caresme  prenant. 

LE    SECOND. 

Il  fault  donc  mieulx  dès  maintenant 
Que  je  t'en  compte  tout  du  long  : 
N'est  ce  pas  bien  dict? 

LE  PREMIER. 

Or  là  donc. 
Mais  pour  ce  que  je  suis  des  vieux 
En  cas  d'amours,  il  vauldra  mieulx 
Que  les  demandes  je  te  face, 
Combien,  de  qui,  en  quelle  place. 
Des  refuz,  des  parolles  tranches. 
Des  circonstances,  et  des  branches 
Et  des  rameaux  :  car  les  ay  tous 
Aprins  de  mes  compaignons  doulx, 
Allant  avec  eulx  à  la  messe. 
Or  vien  ça,  compte  moy,  quand  est  ce 
Que  premièrement  tu  Taymois  ? 

LE   SECOND. 

Il  y  a  plus  de  seize  moys, 
Voyre  vingt,  sans  avoir  jouy. 

LE   PREMIER. 

L'aymes  tu  encores? 

LE   SECOND. 

Ouy. 

LE    PREMIER. 

ïti  es  un  fol.  Or,  de  par  Dieu, 
Comment  doy  je  dire?  en  quel  lieu 

Fut  premier  ta  pensée  esprise 
De  son  amour?   • 

LB   SECOND. 

.     En  une  église; 
Là  commença^  mes  passions. 

LE    PREMIER. 

Voyla  de  mes  dévotions  I 
Et  quel  jour  fut  ce? 

LE   SECOND. 

Par  sainct  Jacques, 
Ce  fut  le  propre  jour  de  Pasques 
(A  bon  jour  bon  œuvre.) 

LE   PREMIER. 

Et  comment? 
Tu  venois  lors  tout  freschement 
De  confesse,  et  de  recevoir 

LE   SECOND. 

Il  est  vray,  mais  tu  dois  sçavoir 
Que  tousjours  à  ces  grans  journées 
Los  femmes  sont  mieulx  altournées 
Qu'aux  autres  jours;  et  cela  tente. 
O  mon  Dieul  qu'elle  estoit  contente 
De  sa  personne  ce  jour  là  ! 
Avecques  la  grâce  qu'elle  a, 
Elle  vous  avoit  un  corset 
D'un  fin  bleu,  lassé  d'un  lasset 
Janine  qu'elle  avait  faict  exprès. 
Elle  vous  avoit  puis  après 
Mancherons  d'escarlatte  verte, 
Robbe  de  pers  large  et  ouverte 
(  J'entens  à  Tendroict  des  te  tins), 
Chausses  noires,  petis  patins, 
Linge  blanc,  ceincture  houppée, 
Le  chapperon"  faict  en  poupée, 
Les  cheveulx  en  passeiilon, 
Et  Voeil  ?ay  en  esmeriiion; 
Soupple  et  droicte  comme  une  gaulle  • 
En  effect,  sd'iicX  Françoys  de  Paule, 
Et  le  plus  Su.'nct  Italien 

Eust  este  prins  en  son  lien, 
S'a  la  veoir  se  fut  amusé. 

LE   PREMIER. 

Je  te  tiens  donc  pour  excusé. 
Pour  ce  jour  là,  que  fuz  tu? 

LE   SECOND. 

Pris, 

LE    PREMIER. 

Quel  visage  euz  lu  d'elle? 

LE  SECOND. 

Gris. 

LE    PREMIER. 

Ne  le  rit  elle  jamais  ? 

LE  SECOND. 

Point 

LE   PREMIER. 

Que  veulx  tu  estre  à  elle  ? 

LE  SECOND. 

Joinct 

LE  PREMIER. 

Par  mariage,  ou  autrement? 
Lequel  veulx  tu? 

LE   SECOND. 

Par  mon  serment, 
Tous  deux  sont  bons,  et  si  ne  sçay  : 
Je  Taymeroys  mieux  à  l'essay, 
Avant  qu'entrer  en  mariage. 

LE   PREMIER 

Touche  là,  tu  as  bon  courage, 
Et  si  n'es  point  trop  desgousté. 
Tu  l'auras,  et  d'autre  costé 
On  m'a  dict  qu'elle  est  amyable 
Gomme  un  mouton. 

LE  SECOND. 

Elle  est  le  diable  ? 
C'est  par  sa  teste  que  j'endure, 

Elle  est,  par  le  corps  bien,  plus  dure 
Que  n'est  le  pommeau  d'une  dague. 

LB   PREMIER. 

C'est  signe  qu'elle  est  bonne  bague, 
Compaignon. 

LE   SECOND. 

Voycy  un  mocqueur. 
J'entens  dure  parmy  le  cueur  : 
Car  quand  au  corps,  n'y  touche  mye , 
Dès  que  je  l'appelle  m'amye  : 
«  Vostre  amye  n'est  pas  si  noire,  » 
Faict  elle.  Vous  ne  sçauriez  croire 
Comme  elle  est  prompte  à  me  desdire 
Du  tout. 

LE    PREMIER. 

linsi? 

LE    SECOND. 

Laisse  moy  dire. 
Si  tost,  que  je  la  veux  toucher, 
Ou  seulement  m'en  approcher. 
C'est  peine,  je  n'ay  nul  crédit: 
Et  sçais  tu  bien  qu'elle  me  dit? 
«  Un  fascheux  et  vous  c'est  tout  un  : 
Vous  estes  le  plus  importun 
Que  jamais  je  vy.  »  En  effect 
J'en  vouldrois  eslre  ja  deffaict, 
Et  m'en  croy. 

LE   PREMIER. 

Que  tu  es  belistr(y 
Et  n'as  tu  pas  ton  franc  arbitre 
P(iur  sortir  d'où  tu  es  entré  ? 

LE    SECOND. 

Arbitre  ?  c'est  bien  arbitré  ! 

Je  le  veulx  bien,  mais  je  ne  puis. 

Bien  un  an  l'ay  laissée,  et  puis 

J'ay  parlé  aux  ^Egyptiennes 

Et  aux  sorcières  anciennes 

D'y  chercher  jusque  au  dernier  poincv 

Le  moyen  de  ne  Paymer  point  : 
Mais  je  ne  m'en  puis  descoifer. 
Je  pense  que  c'est  un  enter 
Dont  jamais  je  ne  sorliray. 

LB  PREMIER. 

.-ar  mon  ame,  je  te  diray  : 
Puis  qu'il  n'est  pas  en  ta  puissance 
De  la  laisser,  sa  jouyssance 
Te  seroit  une  grand'  recepte. 

LE  SECOND. 

Sa  jouyssance?  je  l'accepte: 
Amenez  la  moy. 

LE  PREMIER. 

Non  :  attens. 
yc's  à  fin  que  ne  perdons  temps, 
Compte  moy  cy  par  les  menuz 
Les  moyens  que  tu  as  tenuz 
Pour  parvenir  à  ton  affaire  : 

LE  SECOND. 

J'ay  faict  tout  ce  qu'on  sçauroit  faire 
J'ay  souspiré,  j'ay  faict  des  criz, 
J'ay  envoyé  de  beaux  escriptz, 
J'ay  dansé  et  ay  faict  gambades, 
Je  luy  ay  tant  donné  d'œillades, 
Que  mes  yeulx  en  sont  tous  lassez. 

LE    TREMIER. 

Encores  n'est  ce  pas  assez. 

LE   SECOND. 

J'ay  chanté,  le  diable  m'emporte. 
Des  nuicts  cent  foys  devant  sa  porle, 
Dont  n'en  veux  prendre  qu  à  tesmoings 
Trois  potz  à  pisser,  pour  le  moins, 
Que  sur  ma  teste  on  a  cassez. 

LE  PREMIER. 

Encores  n'est  ce  pas  assez 

LE   SECOND. 

Quand  elle  venoit  au  monstier. 
Je  Tattendois  au  benoistier 
Pour  luy  donner  de  l'eau  beniste  : 
Mais  elle  s'enfuyoit  plus  viste 
Que  lièvres  quand  ilz  sont  chassez. 

LB  PREMIER. 

Encores  n'est  ce  pas  assez. 

LE   SECOND. 

Je  luy  ay  dict  qu'elle  estoit  belle , 
J'ay  baisé  la  paix  après  elle: 
Je  luy  ay  donné  fruictz  nouveaux 
Acheptez  en  la  place  aux  Veaux, 
Disant  que  c'estoit  de  mon  creu; 
Je  ne  sçay  si  elle  Fa  creu  ; 
Et  puis  tant  de  bouquetz  et  roses  ; 
Brief,  elle  a  mis  toutes  ces  choses 
Au  ranc  des  péchez  effacez. 

LE   PREMIER. 

Encores  n'est  ce  pas  assez. 
Il  talloit  estre  diligent 
De  luy  donner. 

LE    SECOND. 

Quoy? 

LE   PREMIER. 

De  l'argent, 
Quelque  chaîne  d'or  bien  pesante, 
Quelque  esmeraude  bien  luysante, 
Quelques  patenostres   de  prix  :  « 

Tout  soudain  cela  seroit  pris. 
Et  en  le  prenant  el'  s'oblige. 

LE   SECOND. 

El'  n'en  prendroit  jamais,  te  dy  je, 
Car  c'est  une  femme  d'honneur. 

LE   PREMIER. 

Mais  tu  es  un  maulvais  donneur, 
Je  le  voy  tresbien. 

LB  SECOND. 

Non  suis  point  : 
Mais  croy  qu'elle  n'en  prendroit  point, 
En  y  eu8t  il  plein  trois  barilz. 

LE   PREMIER. 

Mon  amy,  elle  est  de  Paris  ; 
Ne  te  y  fie,  car  c'est  un  lieu 
Le  plus  gluant* 

LE  SECOND. 

Par  le  corps  bieu, 
Tu  me  comptes  de  grans  matières, 

LE   PREMIER. 

Quand  les  petites  vilotieres 
Trouvent  quelque  hardy  amant 
Qui  vueille  mettre  un  djamant 
Devant  leurs  yeulx  rians  et  vers, 
Goac  !  elles  tombent  à  Tenvers. 
Tu  ris  1  mauldit  soit  il  qui  erre  1 
C'est  la  grand'  vertu  de  la  pierre 
Qui  esblouit  ainsi  les  yeux. 
Telz  dons,  telz  presens  servent  mieux 
Que  beauté,  sçavoir  ne  prières  : 
Hz  endorment  les  chamberieres  ; 
Hz  ouvrent  les  portes  fermées. 
Gomme  s'elles  estoient  charmées; 
Hz  font  aveugles  ceux  qui  voyent, 
Et  taire  les  chiens  qui  aboyent. 
Ne  me  crois  tu  pas  ? 

LE   SECOND. 

Si  fais,  si. 
Mais  de  la  tienne,  Dieu  mercy, 
Gompaignon,  tu  ne  m'en  dy  rien. 

LE   PREMIER. 

Et  que  veulx  tu?  El'  m'ayme  bien; 
Je  n'ay  que  faire  de  m'en  plaindre, 

LE  SECOND. 

Il  est  vray  :  mais  si  peut  on  faindre 
Aucunesfoys  une  amytié 

Qui  n'est  pas  si  grand'  la  moyliô 
Comme  on  la  demonstre  par  signes. 

LE   PREMIER. 

Ouy  bien,  quant  aux  femmes  fines  : 
Mais  la  mienne  en  si  grand'jeunesse 
Ne  sçauroit  avoir  grand'  finesse  ; 
Ce  n'est  qu'un  enfant. 

LE  SECOND. 

De  quel  aage  ? 

LE   PREMIER. 

De  quatorze  ans. 

LE  SECOND 

Ho  1  voyla  rage  : 
Elle  commence  de  bonne  heure. 

LE  PREMIER. 

Tant  mieulx!  elle  en  sera  plus  seurc, 
Car  avec  le  temps  on  s'affine. 

LE   SECOND. 

Ouy,  elle  en  sera  plus  fine  ; 
N'est-ce  pas  cela  ? 

LE   PREMIER. 

Que  d'esmoy  I 
Entens  que  son  amour  en  moy 
Groistra  toujours  avec  les  ans. 

LE   SECOND. 

Ne  faisons  pas  tant  des  plaisans  : 
Par  tout  il  y  a  decevance. 
Dequoy  la  congnois  tu  ? 

LE    PREMIER 

D'enfance. 
D'enfance  tout  premièrement 
La  voyois  ordinairement, 
Car  nous  estions  prochains  voisins  ; 
L'esté  luy  donnois  des  raisins, 
Des  pommes,  des  prunes,  des  poires. 
Des  pois  verlz,  des  corises  noires. 
Du  pain  bcsneist,  du  pain  d'espico 

Des  eschauldez,  de  la  reclisse, 
De  bon  sucera  et  de  la  dragée. 
Et  quand  elle  fut  plus  aagée, 
Je  luy  donnois  de  beaulx  bouquctz, 
Un  laz  de  petis  affiquetz 
Qui  n'estoient  pas  de  grand'  valeur  ; 
Quelque  ceincture  de  couleur 
Au  temps  que  le  Landit  venoit. 
Encor  de  moy  rien  ne  prenoit 
Que  devant  sa  mère  ou  son  père, 
Disant  que  c'estoit  vitupère 
De  prendre  rien  sans  congé  d'eulx  ; 
D'huy  à  un  bon  an,  ou  à  deux, 
Luy  donneray  et  corps  et  biens, 
Pour  les  mesler  avec  les  siens 
Et  à  son  gré  en  disposer. 

LE    SECOND. 

Tu  l'aymes  donc  pour  Tespouser  ? 

LE   PREMIER. 

Ouy,  car  je  sçay  seurement 
Que  ceux  qui  ayment  autrement 
Sont  vouluntiers  tous  marmiteux  : 
L'un  est  fasché,  l'autre  est  piteux. 
L'un  brusle  et  ard,  l'autre  est  transy  ; 
Qu'ay  je  que  faire  d'eslre  ainsi  ? 
Ainsi  comme  j'ayme  m'amye, 
Cinq,  six,  sept  heures  et  demye 
L'entretiendray,  voyre  dix  ans, 
Sans  avoir  paour  des  medisans, 
Et  sans  danger  de  ma  personne. 

LE    SECOND. 

Corps  bieu,  ta  raison  est  tresbonne  : 
Car  d'une  bonne  intention 
Ne  vient  double  ne  passion. 
Mais,  compaignon,  je  te  demande 
Quelle  est  la  matière  plus  grande 
Qu'elle  t'a  offerte  desja  ? 

LE    PREMIER. 

Ma  foy,  je  ne  menliray  ja, 

Je  n'ose  toucher  son  teton  ; 
Mais  je  la  prens  par  le  menton. 
Et  tout  premièrement  la  baise. 

LE  SECOND. 

Ventre  sainct  gris  !  que  tu  es  aise, 
Gompaignon  d'amours. 

LE  PREMIER. 

Par  ce  corps, 
Quand  il  fault  que  j'aille  dehors, 
Si  tost  qu'elle  en  est  advertie, 
Et  que  c'est  loing,  ma  départie 
La  faict  pleurer  comme  un  oignon. 

LE   SECOND. 

Je  puisse  mourir,  compaignon. 
Je  croy  que  tu  es  plus  heureux 
Cent  foys  que  tu  n'es  amoureux. 
0  le  grand  aise  en  quoy  tu  vis  I 
Mais  pourquoy  est-ce,  à  ton  advis, 
Que  le  mienne  m'est  si  estrange, 
Et  qu'elle  prise  moins  que  fange 
Ma  peine  et  moy  et  mon  pourchas? 

LE  PREMIER. 

C'est  signe  que  tu  ne  couchas 
Encores  jamais  avec  elle. 

LE    SECOND. 

Corps  bien!  tu  me  la  bailles  l^-  - 
J'en  devinerois  bien  autant. 
Or  si  poursuyvray  je  pourtant 
La  chasse  que  j'ay  er^reprinse  : 
Car  tant  plus  on  tard':  à  la  prinse,     * 
Tant  plus  doulx  en  est  le  repos. 

LE   PREMIER. 

.  ne  chanson  avec  propos 

N'auroit  point  trop  maulvaise  grâce; 

Disons  la. 

LE    SECOND. 

La  dirons  nous  grassd 
De  mesme  le  jour? 

LB  PREMIER. 

Rien  quelconques  : 
Honneur  par  tout.  Commençons  doncques. 

LE   SECOND. 

Lan^utr  me  faiSy  content  désir. 

LE  PREMIER. 

A  telles  ne  prens  point  plaisir; 
Elles  sentent  trop  leurs  clamours. 

LE   SECOND. 

Disonc  doncques  :  Puis  qu'en  amours; 
Tu  la  dis  assez  vouluntiers. 

LE   PREMIER. 

Il  est  vray,.niais  il  fault  un  tiers, 
Car  ello  est  composée  à  trois. 

UN    QUIDAM. 

Messieurs,  s'il  vous  plaist  que  j'y  sois, 
Je  serviray  d'enfant  de  chœur, 
Car  je  la  sçay  toute  par  cueur  : 
Il  ne  s'en  fault  pas  une  notte. 

LE   SECOND. 

Bien  venu,  par  saincte  Penotte! 
Sois,  mignon,  le  bien  arrivé. 

LE   PREMIER. 

Luy  siet  il  bien  d'estre  privé? 
Chantez  vous  clair? 

UN    QUIDAM. 

Comme  layton  : 
Baillez  moy  seulement,  le  ton, 
Et  vous  verrez  si  je  l'ciitens  : 

Pîiis  qu'en  amours  a  si  beau  passeiemps. 


EGLOGUE  AU  BOi 

SOUBS  LBS  NOMS  DE  PAN  ET   ROBIIT* 

(1539) 


Un  pastoureau,  qui  Robin  s'appeloit, 
Tout  à  par  soy  n'agueres  s'en  alloit 
Parmy  fousteaux  (arbres  qui  font  umbrago). 
Et  là  tout  seul  faisoit  de  grand  courage 
Hault  retentir  les  boys  et  Tair  serain, 
Chantant  ainsi  :  «  0  Pan,  dieu  souverain, 
Qui  de  garder  ne  fus  onc  paresseux 
Parcs  et  brebis  et  les  maistres  d'iceux, 
Et  remects  sus  tous  gentilz  pastoureaux 
Quand  ilz  n'ont  prez  ne  loges  ne  toreaux, 
Je  te  supply  (si  onc  en  ces  bas  estres 
Daignas  ouyr  chansonnettes  champestres), 
Escoute  un  peu,  de  ton  vert  caDinet, 
Le  chant  rural  du  petit  Robinet. 

Sur  le  printemps  de  ma  jeunesse  folle, 
Je  ressemblois  l'arondelle  qui  voile 
Puis  çà,  puis  là  :  l'aage  me  conduisoit, 
Sans  peur  ne  seing,  où  le  cueur  me  disoit. 
En  la  forest  (sans  la  craincte  des  loups) 
Je  m'en  allois  souvent  cueillir  le  houx, 
Pour  faire  gluz  à  prendre  oyseaulx  ramages. 
Tous  difTerens  de  chantz  et  de  plumages  ; 
Ou  me  souloys  (pour  les  prendre)  entremettra 
A  faire  bricz,  ou  cages  pour  les  mettre. 

Ou  transnouoys  les  rivières  profondes, 
Ou  r'enforçoys  sur  le  genoil  les  fondes. 
Puis  d'en  tirer  droict  et  loing  j'apprenois 
Pour  chasser  loups  et  abbatre  des  noix. 

O  quantesfoys  aux  arbres  grimpé  j'ay, 
Pour  desnicher  ou  la  pye  ou  le  geay, 
Ou  pour  jetter  des  fruictz  ja  meurs  et  beaulx 
A  mes  compaings^  qui  tendoient  leurs  chappeaux 

Aucunefoys  aux  montaignes  alloye, 
Aucunefoys  aux  fosses  devalloye, 
Pour  trouver  là  les  gistes  des  fouynes, 
Des  hérissons  ou  des  blanches  hermines, 
Ou  pas  à  pas  le  long  des  buyssonnetz 
Allois  cherchant  les  nidz  des  chardonnetz 
Ou  des  serins,  des  pinsons  ou  lynottes. 

Desja  pourtant  je  faisoys  quelques  nottes 
De  chant  rustique,  et  dessoubz  les  ormeaux, 
Quasy  enfant,  sonnoys  des  chalumeaux. 
Si  ne  sçaurois  bien  dire  ne  penser 
Qui  m'enseigna  si  tost  d'y  commencer. 
Ou  la  nature  aux  Muses  inclinée, 
Ou  ma  fortune,  en  cela  destinée 
A  te  servir  :  si  ce  ne  fust  Tun  d'eux, 
Je  suis  certain  que  ce  furent  tous  deux. 

Ce  que  voyant  le  bon  Janot  mon  père. 
Voulut  gaiger  à  Jaquet  son  compère 
Contre  un  veau  gras  deux  aignelletz  bessons 
Que  quelque  jour  je  feroys  des  chansons 
A  ta  louenge  (ô  Pan,  dieu  tressacré), 
Voyre  chansons  qui  te  viendroyent  à  gré. 
Et  me  souvient  que  bien  souvent  aux  festes, 
En  regardant  de  loing  paistre  noz  bestes, 
Il  me  souloit  une  leçon  donner 
Pour  doulcement  la  musette  entonner, 
Ou  à  dicter  quelque  chanson  ruralle 
Pour  la  chanter  en  mode  pastoralle. 

Aussi  le  soir,  que  les  trouppeaux  espars 
Estoient  serrez  et  remis  en  leurs  parcs, 
Le  bon  vieillard  après  moy  travailloit, 
Et  à  la  lampe  assez  tard  me  veilloit. 
Ainsi  que  font  leurs  sansonnelz  ou  pyes, 

Auprès  du  feu  bergères  accroupies. 
Bien  est  il  vray  que  ce  luy  estoit  peine; 
Mais  de  plaisir  elle  estoit  si  fort  pleine, 
Qu'en  ce  faisant  sembloit  au  bon  berger 
Qu'il  arrousoit  en  son  petit  verger 
Quelque  jeune  ente,  ou  que  teter  faisoit 
L'aigneau  qui  plus  en  son  parc  luy  plaisoit; 
Et  le  labeur  qu'après  moy  il  mit  tant, 
Certes,  c'estoit  affm  qu'en  l'imitant 
A  l'advenir  je  chantasse  le  los 
De  toy  (ô  Pan),  qui  augmentas  son  clos, 
Qui  conservas  de  ses  prez  la  verdure, 
Et  qui  gardas  son  trouppeau  de  froidure. 

«  Pan  (disoit  il),  c'est  le  dieu  triumpliant 
Sur  les  pasteurs  ;  c'est  celuy  (mon  enfant) 
Qui  le  premier  les  roseaux  peituysa. 
Et  d'en  former  des  flustes  s'advisa  : 
Il  daigna  bien  luy  mesme  peine  prendre 
D'user  de  l'art  que  je  te  veux  apprendre. 
Appren  le  donc,  affin  que  montz  et  boys, 
Rocz  et  eslangs,  apreignent  soubz  ta  voix 
A  rechanter  le  hault  nom  après  toy 
De  ce  grand  Dieu  que  tant  je  ramentoy; 
Car  c'est  celuy  par  qui  foysonnera 
Ton  champ,  ta  vigne,  et  qui  te  donnera 
Plaisante  loge  entre  sacrez  ruisseaux 
Encourtinez  de  flairans  arbrisseaux. 

Là  d'un  costé  auras  la  grand'  closture 
De  saulx  espez,  où  pour  prendre  pasture 
Mousches  à  miel  la  fleur  succer  iront 
Et  d'un  doulx  bruit  souvent  t'endormirdlit 
Mesmes  allors  que  la  fluste  champestre 
Par  trop  chanter  lasse  sentiras  estre. 

Puis  tost  après  sur  le  prochain  bosquet 
T'esveillera  la  pye  en  son  caquet  : 
T'esveillera  aussi  la  columbelle, 
Pour  rechanter  encores  de  plus  belle.  » 
Ainsi,  soingneux  de  mon  bien,  me  parloit 
Le  bon  Janot,  et  il  ne  m'en  chaloit; 
Car  soucy  lors  n'avoys  en  mon  courage 
D'aucun  bestail  ne  d'aucun  pasturage. 

CLÉME>T    MAROT.    I  S 

Quand  printemps  fouit  et  Testé  comparoit, 
Adoncques  Tlierbe  en  forme  et  force  croist. 
Aussi,  quand  hors  du  printemps  j'euz  esté, 
Et  que  mes  jours  vindrcnt  en  leur  esté, 
Me  creut  le  sens,  mais  non  pas  le  souçy; 
Si  employay  Tesprit,  le  corps  aussi, 
Aux  choses  plus  à  tel  aage  sorlables, 
A  charpanter  loges  de  boys  portables, 
A  les  rouler  de  Tun  en  Tautre  Ueu^ 
A  y  semer  la  jonchée  au  milieu. 
A  radouber  treilles,  bujssons  et  hayes, 
A  proprement  entrelasser  les  clayes 
Pour  les  parquets  des  ouailles  fermer, 
Ou  à  tyssir  (pour  from mages  former) 
Paniers  d'osier  et  fiscelles  de  jonc. 
Dont  je  souloys  (car  je  Taymois  adonc') 
Faire  présent  à  Heleine  la  blonde. 

J'apprins  les  noms  des  quatre  parlz  du  monde, 
J'apprins  les  noms  des  ventz  qui  de  là  sortent 
Leurs  qualitez,  et  quel  temps  ilz  apportent, 
Dont  les  oiseaulx,  sages  devins  des  champs, 
M'advertissoyent  par  leur  volz  et  leurs  chantz. 

J'apprins  aussi,  allant  aux  pasturages, 
A  éviter  les  dangereux  herbages. 
Et  à  cognoistre  et  guérir  plusieurs  maulx 
Qui  quelquefoys  gastoient  les  animaulx 
De  nos  pastiz  :  mais  par  sus  toutes  choses, 
D'autant  que  plus  plaisent  les  blanches  roses 
Que  Faubespin,  plus  j'aymois  à  sonner 
De  la  musette,  et  la  fy  resonner 
En  tous  les  tons  et  chantz  de  bucolicques, 
En  chantz  piteux,  en  chantz  mélancoliques, 
Si  qu'à  mes  plainctz  un  jour  les  Oreades 
Faunes,  Silvans,  Satyres  et  Dryades, 
En  m'escoutant  jectèrent  larmes  d'yeux; 
Si  feirent  bien  les  plus  souverains  Dieux; 
Si  feit  Margot,  bergère  qui  tant  vault. 
Mais  d'un  tel  pleur  esbahyr  ne  se  fault, 
Car  je  faisois  chanter  à  ma  musette 
La  mort  (helas!),  la  mort  de  Loysette, 
Qui  maintenant  au  ciel  prend  ses  esbatz 

A  veoir  encor  ses  trouppeaux  icy  bas. 

Une  autre  foys,  pour  l'amour  de  Tamye, 
A  tous  venans  pendy  la  challemye, 
Et  ce  jour  là  à  grand'  peine  on.  sçivoit 
Lequel  des  deux  gaigné  le  prix  a  voit, 
Ou  de  Merlin  ou  de  moy  :  dont  à  Theupe 
Tliony  s'en  vint  sur  le  pré  grand'  alleure 
Nous  accorder,  et  orna  deux  houlettes 
D'une  longueur,  de  force  violettes  : 
Puis  nous  en  feit  présent  ^rour  son  plaisir  : 
Mais  à  Merlin  je  baillé  à  choisir. 

Et  penses  tu  (ô  Pan,  dieu  débonnaire) 
Que  l'exercice  et  labeur  ordinaire 
Que  pour  sonner  du  flajolet  je  pris 
Fust  seulement  pour  emporter  le  prix? 
Non,  mais  afin  que  si  bien  j'en  apprinse, 
Que  toy,  qui  es  des  pastoureaux  le  prince, 
Prinsses  plaisir  à  mon  chant  escouter, 
Gomme  à  ouyr  la  marine  flotter 
Contre  la  rive,  ou  des  roches  haultaines 
Ouyr  tomber  contre  val  les  fontaines. 

Certainement,  c'estoit  le  plus  grand  seing 
Que  j'eusse  alors,  et  en  prens  à  tesmoing 
Le  blond  Phebus  qui  me  voyt  et  regarde, 
Si  l'espesseur  de  ce  boys  ne  l'en  garde, 
Et  qui  m'a  veu  traverser  maint  rocher 
Et  maint  torrent  pour  de  toy  approcher. 

Or  m'ont  les  Dieux  célestes  et  terrestres 
Tant  faict  heureux,  mesmem&nt  les  sylvestres. 
Qu'en  gré  tu  prins  mes  petis  sons  rustiques, 
Et  exaulças  mes  hymnes  et  cantiques, 
Me  permettant  les  chanter  en  ton  temple, 
Là  où  encor  l'image  je  contemple 
De  ta  haulteur,  qui  en  Tune  main  porte 
De  dur  cormier  houlette  riche  et  forte, 
Et  l'autre  tient  chalemelle  fournye 
De  sept  tuyaux,  faictz  selon  l'armonye 
Des  cieulx,  oii  sont  les  sept  Dieux  clairs  et  haulx, 
Et  denotans  les  sept  artz  liberaulx, 
Qui  sont  escriplz  dedans  ta  teste  saincte, 
Toute  de  pin  bien  couronnée  et  ceincte. 

Ainsi,  el  donc  en  Teste  de  mes  jours, 
Plus  me  plaisoit  aux  champeslres  séjours 
Avoir  faict  cliose  (ô  Pan)  qui  t'agreast, 
Ou  qui  Foreille  un  peu  le  recreast, 
Qu'avoir  autant  de  moutons  que  Tytire; 
Et  pins  (cent  foys)  me  plaisoit  d'ouyr  dire  : 
«  Pan  faict  bon  œil  à  Robin  le  berger,  » 
Que  veoir  cliés  nous  trois  cens  beufz  héberger; 
Car  soucy  lors  n'avoys  en  mon  courage 
D'aucun  bestail  ne  d'aucun  pasturage. 

Mais  maintenant  que  je  suis  en  l'autonne. 
Ne  sçay  quel  seing  inusité  m'estonne 
De  tel'  façon,  que  de  chanter  la  veine 
Devient  en  moy,  non  point  lasse  ne  vaine, 
Ains  triste  et  lente,  et  certes,  bien  souvent, 
Couché  sur  l'herbe,  à  la  frescheur  du  vent, 
Voy  ma  musette  à  un  arbre  pendue 
Se  plaindre  à  moy  qu'oysive  l'ay  rendue; 
Dont  tout  à  coup  mon  désir  se  resveille. 
Qui  de  chanter  voulant  faire  merveille, 
Trouve  ce  seing  devant  ses  yeulx  planté, 
Lequel  le  rend  morne  et  espoventé  : 
Car  tant  est  seing  basanné,  layd,  et  paslc, 
Qu'à  son  regard  la  Muse  pastoralle, 
Yoyre  la  Muse  heroyque  et  hardie, 
En  un  moment  se  trouve  refroidie, 
Et  devant  luy  vont  fuyant  toutes  deux 
Comme  brebis  devant  un  loup  hydeux. 

J'oy  d'autre  part  le  py vert  jargonner, 
Siffler  l'escouffle  et  le  butter  tonner, 
Voy  l'estourneau,  le  héron  et  l'aronde 
Estrangement  voiler  tout  à  la  ronde, 
M'advertissans  de  la  froide  venue 
Du  triste  yver,  qui  la  terre  desnue. 

D'autre  costé  j'oy  la  bise  arriver, 
Qui  en  soufflant  me  prononce  l'y  ver; 
Dont  mes  trouppeaux,  cela  craignans  et  pis, 
Tous  en  un  tas  se  tiennent  accroupis, 
Et  diroit  on,  à  les  6uyr  bélier, 
Qu'avecques  moy  te  veulent  appeller 
A  leur  secours,  et  qu'ilz  ont  congnoissance 

Que  tu  les  as  nourriz  dès  leur  naissance. 

Je  ne  quiers  pas  (ô  bonté  souveraine) 
Deux  mille  arpentz  de  pastiz  en  Touraine, 
De  mille  beufz  errants  par  les  herbis 
Des  montz  d'Auvergne,  ou  autant  de  brebis. 
Il  me  sufiît  que  mon  trouppeau  préserves 
Des  loups,  des  ours,  des  lyons.  des  loucerves» 
Et  moy  du  froid,  car  Tyver  qui  s'appreste 
A  commencé  à  neiger  sur  ma  teste. 

Lors  à  chanter  plus  soing  ne  me  nuyra, 
Ains  devant  moy  plus  viste  s'enfuyra 
Que  devant  luy  ne  vont  fuyant  les  Muses, 
Quand  il  verra  que  de  faveur  tu  m'uses. 

Lors  ma  musette,  à  un  chesne  pendue, 
Par  moy  sera  promptement  descendue, 
Et  chanteray  Tyver  à  seureté 
Plus  hault  (et  clair)  que  ne  feiz  onc  Testé. 

Lors  en  science,  en  musique  et  en  son 
Un  de  mes  vers  vauldra  une  chanson, 
Une  chanson,  une  eglogue  rustique. 
Et  une  eglogue,  une  œuvre  bucolique. 

Que  diray  plus?  vienne  ce  qui  pourra  : 
Plus  tost  le  Kosne  enconlrcmont  courra. 
Plus  tost  seront  haultcs  forelz  sans  branches, 
Les  cygnes  noirs  et  les  corneilles  blanches, 
Que  je  l'oublie  (ô  Pan  de  grand  renom). 
Ne  que  je  cesse  à  louer  ton  hault  nom. 

Sus,  mes  brebis,  trouppeau  petit  et  maigre, 
Autour  de  moy  saultez  de  cueur  allaigre, 
Car  desja  Pan,  de  sa  verte  maison. 
M'a  fdict  ce  bien  d'ouyr  mon  oraison. 


IV 

Ocpuis  peu  de  temps  (Jamet  à  tout  jamais  louable)  vou- 
lant mettre  en  lunïicre  soubz  mon  impression  toutes  les 
(fci'vres  du  tien  et  mien  amy  Clément  Marot  (des  louenges 
du(iucl  je  ne  tiendray  icy  plus  lon|;  propos,  car  elles  sont 
assez  congneues  par  tous  iteux),  je  me  suis  mis  à  veoir 
tout  co  qui  desja  avoic  esté  imprimé  de  luy,  et  recueillir 
tout  ce  qui  se  pourroil  recouvrer  entre  ceulx  auxqUelz  il 
fuict  part  (en  tesnioignuge  d'amytié)  de  ses  labeurs  et  com- 
positions. Entre  autres  choses  j'ay  trouvé  son  Enfer  non 
encores  imprimé,  si  non  en  la  ville  d'Envers.  Et  pource 
qu'en  lisant  î'ay  trouvé  sans  scandale  envers  Dieu  et  la 
religion,  et  sans  loucher  aucunement  la  majesté  des  princes 
(qui  sont  les  doux  pomcis  que  surtout  doibt  observer  un 
autour  désirant  ses  œuvres  estre  publiées' et  reçues  tant  en 
son  pays  qu'en  nations  estrangeres),  et  que  pareillement 
il  ne  blesse  en  nom  exprès  l'honneur  d'aucun,  pour  ces 
raisons  j'ay  conclud  que  la  publication  de  si  gentil  œuvre 
estoit  licite  et  permise,  et  me  suis  mis  après  pour  l'im- 
primer en  la  plus  belle  forme  et  avec  le  plus  grand  orne- 
ment qu'il  m'a  esté  possible.  Car  tu  ne  sçaurois  penser  que 
je  trouve  cest  ouvrage  digne  d'estre  leu,  tant  pour  l'inven- 
tion singulière  que  pour  les  descriptions  merveilleuses  qui 
y  sont,  pour  les  bons  enseignemens  aussi  qui  s'y  trouvent, 
comme  quand  il  admoneste  les  jeunes  gens  de  se  garder 
de  vice,  et  de  ne  conunettrc  crimes  qui  les  puissent  préci- 
piter aux  misères  et  calamitez  de  prison.  Plusieurs  autfes 
enseignemens  y  a  dignes  d'estre  leuz  et  releuz,  non  seule 
ment  des  jeunes,  mais  bien  aussi  de  toutes  personnes  dg 

bon  et  meur  jugement.  Que  pleust  à  Dieu  que  la  descrip- 
tion de  cest  horrible  monstre,  Procès,  laquelle  est  en  ce 
petit  livret,  fust  bien  entendue  et  receue  1  11  est  certain 
que  l'on  ne  voirroit  tant  d'inimytiez  et  rancunes  (choses 
totalement  contrevenantes  h  la  loy  de  Dieu)  entre  les  chres- 
tiens,  ny  tant  de  destructions  et  ruynes  de  plusieurs  bonnes 
maisons  et  familles. 

Voyla  le  proufict  que  l'on  peult  prendre  en  cette  poésie 
Marotine,  en  laquelle  je  ne  trouve  rien  scandaleux  ou  re- 
prehensible,  sinon  que  quelques  gens  chatouilleux  des 
oreilles  (ou,  possible  est)  pleins  de  trop  grande  arrogance, 
se  voulussent  attribuer  aucuns  passages  de  cet  œuvre, 
comme  se  sentans  pinsez  sans  riVe.  Mais  de  tout  cela  il 
n'en  est  rien,  ains  tout  le  discours  se  faict  par  la  commo- 
dité de  l'argument,  représentant  les  choses  qui  peuvent 
advenir  ou  escheoir  en  tel  cas.  Tel  effort  d'esprit  doibt 
astre  libre,  sans  aucun  esgard  si  gens  mal  pensans  veulent 
calumnier  ou  reprimer  ce  qui  ne  leur  appartient  en  rien. 
Car  si  un  autheur  a  ce  tintoin  h  la  teste,  que  tel  ou  tel 
poinct  de  son  ouvrage  sera  interprété  ainsi  ou  ainsi  par  les 
calumniateurs  de  ce  monde,  jamais  il  ne  composera  rien 
qui  vaille.  Mais  (comme  j'ay  dict  cydessus),  moyennant  que 
la  religion  ne  soit  blessée,  ni  l'honneur  du  princg  attainct, 
et  que  aucun  ne  soit  gratté  (encores  qu'il  soit  roigneux) 
apertement  (comme  par  nom  ou  surnom),  le  demeurant  est 
tolerable,  et  ne  fault  par  après  que  lascher  la  bride  à  la 
plume,  ou  autrement  ne  se  mesler  d'escriTC.  Car  si  tu  com- 
poses à  l'opinion  d'aultruy,  tu  te  trouveras  froid  comme 
glace,  et  mieux  vauldroit  te  reposer.  C'est  trop  escript  à 
toy  de  telle  chose  (a;ny  Jamet),  à"toy  qui  entends  tiop 
mieu'.x  cela  que  moy  mesme.  A  Dieu  doncques. 

De  Lyon,  ce  1"  jour  de  l'an  de  grâce  4542. 

Gomme  douleurs  de  nouvel  amassées 
Font  souvenir  des  liesses  passées, 
Ainsi  plaisir  de  nouvel  amassé 
Faict  souvenir  du  mal  qui  est  passé. 
Je  dy  cecy,  mes  treschers  frères,  pourco 
Que  Tamytié,  la  chère  non  rebourse. 
Les  passetemps  et  consolations 
Que  je  reçoy  par  visitations 
En  la  prison  claire  et  nette  de  Chartres 
Me  t'ont  recors  des  ténébreuses  Chartres, 
Du  grand  chagrin  et  recueil  ord  et  laid, 
Que  je  -trouvay  dedans  le  Ghastellet. 

Si  ne  croy  pas  qu'il  y  ait  chose  au  monde 
Qui  mieux  ressemble  un  Enfer  très  immunde; 
Je  dy  Enfer,  et  Enfer  puis  bien  dire  : 
Si  l'allez  veoir,  encor  le  verrez  pire. 
Aller,  hélas!  Ne  vous  y  vueillez  mettre; 
.T'ayme  trop  mieulx  le  vous  descrire  en  mètre 
Que  pour  le  veoir  aucun  de  vous  soit  mys 
En  telle  peine.  Escoutez  donc,  amys. 

Bien  avez  leu,  sans  qu'il  s'en  falle  un  A, 
Comme  je  fuz  par  l'instinct  de  Luna 
Mené  au  lieu  plus  mal  sentant  que  soulphre, 
Par  cinq  ou  six  ministres  de  ce  gouffre. 
Dont  le  plus  gros  jusques  là  me  transporte. 

Si  rencontray  Gerberus  a  la  porte, 
Lequel  dressa  ses  trois  testes  en  hault, 
A  tout  le  moins  une  qui  trois  en  vault. 
Lors  de  travers  me  voit  ce  chien  poussif, 
Puis  m'a  ouvert  un  huys  gros  et  massif, 
Duquel  l'entrée  est  si  estroicte  et  basse. 
Que  pour  entrer  faillut  que  me  courbasse. 

Mais  ains  que  fasse  entré  au  gouffre  noir, 
Je  veoy  à  part  un  autre  vieil  manoir 
Tout  plein  de  gens,  de  bruict  et  de  tumulte 
Parquoy  avec  ma  guyde  je  consulte. 
En  iuy  disant  ?  «  Dy  moy,  s'il  t'en  souvient, 
D'où  et  de  qui  et  poarqaoy  ce  bruict  vient.  » 

Si  me  respond  :  «  Sans  croyre  le  rebours, 
Sçache  qu'icy  sont  d'Enter  les  faubourgs, 
Où  bien  souvent  s'esleve  ceste  feste, 
Laquelle  sort,  plus  rude  que  tempeste, 
De  l'estomac  de  ces  gens  que  tu  vois, 
Qui  sans  cesser  se  rompent  teste  et  voix 
Pour  appoincter  faulx  et  chetifs  humains; 
Qui  ont  debatz,  et  debatz  ont  eu  maints. 

Hault  devant  eulx  le  grand  Minos  se  sied. 
Qui  sur  leurs  dicts  ses  sentences  assied. 
C'est  Iuy  qui  juge,  ou  condamne  ou  deffend. 
Ou  taire  faict,  quand  la  teste  Iuy  fend. 
^    Là  les  plus  grans  les  plus  petis  destruysent  ; 
Là  les  petis  peu  ou  point  aux  grans  nuysent  : 
Là  trouve  l'on  façon  de  prolopger 
Ce  qui  se  doibt  et  se  peult  abréger  ; 
Là  sans  argent  povreté  n'a  raison  ; 
Là  se  destruict  mainte  bonne  maison  ; 
Là  biens  sans  cause  en  causes  se  despendent  ; 
Là  les  causeurs  les  causes  s'entrevendent  ; 
Là  er:  public  on  manifeste  et  dit 
La  mauvaistié  de  ce  monde  maudict, 
Qui  ne  sçauroit  soubs  bonne  conscience 
Vivre  deux  jours  en  paix  et  patience; 
Dont  j'ay  grand'joye  avecques  ces  mordans 
Et  tant  plus  sont  les  hommes  discordant 
Plus  à  discord  esmouvons  leurs  courages, 
Pour  le  proufict  qui  vient  de  leurs   dommages 
Car  s'on  vivoit  en  paix  comme  mestier, 
Rien  ne  vaudroit  de  ce  lieu  le  mestier, 
Pource  qu'il  est  de  soy  si  anormal, 
Qu'il  faut  exprès  qu'il  commence  par  mal. 
Et  que  quelc'un  à  quelque  autre  mefface. 
Avant  que  nul  jamais  prouriict  en  face. 
Bref,  en  ce  lieu  ne  gagnerions  deux  ];c:nmes, 

3. 


Si  ce  n'estoit  la  maùvaistié  dés  hommes 
Mais,  par  Pluton,  le  Dieu  que  doy  nommer 
Mourir  de  faim  ne  sçaurions,  ne  chommer  : 
Car  tant  de  gens  qui  en  ce  parc  s'assaillent- 
Assez  et  trop  de  besonc^né  nous  taillent, 
Assez  pournous,  quand  les  biens  nous  en  viennent, 
Et  trop  pour  eulx,  quand  povres  en  deviennent. 
Ce  nonobstant,  ô  nouveau  prisonnier, 
Il  est  besoing  de  près  les  manier  : 
Il  est  besoing  (croy  moy),  et  par  leur  faulte, 
Que  dessus  eulx  on  tienne  la  main  haulte; 
Ou  autrement  les  bons  bonté  fuyroient. 
Et  les  maulvais  en  empirant  iroieat. 

Encor  (pour  vray)  mettre  on  n'y  peult  tel  ordre 
Que  tousjours  Tun  l'autre  ne  vueille  mordre, 
Dont  raison  veult  qu'ainsi  on  les  embarre, 
Et  qu'entre  deux  soit  mys  distance  et  barre, 
Comme  aux  chevaulx  en  Teslable  hargneux. 

Minos  le  juge  est  de  cela  soitigneux,  • 
Qui  devant  lui,  pour  entendre  le  cas, 
Faict  deschilTrer  tels  noysifz  altercas 
Par  ces  crieurs,  dont  l'un  soutient  tout  droict 
Droict  contre  tort,  l'autre  tort  contre  droict  ; 
Et  bien  souvent,  par  caùtelle  subtile, 
Tort  bien  mené  rend  bon  droict  inutile. 

Prens  y  esgard,  et  enten  leurs  propos  : 
Tu  ne  veis  onc  si  différents  supposlz. 
Approche  toy  pour  dé  plus  près  le  veoir; 
Regarde  bien  :  je  te  fais  asçavoir 
Que  ce  mordant  que  l'on  oyt  si  fort  bruyre, 
De  corps  et  biens  veult  son  prochain  deslruirc. 
Ce  grand  criart,  qui  tant  la  gueule  tort, 
Pour  le  grand  gaing  tient  du  riche  le  tort. 
Ce  bon  vieillard  (sans  prendre  or  ou  argenté 
Maintient  le  droict  de  mainte  povre  gent 
Celluy  qui  parle  illec  sans  s'esclatler, 
Le  juge  assis  veult  corrompre  et  flatter. 
Et  cestuy  là,  qui  sa  teste  descœuvre, 
En  playderie  a  faict  un  grand  chef  d'œuvre 
Car  il  a  tout  destruit  son  parentage^ 
Dont  il  est  crainct  et  prisé  d'avantage, 

Et  bien  heureux  celuy  se  peult  tenir 
Duquel  il  veult  la  cause  soustenir. 

Amy,  voyia  quelque  peu  des  menées 
Qui  aux  faulxbourgs  d'Enfer  sont  démenées 
Par  nos  grans  loups  ravissans  et  famys, 
Qui  ayment  plus  centz  soulz  que  cent  amys. 
Et  dont  pour  vray  le  moindre  et  le  plus  ncut 
ïrouveroit  bien  à  tondre  sur  un  œuf. 

Mais  puis  que  tant  de  curiosité 
Te  meult  à  veoir  la  sumptuosité 
De  noz  manoirs,  ce  que  tu  ne  vis  oncques 
Te  feray  veoir.  Or  sçaches,  amy,  doncques 
Qu'en  cestuy  parc  où  ton  regard  espands 
Une  manière  il  y  a  de  serpentz 
Qui  de  petis  viennent  grans  et  félons, 
Non  point  volans,  mais  trainans  et  bien  longs 
Et  ne  sont  pas  pourtant  couleuvres  froides, 
Ne  verdz  lezardz,  ne  dragons  fortz  et  roides  ; 
Et  ne  sont  pas  crocodiles  infaictz;, 
Ne  scorpions  tortuz  et  contrefaiclz  ; 
Ce  ne  sont  pas  vipereaux  furieux, 
Ne  basilics  tuans  les  gens  dis  yeux  ; 
Ce  ne  sont  pas  mortifères  aspicz, 
Mais  ce  sont  bien  serpents  qui  vallent  pis. 

Ce  sont  serpents  enflez,  envenimez, 
Mordans,  mauldictz,  ardans  et  animez, 
Jettans  un  feu  qu'à  peine  on  peult  estaindre, 
Et  en  piquant  dangereux  à  Fattaindre  : 
Car  qui  en  est  piqué  ou  offensé 
Enfin  demeure  chetif  ou  insensé  : 
C'est  la  nature  au  serpent  plein  d'excès 
Qui  par  son  nom  est  appelé  Procès. 
Tel  est  son  nom,  qui  est  de  mort  un  un:ibre. 
Regarde  un  peu,  en  voyla  un  grand  nombre 
De  gros,  de  grans,  de  moyens  et  de  gresles. 
Plus  mal  faisans  que  tempestes  ne  gresles. 

Celuy  qui  jecte  ainsi  feu  à  planté 
Veult  enflammer  quelque  grand"  parenté  ; 
Celuy  qui  tire  ainsi  hors  sa  languette 
Destruira  bref  queic'un,  s'il  ne  s'en  guette  ; 
Celuy  qui  sit'fle  et  a  les  dens  si  drues, 

Mordra  quelc'un  qui  en  courra  les  rues  ; 
Et  ce  froid  là,  qui  lentement  se  traine, 
Par  son  venin  a  bien  sçeu  mettre  liayne 
Entre  la  mère  et  les  mauvais  enfans  ; 
Car  serpents  froidz  sont  les  plus  eschaufans. 
Et  de  tous  ceux  qui  en  ce  parc  habitent, 

-  Les  nouveaux  nez,  qui  s'enflent  et  despitcnt, 
Sont  plue  subjectz  à  engendrer  icy 
Que  les  plus  vieux  :  voyre,  qu'il  soit  ainsi, 
Ce  vieil  serpent  sera  tantost  crevé, 
Combien  qu'il  ait  mainct  lignage  grevé. 
Et  cestuy  là,  plus  antique  qu'un  roc, 
Pour  reposer  s'est  pendu  à  un  croc  ; 
Mais  ce  petit,  plus  mordant  qu'une  louve, 
Dix  grans  serpens  dessoubs  sa  pance  couve  ; 
Dessoubs  sa  pance  il  en  couve  dix  grans, 
Qui  quelque  jour  seront  plus  denigrans 
Honneurs  et  biens  que  cil  qui  les  couva; 
Et  pour  un  seul  qui  meurt  ou  qui  s'en  va. 
En  viennent  sept.  Donc  ne  fault  festonner; 
Car  pour  du  cas  la  preuve  te  donner, 
Tu  dois  sçavoir  qu'yssues  sont  ces  bestes 
Du  grand  serpent  Hydra,  qui  eust  sept  testes, 
Contre  lequel  Hercules  combattoit. 
Et  quand  de  luy  une  teste  abattoit, 
Pour  une  morte  en  revenoit  sept  vives. 

Ainsi  est  il  de  ces  bestes  noysives  : 
Geste  nature  ilz  tiennent  de  la  race 
Du  grand  Hydra,  qui  au  profond  de  Thrace, 
Où  il  n'y  a  que  guerres  et  contends, 
Les  engendra  dès  l'aage  et  le  temps 
Du  faulx  Cayn.  Et  si  tu  quiers  raison 
Pourquoy  procès  sont  si  fort  en  saison, 

f  Sçache  que  c'est  faulte  de  charité 

î  Entre  chrestiens.  Et,  à  la  vérité, 
Comment  l'auront  dedans  leur  cueur  fichée, 
Quand  par  tout  est  si  froidement  preschée  ? 
A  escouter  voz  prescheurs,  bien  souvent, 
Charité  n'est  que  donner  au  convent. 
Pas  ne  diront  combien  procès  diffère 
Au  vray  chrestien,  qui  de  tous  se  dit  frère  ; 

Pas  ne  diront  qu'impossible  leur  semble 
D'estre  chrestien  et  plaideur  tout  ensemble, 
Ainçoys  seront  eux-mesmes  à  plaider 
Les  plus  ardans.  Et  à  bien  regarder, 
Vous  ne  valiez  de  guère  mieulx  au  monde 
Qu'en  nostre  Enfer,  où  toute  horreur  abonde. 

Doncques,  amy,  ne  t'esbahy  comment 
Sergens,  procès,  vivent  si  longuement  ; 
Car  bien  nourriz  sont  du  laict  de  la  lysse 
Qui  nommée  est  du  monde  la  malice  : 
Tousjours  les  a  la  louve  entretenus 
Et  près  du  cueur  de  son  ventre  tenus. 
Mais  si  ne  veulx  je  à  ses  faicts  contredire, 
Car  c'est  ma  vie.  Or  plus  ne  t'en  veulx  dire  : 
Passe  cest  huys  barré  de  puissant  fer.  » 

A  tant  se  teut  le  ministre  d'Enfer, 
De  qui  les  mots  vouluntiers  escoutoye  ; 
Point  ne  me  laisse,  ains  me  tient  et  costoye. 
Tant  qu'il  m'eust  mis  (pour  mieux  estre  à  converti 
Dedans  le  lieu  par  Gerberus  ouvert, 
Où  plusieurs  cas  me  furent  ramentus  ; 
Car  lors  allay  devant  Rhadamantus, 
Par  un  degré  fort  vieil,  oîiiscur  et  salle. 

Pour  abréger,  je  trouve  en  une  salle 
Rhadamantus  (juge  assis  à  son  aise), 
Plus  enflammé  qu'une  ardante  fournaise. 
Les  yeux  ouverts,  les  oreilles  bien  grandes, 
Fier  en  parler,  cauteleux  en  demandes, 
Rébarbatif  quand  son  cueur  il  deschar?rc  : 
Bref,  digne  d'estre  aux  Enfers  en  sa  clia-ge. 

Là  devant  luy  vient  mainte  ame  damnée  ; 
Et  quand  il  dit  :  «  Telle  me  soyt  menée^  » 
A  ce  seul  mot  un  gros  marteau  carré 
Frappe  tel  coup  contre  un  portail  barré 
Qu'il  faict  crosler  les  tours  du  lieu  infâme. 

Lors,  à  ce  bruict,  là  bas  n'y  a  povre  ame 
Qui  ne  frémisse  et  de  frayeur  ne  tremble 
Ainsi  qu'au  vent  fueille  de  chesne  ou  tremble. 
Car  la  plus  seure  a  bien  crainte  et  grand'peur 
De  se  trouver  devant  tel  attrappeur. 
Mais  un  ministre  appelle  et  nomme  celle 

Que  veult  le  juge  :  adoncques  s'aviaiice  elle, 
Et  s'y  eh  va  tremblant,  morne  et  pallie. 

Dès  qu'il  la  voit,  il  mitigue  et  pillie 
Son  parler  aic^re,  et  en  fiincle  doulceup 
Luy  dict  ainsi  :  «  Vien  ça,  tay  moy  tout  seur, 
Je  te  supply,  d'un  tel  crime  et  torfaict. 
Je  croiroys  bien  que  tu  ne  l'as  point  faict, 
Car  ton  maintien  n'est  que  des  plus  gaillards; 
Mais  je  vculx  bien  congnoistre  ces  paillards 
Qui  avec  toy  feirent  si  chaude  esmorche. 
Dy  hardyment  :  as-tu  peur  qu'on  t'escorche  ? 
Quand  tu  diras  qui  a  faict  le  peclié, 
Plus  tost  seras  de  noz  mains  depcsché. 
Dequoy  le  sert  la  bouche  tant  iermée. 
Fors  de  tenir  ta  personne  enfermée  ? 
Si  tu  dys  vray,  je  le  jure  et  promets 
Par  le  hault  ciel,  où  je  n'iray  jamais. 
Que  des  Enfers  sortiras  les  brisées 
Pour  t'en  aller  aux  beaux  Champs  Elysées, 
Oii  liberté  faict  vivre  les  esprits 
Qui  de  compter  vérité  ont  apris. 
Vault  il  pas  mieux  doricques  que  tu  la  comptes 
Que  d'endurer  mille  peines  et  hontes  ? 
Certes,  si  faict.  Aussi  je  ne  croy  mye 
Que  soys  menteur,  car  ta  phyzonomie 
Ne  le  dict  point,  et  de  maulvais  alTaire 
Seroit  celuy  qui  te  vouldroit  meffaire. 
Dy  moy,  n'ays  paour.  »  Tous  ces  motz  àlleschans 
Font  souvenir  de  l'oyselleur  des  champs. 
Qui  doulcement  faict  chanter  son  sublet 
Pour  prendre  au  bric  l'oyseau  nyce  et  foyblel. 
Lequel  languit  ou  meurt  à  la  pippée  : 
Ainsi  en  est  la  povre  ame  grippée  : 
Si  tel'  doulceur  liiy  faict  rien  confesser, 
Rhadamantus  là  faict  pendre  ou  fesser. 
Mais  si  sa  langue  elle  refraind  et  mord, 
Souventeloys  eschappe  peine  et  mort. 

Ce  nonobstant,  si  tost  qu'il  vient  à  vcoir 
Que  par  doulceur  il  ne  la  peut  avoir, 
Aucuncfoys  encontre  elle  il  s'irrite, 
Et  de  ce  pas,  selon  le  démérite 

Qu'il  sent  eti  elle,  il  vous  la  faict  plonger 
Au  fous  d'Enter,  ou  lui  faict  alonger 
Veines  et  nerfz,  et  par  tourments  s'efforce 
A  esprouver  s'elle  dira  par  force 
Ce  que  doulceur^n'a  sceu  d'elle  tirer. 

0!  chers  amys*,  j'en  ay  veu  martyrer 
Tant,  que  pitié  m'en  mettoit  en  esmoy. 
Parquoy  vous  pry  de  plaindre  avecques  moy 
Les  innocens  qui  en  telz  lieux  damnables 
Tiennent  souvent  la  place  des  coulpables. 

Et  vous,  cnfans  suyvans  maulvaise  vie, 
Retirez  vous  :  ayez  au  cueur  envie 
De  vivre  autant  en  façon  estimée 
Qu'avez  vescu  en  façon  déprimée. 
Quand  le  bon  trein  un  peu  esprouverez, 
Plus  doulx  que  l'autre  en  fin  le  trouverez, 
Si  que  par  bien  le  mal  sera  vaincu, 
Et  du  regret  d'avoir  si  mal  vescu 
Devant  les  yeulx  vous  viendra  lionte  honnestc, 
Et  n'en  hairrez  cil  qui  vous  admonneste, 
Pource  qu'alors,  ayans  discrétion, 
Vous  vous  verrez  hors  la  subjection 
Des  infernaulx  et  de  leurs  entrefaictes  ; 
Carj^our  le_s_bonsJ_e^^oix  ne  sgc^^      faictes.     / 

Venons  au  poinct.  Ce  juge  tant  divers 
Un  fier  regard  me  jecta  de  travers, 
Tenant  un  port  trop  plus  cruel  que  brave, 
Et  d'un  accent  imperatif^et  grave 
Me  demandant  ma  naissance  et  mon  nom 
Et  mon  estât  :  «  Juge  de  grand  renom, 
Respons  je  alors,  à  bon  droict  tu  poursuys 
Que  je  te  dye  oreiidroit  qui  je  suys  ;     ^ 
Car  incongneu  suys  des  umbres  iniques, 
Incongneu  suys  des  âmes  plutoniques 
Et  de  tous  ceulx  de  ceste  obscure  voye, 
Où  pour  certain  jamais  entré  n'avoye  : 
Mais  bien  congneu  suis  des  umbres  coliques. 
Bien  congneu  suis  des  umbres  angeliques, 
Et  de  tous  ceulx  de  la  tresclaire  voye 
Où  Juppiter  les  desvoyez  avoye  : 
Bien  me  congneut  et  bien  me  guerdohna 

Lors  qu'à  sa  sœur  Pallas  il  me  donna  : 
Je  dy  Pallas  la  si  sage  et  si  belle  ; 
Bien  me  congiioist  la  prudente  Cybelle, 
Mère  du  grand  Juppiter  amyable. 

Quant  à  Luna,  diverse  et  variable, 
Trop  me  congnoist  son  faulx  cuéur  odieux. 

En  la  mer  suis  congneu  des  plus  haults  Dieux, 
Jusque  aux  Tritons  et  jusque  aux  Néréides; 
En  terre  aussi  des  Faunes  et  Hymnides 
Congneu  je  suis.  Congneu  je  suis  d'Orphée, 
De  mainte  nymphe  et  mainte  noble  fée  : 
Du  gentil  Pan  qui  les  flustes  manie; 
De  Eglé^  qui  danse  au  son  de  Tharmonie, 
Quand  elle  veoit  les  satyres  suyvans  ; 
De  Calathée  et  de  tous  les  servans. 
Jusqu'à  Tityre,  et  ses  brebis  camuses  ; 
Mais  par  sus  tout  suis  congneu  des  neuf  Muses 
jEt  d' Appelle,  Mercure  et  tous  leurs  filz, 
fEn  vraye  amour  et  science  confictz. 

Ce  sont  ceux  là  (juge)  qui  en  briefz  jours 
Me  mettront  hors  de  tes  obscurs  séjours. 
Et  qui  pour  vray  de  mon  ennuy  se  deulent. 
Mais  puis  qu'envie  et  ma  fortune  veulent 
Que  congneu  sois,  et  saisy  de  tes  laqs, 
Fçache  de  vray,  puis  que  demandé  Tas, 
Que  mon  droict  nom  je  ne  le  veulx  point  taire  : 
Si  t'advertis  qu'il  est  à  toy  contraire 
Gomme  eau  liquide  au  plus  sec  élément  : 
Car  tu  es  rude,  et  mon  nom  est  Clément, 
Et  pour  monstrer  qu'à  grand  tort  on  me  iriste, 
j  Clément  n'est  point  le  nom  de  Lutheriste, 
h  Ains  est  le  no  ai  (à  bien  l'interpréter) 
H  Du  plus  contraire  ennemy  de  Luther  : 
C'est  le  sainct  nom  d":  pape,  qui  accoUe 
Les  chiens  d'Enfer  (s'il  luy  plaist)  d"une  estolle. 
Le  crains  tu  point?  C'est  celuy  qui  afferme 
Qu'il  ouvre  Enfer,  quand  il  veult,  et  le  ferme  : 
Celuy  qui  peult  en  feu  chauld  martyrer 
Cent  mille  espritz  ou  les  en  retirer. 

Quant  au  surnom,  aussi  vray  qu'Evangile, 
Il  tire  à  cil  du  poète  Virgile, 

Jadis  chery  de  Mecenas  à  Romme  : 
Maro  s'appelle,  et  Marot  je  me  nomme  : 
Marot.  je  suis,  et  Maro  ne  suis  pas  : 
Il  n'en  fut  oac  depuis  le  sien  trespas  ; 
Mais  puis  qu'avons  un  vray  Mecenas  ores, 
Quelque  Maro  nous  pourrons  veoir  encores. 

Et  d'autre  part  (dont  noz  jours  sont  heureux 
Le  beau  verger  des  lettres  plantureux 
Nous  reproduict  ses  fleurs  et  grans  jonchées, 
Par  cy  devant  flaistries  et  sechées 
Par  le  froid  vent  d'ignorance,  et  sa  tourbe, 
Qui  hault  sçavoir  persécute  et  destourbe, 
Et  qui  de  cueur  est  si  dure  ou  si  tendre 
Que  vérité  ne  veult  ou  peult  entendre. 
O  Roy  heureux,  soubs  lequel  sont  entrez 
(Presque  periz)  les  lettres  et  lettrez. 

Enlen  après  (quant  au  poinct  de  mon  estro 
Que  vers  midy  les  haultz  Dieux  m'ont  faict  naistre^ 
Où  le  soleil  non  trop  excessif  est  ; 
Parquoy  la  terre  avec  honneur  s'y  vest 
De  mille  fruictz,  de  mainte  fleur  et  plante  : 
Bacchus  aussi  sa  bonne  vigne  y  plante, 
Par  art  subtil,  sur  montaignes  pierreuses, 
Rendans  liqueurs  fortes  et  savoureuses  : 
Mainte  fontaine  y  murmure  et  undoye, 
Et  eu  tous  temps  le  laurier  y  verdoyé 
Près  de  la  vigne,  ainsi  comme  dessus 
Le  double  mont  des  Muses,  Parnassus  : 
Dont  s'esbahyst  la  mienne  fantasie 
Que  plus  d'esprits  de  noble  Poésie 
N'en  sont  yssuz.  Au  lieu  que  je  declaire 
Le  fleuve  Lot  coule  son  eau  peu  claire,* 
Qui  maints  rochers  traverse  et  environne. 
Pour  s'aller  joindre  au  droict  fil  de  Garonne. 

A  bref  parler,  c'est  Chaors  en  Quercy, 
Que  je  laissay  pour  venir  querre  icy 
Mille  malheurs,  ausquelz  ma  destinée 
M'avoit  submis.  Car  une  matinée. 
N'ayant  dix  ans,  en  France  fuz  mené 
Là  ou  depuis  me  suis  tant  pourmené 
Que  j'oubliay  ma  langue  maternelle, 

Et  grossemeiït  apprins  la  paternelle 
Langue  françoyse,  es  grands  courts  estimée, 
Laquelle  en  fin  quelque  peu  s'est  limée, 
Suyvant  le  Roi  Françoys  premier  du  nom, 
Dont  le  sçavoir  excède  le  renom. 

C'est  le  seul  bien  que  j'ay  acquis  en  Franco 
Depuis  vingt  ans,  en  labeur  et  soutfrance. 
Fortune  m'a,  entre  mille  malheurs, 
Donné  ce  bien  de  mondaines  valeurs. 
Que  dy  je,  las  !  0  parolle  soudaine  ! 
C'est  don  de  Dieu,  non  point  valeur  mondaine 
Rien  n"ay  acquis  des  valeurs  de  ce  monde, 
Qu'une  maistresse  en  qui  gist  et  abonde 
Plus  de  sçavoir,  parlant  et  escriv^nt, 
Qu'en  autre  femme  en  ce  monde  vivant. 
C'est  du  franc  lys  l'yssue  Marguerite, 
Grande  sur  terre,  envers  le  ciel  petite  ; 
C'est  la  princesse  à  l'esprit  inspiré. 
Au  cueur  esleu,  qui  de  Dieu  est  tiré 
Mieux  (et  m'en  croys)  que  le  festu  de  l'ambre, 
Et  d'elle  suis  l'humble  valet  de  chambre; 
C'est  mon  estât.  0  juge  plutoniquo; 
Le  roy  des  Francs,  dont  elle  est  sœur  unique, 
M'a  faict  ce  bien,  et  quelque  jour  viendra 
Que  la  sœur  mesme  au  frère  me  rendra. 

Or  suis  je  loing  de  ma  dame  et  princesse, 
Et  près  d'ennu}',  d'infortune  et  destresse  ; 
Or  suis  je  loing  de  sa  tresclere  face. 
S'elle  fut  près  (ô  cruel),  ton  audace 
Pas  ne  se  fust  mise  en  effort  de  prendre 
Sou  serviteur,  qu'on  n'a  point  veu  mesprendro 
Mais  tu  vois  bien  (dont  je  lamente  et  pleure) 
Qu'elle  s'en  va  (helas  I)  et  je  demeure 
Avec  Pluton,  et  Cliaron  nautonnier; 
Elle  va  veoir  un  plus  grand  prisonnier  : 
Sa  noble  mère  ores  elle  accompaigne, 
Pour  retirer  nostre  roy  hors  d'Hespaigne, 
Que  je  souhaitte  en  ceste  compaignie. 
Avec  ta  laide  et  obscure  mesgnie  : 
Car  ta  prison  liberté  luy  seroit, 
Et,  comme  Christ,  les  âmes  poulseroit 

Hors  des  Enfers,  sans  t'en  laisser  Mhe  umbre. 
En  ton  advis,  scrois  je  point  du  nombre  î 
S'ainsi  cstoit,  et  la  mcre  et  la  fille 
Retourneroicnt,  sans  qu'Hespaigne  et  Castille 
D'elle  receust  les  filz  au  lieu  du  père. 

Mais,  quand  je  pense  à  si  grand  impropere, 
Qu'est  il  besoing  que  soje  en  liberté, 
Puis  qu'en  prison  mon  Roy  est  arresté  ? 
Qu'est  de  besoing  qu'ores  je  soys  sans  peine, 
Puis  que  d'ennuy  ma  maistresse  est  si  pleine  ?  » 

Ainsi  (peu  près)  au  juge  devisay  ; 
Et  en  parlant  un  griffon  j'advisay, 
Qui  de  sa  croche  et  ravissante  pale 
Escrivoit  là  Fan,  le  jour  et  la  date 
De  ma  prison,  et  ce  qui  pouvoit  duyre 
A  leur  propos,  pour  me  fascher  et  nuyre. 
Et  ne  sceut  onc  bien  orthographier 
Ce  qui  servoit  à  me  justifier. 

Certes,  amys  qui  cherchez  mon  recours, 
La  couslume  est  de^  infernales  cours, 
Si  quelque  esprit  de  gentille  nature 
Vient  là  dedans  tesmoingner  d"avenlure 
Aucuns  pi'opos,  ou  moyens,  ou  manières 
Justifians  les  âmes  prisonnières;  i 

Il  ne  sera  des  juges  escouté,  ! 

Mais  lourdement  de  son  dict  rebouté  ;  ^ 

Et  escouter  on  ne  refusera 
L'esprit  maling  qui  les  accusera. 
Si  que  celuy  qui  plus  fera  d'encombrés, 
Par  ses  rapportz,  aux  malheureuses  umbres. 
Plus  recevra  de  recueil  et  pecunes  ; 
Et  si  tant  peult  en  accuser  aucunes,     • 
Qu'elles  en  soyent  pendues  ou  brusiées. 
Les  infernaulx  feront  saults  et  huilées  ; 
Chaines  de  fer  et  crochets  sonneront, 
Et  de  grand'  joye  ensemble  tonneront, 
En  faisant  feu  de  flamme  sulphurée, 
Pour  la  nouvelle  ouyr  tant  mallieurée. 

Le  griffon  donc  en  son  livre  doubla 
De  mes  propos  ce  que  bon  luy  sembla; 
Puis  se  leva  Hhadamantus  du  sieje, 

Qui  remener  me  feit  au  bas  colliege 
Des  malheureux,  par  la  voye  ou  je  vins 
Si  les  trouvay  à  milliers  et  à  vingls, 
Et  avec  eulx  feis  un  temps  demourance, 
Fasché  d'ennuy,  consolé  d'espérance. 

Confortez  moy,  Muses  savoisiennes  ; 
Le  souvenir  des  adversitez  miennes 
Faites  cesser  jusques  à  tant  que  j'aye 
Chanté  Fenfant  dont  la  Gaule  est  si  gaye, 
Et  permettez  Tinfortuné  berger 
Sonner  eglogue  en  propos  moins  léger 
Que  cy  devant  ;  les  rosiers  qui  sont  bas 
Et  les  taillis  à  tous  ne  plaisent  pas  ; 
Sus,  à  ce  coup,  chantons  foresls  ramées  : 
Les  forests  sont  des  grans  princes  aymécs. 

Or  sommes  nous  prochains  du  dernic.'  aage 
Prophelizé  par  Cumane  la  sage  : 
Des  siècles  grans  le  plus  grand  et  le  chef 
Commencer  veut  à  naistre  de  rechef. 
La  vierge  Astrée  en  brief  temps  reviendra  ; 
De  Saturnus  le  règne  encor  viendra, 
Puis  que  le  ciel,  lequel  se  renouvelle, 
Nous  a  pourveu  de  lignée  nouvelle. 
Diane  claire  a  de  lassus  donné 
Faveur  céleste  à  l'enfant  nouveau  né 
D'Endymion,  à  renfauL  voirement  • 

Dessous  lequel  faudra  premièrement 
L"aage  de  fer,  et  puis  par  tout  le  monde 
S'eslevera  Faage  d'or  pur  et  monde. 

Ce  temps  heureux,  Françoys  preux  et  sçavaii", 
Commencera  dessous  toy  bien  avant  : 
Et  si  Ton  void  soubz  Henry  quelque  reste 

•  Les  pièces  V  à  Xll  furent  ajoutccs  aux  Ûliuvrci  do  Marot  aprèî 
•a  mort. 

De  la  malice  aujourd'huy  manifeste, 
Elle  sera  si  foible  et  si  esteinle, 
Que  plus  de  rien  la  terre  n'aura  craincte  ; 
Puis,  quand  aiT  ciel  serez  Dieux  triumphans, 
Ce  nouveau  né,  heureux  sus  tous  enfans, 
Gouvernera  le  moude  ainsi  prospère 
Par  les  vertuz  de  Fun  et  l'autre  père. 

La  terre  donc,  gracieux  enfantin, 
Te  produira  serpolet  et  plantin, 
Treffle  et  serfeuil  sans  culture  venus 
Pour  engraisser  tous  les  trouppeaulx  mcnuz  ; 
Les  chèvres  lors  au  logis  reviendront 
Pleines  de  laict  ;  les  brebis  ne  craindront 
Lyon  ne  loup  ;  Fherbe  qui  venin  porte 
Et  la  couleuvre  aux  champs  demourra  morto, 
Et  l'odorant  amome  d'Assyrie 
Sera  commun  comme,  fierbe  de  prairie. 

Regarde,  enfant  de  céleste  semence. 
Comme  desja  ce  beau  siècle  commence  : 
Ja  le  laurier  te  prépare  couronnes  ; 
Ja  le  blanc  lys  dedans  ton  bers  fleuronne, 
D'icy  à  peu,  des  hauts  princes  parfaits, 
Et  du  grand  père  aussi,  les  nobles  faits 
Lire  pourras,  tandis  que  les  louanges 
Du  père  tien  par  nations  estranges 
Iront  voilant,  et  deslors  pourras  tu 
Sçavoir  combien  vaut  honneur  et  vertu. 

En  cestuy  temps,  stériles  monts  et  plains 
Seront  de  bledz  et  de  vignes  tous  pleins, 
Et  verra  l'on  les  chesnes  plantureux 
Par  les  forests  suer  miel  savoureux. 
Ce  neantmoins,  des  fraudes  qui  sont  ores 
Quelque  relique  on  pourra  voir  encores  : 
La  terre  encor  du  soc  on  verra  fendre, 
Villes  et  bourgz  de  murailles  deffendre, 
Conduire  en  mer  les  navires  volans. 
Et  aura  France  encores  des  Rolandz. 

Mais  quand  les  ans  t'auront  fait  homme  fort, 
Plus  ne  sera  de  guerre  aucun  effort  : 
Plus  voile  au  vent  ne  fera  la  gailée 
Pour  trafiquer  dessus  la  mer  sallée  : 

Chacune  terre  à  chacune  cité 

Apportera  toute  commodité; 

Arbres  croistront  d'eulx  mesmes  a  la  ligne; 

Besoing  n'aura  plus  de  serpe  la  vigne, 

Et  estera  le  laboureur  cliampestre 

Aux  beufz  le  joug  :  plus  ne  feront  que  paistro. 

La  laine  plus  n'aura  besoing  d'apprendre 

A  feintement  diverses  couleurs  prendre, 

Car  le  bélier  en  chascune  saison 

De  cramoisi  portera  la  toyson, 

Ou  jaune,  ou  perse,  et  chacun  aignelet 

Sera  vestu  de  pourpre  violet. 

Ce  sont  pour  vrai  choses  déterminées         / 

Par  l'immuable  arrest  des  destinées. 

Commence,  Enfant,  d'entrer  en  ce  bon  heur 
Reçois  desja  et  l'hommage  et  l'honneur 
Du  bien  futur.  Voy  la  ronde  machine 
Qui  sous  le  poids  de  ta  grandeur  s'enclinc  ; 
Yoy  comme  tout  ne  se  peut  contenir 
De  s'esgayer  pour  le  siècle  advenir. 
0  si  tant  vivre  en  ce  monde  je  pousse, 
Qu'avant  mourir  loisir  de  chanter  j'eusse 
Tes  nobles  faits,  ny  Orplieus  de  Thrace, 
Ny  Apollo,  qui  Orpheus  efface, 
Ne  me  vaincroit,  non  pas  Clio  la  belle, 
Ny  le  dieu  Pan,  et  Syringue  y  fust  elle. 

Or  vy,  enfant,  vy,  enfant  bien  heureux  ; 
Donne  à  ta  mère  un  doux  ris  amoureux  : 
D'un  petit  ris  commence  à  la  congnoistrc, 
Et  fais  les  jours  multiplier  et  croistre 
De  ton  ayeul,  le  grand  berger  de  France, 
Qui  en  toi  void  renaislre  son  enfance.        • 

Petit  enfant,  quel  que  sois,  fille  ou  fils, 
Pdrfay  le  temps  de  tes  neuf  mois  prefix 
Heureusement  :  puis  sors  du  royal  ventre, 
Et  de  ce  monde  en  la  grand  lumière  entre  : 
Entre  sans  cry,  vien  sans  pleur  en  lumière. 
Vien  sans  donner  destresse  coustumiere 
A.  la  mère  humble  en  qui  Dieu  t'a  faict  naistre, 
Puis  d'un  doux  ris  commence  à  la  congnoistre, 

Après  que  faict  luy  auras  ccgnoissance, 
Prens  peu  à  peu  nourriture  et  croissance, 
Tant  qu'à  demi  commences  à  parler, 
Et  tout  seule t  en  trépignant  aller 
Sur  les  carreaux  de  ta  maison  prospère. 
Au  passetemps  de  ta  mère  et  ton  père, 
Qui  de  t'y  voir  un  de  ces  jours  prétendent. 
Avec  ton  frère  et  ta  sœur,  qui  t'attendent. 

Vien  hardyment  :  car  quand  grandet  seras, 
Et  qu'à  entendre  un  peu  commenceras, 
Tu  trouveras  un  siècle  pour  aprendre 
En  peu  de  temps  ce  qu'enfant  peut  comprendre. 

Vien  hardyment  :  car  ayant  plus  grand  aage, 
Tu  trouveras  encores  davantage  : 
Tu  trouveras  la  guerre  commencée 
Contre  ignorance  et  sa  trouppe  insensée, 
Et,  au  rebours,  vertu  mise  en  avaat, 
Qui  te  rendra  personnage  scavaut 
En  tous  beaux  arts,  tant  soient  ils  difncilos, 

Tant  par  moyens  que  par  lettres  faciles. 
Puis,  je  suis  seur,  et  on  le  cognoistra, 
Qu'à  ta  naissance  avecques  toy  naistra 
Esprit  docile  et  cœur  sans  tache  amere 
Si  tu  tiens  rien  du  costé.de  la  mère. 

Vien  hardiment,  et  ne  crains  que  Saturne 
En  biens  mondains  te  puisse  estre  importune, 
Car  lu  naistras,  non  ainsi  povre  et  mince 
Cîomme  moy  (las!),  mais  enfant  d'un  grand  prince. 

Vien  sain  et  sauf  :  tu  peulx  estre  asseuré 
Qu'à  ta  naissance  il  n'y  aura  pleuré, 
A  la  façon  des  Thraces  lamentant 
Leurs  nouveaux  nez,  et  en  grand  deuil  chantant 
L'ennuy,  le  mal  et  la  peine  asservie 
Qu'il  leur  falloit  souffrir  en  ceste  vie. 
Mais  tu  auras  (que  Dieu  ce  bien  te  face) 
Le  vray  moyen  qui  tout  ennuy  efface, 
Et  faict  qu'au  monde  angoisse  on  ne  craint  point, 
Ne  la  mort  mesme  alors  qu'elle  nous  poind. 

Ce  vray  moyen  plein  de  joye  féconde. 
C'est  ferme  espoir  de  la  vie  seconde, 
Par  Jésus  Christ,  vainqueur  et  triumphant 
De  ceste  mort.  Vien  donc,  petit  enfant  : 
Vien  voir  de  terre  et  de  mer  le  grand  tour, 
Avec  le  ciel  qui  se  courbe  à  l'enlour. 
Vien  voir,  vien  voir  mainte  belle  ornature 
Que  chacun  d'eux  a  receu  de  nature  ; 
Vien  voir  ce  monde,  et  les  peuples  et  princes 
Regnans  sur  luy  en  diverses  provinces, 
Entre  lesquelz  est  le  plus  apparent 
Le  roy  François,  qui  te  sera  parent,  ^ 

Sous  et  par  qui  ont  esté  esclairciz 
Tous  les  beaux  arts  par  avant  obscurciz. 
O  siècle  d'or  le  plus  fin  que  l'on  trouve. 
Dont  la  bonté  sous  un  tel  roy  s'espreuve  ! 

O  jours  heureux  à  ceux  qui  les  cognoissent. 
Et  plus  heureux  ceulx  qui  aujourd'huy  naissent! 

Je  te  dirois  encor  cent  mille  choses 
Qui  sont  en  terre  autour  du  ciel  encloses. 
Belles  à  l'œil  et  douces  à  penser. 
Mais  j'aurois  peur  de  ta  mère  offense** 

Et  que  de  voir  et  d'y  penser  tu  prinses 
Si  grand  désir,  qu'avant  le  terme  vinses. 
Parquoy  (enfant)  quel  que  sois,  lille  ou  fUs, 
Parfaits  le  temps  de  tes  neuf  mois  prefix 
Heureusement  :  puis  sorls  du  royal  ventre 
Et  de  ce  monde  en  la  grand'  lumière  outre. 

Vertu  qui  est  de  Theur  acompaignée 
(Princ3  sorly  de  royalle  lignée), 
C'est  la  seurté  de  victoire  et  d'honeur  : 
Or  t'a  doné  le  souverain  donneur 
Et  l'un  et  Taultre  :  il  t'a  doné  fortune 
A  ta  vertu  prospère  et  opportune  ; 
Vertu  qui  rien  de  jeunesse  ne  sent. 
Vertu  chenue  en  aage  adolescent, 
Qui  ne  sera  (comme  je  croy)  trompée 
De  la  Fortune  adverse  de  Pompée. 
•    Ainsi,  ayant  ce  que  Ca3sar  avoit, 
Qui  est  celluy  qui  à  l'œil  bien  ne  voit 
Qu'impossible  est  qu'en  armes  ne  l'imites. 
Et  que  (partant)  passeras  ses  limites? 

L'arbrisseau  franc  qui  florist  et  boulone 
D'en  veoir  le  fruict  espérance  nous  donije  ; 
L'eft'ect  récent  de  tes  premiers  effors 
De  tes  haulx  faiclz  advenir  nous  fait  fors, 
Qui  puis  un  peu,  en  la  plaine  campaigne. 
Rompis  l'armée  et  la  gloire  d'Espaigne^ 
En  fouldroyant  de  tes  robustes  mains 
Numbre  infiny  d'Espaignolz  et  Germains; 
Qui  de  leurs  corps  as  la  terre  couverte, 
Et  de  leur  sang  feis  rougir  Tlierbe  verle  ; 
Qui  feis  fuyr,  de  paour  plus  froit  que  glace, 
Le  vieil  marquis  devant  ^a  jeune  face, 


.     64  EPISTRE     ENVOYÉE 

Puis  ramenas,  sans  faire  pertes  grandes, 
Dedans  Ion  ost  les  martialles  bandes 
Et  les  soLildardz  loyaulx  et  non  mutins, 
Souillez  de  sang  et  riches  de  butins  ; 
Oui  tost  après  chassas  Petre  Golumne 
De  Garignan,  dont  méritas  corone 
De  verd  laurier.  Bien  la  mérites  certes, 
Yen  que  tu  es  le  recouvreur  des  pertes 
Qu'a  eu  [helas  !)  en  la  terre  italique 
.Depuis  vingt  ans  la  nation  gallique. 

C'est  luy,  c'est  luy,  n'en  soyez  mal  contens, 
Vieulx  conducteurs,  qui  seul  depuis  le  temps 
Nous  a  gaigné  et  bataille  et  journée. 
Courage,  enfans,  car  la  chance  est  tournée  ! 
L'heur  d'Hannibal  par  la  fatale  main 
De  Scipion,  le  jeune  enfant  romain. 
Fut  destourné  :  par  prince  de  mesme  aage 
Se  tourne  l'heur  de  Charles  en  dommaige  : 
Entrer  voyons  noz  bones  destinées, 
Et  prendre  fin  les  siennes  déclinées. 
Dessoubz  Bourbon  fut  son  heur  commencé  : 
Dessoubz  Bourbon  s'en  va  desadvancé. 

0  Roy,  aussy  ton  propre  nom  il  porte, 
Et  par  Françoys  Françoys  en  mainte  sorte 
Sera  vangé.  0  Roy  de  grand  renom. 
Bien  aultre  chose  ha  de  toy  que  le  nom  : 
Il  ha  de  toy  la  saige  hardiesse  ; 
II  ha  de  toy  au  combat  ia  proesse  ; 
Il  ha  de  toy  (Nature  ainsi  le  veult) 
Je  ne  sçay  quoy,  qui  nommer  ne  se  peult, 
Dont  attirer  il  sçait  les  cœurs  des  hommes. 
Et  à  bon  droict  souvent  ton  filz  le  nommes. 

A  toy,  donc,  Roy,  à  toy  doncques  ne  tienne  : 
gu  entre  tes  mams  la  possession  tienne 
Ne  mette  en  bref;  soyt  tousjours  ta  main  prompte 
A  soustenir  sa  fortune  qui  monte. 
Et  toy  qui  tiens  aux  Itales  son  lieu, 
Palas  prudente,  et  Mars  le  puissant  dieu, 
Te  doint  finir  ton  œuvre  commancée. 

S'ainsi  advient,  sortez  de  ma  pensée, 
Tristes  ennuictz,  qui  m'avez  fait  escrire 

Vers  doloureux.  Arrière  ceste  lire 
Dont  je  chantois  Famour  par  cy  devant  ! 
Plus  ne  m'orrez  Venus  mettre  en  avant, 
Ne  de  flageol  soner  chant  bucolique, 
Ains  soneray  la  trompeté  bellique 
D'un  grand  Virgile,  ou  d'Homère  ancien, 
Pour  célébrer  les  haullz  faictz  d'Anghien, 
Lequel  sera  (contre  fortune  amere) 
Noslre  Achiles,  et  Marot  son  llomcro. 

SERMON 
DU  BON  PASTEUR  ET  DU  MAUVAIS 

.'HIS  ET  EXTRAIGT  DU  DIXIEME  CHAPITRE  DE  S.  JEHAN 


Près  de  Paris  vostre  grande  cité, 
Sire,  je  fus,  le  karesme,  incité 
D'aller  aux  champs  entendre  le  propos 
Du  bon  Pasteur,  aimant  Taise  et  repos 
De  ses  brebis,  lequel  paist  mesmement 
Le  sien  bestail  par  bon  nourrissement. 
Lors  un  j'en  vei,  sur  un  tertre  monté, 
Que  Charitable  Amour  avait  dompté, 
Songneusement  gardant  son  petit  nombre, 
Qui  là  estoit  tappi  à  terre  en  Tombre, 
Et  le  paissoit  de  l'Escriture  Sainte, 
Disant  ainsi  par  parole  non  fainte  : 

«  Petit  troupeau,  vous  n'avez  donc  plus  cure 
D'estre  repeu  de  l'humaine  pasture, 
Ayant  ouy  la  joyeuse  nouvelle 
De  ce  pain  vif  qui  rend  l'ame  immortelle, 
Du  haut  du  ciel  icy  bas  descendu, 
Pour  estre  à  tous  les  humains  espandu, 
Qui  vous  a  faict  ce  haut  bien  et  cest  heup 
D'ouir  la  voix  de  vostre  bon  Pasteur, 
Qui  est  entré  dedans  la  Bergerie 
Pour  le  salut  de  la  brebis  perie, 
La  restaurant  de  si  doux  pasturage, 
Que  d'un  mauvais  il  fait  un  bon  courage. 

C'est  luy  qui  est  vérité,  vie,  et  voye 
Où  nul  vivant  ne  s'esgare  ou  fourvoyé. 

C'est  la  clarté  qui  le  monde  illumine, 
Que  nulle  nuict  ne  ténèbre  extermine. 

C'est  luy  qui  est  l'eau  vive  et  souveraine 
Qui  dans  le  cueur  faict  sourdre  une  fontaine 

Saillant  du  ciel,  d'un  gousl  lant  bon  et  socf, 
Que  qui  en  boit  il  n'aura  jamais  soif. 
A  luy  avez  esté  tirez  du  pcrc 
Pour  aller  veoir  ce  Pasteur  voslre  frère, 
Ne  plus  ne  moins  que  si  fussiez  Teslite 
Qu'il  a  \oulu  choisir,  et  sans  mérite 
Que  de  luy  seul,  dès  le  commencement, 
Quand  par  son  mot  il  fit  le  firmament 
Il  a  bien  dit  :  «  Je  cognoy  mes  ouailles, 
Et  elles  moy,  et  ouvrent  les  oreilles 
Pour  escouter  ma  divine  parole, 
Qui  n'est  en  rien  menteuse  ne  frivole.  » 

C'est  luy  qui  a  baillé  pour  nous  sa  vie, 
Tant  il  a  eu  de  nous  saulver  envie. 
Et  a  rompu  nostre  captivité, 
En  nous  donnant  franchise  et  liberté. 

C'est  le  Pasteur  de  nous  si  fort  jaloux. 
Que  ne  serez  pris  ne  ravis  des  loups. 
Et,  qui  plus  est,  luy  tant  bon,  tant  ho:moste, 
A  tout  nombre  le  poil  de  vostrè  teste, 
Et  n'en  cherra  un  sans  la  volonté 
De  Dieu  son  perc  :  ainsi  l'a  racompté. 

C'est  luy  qui  a  publié  son  edict, 
(Au  moins  ainsi  que  l'Evângile  dit) 
Que  chascun  voisc  à  luy  de  plnme  lace 
Quand  il  voudra  obtenir  quelque  grâce, 
Tant  sôit  indigne  et  remply  de  malice, 
Et  il  aura  pardon  du  maléfice, 
Ainsi  comme  eut  le  povrc  Enfant  Prodigue 
Qui,  de  la  chair  ayant  suivi  la  ligue. 
Fut  prévenu  do  son  perc  et  receu 
Benignement,  dès  qu'il  l'eust  apperceu.    * 

Il  crie  après  :  «  Je  vous  fais  asçavoir 
Que  nul  ne  peut  accès  au  père  avoir 
Sinon  par  moy  ;  et  si  ne  pouvez  rien 
Faire  sans  moy,  tant  soit  petit  de  bid 
Pour  vous  sauver,  cl  croyez  à  mon  dicc  : 
Car  vous  sans  moy  estes  tous  cnfans  d'ire  ; 
Escoutez  donc  le  Pasteur  débonnaire, 
Puis  qu'il  nous  est  tant  doulx  et  salutaire  ; 
Car  Dieu  commande  exprès  de  l'escouter, 

Et  autre  esprit  conlpaire  rebouter.  » 

0  charité,  ô  bonté  indicible, 
Te  comparer  à  autre  est  impossible. 
Où  est  latny,  que  tant  bon  on  reclame. 
Qui  pour  Famy  voulust  bailler  son  ame? 
Ou  est  Tamy,  ou  soit  vit'  ou  soit  mort, 
Qui  à  Tamj  baille  vie  pour  mort  ? 
Ou  est  le  roy  qui  vueille  concéder 
Grâce,  où  nully  ne  vient  intercéder? 
Et  promettant  que  tout  criminel  homme 
Humilié  s'adressast  vers  luy,  comme 
Feroit  celuy  qui  a  bien  mérité 
Quelque  grand  bien  pour  sa  dextérité. 
Las  1  trop  s'en  fault  qu'il  se  vueille  cacher  ; 
Mais  quoy  !  il  vient  ses  ennemis  chercher 
Pour  les  sauver,  lors  qu'ilz  luy  font  outrage, 
Ainsi  qu'avons  de  sainct  Paul  tesmoignage. 
Qui  fut  receu  vaisseau  d'élection 
Faisant  des  sainctz  la  persécution. 

Tu  ne  cherchois  rien  moins,  Samaritaine, 
Que  ton  salut,  allant  à  la  fontaine  ; 
Et  toulesfoys  par  luy  tu  fuz  cherchée. 
Dont  ta  grand'  soif  fut  d'eau  vive  estanchée. 
Mais  que  diray  dont  tel  amour  procède, 
Qui  les  amours  de  tous  humains  excède  ? 
Seroit  ce  point  pour  la  laine  ou  toison 
Que  luy  rendez  tous  les  ans  à  foison  ? 
Seroit  ce  point  pour  quelque  bonne  chose 
Venant  de  vous,  en  vostre  cueur  enclose  ? 
Certes,  nenny,  car  en  cela  vous  estes 
(Il  est  certain)  toutes  indignes  bestes. 
Et  tout  ainsi  immundes  et  crasseuses 
Comme  le  drap  des  femmes  menstrueuses. 
Puis  que  telle  est  vers  luy  vostre  excellence. 
Ce  n'est  cela  donc  qui  meut  sa  clémence 
A  vous  aymer,  mais  la  seule  bonté 
Qui  a  la  terre  et  le  ciel  surmonté. 
Ce  qu'ignorez,  si  mal  estes  instruictes. 
Povres  brebis,  on  vous  a  bien  seduictes  ; 
Car  seulement  il  est  icy  venu 
Pour  le  troupeau  en  péché  détenu. 

Donc  nul  n'aura  part  au  grand  bénéfice 

Qu'i:  lioas  a  quis,  s'il  dit  estre  sans  vice. 

L'homme  dispos,  qui  est  sain  et  entier, 

Du  médecin  n'a  besoin  ne  mestier, 

Et  seroit  fol  cil  qui  juste  estre  pense, 

De  demander  pardon  de  son  offense. 

Parquoy  ne  faut  nullement  s'excuser, 

Mais  envers  luy  noz  delictz  accuser, 

Gomme  celuy  qui  dist  la  patenostre, 

Qui  lors  confesse  estre  pécheur  tout  autre. 

«  Las  !  n'entre  pas,  dit  David  humblement, 

Contre  ton  serf.  Seigneur,  en  jugement  : 

Car  je  suis  seur,  et  bien  édifié, 

Que  nul  ne  peut  estre  justifié 

Si  tu  te  veux  monstrer  accusateur, 

Toy  estant  juste,  et  tout  homme  est  menteur.  » 

Car  Dieu  a  tout  conclud  dessoubz  péché. 

Dont  a  vouUu  en  croix  estre  attaché. 

En  declairant  sa  grand'  miséricorde. 

Dont  malheureux  est  qui  ne  s'y  accorde. 

Or  pour  purger  ses  œuvres  vicieux, 
Trouve  l'on  point  un  onguent  précieux, 
Ou  autres  cas  laict  de  mouches  à  miel, 
Ou  ne  sçay  quel  baume  artificiel? 
Non,  que  le  sang  du  sauveur  Jésus  Christ, 
Qui  a  esté  pour  vous  laver  proscrit 
Et  immolé,  tendant  en  croix  ses  mains, 
Monstrant  porter  les  péchez  des  humains. 
Se  vend  il  point  tant  aux  grans  qu'aux  petis? 
Non,  mais  se  donne  à  un  chacun  gratis 
Celuy  qui  a  pleinement  satisfait 
Pour  le  péché  que  point  il  n'avoit  fait,      * 
Et  n'y  avoit  remède  qui  valust 
Que  celuy  là,  pour  nous  donner  salut. 
Par  autre  nom,  tant  soit  il  esprouvé, 
L'homme  ne  peut  jamais  estre  saulvé. 
Si  le  salut  fut  venu  d'aulrc  lieu, 
Mort  pour  néant  seroit  le  iilz  de  D'e.^. 
Sainct  Paul  ce  poinct  clairement  nous  decœuvre, 
En  asseurant  qu'il  ne  vient  de  nostre  œuvre, 
Mais  de  la  foy,  qui  l'homme  justifie, 

Tant  soit  meschant,  quand  en  Dieu  se  conho 

Soit  deffiant  de  soy  et  sa  vertu, 

Que  ne  luy  faut  estimer  un  testu  : 

Car  ayant  lait  tout  selon  FEvanj^ile, 

Dites  :  «  Je  suis  serviteur  inutile.  » 

Parlant  de  foy,  j'entens  de  la  foy  vive, 

Laquelle  n'est  vers  son  prochain  oysive; 

Qui  vient  de  Dieu  par  i^race,  et  en  pur  don, 

Et  non  de  nous,  faisant  Tarbreestre  bon, 

Qui  par  l'ardeur  d'icelle  fleurira, 

Et  son  bon  fruict  en  son  temps  produyra  : 

Car  rhomme  en  foy  ressemble  à  son  ouvrage, 

L'arbre  planté  l'orée  d'un  rivage, 

Qui  son  bon  fruict  produit  en  la  saison. 

Aussi  David,  faisant  comparaison, 

Dit  que  jamais  ses  fueilles  ne  périssent, 

Et  tous  ses  fruictz  prosperement  meurissent. 

Donc  est  besoin  que  l'arbre  et  sa  racine 
Soit  rendu  bon  par  la  grâce  divine, 
Premièrement  qu'il  puisse  aucuns  fruictz  faire, 
Qui  suffisans  soyent  pour  à  Dieu  complaire. 
Parquoy  il  est  escrit  dedans  la  Bible 
Que  plaire  à  Dieu  sans  foy  est  impossible  ; 
Car  le  bon  fruict,  quel  qu'il  soit,  n'a  la  force 
Faire  bon  l'arbre  en  sève  ou  en  escorce, 
Mais  du  bon  fruict  on  dit  en  vérité  : 
«  Gest  arbre  est  bon,  qui  tel  fruict  a  porte  s.- 

L'arbre  mauvais  produire  ne  sçauroit 
Que  mauvais  fruict  :  qui  autrement  diroit 
Seroit  menteur  et  séducteur  inique  : 
Dieu  nous  le  dit  en  lieu  bien  autentique. 

Doncques,  brebis,  par  ceste  vive  foy 
Duites  serez  à  parfaire  la  loy. 
Qui  est  aymer  Dieu  d'une  amour  extresme, 
Et  son  prochain  ainsi  comme  soy  mesme  ; 
Car  lors  l'esprit  comme  d'un  instrument 
Propre  usera  de  vous  utilement. 
En  dechassant  le  violent  et  fort 
Hors  de  voz  cueurs,  où  il  avoit  son  fort, 
Qui  s'enfuira  esperdu  et  confus 
Par  le  plus  fort  esprit  en  vous  intus. 

D'icelluy  seul  vient  vostre  suftîsance  ; 
Sans  luy  de  vous  le  bien  n'est  qu'apparen<;e 
Extérieure,  et  fard  hvpocritique, 
Gomme  un  sepulclire  orné  en  lieu  publique 
Qui  par  dehors  monstre  quelque  beaulé, 
Mais  par  dedans  n'est  qu'immondicilé. 

Par  coste  foy  vous  estes  tous  taitz  dieux, 
Et  filz  de  Dieu,  et  héritiers  des  cieulx. 
Par  ceste  foy  enfans  d'adoption, 
Jadis  enfans  de  malédiction. 

C'est  le  héraut  qui  nous  a  annoncé 
Que  Dieu  avoit  de  tout  poinct  renoncé 
De  se  venger  contre  nous  de  l'injure 
Que  luy  avoit  faict  nostre  ame  parjure  : 
Et  qu'il  avoit  esté  médiateur 
Tant  qu'il  estoit  d'ennemy  amateur. 

Par  ceste  foy  à  Dieu  ferons  offrande 
D'un  cueur  contrit,  car  tel  il  le  demande, 
Qui  est  le  lieu  où  veut  estre  honoré 
En  vérité,  et  esprit  adoré, 
Dieu,  qui  a  fait  miraculeusement 
Le  monde,  et  tout  universelement; 
Veu  que  du  ciel  et  terre  il  est  Seigneur, 
Voyre,  et  selon  son  vouloir,  gouverneur. 
Point  il  n'habite  en  temples  iaitz  de  mains, 
Et  révéré  n'est  par  mains  des  humains, 
Tout  est  par  luy  et  par  tout  d'une  essence, 
N'ayant  besoin  de  rien,  ou  indigence; 
Il  ne  faut  donc  à  aucun  simulacre 
Accomparer  l'esprit  divin  et  sacre. 

Par  ceste  foy  vive  le  juste  vit. 
Lequel  des  mains  de  Dieu  nul  ne  ravit,     * 
Et  îuy  tombé  conlbndu  ne  sera, 
Mais  la  faveur  de  Dieu  l'eslevera. 

Par  foy,  de  Dieu  vous  estes  le  saint  temple, 
Qui  doit  monstrer  à  chascun  bon  exemple, 
Et  prier  Dieu,  sans  aucune  fainctise. 
Pour  les  seigneurs  et  pasteurs  de  l'Eglise, 
Les  honorant  ainsi  qu'il  appartient. 
Et  que  de  Dieu  l'Escripture  contient. 
Par  ceste  foy  les  bienheureux  fidelles 

Sont  tous  armez,  non  point  d'armes  charnelles 

Qu'on  peut  forger,  mais  de  Dieu  trespuissantes 

Et  tout  ainsi  que  le  soleil  luysantes, 

Pour  abimer  tout  esprit  et  haulesse 

Qui  fièrement  contre  les  cieulx  se  dresse; 

Pour  foudroyer  ces  géants  téméraires, 

Du  Dieu  vivant  superbes  adversaires, 

Qui  montz  sur  montz  s'efforcent  cumuler, 

Pour  par  leur  force  en  paradis  aller, 

En  desdaignant  la  guide  et  saufconduict, 

Qui  est  la  foy,  dont  faut  estre  conduit. 

Pour  ceste  foy  serez  persécutez, 

Hays  du  monde,  à  mort  exécutez. 

Ainsi  que  fut  vostre  pasteur  et  maistre, 

Puis  que  voulez  en  sa  prairie  paisLre. 

Tel  est  des  siens  la  mercq  et  le  vray  signe, 

Duquel  ne  fut  et  n'est  le  monde  digne. 

Ceulx  qui  feront  de  vous  telle  injustice, 

Penseront  estre  à  Dieu  vray  sacrifice  ; 

Mais  en  estant  de  son  dire  recors, 

Vous  ne  craindrez  ceux  qui  tuent  les  corps. 

Trop  bien  celuy  qui  tue  corps  et  ame. 

Laquelle  n'est  icy  en  danger  d'ame. 

Et  recevans  tel'  persécution 

Espérez  en  rémunération, 

Qui  est  au  ciel  tresgrande  et  copieuse, 

Parquoy  sera  vostre  ame  bien  heureuse. 

Par  ceste  foy  nul  n'aura  fantasie 
Suyvre  le  monde,  ou  secte  ou  hérésie, 
Qui  est  à  Dieu  abomination, 
Ains  vous  l'aurez  en  dcteslalion  ; 
Car  suivre  faut  la  reigle  et  loy  de  Christ, 
Comme  il  l'a  baillée  par  escrit, 
Sans  quelque  part  nullement  décliner, 
Qui  ne  voudroit  se  perdre  ou  ruyner. 
Par  foy  on  voit  l'opinion  damnée, 
I  Que  charité  qui  est  bien  ordonnée 
Commence  à  soy  ;  car  charité  ne  quiert 
Ce  qui  est  sien,  mais  plutost  ell'  requiert 
Perdre  son  bien  pour  l'autruy  augmenter. 

Oyez  vous  point  Moyse  lamenter 

E  supplier  à  Dieu  d'un  ardant  zèle 

Pour  le  delict  de  son  peuple  infidèle, 

Et  désirant  plustost  estre  damné 

Quefusf  à  mort  le  peuple  condamné? 

Si  Jesuchrist  Teust  ainsi  ordonné, 

Il  n'eust  sa  mort  pour  vous  abandonné, 

El  de  Gephas  n'eust  blasmé  la  prière, 

Quand  il  luy  dit  :  «  Va,  faux  Satan,  arrière.  » 

Ne  dit  il  pas  en  nous  donnant  la  forme, 

Qu'eussions  amour  à  la  sienne  conforme, 

Dont  pour  les  siens  sainct  Paul  d'elle  embrasé 

Estre  voulut  anathematizé  ? 

Par  ceste  foy,  empereurs,  roys  et  princes 

Visiteront  leurs  pays  et  provinces. 

Pour  empescher  que  le  povre  pupille 

Grevé  ne  soit,  ne  la  vefve  débile, 

Et  que  le  sang  de  l'humaine  innocence, 

Pour  qui  re>prit  demande  à  Dieu  vengeance, 

Ne  soit  au  glaive  exposé  et  submis, 

Piir  liiulx  tesmoings,  et  de  Dieu  ennemis. 

En  c  ste  foy  fliomme  s'humiliera, 
Et  à  chacun  seigneur  obeyra; 
Premier  au  roy,  comme  au  plus  excellent, 
Puis  aux  seigneurs  tout  à  i'equipolent  ; 
Car  à  chacun  faut  rendre  son  honneur. 
Soit  roy  ou  duc,  ou  prince  ou  gouverneur. 
Ce  sont  ceux  la  que  Dieu  a  envoyez. 
Pour  réprimer  les  mauvais  dévoyez, 
Non  pour  les  bons,  sinon  pour  leur  louange. 
Consequcmment  ne  trouveront  eslrangc 
De  bien  payer  leur  tribut  loyaument. 
Comme  de  Dieu  est  le  commandement.  • 
Kl  qui  résiste  au  roy  et  sa  puissance 
nesistc  à  Dieu  et  à  son  ordonnance  ; 
Car  le  roy  est  d'ordonnance  divine. 
Qui  veut  que  tout  subject  vers  luy  s'encline. 
Geste  foy  là  nous  asseure  et  exhorte 
Comme  la  mort  est  de  vie  la  porte. 
Celle  qui  eut  sur  tous  humains  victoire 
N'est  maintenant  qu'une  porte  de  gloire, 
D'autant  que  mort  estoit  nostre  ennemie, 

D'autant  elle  est  tresdesirable  amie. 

Mort  n'occist  plus,  mais  elle  nous  fait  vivre, 

Et  de  prison  en  liberté  nous  livre. 

Heureuse  mort,  ton  dard  n'est  que  la  clef 
Pour  aller  veoir  Jésus  Christ  nostre  chef. 
Sans  mort  cy  bas  toujours  nous  demourrions, 
Sans  mort  jamais  joye  ou  plaisir  n'aurions, 
Sans  mon  ne  peut  veoir  son  espoux  l'espousc 
Qui  est  de  luy,  non  sans  raison,  jalouse. 
Benoiste  mort,  ainsi  te  faut  nommer, 
Kul  ne  devroit  souffrir  les  morts  blasmer 
Le  doux  effect  de  ton  urgent  office, 
Lequel  nous  est  nécessaire  et  propice. 
Les  mortz,  ce  sont  les  ténèbres  du  monde, 
Esquelles  tant  d'obscurité  abonde, 
Qu'elles  n'ont  sceu  la  lumière  comprendre 
Pour  le  chemin  de  leur  salut  entendre. 
Peintres  francois,  advisez  à  ce  poinct  : 
Quant  à  la  mort,  ne  me  la  peignez  point, 
Comme  on  souloit,  ainsi  laide  et  hideuse  ,* 
Mais  faites  Ir  plus  belle  et  «jmtieuse 
Que  ne  fut  onc  ou  Heleine  ou  Lucresse, 
Afin  qu'elle  ayt  des  amoureux  la  presse. 
Brief,  tirez  la  qu'il  ne  luy  faille  rien. 
Puis  que  par  elle  avons  un  si  grand  bien. 
Il  est  raison  que  mort  nous  semble  belle, 
Puis  que  par  mort  avons  vie  éternelle, 
Et  que  son  nom,  qui  sembloit  estre  horreur 
A  un  chacun,  fust  pape  ou  empereur. 
Soit  maintenant  nom  de  toute  asseurance 
A  ceux  qui  ont  en  Dieu  vraye  espérance. 
Puis  luy  baillez  en  sa  main  dextre  dard 
Si  bien  pourtraict  de  vostre  excellent  art. 
Qui  semble  à  l'œil  par  bonne  perspective 
Estre  d'amour  une  flèche  naive  ; 
Non  qu'elle  cause  aux  navrez  tant  d'amer 
Que  celle  là  qui  fait  la  chair  aymer, 
Et  qu'elle  n'ayt  ne  charme  ne  poison, 
Mais  un  onguent  qui  porte  guerison 
De  tous  les  maulx  esquels  dame  Nature 
A  obligé  toute  sa  geniture. 

Aussi  qu'elle  ait  puissance  de  dissoudre 
Et  transmuer  nostre  prison  en  poudre  ; 
Que  nul  vivant  ne  s'ose  point  venter, 
De  soy  pouvoir  de  son  dard  exemter. 
îse  la  montez  sus  un  char  arrogante, 
Comme  elle  estoit  des  humains  triomphante, 
Mais  peindez  la  que  triompher  nous  face 
Isous  faisant  veoir  Jésus  Christ  face  à  face.  » 

Yoylà  de  quoy  ses  ouailles  paissoit 
Le  Bon  Pasteur,  voyre,  et  les  engraissoit 
A  veue  d'œil  spirituellement. 
Tant  que  n'avoyent  faim  ne  soif  nullement 
Et  recevoyent  don  d'immortalité 
Participant  à  la  divinité. 

D'autres  j'en  vey  faisant  les  chatemites. 
Par  le  dehors  aussi  simples  qu'hermites, 
Mais  je  me  doubte,  et  à  ma  fantaisie, 
Que  là  estoit  caché  hypocrisie, 
Et  me  sembloit,  où  j'ay  bien  mauvais  yeulx, 
Que  leur  esprit  estoit  séditieux. 
Hz  nourrissoient  leurs  grans  troupeaux  de  songea 
De  ergos,  àhitriim,  de  quare,  de  mensonges, 
Et  de  cela  ilz  faisoient  du  pain  bis, 
Que  bien  amoyent  leurs  séduites  brebis  ; 
Mais  de  maigreur  estoyent  enlangorées  : 
Plus  en  beuvoyent,  plus  estoyent  altérées  ; 
Plus  en  mangeoyent,  plus  en  vouloyent  maiii:  •, 
Et  l'ame  et  corps  estoyent  en  grand  danger  : 
Et  ne  sçauroient  ennemis  estrangers 
Pis  les  traicter  que  faisoyent  leurs  bergers, 
Qui  souz  couleur  de  longues  oraisons 
Le  plus  souv^t  dévorent  leurs  toysons;   * 
Et  croy,  si  mieux  de  près  les  advisez, 
Que  voyrez  loupz  en  brebis  desguisez. 
Hz  ont  laissé  l'huis  salubre  et  à  dextre, 
Et  sont  entrez  en  toict  par  la  fenestre  ; 
Hz  ont  laissé  le  pain  qui  ne  perist 
Pour  cestuy  là  qui  à  l'instant  pourrist  ; 
L'eau  ont  laissée  de  la  fontaine  vive, 
Pour  user  d'eau  de  fontaine  chetive  ; 
Hz  ont  laissé  la  vraye  olive  et  franche 

Pour  s'appuyer  sus  une  morte  branche  ; 

Hz  ont  receu  vaine  philosophie, 

Qui  tellement  les  hommes  magnifie, 

Que  tout  l'honneur  de  Dieu  est  obscurcy, 

Et  le  haut  mur  d'ergolis  endurcy, 

En  mesprisant  celle  qui,  tout  en  somme, 

Donne  louange  à  Dieu,  et  non  à  l'homme, 

Sinon  qu'il  est  plus  vain  que  vanité, 

Et  plus  léger  que  la  légèreté. 

S'il  estoit  mis  aux  poids  de  la  balance. 

Tout  son  sçavoir,  sans  loy,  c'est  ignorance  ; 

Guydant  sage  estre,  il  est  fol  devenu, 

Combien  qu'il  fust  en  haut  lieu  parvenu. 

Ce  qui  luy  est  prudence  tant  polie 

N'est  rien  vers  Dieu  qu'ignorance  et  i'olie. 

Des  sages  Dieu  la  sagesse  reprouve, 
Et  des  petis  l'humilité  approuve, 
Auxquelz  il  a  ses  secretz  révélez, 
Qu'il  a  cachez  aux  sages,  et  celez  : 
Car  son  esprit  point  ne  reposera 
Que  sur  celuy  qui  humble  et  doux  sera. 
Les  sages  ont  leur  Dieu  crucifié, 
Et  son  parler  divin  lalsifié. 
Tous  les  liaultz  laitz  des  Sept  Sages  de  Grèce, 
Et  de  Brutus,  lequel  vengea  Lucresse, 
De  Publius  et  de  Pamphilius, 
De  Marc  Gaton  Censeur,  et  Tullius, 
De  tous  les  Grecz  et  de  tous  les  Romains, 
Qui  ont  tenu  le  monde  souz  leurs  mains, 
Sont  inutilz,  comme  estans  fais  sans  foy, 
Mais  pour  leur  gloire,  et  pour  l'amour  de  soy. 

Sainct  Paul,  estant  de  son  dire  croyable. 
Dit  :  «  J'ai  vescu  des  hommes  incoulpabie 
Jouxte  la  loy,  n'ayant  de  Christ  notice.  » 
Et  quand  il  fut  certain  que  la  justice 
Yenoit  de  foy,  de  luy  soy  deffiant, 
Ces  œuvres  là  il  reputa  fient. 
Qui  luy  sembloyent  auparavant  si  belles, 
Mais  ce  n'estoient  que  vaines  estincelles  : 
Pourquoy  cela?  faictes  estoient  sans  foy. 
Mais  pour  sa  gloire  et  pour  l'amour  de  soy. 


IX 


LE   RICHE   EN   POVRETE 

JOYEL'X  EN  AFFLICTION  ET  CONTENT  EN  SOUFFRANCE 

Trouvé   panni    les    autres   factures   de    Marot   à   Chamberry 
(1343) 


AU   LECTEUR,    SALUT. 

En  ce  petit  traicté  nous  est  demonstré  (amy  lecteur)  que 
toutes  les  tribulations  que  nous  avons  en  ce  monde  vien- 
nent par  la  permission  de  Dieu,  voyre  luy  mesme  nous  les 
envoyé  à  fin  de  nous  faire  participans  de  la  croix  de  Jésus 
Christ  nostre  Sauveur,  lequel  a  dict  que  le  serviteur  n'est 
pas  plus  grand  que  le  maistrc.  Et  veu  que  luy  (qui  est 
nostre  Souverain  pasteur  et  maistre)  ne  fut  jamais  en  ce 
monde  sans  griefves  afflictions,  nous  ne  nous  devons  pas 
esbahyr  en  icelles,  ains  plus  tost  consoler,  sçachant  que 
par  icelles  Dieu  nous  apprend  à  le  reclamer,  et  désirer  son 
c<'leste  repaire,  et  contemner  ce  monde  avec  ses  monda- 
oitez. 

JOYEUX  EN  ADVEHSITE  ET  CONTENT  EN  SOUFFRANCE 


J'ay  pris  plaisir  d'ouyr  les  phantaisies 
De  ceux  qui  sont  en  ce  mortel  repaire. 
J'ay  mis  mon  soinj^,  un  temps,  aux  hérésies 
Et  faux  propos  de  pauvre  populaire  ; 
J'ay  voulu  veoir  la  coustume  de  faire 
De  ceux  qui  trop  sont  au  monde  asserviz. 
D'autre  costé  j'ay  eu  mes  sens  raviz, 
Pour  vraiement  la  manière  comprendre 
Des  vrays  heureux,  de  tous  biens  assouviz 
Sans  rien  avoir,  et  qu'on  ne  peut  reprendre. 

En  cet  instant  que  tel  désir  me  tient, 
Je  voy  par  tout  sentence  trop  diverse 
Entre  mondains  :  l'un  en  public  soutient 
Tort  contre  droict,  l'autre  équité  renverse  ; 
L'opinion  plus  commune  est  perver.?e, 
Et  l'équitable  inutile  est  rendue, 
La  mauvaise  est  par  force  deffendue, 
Et  la  soutient  le  monde  en  son  entier 
Par  grand'  rigueur;  mais  la  vérité  nue 
Ne  se  rencontre  en  voye  ne  sentier. 

La  plus  grand'  part  de  ce  monde  insensé, 
Ayant  des  yeux,  de  ses  yeux  ne  voit  goûte  ; 
Finablement,  tout  dit  et  recensé, 
Ce  monde  n'a  de  prudence  une  goutte  : 
Un  bon  propos  souvent  rameine  en  doute  ; 
Un  bois  uny  luy  semble  raboteux; 
En  plein  midy  est  craintif  et  douteux. 
Car  pour  certain  le  jour  luy  est  pour  nuict  ; 
Le  clair  soleil  luy  semble  ténébreux, 
Et  ce  qui  est  profitable  luy  nuict. 

Un  autre  point  qui  les  esprits  travaille, 

C'est  que  l'on  voit  les  mondains  en  plaisir 
Et  en  repos,  sans  que  rien  leur  défaille, 
Ayans  tous  biens  à  souhait  et  désir; 
On  ne  les  voit  sur  la  paille  gésir, 
Ny  faim  souffrir,  ny  soif  en  quelque  tems  ; 
Tousjours  sont  gays,  aises  et  biens  contens, 
Tant  qu'on  pourroit  dire  sans  contredis 
(Veu  leur  plaisir  et  joyeux  passetemps) 
Qu'ils  sont  çà  bas  en  un  vrai  paradis. 

Autres  on  voit  de  ceux  cy  séparez, 
Auxquels  douleur  fait  tousjours  dare  presse 
Elle  les  rend  de  plaisirs  esgarez, 
Et  est  d'iceux  la  rectrice  et  maistresse  ; 
Ils  sont  sans  fin  accablez  de  détresse, 
Et  sont  rangez  sous  le  cruel  empire 
D'adversité,  qui  leur  travail  empire , 
Sans  que  leur  mal  point  ou  peu  diminue. 
Qui  ne  diroit  ceux  là  (veu  leur  martire) 
Les  plus  maudits  qui  soyent  dessous  la  nue  ? 

Si  ma  sentence  est  pour  vraye  tenue. 
Je  dy  que  c'est  chose  tressalutaire 
D'estre  en  ennuy  et  en  desconvenue, 
Veu  que  par  là  à  luy  nous  veult  altraire 
Dieu  tout  puissant,  qui  tant  est  débonnaire, 
Qu'à  ses  enfans  la  pierre  pour  du  pain 
Ne  donne  point,  mais  sa  bénigne  main 
Nous  eslargit  ce  qui  est  nécessaire. 
Qui  est  ccluy  doncques  si  inhumain 
Qu'en  tout  ennuy  ne  loue  ce  bon  père  ? 

Si  ce  propos  vous  semble  trop  austère. 
Je  le  vous  veulx  prouver  par  Escripture  : 
Dieu  nous  donnant  Jésus  Christ  noslr#frere, 
(Qui  a  le  droict  de  primogeniture) 
Induit  il  pas  chascune  créature 
A  porter  croix,  à  l'exemple  de  lui  ? 
Puis  donc  que  Christ,  qui  seul  est  nostre  appny, 
Et  premier  nay  du  seul  Dieu  qui  a  estre, 
A  tant  soutTert,  qui  est  cil  aujourd'huy, 
Qui  ne  voudra  ensuyvre  ce  bon  maistre  ? 

Christ  le  premier,  de  Dieu  le  fils  unique, 
A  souffert  mort  et  dure  passion. 

Chacun  de  nous  (puis  que  Thomme  est  inique 
Pourquoy  n'aura  (à  rimilalion 
De  ce  Seierneur)  mal  et  affliction. 
Pendant  qu'il  est  au  terrestre  repavre, 
Veu  que  Jésus,  qui  nous  est  veir»  .aire, 
A  bien  pournous  souffert  peine  tresdure? 
Le  servitaur  n'est  de  loyal  affaire, 
Prenant  esbat  quand  son  seigneur  endure. 

Quand  le  Seigneur  à  une  créature 
Envoyé  un  mal,  ou  quelque  adversité, 
Je  dis  que  Dieu  manifeste  la  cure 
Qu'il  a  de  luy,  l'ayant  persécuté, 
Et  que  par  ce  celuy  est  réputé 
Estre  des  siens;  car  sainct  Paul  testifie 
Que  Jesus-Ghrist  nos  membres  mortifie 
Afin  qu'en  luy  soyons  vivifiez, 
Et  qu'en  ceux  là  apparoisse  sa  vie 
Lesquels  en  luy  du  tout  se  sont  fiez. 

Or  en  Jésus  nul  au  vray  ne  se  fie. 
Sinon  celuy  qui  sous  son  bras  puissant 
En  tous  endroits  s'abjette  et  humilie. 
Et  qui  de  tout  se  va  resjouyssant. 
Celuy  qui  va  le  Seigneur  bénissant 
Pour  quelque  bien  ou  mal  qui  luy  survienne, 
Certainement  est  digne  qu'on  le  tienne 
(Ayant  la  foy  qui  seule  justifie) 
Estre  de  ceulx  que  ce  bon  capitaine 
A  enrôliez  dans  son  livre  de  vie. 

Mais  si  quelc'un  a  cecy  contrarie, 
En  soustenant  par  paroUe  importune 
Que  tout  le  bien,  l'accident  et  l'envie 
Que  nous  avons  vient  de  dame  Fortune, 
Et  qui  au  fort  et  au  foible  est  commune 
Affliction  et  dure  adversité 
Luy  envoyant,  paix  et  félicité, 
Quant  est  de  moy,  pleinement  je  luy  nye; 
Et  pour  montrer  que  je  dy  vérité, 
De  ce  j'en  croy  le  prophète  Esaye. 

N'ont  ils  pas  dit,  Amos  et  Jeremie, 
Qu'il  n'advient  rien  en  nostre  huma.»  i*' 
Que  le  Seigneur  par  puissance  inficie 


LE   RICHE   EN    POVRETÉ  81 

Ne  Tayt  permis,  et  mesme  susciié  ? 
«  Un  tout  seul  mal  n'est  pas  en  la  cité, 
Dit  le  Seigneur,  et  à  homme  ne  nuit, 
Sans  mon  vouloir,  qui  çà  et  Jà  conduit 
Ce  que  mortels  appellent  mal  ou  bien.  » 
Qui  dira  donc  qu'un  seul  cas  fortuit 
Soit  entre  nous,  il  n'est  pas  bon  clirestien. 

Qui  ne  vouldra  croire  à  ce  termement. 
Je  lui  mettray  un  faict  en  évidence 
Qu'il  ne  pourra  rejetter  nullement 
(Au  moins  s'il  a  le  vray  en  révérence). 
Joseph  disoit  par  certaine  asseurance 
Que  le  Seigneur,  d'un  vouloir  prefîny, 
Avoit  de  luy  en  ce  point  deffiny, 
Pour  délivrer  Israël  de  souffrance. 
Je  concludz  donc  :  Dieu,  qui  est  infiny, 
Donne  le  mal,  et  puis  la  délivrance. 

David  estant  en  tribulation, 
Pour  mieux  porter  la  peine  grieve  et  dure 
Receut  en  gré  la  malédiction 
De  Semey,  qui  ne  luy  sembla  dure  ; 
Et  ne  voulut  permettre  ceste  injure 
Estre  vangée,  combien  qu'elle  tust  grande, 
Disant  :  «  Seigneur,  cecy  tu  luy  commande 
Pour  esprouver  ta  pauvre  créature.  » 
Respondez  moy  :  icy  je  vous  demande 
Si  quelque  mal  nous  vient  à  l'aventure? 

Puisque  n'avons  aucune  affliction, 
Mal,  ny  ennuy,  dont  maint  mortel  s'estonne, 
Sans  le  vouloir  et  la  permission 
Du  souverain,  qui  en  ce  point  l'ordonne, 
Je  nommer?,y  heureuse  la  personne         • 
Celle  qui  est  au  joug  d'adversité. 
Qui  souffre  ennuy,  mal  ou  perplexité. 
Et  qui  du  monde  est  pour  nulle  tenue  : 
Car  c'est  un  signe  et  marque,  en  vérité, 
Que  le  Seigneur  pour  sienne  l'a  esleue. 

Ne  soit  donc  plus  la  personne  troublée 
Pour  quelque  mal  qui  luy  vienne  en  sa  vie; 
S'elle  se  veoit  d'affliction  comblée, 
Do  pauvreté  ou  g-iefve  maladie, 

Que  sa  pensée  au  Seigneur  soit  ravie, 

Oui  de  tous  maux  seul  la  soulagera, 

De  ses  hayneux  aussi  la  vengera 

En  certain  temps,  et  au  lieu  qu'on  l'opprime, 

Luy  mesme  lors  ses  pleurs  essuyera, 

Et  la  tiendra  en  grand  prix  et  estime. 

Quant  à  celuy  qui  en  tout  temps  s'incline 
.V  se  baigner  en  la  mondanité, 
Sans  que  d'icelle  un  seul  jour  il  décline, 
Ains  va  fuyant  dueil  et  calamité  ; 
Qui  veult  toujours  vivre  en  prospérité. 
Et  estre  loing  de  tout  trouble  du  monde, 
Eslre  asseuré  de  cent  pas  à  la  ronde, 
Gomme  muny  d'un  fort  et  bon  rempart  : 
Je  dy  que  tel  par  sa  foy  peu  féconde 
En  Jésus  Christ  a  trespetite  part. 

Je  sçais  assez  que  la  plus  grande  part 
Ne  goustera  le  dire  où  je  me  fonde  ; 
Mais  si  l'on  prend  à  Jésus  Christ  esgard, 
On  verra  bien  qu'il  est  distinct  du  monde. 
Or  si  Jésus  (où  nostre  exemple  abonde) 
Directement  à  ce  monde  est  contraire, 
11  s'ensuyvra  que  pour  luy  bien  complaire 
Il  faut  laisser  ce  monde  et  tous  ses  biens. 
Et  recevoir  ce  que  disons  contraire 
A  nostre  corps,  si  voulons  estre  siens. 

Mais  en  ce  lieu  clairement  je  proteste 
Que  je  n'entens  par  dure  affliction, 
Ne  par  bienfaicts,  de  la  maison  céleste 
Et  paradis  avoir  fruition  ; 
Mais  je  dy  bien  que  mon  affection 
Envers  mon  roy  est  tellement  soumise. 
Qu'il  n'y  a  bien  ne  chose  si  exquise 
Que  d'un  grand  cueur  pour  luy  je  n'abandonne: 
Puisque  luy  seul  nous  a  mis  en  franchise. 
C'est  bien  raison  qu'à  luy  plaire  on  s'adonne. 

0  vous,  mondains  qui  vivez  en  délices, 
Ne  suyvans  point  de  Jésus  Clirist  l'enseigne, 
Vestez  Jésus,  qui  de  laisser  les  vices 
Et  vivre  bien  nous  exhorte  et  enseigne; 
Faites  que  crainte  à  ce  ne  vous  contraigne, 

Ains  vraye  amour  à  raimer  vous  attire  ; 
Lors  avec  moy  direz  qu'il  n'est  mirtire, 
Aftliction,  peine,  ou  douleur  si  griefve, 
Qui  de  l'aimer  et  suivre  vous  retire, 
Tant  peu  son  faix  et  sa  charge  nous  griefve. 

Que  direz  vous  ?  me  pourrez  vous  blasmer 
Si  je  vous  dy  qu'au  monde  vicieux 
N'est  rien  si  doux  qui  ne  soit  tresamer, 
Le  goustant  bien,  et  fort  pernicieux? 
Quelque  plaisir  que  nous  ayons  des  yeux, 
Et  quelque  bien  que  du  monde  on  reçoive, 
Quelque  soûlas  que  l'esprit  y  conçoive, 
Je  dy  que  c'est  soubs  apparence  belle, 
(Combien  qu'ainsi  le  monde  nous  déçoive) 
En  vaisseau  d'or  une  poison  mortelle. 

Je  diray  plus,  que  tribulation, 
Perte  de  biens,  ou  travail  douloureux. 
Ce  que  l'on  dit  estre  vexation. 
Et  qu'on  maintient  au  monde  rigoureux, 
Sont  dons  de  Dieu  tresdoux  et  savoureux, 
A  tous  vivans  gracieux  et  utiles; 
Et  celuy  là  qui  les  nomme  inutiles 
Va  ressemblant  à  ces  povres  malades 
Que  ja  sont  tant  abbatus  et  débiles, 
Qu'à  leur  goust  trouvent  bonnes  viandes  fades. 

Par  tel  chemin  Christ  à  luy  nous  attire, 
Et  en  ce  poinct  aux  siens  se  représente  ; 
Par  ce  moyen  du  monde  nous  relire, 
Et  vrayement  sa  gloire  nous  présente. 
Ainsi  de  tout  nostre  ame  se  contente, 
Régnant  desja  avec  Jésus  es  cieulx. 
Vous  qui  vivez  au  monde  spacieux,  • 

Oyez  ces  molz,  afin  qu'à  mon  exemple 
Vous  sentiez  Christ,  et  qu'en  ce  poinct  ou  mieux 
Le  puissiez  veoir  comme  je  le  contemple. 

Ce  mien  propos  monstre  l'amour  fervente 
Que  j'ay  à  Christ,  mon  espoux  et  mon  roy, 
Et  mets  icy  en  lumière  évidente, 
Estant  en  luy,  que  je  n'ay  point  d'esmoy. 
Pour  quelque  ennuy  qui  soit  prochain  de  moy, 
Quelque  deffault  qui  grièvement  me  presse  ; 

Quelque  travail  qui  me  fasse  la  presse, 
Je  suis  tant  loin  d'en  estre  en  deplaisance, 
Que  Christ,  qui  est  ma  certaine  richesse, 
De  toutes  parts  m'est  en  rejouyssance. 

Tous  mes  trésors  en  luy  seul  sont  3ompris, 
Et  mon  plaisir  gist  en  luy  vrayement; 
J'ay  réputé  toute  chose  à  mespris, 
Pour  estre  à  luy  conjoinct  parfaitement. 
Je  n'auray  point  de  mécontentement, 
Pourveu  qu'en  moy  habitanl  je  le  sente; 
Car  je  sçay  bien  (si  de  moy  ne  s'ibsente^ 
Qu'en  ce  bas  lieu  n'auray  aucun  besoin^?. 
Respondez  moy,  veu  ceste  foy  constante, 
A  sçavoir  mon,  s'il  nous  lairra  au  besoinpr? 

Certainement,  si  vous  mettez  le  soinj^ 
A  digérer  ce  que  je  vous  racompte, 
Chascun  de  vous  me  sera  pour  temomg 
Combien  en  Dieu  mon  ardent  zèle  monte, 
Veu  que  je  dy  d'une  affection  promot^^ 
Que  je  ne  veux  supporter  seulemeni 
Ennuy  et  mal  que  j'ay  présentement 
Et  qui  plus  est,  pour  plaire  à  mon  espoux, 
Si  à  mes  maulx  donne  rengregeman:, 
Ce  me  sera  agréable  et  bien  doux. 

Ce  que  l'on  dit  ennuy  communément 
Est  certain  bien,  désormais  je  veux  dire  ; 
Ce  qu'on  ne  veult  au  monde  nullement. 
Comme  bien  bon  pour  moy  le  veux  eslire; 
Ce  que  l'on  voit  détester  et  maudire, 
Je  dy  que  ce  m'est  bénédiction  ; 
Ce  que  l'on  loue  est  malédiction, 
Et  ne  vault  rien,  quoy  qu'il  ait  belle  marque 
Brief,  ce  monde  est  une  déception 
Qui  nous  déçoit  sous  un  tresplaisant  masque. 

Qui  vouldra  donc  suyvre  de  Christ  la  trace, 
Il  fault  premier  qu'à  soy  mesme  renonce  : 
Lors  connoistrd  du  monde  la  fallace, 
Et  estre  vray  ce  que  je  luy  dénonce. 
J^Tères,  oyez,  je  vous  pry,  ma  semonce. 
Et  retenez  ce  que  j'ay  cy  déduit  ; 
En  ce  laisant  plus  ne  sera  séduit 

Aucun  de  vous  en  la  vie  mondaine, 
Ains  cognoislrez  qu'affliction,  qui  nuit 
Aux  desvoyez,  nous  est  chose  tressaine. 

Que  ce  fol  monde  hault  et  bas  èe  demaine, 
Et  qu'à  son  vueil  il  se  tourne  et  temi-este; 
Quant  est  à  nous,  ne  soit  si  forte  pouie 
Ne  si  dur  mal  qui  nous  griefve  ou  moleste  ; 
Tout  nostre  esgard  soit  mis  en  lieu  céleste, 
Où  nostre  bien  et  vray  plaisir  est  pris. 
Là  tout  nostre  heur  et  repos  soit  compris  ; 
Là  pleinement  chascun  de  nous  se  fie  ; 
Là,  quand  de  mort  çà  bas  seront  surpris. 
Nous  trouverons  une  éternelle  vie. 

Pour  faire  fin  de  rechef  je  vous  prie 
De  suivre  Christ,  non  en  vaine  apparence  ; 
Mais,  ayans  foy  de  charité  munie, 
Mettez  en  luy  toute  vostre  espérance  : 
Ne  craignez  point,  o  divine  semence. 
Si  quelque  mal  çà  bas  vous  vient  troubler, 
Ains  fault  alors  les  forces  redoubler 
De  vostre  esprit,  et,  selon  le  précepte, 
(Si  vous  voulez  à  Jésus  ressembler) 
Pi  iez  qu'en  tout  sa  voulunté  soit  faicte. 

LA  MORT  n'y  mord. 


LA   COMPLAINGTE 
D'UN  PASTOUREAU  GHRESTIEN 

FAICTK   R\    FOHMR    D'EGLOGUE   RUSTIQUE 

DRlîSSANT  SA  PLAINCTE  A  DIEU,  SOUBZ  LA  PERSONNE 
DE  PAN,  DIEU    DBS    BERGERS 

Laquelle  à  esté  trouvée  après  la  mort  de  Marot, 
à  Chamberry. 


Un  pastoureau  n'agueros  je  escoulois, 
Qui  s'en  alloit  complaignant  par  les  bois. 
Seul,  et  privé  de  compaignie  toute, 
N'ayant  en  luy  de  plaisir  une  goutte, 
Ains  tellement  ennuy  le  pourmenoit. 
Que  sans  repos  piteux  cris  dernenoit. 
Si  que  sa  voix  (du  cueur  le  truchement) 
Donnoit  à  veoir  et  juger  fermement 
Que  dans  Tesprit,  dont  elle  est  messagiere, 
Logeoit  douleur  qui  point  n'estôit  legiere. 

Lors,  curieux  d'entendre  sa  complainte, 
Dont  sa  personne  estoit  quasy  estainte. 
De  Tensuivir  tellement  je  taschay, 
Que  près  du  lieu  enfin  je  m'approchay 
Où  il  estoit  couché  à  la  renverse, 
Pour  escoater  sa  complainte  diverse  : 
Là  je  le  vis  assis  près  d'une  souche, 
De  belles  fleurs  ayant  fait  une  couche. 
Dessus  laquelle  il  s'estoit  estendu, 
Affui  qu'il  fust  plus  soulagé  rendu. 
Estant  ainsi  comme  je  le  décris, 

Ce  pastoureau,  eu  redoublant  ses  cris, 
Va  commencer  à  former  de  sa  langue 
Une  piteuse  et  lamentable  harangue, 
En  l'adressant  à  Pan,  que  par  tout  Ueu 
L'on  va  nommant  des  bergiers  le  grand  dieu, 
Disant  ainsi  (si  bien  il  m'en  souvient)  : 

«  0  puissant  Pan,  que  chacun  bergier  tient 
Pour  son  grand  dieu,  qui  seul  de  toutes  parts 
Vas  conservant  nos  loges  et  nos  parcs, 
Et  nos  brebis  estant  ez  bergeries 
Gardes  si  bien  qu'elles  ne  sont  peries, 
Toy  qui  par  tout  jettes  le  lien  regard, 
Estends  tes  yeulx  un  petit  ceste  part. 
Et  envers  moy  ton  humble  pastoureau 
Monstre  Viveur  et  ton  visage  beau  ; 
Car  je  suis  tant,  ô  Pan,  de  dueil  espris. 
Que  presque  suis  hors  de  tous  mes  esprits. 
Si  tout  à  coup  ta  clémence  divine 
N'use  envers  moy  d'une  grâce  bénigne. 

Las!  c'est  à  droict,  ô  Pan,  que  je  lamente 
Pour  mon  ennuy  qui  si  fort  me  tourmente, 
Et  par  raison,  soit  en  champs  ou  en  boys, 
Je  jette  cris  de  lamentable  voix, 
Voyant  ainsi  bergiers  de  toutes  parts 
Par  faux  pasteurs  deschassez  et  espars, 
Lesquels,  fuyans  la  peine  à  eulx  prochaine, 
Sont  peregrins  en  région  lointaine, 
Où  le  recors  de  leurs  loges  petites 
Faict  qu'à  eux  soyent  liesses  interdites, 
Si  ce  n'estoit  le  seul  grand  nom  de  toy. 
Qui  les  met  hors  de  tout  fascheux  esmoy. 

Mais,  quoyque  soit  un  grand  bien  et  plais". 
De  colloquer  en  toy  tout  son  désir, 
Si  est  ce,  Pan,  un  cas  par  trop  estrange 
Veoir  pastoureaux  par  le  pays  estrange 
Courir  ainsi,  laissant  leurs  maisonnettes. 
Où  ils  souloient  par  belles  chansonnettes 
Louer  ton  nom  et  ta  haute  excellence 
De  tous  leurs  cœurs  et  humaine  puissance  ; 
De  veoir  aussi  pastoureaux  par  les  champs 
Ne  faire  plus  que  pitoyables  chants. 

L'an,  que  tourment  poursuit  el  importune, 
Va  complaignant  sa  mauvaise  l'or  lune  ; 
L'autre  qui  est  d'aigre  douleur  blessé, 
Va  souspirant  de  se  veoir  deschassé  ; 
Si  qu'on  devroit  avoir  grande  pitié 
En  regardant  de  leur  mal  la  moytié. 

Et  moy,  ô  Pan,  qui  fais  cette  complainte, 
Ma  personne  est  de  douleur  tant  atteinte 
Que  je  ne  sçay  si  je  doy  regretter 
Mon  dur  ennuy,  ou  mon  bien  souhaiter  : 
Car  autant  m'est  fascheux  à  recevoir 
Un  seul  plaisir,  que  mon  mal  concevoir. 
C'est  à  bon  droict,  puisque  ton  labourage 
Je  voy  perdu  par  ce  cruel  orage, 
Que  seulement  ne  nous  porte  grevance. 
Mais  (qui  plus  est)  il  destruit  ta  semence. 

Jusquesà  quand,  ô  Pan  grand  et  sublime, 
Laisseras  tu  ceste  gent  tant  infime. 
Et  faux  pasteurs  parjures  et  meschans, 
Dessus  trouppeaux  dominer  en  tes  champs? 
Jusques  à  quand,  ô  Pan  tresdebonnaire, 
Permettras-tu  ceste  gent  nous  mal  faire, 
Et  que  tousjours  en  ce  poinct  ils  deschassent 
Geulx  qui  ton  loz  et  ta  gloire  pourchassent  ? 

J'ay  veu  le  temps,  ô  Pan,  que  je  soulois 
Aller  louant  ton  grand  nom  par  les  bois; 
J'ay  veu  le  temps  que  ma  joyeuse  muse 
Me  provoquoit  sus  douce  cornemuse 
Dire  tes  loz  et  tes  bontez  aussi  ; 
Mais  à  présent  tant  plein  suis  de  soucy. 
De  tant  d'ennuys,  de  travaulx  et  d'encumbre. 
Que  je  ne  puis  t'en  reciter  le  numbre, 
Tant  que  de  dueil  je  laisse  ma  houlette, 
Et  en  un  coing  je  jette  ma  musette. 

Mais  dessus  tout  accroist  ma  passion 
Le  dur  regret  que  j'ay  de  Marion, 
Qui  est,  ô  Pan,  ton  humble  bergerette. 

L'un  va  plaignant  ses  gras  beufs  délaissez 
Parmy  les  champs,  et  moutons  engraissez; 
L'autre  par  dueil  continuel  regrette 
D'avoir  laissé  s&  petite  logette  ; 

Et  du  »♦  it  bctgvjr-rt  qu'elle  alaicte. 

O  Par.  grand  dieu,  jay  solide  mémoire 

Que  qiiiid  nous  deux  voulions  manger  ou  boire, 

Ou  que  la  nuit  estendoit  son  manteau 

Dessus  Phebus,  qui  rend  Tair  cler  et  beau, 

Je  Tenseignois,  et  toute  sa  mesgnie. 

Disant  ainsi  :  «  0  chère  compaignie, 

ExEdtons  Pan,  qui  par  vertu  divine 

Par  tous  les  lieux  de  ce  monde  domine, 

Et  lequel  fait  par  ses  divines  grâces 

Que  nous  ayons  en  tous  temps  brebis  grasses  ; 

Lequel  de  nous  a  toujours  un  tel  soing, 

Que  de  nos  parez  tout  danger  met  au  loin.  » 

Puis,  par  souhait  à  Marion  disois  : 
«  Pleust  or  à  Pan  que  mon  fils  de  six  moys, 
Ton  bergeret  que  tu  vas  nourrissant, 
Fust  pour  porter  la  musette  puissant  ! 
Certes,  en  luy  tel  labeur  je  prendrois, 
Que  bon  joueur  de  fleutes  le  rencucs. 
On  de  haultbois  et  musette  rustique, 
Pour  au  grand  Pan  faire  loz  et  cantique.  » 

Voylà,  ô  Pan,  mon  unique  désir, 
Que  je  faisois  en  mes  parcs  à  loysir  ; 
Voylà  Tesbat  où  plaisir  je  prenois. 
Quand  à  repos  avec  elle  j'estois 
Dedans  le  cloz,  ô  Pan,  que  m'as  preste 
Pour  habiter  en  hiver  en  esté. 

Mais  maintenant  la  chance  est  bien  tournée, 
Car  j'ay  laissé  Marion  esplorée 
Dedans  son  parc,  où  l'humble  pastourelle 
Fait  (j'en  suis  seur)  lamentable  querelle. 
J'ay  délaissé  par  les  herbeux  paslis  • 

Beufz  et  brebis  et  leurs  aigneaux  petis  ; 
J'ay  délaissé  par  les  champs,  davantage, 
Mes  douze  beufz  servans  au  labourage. 
Or  de  ces  cas,  dont  ton  bergier  petit 
Ores  t'a  fait  le  sommaire  récit, 
N'en  y  a  un,  à  parler  court  et  brief. 
Qui  luy  soit  plus  intolérable  et  grief 
Que  veoir  à  l'œil  le  trespiteux  massacre 
Que  faux  pasteurs  font  en  ton  temple  sacre  : 

De  veoir  aussi  les  actes  inhumains 

Que  chacun  jour  commettent  de  leurs  mains 

En  iceluy,  n'ayans  aucun  esgard 

A  toy,  ô  Pan,  qui  jettes  ton  regard 

Sus  tous  mortelz,  et  en  toute  saison 

Regardes  tout.de  tahaulte  maison. 

Lasl  quantesfois  j'ay  veu  de  mes  deux  yeulx 
De  ces  pasteurs  les  faits  séditieux  1 
Las!  quantesfois  soubs  saincte  couverture, 
Aux  aignelets  ont  laict  tort  et  injure. 
O  quantesfois  de  ma  loge  petite 
J'ay  regardé  leur  cruauté  mauldicte, 
Et  quantesfois  sous  moyeu  foinct  et  beau 
Je  les  ay  veu  saccager  le  troupeau, 
Duquel,  ô  Pan,  feignent  le  soing  avoir  ! 
Mais  leur  semblant  ne  tend  qu'à  décevoir. 

Ce  sont  renards  qui  sous  simples  habits 
Vont  dévorant  les  plus  tendres  brebis. 
Ce  sont  des  loups  qui  les  troupeaux  séduisent 
Du  droict  chemin,  et  à  mal  les  induisent  ; 
Ce  sont  voleurs  qui  dans  lo  toict  champestre 
Ne  sont  entrez  sinon  par  la  fenestre, 
Dont  sus  troupeaux  par  moyens  tresiniques 
Vont  exerçant  leurs  damnables  pratiques. 

Certes,  s'il  faut  icy  ramentevoir 
La  moindre  part  des  cas  que  j'ay  peu  veoir, 
J'en  pourrois  tant  ores  narrer  et  dire, 
Qu'un  jour  entier  ne  pourroit  pas  suffire 
A  les  compter  ;  puis  ma  voix  rauque  et  casse 
Empescheroit  que  bien  ne  les  contasse. 

Mais  si  ne  puis  je,  ô  vray  Pan,  mon  seul  dieu, 
Me  contenir  que  ne  die  en  ce  lieu, 
Et  que  ma  voix  ne  recite  et  prononce 
Ce  dont  l'esprit  me  vient  faire  semonce. 
Ay  je  pas  veu  les  manières  perverses 
De  ces  pasteurs,  et  traffiques  diverses  ? 
Ay  je  pas  veu  par  plus  de  cents  journées 
Leurs  tons  malins  et  damnables  menées  ? 
Ay  je  pas  veu,  estant  au  verd  bosquet, 
Leur  dangereux  et  frauduleux  caquet, 
Dout  les  troupeaux  à  pleine  venue  d'œil 

Ils  decevoient,  qui  m'estoit  un  grand  dueil  ? 

Trop  plus  souvent  que  je  n'eusse  voulu, 

J'ay  veu  comment  ton  sainct  temple  ont  poilu. 

Alors  disois  bassement  à  par  moy  : 
«Pan,  mon  grand  dieu,  veoit  bien  ce  desarroy, 
Et  de  là  hault  il  recorde  et  contemple 
Ce  que  ces  gens  vont  faisant  en  son  temple  ; 
Mais  quelquesfois  (disois  je)  il  adviendra 
Que  de  leurs  faicts  meschans  luy  souviendra. 
Lors  on  verra  que  son  bras  grand  et  fort 
Sur  ces  pasteurs  monstrera  son  effort.  » 

Mais  toutefois,  dont  je  me  donne  esmoy. 
Ce  temps  pendant  (tu  l'as  mieux  veu  que  moy, 
Et  toy  tout  seul  es  valable  tesmoing), 
De  leurs  troupeaux  ne  prennent  meilleur  sointr, 
Ains,  comme  on  voit,  par  chacun  jour  empirent 
Et  contre  toy  detractent  et  conspirent. 
En  lieu  d'appaist  et  bonne  nourriture, 
Hz  vont  donnant  esventée  pasture 
A  leurs  troupeaux  ;  et,  dont  croist  mon  chao-rin, 
Leur  vont  donnant  la  paille  pour  le  grain, 
Dont  le  troupeau,  de  soy  gras  et  alaigre. 
Par  tel  appaist  devient  chetif  et  maigre. 

Las  !  qui  seroit  le  berger  qui  pourroit 
Se  contenir,  quand  telz  cas  il  verroit  ? 
Seroit  il  pas  à  toy  trop  infidelle. 
Voyant  tels  cas,  s'il  n'en  faisoit  querelle  ? 
Seroit  il  pas  à  toy  traistre  et  parjure, 
S'il  ne  blasmoit  le  forfait  et  injure 
Que  vont  faisant  contre  toy  et  les  tiens 
Ces  faux  pasteurs,  en  ces  parcs  terriens? 
Car  de  l'ennuy  qu'au  maistre  l'on  procura. 
Le  bon  servant  la  pluspart  en  endure. 

Pastres  je  voy  lesquels  grand  dueil  en  font, 
Et  en  soupirs  leur  povre  cueur  en  fond  ; 
"Voy  mes  compaings,  lesquels  ont  de  coustume 
Faire  grans  plaints  de  pareille  amertume  ; 
Voy  pastoureaux  ensemble  ramassez, 
Pour  pareils  cas  bannis  et  deschassez 
De  leurs  rampars,  de  leurs  cloz  et  logettes 
Par  ces  pasteurs,  plus  cruels  que  les  Gethes, 

Et  est  ce  pa>i,  ô  Pan,  fureur  terrible 
De  n'estre  point  aux  pastoureaux  loisible 
Chanter  de  toy  et  de  ton  divin  nom, 
Pour  par  nos  champs  accroistre  ton  renom  ? 
Ne  sont  ce  pas  dénonces  trop  estranges 
De  prohiber  annoncer  tes  louanges 
Parmy  les  champs,  ou  en  temple  sacré, 
Comme  je  sçay  que  bien  te  vient  à  gré  ? 
Las  !  tant  ont  fait  ces  pasteurs  par  leurs  loix, 
Que  maintenant  on  n'entend  une  voix, 
Qui  de  ton  loz  ose  parler  et  bruire  ; 
Car  tels  pasteurs  soudain  fairoient  détruire 
Et  mettre  à  mort  cil  qui  entreprendroit 
Parler  de  toy,  et  mal  luy  en  prendroit. 

A  ce  propos  ma  musette  pendue 
Est  à  un  croc  inutile  rendue  ; 
Musette  dy,  laquelle  au  moindre  son 
Soulois  jadis  dresser  une  chanson, 
Que  je  sonnois  d'un  si  ardent  courage, 
Qu'à  ce  hault  son  ceux  de  nostre  villasre 
Sailloient  plus  dru,  plus  legier  et  plus  viste 
Que  ne  fait  pas  le  lièvre  de  son  giste, 
Quand  par  veneurs  et  courantes  levrieres 
Est  poursuivy  en  ces  larges  bruyères, 
Et  au  rondeau  auquel  pastres  dansoient, 
Sans  y  viser  promptement  se  lançoient. 
Et  sçais  tu  bien,  ô  Pan,  leur  promptitude 
Vient  d'un  bon  cueur,  et  de  fervente  estude 
Qu'ils  ont  en  eux  pour  tousjours  t'honorer, 
Et  avec  moy  ton  sainct  nom  décorer. 
Mais  maintenant  nos  harpes  et  musettes, 
Nos  flageoUets  et  douces  espinettes 
Sont  à  repos,  et  plus  n'y  a  celuy 
D'entre  bergiers,  qui  osast  aujourd'huy 
Une  chanson  sur  la  harpe  sonner, 
Et  en  ton  loz  la  musette  entonner. 

0  puissant  Pan,  de  ton  hault  lieu  regarda 
Ces  cas  piteux,  et  à  venir  ne  tarde 
Donner  secours  à  tes  simples  brebis 
Et  tes  troupeaux  errans  par  les  herbis 
De  ces  bas  lit  ux,  qui  sans  cesse  t'invoquent, 

Et  à  pitié  et  mercy  te  provoquent. 

Si  tu  entens  par  grâce  singulière 
Mon  oraison  et  treshumble  prière, 
Que  je  te  fais,  ô  Pan,  je  te  promets 
Que  ce  bienfaict  n'oublieray  jamais, 
Ains  mes  compaings  de  ce  j'avertiray, 
Et  ce  grand  bien  par  tout  je  publieray. 

Pastres  alors  de  chacune  contrée 
Feront  entre  eux  une  gaye  assemblée, 
Pour  ce  grand  bien  et  heureuse  nouvelle 
Qui  leur  repos  et  aise  renouvelle  ; 
D'autre  costé,  gracieuses  bergieres 
A  te  louer  se  montreront  legieres, 
Et  (qui  plus  est)  gras  beufz  en  brameront, 
Et  par  plaisir  brebis  en  besleront  ; 
Oyseaux  du  ciel  de  differens  plumages 
Te  rendront  loz  en  leurs  beaux  chantz  ramages 

Et  quant  à  moy,  qui  de  ce  te  requiers. 
Je  te  promets  n'estre  point   des  derniers 
A  te  louer,  ains  soudain  ma  musette 
Je  reprendray,  en  quoy  tant  me  délecte  ; 
Car  me  priver  de  la  sienne  armonie 
Ce  m'est  ester  le  seul  bien  de  ma  vie. 

Est  ce  mal  faict,  puisque  le  bruit  et  son 
Qui  d'elle  part  ne  rend  autre  chanson 
Fors  que  de  toy,  et  sonner  ne  s'amuse 
Sinon  tes  loz  ma  tendre  cornemuse  ? 

Mon  flageolet,  à  un  chesne  pendu, 
Sera  aussi  promptement  despendu, 
Puis  d'iceluy  par  mesure  de  doigts 
Je  jetteray  un  haut  son  par  les  bois, 
Au  bruit  duquel  Nayades  et  Naphées       • 
Délaisseront  leurs  sources  estouppées  ; 
Pastres  aussi  viendront  ce  son  ouyr, 
Pour  avec  moy  pleinement  s'esjouyr. 

Alors,  ô  Pan,  le  moindre  et  plus  bas  son 
Que  je  rendray  vaudra  une  chanson 
Faicte  à  ton  loz,  que  te  presenteray, 
Et  d'un  grand  cœur  au  temple  chanteray. 

Or  sus,  esprit  :  temps  est  que  donnes  cesse 
A  ta  douleur  et  fascheuse  tristesse  : 

Langue,  fay  fin  à  ton  piteux  parler, 
Car  ce  jourd'huy  il  me  convient  aller 
Coucher  là  hault  vers  ceste  haulte  roche  ; 
Oultre,  je  sens  la  nuict  qui  fort  s'approche. 
Pastres  je  voy  ez  prochaines  prairies, 
Qui  leurs  brebis  meinent  ez  bergeries, 
Et  par  les  champs  ne  voy  aucun  berger 
Qui  pour  la  nuit  ne  s'en  voyse  héberger. 

Puis  je  connois  par  ce  chesne  tremblant 
Que  Pan  mon  dieu  me  monstre  bon  semblant, 
Dont  à  mon  cœur  ferme  joye  est  rendue 
Puisqu'il  a  jà  ma  prière  entendue. 


LE   BALLADIN 


ET    DERNIER   ŒUVRE    DE    CLEMENT   MAROT 


DIZAIN 
{En  tête  de  l'Mition  de  Paris,  la'io,  in-%.) 

Noble  seigneur,  puissant  et  magnanime, 
Il  vous  plaira  voir  ce  livret  en  rithmc 
Faict  par  Marot,  bon  rhetoricien 
Cil  ne  vault  rien,  n'en  faictes  nulle  estime; 
Mais  c'il  est  bon,  permettez  qu'on  l'imprime 
Pour  consoler  tout  fidelle  chrestien. 
Plusieurs  l'ont  veu  qui  l'ont  trouvé  très  bion  ; 
(Uers  et  docteurs  disent  qu'il  n'y  a  rien 
Qui  sonne  mal  ;  mais  je  n'ai  prins  l'audace 
De  l'imprimer  sans  que  de  vostre  bien 
J'aye  ung  congé  venant  de  vostre  grâce. 


Voirray  je  point  à  mon  gré  bien  dancer  ? 
Ne  sçauroit  on  tenir  de  s  advancer 
Trop  ne  trop  peu  ?  voirray  je  point  la  danse 
Et  les  sonneurs  tous  deux  d'une  accordanse  ? 
Ne  sont  ils  pas  de  leurs  instrument/,  seurs? 
Est  ce  leur  faulte,  ou  s'il  tient  aux  danseurs  ? 

O  instrumenlz  qui  justement  sonnez, 
Balleurs  e&leuz,  qui  n'estes  estonnez 
Pour  aucun  son  de  musicque  incertaine, 


90  LBDALLAUIN 

Danseurs dansans  soubz  musique  haultaine, 
Dont  Tarmonie  est  tant  bien  mesurée 
Que  venir  faict  à  cadance  asseurée  ; 
Gueurs  allégez,  qui  au  dedans  du  corps 
Branslez  avant  que  les  piedz  par  dehors, 
Cessez  la  dance  et  la  marche  du  bal, 
Cessez  vos  sons,  Orpheus  et  Thubal, 
Oyez  ung  peu  la  cause,  je  vous  prye, 
Pourquoy  ainsi  ma  muse  tance  et  crie. 
Mil  ans  y  a,  cinq  centz  et  davantage 
Que  du  plus  hault  et  noble  parentaige 
De  rOrient  une  pucelle  yssit, 
En  qui  le  ciel  toutes  grâces  assit  : 
Pour  sa  grandeur  Christine  l'ut  nommée, 
Pour  sa  beaulté  belle  fut  surnommé  ; 
Et  à  présent  encores  on  Tuppelle 
Belle  Christine,  ou  Christine  la  belle. 
Entre  aultres  donc,  elle  avoit  veu  les  hommes 
Du  premier  siècle,  et  si  voit  qui  nous  sommes, 
Voirre,  et  voirra  des  siècles  advenir 
Tout  le  dernier,  sans  vieille  devenir  ; 
Malgré  tourmentz,  maulgré  temps  et  vieillesse, 
Sera  tousjours  en  la  fleur  de  jeunesse. 
Aussi,  pour  vray,  quand  elle  se  descœuvre 
Le  monde  dict,  «  Voycy  ung  nouvel  œuvre  ;  » 
Sy  elle  parle,  ung  tas  d'asnes  ou  veaulx 
Iront  disans,  «  Voycy  propos  nouveaulx,  » 
Combien  qu'ils  soient  plus  vieilz  que  ciel  et  luno. 
Quant  à  la  forme  elle  estoit  ung  peu  brune, 
Pour  le  soleil  qui  la  decoulouroit, 
Mais  sa  beaulté  tousjours  luy  demouroit  ; 
D'aucune  chose  elle  n'eust  onc  souffrete. 
Et  s'y  n'avoit  grand  trésor  la  povrete  : 
Sa  grand  richesse  en  tout  temps  et  saison 
C'est  qu'elle  estoit  de  fort  bonne  maison, 
Et  se  vestoit  comme  simple  bergère, 
D'acoustrementz  taillez  à  la  légère  : 
Mais  de  tous  biens  que  femme  doibt  sçavoir, 
Elle  en  avoit  ce  qu'on  en  peult  avoir. 
On  ne  vit  oncq  chose  si  peu  oysive  ; 
Oncques  ne  feust  si  grant  doulceur  nayfve  ; 

Si  d'inslrumentz  sonner  il  luy  plaisoit. 

Mourir  vivantz,  et  mors  vivre  faisoit  ; 

Sa  voix  passoit  le  chant  de  la  seraine, 

Et  de  danser  estoit  la  souveraine  ; 

Car  bras  et  corps,  et  du  pied  la  briseure, 

Avec  le  cueur  alloit  tout  de  mesure  ; 

Puis  elle  avoit  une  tant  bonne  grâce, 

Et  ung  parler  de  si  grand  effi casse, 

Que  la  pluspart  de  ceux  qui  Fescoutoient 

A  la  servir  pour  jamais  se  boutoient, 

Et  tant  estoient  lyez  à  sa  cordelle, 

Que  chascun  jour  mouroient  pour  Famour  d'elle  ; 

Pour  Famour  d'elle  enduroient  franchement. 

Et  leur  sembloit  peine  soulagement  ; 

Brief,  pour  s'amour  la  mort  leur  estoit  vye. 

Qu'en  dictes  vous  ?  fust  elle  bien  servie  ? 

Or  est  ainsi  qu'envie  et  ignorance 

Ensemble  font  voluntiers  demourance, 

Pour  débander  contre  les  vertueux. 

A  ce  propos  le  parler  fructueux 

De  cesle  vierge,  et  sa  voix  gracieuse  , 

Parvint  aux  fins  de  terre  spacieuse  ; 

Son  nom,  son  bruict,  son  effect  évident 

Fust  sceu  par  tout,  mesmes  en  Occident, 

Là  où  s'estoit  une  femme  eslevée, 

D'envie  et  duel  quasi  toute  crevée 

D'ouyr  le  bruit  qui  de  l'aultre  voUoit, 

Et  ceste  cy  Simmonne  s'appelloit  ; 

Faicte  sy  s'est,  de  servante  petite, 

Royne  des  roys,  de  sorte  qu'elle  est  dicte 

En  quelques  lieux,  là  où  son  bruict  s'espand 

La  grand  Symonne,  ou  Symonne  la  granc^ 

Mais  Jehan  de  l'Aigle,  alors  qu'au  firmament 

Fut  transporté,  la  nomma  autrement. 

Pas  en  jeunesse  elle  n'esloit  tousjours 

Comme  Christine,  ançoys  par  chascuns  jours 

Yieillisoit  fort,  vieillit,  et  vieillira, 

Et  de  vieillesse  en  brief  temps  per:ra. 

Quanta  la  forme,  elle  estoit  d'apparence 

Admiralive  et  de  grand'  préférence 

Aux  yeulx  des  gens  dont  elle  estoit  pourveue  ; 

Mais,  certes,  ceux  qui  Christine  avoiont  veuo, 

Après  avoir  Symmonne  regardée 

Disoient  tresbien  :  «  Geste  cy  est  fardée,  » 

Et  n'en  esloient  pourtant  trop  esbahis, 

Pource  que  c'est  l'usage  du  pays. 

Des  biens  mondains  Symonne  possedoit 

Ja  les  troys  pars,  et  à  Taultre  tendoit, 

Et  toutesibys  tant  estoit  convoileuse, 

Que  incessamment  se  sentoit  souffreteuse. 

De  pourpre  et  lin  richement  fut  aornée. 

De  dyamantz  et  perles  couronnée. 

D'habitz,  pour  vray,  avoit  le  corps  vcslu 

Plus  richement  que  l'esprit  de  vertu  : 

Car  jamais  femme  on  ne  vit  tant  oysive, 

Ne  tant  comme  elle  en  orgueil  excessive. 

Elle  jouoyt  d'instrumentz  dont  les  noms 

Sont  basilicqs,  bombardes  et  canons. 

Elle  chanteoit  jour  et  nuict  mainctes  choses 

Qui  n'estoient  pas  dedans  son  cueur  encloses. 

A  bien  danser  estoit  pesante  et  lourde, 

Hors  de  mesure,  en  tant  qu'elle  estoit  sourde, 

Et  pour  autant  que  ouyr  ne  vouloit  pas 

Les  instrumentz  qui  sonnoient  par  compas. 

Grâce  n'avoit  sinon  mal  gratieuse, 

En  son  parler  aigre  etfalatieuse  ; 

Et  quant  parfois  usoit  de  doulx  langaige 

Plus  y  mettoit  de  fard  qu'en  son  visaige. 

Certes,  aussi,  elle  ne  sçauroit  dire 

Que  i.ar  beaulté  ou  grâce  qui  attire 

Ait  en  sa  vie  ung  serviteur  acquis, 

Ains  par  trésors  les  a  gaignez  et  quis  ; 

Aussi  jamais  n'en  eust  ung  qui  pour  elle 

Souffrist  ung  brin  de  peine  corporelle. 

Bien  il  est  vray  que  fort  la  soustenoient 

Pour  les  profictz  qui  leur  en  revenoient, 

Metans  à  mort  les  servaus  de  Christine, 

Quand  ilz  disoient  elle  seulle  estre  digne 

D'estre  servie,  et  tant  continuèrent 

A  les  meurtrir,  qu'ilz  les  diminuèrent, 

Non  de  l'amour  du  cueur,  mais  bien  du  numbre; 

Et  par  ainsi  fui  frappée  d'encombre 

La  bergerette,  et  ses  trouppeaulx  espars; 
Dont  la  simplette  aux  plus  barbares  par3 
De  toute  Europe  alla  faire  demeure, 
Et  vous  laissa  la  grand  Sjmonne  à  Thcurc 
Faire  ses  saultz,  et  danser  à  son  tour, 
En  attendant  son  désiré  retour. 

Symmonne  ayant  par  temps  obscur  régné, 
En  riche  pompe  et  orgueil  effréné, 
Près  de  mil  ans,  Apollo  de  sa  grâce 
Transperça  Taer  qui  estoit  plein  de  crace, 
Sy  qu'on  veit  bien  la  lumière  approcher. 
Or  se  mussoit  Christine  en  ung  rocher 
Des  Saxonnoys,  duquel  saillist  adoncques 
Aussi  entière  et  belle  que  fust  oncques  : 
Les  jours,  lés  moys,  les  mil  ans  que  je  dy, 
N'avoient  en  rien  son  visage  enlaydy, 
Courbé  son  corps,  ne  sa  voix  empirée  : 
Bien  le  monstra,  car  d'aymer  inspirée, 
Pour  ramasser  autres  nouveaulx  amantz 
Tourna  ses  yeulx  plus  clairs  que  dyamant::. 
De  tous  costez,  puis  chacun  appella, 
Chantant  ses  vers  que  compozés  elle  a  : 

«  Venez  à  moy,  vous  qui  estes  chargez. 
Venez  y  tous,  et  jeunes  et  aagez  : 
N'allez  ailleurs  sur  peine  de  la  vie; 
Venez  à  moy,  qui  d'aimer  vous  convie, 
Et  de  tous  poinct  vous  rendray  soulagez.  » 

Si  tost  qu'en  l'aer  sa  voix  fust  espandue, 
De  peu  de  gens  elle  fust  entendue, 
Et  toutesfoys  tout  le  monde  l'oyt; 
La  moindre  part  grandement  resjouil, 
La  plus  grant  part  n'en  eust  plaisir  au'.c\jn; 
Car  nonobstant  qu'elle  appellast  chascun, 
Si  n'a  elle  eu  en  cœur  et  fantasie 
De  serviteurs  trop  grand  troupe  choisie. 
Qui  veult  n'est  pas  son  serviteur  fidelle, 
Voyre,  et  qui  veult  n'est  pas  amoureux  d'elle, 
Pource  que  nul  jamais  ne  peult  l'aymer 
Sy  non  celuy  qui  luy  plaist  enflamer. 

Or  ouyt  lors  Symonne  le  doulx  son 
De  ctsle  belle  et  mainte  autre  chanson. 

Qui  toutesfoys  luy  fust  sy  dure  et  ainre, 

Qu'elle  en  devint  de  la  moytié  plus  maigre; 

Car  il  n'est  riens  qui  tant  à  elle  nuyse, 

Ne  riens  aussi  qui  sy  fort  la  menuyse. 

Le  doulx  parler  de  Christine,  et  le  chant 

Ne  luy  sont  moins  qu'un  gros  glaive  tranchant, 

ïCt  ne  crois  pas  que  sa  simple  parolle 

L'un  de  ces  jours  ne  l'occise  et  affolle. 

Le  basilic  occist  les  gens  des  yeulx,' 
Mais  ceste  cy  d'ung  parler  gracieux 
La  deffera  :  ô  Dieu,  est  il  possible 
Veoir  d'une  vierge  ung  parler  si  terrible? 
Loyaulx  amantz  qui  n'allez  point  au  change, 
Fust  il  jamais  parolle  si  estrange? 
A  vous  elle  est  trop  plus  doulce  que  miel, 
Aux  desloyaulx  plus  amere  que  fiel. 
Touchant  son  art,  d'elle  gente  ornature. 
C'est  une  chose  admirable  à  nature. 

Quand  Gicero  parloit,  il  est  certain 
Que  pour  le  son  de  sa  lire  haultain 
De  simples  gens  passoit  l'intelective  : 
Christine  a  bien  une  autre  traditive  : 
Car  aux  ruraulx,  barbares  et  non  clers 
Ces  haults  propos  sont  facilles  et  clairs, 
Et  à  centz  mil  grandz  philosophes  braves 
Les  moindres  diclz  sont  si  obscurs  et  graves, 
Qu'ilz  ne  sçauroient  par  quel  bout  commencer 
A  les  comprendre  :  ah!  je  ne  puys  penser, 
Veu  sa  façon  d'esloquence  et  faconde 
Qu'elle  ayt  apris  à  parler  en  ce  monde. 

Christine  donc  parmy  l'Europe  alloit, 
Et  doulcement  ses  amys  appelloit, 
Qui,  pour  se  rendre  à  la  belle  aux  beaux  yeulx, 
Laissoient  trésors,  laissoient  leurs  propres  lieux, 
Abandonnoient  leurs  parentz  et  eulx  mesmes, 
Sentans  d'amour  les  aiguillons  extresmes. 
Divers  amantz  de  maintes  nations 
Venoient  alors  pleins  de  dissentions  : 
Mais  aussy  tost  qu'à  elle  survenoient, 
TS^'avoient  qu'un  cœur,  duquel  ilz  la  servoient 
Pour  sa  beaulté  seullement,  comme  pensse. 

Car  mention  n'estoit  de  recompense. 
Laissons,  laissons,  disoient  les  bons  suppotz, 
Tous  ces  fascheux  et  dissolutz  propos  : 
Faisons,  taisons  ce  qu'elle  nous  commande  ; 
Cœur  sans  amour  tousjours  loyer  demande, 
Ayons,  sans  plus,  de  bien  aymer  le  soing; 
La  dame  sçait  ce  qu'il  nous  est  besoing. 

Tant  chemina  la  belle,  qu'elle  vint 
Au  fleuve  Loire,  où  des  foys  plus  de  vingt 
Jecla  son  œil  de  sur  moy  la  première. 
Car  mes  gros  yeulx  n'avoient  propre  lumière 
Pour  regarder  les  siens  premièrement  : 
S'approche  près,  et  me  dict  seulement  : 
«  Resveille  toy,  il  en  est  temps,  amy. 
Tu  as  par  trop  en  ténèbres  dormy  ; 
Resveille  toy.  »  A  si  peu  de  parler 
Je  la  congneuz,  et  si  sentois  aller 
Hors  de  mon  cueur  une  pesante  charge 
De  grief  tourmentz,  dont  me  trouviz  au  large, 
Et  au  repos  de  tranche  liberté, 
Où  paravant  n'avoye  jamais  esté. 
5i  luy  ay  dict,  «  O  piteuse  Christine, 
Retournez  vous  en  la  façon  pristine? 
Long  temps  y  a  si  grand  bien  n'aquist  Ton 
[J\ie  de  vous  veoir;  venez  vous  d'Acquillon? 
Se  vient  encor  voslre  gent  corps  offrir 
Pour  les  assaulx  des  mesdisans  soutTrir? 
Je  vous  supply,  sy  doncques  amytié 
Sent  esmoLivoir  cœur  de  dame  à  pitié, 
Que  me  tenez  à  vostre  bonne  grâce  : 
S'il  ne  vous  plaist,  je  ne  sçay  que  je  face 
Pour  l'acquérir,  car  en  moy,  pour  tout  poinctz, 
N'a  riens  de  bien,  de  bon  encores  moins. 
Plaise  vous  donc  me  la  donner  en  sorte 
Que  hors  de  moy  jamais  elle  ne  sorte  : 
En  ce  faisant  tous  ces  faulx  envieux, 
Ne  pour  menace  et  tourmentz  ennuyeux, 
Ne  Faulx  Semblant,  ne  Danger  le  rebelle, 
Ne  me  pourront  séparer  de  vous,  belle. 
Non  pas  la  mort,  quand  devant  moy  seroit, 
Car  d'aultre  aymer  mon  cueur  s'abesseroi't.  » 

6. 

Dès  que  Cbristine  eust  mon  parler  cuy 
Elle  respond,  «  Mon  cœur  s'est  resjouj 
De  ma  brebis  esgarée  en  la  pleine, 
De  la  trouver  :  or  oste  ceste  laine 
Et  la  toison  que  dessus  toy  je  treuve; 
Il  te  convient  veslir  de  robbe  neutVe. 
Tu  as  esté  des  araandz  de  Symonne, 
Mais  si  tu  veulx  que  d'aymer  te  semonne, 
Laisser  te  fault  tous  tes  vieilles  couleurs. 
Et  pour  un  bien  souffrir  mille  douleurs. 

Ne  cuyde  aucun,  tant  soit  bas,  tant  soit  mince, 
Ne  cuyde  aucun,  tant  soit  grand,  tant  soit  prince, 
Se  desmeller  d'ennuy,  peine  et  esmoy. 
S'il  me  veuit  suivre  et  venir  après  moy. 

Si  l'Art  d'Aymer  tu  as  leu  de  bien  prèS; 
Tu  trouveras  qu'il  enjoinct  par  exprès 
A  tout  amant  que  des  mœurs  il  s'informe 
De  sa  maistresse,  et  puis  qu'il  se  conforme. 
De  moy  souvent  donc  tu  t'informeras, 
Puis  tes  effectz  aux  miens  conformeras, 
Et  mesmement  apprendras  l'accordance 
Et  la  façon  de  me  suy  vre  à  la  dance  ; 
Car  qui  ne  sçait  avecques  moy  danser, 
Je  ne  le  puis  en  m'amour  avancer. 
Dont  suis  d'advis  qu'accointance  tu  prennes 
A  mes  amantz,  et  que  d'iceulx  apprennes. 
Et  que  souvent  tu  escoutes  le  son 
Ee  mon  haultboys  recordant  sa  leçon, 
IDe  jour  et  nuit  aux  livres  que  j'ay  faictz, 
De  révérence  et  des  simples  parfaictz. 
Sy  faictz  ainsi,  bon  danseur  deviendras, 
Lors  asseuré  devers  moy  reviendras.  » 
Les  motz  fmiz,  de  grand'  célérité 
Je  party  lors,  et,  à  la  vérité, 
J'estoies  picqué  du  grand  zèle  des  zèles, 
Et  puis  amour  me  portoit  sur  ses  aisles. 
Je  traverssay  les  boys  où  a  esté 
Ourson  d'ung  ours  en  enfance  allecté. 
Je  traverssay  la  beaulté  spacieuse 
En  la  vallée  humble  et  délicieuse... 

Ycy  mourut. 

Retirez-vous,  bestiaulx  eshontez, 
Qui  pour  la  faim  de  Tappetit  des  bestes, 
Et  non  d'amour,  entreprenez  vos  questes, 
Retirez-vous,  par  Faveugle  domptez. 

Mais,  vous,  humains  desquelz  les  vouluntez 
Tendre  on  ne  voit  qu'à  la  fin  bienheureuse, 
Lisez,  lisez  en  cesle  œuvre  amoureuse, 
Pour  mieulx  congnoistre  et  beautez  et  bontez. 

Puis,  congnoissans  ce  qui  vous  en  deffault, 
Vous  sentirez  vous  eslever  en  hault, 
Par  un  amour  à  voiler  tant  adroict. 

Ayant  laissé  en  bas  la  passion, 

Qu'il  vous  mettra  justement  à  l'endroict 

De  l'unité,  pour  délectation. 

L'œil  abaissé  sur  face  exténuée, 
Sur  front  serain  pluvieuse  nuée, 
En  bouche  vive  une  parolle  morte. 
Triste  regard,  qui  maintz  aises  comporte, 
Le  promener  en  penser  consommé, 
Rude  et  haslif  plus  que  Taccoustumé, 
Telz  apparens  et  autres  accidens, 
De  vos  secretz  rapporteurs  evidens, 
M'avoient  tenu  certain  de  la  douleur 
Que  promettoit  vostre  pasle  couleur. 
Grande  elle  estoit,  mais  ne  fut  que  demye, 
Quand  je  la  sceu,  car  vous  estes  m'amye  : 
Et  commerest  vray  que  nos  cueurs  ne  sont  qu'un. 
Ainsi  de  nous  bien  et  mal  est  commun. 
Si  recepvez  un  plaisir,  je  le  sens, 
Si  vous  souffrez  aulcun  mal,  je  consens 
Qu'incontinent  mon  cœur  en  soit  charpré 
De  la  moitié,  et  le  vostre  allégé. 
Ainsi  faisant  de  vray  amy  devoir. 
Je  croy  le  mal  que  vous  pensez  avoir 
En  vérité  eslre  de  deux  pars  moindre 
Que  le  malheur  qu'en  letre  voulez  paindre  ; 
Car  si  de  joye  ensemble  jouyssons, 
C'est  bien  raison  que  Tennuy  partissons, 
Et  de  douleur  egallement  partie, 
De  vos  deux  pars  la  plus  grande  est  sortie 
Me  Fescrivant  ;  je  sçay  ce  qui  tourmente, 
Et  comme  dueil  diminue  ou  augmente; 
Tenez  vous  en  sur  moy  toute  asseurée, 

Que  la  douleur  qui  vous  est  demourée 
N'est  rien  au  pris  de  ce  qu'elle  eust  esté 
t^i  m(  n  cueur  n'eust  le  vostre  supporté. 
Vous  me  direz  ce  que  dire  sçavez 
Quant  ou  plaisir  ou  passetemps  avez, 
Que  le  dernier  par  amour  que  vous  eustes 
Est  le  plus  grand  que  jamais  vous  receustes. 
Semblablement,  quand  peu  de  mal  sentez» 
Non  seulement  vous  en  mescontentez, 
Et  ne  voulez  ny  conseil  ny  raison, 
Mais  le  mettez  hors  de  comparaison. 
Il  ne  vous  fault  ny  l'un  ny  l'aultre  croire  : 
Car  cela  vient  de  récente  memoyre, 
Qui  peut  tromper  en  ayse  et  en  tourment 
De  tout  amant  le  deceu  jugement, 
Et  que  tousjours  le  bien  ou  le  mal  pense 
Tel  en  grandeur  qu'il  est  en  souvenance. 
Or  soit  l'escript  que  de  larmes  baignez 
Vray,  et  l'ennuy  tout  tel  que  le  paignez, 
Nul  mal  ne  soit  veu  au  vostre  semblable, 
Je  le  vous  veulx  prouver  plus  consolable, 
En  vostre  endroict  mis  à  l'extrémité. 
Que  s'il  estoit  réduit  à  l'équité, 
En  vous  monstrant  (selon  coustume  mienne) 
L^s  veritez  dessoubz  fable  ancienne. 
On  dit  qu'estant  Jupiter  de  loysir, 
Avecques  l'œil,  tout  voyant,  sceut  choysir. 
En  ce  bas  lieux  deux  dames  impudentes, 
D'orribles  criz  si  liaultement  bruyantes, 
Que  l'espesseur  du  ciel  en  fut  fendue 
Et  leur  querelle  en  son  trosne  entendue. 
L'une  monstroit  à  sa  mélancolie  • 

Estre  Douleur,  parente  de  Follie, 
Pleine  de  pleurs  et  de  paroles  dures, 
Se  recentant  de  souffertes  injures, 
Et  de  coUere  escumante  irritée. 
Volupté,  l'autre,  estoit  plus  affectée, 
Usant  de  cry  tenant  de  mocquerie, 
Qui  ledoubloit  à  Douleur  sa  furie. 
Leur  courroux  fut  tant  crié  et  redict. 
Que  Juppiter  vers  elles  descendit. 

Luy  arrivé,  chascune  s'eslongiia  ; 

Mais  toutes  deux  par  lo  poil  empongna, 

Et,  pour  unir  les  furieuses  bestes, 

Si  fort  les  feit  entredomier  des  testes, 

Qu'oncques  depuis  de  heurter  ne  cessèrent. 

Là  les  cheveulx  si  bien  s'entrelacèrent, 

Qu'encores  sont  meslées  leurs  racines, 

El  des  deux  chefz  les  sommitez  voisines. 

Pour  nous  monstrer,  quand  par  injure  ou  foulto 

Une  douleur  se  fait  sentir  si  haulle 

Que  plus  ne  peult  par  nature  monter, 

Qu'il  fault  son  cœur  de  constance  dompter, 

Luy  promettant,  si  bien  peu  scait  attendre, 

Que  son  mal  doibt  en  volupté  descendre. 

Et  comme  aurons  conlrainct  nostre  vouloir, 

A  endurer  et  ne  se  trop  douloir, 

Semblablement  la  fable  fault  ouyr, 

Qui  nous  défend  de  trop  nous  resjouyr 

Quand  au  plus  hault  de  volupté  nous  sommes. 

Ces  deux  tyrans  sur  la  vie  des  hommes 

Tousjours  ont  eu  et  auront  grand  puissance  : 

Il  nous  les  fault  vaincre  de  diligence. 

D'industrieux  et  pénible  artifice. 

En  tous  les  deux  est  requis  l'exercice, 

Qui  ne  veult  point  en  grand  douleur  tomber, 

Ou,  y  tombant,  jamais  n'y  succumber. 

Essayer  fault  les  peines  douloureuses. 

Les  loix  des  Grecz,  saiges  et  vertueuses. 

De  deshonneur  les  jeunes  accusoient. 

Quand  au  travail  ou  douleur  recusoient  ; 

Et  les  parens  qui  leurs  enfans  aymoient 

A  souffrir  mal  tous  les  accoustumoient  : 

Les  passetemps  entre  eulx  n'estoient  loysibles, 

S'ilz  ne  sembloient  dangereux  ou  pénibles, 

Et  la  raison  de  telle  loy  maistresse 

Estoit  qu'ayant  accoustumo  jeunesse 

A  soustenir  le  travail  vouluntaire, 

La  rendoit  forte  et  prompte  au  nécessaire. 

Si  repoulser  failloit  ses  ennemys, 

Ou  inhumer  les  corps  de  leurs  amys. 

Le  long  usaige  et  dure  accoustumance 

Armoient  leur  cœur  de  telle  patience, 

Que  d'aultre  avoient,  et  d'eulx  mesme  victoire, 

Ce  qu'il  ne  fault  tenir  à  peu  de  gloire. 

Laissons  les  Grecz,  venons  à  vous  aprendre . 

Ce  qui  vous  peult  victorieuse  rendre 

De  grand  douleur,  car  quant  à  la  pensée, 

Penser  la  fault  petite  ou  effacée. 

Je  dis  que  quand  les  peines  se  présentent, 

Bien  que  vos  cœurs  foibles  s'en  mesconteutcnt, 

Que  ne  devez  pourtant  les  éviter. 

Mais  prendre  en  jeu,  et  vous  exerciler, 

Ayant  regard  aux  pires  adventures, 

Que  le  présent  vous  fait  juger  futures. 

Quand  un  mary  qui  d'ennuyer  ne  cesse, 

S'en  va  dehors,  et  liberté  vous  laisse, 

C'est  un  grand  mal  ;  mais  si  vous  l'endurez, 

Et  vostre  esprit  en  absence  asseurez, 

Ce  que  pensez  malheur  vous  servira  : 

Lorsque  l'ennuy  pour  jamais  s'en  ira. 

Plus  aysément  sa  mort  supporterez. 

Ne  point  en  pleurs  le  temps  consommerez, 

Qu'il  fault  donner  sans  joye  et  sans  tourment 

Au  conducteur  de  vostre  entendement. 

Nous  ne  debvons  prétendre  en  tous  propos 

Que  d'acquérir  aux  esperitz  repos. 

Ce  que  ferions,  si  ces  deux  passions 

Subtillement  vaincre  nous  efforcions. 

Quant  à  Douleur,  ce  que  j'ay  dit  suffise  : 

Si  nous  craignons  que  Volupté  destruise 

Le  bon  de  nous,  et  le  plus  précieux. 

Vaincre  nous  fault  Cupido  l'ocieux, 

Par  un  louable  et  plaisant  exercice,         • 

Suyvant  plus  tost  nature  que  malice. 

De  Volupté  la  plus  grand'  passion 

Est  de  l'amour  la  perturbation. 

A  fin  qu'un  cœur  en  soit  vainqueur  et  maislre. 

Il  fault  sa  fin  et  ses  moyens  cognoistre. 

Si  n'en  avez  entière  cognoissance, 

Sçachez  de  moy  qu'on  le  painct  en  enfance 

Pl&jn  de  douleur,  et  fier  en  sa  vieillesse, 

Et  que  du  traict  premier  qui  nous  addresso 

Viennent  soûlas,  envies  et  désirs, 
SoufTrans  baisers,  approches  et  plaisirs, 
Que  ne  debvez  à  Famy  refuser, 
Mais  prendre  en  jeu,  non  pour  en  abuser, 
Ne  pour  le  temps  en  joye  consommer, 
Ains  seulement  pour  vous  accoustumer 
A  trop  d'amour  jamais  ne  succumber. 
Un  bon  lutteur  se  laisse  bien  tomber 
Aucunesfoys,  soubz  moins  puissant  que  luy, 
Pour  esprouver  que  peult  faire  celluy, 
Contre  lequel  pour  l'honneur  fault  combatre, 
S'il  luy  advient  fortune  de  l'abbatre, 
Faignons  qu'Amour,  de  noz  plaisirs  auteur. 
En  son  jeune  aage  apprend  d'estre  lutteur  : 
Vault  il  pas  mieulx  avecques  luy  lutter, 
Et  la  doulceur  de  renfance  gouster 
Quant  rabattu  ne  peult  tomber  de  hault, 
Que  de  se  mettre  en  danger  d'un  grand  sault, 
Quïl  donneroit,  sa  vieillesse  venue, 
A  qui  servit  sa  ruze  non  congneue? 
Cest  abatteur  toutesfois  que  je  dy, 
Combien  qu'il  soit  her,  vieillard  estourdy, 
Si  n'est  il  pas  rapporteur  de  malaise, 
Impossible  est  que  grand  plaisir  desplaise. 
On  le  dit  fier,  pour  faire  à  telle  entendre 
Qui  se  vouldra  contre  l'Amour  défendre, 
Et  qui  n'aura  son  cœur  exercité, 
Ains  les  effors  de  jeunesse  évité, 
Que  ce  vieillard  en  meur  aage  viendra, 
Où  tellement  l'inexperte  prendra, 
Que  l'esperit,  qui  est  la  part  meilleure, 
Et  qui  en  nous  pour  gouverner  demeure, 
D'ayse  surpris  et  troublé,  servira 
La  Volupté,  qui  depuis  conduira 
Ses  actions  sans  aulcun  jugement. 

Il  en  advient  aux  amys  aultrement  : 
S'ilz  ont  suivy  l'amoureux  exercice. 
En  eulx  se  garde  une  grande  justice  ; 
Ce  qu'appartient  à  un  chascun  ilz  rendent, 
A  Dieu  l'esprit,  et  pour  ce  qu'ilz  entendent 
Que  le  corps  n'est  que  terre  en  chair  réduite, 

Donnent  au  corps  d'amy  qui  le  mérite. 

Rien  ne  leurpeult  trop  Amour  desguiser, 

Suyvant  le  bien  et  ce  qu'il  fault  priser, 

Et  d'autant  plus  que  Fesperit  repose, 

Nommer  heureux  en  malheur  je  les  ose. 

Pour  acquérir  le  repos  que  je  loue, 

Fault  qu'un  chascun  de  volupté  se  joue. 

Puis  que  l'homme  est  nommé  le  jeu  des  dieux 

Jouer  se  doit  à  jeu  non  odieux 

A  son  facteur,  qu'il  voit  comme  il  doibt  estre 

Aymé  sur  tous  et  recogneu  pour  maistre  ; 

Ce  que  jamais  de  celluy  ne  seroit 

Qui  en  amour  ne  s'exerciteioit  : 

Car  n'aymant  rien,  on  vient  à  tant  grever. 

Qu'on  ne  veult  Dieu  ne  l'amour  estimer. 

Ne  point  du  tout  ou  trop  aymer  est  vice. 

Mais  s'en  jouer  et  prendre  en  exercice, 

Cte  sont  vertuz  et  mediocritez  : 

Fuyr  ne  fault  que  les  extremitez. 

Estre  trop  belle,  estre  trop  poursuyvie. 
De  ses  beaultez  engendrer  trop  d'envie, 
Nous  avons  veu  qu'à  plusieurs  a  peu  nuyre  : 
Helaine  Grecque  en  sçauroit  trop  que  dire. 
De  vouloir  estre  trop  aymée  et  heureuse, 
Demander  fault  à  Juno  la  jalouse 
Au  temps  passé  ce  qu'il  luy  en  advint. 
Quand  Jupiter  trop  bon  mary  devint. 
Elle,  prenant  à  deshonneur  et  honte 
Qu'on  tint  si  peu  de  sa  richesse  compte, 
Sça^hant  assez,  et  ne  se  voulant  taire. 
Que  son  mary  eut  le  bruict  d'adul taire. 
Ses  souspeçons  à  Venus  descouvrit,  • 

Et  les  secretz  de  son  couraige  ouvrit, 
Laquelle,  ayant  do  leile  amour  pitié, 
Laissant  à  part  la  vieille  inimitié,  ' 

La  repara  de  sa  chère  ceinture, 
Où  mainte  grâce  estoit  en  pourtraicture. 
Lors  Jupiter  qui  point  ne  s'en  doubtoit, 
Et  qui  Juno  comme  femme  traictoit, 
Venant  des  lieux  dont  il  C3toit  mescreu, 
De  retourner  satiiàlaict  oUwreu, 

Cl^MEST  JCABOr,  1  7 

Luy  arrivé,  la  rencontra  si  belle, 

En  si  bon  poinct,  si  peu  semblant  à  elle, 

Que,  sans  penser  au  terrestre  plaisir, 

Y  accourut  en  si  pressé  désir, 

Que  la  baisant  et  voulant  s'advancor, 

Paracheva  devant  que  commencer, 

Et  laissa  cheoir  la  liqueur  de  Venus, 

Dont  les  fleurs  sont  en  noz  jardins  venus. 

Le  demeurant  vous  pourroit  ofl'eniàer  ; 

Je  vous  lairray  tant  seulement  penser 

Si  Volupté  fut  proche  de  Douleur, 

Ou  si  Juno  changea  point  de  couleur, 

Quand  au  printemps  les  fleurs  se  prcsenloient 

Qui  au  despens  d'elle  faictes  estoient 

Ou  s'elle  fut  sur  la  Terre  ennuyeuse, 

Qui  eust  receu  graine  si  fructueuse. 

Que  si  la  brune,  en  amour  consommée, 

Auparavant  se  fust  accoustumée 

A  peu  de  dueil  et  peu  de  volupté, 

La  fable  au  ciel  d'elle  n'eust  pas  esté 

Telle  qu'elle  est:  faulte  d'acousLumance 

La  feit  tomber  en  si  grand  ignorance 

Que  présumant  par  beauté  empruntée 

De  Jupiter  estre  la  mieulx  traictée. 

Et  désirant  plus  qu'il  ne  luy  failloit, 

Perdit  le  bien  du  trop  qu'elle  vouloit, 

Par  cest  exemple,  à  amye,  évitez 

Telle  ignorance  et  vous  exercitez. 

MAGIJELONNE  A   SON  AMY   PIERRE   DB  PROYZNGK 

SUSCniPTION 

Mcssnger  de  Venus,  prens  la  haulte  voilée, 
Chercher  lo  seul  amant  de  cesto  désolée  : 
Et  quelque  part  qu'il  rie  ou  gémisse  à  présent. 
De  ce  piteux  escript  fais  luy  un  doulx  présent. 

La  plus  dolente  et  malheureuse  femme 
Qui  onc  entra  en  l'amoureuse  flamme 
De  Cupido,  mect  ceste  epistre  en  voye, 
Et  par  icelle  (amy)  salut  t'envoye, 
Bien  cognoissant  que  despite  Fortune, 
Et  non  pas  toy,  à  présent  m'infortune  ; 
Car  si  Iristesse  avecques  dur  regret 
M'a  faict  jecter  maint  gros  souspir  aigret, 
Certes,  je  sçay  que  d'ennuy  les  alarmes 
T'ont  iaict  jecter  mainletbys  maintes  larmes. 

O  noble  cueur,  que  je  voulois  choysir 
Pour  mon  amant,  ce  n'est  pas  le  plaisir 
Qu'eusmes  alors  qu'en  la  maison  rojiille 
Du  roy  mon  père  à  t'amye- loyal  le 
Parlementas,  d'elle  tout  vis  à  vis  ; 
Si  te  prometz  que  bien  m'estoit  advis 
Que  tout  le  bien  du  monde  et  le  déduit 
N'estoit  que  dueil,  près  du  gracieux  fruict 
D'un  des  baisers  que  de  toy  je  receuz; 
Mais  noz  esprits  par  trop  lurent  deceuz 
Quand  tout  soudain  la  fatale  déesse 

•  Los  Éptlres  1  à  XL  sont  comprises  dans  l'édition  de  1538. 

En  dueil  mua  nostre  grande  liesse, 
Qui  dura  moins  que  celle  de  Dida  ; 
Car  losl  après  que  l'enfant  Cupido 
M'eust  faict  laisser  mon  père,  puissant  roy, 
Vinsmes  entrer  seulets  en  desarroy 
En  un  grand  boys  où  tu  me  descendis. 
Et  ton  manteau  dessus  l'herbe  estendis. 
En  me  disant  :  «  M'amye  Maguelonne, 
Reposons  nous  sur  Therbe  qui  fleuronne, 
Et  escoutons  du  rossignol  le  chant.  » 

Ainsi  fut  faict.  Adonc  en  arrachant 
Fleurs  et  boutons  de  beauté  tresinsigne. 
Pour  te  monstrer  de  vraye  amour  le  signe. 
Je  les  jettois  de  toi  à  Tenviron, 
Puis  devisant  m'assis  sur  ton  gyron  ; 
Mois  en  comptant  ce  qu'avions  en  pensée, 
Sommeil  me  print,  car  j'estois  bien  laSfeée, 
Finablement  m'endormy  près  de  toy, 
Dont,  contemplant  quelque  beauté  en  moy. 
Et  te  sentant  en  ta  liberté  franche, 
Tu  descouvris  ma  poictrine  assez  blanche. 
Dont  de  mon  sein  les  deux  pommes  pareillec 
Veis  à  ton  gré,  et  tes  lèvres  vermeilles 
Baisèrent  lors  les  miennes  à  désir. 

Sans  vilenie  en  moy  prins  ton  plaisir, 
Plus  que  ravy  voyant  ta  doulce  amye 
Entre  tes  bras  doulcemen*,  endormie. 
Là  tes  beaux  yeulx  ne  se  pouvoient  saouler, 
Et  si  disois  (pour  plus  te  consoler) 
Semblables  motz  en  gémissante  alaine  : 

«  0  beau  Paris,  je  ne  croy  pas  qu'Helaine, 
Que  tu  ravis  parvenu  dedans  Grèce, 
Eust  de  beauté  autant  que  mi  maistresse  ; 
Si  on  le  dict,  certes  ce  sont  abus.  » 

Disant  ces  motz,  tu  vis  bien  que  Phebus 
Du  hasle  noir  rendoit  ma  couleur  taincte, 
Dont  te  levas,  et  couppas  branche  mainte. 
Que  tout  autour  de  moy  tu  vins  estendre 
Pour  préserver  ma  face  jeune  et  tendre. 
Helas!  amy,  tu  ne  sçavois  que  faire 
A  me  tfaicter,  obéir  et  complaire, 

Comme  celiiy  duquel  j'avois  le  cueur. 

Mais  cependant,  ô  gentil  belliqueur, 
Je  dormois  fort,  et  Fortune  veilloit  ; 
Pour  nostre  mal  (las!)  elle  travailloit. 
Car  quand  je  fuz  de  mon  repos  lassée, 
En  te  cuydant  donner  une  embrassée. 
Pour  mon  las  cueur  grandement  consoler, 
Au  lieu  de  toy  (las  !)  je  veins  accoler 
De  mes  deux  bras  la  flairante  ramée 
Qu'autour  de  moy  avoys  mise  et  semée, 
En  te  disant  :  «  Mon  gracieux  amy^ 
Ay  je  point  trop  à  vostre  gré  dormy? 
N'est  il  pas  temps  que  d'icy  je  me  lève?  » 

Ce  proférant,  un  peu  je  me  soubleve, 
Je  cherche  et  cours,  je  reviens^  et  puis  voys  t 
Autour  de  moy  je  ne  vey  que  les  boys; 
DonC  maintefoys  t'appellay  :  «Pierre^  Pierre! 
As  tu  le  cueur  plus  endurcy  que  pierre 
De  me  laisser  en  cestuy  boys  absconse?  » 

Quand  de  nully  n'euz  aucune  response, 
Et  que  ta  voix  point  ne  me  réconforte, 
A  terre  cheuz,  comme  transie  ou  morte  ; 
Et  quand,  après,  mes  langoureux  esprits 
De  leur  vigueur  eurent  un  peu  repris, 
Semblables  molz  je  dis  de  cueur  et  bouche  : 

«  Ilelas!  amy,  de  prouesse  la  souche, 
Ou  es  allé?  Es  tu  hors  do  ton  sens. 
De  me  livrer  la  douleur  que  je  sens 
En  ce  boys  plein  de  bestes  inhumaines? 
M'as  tu  esté  des  plaisances  mondaines 
Que  je  prenois  en  la  maison  mon  père 
Pour  me  laisser  en  ce  cruel  repaire  ? 
Las  !  qu'as  tu  faict,  de  t'en  partir  ainsi? 
Penses  tu  bien  que  puisse  vivre  icy  ? 
Que  t'ay  je  faict,  ô  cueur  lasche  et  immunde? 

Si  tu  estoys  le  plus  noble  du  monde, 
Ce  vilain  tour  si  rudement  te  blesse. 
Qu'osier  te  peult  le  tiltre  de  noblesse. 

0  cueur  rempli  de  fallace  et  fainctipe, 
O  cueur  plus  dur  que  n'est  la  roche  bis".. 
0  cueur  plus  faulx  qu'oncques  nasquit  de  mère  ! 

Mais  responds  moy  à  ma  complaincte  amère  ! 
Me  promis  tu  en  ma  chambre  parée, 
Quand  te  promis  suyvre  jour  et  serée, 
De  me  laisser  en  ce  boys  en  dormant? 
Certes  tu  es  le  plus  cruel  amant 
Qui  oncques  fut,  d'ainsi  m'avoir  fraudée, 
Ne  suis  je  pas  la  seconde  Medée? 
Certes  ouy,  et  à  bonne  raison 
Dire  te  puis  estre  l'autre  Jason.  » 

Disant  ces  motz,  d'un  animé  courage 
Te  voys  querant,  comme  pleine  de  rage, 
Parmy  les  boys  sans  doubter  nulz  travaulx. 
Et  sur  ce  poinct  rencontray  noz  chevaulx 
Encor  liez,  payssans  l'herbe  nouvelle, 
Dont  ma  douleur  renforce  et  renouvelle. 
Car  bien  congneuz  que  de  ta  voulenté 
D'avecques  moy  ne  t'estoys  absenté. 
Si  commençay,  comme  de  douleur  taincte. 
Plus  que  devant  faire  telle  complaincte  : 

«  Or  voy  je  bien  (amy),  et  bien  appert, 
Que  malgré  toy  en  cestuy  boys  désert 
Suis  demeurée.  0  fortune  indécente  I 
Ce  n'est  pas  or,  ne  de  l'heure  présente. 
Que  tu  te  prens  à  ceux  de  haulte  touche. 
Et  aux  loyaulx  !  Quel'  rancune  te  touche  1 
Es  tu  d'envie  entachée  et  pollue 
Dont  nostre  amour  n'a  esté  dissolue? 

0  cher  amy,  o  cueur  doulx  et  bening. 
Que  n'ay  je  prins  d'Atropos  le  venin 
Avecques  toi  !  vouloys  tu  que  ma  vie 
Fust  encor  plus  cruellement  ravie? 
Je  te  prometz  qu' oncques  à  créature 
Il  ne  survint  si  piteuse  adventure. 
Et  à  tort  t'ay  nommé,  et  sans  raison, 
Le  desloyal  qui  conquit  la  toyson  : 
Pardonne  moy,  certes  je  m'en  repens. 

0  fiers  lyons  et  venimeux  serpents, 
Grapaulx  enflez  et  toutes  autres  bestes, 
Courez  vers  moy,  et  soyez  toutes  prestes 
De  dévorer  ma  jeune  et  tendre  chair, 
Que  mon  amy  n'a  onc  voulu  toucher 

Qu'avec  honneur.  »  Ainsi  morne  demeure 
Par  trop  crier,  et  plus  noire  que  meure, 
Sentant  mon  cueur  plus  froid  que  glace  ou  marbre, 
Et  de  ce  pas  montay  dessus  un  arbre 
A  grand  labeur.  Lors  la  veue  s'espart 
En  la  forest^  mais  en  chascune  part 
Je  n'entendy  que  les  voix  trèshydeuses 
Et  hurlemens  des  bestes  dangereuses. 

De  tous  costez  regardois  pour  sçavoir 
Si  le  tien  corps  pourroye  appercevoir; 
Mais  je  ne  vy  que  celuy  boys  saulvage, 
La  mer  profonde,  et  périlleux  rivage, 
Qui  durement  feib  mon  mal  empirer. 

Là  demouray  (non  pas  sans  souspirer) 
Toute  la  nuyct  :  ô  Vierge  treshaultaine. 
Raison  y  eut,  car  je  suis  trescertaine 
Qu'oncques  Thysbée,  qui  à  la  mort  s'offrit, 
PourPiramus  tant  de  mal  ne  souffrit. 

En  évitant  que  les  loups  d'adveiiture 
De  mon  corps  tien  ne  feissent  leur  i  asture, 
Toute  la  nuyct  je  passay  sans  dormir 
Sur  ce  grand  arbre,  ou  ne  feis  que  gémir  ; 
Et  au  matin,  que  la  clere  Aurora 
En  ce  bas  monde  esclercy  le  jour  a. 
Me  descendy,  triste,  morne  et  pallie, 
Etnoz  cbevaulx  enplorant  je  deslye. 
En  leur  disant  :  «  Ainsi  comme  je  pense, 
Que  vostre  maistre  au  loing  de  ma  présence 
S'en  va  errant  par  le  monde  en  esmoy  ; 
C'est  bien  raison  que  (comme  luy  et  moy) 
Alliez  seuletz  par  boys,  plaine  et  campaigne.  » 

Adonc  rencontre  une  haulte  montaigne, 
Et  de  ce  lieu  les  pellerins  errans 
Je  pouvoys  veoir,  qui  tiroient  sur  les  rancs 
Du  grand  chemin  de  Romme  saincte  et  digne 
Lors  devant  moy  vey  une  pèlerine, 
A  qui  donnay  mon  royal  vestement 
Pour  le  sien  povre;  et  deslors  promptement 
La  tienne  amour  si  m'incita  grand'  erre 
A  te  chercher  en  haulte  mer  et  terre, 
Où  maintefoys  de  ton  nom  m'enqueroie, 

El  Dieu  tout  bon  souvent  je  tecjuefoîe 
Que  de  par  toy  je  fusse  reticotiirée. 

Tant  cheminay,  que  vins  en  la  cotitfêe 
De  Lombardie,  en  soiicy  Irèsamei*, 
Et  de  ce  lieu  me  jectay  sur  la  rtier, 
Où  le  bon  vent  si  bien  la  nef  avàilce, 
Qu'elle  aborda  au  pays  de  PrôvdtiCe, 
Ou  mainte  getit,  éh  allant,  me  rdcortlpte 
De  ton  départ,  et  que  ton  père  (cônie 
De  ce  pays)  durement  s'eû  coïitristé  ; 
Ta  noble  mère  en  a  le  fcueur  si  tHste 
Qu'en  desespoir  luy  conviendra  moUfîh 

Penses  tu  point  donques  nous  seCOUHtl 
Veulx  tu  laisser  ceste  poVre  loyalle, 
Née  de  sang  et  semence  royalle, 
En  ceste  simple  et  misérable  vie, 
Laquelle,  encor  de  ton  amour  taViè, 
En  attendant  de  toy  aucun  rappoft, 
Un  hospital  a  basty  sur  un  port 
Dict  de  sainct  Pierre,  en  bonne  soUVônanôo 
De  ton  hault  nom,  et  là  prend  sa  plaisance 
A  gouverner  à  Thonneur  du  hault  Dieu 
Povres  errans  malades  en  ce  lieu, 
Où  j'ay  basty  ces  miens  trîsteé  escrîpts, 
En  amertume,  en  pleurs,  larmes  Gt  cryâ, 
Gomme  peulx  veoir  qu'ilz  sont  îàïtli  et  tysâU:i. 
Et  si  bien  veois  la  main  dont  sont  yssUz, 
Ingrat  seras,  si  en  cest  hospital 
Celle  qui  t'a  donné  son  cueiir  total 
Tu  ne  viens  veoir  ;  car  virginité  purd 
Te  gardera  sans  aucune  rompuré. 
Et  de  mon  corps  seras  seul  jouyssant. 

Mais  s'ainsi  n'est,  mon  aage  fléul'issant 
Consumeray  sans  joye  singulière^ 
En  povreté,  comme  une  hospitalière. 

Donques  (amy)  viens  moy  veoir,  de  ta  grade 
Car  tiens  toy  seur  qu'en  ceste  pOvre  place 
Je  me  tiendray,  attendant  des  nouvelles 
De  toy,  qui  tant  mes  regretz  i*enouvelles. 

II 


LE  DESPOURVEU 

A  MADAME  LA  DUCHESSE  D'aLBNÇON    ET  DS   BERRr 

SŒUR   UNIQUE  DU  ROY 

(1518) 

Si  j'ay  emprins  en  ma  simple  jeunesse 
De  vous  escrire,  ô  trèshaulte  Princesse. 
Je  vous  supply  que  par  doulceur  humaine 
Me  pardonnez  :  car  Bon  Vouloir,  qui  meine 
Le  mien  désir,  me  donna  espérance 
Que  vostre  noble  et  digne  préférence 
Regarderoit  par  un  sens  trèsillustrc 
Que  petit  feu  ne  peult  jecter  grand  lustre. 

Autre  raison  qui  m'induit  et  inspire 
De  plus  en  plus  le  mien  cas  vous  escrire 
C'est  qu'une  nuyct  ténébreuse  et  obscure 
Me  fut  advis  que  le  grand  dieu  Mercure, 
Chef  d'éloquence,  en  partant  des  haults  cieulî, 
S'en  vint  en  terre  apparoistre  à  mes  yeulx, 
Tenant  en  main  sa  verge  et  caducée, 
De  deux  serpens  par  ordre  entrelassée  ; 
Et  quand  il  eust  sa  face  celestine 
(Qui  des  humains  la  mémoire  illumine) 
Tournée  à  moy,  contenance  ne  geste 
Ne  peuz  tenir  voyant  ce  corps  céleste 
Qui  d'une  amour  entremeslée  d'ire 
Me  commença  semblables  motz  à  dire  : 

MERCURE.  ^ 

Mille  douleurs  te  feront  souspirer. 
Si  en  mon  art  tu  ne  veulx  inspirer 
Le  tien  esprit  par  cure  diligente  : 
Car  bien  peu  sert  la  poésie  gente, 
Si  bien  et  loz  on  n'en  veult  attirer. 

Et  s'autrement  tu  n'y  veulx  aspirer, 
Certes,  amy,  pour  ton  dueil  empirer, 
Tu  souffriras  de  foys  plus  de  cinquante 
Mille  douleurs. 

Donc  si  tu  quiers  au  grand  cnemin  tirer 
D'honneur  et  bien,  veuille  toy  retirer 
Vers  d'Alençon  la  duchesse  excellente, 
Et  de  tes  faictz,  tels  qu'ilz  sont,  lui  présente, 
Car  elle  peult  te  garder  d'endurer 
Mille  douleurs. 

l'autheur 
Après  ces  motz,  ses  aesles  esbranla, 
Et  vers  les  cours  célestes  s'en  alla 
L'éloquent  dieu  :  mais  à  peine  fut  il 
Monté  au  ciel  par  son  voiler  subtil, 
Que  dedans  moy  (ainsi  qu'il  me  sembla) 
Tout  le  plaisir  du  monde  s'assembla. 

Les  bons  propos,  les  raisons  singulières, 
Je  voys  cherchant,  et  les  belles  matières, 
A  celle  fin  défaire  œuvre  duisanle 
Pour  dame  tant  en  vertus  reluisante. 

Que  diray  plus  ?  Certes  les  miens  espritz 
Furent  deslors  comme  de  joye  espris. 
Bien  disposez  d'une  veine  subtile 
De  vous  escrire  en  un  souverain  style. 
Mais  tout  soudain,  dame  trèsvertueuse, 
Vers  moy  s'en  vint  une  vieille  hideuse, 
Maigre  de  corps  et  de  face  blesmie, 
Qui  se  disoit  de  Fortune  ennemye  ; 
Le  cueur  avoit  plus  froid  que  glace  ou  marbre. 
Le  corps  tremblant  comme  la  fueille  en  l'arbre 
Les  yeulx  baissez  comme  de  paour  estraincte, 
Et  s'appeloit  par  son  propre  nom  Crainte  ; 
Laquelle  lors  d'un  vouloir  inhumain 
Me  feit  saillir  la  plume  hors  la  main. 
Que  sur  papier  tost  je  voulois  coucher. 
Pour  au  labeur  mes  espritz  empescher, 
Et  tous  ces  motz  de  me  dire  print  cure, 
Mal  consonans  à  ceulx  du  dieu  Mercure  : 

CRAINCTE 

Trop  hardiment  entreprens,  et  mesfaicts. 
0  toy  tant  jeune  :  oses  tu  bien  tes  faicts 
Si  mal  bastiz  présenter  devant  celle 
Qui  de  sçavoir  toutes  autres  precelle  ? 

Mal  peult  aller  qui  charge  trop  grand  faix. 

Tous  tes  labeurs  ne  sont  que  contrefaicts, 
Auprès  de  ceulx  des  orateurs  parfaicts 
Qui  craignent  bien  de  s'adresser  à  elle 
Trop  hardiment. 

Si  ton  sens  foible  advisoit  les  forfaicts 
Aysez  à  faire  en  tes  simples  effects, 
Tu  diroys  bien  que  petite  nasselle 
Trop  plus  souvent  que  la  grande  chancelle  ; 
Et  pour  autant,  regarde  que  tu  fais 
Trop  hardiment. 

l'autheur. 

Ces  motz  finiz,  demeure  mon  semblant 
Triste,  transy,  tout  terny,  tout  tremblant, 
Sombre,  songeant,  sans  seure  soustenance, 
Dur  d'esperit,  desnué  d'espérance, 
Mélancolie,  morne,  marry,  musant, 
Pasle,  perplex,  paoureux,  pensif,  pensant, 
Foible,  failly,  foulé,  fasché,  forclus. 
Confus,  courcé  ;  croire  Crainte  concluz. 
Bien  congnoissant  que  vérité  disoit 
De  celle  là  q  le  tant  elle  prisoit  ; 
Dont  je  perdz  cueur,  et  audace  me  laisse, 
Craincte  me  tient,  doubte  me  mené  en  laisse  ; 
Plus  dur  devient  le  mien  esprit  qu'enclume. 
Si  ruay  jus  encre,  papier  et  plume, 
Voyre,  et  de  faict  proposois  de  non  ti.«tre 
Jamais  pour  vous  rondeau,  lay  ou  epistre, 
Si  n'eust  esté  que  sur  cestc  entreprise 
Vint  arriver  (à  tout  sa  1  arbe  g.ise) 
Un  bon  vieillard  portant  chère  joyeuse, 
Confortatif,  de  parolle  amoureuse, 
Bien  ressemblant  homme  de  grand  renom, 
Et  s'appelloit  Bon  Espoir  par  son  nom  ; 
Lequel,  voyant  ces  le  femme  tremblante, 
Autre  qu'humaine  (à  la  veoir)  ressemblante, 
Vouloir  ainsi  mon  malheur  pourchasser, 
Fort  rudement  s'efforce  à  la  chasser. 
En  me  incitant  d'avoir  hardy  courage. 
De  besoingnp"  ^t  faire  h.  ce  coup  rage  ; 

Puis  folle  Graincte,  amye  de  Soucy 
Irrita  fort,  en  s'escriaut  ainsi  i 

BON  Ëspom. 

Va  t'en  ailleurs,  faulse  vieille  dolente. 
Grande  ennemye  à  fortune  et  bon  heur, 
Sans  fourvoyer  par  ta  parolle  lente 
Ge  povrîî  humain  hors  de  la  voye  d'honneur. 
Et  toy,  amy,  croy  moy,  car  guerdonneur 
Je  te  seray,  si  craintif  ne  te  sens  ; 
Croy  donc  Mercure,  employé  tes  cinq  sens, 
Cueur  et  esprit  et  fântasie  toute, 
A  composer  nouveaulx  motz  et  recens, 
En  deschassant  Crainte,  Soucy  et  Doubte. 

Car  celle  là  vers  qui  tu  as  entente, 
De  t'addresser  est  pleine  de  liqueur 
D'humilité,  ceste  vertu  patente 
De  qui  jamais  vice  ne  fut  vainqueur. 
Et  oultre  plus,  c'est  la  dame  de  cueur 
Mieulx  ex€usant  les  esperils  et  sens 
Des  escrivains,  tant  soient  ilz  innocens. 
Et  qui  plus  tost  leurs  misères  déboute. 
Si  te  supply,  à  mon  vueil  condescens, 
En  deschassant  Crainte,  Soucy  et  Doubte. 

Est  il  possible,  en  vertu  excellente, 
Qu'un  corps  tout  seul  puisse  estre  possesseur 
De  trois  beaulx  dons,  de  Juno  l'opulence, 
Pallas,  Venus  ?  Ouy,  car  je  suis  seur 
Qu'elle  a  prudence,  avoir,  beauté,  doulceur, 
Et  de  vertus  encor  plus  de  cinq  cens, 
Parquoy,  amy,  si  tes  dictz  sont  decens, 
Tu  congnoistras  (et  de  ce  ne  te  doubte) 
A  quel  honneur  viennent  adolescens 
En  deschassant  Crainte,  Soucy  et  Doubte. 

BNVOY. 

Homme  crainctif,  tenant  rentes  et  cens 
Des  Muses,  croy,  si  jamais  lu  descends 
Au  val  de  Paour,  qui  hors  d'Espoir  te  boute, 
Mal  t'en  ira  ;  pour  ce  à  moy  te  consens. 
En  deschassant  Crainte,  Soucy  et  Doubte. 

En  ce  propos  grandement  travaillay, 
Jusques  à  tant  qu'en  suraaiilt  in'esveillay^ 
Un  peu  devant  qu'Aurora  (la  fourrière 
Du  cler  Phebus}  commençast  mettre  arrière 
L'obscurité  nocturne  sans  séjour, 
Pour  esclarcir  la  belle  aulbe  du  jour. 

Si  me  souvint  tout  à  coup  de  mon  songe, 
Dont  la  pluspart  n'est  fable  ne  mensonge  ; 
A  tout  le  moins  pas  ne  fut  mensonger 
Le  Bon  Espoir  qui  vint  à  mon  songer  ; 
Car  vérité  feit  en  luyapparoistre 
Par  les  vertus  qu'en  vous  il  disoit  estre. 
Or  ay  je  faict  au  vueil  du  dieu  Mercure  : 
Or  ay  je  prins  la  hardiesse  et  cure 
De  vous  escrire  à  mon  petit  povoir, 
Me  confiant  aux  parolles  d'Espoir, 
Le  bon  vieillard,  vray  confort  des  craintifz, 
A  droict  nommé  repaisseur  des  chétifz, 
Car  repeu  m'a  tousjours  soubz  bonne  entente 
En  la  forest  nommée  Longue  Attente  : 
Voyre,  et  encor  de  m'y  tenir  s'attend  ; 
Si  vostre  grâce  envers  moy  ne  s'estend, 
Parquoy  convient  qu'en  espérant  je  vive, 
Et  qu'en  vivant  tristesse  me  poursuyve. 

Ainsi  je  suis  poursuy,  et  poursuyvant 
D'estre  le  moindre  et  plus  petit  servant 
De  vostre  hostel  (magnanime  Princesse), 
Ayant  espoir  que  la  vostre  noblesse 
Me  recevra,  non  pour  aucune  chose 
Qui  soit  en  moy  pour  vous  servir  enclose  ;  • 
Non  pour  prier,  requeste  ou  rethorique, 
Mais  pour  l'amour  de  vostre  Frère  unique, 
Roy  des  Françoys,  qui  à  l'heure  présente 
Vers  vous  m'envoye,  et  à  vous  me  présente 
De  par  Pothon,  gentil  homme  honorable» 

En  me  prenant,  princesse  vénérable. 
Dire  pourray  que  la  nef  opportune 
Aura  tiré  de  la  mer  d'infortune, 
Maulgré  les  ventz,  jusqu'en  l'isle  d'honneur 

Le  pèlerin  exempté  de  bon  heur  : 

Et  si  auiay  par  un  aidant  désir 

Cueur  et  raison  de  prendre  tout  plaisir 

A  esveiller  mes  esperitz  indignes 

De  vous  servir,  pour  faire  œuvres  condignes, 

Telz  qu'il  plaira  à  vous,  trèshaulte  dame, 

Les  commander,  priant  de  cueur  et  d'ame 

Dieu  tout  puissant,  de  tous  humains  le  père, 

Vous  maintenir  en  fortune  prospère, 

Et  dans  cent  ans  prendre  Tame  à  mercy, 

Partant  du  corps  sans  douleur  ne  soucy. 

III 

DU  CAMP  d'aTTIGNY,  A  MADIGTE  DAMB   d'aLE:;ÇON 
(1521) 

SUSCRIPTION 

Lettre  mal  fuite  et  mal  escripte, 
Voile  de  par  cest  escrivant 
Vers  la  plus  noble  Marguerite 
Qui  soit  point  au  monde  vivant, 

La  main  tremblant  dessus  la  blanche  carte 
Me  voy  souvent  :  la  plume  loing  s'escarte, 
L'encre  blanchist,  et  Tesperit  prend  cesse, 
Quand  j'entreprens  (trèsillustre  Princesse) 
Vous  faire  escriptz  ;  et  n'eusse  prins  l'audace, 
Mais  Bon  Vouloir,  qui  toute  paour  eîTace, 
M'a  dict  :  «  Grains  tu  à  escrire  soudain 
Vers  celle  là  qui  oncques  en  desdain 
Ne  print  tes  faicts  ?  »  Ainsi  à  l'estourdy 
Me  suis  montré  (peult  estre)  trop  hardy, 
Bien  congnoissant  neantmoins  que  la  laulte 
îse  vient  sinon  d'entreprise  trop  haulte  ; 
Mais  je  m'attens  que  soubz  vostre  recueil 
Sera  congneu  le  zèle  de  mon  vueil. 

Or  est  ainsi,  Princesse  magnanime. 
Qu'en  hault  honneur  et  triumphe  sublime 
Est  fleurissant  en  ce  camp  ou  nous  sommes 
Le  conquérant  des  cueurs  des  gentilzliommes  : 

C'est  Monseigneur,  par  sa  vertu  loyalle 

Esleu  en  chef  de  l'armée  royalle, 

Où  l'on  a  veu  de  guerre  maintz  esbatz, 

Advanturiers  esmouvoir  gros  combatz 

Pour  leur  plaisir  ;  sur  petites  querelles 

Glaives  tirer  et  briser  allumelles, 

S'entrenavrans  de  façon  fort  estrange  ; 

Car  le  cueur  ont  si  trèshault,  qu'en  la  fange 

Plustost  mourront  que  f  uyr  à  la  lice  ; 

Mais  Monseigneur,  en  y  mettant  police, 

A  deffendu  de  ne  tirer  espée, 

Si  on  ne  veult  avoir  la  main  couppée. 

Ainsi  piétons  i^'osent  plus  desgayner, 
Dont  sont  contraints  au  poil  s'entretrainer, 
Car  sans  combatre  ilz  languissent  en  vie. 
Et  croy  (tout  seur)  qu'ilz  ont  trop  plus  d'envie 
D'aller  mourir  en  guerre  honnestement 
Que  de  mourir  chez  eulx  oysivement. 

Ne  pensez  pas,  dame  oii  tout  bien  abonde, 
Qu'on  puisse  veoir  plusbeaulx  hommes  au  monde  : 
Car  (à  vray  dire)  il  semble  que  Nature 
Leur  ayt  donné  corpilence  et  facture 
Ainsi  puissante,  avec  le  cueur  de  mesmes, 
Pour  conquérir  scepti-es  et  dyadesmes 
En  mer,  à  pied,  sur  coursiers  ou  genetz. 
Et  ne  desplaise  à  tous  nos  lansquenetz, 
Qui  ont  le  bruyt  de  tenir  aulcun  ordre, 
Mais  à  ceulx  cy  n'a  point  tant  à  remordre. 

Et  qui  d'entre  eulx  l'honnesteté  demande, 
Voyse  orendroit  veoir  de  Mouy  la  bande 
D'adventuriers  issus  de  nobles  gens  : 
Nobles  sont  ilz,  pompeux  et  diligens,      • 
Car  chascun  jour  au  camp  soubz  leur  enseigne 
Font  exercice,  et  l'un  à  l'autre  enseigne 
A  tenir  ordre,  à  manier  la  picque, 
Ou  le  Verdun,  sans  prendre  noise  ou  picque. 

De  l'autre  part,  soubz  ses  fiers  estendars 
Meine  Boucal  mille  puissans  souldars, 
Qui  ayment  plus  debatz  et  grosses  guerres 
Qu'un  laboureur  bonne  paix  en  ses  terres; 
Et  qu'ainsi  soit,  quand  rudement  se  battent, 

Advis  leur  est  proprement  qii'ilz  s'esbatent. 

D'autre  costé  voyt  on  le  plus  souvent 
Lorges  jecter  ses  enseignes  au  vent, 
Pour  ses  piétons  faire  usiler  aux  armes, 
Lors  que  viendront  les  périlleux  vacarmes; 
Grans  hommes  sont  en  ordre  triumphans, 
Jeunes,  hardis,  roides  comme  eleplians, 
Fort  bien  armez,  corps,  testes,  bras  et  gorges. 
Aussi  dict  on:  les  hallecretz  de  Lorges. 

Puis  de  Mouy  les  nobles  et  gentilz, 
Et  de  Boucal  les  hommes  peu  craintifz; 
Brief,  Hercules,  Monlmoreau  et  Daniercs 
Ne  font  pas  moins  triumpher  leurs  bannières, 
Si  que  deçà  on  ne  sçauroit  trouver 
Homme  qui  n'ayt  désir  de  s'esprouver, 
Pour  acquérir  par  haulte  œuvre  bcllique 
L'amour  du  roy,  le  vostre  frère  unique  : 
Et  par  ainsi,  en  bataille  ou  assault, 
N'y  aura  cil  qui  no  prenne  cueur  liault, 
Car  la  pluspart  si  hardiment  yra, 
Que  tout'  la  reste  au  choc  s'enhardira. 

De  jour  en  jour,  une  campagne  verte 
Voit  on  icy  de  gens  toute  couverte, 
La  picque  au  poing,  les  trenchantes  espées 
Ceinctes  à  droict,  chausseures  découpées, 
Plumes  auvent,  et  haullz  fiffres  sonner 
Sur  gros  tabours  qui  font  Tair  resonner, 
Au  son  desquelz,  d'une  ficre  façon 
Marchent  en  ordre,  et  font  le  limaçon. 
Comme  en  bataille,  afiin  de  ne  faillir 
Quand  leur  faudra  defîendre  ou  assaillir, 
ToLisjours  crians  :  «  Les  ennemys  sont  nostres! 
Et  en  tel  poinct  sont  les  six  mil  apostres 
Délibérez  soubz  l'espée  Sainct  Pol, 
Sans  qu'aucun  d'eulx  se  monstre  lasche  ou  mol. 

Souventefoys  par  devant  la  maison 
De  Monseigneur  viennent  à  grand'  foyson 
Donner  l'aulbade  à  coups  de  hacquebutes, 
D'un  autre  accord  qu'espinettes  ou  flustes. 

Après  oyt  on  sur  icelle  praerie 
Par  grand'  terreur  bruyre  l'artillerie, 

Comme  canons  doubles  et  racoursiz, 
Chargez  de  pouldre  et  gros  boulelz  massifz. 
Faisans  tel  bruit  qu'il  semble  que  la  terre 
Contre  le  ciel  vueille  faire  la  guerre. 

Voyla  comment  (Dame  trèsreiiommée) 
Triumphamment  est  conduicte  l'arrriée, 
Trop  mieulx  aymant  combatre  à  duré  oultranco 
Que  retourner  sans  coup  ferir  en  France. 

De  Monseigneur,  qui  escrire  en  vouldroit,, 
Plus  clair  esprit  que  le  mien  il  fauldroit  ; 
Puis  je  sens  bien  ma  plume  trop  ruralle 
Pour  exalter  sa  maison  liberalle, 
Qui  à  chascun  est  ouverte  et  patente. 

Son  cueur  tant  bon  gentilzhommes  contente, 
Son  bon  vouloir  gens  de  guerre  entretient 
Sa  grand'  vertu  bonne  justice  tient, 
Et  sa  justice  en  guerre  la  paix  faict, 
Tant  que  cliascun  va  disant  (en  effect)  : 
«  Voycy  celluy  tant  libéral  et  large, 
Qui  bien  mérite  avoir  royalle  charge  ; 
C'est  celluy  là  qui  tousjours  en  ses  mains 
Tient  et  tiendra  l'amour  de  tous  humains  ; 
Car  puis  le  temps  de  César  dict  Auguste, 
On  n'a  point  veu  prince  au  monde  plus  juste  !  » 

Tel  est  le  bruict  qui  de  luy  court  sans  cesse 
Entre  le  peuple  et  ceulx  de  la  noblesse, 
Qui  chascun  jour  honneur  faire  luy  viennent 
Dedans  sa  chambre,  où  maint  propos  se  tiennent, 
Non  pas  d'oyseaulx,  de  chiens  ne  leurs  aboys  : 
Tous  leurs  devis,  ce  sont  haches,  grosboys, 
Lances,  harnoys,  estandars,  goufîanons, 
Salpeslres,  feu,  bombardes  et  canons  : 
Et  semble  advis,  à  les  ouyr  parler, 
Qu'oncques  ne  fut  mémoire  de  baller. 

Bien  escrirois  encores  autre  chose. 
Mais  mieulx  me  vault  rendre  ma  lettre  close 
En  cest  endroict  :  car  les  Muscs  entendent 
Mon  rude  style,  et  du  tout  me  defTendont 
De  plus  rien  dire,  affm  qu'en  cuydant  plaire, 
Trop  long  escript  ne  cause  le  contraire 
Et  pour  autant  (Princesse  cordialle. 

Tige  parlant  de  la  fleur  lilialle) 
Je  vous  supply  ceste  epistre  en  gré  prendre, 
Me  pardonnant  de  mon  trop  entreprendre, 
Et  m'eslimer  (si  peu  que  le  dessers) 
Tousjours  du  reng  de  voz  trèshumbles  serfz. 

Priant  celluy  qui  les  âmes  lieurées 
Faict  triumpher  aux  maisons  syderées 
Que  son  vouloir  et  souverain  plaisir 
Soit  mettre  à  fin  vostre  plus  hault  désir 


A  LADICTB  DAME,  TOUCHANT  L  ARMEE  DU  ROY 
EN  HAYNAUT 

Ici  veoit-on  (trèsillustre  Princesse)  du  Roy  la 
triumphante  armée,  qui,  un  mercredy  (comme 
sçavez),  s'atlendant  avoir  la  bataille,  par  pa- 
roUes  persuadantes  à  le  bien  servir  esleva  le 
cueur  de  ses  gens  à  si  voluntaire  force,  qu'alors 
ilz  eussent  non  seulement  combatu,  mais  foul- 
droyé  le  reste  du  monde  pour  ce  jour  :  auquel 
fut  veue  la  hautesse  de  cueur  de  maintz  cheva- 
liers, qui,  par  ardant  désir,  voulurent  poulser 
en  la  flotte  des  ennemys,  lors  qu'en  diffamée 
fuyte  tournèrent,  laissant  grand  nombre  des 
leurs  ruynez  en  la  campaigne  par  impétueux 
oraige  d'artillerie  :  dont  fut  attaint  le  bastard 
d'Aimery  si  au  vif,  que  le  lendemain  fina  ses 
jours  à  Vallenciennes.  Après  peult  on  veoir  des 
anciens  capitaines  la  rusée  conduite,  de  leurs 
gens  d'armes  la  discipline  militaire  observée,  l'ar- 
deur des  advanturiers  et  Tordre  des  Suysses,  avec 
le  triumphe  gênerai  de  l'armée  gallicane,  dont  la 
veue  seulement  a  meurlry  l'honneur  de  Haynault, 
comme  le  Basilisque  premier  voyant  l'homme 
mortel.  Autre  chose  (ma  souveraine  Dame)  ne 
voyons  nous  qui  ne  soit  lamentable,  comme 
povres  femmes  désolées  errantes  (leurs  enfans 
au  col)  au  travers  du  pays  despouillé  de  verdure 
par   le   froid   yvernal,   qui  jà  les    commence  à 

poindre,  puis  s'en  vont  chauffer  en  leurs  villes, 
villages  et  chasteaulx  mis  à  feu,  combustion  et 
ruine  totale,  par  vengeance  réciproque  ;  voire 
vengeance  si  confuse  et  universelle,  que  nos 
^nnemys  propres  font  passer  pitié  devant  nos 
yeux.  Et  en  telle  misérable  façon  ceste  impi- 
toyable serpente,  la  guerre,  a  obscurcy  l'air  pur 
et  net,  par  poudre  de  terre  sèche,  par  salpestre 
et  pouldre  artificielle,  et  par  fumée  causée  de 
boys  mortel  ardant  en  feu  (sans  eau  de  grâce) 
inextinguible.  Mais  nostre  espoir  par  deçà  est 
que  les  prières  d'entre  vous,  nobles  Princesses, 
monteront  si  avant  es  chambres  célestes,  qu'au 
moyen  d'icelles  la  tressacrée  fille  de  Jésus  Christ, 
nommée  Paix,  descendra  trop  plus  luysante 
que  le  soleil  pour  illuminer  les  régions  gallic- 
ques.  Et  lors  sera  vostre  noble  sang  hors  du 
danger  d'estre  espandu  sur  les  mortel  es  plaines. 
D'autre  part,  aux  cueurs  des  jeunes  dames  et 
damoyselles  entrera  certaine  espérance  du  re- 
tour désiré  de  leurs  marys,  et  vivront  povres 
laboureurs  seurcment  en  leurs  habitacles,  comme 
prélat/  en  chambres  bien  nattées  Ainsi,  bien- 
heurée  Princesse,  espérons  nous  la  non  assez 
soudaine  venue  de  Paix,  qui  toutesfoys  peult 
finalement  revenir  en  despit  de  guerre  cruelle, 
comme  tesmoigne  Minfant  en  sa  comédie  de 
Falalle  Destinée,  disant  : 

Paix  engendre  Prospérité, 
De  Prospérité  vient  Richesse, 
De  Richesse  Orgueil,  Volupté, 
D'Orgueil  Contention  sans  cesse,  • 

Contention  la  Guerre  adresse, 
La  guerre  engendre  Povreté, 
La  Povreté  Humilité. 
•D'Humilité  revient  la  Paix, 
Ainsi  retournent  humains  faicts 

Voilà  comment  (au  pis  aller,  dont  Dieu  nous 
gard)  peult  revenir  celle  précieuse  Dame  sou- 
vent appel lée  par  la  nation  françoise  dedans  les 
Temples  divins,  chantans  :  «  Seigneur,  donne 
nous  Paix.  »  Laquelle  nous  vueillo  de  bref  en- 


130  EPiSTRES 

voyer  iceluy  Seigneur  et  Redompteur  Jésus, 
qui  vous  doint  heureuse  vie'  transitoire  et  en  fin 
éternelle. 


A   LA    DAMOYSELLB    NEGLIGENTE   DE   VENIR    VEOl, 
SES    AMYS 

Ne  pense  pas,  Irèsgente  damoyselle, 
Ne  pense  pas  que  Tamour  et  vray  zèle 
Que  te  portons  jamais  finisse  et  meure 
Pour  ta  trop  longue  et  fascheuse  demeure. 
Fascheuse  est  elle,  au  moins  en  nos  endroits. 
Mais  ores  quand  quarante  ans  te  tiendroys 
Loing  de  nos  yeulx,  si  auroit-on  (pour  voir) 
Records  de  toy  et  dueil  de  ne  te  veoir; 
Car  le  long  temps  ne  l'absence  loingtaine 
Vaincre  ne  peult  Famour  vraye  et  cerlaine. 

Si  t'ad visons,  nostre  amye  trèschere, 
Que  par  deçà  ne  se  faict  bonne  chère 
Que  de  t'avoir  on  ne  face  un  souhait. 
Si  l'un  s'en  rit,  si  l'autre  est  à  son  hait, 
Si  l'un  s'esbat,  si  l'autre  se  recrée, 
Si  tost  qu'on  tient  propos  qui  nous  agrée. 
Tant  que  le  cueur  de  plaisir  nous  sautelle, 
«  Pleust  or  à  Dieu  (ce  dict  on)  qu'une  telle 
Fust  or  icy.  »  L'autre  dit  :  «  Pleust  à  Dieu, 
Qu'un  ange  l'eust  transportée  en  ce  lieu. 
—  Mais  pleust  à  Dieu  (dit  l'autre)  qu'Astarot 
L'apportast  saine,  aussi  tost  qu'un  garrot.  » 
Voila  comment,  pour  ta  fort  bonne  grâce, 
Il  n'y  a  cil  qui  son  souhait  ne  face 
D'estre  avec  toy  ;  et  ne  povons  sçavoir 
Pourquoy  ne  viens  tes  amys  deçà  veoir  : 
Le  chemin  n'est  ny  fascheux  ny  crotté; 
En  moins  d'avoir  dict  un  Ohsecro  te 
En  nez  quartiers  tu  seroys  arrivée  : 
Pourquoy  donc  es  de  nous  ainsi  privée? 
Possible  n'est  que  bien  t' excuser  sceusses. 
Brief,  nous  vouldrxous  qu'aussi  hault  voiler  peusse* 


EPISTRES  131 

Que  le  hault  monl  d'Olympe  ou  Parnasus, 

Ou  qu'eusses  or  le  cheval  Pegasus, 

Qui  te  porlast  voilant  par  les  provinces  ; 

Ou  qu'à  présent  à  ton  vouloir  tu  tinses 

Par  le  licol,  par  queue  ou  par  collet 

Le  bon  cheval  du  gentil  Pacollet  ; 

Ou  que  ton  pied  fust  aussi  legier  donques 

Que  bische  ou  cerf  que  le  Roy  chassa  onques  ; 

Ou  que  de  là  jusque  icy  courust  eau 

Qui  devers  nous  te  menast  en  bateau. 

Lors  n'aurois  tu  bonne  excuse  jamais, 

Mais  sçauroit  on  si  en  oubly  tu  mets 

Les  tiens  amys;  car  adonc  ne  tiendroit 

Fors  seulement  au  bon  vouloir  et  droit, 

Et  à  l'Amour,  qui  aux  gens  donne  seing 

De  venir  veoir  les  amys  au  besoing; 

Quoy  qu'envers  toy  n'avons  paour  qu'elle  taille, 

Mais  prions  Dieu  qu'excuse  te  delTaille, 

Affm  qu'Amour,  qui  onc  ne  te  laissa, 

A  nos  désirs  t'amène  par  deçà. 


VI 

DES    JARTIERES    BLANCHES 
(1522) 

De  mes  couleurs,  ma  nouvelle  alliée, 
Estre  ne  peult  vostre  jambe  liée, 
Car  couleurs  n'ay,  et  n'en  porteray  mye 
Jusques  à  tant  que  j'auray  une  amye         , 
Qui  me  taindra  le  seul  blanc  que  je  porte 
En  ses  couleurs  de  quelque  belle  sorte. 
Pleust  or  à  Dieu,  pour  mes  douleurs  estaiftdre, 
Que  vous  eussiez  vouloir  de  les  me  taindre  ; 
C'est  qu'il  vous  pleust  pour  amy  me  choisir 
D'aussi  bon  cueur  que  j'en  ay  bon  désir  : 
Que  dy  je,  amy?  Mais  pour  humble  servant, 
Quoy  que  ne  soye  un  tel  bien  desservant  ; 
Mais  quoy  !  au  fort,  par  loyaulment  seryii: 

Je  tischcroye  à  bien  le  desservir. 

Brief,  pour  le  moins,  tout  le  temps  de  ma  vie 

D'une  autre  aymer  ne  me  prendroit  envie. 

Et  par  ainsi  quand  ferme  je  serois, 

Pour  prendre  noir  le  blanc  je  laisserois  : 

Car  fermeté  c'est  le  noir  par  droicture. 

Pource  que  perdre  il  ne  peult  sa  taincture. 

Or  porteray  le  blanc  ce  temps  pendant, 
Bonne  Fortune  en  amour  attendant; 
Si  elle  vient,  elle  sera  receue 
Par  loyaulté  dedans  mon  cœur  conceue; 
S'elle  ne  vient,  de  ma  voulunté  franche 
Je  porteray  tousjours  livrée  blanche. 
C'est  celle  là  que  j'aymo  le  plus  fort 
Pour  le  présent,  vous  advisant,  au  fort, 
Si  j'ayme  bien  les  blanches  ceinturettes, 
J'ayme  encor  mieulx  dames  qui  sont  bruneties. 


VII 

AU     ROY 
(1518) 

En  m'esbatant  je  fais  rondeaulx  en  rithme. 
Et  en  rithmant  bien  souvent  je  m'enrime; 
Brief.  c'est  pitié  d'entre  nous  rithmailleurs, 
Car  vous  trouvez  assez  de  rithme  ailleurs, 
Et  quand  vous  plaist  mieulx  que  moy  rithmassez. 
Des  biens  avez  et  de  la  rithme  assez  : 
Mais  moy,  à  tout  ma  rithme  et  ma  rithmaille. 
Je  ne  soustiens  (dont  je  suis  marry)  maille. 
i     Or  ce  me  dit  (un  jour)  quelque  rithmart  : 
«  Viença,  Marot,  trouves  tu  en  rithme  art 
Qui  serve  aux  gens,  toy  qui  a  rithmassé? 
—  Ouy  vrayement  (dy  je)  Henry  Macé  ; 
Car  vois  tu  bien  la  personne  rithmante 
Oui  au  jardin  de  son  sens  la  rithme  ente, 
Si  elle  n'a  des  biens  en  rilhmoyant, 
Elle  prendra  plaisir  en  rithme  oyant  ; 


EPISTRLS  133 

Et  m'est  advis,  que  si  je  ne  rithmoys, 
Mon  povre  corps  ne  seroit  nourry  moys 
Ne  demy  jour  :  car  la  moindre  rithmetle 
C'est  le  plaisir  où  fault  que  mon  rys  mette.  » 
^    Si  vous  supply  qu'à  ce  jeune  rithmeur 
Faciez  avoir  un  jour  par  sa  rithme  heur, 
Affin  qu'on  die,  en  prose  ou  en  rithmant  : 
«  Ce  rithmailleur  qui  s'alloit  enrimant. 
Tant  ritlimassa,  rithma  et  rithmonna. 
Qu'il  a  congneu  quel  bien  par  rithme  on  a.  » 


VIII 

POUR    LE    CAPITAINE    BOURGEON 
A  MONSIEUR  DE  LA  ROGQUE 

Comme  à  celluy  en  qui  plus  fort  j'espère, 
Et  que  je  tiens  pour  père  et  plus  que  père, 
A  vous  me  plains  par  cest  escript  léger 
Que  je  ne  puis  de  Paris  desloger, 
Et  si  en  ay  vouloir  tel  comme  il  fault  ; 
Mais  quoy  ?  C'est  tout  :  la  reste  me  dellault, 
J'entens  cela  qui  m'est  le  plus  duysant. 
Mais  que  me  vault  d'aller  tant  devisant  ? 
Venons  au  poinct  :  vous  sçavez,  sans  reproche, 
Que  suis  boyteux,  au  moins  comme  je  cloche; 
Mais  je  ne  sçay  si  vous  sçavez  comment. 
Je  n'ay  cheval,  ne  mulle,  ne  jument; 
Parquoy,  Monsieur,  je  le  vous  Uis  sçavoir 
A  celle  fin  que  m'en  faciez  avoir. 
Ou  il  fauldra  (la  chose  est  toute  seure) 
Que  voyse  à  pied,  ou  bien  que  je  demeure; 
Car  en  finer  je  ne  m'attendz  d'ailleurs. 
Raison  pourquoy  ?  Il  n'est  plus  de  bailleurs, 
Sinon  de  ceulx  lesquelz  dormiroyent  bien. 
Si  vous  supply,  le  trescher  Seigneur  mien. 
Baillez  assez,  mais  ne  vueillez  dormir. 

Quand  Desespoir  me  veult  faire  gémir, 
Voycy  comment  bien  fort  de  luy  me  mocque  : 

0  Desespoir,  croy  que  soubz  une  rocque, 
Rocque  bien  ferme  et  pleine  d'asseurance, 
Pour  mon  secours  est  cachée  espérance  : 
Si  elle  en  sort,  te  donnera  carrière, 
Et  pource  donc  recuUe  toy  arrière. 

Lors  Desespoir  s'en  va  saingnant  du  nez, 
Mais  ce  n'est  rien  si  vous  ne  rescliinez  : 
Car  autrement  jamais  ne  cessera 
De  tourmenter  le  Bourgeon,  qui  sera 
Tousjours  bourgeon,  sans  raisin  devenir, 
S'il  ne  vous  plaist  de  luy  vous  souvenir. 


POUR  LE   CAPITAINE  RAISIN,  AUDICT  SEIGNEUR 
DE    LA  ROCQUE 


En  mon  vivant  je  ne  te  fois  sçavoir 
Chose  de  moy  dont  tu  deusses  avoir 
Ennuy  ou  deuil  ;  mais  pour  l'iieurc  présente, 
Trèscher  seigneur,  il  fault  que  ton  cucur  sente, 
Par  amytié  et  par  ceste  escriplure, 
Un  peu  d'ennuy  de  ma  maie  advenlure  ; 
Et  m'attens  bien  qu'en  maint  lieu  où  iras 
A  mes  amys  ceste  epislre  liras. 
Je  ne  veulx  pas  aussi  que  tu  leur  celés  : 
Mais  leur  diras  :  «  Amys,  j'ay  des  nouvelles 
D'un  malheureux  que  Venus  la  déesse 
A  forbany  de  soûlas  et  liesse.  » 
Tu  diras  vray,  car  maulx  me  sont  venus 
Par  le  vouloir  d'impudique  Venus, 
Laquelle  feit  tant  par  mer  que  par  terre 
Sonner  un  jour  contre  femmes  la  guerre, 
Où  trop  tost  s'est  maint  chevalier  trouvé. 
Et  maint  grand  homme  à  son  dam  esprouyé  ; 
Maint  bon  courtault  y  fut  mis  hors  d'alaine, 
Et  maint  mouton  y  laissa  de  sa  laine  ; 
Brief,  nul  ne  peult  (soit  par  feu,  sang  ou  mine) 
Gaigner  prouffit  en  guerre  féminine  ; 

Car  leur  ardeur  est  aspre  le  possible, 
Et  leur  harnoys  hault  et  bas  invincible. 

Quant  est  de  moy,  jeunesse  povre  et  sotte 
Me  feit  aller  en  ceste  dure  flotte, 
Fort  mal  garny  de  lances  et  escus» 
Semblablement  le  gentil  dieu  Bacchus 
M'y  amena,  accompaigné  d'andoilles, 
De  gros  jambons,  de  verres  et  gargoilles, 
Et  de  bon  vin  versé  en  maint  flascon  ; 
Mais  je  y  receuz  si  grand  coup  de  faulcon, 
Qu'il  me  fallut  soudain  faire  la  poulie 
Et  m'en  fuyr  (de  peur)  hors  de  la  foule. 

Ainsi  navré,  je  contemple  et  remire 
Où  je  pouri'ois  trouver  souverain  myre  ; 
Et,  prenant  cueur  autre  que  de  malade, 
Vins  circuyr  les  limites  d'Archade, 
La  Terre  Neufve  et  la  Grand'  Tartarie, 
Tant  qu'à  la  fin  me  trouvay  en  Surie, 
Où  un  grand  Turc  me  vint  au  corps  saisir, 
Et,  sans  avoir  à  luy  faict  desplaisir, 
Par  plusieurs  jours  m'a  si  trèsbieli  frotté 
Le  dos,  les  reins,  le  bras  et  le  costé. 
Qu'il  me  convint  gésir  en  une  couche, 
Criant  les  dents,  le  cueur,  aussi  la  bouche, 
Disant  (helas  !)  :  «  0  BacchuSj  puissant  dieu, 
M'as  tu  mené  exprès  en  ce  hault  lieu 
Poir  veoir  à  l'œil  moy  le  petit  Raisin 
Perdre  le  goust  de  mon  proche  cousin  ? 
Si  une  foys  puis  avoir  allégeance; 
Certainement  j'en  prendray  bien  vengeance  : 
Car  je  feray  une  armée  légère, 
Tant  seulement  des  lances  de  fougère,  • 
Camp  de  taverne,  et  pavois  de  jambons, 
Et  bœuf  salle,  qu'on  trouve  en  mengeant  boils^ 
Tant  que  du  choc  rendray  tes  flascons  vuydes^ 
Si  tu  n'y  metz  grand'  ordre  et  bonnes  guydes; 

Ainsi  j'esleve  envers  Bacchus  mon  cueur. 
Pour  ce  qu'il  m'a  privé  de  sa  liqueur, 
Me  faisant  boire  en  chambre  bien  serrée 
Fade  tisanne,  avecques  eau  ferrée, 
Dont  souvent  fais  ma  ^rand'  soif  estanchcr, 

Voyla  comment  [à  Monseigneur  tant  cher) 

Soubz  l'estandart  de  fortune  indignée, 

Ma  vie  fut  jadis  prédestinée. 

En  fin  d'escript  bien  dire  le  te  vueil, 

Pour  adoulcir  l'aigreur  de  mon  grand  dueil  ; 

Car  dueil  caché  en  desplaisant  courage 

Cause  trop  plus  de  douleur  et  de  rage 

Que  quand  il  est  par  parolles  hors  mis, 

Ou  declairé  par  lettre  à  ses  amys. 

Tu  es  des  miens  le  meilleur  esprouvé  : 

Adieu  celluy  que  tel  j'ay  bien  trouvé. 


A   MONSIEUR   BOUCHART,   DOCTEUR   EN   THEOLOGIE 

(1525) 

Donne  response  à  mon  présent  affaire, 
Docte  Docteur.  Qui  t'a  induict  à  faire 
Emprisonner,  depuis  six  jours  en  ça, 
Un  tien  amy,  qui  onc  ne  t'offensa, 
Et  vouloir  mettre  en  luy  craincte  et  terreur 
D'aigre  justice,  en  disant  que  l'erreur 
Tient  de  Luther  ?  Point  ne  suis  lutheriste 
Ne  zuinglien,  et  moins  anabaptiste  : 
Je  suis  de  Dieu  par  son  filz  Jesuchrist. 

Je  suis  celluy  qui  ay  faict  maint  escript, 
Dont  un  seul  vers  on  n'en  sçauroit  extraire 
Qui  à  la  Loy  divine  soit  contraire. 
Je  suis  celluy  qui  prens  plaisir  et  peine 
A  louer  Christ,  et  sa  mère  tant  pleine 
De  grâce  infuse  :  et  pour  bien  l'esprouver, 
On  le  pourra  par  mes  escriptz  trouver. 

Brief,  celuy  suis  qui  croit,  honore  et  prise 
La  saincte  vraye  et  catholique  Eglise  ; 
Autre  doctrine  en  moy  ne  veulx  bouter  : 
Ma  loy  est  bonne,  et  si  ne  fault  doubter 
Qu'à  mon  pouvoir  ne  la  prise  et  exaulce, 
Veu  qu'un  payen  prise  la  sienne  faulse. 

Que  quiers  tu  donc,  ô  Docteur  catholique  ? 
Que  quiers  tu  donc  ?  As  tu  aucune  picque 
Encontre  moy  ?  Ou  si  tu  prens  saveur 
A  me  trister  dessoubz  autruy  faveur  ? 

Je  croy  que  non,  mais  quelque  faulx  entendre 
T'a  faict  sur  moy  telle  rigueur  estendre. 
Donques,  refrains  de  ton  courage  Tire  ; 
Que  pleust  à  Dieu  qu'ores  tu  p  eusses  lire 
Dec^.ans  ce  corps  de  franchise  inlerdict  : 
Le  cueur  verrois  autre  qu'on  ne  t'a  dict. 

A  tant  me  tais,  cher  seigneur  nostre  maistre, 
Te  suppliant  à  ce  coup  amy  m'estre. 
Et  si  pour  moy  à  raison  tu  n'es  mis, 
Fais  quelque  chose  au  moins  pour  mes  amys, 
En  me  rendant  par  une  horsboutée 
La  liberté  laquelle  m'as  ostée. 


XI 

A    SON    AMY     LYON 
(1525) 

Je  ne  t'escry  de  l'amour  vaine  et  folle  : 
Tu  voys  assez  s'elle  sert  ou  affolle  ; 
Je  ne  t'escry  ne  d'armes  ne  de  guerre  : 
Tu  voys  qui  peult  bien  ou  mal  y  acquerre  ; 
Je  ne  t'escry  de  forlune  puissante  : 
Tu  voys  assez  s'elle  est  ferme  ou  glis^^ante  ; 
Je  ne  t'escry  d'abus  trop  abusant  : 
Tu  en  sçais  prou  et  si  n'en  vas  usant  ; 
Je  ne  t'escry  de  Dieu  ne  sa  puissance  :    • 
C'est  à  luy  seul  t'en  donner  congnoissance  ; 
Je  ne  t'escry  des  dames  de  Pari^  : 
Tu  en  sçais  plus  que  leurs  propres  mirys  : 
Je  ne  t'escry  qui  est  rude  ou  atfable, 
Mais  je  te  veulx  dire  une  belle   able, 
C'est  à  sçavoir,  du  lyon  et  du  rat. 

Cestuy  lyon,  plus  fort  qu'un  vieil  verrat, 
Veit  une  foys  que  le  rat  ne  sçavoit 

8. 

,  Sortir  d'un  lieu,  pour  autant  qu'il  avoit 
jMengé  le  lard  et  la  chair  toute  crue  ; 
Mais  ce  lyon  (qui  jamais  ue  fut  grue) 
Trouva  moyen  et  manière  et  matière, 
D'ongles  et  dens,  de  rompre  la  ratière» 
Dont  maistre  rat  eschappe  vistement, 
Puis  meit  à  terre  un  genouil  gentementj 
Et  en  estant  son  bonnet  de  la  teste» 
A  mercié  mille  foys  la  grand'  beste, 
Jurant  le  Dieu  des  souris  et  des  ratz 
Qu'il  luy  rendroit.  Maintenant  tu  verras 
Le  bon  du  compte.  Il  advint  d'aventure 
Que  le  lyon  pour  chercher  sa  paslure 
Saillit  dehors  sa  caverne  et  son  siège, 
Dont  (par  malheur]  se  trouva  pris  au  piège, 
Et  fut  lié  contre  un  ferme  posteau. 
'Adonc  le  rat,  sans  serpe  ne  cousteau, 
Y  arriva  joyeux  et  esbaudy, 
Et  du  lyon  (pour  vray)  ne  s'est  gaudy, 
Mais  despita  chalz,  chates  et  chatons, 
Et  prisa  fort  ratz,  rates  et  ratons, 
Dont  il  avoit  trouvé  temps  favorable 
Pour  secourir  le  lyon  secourable, 
Auquel  a  dit  :  «  Tais  toy,  lyon  lié. 
Par  moy  seras  maintenant  deslyé  : 
Tu  le  vaulx  bien,  car  le  cueur  joly  as  ; 
Bien  y  parut  quand  tu  me  deslyas. 
Secouru  m  as  fort  lyonneusement  ; 
Or  secouru  seras  rateusement.  » 

Lors  le  lyon  ses  deux  grans  yeulx  vestit, 
Et  vers  le  rat  les  tourna  un  petit 
En  luy  disant  ;  «  0  povre  vermyniere, 
Tu  n'as  sur  toy  instrument  ne  manière, 
Tu  n'as  cousteau,  serpe  ne  serpillon. 
Qui  sceust  coupper  corde  ne  cordillon. 
Pour  me  jecter  de  ceste  elroicte  voye; 
Va  te  cacher,  que  le  chat  ne  te  voye. 
—  Sire  lyon  (dit  le  filz  de  souris), 
De  ton  propos  (certes)  je  me  soubzris  ; 
J'ay  des  cousleaux  assez,  ne  te  soucie. 
De  bel  os. blanc,  plus  trenchans  qu'une  scye 

Leur  gaine,  c'est  ma  gencive  et  ma  bouche  ; 
Bien  coupperont  la  corde  qui  te  toucbe 
De  si  tre.sprès,  car  j'y  mettray  bon  ordre.  ^ 

Lors  sire  rat  va  commencer  à  mordre 
Ce  gros  lien  :  vray  est  qu'il  y  songea 
Assez  long  temps  ;  mais  il  le  vous  rongea 
Souvent,  et  tant,  qu'à  la  parfm  tout  rompt, 
Et  le  lyoh  de  s'en  aller  fat  prompt, 
Disant  en  soy  :  «  Nul  plaisir  (en  efîect) 
Ne  se  perd  point  quelque  part  où  soit  faict.  » 
Voyla  le  compte  en  termes  rithmassez  : 
Il  est  bien  long,  mais  il  est  vieil  assez, 
Tesmoing  Esope,  et  plus  d'un  million. 

Or  viens  me  veoîr  pour  faire  le  lyon, 
Et  je  mettray  peine,  sens  et  estude 
D'estre  le  rat,  exempt  d'ingratitude, 
J'entends,  si  Dieu  te  donne  autant  d'aiîiiire 
Qu'au  grand  lyon,  ce  qu'il  ne  veuille  tairez 


XII 

AUX  daMiîs  ue  paris 

EXCUSES    d'avoir   FAICT   AUCUNS   ADIEUX 

SUSCRIPTION 

Clément  Marot  aux  gonlilz  veaulx 
Qui  ont  fuicl  les  Adieux  nouveauîx. 

Satyriques  trop  envieux, 
Escrivans  de  plume  lézarde, 
Vous  avez  faicl  de  beaux  Adieux  : 
Le  feu  sainct  Antoine  les  arde  ! 
Puis  vostre  langue  se  bazarde 
De  semer  que  je  les  ay  faicli  ; 
Ainsi  le  coupable  se  garde, 
Et  r innocent  porte  le  faix. 

Si  mentez  vous  bien  par  la  gorge  : 
Sur  dame?  ne  suis  animé, 

Et  ne  sortit  onc  de  ma  gorge 

Un  ouvrage  si  mal  lymé  ; 

Et  ne  sera  mien  estimé 

Par  ceulx  qui  congnoissent  ma  veine 

Brief,  il  est  un  peu  mal  rithmé 

Mais  la  raison  en  est  bien  vainb. 

Et  en  cela  plus  sotz  que  fins 
Vous  vous  monstrez  appertement  ; 
Car  pour  bien  venir  à  vos  fins 
Besongner  falloit  autrement. 
Si  parlé  eussiez  seulement 
De  six,  qui  hayne  m'ont  voué, 
On  vous  eust  creu  facilement, 
Et  j'eusse  le  tout  advoué. 

Mais  un  chascun  juger, peult  bien 
Que  parler  ne  vouldrois  des  femmes 
Qui  ne  m'ont  offensé  en  rien 
Et  qui  n'eurent  jamais  diffames. 
Et  puis  vous  y  meslez  les  dames, 
Qui  sçaivent  que  suis  leur  servant  ; 
C'est  trèsmal  entendu  voz  games 
Pour  mettre  vos  chantz  en  avant. 

Bien  ne  mal  n'ay  voulu  escrire 
De  tant  honnestes  damoyselles, 
Et  quand  d'elles  vouldroys  rien  dire, 
Je  ne  feroys  point  faulx  libelles  : 
Plustost  leurs  louenges  trèsbelles 
Diroys  en  mon  petit  sçavoir, 
Pour  acquérir  la  grâce  d'elles, 
Que  chascun  mect  peine  d'avoir. 

Dames  où  n'y  a  que  reprendre, 
Et  qui  tenez  l'honneur  trèscher, 
A  moy  ne  vous  en  veuillez  prendre  : 
Oncques  ne  pensay  d'y  toucher. 
Veuillez  vous  donques  attacher 
Aux  meschans  et  sotz  blasonneurs, 
Qui  n'ont  sceu  comment  me  fascher 
Sinon  en  touchant  voz  honneurs. 

De  tigne  espesse  de  six  doits, 
D'un  œil  hors  du  chef  arraché. 
De  membres  aussi  secz  que  boys, 

D'un  nez  de  fins  clous  attaché, 

De  tout  cela  soit  entaché 

Qui  lelz  beaulx  Adieux  a  faicL  naislre  : 

Quand  il  sera  ainsi  merché, 

Il  sera  aysé  à  congnoistre. 


XIII 

AUX  DAMES  DE  PARIS  QUI  NE  VOULOIENT  PRENDRE 
LES  PRECEDENTES  EXCUSES  EN  PAYEMENT 

(4529) 

Puisqu'au  partir  de  Paris  ce  grand  lieu 
On  vous  a  dict  trop  rudement  adieu, 
Dire  vous  veulx,  maulgré  chascun  langard, 
A  l'arriver  doulcement  Dieu  vous  gard. 

Dieu  vous  gard  donc,  mes  Dames  tant  poupines. 
Qui  vous  faict  mal?  Trouvez  vous  des  espines, 
En  ces  Adieux  ?  Ces  beaux  rethoriqueurs 
Ont  ilz  au  vif  touché  voz  petis  cueurs  ? 
Croyez  de  vray  que  le  grand  Lucifer 
S'en  chauffera  un  jour  en  son  enfer  ; 
Car  ce  n'est  point  jeu  de  petis  enfans, 
D'ainsi  toucher  voz  honneurs  Iriumphans. 

Or,  puis  qu'advient  que  ce  mal  vous  avez, 
Guérissez  vous,  si  guérir  vous  savez  ; 
Quant  est  de  moy,  je  ne  sçay  médecine, 
Emplastre,  ungucnt,  ny  herbe  ne  racine 
Qui  sceust  au  vray  l'aigreur  diminuer 
De  vostre  mal,  qui  veult  continuer; 
Mais  je  sçay  bien  comme  il  ne  croistra  p*oint. 
Et  ne  poindra  par  moy  non  plus  qu'il  poinct. 
Tant  seulement  fault  que  plus  ne  croyez, 
Qu'il  vient  de  moy  ;  car  certaines  soyez 
Que  si  ma  plume  endroit  vous  se  courrousse. 
Il  n'y  aura  blanche,  noire  ny  rousse 
Qui  bien  ne  sente  augmenter  son  angoisse. 
Et  qui  au  doigt  et  à  l'œil  ne  congnoisse 
Combien  mieulx  picque  un  poëte  de  roy 

Que  les  rithmeurs  qui  ont  faict  le  desroy. 

Non  que  ce  soit  de  picquer  ma  coiistume. 

Mais  il  n'est  boys  si  vert  qui  ne  s'allume, 

Tant  plus  me  suis  par  escript  excusé, 

Tant  plus  m'avez  de  parolle  accusé, 

Usant  en  moy  de  menasses  follettes  ; 

Puis,  quand  sentez  voz  puissances  foyblettes, 

Allez  querant  aux  hommes  allégeance, 

En  leur  chantant  :  «  Faictes  m'en  là  vengeance,  s 

O  foyble  gent,  qui  ne  se  peult  (en  somme) 
D'homme  venger  sinon  par  secours  d'homme  ! 
Bon  est  l'ouvrier  qui  ne  feit  pas  égale 
Vostre  puissance  à  la  voluuté  maie, 
Puis  qu'en  tout  cas  et  en  toute  saison 
Vostre  appétit  surmonte  la  raison. 

Ces  mots  ne  vont  jusques  aux  vertueuses  ; 
Mais  dictes  moy,  vous  autres  bien  fasclieuses  : 
Quand  des  Adieux  j'eusse  avoué  î'afTaire 
Sans  m'excuser,  qu'eussiez  vous  sceu  pis  Faire  ? 
Vous  me  tenez  termes  plus  rigoureux 
Que  le  drappier  au  berger  douloureux. 

Si  n'est  il  loup,  louve  ne  louveton, 
Tigre,  n'aspic  ne  serpent  ne  luthon, 
Qui  jamais  eust  sur  moy  la  dent  boutée, 
Si  mon  excuse  il  eust  bien  escoutée. 
Avez  vous  donc  les  cueurs  moins  damoyseaux 
Qu'aspicz  ne  loups,  et  telz  gentilz  oyseiiulx  ? 
Je  croy  que  non  :  par  tout  avez  louenges 
D'humble  parler  et  de  visages  d'anges, 
p]t  de  ma  part  me  semblent  voz  façons 
Sucre  en  doulceur,  et  en  froideur  glaçofls. 
Si  trompé  suis,  je  dy  que  la  couleuvre 
En  voz  jardins  soubz  doulces  fleurs  se  cuSuvré 

Certes  je  croy  que  vous  cuydez  sans  fainct- 
Que  j'ay  basty  mes  excuses  par  crainte. 
Bien  peu  s'en  fault  que  no  dye  en  mes  vers 
Propos  de  vous  qui  monstre  le  revers. 
Ma  muse  ardante  autre  chose  ne  qiiiert. 
L'encre  le  yeult,  ma  plumo  m'en  requiert, 
Et  je  leur  dy  que  rien  de  vous  ne  sçay  : 
Mais  Dieu  vous  gard  que  j'en  face  l'essay. 

N'ay  je  passé  ma  jeunesse  abusée 
Autour  de  vous,  laquelle  j'eusse  usée 
Kn  meilleur  lieu  (peult  estre  en  pire  aussi)  ? 
Rien  ne  diray,  n'ayez  aucun  soucy, 
Et  si  en  sçay  bien,  je  Tose  assurer, 
Pour  faire  rire  et  pour  faire  pleurey. 
Mais  que  vauldroit  d'en  travailler  mes  doigts 
Sur  le  papier?  Mores,  Turcz  et  Medoys 
Sçavent  vos  cas;  la  terre  n'est  semée 
Sinon  du  grain  de  vostre  renommée. 
Brief,  pour  escrire  y  a  bien  d'autres  choses 
Dedans  Paris  trop  longuement  enploses. 
Tant  de  broillis  qu'en  justice  on  tolère, 
Je  l'escrirois,  mais  je  crains  la  cholere; 
L'oysiveté  des  prebstres  et  cagotz. 
Je  la  dirois,  mais  gare  les  fagotz! 
Et  des  abuz  dont  TÉglise  est  fourrée, 
J'en  parlerois,  mais  gare  la  bourrée  ! 
De  tout  cela  et  de  vous  me  tairoye, 
Et  en  chemin  plus  beau  me  retrairoye, 
Quand  me  viendroit  d'escrire  le  désir. 

Je  blasmeroys  Guerre,  qui  faict  gésir 
Journellement  par  terre  en  grand'  oultrance 
Les  vieulx  souldars,  et  les  jeunes,  de  France. 

Ou  cmpliroys  la  mienne  blanche  charte 
Du  bien  de  Paix,  la  priant  qu'elle  parte 
Du  hault  du  ciel  pour  venir  visiter 
Princes  chrestiens,  et  entre  eulx  habiter. 

Ou  diroys»  loz  méritoire  de  ceulx 
Cui  bien  scrvans  n'ont  esprit  paresseux 
A  la  chercher,  tachans  (comme  loyaulx) 
Tirer  deçà  les  deux  enfans  royaulx. 

Ou  parleroys  (usant  du  plus  hault  style)  * 
De  maint  conflit  cruel,  dur  et  hostile, 
Où  l'on  a  veu  charger,  et  presses  fendre, 
Noslre  bon  roy,  pour  vous  autres  delïendre, 
Ce  temps  pendant  que  preniez  vos  délie Lz 
(Sans  nul  danger)  en  voz  chambres  et  lictz. 

Ou  compteroys  de  luy  maint  grand  orage 
De  grand  fortune,  et  son  plus  grand  courage, 
Qui  soubz  le  faix  n'a  esté  veu  ployer. 

Voyla  les  poinctz  où  vouldrois  m'employer, 
Sans  m'amuser  à  rithmer  vos  Adieux; 
Et  faictes  moy  mines  de  groing  et  d'yeulx 
Tant  que  voiildrez  :  oncques  ne  prins  visée 
Pour  vous  lascher  un  seul  traict  de  risée, 
Et  m'en  croyez;  mais  les  langues  qui  sonnent 
Comme  un  cliquet  tousjours  le  bruyt  me  donnent 
De  tous  escripts,  tant  soient  lourdement  faicts  : 
A-insi  soutiens  des  asnes  tout  le  faix. 

Or  estes  vous  dedans  Paris  six  femmes 
Qui  un  escript  tout  farcy  de  diffames 
M'avez  transmis,  et  quand  aucun  se  boute 
A  Tescouler,  luy  semble  qu'il  escoute 
En  plein  marché  six  ordes  harangeres 
Jecter  le  feu  de  leurs  langues  légères 
Contre  quelc'un  :  «  Va,  vilain  farcereau, 
Marault,  belistre,  yvrongne,  maquereau,  » 
Gomme  une  pie  en  cage  injurieuse. 

En  vostre  epistre  aussi  tant  furieuse 
M'avez  reprins  que  je  veulx  faire  bragues 
Dessus  Tamour  sans  chaînes  et  sans  bagues  : 
Ha  (dy  je  lors)  il  fault  que  chascun  croye 
Qu'à  lout  oyseau  il  souvient  de  sa  proye. 
Vos  grans  faulcons,  qui  furent  faulconneaux, 
Voilent  tousjours  pour  chaînes  et  anneaux. 
Puis  vous  touchez  et  les  mortz  et  les  vifz. 
Respondez  moy  :  Pourquoy  en  vos  devis 
Blasmez  vous  tant  feu  mon  père  honnoré, 
Qui  vostre  sexe  a  tant  bien  décoré 
Au  livre  dict  des  Dames  rAdvocate? 
J'estimerois  la  recompense  ingrate 
Si  pour  vous  six  eust  travaillé  sa  teste  ; 
Mais  il  parla  de  toute  femme  honneste. 
Non  que  sur  vous  je  treuve  que  redire, 
Ainçoys  chascun  vous  doit  nommer,  et  dire 
Avant  la  mort  les  six  canonisées. 
Ou  (pour  le  moins)  les  six  chanoinisées. 

Quant  au  resveur  qui  pour  telz  vieux  registres 
Print  tant  de  peine  à  faire  des  Epistres 
Encontre  moy,  pour  tous  les  menuz  droicts 
De  son  labeur,  seulement  je  vouldroys 

Qu'il  eust  couvert  de  vous  six  la  plus  saine 
Il  auroit  beau  se  laver  d'eau  de  Seine 
Après  le  coup.  Haï  le  vil  blasonneur  ! 
C'est  luy  qui  feit  sur  les  dames  d'honneur 
Tous  les  Adieux,  et  vous  six  l'en  priastes, 
Puis  dessus  moy  le  grand  haro  criastes. 
Sachans  de  vray  que  pour  vous  seulement 
On  n'eust  crié  dessus  moy  nullement. 

Et  de  bon  heur  prinstes  un  secrétaire 
Propre  pour  vous.  Onques  ne  se  sceut  taire 
De  composer  en  injure  et  meschance  : 
Je  le  congnoys.  Or  prenons  autre  chance. 

Je  suis  d'advis  que  veniez  appoinctant  : 
Quant  au  courroux,  en  moy  n'en  a  point  tant 
Que  pour  le  bien  de  vous  six  je  ne  veille; 
Et  qu'ainsi  soit,  en  amy  vous  conseille 
Que  désormais  vostre  bec  teniez  coy  ; 
Car  vostre  honneur  ressemble  un  ne  sçay  quoy, 
Lequel  tant  plus  on  le  va  remuant. 
Moins  il  sent  bon,  et  tant  plus  est  puant. 

Et  quand  orrez  ces  miens  presens  alarmes, 
Ayez  bon  cueur,  et  contenez  vos  larmes 
Que  vous  avez  pour  les  Adieux  rendues. 
Las!  mieulx  vauldroit  les  avoir  espandues 
Dessus  les  piedz  de  Christ,  les  essuyans 
De  voz  cheveulx,  et  vos  péchez  tuyans. 
Par  repentance,  avecques  Magdalaine. 

Qu'attendez  vous?  Quand  on  est  hors  d'alaine, 
La  force  fault.  Quand  vous  serez  hors  d'aage, 
Et  que  voz  nerfz  sembleront  un  cordage, 
Plus  de  voz  yeulx  larmoyer  ne  pourrez, 
Car  sans  humeur  seiches  vous  demourrdl; 
Et  quand  voz  yeulx  pourroient  pleurer  encorcs. 
Où  prendrez  vous  les  cheveulx  qu'avez  ores, 
Pour  essuyer  les  piedz  du  Roy  des  cieulx? 
Croyez  qu'à  tel  mystère  précieux 
Ne  serez  lors  du  bon  ange  appellées, 
Pource  que  trop  serez  vieilles  pellées  : 
Desja  vous  prend  icelle  maladie. 

Vous  voulez  faire,  et  ne  voulez  qu'on  die. 
Cessez,  cessez  toutes  occasions, 

CLÉUEMT  HAROT,  I.  j9 

Si  prendront  fin  toutes  dérisions; 

C'est  le  droict  poinct  pour  clorre  les  passages 

Aux  mal  disans.  Et  vous  autres  bien  sages, 

Qui  des  Adieux  ne  feustes  point  touchées, 

Et  vous  aussi,  que  Ton  y  a  couchées 

Et  qui  pourtant  conte  n'en  feistes  mye, 

Nulle  de  vous  ne  me  soit  ennemye, 

Je  vous  supply,  pour  telles  bourgeoisetles, 

Qui  vont  cherchant  des  noises  pour  noisettes 

On  voit  assez  que  vous  estes  entières, 
De  n'avoir  prins  à  cueur  telles  matières. 
Aussi  n'est  il  blason,  tant  soit  infâme, 
Qui  sceust  changer  le  bruyt  d'honneste  icmme; 
Et  n'est  blason,  tant  soit  plein  de  louenge , 
Qui  le  renom  de  folle  femme  change. 
On  a  beau  dire  une  columbe  est  noire, 
Un  corbeau  blanc  :  pour  l'avoir  dit  fault  croire 
Que  la  columbe  en  rien  ne  noircira. 
Et  le  corbeau  de  rien  ne  blanchira. 

Certainement,  les  vertuz  qui  s'espendcnt 
Bessus  vos  cueurs  si  fort  vostrc  me  rendent, 
Que  pour  l'amour  de  vous  n'eusse  jamais 
Contre  elles  faict  ceste  présente;  mais 
Tant  m'ont  pressé  d'escrire,  et  me  contraiugnent 
Qu'il  semble  au  vray  que  plaisir  elles  preignent 
En  mes  propos  ;  et  ont  bien  ce  credict, 
Que  si  je  n'ay  assez  à  leur  gré  dict, 
Je  leur  feray  un  livre  de  leurs  gestes, 
Intitulé  :  Les  six  vieilles  Digestes. 
Et  si  n'auray  de  matière  default  : 
J'en  ay  encor  plus  qu'il  ne  leur  en  fault. 
Mais  pour  cesle  heure  elles  prendront  en  gré, 
Car  au  propos  oii  elles  m'ont  ancré 
Veulx  mettre  fin,  et  avant  que  l'y  mettre, 
Vostre  Clément  vous  prie  en  ceste  lettre, 
Dames  d'honneur,  que  ces  femmes  notées 
Soient  désormais  d'autour  de  vous  ostées, 
Ne  plus  ne  moins  qu'on  oste  maulvaise  herbe 
D'avec  l'espy  dont  on  faict  bonne  gerbe  ; 
Vous  advisant  que  trop  plus  sont  nuysante 
A  vos  honneurs  que  les  rithmes  cuysantes 

Des  sotz  Adieux;  et  toutesfoys,  affin 
Que  mon  escript  ne  les  fasche  à  la  fin, 
Je  leur  voys  dire  un  adieu  sans  rancune. 

Adieu  les  six  qui  n'en  valez  pas  une; 
Adieu  les  six  qui  en  valez  bien  cent. 
Qui  ne  vous  veoit,  de  bien  loing  on  vous  sent. 

XIV 

A  LA  ROY.NE    ELEONOR  A  SON   ARRIVEE    d'eSPAIGNE 
AVEC   MESSIEURS   LES   ENFANS 

( 1530 } 


Puis  que  les  champs,  les  montz  et  les  vallées, 
Les  fleuves  doulx  et  les  undes  sallées 
Te  font  honneur  à  la  venue  tienne, 
Princesse  illustre  et  Royne  treschrestienne  : 
Puis  que  clerons  et  bombardes  tonnantes, 
Chantres,  oyseaulx,  de  leurs  voix  resonnantes, 
Tous  à  Tenvy  maintenant  te  saluent, 
Feray  je  mal  si  de  ma  plume  fluent 
Vers  mesurez  pour  saluer  aussi 
Ta  grand'  haulteur,  qui  rompt  nostre  soucy? 
Certes,  le  son  de  ma  lettre  n'a  garde 
D'estre  si  dur  comme  d'une  bombarde, 
Et  si  n'est  point  mortel  en  terre  comme 
Voix  de  clairons,  ou  d'oyselet,  ou  d'homme; 
Parquoy  je  croy  que  de  toy  sera  pris 
Autant  à  gré.  Donques,  Perle  de  prix. 
Par  qui  nous  est  tant  de  joye  advenue, 
Tu  sois  la  bien  (et  mieulx  que  bien)  venue. 
Pourquoy  as  faict  si  longue  demeurée? 
Certainement,  ta  venue  honnorée 
De  tarder  tant  tous  languir  nous  faisoit; 
Mais  bien  sçavons  que  trop  t'en  desplaisoit. 

N'est  ce  pas  toy  qui  du  Hoy  fut  esprinse 
Sans  l'avoir  veu,  mesmes  après  sa  prinse, 
Où  tellement  aux  armes  laboura 
Que,  le  corps  pris,  l'honneur  luy  demeura? 

N'est  ce  pas  loy  qui  sentis  plus  fort  croistre 
L'amour  en  toy,  quand  tu  vins  à  congnoistre 
Et  veoir  son  port,  forme,  sens  et  beauté, 
Qui  ne  sent  rien  que  toute  royauté? 
N'est  ce  pas  toy  qui  sonc^ooys  nuyct  et  jour 
A  le  remettre  en  son  privé  séjour, 
Et  qui  depuis,  en  prison  si  amere, 
A  ses  enfans  feis  office  de  mère, 
Jusque  à  donner  à  Ion  cher  frère  Aut^uste 
Double  de  toy,  voyre  doubte  trèsjustc? 
Car  je  çroy  bien,  si  eusses  eu  Fusago 
Des  artz  subtilz  de  Medée  la  sage, 
Qu'en  blancs  vieillards  tu  eusses  transformez 
Ces  jeunes  corps  tant  i)caulx  et  bien  formez. 
Pour  les  mener  secretlement  en  France, 
Et  puis  rendu  leur  eusses  leur  enfance. 

Or  (Dieu  mercy)  amenez  les  as  tu 
Sans  nygromancc  ou  magique  vertu, 
Ains  par  le  vueil  de  Dieu,  qui  tout  prévoit, 
Et  qui  desja  destinée  t'avoit 
Femme  du  Roy,  duquel  et  jours  et  nuyctz 
Tu  as  porté  la  m©ytié  des  ennuiz  ; 
Dont  raison  veult,  et  le  droict  d'amytié, 
Que  maintenant  reçoyves  la  moytié 
De  sa  grand'  joye,  et  du  règne  puissant, 
Et  de  l'amour  du  peuple  obéissant. 

0  Royne,  donc,  de  tes  subjeciz  loyaulx 
Yien  recevoir  les  liaultz  honneurs  royaulx. 
Veoir  te  convient  ton  royaume  plus  loing  : 
Tu  n'en  as  veu  encor  qu'un  petit  coing. 
Tu  n'as  rien  veu  que  la  Doue  et  Gironde  ; 
Bien  tost  verras  la  Cherante  profonde, 
Loyre  au  long  cours,  Seine  au  port  fructueux, 
Sone  qui  dort,  le  Rosne  impétueux, 
Aussi  la  Somme,  et  force  autres  rivières, 
Qui  ont  les  bortz  de  fortes  villes  fieres, 
Dont  la  plus  grande  est  Paris  sans  pareille. 

Là  et  ailleurs  desja  on  l'appareille 
Mystères,  jeux,  beaux  paremens  de  rues, 
Sur  le  pavé  fleurs  espesses  et  drues, 
ï*ar  les  quanlons  théâtres,  colisées. 

Bref,  s'on  pouvoit  faire  Champs  Elisées, 
On  les  Itroit  pour  mieulx  te  recevoir. 

Mais  que  veult  l'on  encor  te  faire  veoir? 
Pourroit  on  bien  augmenter  tes  plaisirs? 
N'as  tu  pas  veu  le  grand  de  tes  désirs, 
Ton  cher  espoux,  nostre  souverain  Roy? 
Si  as  trèsbien  :  mais  encores  je  croy 
Qu'en  gré  prendras  et  verras  voulentiers 
Les  appareilz  du  peuple  en  maints  quartiers  ; 
Et,  qui  plus  est,  en  cela  regardant, 
Tu  congnoistras  le  zèle  trèsardant 
Qu'tn  toy  on  a;  ce  que  je  te  supplie 
Gongnoistre  en  moy,  Royne  trèsaccomplie  ; 
Car  Apollo,  ne  Glyo  ne  Mercure 
Ne  m'ont  donné  secours,  ne  seing  ne  cure 
En  cest  escript.  Le  zèle  que  je  dy 
L'a  du  tout  faict,  et  m'a  rendu  hardy 
A  te  l'offrir  tel  que  tu  le  vois  estre. 
Puis  ton  espoux  est  mon  Roy  et  mon  maistre  : 
Doncques  tu  es  ma  Royne  et  ma  maistresse  : 
Voyla  pourquoy  mes  escriptz  je  t'adresse. 


XV 


A  MONSEIGNEUR     DE    LORRAINE 

LUY  PRESENTANT   LE    PREMIER    LIVRE    TRANSLATÉ 

DE   LA  METAMORPHOSE 

(1530) 

S'il  y  a  rien.  Prince  de  hault  pouvoii^ 
Qui  par  deçà  face  mal  son  devoir 
De  recevoir  ta  haultesse  honorée, 
Ce  ne  sera  que  ma  plume  essorée, 
Qui  entreprend  de  te  donner  salut, 
Et  pour  ce  faire  onc  assez  ne  valut, 
Ains  trop  est  lourde,  et  de  style  trop  mince 
Pour  s'adresser  à  tant  excellent  prince. 
Ce  neantmoins,  sçachant  que  tu  as  pris 
Par  maintefoys  plaisir  en  mes  escriptz, 

J 'aj^me  trop  mieulx  t'escrire  .ouraeme^ 
Que  do  me  taire  à  ton  advenement; 
Car  j'aj  espoir  que  la  volunté  tienne 
Congnoistra  bien'  en  cest  escript  la  mienne, 
Qui  est,  et  tut  et  sera  de  sçavoir 
Faire  aucun  cas  où  tu  puisses  avoir 
Quelque  plaisir.  Premier  donc  je  salue 
Trèshumblement  ta  liaultesse  et  value  ; 
Puis  à  celuy  qui  est  Prince  des  Ancres 
Rends  de  bon  cueur  immortelles  louancres 
De  l'heureux  poinct  de  ta  noble  venue. 
Qui  est  le  temps  de  la  paix  advenue, 
Par  qui  tu  voys  les  deux  ent'ans  de  France 
Hors  des  lyens  de  captive  souffrance. 

Grâces  aussi  luy  fault  rendre  des  pertes  : 
Vray  est  que  trop  sont  lourdes,  et  apertes 
A  un  chasçun  ;  mesme  ta  Majesté 
Participante  aux  malheurs  a  esté, 
En  y  perdant  soubz  la  fleur  de  jeunesse 
Deux  frères  pleins  d'honneur,  sens  et  prouesse. 
Qui  est  celuy  (si  bien  le  congnoissoit) 
Qu'en  y  pensant  plein  de  douleur  ne  soyt? 
Si  convient  il  e»  douleur  et  ennuy 
Nostre  vouloir  conformer  à  celuy 
Du  Toutpuissant  :  autrement  on  résiste 
A  sa  bonté.  Ce  propos  dur  et  triste 
En  cest  endroict  rompray  pour  le  présent, 
Et  te  supply  prendre  en  gré  le  présent 
Que  je  te  fais  de  ce  translaté  livre, 
Lequel  (pour  vray)  hardiment  je  te  livre, 
Pour  ce  que  point  le  sens  n'en  est  yssu 
De  mon  cerveau,  ains  a  esté  tyssu 
Subtilement  par  la  muse  d'Ovide  : 
Que  pleust  à  Dieu  l'avoir  tout  mis  au  vuvde 
Pour  t'en  faire  offre!  Or,  si  ce  peu  t'agrée, 
Heureux  seray  que  ton  cueur  s'j-  recrée 
Ce  temps  pendant  qu'en  France  tu  séjournes, 
Et  attendant  qu'en  ta  duché  retournes, 
Duché  puissante  et  duché  souveraine, 
Duché  de  biens  et  de  paix  toute  pleine, 
Duché  de  qui  par  tout  le  nom  s'estend, 

Là  où  ton  peuple  à  ceste  heure  t'attend, 
Ausei  fasché  de  ta  loingtaine  absence 
Que  toy  joyeux  de  la  noble  présence 
De  nostre  Roy,  de  ses  enfans  aymez, 
Et  des  trèshaults  princes  taut  renommez, 
Entre  lesquelz  de  tes  frères  la  reste 
Tu  voys  fleuiir  en  honneur  manifeste, 
Gheriz  du  Roy  et  du  peuple  honorez. 
Or  à  ces  deux  que  mort  a  dévorez 
Dieu  doint  repos  ;  et  aux  troys  qui  demeurent. 
Que  de  cent  ans  (bien  comptez)  ilz  ne  meurent. 


XVI 


A  MONSEIGNEUR 

LE  GRAND    MAISTRE    DE    MONTMORENCY 

LUT  ENVOYANT    UN  PETIT  RECUEIL  DE  SES  ŒUVRES 

AVEC   RECOMMANDATION  DU  PORTEUR 

(1530) 

En  attendant  le  moyen  et  pouvoir 
Qu'honnestement  je  me  puisse  mouvoir 
De  ce  pays,  il  m'est  pris  le  courage 
De  mettre  à  part  reposer  un  ouvrage 
Qui  pour  le  Roy  sera  tost  mis  à  fin  ; 
Puis  ay  choysi  une  autre  plume,  affm 
De  vous  escrire  en  rithme  la  présente, 
De  par  laquelle  orendroit  vous  présente 
Salut  trèshumble,  et  un  livre  petit, 
Ou  j'ay  espoir  que  prendrez  appétit; 
Car  longtemps  a  qu'il  vous  a  pieu  me  dire 
Et  commander  que  vous  le  feisse  escrire. 

C'est  un  amas  de  choses  espandues, 
Qui  (quant  à  moy)  estoyent  si  bien  perdues 
Que  mon  esprit  n'eut  onc  à  les  ouvrer 
Si  grand  labeur  comme  à  les  recouvrer  ; 
Mais,  comme  ardantà  faire  vostre  vueil, 
J'ay  tant  cherché,  qu'en  ay  fait  un  recueil, 
Et  un  jardin  garny  de  fleurs  diverses, 

De  couleur  jaul ne,  et  de  rouges  et  perses  ; 
Vray  est  qu'il  est  sans  arbre  ne  grand  fruict  : 
Ce  neantmoins  je  ne  vous  Fay  construict 
Des  pires  fleurs  qui  de  moy  sont  sorties. 
Il  est  bien  vray  qu'il  y  a  des  orties  : 
Mais  ce  ne  sont  que  celles  qui  picquerent 
Les  musequins  qui  de  moy  se  mocquerent. 

Vostre  esprit  noble  en  ce  petit  verger 
AuGunesfoys  se  pourra  soulager 
Quand  travaillé  aura  au  bien  publique, 
Auquel  tousjours  soingneusement  s'applique. 

Donc  (Monseigneur)  plus  que  trèshumblement 
Je  vous  supply  de  cordiallement 
Le  recevoir,  et  du  porteur  de  luy 
Avoir  pitié.  C'est  encores  celluy 
Petit  tailleur  entre  tous  les  tailleurs, 
Dont  à  Bourdeaulx,  à  Coignac  et  ailleurs 
Je  vous  parlay  par  escript  et  de  bouche. 
Enrichy  n'est  :  il  se  lève  et  se  couche. 
Soir  et  matin,  aussi  mal  fortuné 
Que.  quand  pour  luy  fustes  importuné. 

Jadis  servit  la  haulte  seigneurie 
De  la  feu  Royne  en  sa  noble  escuyrie  ; 
Mais  son  estât  dessoubz  la  dure  lame 
Fut  enterré  avec  la  bonne  Dame. 
Or  ne  peut  plus  revivre  sa  maistresse  ; 
Quant  à  Testât,  maulgré  la  mort  traistresse 
Vous  le  povez  refaire  aussi  vivant 
Et  aussi  beau  qu'il  estoit  par  avant. 
Las!  (Monseigneur)  faictes  ce  beau  miracle, 
Il  est  aisé.  Et  si  par  quelque  obstacle 
Ne  peult  r'avoir  son  estât  de  tailleur. 
Il  ne  le  fault  que  tromper  d'un  meilleur. 
Si  vous  haulsez  son  estât  et  son  bien, 
Il  le  prendra  :  car  je  le  congnois  bien. 
Au  pis  aller,  pour  conclurre  l'affaire, 
Je  vous  supply  comme  aux  autres  luy  faire  : 
Et  s'il  n'en  a  (autant  comme  eulx)  besoing, 
Je  suis  content  qu'on  en  prenne  le  seing. 

Priant  celuy  lequel  vous  a  faict  naistre. 
Que  cent  bons  ans  vous  maintienne  Grand  Maistre, 

Ou  qu'il  vous  monte  en  plus  digne  degré, 
Aifin  que  plus  luy  en  sçachez  de  gré. 


XVII 

POUR    PIERRE    VUYART,   A    MADAME    DE    LORRAINE 
(1530) 

Je  ne  l'ay  plus,  liberalle  Princesse, 
Je  ne  l'ay  plus  :  par  mort  il  a  prins  cesse, 
Le  bon  cheval  que  j'euz  de  vostre  grâce. 
N'en  sçauroit  on  recouvrer  de  la  race  ? 
Certainement,  tandis  que  je  l'avoye, 
Je  ne  trouvoys  rien  nuysant  en  la  voye. 
En  le  menant  par  boys  et  par  taillis, 
Mes  yeulx  n'estoient  de  branches  assaillis. 
En  luy  faisant  gravir  roc  ou  montaigne, 
Autant  m'estoit  que  troter  en  campaigne. 
Autant  m'estoit  torrents  et  grandes  eaux 
Passer  sur  luy,  comme  petits  ruysseaux  ; 
Car  il  sembloit  que  les  pierres  s'ostassent 
De  tous  les  lieux  où  ses  piedz  se  boutassent. 

Que  diray  plus  ?  onc  voyage  ne  feit 
Avecques  moy  dont  il  ne  vint  profit  ; 
Mais  maintenant  toutes  choses  me  grèvent  : 
Branches  au  boys  les  yeulx  quasi  me  crèvent  ; 
Car  le  cheval  que  je  pourmaine  et  meine 
Est  malheureux,  et  brunche  en  pleine  plaine  ; 
Petits  ruysseaulx  grans  rivières  luy  semblent 
Pierres,  cailloux,  en  son  chemin  s'asseo^blent, 
Et  ne  me  donne  en  voyages  bon  heur. 

0  Dame  illustre,  ô  parangon  d'honneur. 
Dont  procéda  le  grand  bon  heur  secret 
Du  cheval  mort,  où  j'ay  tant  de  regret? 
Il  ne  vint  point  de  cheval  ne  de  selle  : 
J'ay  ceste  ioy  qu'il  procéda  de  celle 
Par  qui  je  Teuz.  Or  en  suis  desmonté  ; 
La  mort  l'a  pris,  la  mort  l'a  surmonté  ; 
Mais  c'est  tout  un  :  vostre  bonté  naifve 

Morte  n'est  pas,  ainçoys  est  si  tresvive, 
Qu'elle  pourroit,  non  le  resusciter, 
Mais  d'un  pareil  bien  me  faire  hériter. 

S'il  advient  donc  que  par  la  bonté  vostre 
Monseigneur  tace  un  de  ses  chevaux  nostre,  - 
Trèshumblement  le  supply  qu'il  luy  plaise 
Ne  me  monter  doulcement  et  à  Taise  : 
Je  ne  veulx  point  de  ces  doulcetz  chevaulx 
Tant  que  pourray  endurer  les  travaulx  ; 
Je  ne  veux  point  de  mule  ne  mulet 
'Titnt  que  je  soys  vieillard  blanc  comme  laict; 
Je  ne  veulx  point  de  blanche  hacquenée 
Tant  que  je  soys  damoyselle  attournée. 

Que  veulx  je  donc  i  un  courtault  turieux, 
Un  courtault  brave,  un  courtault  glorieux, 
Qui  ait  en  l'air  ruade  furieuse, 
Glorieux  trot,  la  bride  glorieuse. 
Si  je  l'ay  tel,  fort  furieusement 
Le  piqueray,  et  glorieusement. 

Conclusion  :  si  vous  me  voulez  croire, 
D'homme  et  cheval  ce  ne  sera  que  gloire. 


XVIII 

^PISTRE    qu'ail    perdit   A    LA    CONDRMNADE 
CONTRE     LES     COULEURS     d'UNÉ      DAMOYSELI.B 

Je  l'ay  perdue  :  il  faut  que  je  m'acquitte 
En  la  payant;  au  fort,  me  voilà  quitte. 
Prenez  la  donc,  TEpistre  que  sçavez, 
Et  si  dedans  peu  d'éloquence  avez, 
Si  elle  est  sotte,  ou  aspre  ou  à  reprendre. 
Au  composeur  ne  vous  en  vueillez  prenit-e  ; 
Prenez  vous  en  aux  fascheuses  qui  prin  l"ont 
Vostre  party,  et  qui  lors  entreprindroni 
De  haultement  leurs  caquetz  redoubler 
Durant  le  jeu,  affin  de  me  troubler; 
Prenez  vous  en  à  ceux  qui  me  trompoyeuc, 
Et  qui  mon  jeu  à  tous  couus  me  rompoyen:  ; 

Prenez  vous  en  à  quatre  pour  le  moins. 
Qui  contre  moy  furent  tous  faulx  tesmoings  ; 
Prenez  vous  en  à  vous  mesmes  aussi. 
Qui  bien  vouliez  qu'ilz  feissent  tous  ainsi. 
Si  on  ne  m'eust  troublé  de  tant  de  bave, 
Vous  eussiez  eu  une  epistre  fort  brave, 
Qui  eust  parlé  des  dieux  et  des  déesses. 
Et  des  neuf  cieulx  où  sont  toutes  liesses. 
Sur  ces  neuf  cieulx  je  vous  eusse  eslevée, 
Et  eusse  faict  une  grande  levée 
De  rethorique,  et  non  de  bouclier  : 
Puis  eusse  dict  comment  on  oyt  crier 
Au  fons  d'Enfer,  plein  de  peines  et  pleurs, 
Geulx  qui  au  jeu  furent  jadis  trompeurs. 
Donnez  vous  garde.  Or  brief (sans meschauffer 
J'eusse  descript  tout  le  logis  d'Enfer, 
Là  où.  iront  (si  brief  ne  se  reduysent) 
Les  vrays  trompeurs  qui  ce  monde  seduysent. 
Puis  qu'on  m'a  donc  l'esprit  mis  en  mal  ayse 
Excusez  moy  si  l'Epistre  est  maulvaise, 
Vous  asseurant,  si  l'eussiez  bien  gaignée, 
Qu'elle  eust  esté  (pour  vray)  bien  besongnée; 
Mais  tout  ainsi  que  vous  avez  gaigné, 
Par  mon  serment,  ainsi  j'ay  besongné  ; 
Non  qu'a  regret  ainsi  faicte  je  l'aye, 
Ne  qu'à  regret  aussi  je  vous  la  paye  : 
Tous  mes  regrets,  toutes  mes  grans  douleurs 
Viennent  (sans  plus)  de  ce  que  les  couleurs 
IS'ay  sceu  gaigner  d'une  tant  belle  dame, 
A  qui  Dieu  doint  repos  de  corps  et  d'ame. 


XIX 


A   UNE   JEUNE   DAME 

LAQUELLE  UN  VIEILLARD  MARIÉ  VOULOIT  ESPOUSER 

ET   DECEVOIR 

Non  pour  vouloir  de  rien  vous  enquérir, 
Non  pour  plus  fort  voslre  graco  acquérir. 
Non  pour  distraira  aucune  voslre  emprinsc^ 

J'ay  le  papier,  rencre  et  la  plume  prinse, 

Et  devers  vous  ce  mien  escript  transmis  ; 

Mais,  pour  autant  qu'il  aftiert  aux  amys 

Et  serviteurs  jamais  ne  celer  rien 

A  leurs  aymez,  soit  de  mal  ou  de  bien, 

J'ay  bien  voulu  vous  escrire  -ma  Dame) 

Chose  qui  n'est  en  congnoissance  d'atne 

Fors  que  de  moy,  et  de  vous  n'est  poiiit  sceue, 

Parquoy  pourriez  en  fin  estre  deceue  ; 

Et  je  ne  veulx  vous  laisser  décevoir 

Tant  que  mon  œil  pourra  l'apercevoir. 

Or  est  ainsi,  que  me  trouvant  au  lieu 
Où.  j'esperoys  vous  pouvoir  dire  adieu, 
Triste  devins  sçachant  vostre  haultesse 
Desja  partie.  Et  adonques  l'hostesso 
Me  va  monstrer  lettres  de  vostre  main, 
Là  où  teniez  propos  doulx  et  humain 
A  un  vieillard  à  qui  vous  les  transmistes. 
Lors  à  mon  cueur  soudainement  vous  mistes 
Deux  pensemens,  voyant  vostre  jeune  aage 
Favoriser  un  si  vieil  personnage. 

Mon  pensement  premier  au  cueur  me  dit 
Que  par  Amour  il  n'a  vers  vous  credict  ; 
Car  je  sçay  bien  que  Venus,  jeune  et  coincte. 
Du  vieil  Saturne  en  nul  temps  ne  s'accoincte. 

Mon  pensement  second  me  feit  comprendre 
Que  pour  espoux  le  pourriez  vouloir  prendre  ; 
Et  ne  veulx  pas  de  ce  vous  divertir, 
Mais  je  veulx  bien  au  vray  vous  advertir 
Que  (long  temps  a)  il  fut  mis  soubz  le  jou 
De  mariage  au  bas  pays  d'Anjou, 
Et  est  encor;  si  voulez  (toutesfoys) 
Il  s'y  mettra  pour  la  seconde  foys, 
Combien  pourtant  que  bien  foible  me  semble 
Pour  labourer  à  deux  terres  ensemble. 

Donc,  si  voulez  vostre  blonde  jeunesse 
Joindre  et  lier  à  sa  grise  vieillesse, 
Il  sera  bon  vous  enquérir  avant 
Si  j'ay  parlé  du  cas  comme  sçavant 
En  ceste  epistre  assez  mal  composée. 
Vous  suupliant  l'avoir  nour  excusée 


EPISTRES  Vol 

Si  elle  n'est  en  termes  elegans  ; 

Et  receveoir  vueillez  aussi  les  gants 

Que  de  bon  cueur  vous  transmetz  pour  Festraine 

De  l'an  présent.  La  chose  est  bien  certaine, 

Que  voz  deux  mains,  tant  blanches  de  nature, 

Méritent  bien  plus  digne  couverture  : 

Mais  s'ilz  ne  sont  à  voz  mains  comparez, 

Du  bon  du  cueur  fpour  le  moins)  les  aurez. 

Ainsi  rendray  mon  propos  accomply 
En  cest  endroict.  Et  avant  vous  supply 
Si  rencontrez  rien  dur  en  cest  epistre. 
De  l'oublier  et  n'en  tenir  registre  : 
Car  bien  à  tard  vouldroit  Thomme  desplaire 
jS'il  n'est  trop  fainct)  qui  met  peine  à  complaire. 


A   GELUY   QUI   l'INJURIA   PAR   ESGRIPT 
ET   NE   s'osa  nommer 

Quiconques  soys,  tant  soys  tu  brave, 
Qui  ton  orde  et  puante  bave 
Contre  moy  as  esté  crachant, 
Tu  es  sot,  craintif  et  meschant. 
Ta  sottise  on  voyt  bien  parfaicte 
En  Tepistre  que  tu  as  faicte 
Sans  art  et  sans  aucun  sçavoir  ; 
Toutesfoys  tu  cuydcs  avoir 
Chanté  en  rossignol  ramage  ; 
Mais  un  corbeau  de  noir  plumage 
Ou  un  grand  asne  d'Arcadie  * 

Feroit  plus  doulce  mélodie. 
Et  pour  venir  au  demeurant, 
Tu  crains  fort,  ô  povre  ignorant, 
Tu  crains  qu'envers  toy  je  m'allume  ; 
Tu  crains  la  fureur  de  ma  plume  : 
Pourquoy  crains  tu?  Il  lault  bien  dire 
Qu'en  toy  y  a  fort  à  redire  ; 
Car  il  est  certain,  si  tu  fusses 
Homme  de  bien,  et  que  tu  n'eusses 

Quelque  marque  ou  maulvais  renom, 
Tu  ne  craindrois  dire  ton  nom. 

Quant  est  de  la  meschanceté, 
Elle  vient  de  grand'  Jascheté, 
D'injurier  celuy  qui  onques 
Ne  te  ioit  oflense  quelconques. 
Et  quand  je  t'auroys  faict  offense, 
Es  tu  de  si  peu  de  deffense, 
Si  couard  et  si  babouyn, 
De  n'oser  parler  que  de  loing  ? 

L'epistre  venue  de  moy, 
Pour  femme  qui  vault  mieulx  que  toy, 
N'est  autre  cas  qu'une  risée 
Où  personne  n'est  desprisée  ; 
Mais  toy,  lourdault  mal  entendu, 
En  ta  response  m'as  rendu 
Pour  une  risée  une  injure. 
Si  je  te  congnoissoys  (j'en  jure), 
Tu  sentiroys  si  mes  lardons 
Ressemblent  roses  ou  chardons. 


XXI 


POUR  UN  GENTIL  HOMME  DE  LA  COURT 
ESGRIVANT    AUX    DAMES    DE    GHASTEaUDUN 

D'un  cueur  entier,  dames  de  grand'  value, 
Par  cest  escript  vostre  amy  vous  salue, 
Bien  loing  de  vous,  et  grandement  se  deult 
Que  de  plus  près  saluer  ne  vous  peult. 
Car  le  record  de  voz  grandes  beautez, 
Le  souvenir  des  doulces  privautez 
Qui  sont  en  vous  soubs  honnesles  recueil, 
Cent  foys  le  jour  font  souliaitter  mon  œil 
A  vous  reveoir  :  mais  la  grand'  servitude 
De  ceste  court  où  est  nostre  habitude 
M'oste  souvent  par  lorce  le  plaisir 
Dessus  lequel  s'assied  tout  mon  désir  , 
Et  m'esbahy  que,  veu  vostre  amytie^ 

N'avez  souvent  de  nous  plus  grand'  pitié, 
En  nous  voyant  pour  noz  princes  et  maistres 
Aller,  venir,  parmy  ces  boys  cliampaistres, 
Puis  s'arrester  en  villages  et  bourgs 
Dont  le  meilleur  ne  vault  pas  voz  faulbourg  . 
Et  là  Dieu  sçait  si  en  maisons  bourgeoises 
Sommes  logez  :  ces  grosses  villageoises 
Là  nous  trouvons  :  les  unes  sont  vachères 
En  gros  estât,  et  les  autres  porchères, 
Qui  nous  diront  (s'il  nous  ennuyé  ou  fasche) 
Quelque  propos  de  leur  pays  de  vache. 

Lors  ces  propos,  qui  mes  maulxpoint  n'appaisenl 
Me  font  penser  aux  vostres  qui  me  plaisent, 
Disant  en  moy  :  «  Doulce  vierge  honorée, 
Ferons  nous  cy  la  longae  démo  urée  ? 
Prendrons  nous  point  bien  tost  le  droict  sentier, 
De  Ghasteaudun  ?  »  Là  gist  mon  cueur  entier. 
Non  pour  le  lieu,  mais  pour  meilleure  chose 
Qui  au  dedans  de  voz  murs  est  enclose. 

Ainsi  me  plains;  et  si  tost  qu'on  départ. 
Il  m'est  advis  qu'on  tire  celle  part. 
Dont  suis  deceu;  car  (peult  estre)  ce  jour 
Prendront  d'assault  quelque  rural  séjour. 
Où  les  plus  grans  logeront  en  greniers 
De  toutes  pars  percez  comme  paniers. 
Encor  posé  que  fussions  arrestez 
Dedans  Paris,  et  tousjours  bien  traictez. 
Si  qu'à  souhait  eussions  plusieurs  délices, 
Comme  en  chevaulx  courir  en  pleines  lices, 
Chasser  au  boys,  voiler  aux  grans  praeries, 
Ouyr  des  chiens  les  abboys  et  brayries, 
Et  autre  maint  beau  passetemps  honneste, 
Si  me  vient  il  tousjours  en  cueur  ou  test§ 
Un  grand  regret  de  vous  perdre  de  veue. 
Et  un  désir  de  prochaine  reveue  : 
Car  le  plaisir  que  je  prens  à  vous  veoir 
Passe  tous  ceulx  que  je  pourroye  avoir; 
Et  si  n'estoit  espoir  de  bref  retour, 
Eanuy  pourroit  me  faire  un  maulvais  tour, 
Se  transmuant  en  pire  maladie. 
Vous  advisant  (puis  qu'il  faut  que  le  dye) 

Que  me  devez  d'amour  grand'  recompense, 
Car  il  n'est  jour  qu'en  vous  autres  ne  pense, 
Et  ne  se  passe  une  nuyct  qu'un  beau  songe 
De  vous  ne  lace.  Encores  (sans  mensonge) 
L'autre  nuiclée  en  dormant  l'uz  ravy, 
Et  me  sembla  que  toutes  je  vous  vy 
Dessus  un  pré  faire  cent  beaux  esbas, 
En  cotte  simple,  et  les  robes  à  bas. 

Les  unes  vey  qui  dansoyent  soubz  les  sOûi 
Du  tabourin;  les  autres  aux  chansons; 
L'autre,  en  après,  qui  estoit  la  plus  forte-, 
Prent  sa  compaigne  et  par  terre  la  porte. 
Puis  de  sa  main  de  l'herbe  verde  fauche, 
Pour  l'en  fesser  dessus  la  cuysse  gauche; 
L'autre,  qui  veit  sa  compaigne  oultrager, 
Laissa  la  danse,  et  la  vint  revenger. 
De  l'autre  part,  celles  qui  se  lassèrent, 
En  leur  séant  sur  le  pré  s'amassèrent, 
Et  dvrent  là  une  grand'  letanie 
De  plaisans  motz,  et  jeu  sans  villanie. 
Que  diray  plus  ?  L'autre  un  banquet  de  crème 
Faisoit  porter,  pour  la  chaleur  extrême, 
Au  moins  pour  ceulx  qui  devoyent  banqueter. 
Lors  me  sembla  que  ne  sceuz  m'arrester 
Que  devers  vous  ne  courusse  en  cette  estre; 
Mais  sur  ce  poinct  voycy  une  fenestre 
De  mon  logis,  qui,  tombant,  feit  tel  bruict, 
Que,  m'esveillant,  mon  plaisir  a  destruict. 

Ha!  (dy  je  lors)  fenestre  malheureuse, 
Trop  m'a  esté  ta  cheute  rigoureuse. 
J'allois  baiser  leur  bouche  doulce  et  tendre 
L'une  après  l'autre,  et  tu  n'as  sceu  attendre. 
Si  m'esveillay  tout  fasché,  et  m'en  vins 
Faire  exposer  mon  beau  songe  aux  devins. 
Entre  lesquelz  un  grand  frère  mineur 
Je  rencontray,  excellent  devineur, 
Qui  m'asseura  que  de  trois  choses  l'une 
Me  diroit  vray.  A  minuyct,  à  la  lune, 
Va  faire  en  terre  un  grand  cerne  tout  rond, 
Guigne  le  ciel,  sa  corde  couppe  et  rompt, 
Faict  neuf  grans  tours,  entre  les  dentz  barbette, 

Tout  à  part  luy,  d'Agios  une  botte, 

Puis  me  va  dire  :  «  Amy  trescher,  je  tien 

Vray  à  peu  près  Feffect  du  songe  tien  : 

Si  tu  vas  veoir  la  ville  désirée, 

Garde  n'auras  de  trouver  empirée 

La  compaignie  des  dames  et  la  chère. 

Va  donques  veoir  ceste  ville  tant  chère 

Mieulx  que  par  songe.  »  Alors  le  divin  sage 

Va  alléguer  là  dessus  maint  passage 

De  Zoroast,  d'Hermès,  de  la  Sibylle, 

De  Raziel,  et  de  maint  autre  habile 

Nigromanceur.  Puis  je  luy  dy  :  «  Beau  père, 

Vous  dictes  vray.  »  Ainsi,  dames,  j'espère 

Qu'après  avoir  bien  couru  et  veillé 

Par  la  campaigne,  et  beaucoup  travaillé, 

Nostre  retour  vers  Ghasteaudun  sera, 

Là  où  mon  œil  se  recompensera 

De  son  plaisir  perdu  si  longuement  ; 

Mais  en  tandis  je  vous  prie  humblement 

Prendre  la  plume,  et  taire  en  prose  ou  mètre 

Quelque  response  à  ma  grossière  lettre. 


XXII 

A   GUILLAUME   DU    TERTRE 
SECRETAIRE   DE  MONSIEUR  DE   GHASTEAUBRIANT 


Quand  les  escriptz  que  tu  m'as  envoyez 
Seroient  de  rithme  et  raison  desvoyez  ; 
Quand  ton  vouloir  (lequel  trop  plus  j'estime 
Que  tes  escriptz,  ta  raison  ne  ta  rithme) 
Seroit  tout  autre,  et  quand  le  secrétaire 
De  Montejan  n'eust  rien  faict  que  se  taire, 
Sans  me  donner  de  t'escrire  appétit, 
Ja  pour  ces  poinctz  (Monsieur  de  Montpetil] 
N'eusse  laissé  la  response  transmettre  ; 
Car  la  maison  où  Dieu  t'a  voulu  mettre 
Digne  te  rend,  et  plus  que  digne  au  monde. 
Non  que  Marot,  mais  Maro  te  responde. 

Que  pleust  à  Dieu  que  tant  il  me  fait  d'heur 
Qu'ores  je  peusse  escrire  au  serviteur 
Propos  qui  lust  si  fort  plaisant  au  maistre 

\  Que  mal  plaisant  ne  peust  à  la  dame  estre. 

;      Certes  alors  me  liendrois  asseuré 
Que  cest  escript  (tant  soit  mal  mesuré) 
Pourroit  combattre  avecques  ton  envoy; 
Mais  sans  cela  rien  en  luy  je  ne  voy 
Pour  le  sauver  qu'il  ne  se  trouvast  moindre 
Auprès  du  tien,  quand  viendroità  le  joindre. 
Or,  tel  qu'il  est,  en  gré  le  vueilles  prendre  : 
Plus  escriroys,  plus  me  feroys  reprendre. 


XXIIl 

POUR   UN   VIEIL   GBNTIL   HOMMli 
ESPONDANT   A   LA   LETTRE   d'uN    SIEN   AMY 

Venus,  venuste  et  céleste  déesse, 
Ne  sentit  onc  au  cueur  si  grand'  liesse 
En  recevant  par  Paris,  juge  esleu, 
La  pomme  d'or,  comme  moy  quand  j'aj^  leu 
Ta  lettre  doulce  et  d'amour  toute  pleine. 
Tant  coule  doulx,  tant  nayfve  a  la  veine, 
Tant  touche  bien  noz  jeunesses  muées, 
Qu'elle  a  (pour  vray)  les  cendres  remuées 
De  mon  vieil  aage;  et,  de  faict,  en  icelles 
11  s'est  encor  trouvé  des  estincelles 
Du  feu  passé,  toutesfoys  non  ardentes; 
Car  quant  à  moy,  les  raisons  sont  patentes 
Qu'ardantement  plus  ne  suis  amoureux. 
Par  conséquent  moins  triste  et  douloureux. 

Mais,  quoy  que  peu  à  présent  je  m'en  mesle. 
Quand  de  la  done  à  la  poignant  mammelle 
Je  vins  à  lire,  autant  fuz  resjouy 
Que  de  propos  qu'en  mon  vivant  ouy  : 
Si  t'uz  je  bien  de  celle  de  Grenoble. 

O  qu'elle  est  belle,  et  qu'elle  a  le  cueur  noble 
Il  n'est  amant  qui  se  sceust  exempter 

De  son  service  à  elle  présenter. 

Et  ne  croy  pas  (ou  lu  es  impassible) 

Qu'à  ta  jeunesse  il  ayt  esté  possible, 

En  regardant  si  parfaicte  beauté, 

De  non  sentir  sa  doulce  cruauté. 

Bien  croy  qu'au  laict  onc  ne  t'esvertuas  : 

Car  celle  amour  qu'en  toy  party  tu  as, 

Ta  foy  loyalle  et  tes  laçons  pudiques, 

Vaincroyent  d'un  coup  cent  dardes  cupidiques 

Ta  lettre  m'a  maint  plaisir  faict  sentir. 
Mais  le  plus  grand  (il  n'en  fault  point  mentir 
C'est  le  rapport  de  la  bonne  vinée 
De  par  delà  ;  car  par  chascune  année 
Me  conviendra  luy  livrer  les  assaultz, 
Puis  qu'en  amour  j'ay  jecté  mes  grans  saultz. 

A  dire  vray,  je  deviens  vieille  lame, 
Et  ne  puis  bien  croire  qu'aucune  dame 
(Tant  que  tu  dis]  s'enquiere  et  se  soucie 
De  mon  estât.  Neantmoins  te  mercie, 
Si  quelquesfoys  de  moy  tiennent  ensemble 
Aucun  propos  :  car  par  cela  me  semble 
Que  Cupido,  sans  de  rien  me  priser, 
En  vieil  souldart  me  veult  favoriser. 
Or  si  tu  m'as,  ainsi  comme  je  pense, 
Mis  en  leur  grâce,  aucune  recompense 
Fors  que  d'amour  à  toy  n'en  seM  faicte  : 
Mais  dy  leur  bien  qu'à  toutes  je  souhayle 
Que  les  souhaytz  qui  d'elles  seront  faictz 
Deviennent  tous  accomplys  et  pariaictz. 

Te  suppliant  donner  salut  pour  moy 
A  celles  là  desquelles  sans  esmoy 
Nous  devisions,  passant  mélancolie,         • 
Sur  le  chemin  des  Alpes  d'Italie. 

Et  pour  l'adieu  de  ma  lettre,  t'afferme 
Que  nonobstant  que  nostre  amytié  terme 
Tousjours  fleurisse  en  sa  verdeur  fréquente. 
Certes  encor  ton  epistre  éloquente, 
Près  du  ruisseau  caballin  composée. 
Lui  a  servy  d'une  doulce  rosée 
Qui  reverdir  la  faict,  et  eslever 
Comme  la  rose  au  plaisant  temps  de  ver. 

XXIV 

PU   COQ   A   l'aSNE.   a   LYON   JAMET 

(1535) 

Je  t'envoye  un  grand  million 
De  salutz,  mon  amy  Lyon  : 
S'iiz  estoient  d'or,  ils  vauldroient  mieulx  : 
Car  les  Françoys  ont  parmy  eulx 
Tonsjours  des  nations  estranges. 
Maisquoy?  nous  ne  pouvons  estre  anges. 
C'est  pour  venir  à  Féquivoque, 
Pource  qu'une  femme  se  mocque, 
Quand  son  amy  son  cas  luy  compte. 
Or  pour  mieulx  te  faire  le  compte, 
A  Romme  sont  les  grans  pardons  ; 
11  fault  bien  que  nous  nous  gardons 
De  dire  qu'on  les  appetisse, 
Excepté  que  gens  dejustice 
Ont  le  temps  après  les  chanoynes. 
Je  ne  vey  jamais  tant  de  moynes 
Qui  vivent  et  si  ne  font  rien. 
L'empereur  est  grand  terrien, 
Plus  grand  que  Monsieur  de  Bourbon. 
On  dict  qu'il  faict  à  Ghambourg  bon, 
Mais  il  faict  bien  meilleur  en  France  : 
Car  si  Paris  avoit  souffrance, 
Montmartre  auroit  grand  desconfort. 
Aussi,  depuis  qu'il  gelé  fort, 
Croyez  qu'en  despit  des  jaloux 
On  porte  souliers  de  veloux, 
Ou  de  trippe,  que  je  ne  mente. 
Je  suis  bien  fol  :  je  me  tourmente 
Le  cueur  et  le  corps  d'un  affaire 
Dont  toy  et  moy  n'avons  que  faire  ; 
Cela  n'est  que  irriter  les  gens  ; 
Tellement  que  douze  sergens, 
Bien  armez  jusques  au  collet, 

Battront  bien  un  homme  seulet, 
Pourveu  que  point  ne  se  deflende. 
Jamais  ne  veulent  qu'on  les  pende. 
Si  disent  les  vieulx  quolibetz 
Qu'on  ne  voit  pas  tant  de  gibetz 
En  ce  monde  que  de  larrons. 

Porte  bonnetz  carrez  ou  rondz, 
Ou  chapperons  fourrez  d'ermines, 
Ne  parle  point,  et  fais  des  mines, 
Te  voyla  sage  et  bien  discret. 
Lyon,  Lyon,  c'est  le  secret  ; 
Apprens  tandis  que  tu  es  vieulx, 
Et  tu  verras  les  envieux 
Courir  comme  la  Chananée, 
En  disant  qu'il  est  grand'  année 
D'amoureuses  et  d'amoureux, 
De  dolens  et  de  langoureux, 
Qui  meurent  le  jour  quinze  Ibys. 
Samedy  prochain  toutesfoys 
On  doit  lire  la  loy  civile. 
Et  tant  de  veaulx  qui  vont  par  ville 
Seront  bruslez  sans  faulte  nulle. 
Car  ilz  ont  chevaulché  la  mulle, 
Et  la  chevaulchent  tous  les  jours. 
Tel  faict  à  Paris  longs  séjours 
Qui  vouldroit  estre  en  autre  lieu, 
Laquelle  chose  de  par  Dieu 
Amours  finissent  par  cousteaux. 
Les  trois  dames  des  blancs  manteaulx 
S'habillent  toutes  d'une  sorte. 
Il  n'est  pas  possible  qu'on  sorte        ^ 
De  ces  cloistres  aucunement 
Sans  y  entrer  premièrement  ; 
C'est  un  argument  de  sophiste  ; 
Et  qu'ainsi  soit,  un  bon  papiste 
Ne  dit  jamais  bien  de  Luther, 
Car  s'ilz  venoyent  à  disputer. 
L'un  des  deux  seroit  hérétique. 
Oultre  plus,  une  femme  éthique 
Ne  sçauroit  estre  bonne  bague. 
D  avantage,  qui  ne  se  brague 

N'est  point  prisé  au  temps  présent; 
Et,  qui  plus  est,  un  bon  présent 
Sert  en  amours  plus  que  babilz. 
Et  puis  la  façon  des  habitz 
Dedans  un  an  sera  trop  vieille. 
11  est  bien  vray  qu'un  amy  veille 
Pour  garder  l'aultre  âa  Jiiramf 
Mais  tant  y  a  que  mainte  tenime 
S'efforce  à  parler  par  escnpi. 
Or  est  arrivé  l'Antéchrist, 
Et  nous  l'avons  tant  attendu. 
Ma  dame  ne  m'a  pas  vendu, 
C'est  une  chanson  gringotée  ; 
La  musique  en  est  bien  notée, 
Ou  l'assiette  de  la  clef  ment  : 
Par  la  morbieu,  voyla  Clément  ; 
Prenez  le,  il  a  mengé  le  lard. 
Il  faict  bon  estre  papelard, 
Et  ne  courroucer  point  les  fées. 
Toutes  choses  qui  sont  coiffées, 
Ont  moult  de  lunes  en  la  teste. 
Escrivez  moy  s'on  faict  plus  festô 
De  la  lingere  du  Palais, 
Car  maistre  Jehan  du  Pont  Alays 
Ne  sera  pas  si  oultrageux, 
Quand  viendra  à  jouer  ses  jeux, 
Qu'il  ne  vous  face  trestous  rire. 
Un  homme  ne  peult  bien  escrire, 
S'il  n'est  quelque  peu  bon  lisart. 
La  chanson  du  frère  Grisart 
Est  trop  salle  pour  ces  pucelles, 
Et  si  faict  mal  aux  cueurs  de  celles 
Qui  tiennent  foy  à  leurs  maris. 
Si  le  grand  rithmeur  de  Paris 
Vient  un  coup  à  veoir  ceste  lettre, 
Il  en  vouldra  ester  ou  mettre, 
Car  c'est  le  roy  des  corrigears. 
Et  ma  plume  d'oye  ou  de  jars 
Est  ja  plus  escroupionnée 
Qu'une  vieille  bas  enconnée  ; 
D'escrire  aujourd'huy  ne  cessa. 

Des  nouvelles  de  pardeça  : 
Le  roy  va  souvent  à  la  chasse, 
Tant  qu'il  fault  descendre  la  chasse 
Sainct  Marceau  pour  faire  pleuvoir. 

Or,  Lyon,  puis  qu'il  t'a  pieu  veoir 
Mon  epistre  jusques  icy, 
Je  te  supply  m'excuser  si 
Du  Coq  à  FAsne  voys  sautant, 
El  que  ta  plume  en  face  aultant, 
Affin  de  dire  en  petit  mètre 
Ce  que  j'ay  oublié  d'y  mettre. 


XXV 

AU    CHANGHLLIER    DU   PRAT,    NOUVELLEMENT 
CARDINAL 

(1527) 

Si  officiers  en  TEstat  seurement 
Sont  tous  couchez  fors  le  povre  Clément. 
Qui  comme  un  arbre  est  debout  demeuré, 
Qu'en  dictes  vous,  prélat  trèshonoré  ? 
Doibt  son  malheur  estre  estimé  offense  ? 
.Te  croy  que  non,  et  dy  pour  ma  deffense, 
Si  un  pasteur  qui  a  fermé  son  parc 
Treuve  de  nuyct  loing  cinq  ou  six  traictz  d'arc 
Une  brebis  des  siennes  esgarée, 
Tant  qu'il  soit  jour,  et  la  nuyct  séparée, 
Kn  quelque  lieu  la  doit  loger  et  paistre. 
Ainsi  a  faict  nostre  bon  Roy  et  maistre, 
Me  voyant  loing  de  l'Estat  jà  fermé, 
Jusques  au  jour  qu'il  sera  defTermé. 
Ce  temps  pendant,  à  pasturer  m'ordonne, 
Et  pour  trouver  plus  d'herbe  franche  et  bonn(% 
M'a  adressé  au  pré  mieulx  fleurissant 
De  son  royaume  ample,  large  et  puissant. 

Là,  sans  argent,  je  rithmaille  et  compose, 
Et  quand  suis  las,  sur  ce  pré  me  repose, 
Là  où  le  trèfle  en  sa  verdeur  se  tient, 

Et  OÙ  le  lys  en  vigueur  se  mainlient. 
Là  je  m'attends,  là  mon  espoir  je  fiche, 
Car  si  seellez  mon  acquict,  je  suis  riche. 
Raison  me  dit,  puis  que  le  Roy  Tenteud, 
Que  le  ferez.  Mon  espoir,  qui  attend, 
Me  dit  après,  pour  réplique  finalle, 
Que  de  la  grand'  dignité  cardinalle 
Me  sentiray.  Car,  ainsi  que  les  roys 
De  nouveau  mis  en  leurs  nobles  arroys 
Mettent  dehors  en  pleine  délivrance 
Les  prisonniers  vivans  en  espérance, 
Ainsi  j'espère,  et  croy  certainement, 
Qu'à  ce  beau  rouge  et  digne  advenement 
Yous  me  mettrez  (sans  diirerencc  aucune) 
Hors  des  prisons  de  Faulte  de  pecune. 

Puis  qu'en  ce  donc  tous  autres  precellez, 
Je  vous  supply  (trèsnoble  Pré)  seellez 
Le  mien  acquict  :  pourquoy  n'est  il  seellé? 
Le  parchemin  a  long  et  assez  lé  : 
Dictes  (sans  plus)  :  «  Il  faut  que  le  scellons,  » 
Seellé  sera  sans  faire  procès  longs. 

S'on  ne  le  veult  d'adventure  sceller, 
Je  puis  bien  dire  (en  effect)  que  c'est  l'air, 
L'eau,  terre,  feu  qui  tout  bon  heur  me  cèlent, 
Considéré  que  tant  d'autres  se  seeilent. 
Mais  si  je  touche  argent  par  la  seelleure, 
Je  beniray  des  foys  plus  de  sept  l'heure, 
Le  chancelier,  le  seau  et  le  seelleur 
Qui  de  ce  bien  m'auront  pourchassé  l'heur. 

C'est  pour  Marot,  vous  le  congnoissez  ly  ; 
Plus  legier  est  que  Yolucres  Cœliy 
Et  a  suyvy  long  temps  chancellerie 
Sans  prouffiter  rien  touchant  seellerie  : 
Brief,  Monseigneur,  je.  pense  que  c'est  là 
Qu'il  fault  seeller,  si  jamais  on  seella  ; 
Car  vous  scavez  que  tout  acquict  sans  seel, 
Sert  beaucoup  moins  qu'un  potage  sans  sel, 
Qu'un  arc  sans  corde,  ou  qu'un  cheval  sans  selle. 

Si  prie  à  Dieu,  et  sa  tresdoulce  Ancelle, 
Que  dans  cent  ans  en  santé  excellent 
Vous  puisse  veoir  de  mes  deux  yeulx  seellant. 

XXVI 

AUDICT    SEIGNEUR 
POUR   SE    PLAINDRE  DU  TRESORIER  PREUDHOMME 

(1S27) 

Puissant  prélat,  je  me  plains  grandement 
Du  trésorier  qui  ne  veult  croyre  en  cire, 
En  bon  acquict,  en  exprès  mandement, 
En  Robertet,  n'en  Françoys  nostre  Syre  ; 
Si  ne  sçay  plus  que  luy  faire  ne  dire, 
Fors  paindre  Dieu  en  mon  acquict  susdict  : 
Adonc,  s'il  est  si  preudhomme  qu'on  dict, 
Il  y  croira,  car  en  Dieu  fault  il  croire. 
Encor  ay  paour  que  Dieu  ne  soit  desdit, 
Si  ne  mettez  l'homme  en  bonne  mémoire. 

XXVII 

AU  ROY,    POUR  LE   DELIVRER  DE   PRISON 

(1527) 

Roy  des  Françoys,  plein  de  toutes  boutez, 
Quinze  jours  a  (je  les  ay  bien  contez) 
Et  dès  demain  seront  justement  seize, 
Que  je  fuz  faict  confrère  au  diocèse 
De  Saint  Marry,  en  l'église  Sainct  Pris  ;     • 
Si  vous  diray  comment  je  fuz  surpris. 
Et  me  desplaist  qu'il  fault  que  je  le  die. 

Trois  grans  pendars  vindrent  à  l'estourdie 
En  ce  palais,  me  dire  en  desarroy  : 
«  Nous  vous  faisons  prisonnier  par  le  Roy.  » 
Incontinent  qui  fut  bien  estonné? 
Ce  fut  Marot,  plus  que  s'il  eust  tonné. 
Puis  m'ont  monstre  un  parchemin  escrit, 
Oùn'v  avoit  seul  mot  de  Jeai*christ  : 

10 

Il  ne  parloit  tout  que  de  playaerie, 
De  conseillers  et  d'emprisonnerie. 

«  Vous  souvient  il  (ce  me  dirent  ilz  lors) 
Que  vous  estiez  l'autre  jour  là  dehors, 
Qu'on  secourut  un  certain  prisonnier 
Entre  noz  mains?  »  Et  moy  de  le  nier: 
Car  soyez  seur,  si  j'eusse  dict  ouy, 
Que  le  plus  sourd  d'entre  eulx  m'eust  bien  ouy 
Et  d'autre  paît  j'eusse  publiquement 
Esté  menteur  :  car  pourquoy  et  comment 
Eusse  je  peu  un  autre  recourir. 
Quand  je  n'ay  seu  moymesmes  secourir? 
Pour  faire  court,  je  ne  sceu  tant  prcscher 
Que  ces  paillars  me  voulsissent  lascbcr. 
Sur  mes  deux  bras  ilz  ont  la  main  posée, 
Et  m'ont  mené  ainsi  qu'une  espousée, 
Non  pas  ainsi,  mais  plus  roide  un  petit. 
Et  toutesfoys  j'ay  plus  grand  appétit 
De  pardonner  à  leur  folle  fureur 
Qu'à  celle  là  de  mon  beau  procureur  : 
Que  maie  mort  les  deux  jambes  luy  casse  I 
Il  a  bien  prins  de  moy  une  beccasse, 
Une  perdrix,  et  un  levraut  aussi  : 
■Et  toutesfoys  je  suis  encor  icy, 
Encor  je  croy,  si  j'en  envoyois  plus, 
Qu'il  le  prendroit,  car  ilz  ont  tant  de  glus 
Dedans  leurs  mains,  ces  faiseurs  de  pipée, 
Que  toute  chose  où  touchent  est  grippée. 

Mais  pour  venir  au  poinct  de  ma  sortie: 
Tant  doulcement  j  ay  chanté  ma  partie, 
Que  nous  avons  bien  accordé  ensemble, 
Si  que  n'ay  plus  affaire,  ce  me  semble. 
Sinon  à  vous.  La  partie  est  bien  forte  ; 
Mais  le  droict  poinct,  où  je  me  reconforte, 
Vous  n'entendez  procès  non  plus  que  moy  ; 
Ne  plaidons  poinct  :  ce  n'est  que  tout  esmoy. 
Je  vous  en  croy,  si  je  vous  ay  mesfaict. 
Encor  posé  le  cas  que  l'eusse  faict 
Au  pis  aller  n'y  cherroit  qu'une  amende. 
Prenez  le  cas  que  je  la  ^sous  demande  ; 
Je  prens  le  cas  qu»  vous  me  la  donnez; 

Et  si  plaideurs  furent  onc  estonnez 

Mieulx  que  ceux  cy,  je  veulx  qu'on  me  délivre, 

Et  que  soudain  en  ma  place  on  les  livre. 

Si  vous  supply  (Syre)  mander  par  lettre 

Qu'en  liberté  voz  gens  me  vueillent  mettre  ; 

Et  si  j'en  sors,  j'espère  qu'à  grand'peine 

M'y  reverront  si  on  ne  m'y  rameine. 

Trèshumblement  requerrant  vostre  grâce 
De  pardonner  à  ma  trop  grand'  audace 
D'avoir  emprins  ce  sot  escript  vous  faire, 
Et  m'excusez  si  pour  le  mien  affaire 
Je  ne  suis  point  vers  vous  allé  parler  : 
Je  n'ay  pas  eu  le  loysir  d'y  aller. 


XXVIII 

AU   REVERENDISSIME   CARDINAL   DE   LORRAINE 
(15293 

L'homme  qui  est  en  plusieurs  sortes  bas, 
Bas  de  stature  et  de  joye  et  d'esbas, 
Bas  de  sçavoir,  en  bas  degrés  nourry, 
Et  bas  de  biens,  dont  il  est  bien  marry. 
Prince  trèsnoble,  à  vostre  advis,  comment 
Vouspourroit  il  saluer  haultement? 
Fort  luy  seroit  :  car  petite  clochette 
A  beau  branler,  avant  qu'un  hault  son  jecte. 
Puis  qu'il  n'a  donc  que  humble  et  basse  value, 
Par  un  bas  stile  humblement  vous  salue. 

Mais  qui  est  il,  ce  gentil  salueur,  • 

Qui  ose  ainsi  approcher  sa  lueur 
Du  cler  soleil,  qui  la  peult  effacer? 
C'est  un  Marot,  lequel  vient  pourchasser 
Un  traict  verbal  de  vostre  bouche  exquise. 
Pour  bien  tirer  droict  au  blanc  où  il  vise. 

Ce  qu'il  attend  en  ceste  court  gist  là  : 
Et  ce  pendant  pour  tous  trésors  il  a 
Non  revenu,  banque,  ne  grand'  practique, 
Mais  seulement  sa  plume  poétique, 

Un  don  royal,  où  ne  peult  advenir. 
Et  un  espoir  (en  vous)  d'y  parvenir. 

Touchant  la  plume,  elle  vient  de  la  Muso 
Qui  à  rithmer  aucunestoys  m'amuse  ; 
Le  don  royal  vient  (certes)  d'un  octroy 
tPJus  libéral  que  de  nul  autre  roy. 
(Oucint  à  l'espoir  que  j'ay  en  vous  bouté, 
'D'ailleurs  ne  vient  que  de  vostre  bonté, 
Ea  qui  me  fie  ;  et  bref,  telle  fiance 
Mettra  ma  peine  au  gouffre  d'oubliance. 
J'entens  pourveu  que  Monsieur  le  Grand  Maistre 
Vueillez  prier  vouloir  souvenant  estre 
De  mon  affaire  à  ces  nouveaulx  estats  ; 
Car  on  y  voit  un  si  grand  numbre  et  tas 
De  poursuyvans,  que  grand'  paourau  cueurayje 
De  demourer  aussi  blanc  comme  neige. 
Et  puis  Fortune  en  l'oreille  me  souffle 
Qu'on  ne  prend  point  en  court  telz  chatz  sans  moufle, 
En  me  disant  qu'à  cause  du  rebout. 
Souvent  se  fault  tenir  ferme  debout, 
Et  qu'au  K  Estatz  des  roys  on  ne  se  couche 
Facilement  comme  en  lict  ou  en  couche. 

Soubz  ces  propos  Fortune  l'insensée 
Languir  me  faict  sans  l'avoir  offensée  : 
Mais  Bon  Espoir,  qui  veult  estre  vainqueur, 
Jusques  chez  moy  vient  visiter  mon  cueur, 
En  m'asseurant  qu'un  seule  parolle 
De  vous  me  peult  faire  coucher  au  rolle. 

Plaise  vous  donc,  noble  fleuron  royal, 
Plaise  vous  donc  à  ce  baron  loyal 
En  dire  un  mot  (pour  ma  protection) 
Accompaigné  d'un  peu  d'affection. 
Si  vous  pourray  donner  ce  loz  (si  j'ose) 
De  m'avoir  faict  de  néant  quelque  chose. 
Mais  d'où  provient  que  ma  plume  se  mesle 
D'escrire  à  vous?  ignore  ou  présume  elle? 
Non,  pour  certain  ;  motif  en  est  Mercure, 
Qui  (long  temps  a)  de  me  dire  print  cure 
Que  vous  estiez  des  bien  aymez  amans 
Des  dictz  dorez  et  de  rithmez  rommants. 
Soit  de  science  ou  divine  ou  humaine. 

C'est  le  motif  qui  mon  epistre  meine 
Devant  vos  yeulx,  espérant  que  bien  prinso 
Sera  de  vous,  sans  en  faire  reprinse; 
Non  que  dedans  rien  bon  y  puisse  avoir, 
Fors  un  désir  de  mieulx  faire  sçavoir  ; 
Et  nonobstant,  si  petit  que  j'en  sçay. 
Quand  me  vouldrez  pour  vous  mettre  à  l'essayv 
Et  que  mon  sens  je  congnoisse  trop  mince 
Pour  satisfaire  à  tant  excellent  Prince, 
Je  m'en  iray  par  boys,  prez  et  fontaines, 
Pour  prier  là  les  neuf  Muses  haultaines 
De  vouloir  estre  à  mon  escript  propices, 
Affin  de  mieulx  accomplir  voz  services. 

XXIX 

A.U  ROY,   POUR  AVOIR   ESTÉ   DÉROBÉ 

(isii) 

On  dict  bien  vray,  la  maulvaise  Fortune 
Ne  vient  jamais  qu'elle  n'en  apporte  une 
Ou  deux  ou  trois  avecques  elle  (Syre). 
Voslre  cueur  noble  en  sçauroit  bien  que  dire; 
Et  moy,  chetif,  qui  ne  suis  Roy  ne  rien, 
L'ay  esprouvé,  et  vous  compteray  bien, 
Si  vous  voulez,  comme  vint  la  besongne. 

J'avois  un  jour  un  vallet  de  Gascongne, 
Gourmand,  ivrongne,  et  asseuré  menteur, 
Pipeur,  larron,  jureur,  blasphémateur. 
Sentant  la  liart  de  cent  pas  à  la  ronde,        • 
Au  demeurant,  le  meilleur  filz  du  monde, 
Prisé,  loué,  fort  estimé  des  filles 
Par  les  bordeaulx,  et  beau  joueur  de  quilles. 

Ce  vénérable  billot  fut  adverly 
De  quelque  argent  que  m'aviez  departy. 
Et  que  ma  bourse  avoit  grosse  apostume  ; 
Si  se  leva  plus  fost  que  de  coustume, 
Et  me  va  prendre  en  tapinoys  icelle. 
Puis  vous  la  mcit  trcsbien  soubz  son  esselle 

Argent  et  tout  (cela  se  doit  entendre), 

Et  ne  croy  point  que  ce  tust  pour  la  rendre, 

Car  oncques  puis  n'en  ay  ouy  parler. 

Brief,  le  viîlain  ne  s'en  voulut  aller 
Pour  si  petit;  mais  encore  il  me  happe 
Saye  et  bonnet,  chausses,  pourpoint  et  cappe; 
De  mes  habitz  (en  effect)  il  pilla 
Tous  les  plus  beaux,  et  puis  s'en  habilla 
Si  justement,  qu'à  le  veoir  ainsi  estre, 
Vous  l'eussiez  prins(en  plein  jour)  pour  son  maistn 

Finablement,  de  ma  chambre  il  s'en  va 
Droict  à l'estable,  où  deux  chevaulx  trouva; 
Laisse  le  pire,  et  sur  le  meilleur  monte, 
Fique  et  s'en  va.  Pour  abréger  le  compte. 
Soyez  certain  qu'au  partir  du  dict  lieu 
N'oublia  rien  lors  qu'à  me  dire  adieu. 

Ainsi  s'en  va,  chatouilleux  de  la  gorge, 
Ledict  vallet,   monté  comme  un  sainct  Georges, 
Et  vous  laissa  Monsieur  dormir  son  soûl, 
Qui  au  resveil  n'eust  sceu  fmer  d'un  soûl. 
Ce  Monsieur  là  (Syre)  c'estoit  moy  mesme, 
Qui,  sans  mentir,  fuz  au  matin  bien  blesme, 
Quand  je  me  vey  sans  honneste  vesture. 
Et  fort  fasché  de  perdre  ma  monture  ; 
Mais  de  l'argent  que  vous  m'aviez  donné, 
Je  ne  fuz  point  de  le  perdre  estonné  ; 
Car  vostre  argent  (tresdebonnaire  Prince) 
Sans  point  de  faulte  est  subject  à  la  pin«e. 

Bien  t«st  après  ceste  fortune  là, 
Une  autre  pire  encores  se  mesla 
De  m'aa*aillir,  et  chascun  jour  m'assault, 
Me  meni.  ;ant  de  me  donner  le  sault, 
Et  de  ce  sault  m'envoyer  à  l'envers, 
Rithmer  soubz  terre  et  y  faire  des  vers. 

C'est  une  lourde  et  longue  maladie 
De  trois  bons  moys,  qui  m'a  toute  eslourdie 
La  povre  teste,  et  ne  veult  terminer, 
Ains  me  contrainct  d'apprendre  à  cheminer, 
Tant  affoibly  m'a  d'estrange  manière  ; 
Et  si  m'a  faict  la  cuysse  heronniere, 
L'estomac  sec,  le  ventre  plat  et  vague  : 


EPISTRES  1/. 

Quand  tout  est  dit,  aussi  ma  .vai^e  bague 
Ou  peu  s'en  fault  que  femme  de  Paris^ 
Saulve  l'honneur  d'elles  et  leu  s  maris. 

Que  diray  plus  au  miséiable  corps 
Dont  je  vous  parle  il  n'est  demouré  fors 
Le  povre  esprit,  qui  lamente  et  souspire, 
Et  en  pleurant  tasche  à  vous  faire  rire. 

Et  pour  autant  (Syre)  que  suis  à  vous, 
De  trois  jours  l'un  viennent  taster  mon  poulx 
Messieurs  Braillon,  Le  Coq,  Akaquia, 
Pour  me  garder  d'aller  jusqu'à  qui-A,. 

Tout  consulté,  ont  remis  au  printemps 
Ma  guarison;  mais,  à  ce  que  j'entens, 
Si  je  ne  puis  au  printemps  arriver, 
Je  suis  taillé  de  mourir  en  y  ver, 
Et  en  danger,  si  en  y  ver  je  meurs, 
De  ne  veoir  pas  les  premiers  raisins  meurs. 

Voilà  comment,  depuis  neuf  moys  en  ça, 
Je  suis  traicté.  Or,  ce  que  me  laissa 
Mon  larronneau,  long  temps  a  l'ay  vendu. 
Et  en  sirops  et  julez  despendu; 
Ce  neantmoins,  ce  que  je  vous  en  mande 
N'est  pour  vous  faire  ou  requeste  ou  demande  : 
Je  V-..  veulx  point  tant  de  gens  ressembler, 
Qui  n'ont  soucy  autre  que  d'assembler; 
Tant  qu'ilz  vivront  ilz  demanderont,  eulx  ; 
Mais  je  commence  à  devenir  honteux, 
Et  ne  veulx  plus  à  voz  dons  m'arrester. 

Je  ne  dy  pas,  si  voulez  rien  prester. 
Que  ne  le  prenne.  Il  n'est  point  de  presteur 
(S'il  veult  prester)  qui  ne  lace  un  debteur. 
Et  sçavez  vous  (Syre)  comment  le  paye? 
"^Aii  ne  le  sçait,  si  premier  ne  l'essaye  ;    * 
"^'ous  me  devrez  (si  je  puis)  de  retour, 
Et  vous  feray  encores  un  bon  tour. 
A.  celle  fin  qu'il  n'y  ait  faulte  nulle, 
,'c  vous  feray  une  belle  cedulle, 
Â  vous  payer  (sans  usure,  il  s'entend) 
Quand  on  verra  tout  le  monde  conlcut; 
Ou  s"  voulez,  à  payer  ce  sera 
Ouan^'l  vostre  los  et  renom  cessera* 

Et  si  sentez  que  soys  foible  de  reins 
Pour  vous  payer,  les  deux  princes  Lorrains 
Me  piégeront.  Je  les  pense  si  fermes 
Qu'ilz  ne  fauldront  pour  moy  à  Tun  des  termes 
Je  sçay  assez  que  vous  n'avez  pas  peur 
Que  je  m'ent'uye  ou  que  je  soys  trompeur; 
Mais  il  faict  bon  asseurer  ce  qu'on  preste  ; 
Bref,  vostre  paye,  ainsi  que  je  Tarreste. 
Est  aussi  seure  advenant  mon  trespas 
Comme  advenant  que  je  ne  meure  pas. 

Avisez  donc  si  vous  avez  désir 
De  rien  près  ter  :  vous  me  ferez  plaisir, 
Car  puis  un  peu  j'ay  basty  à  Clément, 
Là  où  j'ay  faict  un  grand  desboursement  ; 
Et  à  Marot,  qui  est  un  peu  plus  loing, 
Tout  tombera,  qui  n'en  aura  le  soing. 

Voylà  le  poinct  principal  de  ma  lettre  ; 
Vous  sçavez  tout,  il  n'y  fault  plus  rien  mettre. 
Rien  mettre?  Las!  Certes,  et  si  feray, 
Et  ce  faisant,  mon  style  j'enfleray, 
Disant  :  «  0  Roy  amoureux  des  neuf  Muses, 
Roy  en  qui  sont  leurs  sciences  infuses, 
Roy  plus  que  Mars  d'honneur  environné, 
Roy  le  plus  roy  qui  fut  onc  couronné, 
Dieu  tout  puissant  te  doint  pour  t'estrener 
Les  quatre  coings  du  monde  gouverner, 
Tant  pour  le  bien  de  la  ronde  macliine, 
Que  pour  autant  que  sur  tous  en  es  digne.  » 

XXX 

A  UN   SIEN    AMY,    SUR    CE   PRCPOS 
(1531) 

Puis  que  le  Roy  a  désir  de  me  faire 
A  ce  besoing  quelque  gracieux  prcst, 
J'en  suis  content,  car  j'en  ay  bien  alfaire, 
Et  de  signer  ne  fuz  oncques  si  prest. 
Parquoy  vous  pry  sçavoir  de  combien  c'est 

Qu'il  veult  cedulle,  aftin  qu'il  se  contente  ; 
Je  la  feray  tant  seure  (si  Dieu  plaist) 
Qu'il  n'y  perdra  que  l'argent  et  l'attente. 


XXXI 

A  UN  QUI  GALUMNIA  L'ePISTRE    PRECEDENTE 
(1531) 

Le  rithmeur  qui  assailly  m'a 
En  mentant  contre  moy  rithma, 
Car  je  ne  blasme  point  Gascoingne. 
De  toutes  tailles  bons  lévriers, 
Et  de  tous  arts  maulvais  ouvriers  ; 
Son  epistre  assez  le  tesmoingne. 

Il  fault  dire,  puis  qu'ainsi  hoingne, 
Que  je  luy  ay  gratté  sa  roingne 
En  quelque  mot  qu'il  trouva  layd. 
Pourquoy  d'ailleurs  voudroit  il  guerre? 
Je  vouldrois  voulentiers  m'enquerre 
S'il  est  parent  de  mon  valet. 

Si  le  congnoissois,  le  follet, 
Je  produirois  en  mon  rollet 
De  sa  vie  assez  de  tesmoings. 
Quel  qu'il  soit,  il  n'est  point  poëte, 
Mais  filz  aisné  d'une  chouette, 
Ou  aussi  larron,  pour  le  moins. 

Pinseur  pinsant,  entre  autres  poinctz 
Je  t'ay  pinsé  de  ce  mot  :  pinse  ;  • 

Les  bons  n'y  sont  pinsez  ny  poinctz. 
Mais  les  meschans,  dont  tu  es  prince. 

XXXII 

i  AU    LIEUTENANT   GONTIER 

(153IJ 

Si  maladie  au  visage  blesmy 
îs'eust  perturbé  le  sens  à  ton  amy, 
Long  temps  y  a  (Gontier)  que  ta  semonce 
Eust  eu  de  moy  la  présente  response, 
Qui  ne  devroit  response  se  nommer. 

Quant  à  tes  faictz,  qui  feront  renommer 
Ton  nom  par  tout,  et  après  la  mort  vivre, 
Si  en  cest  art  veulx  ta  poincte  poursuyvre, 
Tes  poinctz  sont  grans,  tes  mètres  mesurez, 
Tes  dictz  tous  d'or,  tes  termes  azurez, 
Voyre  si  haultz  et  arduz,  à  tout  prendre, 
Que  mon  esprit  travaille  à  les  comprendre. 

Quand  tout  est  dict,  les  louenges  données 
De  toy  à  moy  doivent  estre  ordonnées 
(Sans  de  nully  vouloir  blesser  Thonneur) 
A  Jehan  le  Maire,  ou  au  mesme  donneur. 

Il  te  talloit  un  esprit  poétique, 
Non  pas  ma  plume  essorée  et  rustique, 
Pour  te  respondre.  Or  ay  je  mis  estude 
A  n'estre  point  notté  d'ingratitude. 

Tu  m'as  escript,  je  te  respoUs  aussi  ; 
Et  si  tu  n'as  beaucoup  de  vers  icy, 
Supporte  moy  :  les  Muses  me  contraignent 
Penser  ailleurs,  et  fault  que  mes  vers  plaignent 
La  dure  mort  de  la  mère  du  Roy, 
Mon  Mecenas.  Et  si  quelque  desroy 
On  treuve  icy,  ou  resverie  aucune, 
Tu  n'as,  Gontier,  pour  moy  excuse  qu'une  : 
C'est  que  celluy  pour  resveur  on  prendra 
Qui  un  res\'ant  en  fiebvre  reprendra. 

L  VIGNALS,  THOULOUSA:! 
(1531) 

Quand  Dieu  m'auroit  aussi  bien  présenté 

Le  bon  loysir  et  l'entière  santé 

Que  le  vouloir,  ta  response  alongée 

Seroit  du  tiers  et  beaucoup  mieulx  songée  : 

Ce  neantmoins,  Yignals,  je  pense  bien 

Que  tu  congnois  que  le  souverain  bien 

De  Tamytié  ne  gist  en  longues  lettres, 

En  motz  exquis,  en  grand  numbre  de  mètres, 

En  riche  rithme  ou  belle  invention, 

Ains  en  bon  cueur  et  vraye  intention  ; 

Donc  je  m'attends  qu'excuse  je  seray 

De  ton  bon  sens.  Or  à  tant  cesseray. 

Ma  Muse  foible  à  peine  peult  chanter  ; 

Mais  pour  le  moins  tu  te  peulx  bien  vanter 

Que  de  Marot  tu  as  à  ta  commande 

Petite  epistre,  et  amy.tié  bien  grande. 


XXXIV 

A    MONSEIGNBUR    DE    GUISB ,    PASSANT    PAR  PARIS 

(1531) 

» 

Va  tost,  epistre  :  il  est  venu,  il  passe, 

Et  part  demain,  des  princes  l'outrepasse; 

Il  le  te  fault  saluer  humblement, 

Et  dire  ainsi  :  «  Vostre  humble  serf  Glemen 

(Prince  de  prix)  luy  mesmes  fust  venu, 

Mais  maladie  au  lict  l'a  retenu 

Si  longuement,  qu'onques  ne  fut  si  mince, 

Pasle  et  deflaict.  Vray  est,  illustre  prince^ 

Ou'en  ce  corps  maigre  est  l'esprit  demeuré 
Qui  autrefoys  a  pour  vous  labouré, 
Non  bien  sçachant  combien  il  y  doit  estre; 
Parquoy,  tandis  qu'il  vit  en  ce  bas  estre, 
ServeÀ  vous  en.  »  Ainsi  diras,  epistre, 
A  cil  qui  est  digne  du  royal  tiltre. 
Puis  te  tairas  :  car  tant  débile  suis, 
Quê  d'un  seul  vers  alonger  ne  te  puis. 

AU  ROY,  POUR  SUCCEDER  EN  l'eSTAT  DE  SON  PERB 

Non  que  par  moy  soit  arrogance  prinse, 
Non  que  ce  soit  par  curieuse  cmprinse 
D'escrire  au  Roy  :  pour  tout  cela  ma  plume 
D'ardant  désir  de  voiler  ne  s'allume. 
Mon  juste  dueil  seulement  l'a  contraincte. 
De  faire  à  vous,   et  non  de  vous,  complainctc. 
Il  vous  a  plu,  Syre,  de  pleine  grâce, 
Bien  commander  qu'on  me  mist  en  la  place 
Du  père  mien,  vostre  serf  humble,  mort  ; 
Mais  la  Fortune  où  luy  plaistrit  et  mord. 
Mors  elle  m'a,  et  ne  m'a  voulu  rire, 
Ne  mon  nom  faire  en  voz  papiers  escrire  ; 
L'Estat  est  faict,  les  personnes  rengées. 
Le  parc  est  clos,  et  les  brebis  logées 
Toutes,  fors  moy,  le  moindre  du  troupeau, 
Qui  n'a  toyson  ne  laine  sur  la  peau. 

Si  ne  peult  pas  grand  los  Fortune  acquerre 
Quand  elle  meine  aux  plus  foybles  la  guerre  : 
Las  !  pourquoy  donc  à  mon  bon  heur   s'oppose  ? 
Certes,  mon  cas  pendoyt  à  peu  de  chose, 
Et  ne  falloit  (Syre)  tant  seulement 
Qu'effacer  Jehan,  et  escrire  Clément. 
Or  en  est  Jehan  par  son  trespas  •  ors  mis, 
Et  puis  Clément  par  son  malheu    obmis. 

C'est  bien  malheur,  ou  trop  grand'  oubliance  : 

Car,  quant  à  moy,  j'ay  ferme  confiance 

Que  vostre  djre-fist  un  diYliLQracle 

Où  nul  vivant  n'oseroit  mettre  obstacle. 

Telle  tousjours  a  été  la  parolle 

Des  roys  de  qui  le  bruyct  aux  astres  voile. 

Je  quiers,  sans  plus,  Roy  de  los  éternel, 
Estre  héritier  du  seul  bien  paternel  : 
Seul  bien  je  dy,  d'autre  n'en  eut  mon  père, 
Ains  s'en  tenoit  si  content  et  prospère, 
Qu'autre  oraison  ne  faisoit  icelluy, 
Fors  que  puissiez  vivre  par  dessus  luy  : 
Car,  vous  vivant,  tousjours  se  sentoit  riche, 
Et,  vous  mourant,  sa  terre  estoit  en  friche. 

Si  est  il  mort  ainsi  qu'il  demandoit; 
Et  me  souvient,  quand  sa  mort  attendoit, 
Qu'il  me  disoit  en  me  tenant  la  dextre  : 
«  Filz,  puisque  Dieu  t'a  faict  la  grâce  d'estre 
Vray  héritier  de  mon  peu  de  sçavoir, 
Quiers  en  le  bien  qu'on  m'en  a  faict  avoir  ; 
Tu  congnois  comme  user  en  est  décent  : 
C'est  un  sçavoir  tant  pur  et  innocent 
Qu'on  n'en  sçauroit  à  créature  nuyre. 

Par  preschemens  le  peuple  on  peult  séduire  ; 
Par  marchander,  tromper  on  le  peult  bien  ; 
Par  playderie  on  peult  manger  son  bien  ; 
Par  médecine  on  peult  Thomme  tuer  ; 
Mais  ton  bel  art  ne  peult  telz  coups  ruer, 
Ains  en  sçauras  meilleur  ouvrage  tistre. 
Tu  en  pourras  dicter  lay  ou  epistre, 
Et  puis  la  faire  à  tes  amys  tenir. 
Pour  en  l'amour  d'iceulx  t'entretenir. 

Tu  en  pourras  traduyre  les  volumes 
Jadis  escriptz  par  les  divines  plumes 
Des  vieux  Latins,  dont  tant  est  mention. 
Après,  tu  peulx  de  ton  invention 
Faire  quelque  œuvre  à  jecter  en  lumière, 
Dedans  lequel  en  la  feuille  première 
Dois  invoquer  le  nom  du  Toutpuissant, 
Puis  descriras  le  bruyt  resplendissant 
De  quelque  Roy  ou  Prince  dont  le  nom 

Rendra  tau  œuvre  immortel  de  renom  ; 
Qui  te  sera  peult  estre  si  bon  heur, 
Que  le  prouffit  sera  joinct  à  l'honneur. 

Donc,  pojir  ce  faire,  il  iauldroit  que  tu  prinscs 
Le  droict  chemin  du  service  des  princes, 
Mesmes  du  Roy,  qui  chérit  et  practique 
Par  son  hault  sens  ce  noble  art  poétique. 
Va  donc  à  luy,  car  ma  lin  est  présente, 
Et  de  ton  faict  quelque  œuvre  lui  présente, 
Le  suppliant  que  par  sa  grand'  doulceur 
De  mon  estât  te  fasse  successeur. 
Que  pleures  tu  ?  Puis  que  l'aage  me  presse, 
Gesse  ton  pleur,  et  va  où  je  t'adresse.  » 

Ainsi  disoit  le  bon  vieillard  mourant, 
Et  aussitost  que  vers  vous  fuz  courant, 
Plus  fut  en  vous  libéralité  grande 
Qu'en  moy  désir  d'impetrer  ma  demande. 
Je  l'impetray,  mais  des  fruictz  je  n'hérite. 
Vray  est  aussi  que  pas  ne  les  mérite, 
Mais  bien  est  vray  que  j'ay  d'iceulx  besoing. 

Or,  si  le  cueur  que  j'ay  de  prendre  soing 
A  vous  servir,  ci  ceste  charte  escripte, 
Ou  du  defunct  quelque  faveur  petite 
Ne  vous  esmeult  (ô  Syre)  à  me  pourveoir, 
A  tout  le  moins  vous  y  vueille  esmouvoir 
Royal'  promesse,  en  qui  toute  asseurance 
Doit  consister.  Là  gist  mon  espérance, 
Laquelle  plus  au  defunct  ne  peult  estre, 
Combien  qu'il  eust  double  bien  comme  un  prebstre, 
C'est  asçavoir,  spiritualité, 
Semblablement  la  temporalité  ; 
Son  art  estoit  son  bien  spirituel, 
Et  vos  bienfaictz  estoient  son  temporel. 

Or  m'a  laissé  son  spirituel  bien  ; 
Du  temporel  jamais  n'en  auray  rien 
S'il  ne  vous  plaist  le  commander  en  sorte 
Qu'obéissance  à  mon  proufict  en  sorte. 

XXXVI 


rOUR  LA   PETITE    PRINCESSE  DE  NAVARRE 
A  MADAME  MARGUERITE 

(1534) 

Voyant  que  la  Royne  ma  mere 
Trouve  à  présent  la  rithme  amere, 
Ma  Dame,  m'est  prins  fantasie 
De  vous  monstrer  qu'en  poésie 
Sa  fille  suis.  Arrière,  prose. 
Puis  que  rithmer  maintenant  j'ose. 

Pour  commencer  donc  à  rithmer, 
Vous  pouvez,  Madame,  estimer 
Queir  joye  à  la  fille  advenoit, 
Sçachant  que  la  mere  venoit, 
Et  quelle  joye  est  advenue 
A  toutes  deux  à  sa  venue. 

Si  vous  n'en  sçavez  rien,  j'espère 
Qu'au  retour  du  Roy  vostre  père 
Semblable  joye  sentirez. 
Puis  des  nouvelles  m'en  direz. 

Or,  selon  que  j'avois  envye, 
Par  eau  jusque  icy  l'ay  suy  vie, 
Avecques  mon  bon  perroquet, 
Vestu  de  vert  comme  un  bouquet 
De  marjolaine.  Et  audict  lieu 
M'a  suyvie  mon  escurieu, 
Lequel  tout  le  lonn;  de  l'année 
Ne  porte  que  robe  tanée. 

J'ay,  aussy,  pour  faire  le  tiers 
Amené  Bure  en  ces  quartiers. 
Qui  monstre  bien  à  son  visage 
Que  des  troys  n'est  pas  la  plus  sage. 

Ce  sont  là  des  nouvelles  nostres  : 
Mandez  nous,  s'il  vous  plaist,  des  vostres, 
Et  d'autres  nouvelles  aussy, 
Car  nous  en  avons  faulte  icy. 
Si  de  la  Court  aucun  revient. 
Mandez  nous  (s'il  vous  en  souvient) 

En  quel  estât  il  la  laissa. 

Des  nouvelles  de  par  deçà  : 
Loyre  est  belle  et  bonne  rivière 
Qui  de  nous  reveoir  est  si  fiere 
Qu'elle  en  est  enflée  et  grossie, 
Et  en  bruyant  nous  remercie. 

Si  vous  l'eussiez  donc  abordée, 
Je  croy  qu'elle  fust  desbordée  : 
Car  plus  fiere"  seroit  de  vous 
Qu'elle  n'a  pas  esté  de  nous  ; 
Mais  Dieu  ce  bien  ne  m'a  donne 
Que  vostre  chemin  adonné 
Se  soit  icj',  et  fault  que  sente, 
Parmy  ceste  joye  présente, 
La  tristesse  de  ne  vous  vooir. 

Joye  entière  on  ne  peult  avoir 
Tandis  que  Ton  est  en  ce  monde  ; 
Mais  affm  que  je  ne  me  fonde 
Trop  en  raison,  icy  je  mande 
A  vous  et  à  toute  la  bande 
Qu'Estiemie,  ce  plaisant  mignon, 
De  la  danse  du  Gompaignon, 
Que  pour  vous  il  a  compassée, 
M'a  ja  faict  maistresse  passée, 
De  fine  force,  par  mon  ame. 
De  me  dire  :  «  Tournez,  ma  dame.  » 
Sitost  qu'ensemble  nous  serons, 
Si  Dieu  plaist,  nous  la  danserons. 

Ce  temps  pendant,  soit  loing,  soit  près 
Croyez  que  je  suis  faicte  exprès 
Pour  vous  porter  obéissance 
Qui  prendra  tousjours  accroissance 
A  mesure  que  je  croistray  : 
Et  sur  cela  fin  je  mettray 
A  l'escript  de  peu  de  value 
Par  qui  humblement  vous  salue 
Celle  qui  est  vostre  sans  cesse, 
Jane,  de  Navarre  princesse» 

XXXVII 
AU  GENERAL   PREVOST 

Je  Tay  receu,  ton  gracieux  envoy, 
Trèscher  seigneur,  te  promettant  en  tby 
D'homme  non  fainct  que  leu  et  regardé 
L'ay  plusieurs  foys,  et  si  sera  gardé, 
Tout  mon  vivant,  parmy  toutes  les  choses 
Que  j'ay  au  cueur  par  souvenir  encloses, 
Que  je  crains  perdre,  et  dont  j'ay  cure  et  soing. 

Ce  tien  escript,  certes,  sera  tesmoing 
A  tousjours  mais  de  l'amytié  ouverte 
Laquelle  m'as  de  si  bon  cueur  offerte 
Que  la  reçoy  :  et  par  ceste  présente, 
De  mesme  cueur  la  mienne  te  présente. 
Bien  il  est  vray  que  la  tienne  amy  dé 
Passe  en  pouvoir  la  mienne  de  moytié  ; 
Mais  de  retour  je  t'offre  le  service, 
Qui  ne  fauldra  de  faire  son  office 
En  et  par  tout  où  vouldras  l'employer. 

Et  sur  ce  poinct  voys  ma  lettre  ployer, 
Pour  me  remettre  aux  choses  ordonnées 
Que  pour  t'escrire  avoye  abandonnées. 

XXXVIII 
A  ALEXIS  JURE,    DE    QUIERS  EN  PIEDÂIONT 

Amy  Jure,  Durs,  ou  aigres. 

Je  te  jure  Ou  trop  meigres, 

Que  désir,  Qui  l'a  dit 

Non  loysir,  A  mesdict  : 

J'ay  d'escrire.  Toutesfoys 

Or  de  dire  Je  m'en  voys 

Que  tes  vers  Dire  en  sens 

Me  sont  verts,  Que  j'en  sens. 

Ton  vouloir 
Fa  ict  valoir 
Tes  escripts, 
Que  j'ay  pris 
En  gré  comme 
Si  docte  homme 
Chastelain, 
Ou  Alain, 
Les  eust  faicts. 

De  leurs  faicls 
Sans  reproches 
Tu  n'approches  ; 
Mais  il  fault 
Ton  deffault 
Raboter, 
Pour  ester 
Les  gros  nœudz 
Lourds  et  neufz 
Du  langage 
Tout  ramage, 
Et  que  limes. 
Quant  tu  rithmos, 
Tes  mesures 
Et  césures. 


Alors  maistre 
Pourras  estre, 
Car  ta  veine 
N'est  point  vaine  ; 
Mais  d'icelle 
Le  bon  zèle 
D'amytié 
La  moytié 
Plus  j'estime 
Que  ta  rithme, 
Qui  un  jour 
A  séjour 
Sera  faicte 
Plus  parfaicte 

Cependant, 
Attendant 
Que  te  voye, 
Je  t'envoye 
Jusque  en  France 
Asseurance 
Que  je  quiers 
Congnoissance 
D'un  de  Quiers. 


XXXIX 


A.   UNE   DAMOYSELLE    MALADE 


Ma  mignonne, 
Je  vous  donne 
Le  bonjour  ; 
Le  séjour 
C'est  prison. 
Guerison 
Recouvrez, 
Puis  ouvrez 
Vostre  porte. 
Et  qu'on  sorte 
Vistement, 
Car  Clément 


Le  vous  mande. 

Va,  friande 
De  ta  bouche, 
Qui  se  couche 
En  danger 
Pour  manger 
Confitures  ; 
Si  tu  dures 
Trop  malade, 
Couleur  fade 
Tu  prendras. 
Et  perdrai 

L'embonpoint. 
Dieu  te  doint 


Santé  bonne, 
Ma  miscnonne. 


XL 


A   DEUX     DAMOYSELLES 


SUSCRIPTION 

Sus,  lettre,  il  faut  que  tu  desloges  : 
Par  toy  saluer  je  pretens 
La  nouvelle  espousc  Bazoges, 
Aussi  Trezay,  qui  perd  son  temps. 


Mes  damoyselles 
Bonnes  et  belles, 
Je  vous  envoyé 
Mon  feu  de  joye  ; 
Si  j'avois  mieulx, 
Devant  vos  yeulx 
Il  seroit  mys. 
A  ses  amys 
Bien,  tant  soit  clier, 
Ne  fault  cacher. 

Or  est  besoing, 
Quand  on  est  loing, 
De  s'entr'escrire  ; 
Cela  faict  rire 
Et  chasse  esmoy. 

Escrivez  moy 


Donc,  je  vous  prie  ; 
Car  r enfant  crie 
Quand  on  luy  faiilt 

S'il  ne  le  vault, 
Il  le  vauldra, 
Et  ne  fauldra 
D'estre  à  jamais 
Tout  vostre  ;  mais 
Dieu  sçait  combien 
Il  vouldroit  bien 
Vous  supplier 
Ne  l'oublier. 

Ailleurs  né  là 
Rien  que  cela 
Il  ne  demande. 
Me  recommande. 


XLIï  • 

A  CEULX  QUI,  APRIîS  L'EPIGRAMME   DU  BEAU  TETÎN 

EN   FEIRENT   d'aUTRES 

(1533) 

Nobles  espritz  de  France  poétiques, 
Nouvcaulx  Phebus  surpassans  les  antiques, 
Grâces  vous  rends  dont  avez  imité. 

Non  un  tetm  beau  par  extrémité, 
Mais  un  blason  que  je  feis  de  bon  zelle 
Sur  le  tetin  d'une  humble  damoyselle. 

En  me  suyvant  vous  avez  blasonné 
Dont  haultement  je  me  sens  guerdonné, 
L'un,  de  sa  part,  la  chevelure  blonde  ; 
L'autre  le  cueur,  l'autre  la  cuisse  ronde; 
L'autre  la  main  descripte  proprement  ; 
L'autre  un  bel  œil  deschiffré  doctement  ; 
L'autre  un  esprit  cherchant  les  cieulx  ouvers  ; 
L'autre  la  bouche,  où  sont  plusieurs  beaulx  vers; 
L'autre  une  larme,  et  l'autre  a  faict  l'oreille  ; 
L'autre  un  sourcil  de  beauté  nompareille. 

C'est  tout  cela  qu'en  ay  peu  recouvrer. 
Et  si  bien  tous  y  avez  sceu  ouvrer, 
Qu'il  n'y  a  cil  qui  pour  vray  ne  deserve 
Un  prix  à  part  de  la  main  de  Minerve  : 
Mais  du  sourcil  la  beauté  bien  chantée 
A  tellement  nostre  Court  contentée, 
Qu'à  son  autheur  nostre  princesse  donne 
Pour  ceste  foys  de  laui'ier  la  couronne, 
Et  m'y  consens,  qui  point  ne  le  congnois, 
Fors  qu'on  m'a  dict  que  c'est  un  Lyonnoys. 

O  Sainct  Gelais,  créature  gentile, 
Dont  le  sçavoir,  dont  l'esprit,  dont  le  stile, 
Et  dont  le  tout  rend  la  France  honorée, 
A  quoy  tient  il  que  ta  plume  dorée 
N'a  faict  le  sien?  Ce  mauvais  vent  qui  court 
T'auroit  il  bien  poulsé  hors  de  la  Court? 
O  Roy  Françoys,  tant  qu'il  te  plaira  pers  le, 
Mais,  si  le  pers,  tu  perdras  une  perle, 
Sans  les  susdictz  blasonneurs  blasonner, 
Que  l'Orient  ne  te  sçauroit  donner. 

Or,  chers  amys,  par  manière  de  rire 
Il  m'est  venu  vouluntè  de  descrire 
A  contrepoil  un  tetin,  que  j'envoye 
Vers  vous,  affm  que  suyviez  ceste  voye. 
Je  l'eusse  painct  plus  laid  cinquante  foys. 
Si  j'eusse  peu  ;  tel  qu'il  est,  toutesfoys, 
Protester  veulx,  aflin  d'éviter  noyse. 
Que  ce  n'est  point  un  tetin  de  Françoyse, 

Et  que  voulu  n'ay  la  bride  lascher 

A  mes  propos  pour  les  dames  fascher, 

Mais  voluntiers  que  Fesprit  exercite, 

Ores  le  blanc,  ores  le  noir  recite  : 

Et  est  le  painctre  indigne  de  louenge 

Qui  ne  sçait  paindre  aussi  bien  diable  qu'ange. 

Après  la  course  il  fault  tirer  la  barre  ; 

Après  bémol  fault  chanter  en  bécarre  ; 

Là  donc,  amys  :  celles  qu'avez  louées 
Mieulx  qu'on  a  dict  de  beauté  sont  douées  ; 
Parquoy  n'entens  que  vous  vous  desdiez 
Des  beaulx  blasons  à  elles  dédiez, 
Ains  que  chascun  le  rebours  chanter  vueille. 
Pour  leur  donner  encores  plus  grand'  fueille: 
Car  vous  sçavez  qu'à  gorge  blanche  et  grasse 
Le  cordon  noir  n'a  point  maulvaise  grâce. 

Là  donc,  là  donc,  poulsez,  faictes  merveilles  : 
A  beaulx  cheveulx  et  à  belles  oreilles  ! 
Faictes  les  moy  les  plus  laidz  que  Ton  puisse  ; 
Pochez  cest  œil,  fessez  moy  ceste  cuysse  ; 
Descrivez  moy  en  style  espoventable 
Un  sourcil  gris,  une  main  détestable. 
Sus,  à  ce  cueur,  qu'il  me  sôit  pelaudé 
Mieulx  que  ne  fut  le  premier  collaudé  : 
A  ceste  larme,  et  pour  bien  estre  escripte, 
Deschifîrez  moy  celle  d'un  hipocrite. 
Quant  à  l'esprit,  paingnez  moy  une  souche, 
Et  d'un  taureau  le  mufle,  pour  la  bouche  ; 
Brief,  faictes  les  si  horribles  à  veoir. 
Que  le  grand  diable  en  puisse  horreur  avoir. 

Mais,  je  vous  pry,  que  chascun  blasonneur 
Vueille  garder  en  ses  escriptz  honneur  ;  * 
Arrière  motz  qui  sonnent  sallement. 
Parlons  aussi  des  membres  seulement 
Que  l'on  peult  veoir  sans  honte  descouvers, 
Et. des  honteux  ne  souillons  point  noz  vers: 
Car  quel  besoing  est  il  mettre  en  lumière 
Ce  qu'est  nature  à  cacher  coustumiere  ? 

Ainsi  ferez  pour  à  tous  agréer. 
Et  pour  le  Roy  mesmement  recréer, 
Au  seing  qu'il  a  de  guerre  ja  tyssue, 

Dont  Dieu  luy  doint  victorieuse  j'ssue. 
Et  pour  le  prix,  qui  mieulx  faire  sçaura 
De  verd  lyerre  une  couronne  aura, 
Et  un  dixain  de  Muse  Marotine, 
Qui  chantera  sa  louenGre  condigne. 

XLIl 

AU  ROY,  DU  TEMPS  DE  SON  EXIL  A  FERRARQ 
(1535) 

Je  pense  bien  que  ta  magnificence, 
Souverain  Roy,  croyra  que  mon  absence 
Vient  par  sentir  la  coulpe  qui  me  poinct 
D'aucun  mesfaict,  mais  ce  n'est  pas  le  poinct. 

Je  ne  me  sens  du  numbre  des  coulpables  ; 
Mais  je  sçais  tant  de  juges  corrumpables 
Dedans  Paris,  que,  par  pecune  prinse, 
Ou  par  amys,  ou  par  leur  enlreprinse, 
Ou  en  faveur  et  charité  piteuse 
De  quelque  belle  humble  solliciteuse, 
Hz  saulveront  la  vie  orde  et  immunde 
Du  plusmeâchant  et  criminel  du  monde; 
Et  au  rebours,  par  faulte  de  pecune, 
Ou  de  support,  ou  par  quelque  rancune, 
Aux  innocentz  ilz  sont  tant  inhumains. 
Que  content  suis  ne  tomber  on  leurs  mains. 
Non  pas  que  tous  je  les  mette  en  un  compte; 
Mais  la  grand'  part  la  meilleure  surmonte, 
Et  tel  mérite  y  estre  authorisé 
Dont  le  conseil  n'est  ouy  ne  prisé. 

Suyvant  propos,  trop  me  sont  ennemys 
Pour  leur  Enfer,  que  par  escript  j'ay  mis. 
Où  quelque  peu  de  leurs  tours  je  descœuvre. 
Là  me  veult  on  grand  mal  pour  petit  œuvre, 
Mais  je  leur  suis  encor  plus  odieux 
Dont  je  l'osay  lire  devant  les  yeulx 
Tant  clair  voyants  de  ta  Majesté  liaulte, 
Qui  a  pouvoir  de  reformer  leur  faulte. 

Bref,  par  effect,  voire  par  foys  diverses, 

Ont  declairé  leurs  voluntez  perverses 
Encontre  moy  :  mesmes  un  jour  ilz  vindrent 
A  moy  malade,  et  prisonnier  me  tindrent, 
Faisant  arrest  sus  un  homme  arresté 
Au  lict  de  mort,  et  m'eussent  pis  traicté, 
Si  ce  ne  fust  ta  grand'  bonté,  qui  à  ce 
Donna  bon  ordre  avant  que  t'en  priasse, 
Leur  commandant  de  laisser  choses  telles, 
Dont  je  te  rends  grâces  trèsimmortelles. 

Autant  comme  eulx,  sans  cause  qui  soit  bonne^ 
Me  veult  de  mal  l'ignorante  Sorbonne  : 
Bien  ignorante  elle  est  d'estre  ennemye 
De  la  trilingue  et  noble  académie 
Qu'as  érigée.  Il  est  tout  manifeste, 
Que  là  dedans  contre  ton  vueil  céleste 
Est  deffendu  qu'on  ne  voyse  allegant 
Hebrieu  ny  Grec,  ny  Latin  élégant, 
Disant  que  c'est  langage  d'heretiques. 
O  povres  gens,  de  sçavoir  tous  éthiques, 
Bien  faictes  vray  ce  proverbe  courant  : 
«  Science  n'a  hayneux  que  l'ignorant.  » 

Certes,  ô  Roy,  si  le  profond  des  cueurs 
On  veult  sonder  de  ces  sorboniqueurs. 
Trouvé  sera  que  de  toy  ilz  se  dénient. 
Gomment,  douloir  I  Mais  que  grand  mal  te  veulent 
Dont  tu  as  faict  les  lettres  et  les  arts 
Plus  reluysans  que  du  temps  des  Césars  ; 
Car  leurs  abus  veoit  on  en  façon  telle. 
C'est  toy  qui  as  allumé  la  chandelle 
Par  qui  maint  œil  voit  mainte  vérité 
Qui  soubz  espesse  et  noire  obscurité 
A  faict  tant  d'ans  icy  bas  demourance  ; 
Et  qu'est  il  rien  plus  obscur  qu'ignorance? 

Eulx  et  leur  court,  en  absence  et  en  face, 
Par  plusieurs  foys  m'ont  usé  de  menace, 
Dont  la  plus  douce  estoit  en  criminel 
M'executer.  Que  pleust  à  l'Eternel, 
Pour  le  grand  bien  du  peuple  désolé, 
Que  leur  désir  de  mon  sang  fust  saoulé, 
Et  tant  d'abuz  dont  ilz  se  sont  munis 
Fussent  à  clair  descouvers  et  punis  I 

0  quatre  foys  et  cinq  fois  bien  heureuse 
La  mort,  tant  soit  cruelle  et  rigoureuse, 
Qui  feroit  seule  un  million  de  vies 
Soubz  telz  abus  n'estre  plus  asservies  ! 

Or  à  ce  coup  il  est  bien  évident 
Que  dessus  moy  ont  une  vieille  dent, 
Quand,  ne  povans  crime  sur  moy  prouver, 
Ont  trèsbien  quis,  et  trèsbien  sceu  Irjuver, 
Pour  me  fascher,  briefve  expédition, 
En  te  donnant  maulvaise  impression 
De  moy,  ton  serf,  pour  après  à  leur  ayse 
Mieulx  mettre  à  fin  leur  volunté  maulvaise  ; 
Et  pour  ce  faire  ilz  n'ont  certes  heu  honte 
Faire  courir  de  moy  vers  toy  maint  compte, 
Avecques  bruict  plein  de  propos  menteurs, 
Desquelz  ilz  sont  les  premiers  inventeurs. 
De  Lutheriste  ilz  m'ont  donné  le  nom. 
Qu'à  droict  ce  soit,  je  leur  responds  que  non. 
Luther  pour  moy  des  cieulx  n'est  descendu, 
Luther  en  croix  n'a  point  esté  pendu 
Pour  mes  péchez  ;  et,  tout  bien  advisé, 
J^  nom  de  luy  ne  suis  point  baptizé  : 
TBaptizé  suis  au  nom  qui  tant  bien  sonne 
Qu'au  son  de  luy  le  Père  éternel  donne 
Ce  que  l'on  quiert  :  le  seul  nom  soubs  les  cieulx 
En  et  par  qui  ce  monde  vicieux 
Peult  estre  sauf;  le  nom  tant  fort  puissant 
Qu'il  a  rendu  tout  genouil  flescliissant, 
Soit  infernal,  soit  céleste  ou  humain  ; 
Le  nom  par  qui  du  seigneur  Dieu  la  main 
M'a  préservé  de  ces  grans  loups  rabis, 
Qui  m'espioient  dessoubs  peaulx  de  brebi^*,  - 

0  seigneur  Dieu,  permectez  moy  de  croire 
Que  réservé  m'avez  à  vostre  gloire. 
Serpens  tortus  et  monstres  contrefaicts. 
Certes,  sont  bien  à  vostre  gloire  faits. 
Puis  que  n'avez  voulu  donc  condescendre 
Que  ma  chair  vile  ayt  esté  mise  en  cendre, 
Faictes  au  moins,  tant  que  seray  vivant. 
Que  vostre  honneur  soit  ma  plume  escrivant  ; 
Et  si  ce  corps  avez  prédestiné 

A  estre  un  jour  par  flamme  terminé, 
Que  ce  ne  soit  au  moins  pour  cause  folle, 
Ainçoys  pour  vous  et  pour  vostre  parolle  ; 
Et  vous  supply,  père,  que  le  tourment 
Ne  luy  soit  pas  donné  si  véhément 
Que  Tame  vienne  à  mettre  en  oubliance 
Vous,  en  qui  seul  gist  toute  sa  fiance  ; 
Si  que  je  puisse  avant  que  d'assoupir 
Vous  invocquer  jusque  au  dernier  souspir. 

Que  dy  je?  Où  suis  je?  0  noble  roy  Françovs, 
Pardonne  moy,  car  ailleurs  je  pensois. 

Pour  revenir  doncques  à  mon  propos, 
Rhadamanthus  avecques  ses  suppostz 
Dedans  Paris,  combien  que  fasse  à  Bloys, 
Encontre  moy  faict  ses  premiers  exploicts 
En  saysissant  de  ses  mains  violentes 
Toutes  mes  grans  richesses  excellentes 
Et  beaulx  trésors  d'avarice  délivres, 
C'est  asçavoir,  mes  papiers  et  mes  livres 
Et  mes  labeurs.  0  juge  sacrilège, 
Qui  t'a  donné  ne  loy  ne  privilège 
D'aller  toucher  et  faire  tes  massacres 
Au  cabinet  des  sainctes  Aluses  sacres? 
Bien  est  il  vray  que  livres  de  deffense 
On  y  trouva  :  mais  cela  n'est  offense 
A  un  poète,  à  qui  on  doit  lascher 
La  bride  longue,  et  rien  ne  luy  cacher, 
Soit  d'art  magicq',  necromance  ou  caballe  ; 
Et  n'est  doctrine  escripte  ne  verballe 
Qu'un  vray  poète  au  chef  ne  dcust  avoir; 
Pour  faire  bien  d'escrire  son  devoir. 

Sçavoir  le  mal  est  souvent  prouffitable,  • 
Mais  en  user  est  tousjours  evitable. 
Et  d'autre  part,  que  me  nuist  de  tout  lire  ? 
Le  grand  donneur  m'a  donné  sens  d'eslire 
En  ces  livretz  tout  cela  qui  accorde 
Aux  sainctz  escriptz  de  grâce  et  de  concorde. 
Et  de  jecter  tout  cela  qui  diffère 
du  sacré  sens,  quand  près  on  le  confère; 
CarTEscripture  est  la  touche  où  l'on  treuve 
Le  plus  hault  or.  Et  qui  veult  faire  espreuve 


loi»  EPISTRES 

D'or  quel  qu'il  soit,  il  le  convient  toucher 
A  caste  pierre,  et  bien  près  l'approcher 
De  l'or  exquis,  qui  tant  se  faict  paroistre, 
Que,  bas  ou  hault,  tout  autre  faict  congnoistre. 

Le  juge  donc  affecté  se  monstra 
En  mon  endroict,  quand  des  premiers  oultra 
Moy  qui  estois  absent  et  loing  des  villes 
Où  certains  folz  feirent  choses  trop  viles 
Et  de  scandale,  hélas  1  au  grand  ennuy, 
Au  détriment  et  à  la  mort  d'autruy. 
Ce  que  sçachant,  pour  me  justifier, 
A  ta  bonté  je  m'osay  tant  fier 
Que  hors  de  Bloys  party  pour  à  toy,  Syre, 
Me  présenter.  Mais  quelc'un  me  vint  dire  : 
«  Si  tu  y  vas,  amy,  tu  n'es  pas  sage  ; 
Car  tu  pourrois  avoir  maulvais  visage 
De  ton  seigneur.  »  Lors,  comme  le  nocher 
Qui  pour  fuyr  le  péril  d'un  rocher 
En  pleine  mer  se  destourne  tout  court, 
Ainsi,  pour  vray,  m'escartay  de  la  Court, 
Craignant  trouver  le  péril  de  durté 
Où  je  n'euz  onc  fors  doulceur  et  seurté: 

Puis  je  sçavois,  sans  que  de  faict  Fapprinse, 
Qu'à  un  subject  Fœil  obscur  de  son  prince 
Est  bien  la  chose  en  la  terre  habitable 
La  plus  à  craindre  et  la  moins  souhaitable. 

Si  m'en  allay,  évitant  ce  danger, 
Non  en  pays,  non  à  prince  estranger, 
Non  point  usant  de  fugitif  destour. 
Mais  pour  servir  l'autre  Roy  à  mon  tour. 
Mon  second  maistre,  et  ta  sœur  son  espouse, 
'  A  qui  je  fuz,  des  ans  a  quatre  et  douze, 
De  ta  main  noble  heureusement  donné. 
•     Puis  tost  après,  royal  chef  couronné, 
Sçachant  plusieurs  de  vie  trop  meilleure 
Que  je  ne  suis  estre  bruslez  à  l'heure 
Si  durement  que  mainte  nation 
En  est  tombée  en  admiration, 
J'abandonnay,  ^ans  avoir  commis  crime. 
L'ingrate  France,  ingrate,  ingratissime 
A  son  poète,  et  en  la  délaissant, 

Fort  grand  regret  ne  vint  mon  cueur  blessant. 
Tu  ments,  Marot  :  grand  regret  tu  sentis, 
Quand  tu  pensas  à  tes  enfans  petis. 

En  fin  passay  les  grans  froides  montaîgnes, 
Et  vins  entrer  aux  Lombardes  campaignes  : 
Puis  en  l'Itale,  où  Dieu  qui  me  guydoit 
Dressa  mes  pas  au  lieu  où  residoit 
De  ton  clair  sang  une  princesse  humaine, 
Ta  belle  sœur  et  cousine  germaine. 
Fille  du  roy  tant  crainct  et  renommé, 
Père  du  peuple  aux  chroniques  nommé. 

En  sa  duché  de  Ferrare  venu, 
M'a  retiré  de  grâce,  et  retenu. 
Pource  que  bien  luy  plaist  mon  escriplure, 
Et  pour  autant  que  suis  ta  nourriture. 

Pourquoy,  ô  Syre,  estant  avecques  elle, 
Conclure  puis  d'un  franc  cueur  et  vray  zelle 
Qu'à  moy  ton  serf  ne  peult  estre  donné 
Reproche  aucun  que  t'aye  abandonné, 
En  protestant,  si  je  perds  ton  service, 
Qu'il  vient  plus  tost  de  malheur  que  de  vice. 

XLIII 

A   MONSEIGNEUR  LE   DAUI.PHIN,   DU   TEMPS 
DE   SON   DIGT   EXIL 

En  mon  vivant,  n'après  ma  mort  avec, 
Prince  royal,  je  ne  tournay  le  bec 
Pour  vous  prier  :  or  devinez  qui  est  ce 
Qui  maintenant  en  prend  la  hardiesse? 
Marot  banny  :  Marot  mis  en  requoy.  * 

C'est  luy  sans  autre  ;  et  sçavez  vous  pourquoy 
Ce  qu'il  demande  il  a  voulu  escrire? 
C'est  pour  autant  qu'il  ne  l'ose  aller  dire. 
Yoyla  le  poinct,  il  ne  fault  pas  mentir, 
Que  l'air  de  France  il  n'ose  aller  sentir: 
Mais  s'il  avoit  sa  demande  impetrée 
Jambes  ne  teste  il  n'a  si  empestrée 
Qu'il  n'y  voilât.  En  vous  parlant  ainsi. 

Plusieurs  diront  que  je  m'ennuye  icy. 

Et  pensera  quelque  caffart  pelle 

Que  je  demande  à  estre  rappelle  ; 

Mais  (Monseigneur)  ce  que  demander  j'ose 

De  quatre  pars  n'est  pas  si  grande  chose. 

Ce  que  je  quiers  et  que  de  vous  espère, 

C'est  qu'il  vous  plaise  au  Roy  vostre  cher  père 

Parler  pour  moy,  si  bien  qu'il  soit  induict 

A  me  donner  le  petit  saufconduict 

De  demy  an,  que  la  bride  me  lasche, 

Ou  de  six  moys,  si  demy  an  luy  fasche  ; 

Non  pour  aller  visiter  mes  chasteaulx, 

Mais  bien  pour  veoir  mes  petits  Marotteaux, 

Et  donner  ordre  à  un  fais  qui  me  poyse  ; 

Aussi  affm  que  dire  adieu  je  voyse 

A  mes  amys  et  compaignons  vieux  : 

Car  vous  sçavez,  si  fais  je  encores  mieulx, 

Que  la  poursuyte  et  fureur  de  l'afTaire 

Ne  me  donna  jamais  temps  de  ce  faire. 

Aussi  affm  qu'encor  un  coup  j'accolle 

La  court  du  Roy,  ma  maistresse  d'escolle. 

Si  je  voy  là,  mille  bonnetz  estez, 

Mille  bons  jours  viendront  de  tous  costez; 

Tant  de  Dieu  gards,  tant  qui  m'embrasseront, 

Tant  de  salutz  qui  d'or  point  ne  seront. 

Puis  ce  dira  quelque  langue  friande: 

«  Et  puis,  Marot,  est  ce  une  grand'  viande, 

Qu'estre  de  France  estrangé  et  banny? 

—  Par  Dieu,  Monsieur,  ce  diray  je,  nenny.  » 

Lors  que  de  chère  et  grandes  accolées 

Prendray  les  bons,  laisseray  les  voilées. 

«Adieu,  Messieurs. — Adieu  donc,  mon  mignon.  » 

Et  cela  faict,  verrez  le  compaignon 

Test  desloger  :  car  mon  terme  sailly, 

Je  ne  craindrois  sinon  d'estre  assailly 

Et  empaulmé.  Mais  si  le  Roy  vouloit 

Me  retirer,  ainsi  comme  il  souloit. 

Je  ne  dy  pas  qu'en  gré  je  ne  le  prinsse, 

Car  un  vassal  est  subject  à  son  prince. 

Il  le  feroit  s'il  sçavoit  bien  comment 

Depuis  un  peu  je  parle  sobrement  : 

Car  ces  Lombars  avec  qui  je  chemine 
M'ont  fort  appris  à  faire  bonne  mine  ; 
A  un  mot  seul  de  Dieu  ne  deviser, 
A  parler  peu,  et  à  poltronniser. 
Dessus  un  mot  une  heure  je  m'arreste. 
L'on  parle  à  moy  :  je  responds  de  la  teste. 
Mais,  je  vous  pry,  mon  saufconduict  ayons. 
Et  de  cela  plus  ne  nous  esmayons  ; 
Assez  avons  espace  d'en  parler 
Si  une  foys  vers  vous  je  puis  aller. 

Conclusion,  royalle  geniture, 
Ce  que  je  quiers  n'est  rien  qu'une  escripture 
Que  chascun  jour  on  baille  aux  ennemys  ; 
On  le  peult  bien  octroyer  aux  amys. 
Et  ne  fault  ja  qu'on  ferme  la  campaigne 
Plus  tost  à  moy  qu'à  quelque  Jean  d'Espaigne  ; 
Car,  quoy  que  né  de  Paris  je  ne  sois, 
Point  je  ne  laisse  à  estre  bon  Françoys  ; 
Et  si  de  moy  comme  espère  l'on  pense, 
J'ay  entreprins,  pour  faire  recompense. 
Un  œuvre  exquis,  si  ma  Muse  s'enflamme, 
Qui  maulgré  temps,  maulgré  fer,  maulgré  flamme 
Et  maulgré  mort,  fera  vivre  sans  fin, 
Le  roy  Françoys  et  son  noble  Daulphin. 

XLIV 

DU   COQ  A  l'aSNE.    A  LYON   JAMET 
(1535) 

Puis  que  respondre  ne  me  veulx  , 
Je  ne  te  prendray  aux  cheveulx, 
Lyon  :  mais,  sans  plus  te  semondre, 
Moymesme  je  me  veulx  respondre, 
Et  seray  le  prebstre  Martin. 

Ce  Grec,  cest  Hébreu,  ce  Latin, 
Ont  descouvert  le  pot  aux  roses  : 
Mon  Dieu,  que  nous  verrons  de  choses, 
Si  nous  vivons  l'aage  d'un  veau  ! 

Et  puis,  que  dict  on  de  nouveau  ? 

Quand  part  le  Roy  ?  aurons  nous  guerre  ? 

0  la  belle  pièce  de  terre  1 

Il  la  fault  joindre  avec  la  mienne. 

Mais  pourtant  la  Bohémienne 

Porte  toujours  un  cliapperon. 

Ne  donnez  jamais  l'espèron 
A  cheval  qui  voluntiers  trotte. 
D'où  vient  cela  que  je  me  frotte 
Aux  coursiers,  et  suis  toujours  rat? 

Hz  escument  comme  un  verrat 
En  pleine  chaire,  ces  cagots, 
Et  ne  preschent  que  des  fagotz 
Contre  ces  povrcs  hérétiques. 

Non  pas  que  j'oste  les  practiques 
Des  vieilles  qui  ont  si  bon  cueur  : 
Car,  comme  dit  le  grand  mocqueur, 
Elles  tiennent  bien  leur  partie. 

C'est  une  dure  départie, 
D'une  teste  et  d'un  eschafault. 
Et  grand'  pitié  quand  beauté  fault 
A  cul  de  bonne  vouluntô. 

Puis  vous  sçavez,  I^ater  sancte, 
Que  vostre  grand  povoir  s'efface  : 
Mais  que  voulez  vous  que  j'y  face  ? 
Mes  financiers  sont  tous  péris, 
Et  n'est  bourreau  que  de  Paris, 
Ny  long  procès  que  dudict  lieu. 

Si  ne  feis  je  jamais  l'Adieu 
Qui  parle  de  la  Pautlionnière. 
Vray  est  qu'elle  fut  buyssonniere, 
L'escolle  de  ceulx  de  Pavie. 
Fy  de  l'honneur,  vive  la  vie, 
Vive  l'amour,  vivent  les  dames  I 

Toutesfoys,  Lyon,  si  les  âmes 
Ne  s'en  vont  plus  en  Purgatoire, 
On  ne  me  sçauroit  faire  acroire 
Que  le  pape  y  gaigne  beaucoup. 

A  la  campaigne,  acoup,  acoup, 
Hau,  capitaine  Pinsemaille  I 
Le  Roy  n'entend  point  que  merdaille 
Tienne  ie  ranc  des  vieilz  routiers. 

Et  puis  dictes  que  les  monstiers 
Ne  servent  point  aux  amoureux  I 
Bonne  macquerelle  pour  eulx 
Est  umbre  de  devocion. 

C'est  une  bonne  caution 
Que  Monsieur  de  la  Moriniere  ; 
En  ce  temps  là  vint  la  manière. 
De  se  paindre  avecques  des  fars. 

Syre,  ce  disent  ces  caphars, 
Si  vous  ne  bruslez  ces  mastins, 
Vous  serez  un  de  ces  matins 
Sans  tribut,  taille  ne  truage. 

Qui  diable  feit  le  Coqîlage 
Des  Parisiens  l'autre  esté  ? 
Pour  le  moins,  si  j'y  eusse  esté, 
On  eust  dict  que  c'eust  esté  moy. 

Touche  là  :  je  suis  en  esmoy 
Des  froidz  amys  que  j'ay  en  France; 
Mais  je  trouve  que  c'est  outrance 
Que  l'un  a  trop  et  l'autre  rien. 

Est  il  vray  que  ce  vieil  marrien 
Marche  encores  dessus  espines, 
Et  que  les  jeunes  tant  pouppines 
Vendent  leur  chair  cher  comme  cresmc? 

S'il  est  vray,  adieu  le  caresme 
Au  concile  qui  se  fera; 
Mais  Romme  tandis  bouffera 
Des  chevreaulx  à  la  chardonnette. 

Attache  moy  une  sonnette 
Sur  le  front  d'un  moyne  crotté, 
Une  oreille  à  chaque  costé  . 

Du  capuchon  de  sa  caboche  : 
Voyla  un  sot  de  la  Bazoche 
Aussi  bien  painct  qu'il  est  possible. 
De  sorte  qu'on  feroit  un  crible 
De  tous  les  trous  qui  s'abandonnent 
A.  ceulx  qui  les  richesses  donnent. 

J'ay  flux,  contre  flux,  carte  amont. 
Dieu  pardoint  au  povre  Vermont; 
Il  chantoit  bien  la  basse  contre, 
ïlt  les  marys  la  malencontre. 

Quand  les  femmes  font  le  dessus. 

Asçavoir  mon,  si  les  bossus 
Seront  tous  droicts  en  l'autre  monde? 
Je  le  dy  pource  qu'on  se  fonde 
Trop  sus  Venus  et  sus  les  vins, 
Parquoy  je  ne  veulx  qu'aux  devins 
Personne  sa  fiance  mette. 

Or  ça,  le  livre  de  Flammette, 
Formosîtm  pastor,  Gelestine , 
Tout  cela  est  bonne  doctrine, 
Et  n'y  a  rien  de  deflendu. 

Icy  gerra,  s'il  n'est  pendu, 
Ou  si  en  la  mer  il  ne  tombe, 
Monsieur  qui  a  dressé  sa  tumbe 
Avant  que  d'esire  trépassé. 

Fault  il  pour  un  verre  cassé 
Perdre  pour  vingt  ans  de  service? 
Non,  Monsieur,  non,  ce  n'est  pas  vice 
Que  simple  fornication; 
J'en  feray  la  probation 
Par  une  cotte  violette 
Que  donna  la  teste  follette, 
Autrement  le  dieu  des  procès. 
Au  moyen  de  quoy  trop  d'excès 
Sont  engendrez  de  tant  de  festes. 

En  effect,  c'estoient  de  grans  bestcs 
Que  les  regens  du  temps  jadis  : 
Jamais  je  n'entre  en  paradis 
S'ilz  ne  m'ont  perdu  ma  jeunesse. 

Mais  comment  se  porte  Tasnesse 
Que  tu  sçais,  de  Jérusalem? 
S'elle  veult  mordre,  garde  l'en; 
Elle  parle  comme  de  cyre. 
Vous  dictes  vray  de  cela,  Syre  : 
Une  estrille,  une  faulx,  un  veau, 
C'est  à  dire  estrille  Fauveau, 
En  bon  rébus  de  Picardie. 

Lyon,  veulx  tu  que  je  te  die? 
Je  me  trouve  dispost  des  lèvres  ; 
Et  d'autres  bestes  que  les  chèvres 
Portent  barbe  grise  au  menton. 

Je  ne  dy  pas  que  Melanchthon 
Ne  declaire  au  roy  son  advis; 
Mais  de  disputer  vis  à  vis, 
Nos  maistres  n'y  veulent  entendre, 
Combien  que  la  jeunesse  tendre 
Soit  par  tout  assez  mal  apprinse. 

Tu  ne  sçais  pas?  Thunis  est  prinse, 
Triboulet  a  frères  et  sœurs, 
Les  Angloys  s'en  vont  bons  danseurs, 
Les  AUemans  tiennent  mesure. 

On  ne  preste  plus  à  usure, 
Mais  tant  qu'on  veult  à  interest. 

A  propos  de  Perceforest, 
Lit  on  plus  Artus  et  Gauvain  ? 
Il  a  prins  l'Evangile  en  vain, 
Le  punais,  et  s'en  est  faict  riche; 
Et  puis  s'efforce  mettre  en  friche 
La  vigne  et  ses  petis  bourgeons. 

Tout  beau!  je  vous  pry,  ne  bougeons  : 
Vous  dictes  que  ce  fut  jeudy. 
Non  fais,  non,  voycy  que  je  dy  : 
Je  dy  qu'il  n'est  point  question 
De  dire  j'allion,  ne  j'estion, 
Ny  se  renda,  ny  je  frappy  : 
Tesmoing  le  comte  de  Garpy, 
Qui  se  feit  moyne  après  sa  mort. 

Laisse  moy  là,  qui  rit  et  mord, 
Et  demande  au  petit  Roger 
Si  ceulx  que  l'on  feit  desloger 
Hors  des  villes  cryoient  Campos. 

Vrayement,  puis  qu'il  vient  à  propos, 
Je  vous  en  veulx  faire  le  compte.         * 
Elles  n'osent  dire  viconte. 
Vigueur,  vicourt  ni  vilevé  : 
Leur  petit  bec  seroit  grevé. 
En  danger  d'estre  trop  fendues. 

On  dict  que  les  nonnains  rendues 
Donnent  genlilment  la  verolle. 
D'estre  bruslé  pour  la  parole. 
Je  te  pry,  ne  soys  point  couart  ; 
Mais  pour  la  foy  de  BiUouart 

Laisse  mourir  ces  sorbonistes. 
Raison  :  La  glose  des  légistes 
Lourdement  gaste  ce  beau  texte. 

Pour  ceste  cause  je  proteste 
Que  l'Antéchrist  succumbera  ; 
Au  moins  que  de  bref  tombera 
Sur  Babylonne  quelque  orage. 

Marguerite  de  franc  courage 
N'a  plus  ses  beaulx  yeulx  esblouys. 
Dieu  gard  la  fille  au  roy  Loys, 
Qui  me  reçoit  quand  on  me  chasse. 

Voulez  vous  préférer  la  chasse 
Au  vol  du  milan  suspendu  'i 
Si  Dieu  ne  l'avoit  deffendu, 
Efje  fusse  en  mon  advertin, 
Je  donrois  quinze  à  l'Aretin, 
Et  si  gaignerois  la  partie. 
La  court  en  sera  advertie, 
D'un  tas  de  gros  asnes,  ou  yvres, 
Qui  font  imprimer  leurs  sots  livres 
Pour  acquérir  bruit  d'estre  veaulx. 
A  Fleury  sont  les  bons  naveaulx. 
Les  richesses  en  ces  prelatz. 

Et  puis  c'est  tout,  je  suis  tant  las, 
Que  quatorze  archiers  de  la  garde 
Me  battroient  à  la  halebarde. 
Quant  au  Palays,  tousjours  il  grippe,/ 
Adieu  vous  dy,  comme  une  trippe. 

XLV 

LYON   JAMET      A  MAROT 

SUSCRIPTION 

Va,  lettre,  va,  va  feu  à  l'adventure 
Droict  à  Clément,  et  s'il  ea  fait  lecture 
Recorde  toy  de  luy  faire  semonse 
Joyeusement  de  te  donner  réponse. 

Mais  voirement,  amy  Clément, 
Tout  clairement  dy  moy  comment 

Tant  et  pourquoy  tu  te  tiens  quoy 
D'escrire  à  moy,  qui  suis  à  toy? 
T'ay  je  laissé  par  le  passé  ? 
T'ay  je  offensé  ou  courroussé? 
Ay  je  à  ton  dict  et  intendict 
En  taictou  dict  rien  contredict? 
Ay  je  à  ton  nom  donné  renom 
Autre  que  bon?  Tu  sçais  que  non, 
Ny  ne  vouldrois  et  ne  sçauroys, 
Tant  sont  tes  droicts  justes  et  drpicts. 

Devant  les  yeux  de  tous  les  Dieux 
Et  demy  Dieux,  jeunes  et  vieulx, 
J'atteste  et  jure  et  en  rejure 
Qu'aucune  injure  ou  malle  augure, 
Nul  laps  de  temps  ne  lieux  distans, 
Escripts  lactens  ne  vieulx  Satans, 
N'ont  peu  avoir  force  et  povoir 
De  concevoir,  c'est  assavoir, 
Un  seul  congé  qu'aye  songé 
En  son  plongé  d'avoir  changé, 
Ne  rien  esté  de  mon  costé 
En  loyauté  et  feauté 
De  nostre  amour,  pas  un  seul  tour, 
Depuis  le  jour  de  ton  retour; 
Mais  tant  s'en  fault  qu'un  tel  deffault 
En  froit  ou  cliault  ayt  faict  le  sault 
En  mon  pourpris,  que  n'ays  repris 
Qui  ne  t'a  pris  pour  un  grand  pris. 

Or  donc,  amy  de  ton  amy, 
Qui  ennemy  n'a  un  demy 
Que  veux  tu  dire?  Est  ce  pour  rire 
Que  de  prescrire  et  interdire  ♦ 

Une  amour  vieille  ?  0  grand  merveille  1 
Quand  je  sommeille  elle  m'esveille 
Et  dys  ainsi  :  «  Dieul  qu'est  ce  cy? 
Cest  homme  icy  est  il  transy? 
Ses  bons  esprits,  ses  beaux  escripts, 
De  si  haut  prix,  sont  ilz  prescripts? 
Son  cueur  humain  tant  pur  et  plain 
De  bon  levain,  changé  de  main 
Auroit  il  bien,  pour  quelque  bien 

Qu'il  se  veoit  sien?  Je  n'en  croy  rien, 
Car  les  effects  de  ses  beaiilx  faicls 
N'ont  esté  faicts  si  contrefaicts. 
Et  quant  et  quant,  il  m'ayme  tant 
Que  luy  estant  bien  mal  contant 
Il  ne  sçauroit  quant  il  vouldroit, 
Or  qu'il  eust  droict  en  mon  endroict, 
Sans  ressentir  ne  consentir. 
Sans  en  mentir  à  moy  martyr  ; 
Car  sçËiit  il  pas  que  tous  noz  pas 
Et  tous  noz  cas  sont  par  compas 
Comptez,  nombrez  et  dénombrez, 
Puis  obombrez  et  adombrez? 
Si  faict,  si  faict.  Bien  il  le  sçait 
Le  tout  parfaict  bien  luy  a  faict 
Veoir  et  comprendre  et  tant  apprendre 
Qu'il  en  peut  vendre  et  en  espendre  ; 
Et  davantage,  il  est  de  Taage 
Et  du  pelage  où  l'homme  est  sage 
Ou  jamais  non.  Et  puis  son  nom 
D'estre  tout  bon  a  le  renom.  » 

Or  donc,  Clément,  tout  clerement, 
Bien  seurement  et  promptement, 
Escripts  pourquoy  tu  te  tiens  coy 
De  tenir  loy  au  second  toy, 
Qui  est  icy  sans  grand  soucy, 
La  Dieu  mercy  et  toy  aussi. 

C'est  à  Ferrare,  au  huictiesme  an 
De  la  sienne  proscription  ; 
Mais  à  la  tienne  intention 
Que  ce  soit  le  dernier.  Amen. 

XLVI 

ADIEU  AUX  DAMES  DE  LA  COURT 

AU  MOIS  d'octobre  1537 

Adieu  la  Court,  adieu  les  dames, 
Adieu  les  filles  et  les  femmes , 
Adieu  vous  dy  pour  quelque  temps, 
Adieu  voz  plaisans  passetemps  ; 


EPISTHBS  20d 

Adieu  le  bal,  adieu  la  dance, 
Adieu  mesure,  adieu  cadence, 
Tabourins,  haulboys,  violons, 
Puis  qu'à  la  guerre  nous  allons. 

Adieu  donc  les  belles,  adieu, 
Adieu  Gupido  vostre  Dieu, 
Adieu  ses  flèches  et  flambeaux. 
Adieu  vos  serviteurs  tant  beaulx, 
Tant  polliz  et  tant  dam  ère tz  : 
0  comment  vous  les  traicterez, 
Geulx  qui  vous  servent  à  ceste  heure  I 

Or  adieu  quiconque  demeure, 
Adieu  laquais,  et  le  vallet. 
Adieu  la  torche  et  le  mulet. 
Adieu  monsieur  qui  se  retire 
Navré  de  l'amoureux  martyre, 
Qui  la  nuict  sans  dormir  sera, 
Mais  en  ses  amours  pensera. 

Adieu  le  bonjour  du  matin, 
Et  le  blanc  et  le  dur  tetin 
De  la  belle  qui  n'est  pas  preste  ; 
Adieu  une  autre  qui  s'enqueste 
S'il  est  jour  ou  non  là  dedans. 
Adieu  les  signes  evidens 
Que  l'un  est  trop  mieulx  retenu 
Que  l'autre  n'est  le  bien  venu. 

Adieu  qui  n'est  aymé  de  nulle. 
Et  ne  sert  que  tenir  la  mule. 
Adieu  festes,  adieu  banquetz, 
Adieu  devises  et  caquetz, 
Où  plus  y  a  de  beau  langage 
Que  de  serviette  d'ouvrage. 
Et  moins  vraye  afl'ection,  • 

Que  de  dissimulation. 

Adieu  les  regardz  gracieux. 
Messagers  des  cueurs  soucieux; 
Adieu  les  profondes  pensées, 
Satisfaictes  ou  ofl'ensées: 
Adieu  les  armonieux  sons 
De  roudeaulx,  dizains  et  chansons  ; 
Adieu,  piteux  depa/'tement, 

Adieu  regretz,  adieu  tourment, 
Adieu  la  lettre,  adieu  le  page» 
Adieu  la  court  et  l'équipage, 
Adieu  Tamytié  si  loyalle, 
Qu'on  la  pourroit  dire  royalle, 
Estant  gardée  en  ferme  foy 
Par  ferme  cueur  digne  de  roy. 
Mais  adieu  peu  d'amour  semblable, 
Et  beaucoup  plus  de  variable. 
Adieu  celle  qui  se  contente, 
De  qui  riionnestcté  présente, 
Et  les  vertuz  dont  elle  hérite, 
Recompensent  bien  son  mérite. 
Adieu  les  deux  proches  parentes, 
Pleines  de  grâces  apparentes 
Dont  l'une  a  ce  qu'elle  prétend, 
Et  Vautre  non  ce  qu'elle  attend. 
Adieu  les  cueurs  uni;4  ensemble, 
A  qui  Ton  faict  tort,  ce  me  semble, 
Qu'on  ne  donne  fin  amyable 
A  leur  fermeté  si  louable. 
Adieu  celle  qui  tend  au  poinct 
A  veoir  un  qui  n'y  pense  point, 
Et  qui  reffuz  ne  teroit  mye 
D'estre  sa  femme  en  lieu  d'amye. 
Adieu  à  qui  gueres  ne  chault 
D'armer  son  tainct  contre  le  chault 
Car  elle  sçait  tresbien  l'usage 
De  changer  souvent  son  visage  ; 
Adieu,  amyable  autant  qu'elle, 
Celle  que  maistresse  j'appelle. 

Adieu  l'espérance  ennuyeuse 
Où  vit  la  belle  et  gracieuse, 
Qui  par  ses  secrettes  douleurs 
En  a  prias  les  pasles  couleurs; 
Adieu  l'autre  nouvelle  pasle, 
De  qui  la  santé  gist  au  masle  ; 
Adieu  la  triste  que  la  mort 
Cent  foy  s  le  jour  poinct  et  remort. 

Adieu  m'amye  la  dernière, 
En  vertuz  et  beauté  première; 

Je  vous  pry  me  rendre  à  présent 
Le  cueur  dont  je  vous  feiz  présent, 
Pour  en  la  guerre,  où  il  fault  estre, 
En  faire  service  à  mon  maistre. 

Or  quand  de  vous  se  souviendra, 
L'aiguillon  d'honneur  Tespoindra 
Aux  armes  et  vertueux  faict. 
Et  s'il  en  sortoit  quelque  effect 
Digne  d'une  louenge  entière, 
Vous  en  seriez  seule  héritière. 
De  vostre  cueur  donc  vous  souvienne  : 
Car  si  Dieu  veult  que  je  revienne, 
Je  le  rendray  en  ce  beau  lieu. 
Or  je  fais  fin  à  mon  Adieu. 

.     XLVII 

A  MADAME  LA  DUCHESSE   DE   FERRARE 
{lo3o) 

En  traversant  ton  pays  plantureux 
Fertile  en  biens,  en  dames  bien  heureux, 
Et  bien  semé  de  peuple  obeyssant, 
Le  tien  Marot  (fille  de  Roy  puissant) 
S'est  enhardy,  voire  et  a  protesté 
De  saluer  ta  noble  Majesté, 
Ains  que  passer  tout  oultre  les  limites, 
Estant  certain  que  si  bien  tu  imites 
De  ton  Saulveur  la  vraye  intention, 
Tu  n'y  auras  brin  de  presumption.  , 

Car,  estimant  que  par  un  bruict  qui  son#è. 
Tu  sçais  mon  nom,  sans  sçavoir  ma  personne, 
Et  que  jadis  fut  serviteur  mon  père 
De  ta  mère  Anne,  en  son  règne  prospère  ; 
Croyant  aussi  que  tu  sçais  que  d'enfance 
Nourry  je  suis  en  la  maison  de  France, 
De  qui  tu  es  ro^-alle  geniture  ; 
Cela  pensant,  ne  crainct  mon  escripture 
Que  ta  grandeur  la  vueille  reffuser  : 
Mais  quel  besoing  est  il  de  m'excuser? 

Les  oysselletz  des  champs  en  leurs  langages 
Vont  saluant  les  buyssons  et  boscages 
Par  où  ilz  vont  :  quand  le  navire  arrive 
Auprès  du  havre,  il  salue  la  rive 
Avec  le  son  d'un  canon  racourcy  ; 
Ma  Muse  donc,  passant  ceste  court  cy, 
Faict  elle  mal  saluant  toy,  Princesse, 
Toy  à  qui  rit  ce  beau  pays  sans  cesse, 
Toy,  qui  de  race  ayme  toute  vertu, 
Et  qui  en  as  le  cueur  tant  bien  vestu  ; 
Toy,  dessoubz  qui  fleurissent  ces  grans  plain  s, 
De  biens  et  gens  si  couvertes  et  plaines  : 
Toy,  qui  leurs  cueurs  as  sceu  gaigner  trèsbien 
Toy  qui  de  Dieu  recongnois  tout  ce  bien  ? 

Salut  à  toy  donqùes  trèshumblement, 
Humble  salut,  par  ton  humble  Clément, 
Par  ton  Marot,  le  poète  gallique, 
Qui  s'en  vient  veoir  le  pays  Italique, 
Pour  quelque  tems  :  si  entre  cy  et  là 
Te  peult  servir  ma  plume,  et  si  elle  a 
Sçavoir  qui  plaise  à  ta  Majesté  haulte, 
Croy  que  plus  tost  l'eau  du  Pau  fera  faulte 
A  contre  val  ses  undes  escouller. 
Que  ceste  plume  à  s'estendre  et  voiler 
Là  où  le  vent  de  tes  commandements 
La  poulsera;  mesme  les  éléments 
Lairront  plus  tost  leur  nature  ordonnée  ; 
Car  l'Eternel  me  l'a  (certes)  donnée 
Pour  en  louer  premièrement  son  nom. 
Puis  pour  servir  les  princes  de  renom. 
Et  exalter  les  princesses  d'honneur, 
Qui  au  plus  hault  de  fortune  et  bon  heur 
S'humilier  de  cueur  sont  coustumieres, 
Auquel  beau  reng  tu  marches  des  premières. 

XLVIII 

A  MONSEIGNEUR  LE  CARDINAL  DE  TOURNON 
MAROT  RETOURNANT  DE  FERRARE  A  LYON    t 

(1536) 

Puis  que  du  Roy  la  bonté  merveilleuse 
De  France  veult  ne  m'estre  périlleuse, 
Puis  que  je  suis  de  retourner  mandé, 
Puis  qu'il  luy  plaist,  puis  qu'il  a  commandé, 
Et  que  ce  bien  procède  de  sa  grâce, 
Ne  t'esbahys  si  j'ay  suyvy  la  trace, 
Noble  seigneur,  pour  en  France  tirer, 
Où  long  temps  a  je  ne  fais  qu'aspirer. 

Le  marinier  qui  prend  terre,  et  s'arreste 
Pour  la  fureur  de  l'orage  et  tempeste. 
Desancre  alors  que  les  cieulx  sont  amys.. 

Le  chevaulcheur  qui  à  couvert  s'est  mis. 
Laissant  passer  ou  la  gresle  ou  la  pluye. 
Dès  que  de  loing  veoit  qu'Aquilon  essuyé 
Le  ciel  mouillé,  il  entre  en  grand  plaisir, 
Desloge  et  tire  au  lieu  de  son  désir. 

Certes,  ainsi,  Monseigneur  redoubté, 
Si  tost  que  j'euz  mon  retour  escouté, 
Et  que  je  vey  la  grand'  nue  essuyer 
Qui  en  venant  me  pouvoit  ennuyer. 
Mon  premier  poinct  ce  fut  de  louer  Dieu, 
Et  le  second  de  desloger  du  lieu 
Là  où  j'eslois,  pour  au  pays  venir 
D'où  je  n'ay  sceu  perdre  le  souvenir.         ^ 

Nature  à  prins  sur  nous  ceste  puissance 
De  nous  tirer  au  lieu  de  sa  nayssance  ; 
Mesmes  longs  temps  les  bestes  ne  séjournent 
Hors  de  leurs  creux,  mais  toujours  y  retournciU. 

Brief,  du  désir  qu'au  deparlir  j'avoye, 
Je  n'ay  trouvé  rien  de  dur  en  la  voye, 
Ains  m'ont  semblé  ces  grans  roches  haullaines 
Préaulx  herbuz,  et  les  torrens  fontaines  ; 
Bise,  verglatz,  la  neige  et  la  froidure 

12. 

Ne  m'ont  semblé  que  printemps  et  verdure, 
Si  qu'à  Dieu  rendz  grâces  un  million, 
Dont  j'ay  attainct  le  j^racieux  Lyon, 
Où  j'esperois  à  Tarriver  transmettre 
Au  roy  Francoys  humble  salut  en  mètre. 
Conclud  estoit  :  mais,  puis  qu'il  en  est  hors, 
A  qui  le  puis  je  et  doy  je  addresser,  fors, 
A  toy  qui  tiens  par  prudence  loyalle 
Icy  le  lieu  de  sa  haulteur  royal  le  ? 

S'il  est  ainsi  que  la  puissance  qu'as 
Toute  s'estend  en  grans  et  petis  cas, 
La  raison  veult  doncques  que  maintenant, 
De  ce  salut  tu  sois  son  lieutenant  ; 
Et  puis  je  suis  à  cela  confermé, 
Pource  qu'amy  tu  es,  et  bien  aymé, 
De  l'assemblée  aux  Muses  tressacrées. 
Et  qu'à  Phebus  en  escrivant  agrées. 

Humblement  donc  sur  ce  je  te  salue, 
Heur  de  Tournon  plein  de  liaulte  value  ; 
0îeu  gard  aussi  d'infecte  adversité 
L'air  amoureux  de  la  noble  cité. 
Dieu  gard  la  Sonne  au  port  bien  somptueux, 
Et  son  mary  le  Rosne  impétueux, 
Qui  puis  un  peu  se  demonstra  si  fier, 
Que  l'ennemi  ne  s'y  osa  fier, 
Et  dont  n'agueres  par  diligence  prompte 
S'est  retiré  Gesar  avecques  honte. 

Si  vous  supply,  o  fleuves  immortelz, 
Et  toy,  Prélat,  dont  il  est  peu  de  tel»,    »         « 
Et  toy,  cité  fameuse  de  hault  prix. 
Ne  me  vouloir  contemner  par  mespris, 
Ains  recevoir  tout  amyablement 
L'humble  Dieu  gard  de  vostre  humble  Clément. 

XLIX 

ADIEUX   A   LA   VILLE   DE   LYON 

(1536) 

Adieu  Lyon  qui  ne  mords  point, 
Lyon  plus  doulx  que  cent  nucelles. 


EPISTRES  211 

Sinon  quand  l'ennemy  te  poinct  : 
Alors  ta  fureur  point  ne  celés. 
Adieu  aussi  à  toutes  celles 
Qui  embellissent  ton  séjour  ; 
Adieu,  faces  claires  et  belles, 
Adieu,  vous  dy,  comme  le  jour. 

Adieu,  cité  de  grand'  valleur, 
Et  citoyens  que  j'ayme  bien. 
Dieu  vous  doint  la  fortune  et  l'heur 
Meilleur  que  n'a  esté  le  mien  ; 
J'ay  receu  de  vous  tant  de  bien, 
Tant  d'honneur  et  tant  de  bonté. 
Que  voluntiers  diroys  combien  : 
Mais  il  ne  peult  estre  conté. 

Adieu  les  vieillards  bien  heureux, 
Plus  ne  faisans  la  court  aux  dames, 
Toutesfoys  toujours  amoureux 
De  vertu,  qui  repaist  voz  âmes  : 
Pour  fuyr  reproches  et  blasmes, 
De  composer  ay  entreprins 
Des  epitaphes  sur  voz  lames, 
Si  je  ne  suis  le  premier  prins. 

Adieu,  enfans  pleins  de  sçavoir, 
Dont  mort  l'homme  ne  déshérite  ; 
Si  bien  souvent  me  vinstes  veoir. 
Cela  ne  vient  de  mon  mérite; 
Grand  mercy,  ma  Muse  petite  ; 
C'est  par  vous,  et  n'en  suis  marry  : 
Pour  belle  femme  l'on  visite 
A  tous  les  coups  un  layd  mary. 

Adieu  la  Sone,  et  son  mignon 
Le  Rosne,  qui  court  de  vitesse  ; 
Tu  t'en  vas  droict  en  Avignon, 
Vers  Paris  je  prends  mon  adresse. 
Je  dirois  adieu  ma  maistresse  ; 
Mais  le  cas  viendroit  mieulx  à  poinct 
Si  je  disois  adieu  jeunesse. 
Car  la  barbe  grise  me  poinct. 

Va,  Lyon,  que  Dieu  te  gouverne; 
Assez  long  temps  s'est  esbatu 
Le  petit  chien  en  ta  caverne, 

Que  devant  toy  on  a  batu. 
Finablement,  pour  sa  vertu, 
Adieu  des  foys  un  million 
A  Tournon,  de  rouge  vestu, 
Gouverneur  de  ce  grand  Lyon. 


LE  DIEU   GARD   A   LA   COURT 

(1536) 

Vienne  la  mort  quand  bon  luy  semblera, 
Moins  que  jamais  mon  cueur  en  tremblera, 
Puis  que  de  Dieu  je  reçoy  ceste  grâce 
De  veoir  encor  de  Monseigneur  la  face. 
Ha!  mal  pari  ans,  ennemys  de  vertu, 
Tolallement  me  disiez  desvestu 
De  ce  grand  bien  :  vostre  cueur  endurcy 
Ne  congneut  onc  ne  pitié  ne  mercy; 
Pourtant  avez  semblable  à  vous  pensé 
Le  plus  doulx  Roy  qui  fut  onc  offensé  ; 
C'est  luy,  c'est  luy,  France^  royne  sacrée, 
C'est  luy  qui  veult  que  mon  œil  se  recrée, 
Comme  souloit,  en  vostre  doulx  regard. 

Or  je  vous  voy,  France,  que  Dieu  vous  gard  ! 
Depuis  le  temps  que  je  ne  vous  ay  veue, 
Vous  me  semblez  bien  amendée  et  creue  ; 
Que  Dieu  vous  croisse  encores  plus  prospère 
Dieu  gard  Françoys,  vostre  cher  filz  et  père, 
Le  plus  puissant  en  armes  et  science 
Dont  ayez  eu  encore  expérience. 
Dieu  gard  la  royne  Eleonor  d'Austriche, 
D'honneur,  de  sens  et  de  vertuz  tant  riche. 
Dieu  gard  du  dard  mortifère  et  hydeux 
Les  filz  du  Roy  ;  Dieu  nous  les  gard  tous  deux. 
0  que  mon  cueur  est  plein  de  dueil  et  d'ire. 
De  ce  que  plus  les  trois  je  ne  puis  dire  ; 
Dieu  gard  leur  sœur,  la  Marguerite  pleine 
De  dons  exquis.  Ha  !  Royne  Magdaleine, 
Vous  nous  lairrez  :  bien  vous  puis  (ce  me  semble) 
Dire  Dieu  gard  et  adieu  tout  ensemble. 

Pour  abréger  :  Dieu  gard  le  noble  reste 
Du  royal  sang,  origine  céleste  ; 
Dieu  gard  tous  ceux  qui  pour  la  France  veillent, 
Et  pour  son  bien  combatent  et  conseillent. 

Dieu  gard  la  court  des  dames,  où  abonde 
Toute  la  fleur  et  Teliste  du  monde. 
Dieu  gard  en  fin  toute  la  fleur  de  lys, 
Lime  et  rabot  des  hommes  mal  pollys. 

Or  sus,  avant,  mon  cueur,  et  vous,  mes  yeulx! 
Tous  d'un  accord  dressez  vous  vers  les  cieulx 
Pour  gloyre  rendre  au  pasteur  débonnaire 
D'avoir  tenu  en  son  parc  ordinaire 
Geste  brebis  esloignée  en  souffrance. 
Remerciez  ce  noble  roy  de  France, 
Roy  plus  esmeu  vers  moy  de  pitié  juste 
Que  ne  fut  pas  envers  Ovide  Auguste  ; 
Car  d'adoulcir  son  exil  le  pria, 
Ce  qu'accordé  Auguste  ne  lui  a  : 
Non  que  je  veuille  (Ovide)  me  vanter 
D'avoir  mieulx  sceu  que  ta  muse  chanter  ; 
Trop  plus  que  moy  tu  as  de  véhémence 
Pour  esmouvoir  à  mercy  et  clémence  : 
Mais  assez  bon  persuadeur  me  tien, 
Ayant  un  prince  humain  plus  que  le  tien. 
Si  tu  me  vaincz  en  l'art  tant  agréable. 
Je  te  surmonte  en  fortune  amyable  ; 
Car  quand  banny  aux  Gethes  tu  estois, 
Ruisseaulx  de  pleurs  sur  ton  papier  jettois, 
En  escrivant  sans  espoir  de  retour, 
Et  je  me  voy  mieulx  que  jamais  autour 
De  ce  grand  Roy.  Cependant  qu'as  été 
Près  de  César  à  Romme  en  liberté, 
D'amour  chantois,  parlant  de  ta  Corynnef 
Quant  est  de  moy,  je  ne  veulx  chanter  hymne 
Que  de  mon  Roy  :  ses  gestes  reluysans 
Me  fourniront  d'argumens  suffisans. 
Qui  veult  d'amour  deviser,  si  devise  : 
Là  est  mon  but  ;  mais  quand  je  me  ravise, 
Doy  je  finir  Telegie  présente 
Sans  qu'un  Dieu  gard  encore  je  présente? 
Non;  mais  à  qui?  puis  que  Françoys  pardonne 

Tant  et  si  bien  qu'à  tous  exemple  il  donne, 
Je  dy  Dieu  gard  à  tous  mes  cnnemys, 
D'aussi  bon  cueur  qu'à  mes  plus  cliers  amys, 

LI 

FRIPELIPES,    VALET   DE   MAROT,   A  SAGON 
(1537) 

Par  mon  ame,  il  est  grand  foyson, 
Grand'  année  et  grande  saison 
De  bestes  qu'on  deust  mener  paistre, 
Qui  regimbent  contre  mon  maistre. 
Je  ne  voy  point  qu'un  Sainct  Gelais, 
Un  Heroet,  un  Rabelais, 
Un  Brodeau,  un  Sève,  un  Ghappuy 
Voysent  escrivant  contre  luy. 
Ne  Papillon  pas  ne  le  point, 
Ne  Thenot  ne  le  tenue  point. 
Mais  bien  un  tas  de  jeunes  veaulx, 
Un  tas  de  rithmasseurs  nouveaulx, 
Qui  cuydent  eslever  leur  nom 
Blasmant  les  hommes  de  renom  ; 
Et  leur  semble  qu'en  ce  faisant 
Par  la  ville  on  ira  disant  : 
«  Puis  qu'à  Marot  ceulx  cy  s'attachent, 
Il  n'est  possible  qu'ilz  n'en  sçachent.  » 

Et  veu  les  faultes  infinies 
Dont  leurs  epistres  sont  fournies, 
Il  convient  de  deux  choses  l'une, 
Ou  quïlz  sont  troublez  de  la  lune. 
Ou  qu'ilz  cuydent  qu'en  jugement 
Le  monde  (comme  eulx]  est  jument. 
De  là  vient  que  les  povres  bestes, 
Après  s'être  rompu  les  testes 
Pour  le  bon  bruict  d'autruy  briser, 
Eulx  mesmes  se  font  despriser, 
Si  que  mon  maistre  sans  mesdire 
Avecques  David  peult  bien  dire  : 

«  Or  sont  tombez  les  malheureux 

En  la  fosse  faicte  par  eulx  ; 

Leur  pied  mesme  s'est  venu  prendre   . 

Au  filé  qu'ilz  ont  voulu  tendre.  » 

Car  il  ne  fault  pour  leur  repondre 
D'autres  escripts  à  les  confondre 
Que  ceulx  là  mesmes  qu'ilz  ont  faiclz. 
Tant  sont  grossiers  et  imparfaictz  ; 
Imparfaictz  en  sens  et  mesures, 
En  vocables  et  en  césures, 
Au  jugement  des  plus  fameux, 
Non  pas  des  ignorants  comme  eulx. 
L'un  est  un  vieux  resveur  Normand, 

Si  goulu,  friand  et  gourmand 
De  la  peau  du  povre  Latin, 

Qu'il  l'escorche  comme  un  mas  tin. 
L'autre  un  Huet  de  sotte  grâce, 

Lequel  voulut  voler  la  place 

De  l'absent  :  mais  le  demandeur 

Eust  affaire  à  un  entendeur. 

0  le  Huet  en  bel  arroy 

Pour  entrer  en  chambre  de  Roy  I 
Ce  Huet  et  Sagon  se  jouent  ; 

Par  escript  l'un  l'autre  se  louent, 

Et  semblent  (tant  ils  s'entreflattent 

Deux  vieulx  asnes  qui  s'en tregrat lent. 
Or,  des  bestes  que  j'ay  sus  dictes, 

Sagon,  tu  n'es  des  plus  petites  ; 

Combien  que  Sagon  soyt  un  mot 

Et  le  nom  d'un  petit  marmot. 
Et  sçaches  qu'entre  tant  de  choses 

Sottement  en  tes  dictz  encloses, 

Ce  vilain  mot  de  concluer  ^ 

M'a  faict  d'ahan  le  front  suer. 
Au  reste  de  tes  escriptures 

Il  ne  fault  vingt  ne  cent  ratures 

Pour  les  corriger.  Combien  donc  ? 

Seulement  une  tout  du  long. 
Aussi  Monsieur  en  tient  tel  conte, 

Que  de  sonner  il  auroit  honte 

Contre  ta  rude  cornemuse 

Sa  doulce  lyre  ;  et  puis  sa  muse, 

Parmy  les  princes  allaictée, 
Ne  veult  point  estre  valetée. 

Hercules  feit  il  nulz  effors 
Sinon  encontre  les  plus  forts  ? 
Pensez  qu'à  Ambres  bien  seerroit 
Ou  à  Ganis,  qui  les  verroit 
Combatre  en  ordre  et  équipage 
L'un  un  valet  et  l'autre  un  page. 

J'ay  pour  toy  trop  de  résistance  ; 
Encor  ay  je  peur  qu'il  me  tance 
Dont  je  t'escry,  car  il  sçait  bien 
Que  trop  pour  toy  je  sçay  de  bien. 

Vray  est  qu'il  avoit  un  valet, 
Qui  s'appelloit  Nihil  valets 
A  qui  comparer  on  t'eust  peu  ; 
Toutesfoys  il  estoit  un  peu 
Plus  plaisant  à  veoir  que  tu  n'es, 
Mais  non  pas  du  tout  si  punais. 

Il  avoit  bien  tes  yeulx  de  rane, 
Et  si  estoit  filz  d'un  Marrane, 
Comme  tu  es,  au  demeurant; 
Ainsi  vedel  et  ignorant, 
Sinon  qu'il  sçavoit  mieulx  limer 
Les  vers  qu'il  faisoit  imprimer. 
Tu  penses  que  c'est  cestuy  là 
Qui  au  lict  de  Monsieur  alla 
Et  feit  de  sa  bourse  mitaine. 
Et  va,  va  :  ta  fiebvre  quartaine  I 
Comparer  ne  t'y  veulx  ne  doy  : 
Il  valloit  mieulx  cent  foys  que  toy. 
Mais  viença  :  qui  t'a  meu  à  dire 
Mal  de  mon  maistre  en  si  grand'  ire  ? 

Vraiment,  il  me  vient  souvenir, 
Qu'un  jour  vers  luy  te  vey  venir 
Pour  un  chant  royal  luy  monstrer, 
Et  le  prias  de  l'accoustrer. 
Car  il  ne  valloit  pas  un  œuf. 
Quand  il  l'eust  refaict  tout  de  neuf, 
A  Rouen  en  gaignas  (povre  homme) 
D'argent  quelque  petite  somme. 
Qui  bien  à  propos  te  survint 


EPISTRES  217 

Pour  la  verolle  qui  te  vint. 

Mais  pour  un  sueur,  quand  j'y  pense, 
Tu  en  rends  froide  recompense  ; 
Il  semble  pourtant  en  ton  livre 
Qu'en  le  faisant  tu  fusses  ivre  : 
Car  tu  ne  sçeuz  tant  marmonner 
Qu'un  nom  tu  luy  sceusses  donner  : 
Si  n'a  il  couplet,  vers  n'epistre 
Qui  vaille  seulement  le  tiltre. 

Dont  ne  sois  glorieulx  ne  rogue, 
Car  tu  le  grippas  au  prologue 
De  l'Adolescence  à  mon  maistre  ; 
Et  qu'on  lise  à  dextre  ou  senestre, 
On  trouvera  (bien  je  le  sçay) 
Ce  petit  mot  de  Coup  d'essay, 
Ou  Coups  d'essay,  que  je  ne  mente. 

0  la  sottise  véhémente  I 
A  peine  sera  jamais  crainct 
Le  combattant  qui  est  contrainct 
D'emprunter,  quand  vient  aux  alarmes, 
De  son  adversaire  les  armes. 

Ha  I  rustre,  lu  ne  pensoys  pas 
Que  jamais  il  deust  faire  un  pas 
Dedans  la  France  ;  tu  pensoys 
Sans  pitié  ce  bon  roy  Françoys, 
Et  le  paignoys  en  ton  cerveau 
Aussi  tigre  que  lu  es  veau. 

C'est  pourquoy  les  cornes  dressas  : 
Et  quand  tes  escripts  adressas 
Au  Roy,  tant  excellent  poète, 
Il  me  souvint  d'une  chouette 
Devant  le  rossignol  chantant 
Ou  d'un  oyson  se  présentant 
Devant  le  cygne  pour  chanter. 

Je  ne  veulx  flatter  ne  vanter  ; 
Mais,  certes,  Monsieur  auroit  honte 
De  l'allouer  dedans  le  compte 
De  ses  plus  jeunes  apprentifz. 

Venez,  ses  disciples  geniilz, 
Combattre  ceste  lourderie  ; 
Venez,  mon  mignon  Borderie, 

CLÉMEM  MAROT,  lo 

Grand  espoir  des  muscs  liaultaines  ; 
Hocher,  faictes  saillir  Fontaines, 
Lavez  tous  deux  aux  veaulx  les  testes  ; 
Lyon,  qui  n'est  pas  roy  des  bestcs, 
(Car  Sagon  l'est),  sus,  hault  la  pâte, 
Que  du  premier  coup  on  Tabbatc. 

Sus,  Gallopin,  qu'on  le  gaîlope  ! 
Redressons  cest  asne  qui  choppe  ; 
Qu'il  sente  de  tous  la  poincture  : 
Et  nous  aurons  Bonadventure, 
A  mon  advis  assez  sçavant 
Pour  le  faire  tirer  avant. 

Vien,  Brodeau,  le  puisné  son  filz, 
Qui  si  trèsbien  le  contrefeiz 
Au  huictain  des  Frères  onineiirs, 
Que  plus  de  cent  beaulx  divineurs 
Dirent  que  c'estoit  Marot  mesme  ; 
Temoing  le  griffon  d'Angoulesme, 
Qui  respondit  at-gent  en  pouppe, 
En  lieu  d'yvre  comme  une  souppe. 

Venez  donc,  ses  nobles  enfans, 
Dignes  de  cliapeaulx  triumphans 
De  vert  laurier  :  faictes  merveilles 
Contre  Sagon^  digne  d'oreilles 
A  chapperon.  Non,  ne  bougez, 
Pour  le  vaincre  rien  ne  forgez  ; 
Laissez  cest  honneur  et  estirùe 
A  la  dame  Anne  Philetime, 
De  qui  Sagon  pourroit  apprendre, 
Si  la  peine  elle  daignoit  prendre 
De  l'enseigner.  Trembles  tu  point, 
Coquin,  quand  tu  oys  en  ce  poinct 
Hucher  tant  d'esprilz  dont  le  moindre 
Sçait  mieulx  que  toy  louer  et  poindre  ? 

Je  laisse  un  tas  d'yvrongneries 
Qui  sont  en  tes  rythmasseries, 
Comme  de  tes  quatre  Raisons, 
Aussi  fortes  que  quatre  oysons  ; 
De  ces  deux  sœurs  Savoysiennes 
Que  tu  cuydois  Parisiennes, 
Et  de  mainte  autre  grand'  folie 

Dont  il  n'a  grand'  mélancolie. 

Mais,  certes,  il  se  deult  grammeht 
De  t'ouyr  irreveramment 
Parler  d'une  telle  princesse 
(Jue  de  Ferrare  la  duchesse, 
Tant  bonne,  tant  sage  et  bénigne. 

O  quantes  foys  en  sa  cuysine 
Ton  dos  a  esté  souhaitté 
Pour  y  estre  bien  fouetté  ; 
Dont  (peult  estre)  elle  eust  faict  defreîisc, 
Tant  bien  pardonne  à  qui  l'otïense. 

Mais  moy  je  ne  me  puis  garder 
De  t'en  battre  et  te  nazarder; 
Ta  meschanceté  m'y  convie, 
Et  m'en  fault  passer  mon  envie. 

Zon  dessus  l'œil,  zon  sur  le  groin, 
Zon  sur  le  dos  du  Sagouyn, 
Zon  sur  l'Asne  de  Balaan  ! 

Ha  !  vilain,  vous  petez  d'ahan  : 
Le  feu  sainct  Antoine  vous  arde  ! 
Ça  ce  nez,  que  je  le  nazarde. 
Pour  t'aprendre  avecques  deux  doits 
A  porter  honneur  où  tu  dois. 

Enflez,  villain,  que  je  me  joue  ; 
Sus,  après,  tournez  l'autre  joue  ; 
Vous  criez  :  je  vous  feray  taire, 

Par  Dieu,  monsieur  le  secrétaire 

De  beurre  fraiz.  Hou  le  mastin  ! 

Pleust  à  Dieu  que  quelque  matin 

Tu  vinsses  à  te  revenger  : 

L'abbé  seroit  en  grand  danger  . 

De  veoir  par  manière  de  rire 

Monsieur  mon  maistre  luy  escrire, 

Et  d'estre  de  luy  mieulx  traicté 

Que  de  moy  tu  ne  l'aé  esté, 

Car  il  sçait  tout,  et  sçait  comment 

Te  feit  exprès  commandement 

De  t'en  aller  mettre  en  besoiignc 

Pour  composer  ton  coup  d'yvrongne, 

Ce  que  lui  accordas,  pourveu 

Qu'en  après  tu  serois  pourveu 

De  la  cure  de  Soligny. 
Quant  à  celle  de  Sotigny, 
Long  temps  a,  par  élection 
Tu  en  prins  la  possession. 

Que  je  donne  au  diable  la  beste  I 
Il  me  faict  rompre  icy  la  teste 
A  ses  mérites  collauder, 
Et  les  bras  à  le  pellauder, 
Et  si  ne  vault  pas  le  tabut. 

Mieulx  vault  donc  icy  mettre  but, 
T'advisant,  sot,  t'advisant,  veau, 
T'advisant,  valeur  d'un  naveau, 
Que  tu  ne  te  veis  recevoir 
Oncques  tant  d'honneur  que  d'avoir 
Receu  une  epistre  à  oultrance 
D'un  valet  du  Maro  de  France. 

Et  crains,  d'une  part,  qu'on  t'en  prise  ; 
Puis,  d'avoir  tant  de  peine  prise, 
J'ai  paour  qu'il  me  soit  reproché 
Qu'un  asne  mort  j'ay  escorché. 

LU 

Quand  j'ay  bien  leu  ces  livres  nouvellets, 
Ces  Chantz  royaulx,  Epistres,  Rondeletz, 
Mis  en  avant  par  nos  deux  secrétaires, 
Qui  en  rithmant  traictent  plusieurs  affaires, 
Je  leur  escris  par  moyen  de  plaisir, 
Et  de  ce  faire  ay  bien  prins  le  loysir  ; 
Car  raison  veut  que  je  les  advertisse 
Qu'ils  n'ont  pas  eu  du  Poëte  notice 
Qui  dit  qu'on  doit  garder  ses  vers  neuf  ans, 
Pource  qu'on  doit  craindre  flottes  et  vents 
Lorsqu'on  transporte  et  qu'on  mect  en  lumière 
Des  escrivans  leur  ouvrage  première. 
Laquelle  il  faut  reveoir  diligemment, 

Et  de  plusieurs  avoir  le  jugement. 

Celuy  est  sot  qui  son  imparfaict  œuvre 
A  toutes  gens  impudemment  descœuvre. 
Plusieurs  sçavans  disent  :  «  Qui  sont  ces  veaulx 
Qui  à  rithmer  se  rompent  les  cerveaulx  ?  » 

Il  semble  à  voir,  quand  leur  rithme  on  entonne, 
Que  tout  partout  là  où  on  Toyt  il  tonne. 
Tout  leur  escrit  est  rude,  estrange,  obscur, 
Tant  l'un  que  l'autre,  et  en  sa  veine  dur. 

Il  est  bien  vray  que  cest  art  d'escripture 
Est  bien  séant  quand  on  l'a  de  nature, 
Ce  qu'on  cognoist  à  la  facilité  ; 
Et  ne  court  point  sans  grande  vérité 
Ce  commun  dit  :  «  On  ne  faict  rien  qui  serve 
Quand  on  le  faict  bon  gré  maulgré  Minerve.  » 
Ce  que  les  gens  d'esprit  et  de  sçavoir 
Facilement  peuvent  appercevoir. 
On  voit  tant  bien  une  œuvre  qui  sent  l'huile 
Ou  esventée  et  seiche  comme  tuyle  I 
Il  est  facile  à  discerner  les  vers 
Qui  n'ont  point  vie  et  gisent  à  l'envers  ; 
Il  est  facile,  on  le  sent  à  la  trace, 
Quand  aucuns  vers  viennent  de  bonne  race. 

Je  ne  veulx  pas  pourtant  les  abbaisser 
A  celle  fin  de  mon  stile  haulser. 
Car  je  congnois  la  petite  science 
Que  Dieu  me  donne,  et  prens  en  patience  ; 
Mais  seulement  je  veux  mettre  en  avant 
Le  jugement  de  maint  homme  sçavant 
Et  de  plusieurs  qui  leur  maistre  seroyent 
Quand  en  cest  art  leur  plume  adresserovent. 

Je  ne  veux  donc  trencher  du  parangon 
Pour  me  monstrer  ennemy  de  Sagon  ; 
Je  ne  pretens  ne  plaid  ne  huterie 
Avec  Sagon  ne  La  Hueterie  ; 
Ce  nonobstant,  s'ils  en  veulent  à  moy 
Je  n'en  seray  (ce  croi  je)  en  grand  esmoy, 
Car  je  voy  bien  à  peu  près  que  leur  veine  * 
Est  un  petit  trop  débile  et  trop  vaine 
Pour  bien  jouer.  Cela  très  bien  je  sçay 
A  veoir  sans  plus  leur  povre  coup  d'essay. 


Si  dessus  moy  leur  cholere  s'allume 
La  Dieu  mercv,  nous  avons  encre  et  plume 
Pour  leur  respondre  un  peu  plus  sagement 
Qu'ilz  n'ont  escript  tous  deux  premièrement  ; 
Que  bieo,  que  mal,  selon  nos  lantiisies 
Nous  «scrivons  souvent  des  poësios. 
Si  ne  suffist  d'escrire  maint  blason, 
Mais  il  convient  garder  rithme  et  raison  ; 
Bilhme  et  liison,  ainsi  comme  il  me  semble 
Doivent  tousjours  estre  Jogez  ensemble. 

L'homme  rassis  doit  son  cas  disposer 
De  longue  main,  premier  que  d'exposer 
Son  escripture  et  ses  petits  ouvrages 
Dessous  les  yeux  de  tant  de  personnages, 
Dont  plusieurs  n'ont  mis  en  jeu  leurs  volumes. 
Combien  qu'ilz  soyent  iaicts  d'excellentes  plumes 
Tant  moins  doit  on  faire  un  oeuvre  imprimer 
Où  il  y  a  grandement  à  limer. 
Il  laut  souvent  y  approcher  la  lime 
Avant  qu'il  soit  permis  que  Ton  imprime  ; 
Car  les  scavans  disent  :  «  Bran  du  rithmeur, 
Pareillement,  merde  pour  l'imprimeur 
Lequel  nous  vient  cy  rompre  les  cervelles 
De  ses  traictez  non  vallans  deux  groiselles.  » 

Titres  haultains  ne  nous  font  qu'abuser 
A  celle  fin  qu'on  y  voyse  muser  ; 
Il  n'y  a  point  de  plaisir  en  leur  musej 
Non  plus  qu'au  son  de  vieille  cornemuse. 
Je  n'eusse  pas  pensé  que  de  six  ans 
On  eust  peu  veoir  de  si  sots  courtisans, 
Qui  eussent  eu  la  plume  si  legiere 
Qu'elle  auroit  peur  de  demeurer  derrière  ; 
On  jugeroit  que  ces  compositeurs 
Sont  aussi  tost  poètes  qu'orateurs. 

O  courtisans,  vostre  veine  petite 
Pour  bons  rithmeurs  va  un  petit  trop  viste. 
Non  fait,  que  dis  je  ?  Ains,  pour  le  faire  court, 
Il  faut  ainsi  avoir  bruit  en  la  court. 
Un  bon  rithmeur,  et  tant  d'expérience 
Que  de  nature  il  ayt  ceste  science. 
Ln  second  point,  il  ne  doit  tant  errer 

Qu'il  n'ayl  povoir  de  sa  main  tempérer 
A  ce  que  par  quelque  manière  lasche 
Dessus  autruy  ses  aiguillons  ne  lasche, 
Effrenement  Tassaillant  le  premier. 
O  le  beau  faict  que  Ton  doit  premier! 

Je  ne  vey  onc  depuis  que  suis  en  vie 
Escrire  plus  d'ardeur,  gloire  et  enyie. 
Certes,  Tescript  le  plus  à  détester, 
C'est  par  ranqueur  mesdire  et  contester. 
Celuy  lequel  aguise  ainsi  son  stile 
Doit  à  bon  droit  estre  appelle  Zoïle. 

Tu  monstres  bien  ta  maie  affection, 
A  l'affligé  donnant  affliction. 

Ce  n'est  pas  là,  ce  n'est  pas  là  la  voye 
Qui  gens  d'esprit  à  bon  renom  convoyé. 
Communément  de  tel  commencement 
On  n'en  voit  pas  fort  bon  advancement. 
C'en  est  bien  loing  ;  il  y  a  trop  à  dire 
Qu'on  vienne  à  bien  par  blasmer  et  mesdire. 
Certes,  avant  qu'il  soit  jamais  dix  s^ns, 
On  montrera  au  doit  les  mesdisans. 

Desja  on  dit  de  La  Hueterie 
Et  de  Sagon  :  Ce  n'est  que  flatterie. 
A  l'entour  d'eux  de  cent  pas  on  la  sen^. 
,Te  l'ay  desja  bien  ouy  dire  à  cent. 

Sage  n'est  pas  celuy  qui  se  sou|ace 
A  dire  mal  pensant  acquérir  grâce, 
Et  mesmement  qui  dict  mal  de  celuy 
Qui  ne  s'en  doubte  et  est  bien  loing  de  luy, 
Dont  il  prétend  avoir  le  bien  et  gage^; 
Mais  beau  temps  vient  après  pluye  et  orages. 
"^     Facilement  et  sans  prendre  grand  soin^ 
On  dict  du  mal  de  celuy  qui  est  loing, 
Que  l'on  pourroit  avoir  en  révérence 
Pour  son  sçavoir  quand  il  est  en  présence. 
Quand  telles  gens  se  cuident  advancer, 
Eors  on  les  veoit  tant  plus  desadvancer; 
Il  ne  faut  pas  par  moyen  deshonneste 
Penser  venir  à  quelque  lin  honnesle. 
Et  qu'y  a  il  plus  loing  d'honnesteté 
Que  do  mosdirtî  avec  \nu)  aspreté? 

Voilà  comment  pour  le  moins  (à  ce  compte) 
De  vostre  faict  ne  peult  sortir  que  honte 
Et  deshonneur,  si  vous  n'estes  comptez 
Pour  gens  qui  sont  desja  tous  eshontez. 

Je  m'esbahys  comment  tu  as  peu  estre 
Si  aveuglé  de  te  prendre  à  ton  maistre. 
Vous  en  deussiez  tous  deux  mourir  de  dueil, 
On  le  congnoist  et  au  doit  et  à  Toeil. 
D'autant  s'en  faut  que  la  vostre  marotte 
Ne  luy  ressemble  :  elle  est  trop  jeune  et  sotte. 

Un  peu  trop  tost  vous  voulustes  frotter 
De  Tensuivir  pour  contremarotter  ; 
Kun  va  rithmant  la  fere  contre  affaire, 
Et  l'autre  aussi  frère  contre  desplaire; 
L'autre  par  trop  les*  oreilles  m'otfence 
Quand  pour  allume  a  voulu  dire  accense 
Ûautre  redit  moyctié  et  amytié 
En  douze  vers  et  moins  de  la  moytié; 
L'autre  descript  après,  Dieu  sçait  comment, 
Un  chascun  ciel  et  chascun  élément; 
L'astronomie,  aus^i  l'astrologie, 
Vous  la  diriez  estre  par  eulx  régie. 
Maistre  et  remettre,  aussi  cueurs  et  obscurs, 
Ce  sont  beaulx  mots,  mais  en  rithme  ilz  sont  durs. 
Et  puis  on  veult  pour  agréable  avoir 
Œuvre  tant  sot  et  mal  plaisant  à  veoir! 

Tantost  après  vingt  et  deux  si  arrivent 
Qui  pas  à  pas  l'un  et  l'autre  s'ensuivent, 
Puis  Sagon  fonde,  en  docteur  Arcadique, 
Quatre  raisons,  sans  texte  evangelique. 
Aussi  plusieurs  personnages  divers 
Onques  n'ont  peu  m'exposer  ces  deux  vers  : 
Ton  mal  'penser  mect  bien  loing  ta  pensée 
Près  du  soucy  de  ton  ame  offensée. 

Près  et  bien  loing  s'entresuivent  très  mal  ; 
Aussi  sent  il  troubler  l'esprit  vital. 
Et  cela  vient  de  trop  d'audace  prinse, 
Qui  de  plusieurs  pourroit  estre  r^prinse; 
Ce  nonobstant,  par  telle  folle  audace, 
Nul  d'eulx  ne  quiert  que  d'estre  niis  en  grâce, 
Ce  qui  leur  est  chose  plus  qu'impj^sible. 

Que  s'il  m'estoit  par  bon  loisyr  possible, 
J'aurois  assez  pour  esmouvoir  maints  cueurs 
Des  sots  propos  de  ces  rhetoriqueurs. 

Ne  sçay  si  bons  la  commune  les  clame, 
Mais  je  sçay  bien  que  tout  sçavant  les  blasme; 
Voilà  que  c'est  :  noz  compositions 
Veulent  régner  par  noz  aftections. 

Je  n'ay  loysir  plus  avant  m'entremettre  ; 
Mieux  me  vaudroit  entreprendre  autre  mètre 
Où  Ton  pourroit  cueillir  quelque  bon  fruict, 
Car  je  ne  veux  comme  eux  acquérir  bruit  ; 
Mais  je  sçaurois  voluntiers  quel  homme  est  ce 
Qui  m'asseurast  en  sa  foy  et  promesse 
Qui  auroit  peu  tirer  un  seul  proffit 
De  ces  traictez  que  l'un  et  l'autre  fit, 
Tant  froids  vers  Dieu,  vers  le  monde  et  l'Eglise; 
Tant  seulement  chascun  d'eulx  temporise 
A  celle  fin  d'obtenir  quelque  don; 
Leur  stile  est  doulx  voire  comme  un  chardon; 
Ce  nonobstant  cuydent  en  ceste  sorte 
Que  de  l'honneur  et  prouffit  il  en  sorte. 

Homme  ne  doit  s'entremettre  en  quelque  art 
Duquel  jamais  n'entendit  bien  le  quart. 

LUI 

AU  ROY,   POUR  LA   BaZOCHB 

Pour  implorer  vostre  digne  puissance, 
Devers  vous,  Syre,  en  toute  obeyssance, 
Bazochiens  à  ce  coup  sont  venuz 
Vous  supplier  d'ouyr  par  les  menuz 
Les  poinctz  et  traictz  de  nostre  comédie. 
Et  s'il  y  a  rien  qui  picque  ou  mesdie, 
A  vostre  gré  l'aigreur  adoulcirons. 
Mais  à  quel  juge  est  ce  que  nous  irons, 
Si  n'est  à  vous,  qui  de  toute  science 
Avez  certaine  et  vraye  expérience, 
Et  qui  tout  seul  d'authorité  povez 
Nous  dire  :  Enfans,  je  veulx  que  vous  jouez. 

0  Syre,  donc,  plaise  vous  nous  Dermettre 

i3*       . 

Sur  le  théâtre  à  ce  coup  cy  nous  mettre 
En  conservant  nos  libériez  et  droicts, 
Comme  jadis  leirent  les  auUres  Roys. 
Si  vous  tiendra  pour  père  la  Bazoche, 
Qui  ose  bien  vous  dire  sans  reproche 
Que  de  tant  plus  son  règne  fleurira, 
Vostre  Paris  tant  plus  resplendira. 

LIV» 

Dame  de  Pons,  Nj^mphe  de  Parthonay, 
Pardonne  moy  si  ces  te  carte  n'ay 
Vainte  de  fleurs  à  Minerve  duysantes 
Et  pour  ton  sens  contenter  suffisantes; 
Ma  Muse  est  bien  pour  satisftiire  habille 
Aucuns  esprits;  mais  trop  se  sent  débile 
Pour  toy,  qui  as  lettres  et  bon  sçavoir 
Autant  ou  plus  que  femme  puisse  avoir, 
Avecques  œil  pour  veoir  subit  les  fautes 
Et  discerner  choses  basses  des  hautes. 

Bien  est  il  vray  que  ton  cueur  scet  user 
D'une  bonté  de  fautes  excuser, 
Et  de  donner  aux  œuvres  bien  dictées 
En  temps  et  lieu  louenges  méritées. 
Mais  je  sens  bien  que  Theure  est  advenue 
Qu'en  cest  escrit  de  promesse  tenue 
Plus  de  besoin  de  ton  excuse  auray 
Que  de  bon  los  mériter  ne  scaurai. 
Et  me  suis  veu  (il  n'en  faut  point  mentir; 
D'avoir  promis  prest  à  me  repentir  ; 
Car  dès  qu'en  main  la  plume  je  vins  mettre, 
A  peine  sceu  forger  le  premier  mètre, 
Et  commençay  à  dire  et  à  penser  : 
«  Presumptueux,  que  veux  tu  commencer? 


>  Les  Épîtres  LIV  à  LXl  sont  des  épltres  postliumes  coiiiprifie» 

Faut  il  qu'à  honte  acquérir  tu  t'amuses, 
D'escrire  ainsi  à  l'une  des  neuf  Muses  ?  » 

Ce  neantmoins,  pour  promesse  tenir, 
Ne  me  suis  sceu  d'escrire  contenir; 
Mais  t'escrivant  {ô  noble  esprit  bien  né) 
Trouvé  me  suis  tout  ainsi  estonné 
Qu'un  villagois  simple  et  pusillanime 
Qui  parle  en  craincte  à  un  Roy  magnanime. 

D'autre  costé,  pour  mon  epistre  orner, 
Je  ne  sçaurois  quel  propos  enfourner. 
De  te  parler  de  science  latine, 
D'en  deviser  près  de  toy  ne  suis  digne  ; 
Te  deviser  des  amoureux  soûlas, 
C'est  temps  perdu  :  tu  aymes  trop  Pallas  ; 
Chanter  la  guerre  et  des  armes  la  mode, 
A  ton  mary  la  chose  est  plus  commode  ; 
De  tes  vertus  bien  blasonner  et  paindre, 
Taire  vaut  mieux  que  n'y  pouvoir  atteindre. 
Parquoy  à  droit  devant  toy  je  m'accuse 
Que  cecy  n'est  Epistre,  mais  excuse; 
Cecy  (pour  vray)  n'ha  mérité  le  titre 
D'Envoy,  de  Lay,  d'Elégie  ou  d'Epistre; 
Mais  s'il  te  plaist,  nonobstant  sa  basseur, 
Le  recevoir  en  gré  sous  la  douceur 
Qui  est  en  toy  par  nayve  coustume, 
J'estimeray  avoir  faict  un  volume. 

Reçoy  le  donc  en  gré,  je  te  supplie, 
Et,  l'ayant  leu,  ne  le  pers,  mais  le  plie 
Pour  le  garder  :  au  moins  quand  ce  viendra 
Que  serai  mort,  de  moi  te  souviendra. 
Et  si  d'icy  à  grand  temps  et  long  aage 
Du  tien  Clément  se  tient  aucun  langage 
Là  où  seras,  par  manière  de  rire 
Aux  assistans  pourras  conter  et  dire 
(Qui  ne  sera  pour  moy  un  petit  heur) 
Comment  jadis  fut  bien  ton  serviteur; 
Et  pour  tesmoin  de  ce  que  leur  diras. 
Ce  mien  escrit  sur  l'heure  produiras. 
En  leur  disant  :  «  Quand  Marot  m'escrivoit 
Ces  vers  icy,  à  Ferrare  il  vivoit, 
Là  où  j'estois,  et  lors  à  grande  outrance 

Le  povre  gars  estoit  banni  de  France, 
Par  le  pourchas  d'aucuns  ayans  envie 
De  quoy  Vertu  perpetuoit  sa  vie  ; 
Dont  il  trouvoit  sa  perte  et  son  soucy 
Moins  ennuyeux.  »  Leur  conterais  aussi 
Comment  durant  ceste  mienne  deslresse 
Tous  deux  servions  une  mesme  maisiresse, 
Fille  de  France,  et  duchesse  Renée, 
Au  gré  de  qui  semble  que  tu  sois  née. 

Mille  autres  cas,  mille  autres  bûn>  propos, 
Quand  seras  vieille,  et  chez  toi  à  repos, 
Dire  pourras  de  moy  à  l'ad venir. 
S'il  t'en  souvient;  et  pour  t'en  souvenir, 
De  bon  cueur  laisse  à  la  tienne  excellence 
Geste  escriture,  oii  j'impose  silence. 


LV 


A  MADAME  DE  SOUBISE ,  PARTANT  DE  FBRRARE 

POUR  s'en  venir  en  frange 

(1536) 

Le  cler  soleil  sur  les  champs  puisse  luyre, 
Dame  prudente,  et  te  vueille  conduire 
Jusques  au  pied  de  ta  noble  maison. 
Il  est  certain  que  plus  tost  oraison 
Pour  ta  demeure  à  Dieu  je  voudrois  faire  ; 
Mais  puis  que  luy  et  le  temps  et  l'affaire 
Veulent  tous  trois  que  ta  bonté  desplace. 
Monts  et  torrens  te  puissent  faire  place  ; 
Dieu  tout  au  long  de  ton  allée  entière. 
Soit  en  ta  voye  et  dedans  ta  litière, 
Voire  en  ton  cueur,  à  celle  fin  (Madame) 
Que  tout  d'un  train  te  garde  corps  et  ame. 

Or  t'en  va  quand  et  où  il  te  plaira  ; 
Plus  iras  loing,  plus  nous  en  desplaira  ; 
Et  quand  à  nioi,  tu  peux  estre  asseurée, 
Tant  que  j'aurai  en  ce  monde  durée, 
Que  serai  tien,  non  point  seulement  pource 
Que,  longtemps  ha,  tu  fuz  première  source 

De  bon  recueil  à  mon  père,  vivant, 
Quand  à  la  court  du  Roy  fut  arrivant, 
Où  tu  estois  adoncq  la  mieux  aymée 
D'Anne,  par  tout  royne  tant  renommée; 
Ne  seulement  pour  autant  que  tu  fis 
Mesme  recueil  dernièrement  au  filz 
En  ce  pays,  tellement  que  ta  grâce 
Semble  estre  encline  à  ma  petite  race  ; 
Mais  pour  autant  que  d'instinct  de  nature 
Toy  et  les  tiens  aymez  literature, 
Sçavoir  exquis,  vertus  qui  le  ciel  percent, 
Arts  libéraux,  et  ceux  qui  s'y  exercent. 
Cela,  pour  vrai,  faict  que  trèsgrandement 
Je  te  révère  en  mon  entendement. 

Or  adieu  donc,  noble  Dame,  qui  uses 
D'honnesteté  tousjours  envers  les  Muses; 
Adieu,  par  qui  les  Muses  désolées 
Souventesfois  ont  esté  consolées  ; 
Adieu  qui  voir  ne  les  peut  en  souffrance  ; 
Adieu  la  main  qui  de  Flandre  en  la  Franco 
Tira  jadis  Jean  Le  Maire  Belgeois, 
Qui  Tame  avoit  d'Homère  le  Grégeois. 
Retirez  vous,  neige  et  temps  pluvieux, 
De  l'ennuyer  ne  soyez  envieux. 
Vien,  le  temps  doulx;  retire  toy,  la  bise  : 
Ne  fasche  point  madame  de  Soubize; 
Assez  elle  a  de  fascheuse  tristesse 
D'abandonner  sa  dame  et  sa  mai  stresse. 
Assez  d'ennuy  elle  a  à  son  départ  ; 
Assez  aussi  elle  nous  en  départ. 
Mais  puis  qu'il  plaist  à  Dieu  qu'il  soit  ainsi, 
Fault  prendre  eu  gré.  Sept  ans  a  qu'es  icy, 
Dame  trèsnoble,  et  trente,  ou  à  peu  près. 
Que  servie  as  et  mère  et  fille  après  ; 
C'est  bien  raison  que  maintenant  disposes 
De  ta  maison,  et  que  tu  y  reposes 
Avecques  Dieu  le  surplus  de  ton  aage  ; 
Ce  te  sera  quasi  nouveau  mesnage^ 
Après  tant  d'ans.  Donc  t'y  transporteras, 
Et  après  toy  honneur  emporteras  ; 
Avecques  toy  emporteras  honneur, 

De  tes  travaux  principal  guerdonneur, 
Et  nous  en  brief  sçaurons  en  ton  absence 
Uequoy  servoit  par  deçà  ta  présence. 

LVI 

A.  UN    SIEN   AMV 
(1543) 

Contemple  un  peu,  je  te  prie,  et  regarde, 
Amy  parfait  de  bonne  et  belle  garde, 
Quelle  vertu  souveraine  ont  en  elles 
Nayvement  les  Muses  éternelles, 
De  nous  avoir  de  vraie  amour  pourveuz 
L'un  envers  l'autre,  ains  que  nous  estre  veuz  : 
De  la  doubler  encor'  après  la  veue. 
Et  de  l'avoir  de  telle  foy  pourveue, 
Qui  franchement  et  sans  peur  t'ay  ouvert 
Le  cueur  de  moi,  tant  fut  clos  et  couvert, 
Et  toi  à  moi  fais  congnoislre  par  preuve 
Qu'amy  plus  franc  au  monde  ne  se  treuve. 

En  vérité,  si  des  sœurs  bien  apprinses 
Nous  n'eussions  point  les  sciences  comprinses, 
Il  est  certain,  au  moins  est  à  penser. 
Que  nostre  amour  seroit  à  commencer, 
Si  qu'un  tel  bien  ne  me  fust  advenu  ; 
Et  ne  me  tien  aux  Muses  moins  tenu 
Dont  elles  m'ont  un  tel  amy  gaigné 
Que  de  m'avoir  en  ma  langue  enseigné. 
Que  pleust  à  Dieu  que  l'occasion  j'eusse 
Qu'auprès  de  toy  user  mes  jours  je  peusse, 
Loing  de  tumulte,  et  loing  des  plaisirs  cours 
Qui  sont  en  ces  ambitieuses  Courts. 
Là  me  plairoit  mieux  qu'avec  princes  vivre  : 
Le  chien,  l'oyseau,  l'espinette  et  le  livre, 
Le  deviser,  l'amour  (à  un  besoing) 
Et  le  masquer  seroit  tout  nostre  soing, 
Avec  le  Boys,  d'histoires  bien  recors, 
Et  le  Bouchet.  rond  de  cueur  et  de  corps; 
Avec  Gruffy,  et  Ghables  et  Ramasse, 
Jeunesse  en  qui  vertu  croist  et  s'amasse; 

Avec  Genton,  propre  et  loyal  amant, 

Et  Marcoussé,  visage  d'Allemant  ; 

Avec  Bordeaux,  qui  a  la  bouche  freche  ; 

Candie  aussi,  qui  pas  moins  n'en  despesche, 

Et  la  Forest,  fait  de  la  riche  taille, 

Et  Sainct  Gassin,  qui  fut  à  la  bataille, 

Sans  oublier  Montigny  ton  aymé, 

Qui  pour  escrire  en  vostre  langue  est  né  ; 

Sans  oublier  aussi  Aignebelette, 

Qui  saute  en  chat  et  gravit  en  belette, 

Et  Rougemont,  qui  d'or  la  barbe  porte, 

Et  Lampignam,  qui  la  bien  d'autre  sorte  ; 

Avec  Regart  et  nostre  bon  Gapris, 

Qui  d'instrument  Part  a  si  bien  apris; 

Finalement,  d'autres  quinze  fois  sept. 
Dont  la  plus  part  lettres  et  armes  scet. 
Te  jurant  Dieu  que  pas  je  ne  sçavoye 
Que  si  grand  fruit  produisit  la  Savoye. 
Que  Dieu  vous  hausse  en  fortune  prospère  I 

Mes  chers  enfans,  buvez  à  vostre  père  ; 
Et  si  Amour  au  dard  bien  affiné 
Tire  Parvaus  vers  vous  du  Dauphiné, 
Je  pry  Bouchet,  qui  cognoit  sa  value. 
Que  de  ma  part  humblement  le  salue. 

En  telle  troupe,  et  si  plaisante  vie, 
A  ton  advis,  porterons  nous  envie 
A  ceux  qu'on  voit  si  hautement  jucher, 
Pour  mieux  après  lourdement  trébucher? 
Doué  en  biens,  tel  fut  Cresus  tenu, 
Qui  tout  à  coup  un  Job  est  devenu. 
Nostre  voler,  qui  haut  ne  bas  ne  tend, 
De  Tentredeux  seroit  tousjours  content  : 
Car  cestui  là  qui  haut  ne  bas  ne  vole 
Va  seurement,  et  jamais  ne  s'affoUe.  * 

Au  demeurant,  quel  arrest  ha  Fortune, 
Sinon  l'arrest  du  vent  ou  de  la  lune? 
Tien  toy  certain  qu'en  Thomme  tout  périt, 
Fors  seulement  les  biens  de  l'esp^rit. 
Ne  voy  tu  pas,  encores  qu'on  me  voye 
Privé  des  biens  et  estais  que  j'avoyê. 
Des  vieux  amys  du  pays,  de  leur  che^e, 

De  ce&te  Royne  et  maistresse  tant  chère, 
Qui  m'a  nourry  (et  si  sans  rien  me  rendre 
On  m'a  tollu  tout  ce  qui  se  peut  prendre), 
Ce  neantmoins,  par  mont  et  par  campairne 
Le  mien  esprit  me  suit  et  m'accompagne? 
Malgré  fascheux  j'en  jouy  et  en  use. 
Abandonné  jamais  ne  m'a  la  Muse; 
Aucun  n'a  sceu  avoir  puissance  là. 
Le  Roy  portoit  mon  bon  droit  en  cela. 
Et  tant  qu'ouy  et  nenny  se  dira, 
Par  l'univers  le  monde  me  lira. 
Toy  donq  aussi,  qui  as  sçavoir  et  veino 
De  la  liqueur  d'Helicon  toute  pleine, 
Escry  et  fay  que  mort,  la  fausse  lyce, 
Rien  que  le  corps  de  toy  n'ensevelisse. 

LVll 

EPISTRE  DU  BIAU  FYS  DE  PAZY 
PAR  AUTRE  QUE  MAROT 

Madame,  je  vous  raime  tan, 
Mais  ne  le  dite  pa  pourtan  ; 
Les  musaille  ou  derozeille. 
Celui  qui  fit  les  gran  merveille 
Nous  doin  bien  to  couché  ensemble, 
Car  je  vous  rayme,  ce  me  semble, 
Si  fort  que  ne  vou  lore  dize, 
Et  vous  l'ay  bien  voulu  escrize 
Afin  de  paslé  de  plus  loing. 
Pensé  que  j'avoy  bien  beroing 
De  deveni  si  amouzea! 

0  que  je  sesoy  bien  lieuzeu, 
Ha  !  Madame  la  renchesie, 
Se  n'est  que  vostre  facliesie. 
Non  pa  pou  vou  le  reprochez, 
May  si  to  que  je  veu  touchez 
Vostre  joly  tetin  molet, 
Vou  m'appelle  peti  folet. 
Et  me  diran  :  «  Laissé  cela  : 
Vou  n'avé  rien  caché  yla; 

Dieu,  vous  devené  mou  privé  1 
Où  pensé  vou  estre  arrivé?  » 
Et  me  faite  laide  grimasse  ; 
Et  tout  ainsi  qu'une  limasse 
Qui  ses  deu  cornuchon  retise, 
Je  me  recuily  san  mo  dise, 
Tou  quinau  et  tout  marmiteu. 

Quan  la  dame  a  le  cueur  piteu, 
C'est  une  si  joyeure  chore! 
Et  dit  le  Norman  de  la  Rore 
Si  une  fille  est  orgueilleure, 
C'est  une  chore  pezilleure 
Pour  un  biau  jeune  fi  et  sage, 
Car  il  n'y  a  si  biau  virage 
Qui  ne  s'en  voire  egratigné, 
May  encor,  qu'arié  vou  gaigné 
Si  j'en  mousoi,  ou  envison? 
Ha!  cœur  plu  dur  qu'un  potizon, 
Tant  tu  me  donne  de  travau  ! 
Si  tu  sçaviez  sen  que  je  vau, 
Tu  feriez  de  moi  plus  gran  feste. 
J'ay  eu  le  pry  de  l'arbalestre  : 
Je  chante  comme  un  pazoquet  -, 
Je  ne  voua  jamais  san  bouquet; 
J'ay  plus  de  bonnets  que  de  teste; 
J'ay  mon  biau  pourpoint  des  gran  teste, 
Des  jour  ouvrié  et  des  dimanche; 
Tou  les  moy  deu  chemire  blanche, 
Pour  estre  ny  salle  ny  ort  ; 
J'ay  esté  jusques  à  Nyort 
Déjà  deu  fois  pour  vois  le  monde. 
Il  est  vrai  que  voureste  blonde  * 

Et  aussi  blanche  comme  laict; 
Et  aussi  je  ne  suy  pas  laid, 
Car  chacun  me  dit  en  maint  lieu  : 
«  Adieu,  haut  le  biau  fy,  adieu  ! 
Adieu  hau  !  respon  si  tu  veu. 
Le  biau  fy  au  jaune  cheveu  I  » 
Je  croi  que  trèsbien  il  entende, 
Car  j'ai  les  cheveu  qui  me  pende 
Dessus  la  chemire  froncée  ; 

La  petite  jambe  troussée 
Pour  dansez  haye  de  Bretaigne 
Et  les  passepié  d'Allemaipue. 
Il  est  vray  qu'à  la  basse  dance 
Je  n'y  vien  pa  à  la  cadanoe  ; 
May  le  branle  et  puy  la  recoupe, 
Des  deu  pié  je  les  vou  recouppe 
Menu  comme  chair  à  pasté. 
Le  fy  de  Guillaume  Gasté 
Au  pri  de  moi  nV.st  qu'un  caiiar. 
J'an  veu  bien  croize  Jan  Benar 
Ou  Chauvin,  à  qui  Bien  pardoin. 
A  propo,  vou  iiûuvien  ty  poin 
Du  jour  de  la  Sin  Nicoula, 
Que  j'etien  tou  deux  si  tresla 
D'avoir  dancé?  Vou  commensite, 
Aussi  trèsbien  vou  rachevite; 
Cest  au  jardin  :  mou  peze  entry, 
D'avantuze  me  rencontry 
Auprès  de  vous,  et  sy  avoy 
Touriou  Fyeu  dessu  vostre  voy, 
Laquelle  me  sembly  depui 
Aussi  claize  que  l'iau  de  puy 
May  se  Piar  nou  regardet, 
Qui  de  gran  jalourie  ardet; 
Et  quan  il  m'eu  bien  espié 
Vou  me  marchiste  sur  le  pié 
Si  fort,  en  me  sarrau  la  main, 
Que  j'en  clochy  le  lendemain. 

Lvm 

RESPONGE     DE    LA    DAME    AU     JEUNE    FY    DE    PAZ 7 

Pour  vous  respondre,  mou  amy. 
J'ay  veu  vostre  lettre  à  deoiy, 
Car  mon  mazy  lor  arrivit. 
Qui  en  la  lirant  me  trouvit, 
Et  Dieu  scet  si  je  fu  fâchée. 
J'eusse  voulu  estre  ecorchée, 
Parmanda,  voize  toute  morte  ; 

May  ce  que  plu  me  peconfopte, 
C'est  que  mon  mazy  n'en  vy  rien, 
Et  aussi  que  je  sçay  Iro  biea 
Qui  n'en  eu  pas  esté  conten. 
Notre  aprenti  vin  ecoutan 
Pour  ouy  ce  qui  me  diset; 
May  mon  pauvre  cueur  souspisel 
De  gran  douleur  et  de  tristesse. 
Si  je  n'eusse  esté  la  maistresse, 
Mon  amy,  j 'estes  affolée. 

Votre  lettre  m'a  consolée 
Quan  j'ai  connu  que  m'aymez  tau; 
Je  ne  le  veux  croize  pourtan 
Car  les  homme  son  tou  trompeu, 
Et  les  femmes  on  touriou  peu 
D'estre  par  leu  dits  aburée, 
J'enten  qui  ne  son  pas  rurée. 
Et  de  moy,  la  mercy  à  Dieu, 
Je  puy  bien  allez  en  tou  lieu 
Et  fréquentez  parmy  le  monde. 
Vou  me  dites  que  je  suis  blonde, 
May  je  cray  qui  vous  plait  à  dise  ; 
Aussi  je  ne  m'en  foua  que  rise  ; 
Si  sui  je  comm'  une  autre  belle. 

Vous  m'escrivé  que  suis  rebeller 
Et  quan  vou  me  voulé  touchez, 
Que  je  ne  vou  laisse  aprochez  : 
Il  est  bien  vrai  que  je  m'en  fâche, 
Car  une  belle  dame  cache 
Tou  les  jour  et  le  plu  souveu 
Son  biau  tetiu  et  sou  de  van. 

Par  votre  lettre  vous  vanté 
Que  comme  un  oyreau  vou  chanté  : 
Je  vou  respon  qu'en  sui  bien  ayre  ; 
Car  quan  je  sezels  à  mallaire 
Vostre  chan  me  resjouyset. 

Un  jour  mon  mazy  me  diset 
Qui  voudroit  sçavoir  la  musicle, 
Pour  la  chanté  en  la  bouticle. 

Vou  me  mandé  par  vostre  lettre 
<>i'av('/  h»  pri  do  l'abalestro, 

Et  qu'este  for  propre  et  mignon, 

Touriou  vestu  comme  un  oignon, 

Don  en  cela  vou  m'avé  fait 

Un  singulier  plaisir  parfait; 

Car  c'est  l'honneur  d'un  biau  jeune  homme 

D'avoir  habillemen  gran  somme, 

Et  aussi  que  c'est  la  raison 

Qu'un  biau  fy  de  bonne  maison 

Set  touriou  fort  bien  accoustré. 

De  ma  par,  je  vour  ay  montré. 
Si  vouravé  bonne  memoise, 
Notre  jeu  de  bille  d'ivoise 
Et  ma  zobbe  d'un  fin  dra  noir. 
Vous  varriez,  si  voulé  veoir, 
Tou  mes  manchesons  de  velour, 
Mes  solié  qui  ne  son  pas  lour 
Pour  enjambez  nostre  ruissiau, 
Et  ma  cotte  de  dra  de  Siau 
Bien  teinte,  que  me  la  donna 
Le  sise  Jean,  quan  ordonna 
Et  voulut  par  son  testamen 
Que  je  l'eusse  soudainemen. 

Ha!  si  j'estien  tou  deu  ensemble, 
Je  vous  contesoy,  se  me  semble, 
Gen  mille  bon  peti  prepo. 
Toute  nui  je  per  le  repo, 
Tan  et  si  fort  en  vou  je  pense  ; 
Je  ne  set  quelle  recompense 
Vous  m'en  fesez;  si  suis  je  seuse 
Que  n'atten  maintenant  que  Theuse 
Que  vous  reveniez  de  Lyon. 
Vous  me  donrez  un  million 
De  biau  cordon  de  saye  fine, 
Pour  en  donner  en  ma  voisine, 
Laquelle  à  vou  se  recommande. 

Autre  chore  ne  vou  demande 
Qu'autant  en  un  mot  comme  en  cent 
Qu'a  vour  aymé  mon  cœur  consent, 
Vou  supplian,  mon  douramy, 
N'estre  à  me  respondre  endormy, 
Si  ne  vené  bien  to  icy, 

Car  je  sesetz  en  gran  souci, 
Si  je  n'avetz  de  vo  nouvelle. 
Je  prie  à  Dieu  qui  seynt  telle 
Que  pour  vrai  je  les  vou  desise, 
Et  à  tant  fesay  fin  d'escrise. 

C'est  de  Pazy  ce  jour  et  an 
Que  je  m'en  ally  droit  à  Lan. 

LIX 

AU  ROY,  POUR  LUY  RECOMMANDER  PAPILLON 
POETE  FRANÇOIS,  ESTANT   MALADE 

Me  pounnenant  dedans  le  parc  des  Muses 
(Prince  sans  qui  elles  seroyent  confuses), 
Je  rencontray  sus  un  pré  abbatu 
Ton  Papillon,  sans  force  ne  vertu  ; 
Je  Fay  trouvé  encor  avec  ses  esles, 
Mais  sans  voler,  comme  s'il  fust  sans  elles, 
Luy  qui,  tendant  à  son  Roy  consoler, 
Pour  ton  plaisir  souloit  si  bien  voler 
Qu'il  surpassoit  le  vol  des  alouettes. 

Roy  des  Françoys,  c'est  Tun  de  tes  poètes, 
Papillon  paint  de  toutes  les  couleurs 
De  poésie,  et  d'autant  de  douleurs  ; 
L'autr'hier  le  vy,  aussi  sec,  aussi  palle 
Gomme  sont  ceux  qu'au  sépulcre  on  devalle; 
Lors  de  la  couche  où  il  estoit  gisant 
Je  m'approchay,  en  amy  lui  disant 
Ce  que  j'ay  peu  pour  luy  donner  courage 
De  brièvement  eschapper  cest  orage, 
Et  luy  offrant  tout  ce  que  Dieu  ha  mis    * 
En  mon  pouvoir  pour  aider  mes  amys, 
Dont  il  est  un,  tant  pour  l'amour  du  stylo 
Et  du  sçavoir  de  sa  muse  gentille. 
Que  pour  autant  qu'en  sa  plume  en  santé 
A  ta  louenge  il  ha  tousjours  chanté. 
M'ayant  ouy,  un  bien  peu  séjourna. 
Puis  l'œil  terni,  triste,  vers  moy  tourna; 
Sa  sèche  main  dedans  la  mienne  ha  mise, 
Et  d'une  voix  fort  débile  et  soubmise 

M'a  respondu  :  «  Cher  amy  esproiivc, 

Le  plus  irrand  mal  qu'en  mes  maux  j'ay  trouvé, 

C'est  un  désir  qui  sans  lin  m'importune 

D'escrire  au  Roy  la  ftischeuse  fortune 

Qui  en  ce  poinct  malade  m'ha  rendu  ! 

Mais  je  ne  puis,  car  il  m'est  delfendu 

Du  médecin,  qui  à  ma  plume  ordonne 

Un  long  repos,  qui  long  travail  me  donne. 

«  Amy  trèscher(ce  lui  respons  je  alors) 
De  quoy  te  plains?  Jecte  ce  soing  dehors. 
Car  sans  ta  peine  adviendra  ton  désir, 
Si  onques  Muse  à  l'autre  lit  plaisir; 
Certes  la  tienne  est  du  Roy  escoutée, 
Mais  de  lui  n'est  la  nostre  reboutée. 

«  Courage  donc  :  Marot  s'enhardira 
D'escrire  au  Roy,  et  ton  cas  lui  dira  ; 
Que  pleust  à  Dieu  que  ton  mal  si  pervers 
Se  peust  guérir  par  rimes  et  par  vers, 
Ou  qu'en  moy  fust  tout  ce  qui  est  duisant 
A  divertir  cela  qui  t'est  nuysant.  » 

Ces  mots  fmiz,  plus  de  cent  et  cent  fois 
Me  mercia.  Lors  de  là  je  m'en  vois 
Au  mont  Parnasse  escrire  ceste  lettre. 
Pour  tesmoignage  à  ta  bonté  transmettre 
Que  Papillon  tenoit  en  main  la  pliime, 
Et  de  tes  fais  faisoit  un  beau  volume, 
Quand  maladie  extrême  luy  ha  fait 
Son  œuvre  empris  demeurer  imparfait, 
Et  puis  l'ouvrier  a  mis  en  tel  decours, 
Qu'il  a  besoin  de  ton  Royal  secours. 
C'est  tout  cela  que  mon  escrit  désire 
Te  faire  entendre,  ayant  cest  espoir,  Sire, 
Que  ne  diras  en  moi  presumption, 
Quand  de  mon  ciieur  sçaurois  l'intention. 
Qui  de  nully  ne  peut  estre  reprise, 
Puis  qu'amytié  a  causé  l'entreprise. 

Si  Theseus,  ainsi  comme  l'on  dict, 
Pour  Pirithoe  aux  enfers  descendit, 
Pourquoi  ne  puis  je  en  Parnasse  monter 
Pour  d'un  amy  le  malheur  te  conter? 
Et  si  Pluton,  contre  l'inimitié 

Ou*il  leur  portoit,  loua  leur  amitié, 

Doy  je  penser  que  ton  cueur  tant  humain 

Trouve  mauvais  si  je  preste  la  main 

A  un  amy,  veu  mesmes  que  nous  som^nes 

Et  luy  et  moy  du  nombre  de  tes  hommes? 

Je  croi  plus  tost  qu'à  Tun  gré  tu  sçaurêw, 

Et  que  pitié  de  l'autre  tu  auras. 

LX 

AU  SEIGNEUR  DU  PAVILLON 
MICHEL    MAROT,    FILZ   DE   GLBMENÏ   MARÔT,   SALUT 

A  mon  retour  du  fays  de  Ferrare, 
Par  Chamheri  le  chemin  s' adressant, 
J'ai  trouvé,  certe,  une  chose  bien  rare. 
Au  cabinet  de  mon  'pere  Clément. 
Car,  résolvant  ses  escrits  pour  les  lire. 
Trop  me  nuysoyent  et  n'appaisoient  mon  ire. 
Si  n'eusse  veu  epistre  de  sa  veiné, 
Qîii  s'' adressait  à  son  amy  Antoine, 
Dont  mieux  que  moy  entendras  le  dessein 
Telle  est  la  lettre  escrife  de  sa  main. 

LXI 

LETTRE  DE  CLEMENT    MAROT 

PAR     LUI     ENVOYÉE     DE     FERRARE 

A  SON   AMY   ANTOINE    GOUILLART 

SElGiNEUR  DU  PAVILLON  LEZ  LORRIS  EN  GASTINOYS 

(1538)  ^ 

O  mon  amy  Antoine, 
N'est  jour  que  me  souvienne 
Du  souverain  recueil 
Que  tu  feiz  à  Clément; 
Mais  se  réjouissant 
Tost  commença  son  dueil. 

Car  lors  que  je  te  vei, 
Repassant  à  Lorri, 
Venant  de  Vau  Luisant, 


S840  EPISTRES 

M'en  retournai  à  Blois, 
Où  je  fu  des  jours  trois 
Aux  dames  devisant. 

Là  vint  un  postillon, 
Qui  m'apportoit  Guillon, 
Me  suivant  à  Ja  trace, 
A  la  seule  parole 
D'une  femme  trop  folle 
Maudite  soit  sa  race. 

De  cela  adverti, 
Soudain  de  là  parti , 
Car  j'avoi  fait  serment 
Ne  retourner  en  Court, 
Ce  n'estoit  mon  plus  court 
De  le  faire  autrement. 

Je  passay  donc  Tharare, 
Pour  venir  à  Ferrare 
Trouver  la  sœur  du  Roy. 
La  divine  princesse 
M'a  faict  bonne  caresse  ; 
0  que  fusse  avec  moi  1 

Si  tu  vas  à  la  Court, 
Escri  le  moy  tout  court, 
Ensemble  des  nouvelles  : 
J'y  fi  peu  de  séjour. 
Mais  j'en  sçeu  pour  un  jour 
Qui  n'estoient  gueres  belles. 

La  Royne  de  Navarre 
Me  donna  le  bon  arrhe 
Qu'en  passant  tu  me  vei , 
Pour  me  faire  monter 
Et  soudain  devaller 
Les  monts  jusques  icy. 

La  bénigne  Princesse, 
Excellente  déesse, 
De  toutes  le  mirouer, 
Print  mon  fils  pour  son  page  ; 
C'estoit  le  meilleur  gage, 
Qu'eusse  peu  luy  trouver. 

0  que  sa  fille  unique 
Donne  à  la  republique 

Un  merveilleux  espoir, 
Plein  de  divinité 
En  sa  virginité, 
Que  désire  reveoir. 

Ce  fils,  pour  sa  jeunesse, 
A  sa  grande  hautesse 
J'ay  bien  recommandé  : 
S'il  fait  ce  qu'il  propose, 
Et  que  Dieu  le  dispose. 
Il  en  sera  aydé. 

Or  puis  que  le  cognois, 
Je  te  pri,  si  le  vois, 
Luy  donner  ce  motet 
De  poursuivre  la  veine 
Du  père  à  toute  peine. 
Et  qu'il  ne  soit  muet. 

Fay  de  moy  mention, 
Recommandation, 
A  ce  bon  gros  Tartas  ; 
De  peur  de  s 3  blesser 
Ou  bien  de  s'offenser 
Qu'il  marcne  petit  pas. 

Si  j'avois  du  papier 
De  rames  un  milier, 
Et  qu'il  ne  fust  trop  tard, 
Gomme  à  mon  amy  seur 
T'escrirois  de  bon  cœur. 
Adieu  donc,  mon  Gouillart. 

LXII  « 

Fol,  foUiant,  imprudent,  indiscret 
Et  moins  sçavant  qu'un  docteur  en  décret  : 
«  Ha,  ha!  dit-il,  c'est  grand  oUlti'aii:^o 
De  parler  d'un  tel  personnaige 
Que  moy  !  En  est  il  un  au  mondé 
En  qui  tant  de  sçavoir  abonde?  » 
Et  je  respons  ;  «  Ouy,  ouy  vfayemcjit, 
Et  ne  fut  auttè  que  Clément.  » 
Le  latin,  le  grec  et  riiebrcux 
Luy  sont  langaiges  tenebfeux  : 
Mais  en  françoys  de  Ilurepuîk, 
Les  beaulx  écus  d'or  et  du  jxnds, 
Et  quelque  latin  de  marmiU\ 
Par  Nostre  Dame,  je  le  quille. 
Pour  vray  il  y  est  plus  sçavant  : 
C'est  raison  qu'il  royse  devant. 
Quand  de  sa  proposition 
Touchant  la  ibrnicatioîi, 
Il  vauldroit  mieux  la  trouver  bonne» 
Qu'y  besoiguer  comme  en  SorbonUe. 
Mais  le  mocquaut  ne  se  contente, 
Et  a  dict  à  ceirlx  de  sa  tente, 
S'il  nous  peut  quelques  jours  avOii', 
Il  employra  tout  son  pouvoir 
Pour  nous  faire  brusler  tous  vifz; 
De  ma  part  je  n'en  suis  d'avis 
Et  n'y  sçaurois  prendre  plaisir. 
Toutesfoys,  s'il  en  a  dcsit, 
Quand  il  sera  prest,  qu'il  me  mande, 
Et  si  j'y  voys  que  l'on  me  pende. 
Tu  dirois,  mon  amy  Lyon, 
Pour  moy  quelque  Fidelmm 
Ou  quelque  cfeux  De  profimdis 
Pour  me  tirer  à  paradis. 
Mais  si  trouvez  qu'il  soit  ainsi 
Qu'au  partir  de  ce  monde  cy 
Nous  soyons  saulvez  ou  damnez, 
Ne  dictes  rien,  et  me  donnez 
Ce  petit  mot  pour  epitaphe. 
Et  que  sur  mon  corps  on  le  graphe  ; 
Cî/  pend  ce  fol  qui  s'est  rendio 

A  crédit  four  esire  pmdii. 

Quant  àcelluy  qui  t^e&i  tas(3lié 
Que  me  suis  à  luv  a»  lâché, 
C'est  un  mesGliant  fol  et  flatteap, 
Insigne  dissimulateur 
Et  vindicatif  à  oultpanoe', 
Mais  il  ne  veult  que  l'on  le  pense. 
Je  ne  vouldpois  de  luy  mentir, 
Parquoy  ne  me  puis  repentir 
D'en  avoir  dit  ce  qui  est  vray  ; 
Et  s'il  me  point,  je  descouvray 
De  plus  grans  cas  quMl  a  commis 
Qu'il  ne  tace  plus  d'ennemys , 
Il  en  a  trop  ;  qu'il  vive  bien, 
Lors  seray  son  amy,  combien 
Qu'il  ne  l'ait  en  rien  mérité, 
Le  trais tre  plein  de  vanité. 
Mais  Dieu  vueille  que  l'on  oublie 
Ce  que  souffrons  par  sa  follie; 
Je  suis  trop  Iping  pour  le  luy  dire, 
Qui  me  contrainct  de  le  peserire  ; 
Et  s'il  dit  plus  en  duplicquant. 
Et  pareillement  quant  et  quant, 
Que  sçavant  est.  Il  est  bien  ppis  : 
Car  encores  qu'il  soit  repris 
De  tous,  mesme  de  sa  voysine, 
Dont  le  mary  faict  bonne  mine, 
Il  n'est  possible  qu'il  s'en  garde  ; 
Ghascun  jour  quand  il  se  regarde, 
Il  est  tout  certain  qu'il  se  voit. 
Je  suis  despit  qu'il  n'y  pourvoit; 
Il  est  bon,  entendez  icy  ; 
J'en  suis  en  merveilleux  soucy. 
Est  ce  de  luy  que  j'ay  escript? 
Nenny  non,  c'est  de  l'Antéchrist  : 
Ce  n'est  pas  luy,  et  si  ne  sçay, 
Il  en  a  faict  son  coup  d'essay. 
Nomme  le  celuy  qui  s'en  double  ; 
Par  mon  vitam  je  n'y  voy  goutte. 
Est  ce  point  Juda  ou  Simon? 
Non  est;  cy  est;  c'est  il;  c'est  mou. 

Or  me  croyez  :  c'est  Barrab 

Prenez  le,  metez  le  là  bas. 

Ouel  bruyct,  quell'  pitié,  quelle  honte  l 

Voilà  ce  qu'on  nous  en  raconte. 

Venez  çà,  que  je  parle  à  vous  : 

A  ce  qu'il  vous  dit  :  «  Bran  pour  vous,  » 

Je  le  congnois,  c'est  un  grand  prestre  ; 

Vous  Idillez  :  il  le  vouldroit  estre, 

Pourvu  qu'il  en  eust  arraché 

Quelque  abbaye  ou  evesché  ; 

Mais  sans  bonnet  sa  teste  nue 

Est  pour  la  mytre  bien  menue. 

N'en  parlez  plus  :  par  Dieu,  c'est  il  ; 

Tout  ce  qu'il  sçait  n'est  que  babil  ; 

Je  n'en  pourrois  plus  tant  souffrir; 

Voycy  que  je  luy  veulx  off'rir  : 

Luy  bailler  mon  art  et  ma  muse 

Pour  en  user  comme  j'en  use, 

En  me  resignant  son  office, 

Car  je  sens  qu'elle  m'est  propice. 

Faictes,  si  pouvez,  qu'il  se  renge, 

Je  suis  trèscontent  de  l'eschange. 

L'estat  est  bon  pour  les  affaires 

De  nous  et  nos  petis  confrères. 

Si  de  mon  art  ne  peult  chevir, 

Voicy  dont  il  pourra  servir. 

On  m'a  promis  qu'il  a  renom 

De  salpestre  et  poudre  à  canon 

Avoir  muny  tout  son  cerveau 


Et  les  luy  mettez  en  la  bouche, 
Et  puis  après  que  l'on  le  couche 
Tout  de  son  long,  et  en  l'oreille 
Tout  doulcement,  qu'il  ne  s'esveille 
Gettez  y  pouldre  pour  l'esmorche, 
Et  gardez  bien  qu'il  ne  s'escorche  ; 
Car  d'un  homme  bien  empesché 
Seroit  un  regnard  escorché  ; 
Et  cela  taict,  qu'on  le  députe 
A  servir  d'une  haquebute  ; 
Jamais  homme  n'en  parla  mieulx. 

Les  tampons  sortiront  des  yeulx. 
Et  feront  im  merveilleux  bruyt, 
Et  si  la  tbuldre  les  conduyt. 
Ilz  frapperont  deux  tout  d'un  coup  ; 
Cela  leur  servira  beaucoup 
Pour  les  despescher  de  ces  guerres. 
Dessus,  dessus  à  belles  pierres, 
Dessus  ce  gros  villain  marault. 
Qui  a  crié  sur  nous  harault 
Et  nous  a  chassé  du  pays  ! 
Nous  estions  assez  esbahiz, 
Lyon,  il  t'en  peult  souvenir, 
Etn'estoit  temps  de  revenir; 
Il  falloit  chercher  seureté. 
Du  povre  Clément  arresté 
Le  propos  estoit,  à  Bourdeaulx, 
Par  vingt  ou  quarante  bedeaulx 
Des  seigneurs  dudict  parlement; 
Je  dy  que  je  n'estois  Clément, 
Ny  Marot,  mais  un  bon  Guillaume, 
Qui  pour  le  proufit  du  royaume 
Portois  en  grande  diligence 
Pacquet  et  lettre  de  créance. 
Je  n  avois  encores  souppé, 
Mais  si  tost  que  fus  e  échappé. 
Je  m'en  allay  un  peu  plus  loing; 
Par  Dieu,  il  en  estoit  besoing; 
Car  pour  un  tel  povre  souldart 
Que  Marot,  qui  n'est  point  pendart, 
Ne  fut  faicte  si  grand'  poursuyte. 
J'avois  chascun  jour  à  ma  suyte 
Gens  de  pied  et  gens  de  cheval;        « 
Mais  je  fis  tant  pour  mon  travail. 
Et  sur  petits  chevaulx  legiers, 
Que  me  mis  hors  de  tous  dangiers, 
J'entens  pourveu  que  je  me  tienne 
Là  où  je  suis  en  bonne  estraine. 
Si  nous  fussions  demourés  là, 
Tel  y  estoit  qui  n'en  parla 
Jamais  depuis  que  j'en  partis. 
Ilz  ont  esté  si  bien  rostis, 

Ou 

Qu'ils  sont  toug  convertis  en  cendre 
Or  jamais  ne  vous  laissez  prendre, 
S'il  est  possible  de  fouyr, 
Car  après  on  vous  peut  ouyr 
Tout  à  loysir  et  ijans  cholere  ; 
Mais  eu  fureur  de  tel  affaire, 
Il  vault  mieux  s'excuser  d'absence 
Qu'estre  brualé  en  sa  présence. 

Des  nouvelles  de  par  deçà  : 
L'autre  jour  quand  11  trespai^sa, 
L'empereur,  il  n'y  estoit  pas, 
Et  n'avoit  pas  passé  le  pas 
Pour  dire  qu'il  fut  trespassé  ; 
Il  est  bien  vray  qu'il  est  passé 
De  l'Italie  en  la  Provence. 
Les  Françoys  crient  Vive  France, 
Les  Espagnolz  Vive  l'Empire  : 
Il  n'y  a  pas  pour  tous  à  rire  ; 
Le  plus  hardy  n'est  sans  terreur. 
N'est  ce  pas  un  trop  grand  erreur 
Pour  des  biens  qui  ne  sont  que  terre 
De  mener  si  horrible  guerre? 
Les  gens  d'armes  sont  furieux, 
Chocquans  au  visage  et  aux  yeux  : 
Il  ne  fault  qu'une  telle  lorgne 
Pour  faire  un  gentilhomme  borgne  ; 
Il  ne  fault  qu'un  traict  d'arbaleste 
Passant  au  travers  d'une  teste 
Pour  estonner  un  bon  cerveau  ; 
J'aymerois  autant  eslre  un  veau 
Qui  va  droit  à  la  boucherie 
Que  d'aller  à  telle  tuerie. 
C'est  assez  d'un  petit  boullet 
Qui  prend  un  souldart  au  collet 
Pour  le  garder  de  jamais  boire, 
Fy,  fy  de  mourir  pour  la  gloire, 
Ou  pour  se  faire  grand  seigneur 
D'aller  mourir  au  lict  d'honneur, 
D'un  gros  canon  parmy  le  corps, 
Qui  passe  tout  oullre  dehors  î 
Par  ma  foy,  je  ne  vouMrois  poinl 


BPiSTRES 

Qu'on  gastast  ainsi  mon  pourpoinct 
Et  la  livrée  du  capitaine. 
Hau,  compagnon,  prene?  Teniseigne  ;" 
Celluy  qui  la  portojt  est  bas. 
Sang  bien  !  velà  de  beaulx  esbas, 
Voylà  comment  on  s'y  gouverne. 
Dedans  une  bonne  taverne 
J'oserois  entrer  hardiment, 
Où  l'on  ne  frappe  nullement. 
C'est  ainsi  que  Clément  devise, 
Vivant  en  paix  dedans  Venise. 

Puisque  sçais  la  rébellion, 
Je  ne  t'en  mande  rien,  Lyon  ; 
De  quoy  diable  sert  la  redicte  ? 
Or  donc  la  saincte  chatemilte, 
Ainsi  que  l'on  dit  par  deçà, 
A  fait  feu  puis  un  moys  en  çà  : 
Quel  bruict  en  ont  fait  noz  prescheurs, 
Ces  grands  ordinaires  pescheurs? 
Font  ilz  toujours  les  gens  absoulR 
Par  force  d'escus  ou  de  soulz, 
Dont  non  pas  Dieu,  mais  l'argent  retrne  ? 
Qui  vouldroit  mettre  bride  el  resin» 
Au  grand  cheval  d'ambition. 
Point  n'y  auroit  sédition.  * 

En  danger  que  ces  gros  asniers 
Soient  du  lignage  des  musniers, 
Ayant  du  sac  bled  et  farine 
Toute  couverte  leur  narine, 
Ostant  la  fève  du  gasteau. 
Si  en  leur  vin  mettoient  de  l'eau 
Ceulx  de  Sorbonne,  enlumine* 
Si  rouges  n'auroient  pas  leurs  nez  ; 
El  puis  la  bell«  doctorie  I 

Il  n'est  pas  prins  Andjy  Dorie  ; 
Barbarousse  a  peur  qu'il  ne  vole. 
Laigle  ne  craint  la  Mirandolle. 
Maint  ennemy  se  rend  nostre  hoste, 
Combien  que  Gennes  dans  sa  coste 
Gostoye  un  périlleux  fatras  ; 
Ce  fut  par  pierres  et  plastras 
Qu'eust  espoir  d'avoir  recompense. 
Dam  Martin  eust  crevé  sa  panse, 
Et  quand  les  gens  on  veoit  lioster, 
On  recule  pour  mieulx  saulter, 
Nanso  est  routier  et  trop  fin. 
Dieu  pardoint  au  Françoys  Dauphin. 
On  dict  qu'il  fut  empoisonné, 
Et  qu'il  avoit  assaisonné 
La  viande.  On  dict  qu'un  messere 
A  chanter  messe  est  nécessaire. 
Je  ne  sçay  pas  comme  il  entend  : 
Qui  ne  luy  en  donne,  il  en  prend. 
Que  du  grief  feu  de  sainct  Anthoine 
Soit  ars  le  cardinal  Le  Moyne, 
Ennemy  des  Bazochiens. 
Les  povres  vouldroient  estre  chiens, 
J'entens  à  l'heure  qu'on  repaist 
Ribon  ribaine.  S'il  nous  plaist, 
Il  fauldra  de  brief  rendre  compte  ; 
C'est  tout  un  si  on  se  mescompte 
Si  au  point  on  puisse  descendre. 
Q'on  est  penault  le  jour  des  Cendre, 
Quand  il  souvient  du  mardy  gras  ! 
Moindre  est  le  dur  travail  des  bras 
Que  de  chanter  par  les  couvents. 
Or  de  chemise  les  doux  vents 
Desquels  l'alaine  est  si  trèsforte 
Qu'à  dampnation  elle  emporte 
Maintz  mottez  de  chapes  et  mytres. 
Le  fourmaige  couvert  de  mytes 
Et  d'ordure  est  toujours  meilleur, 
Encores  n'est  sceu  le  malheur 
Qui  doit  venir  de  cette  guerre  : 
Montejan  tient  il  tousjours  serre? 

J'ay  grand'  peur  qu'il  ne  soit  moisy 
Avec  son  compaignon  Boisy, 
Sans  le  cheval  de  Pacolet. 
Ont  ils  toujours  le  bas  colet, 
Monstrans  leurs  tétasses  ridées 
Noz  vieilles  mules  desbridées, 
Qui  sont  par  chevaulx  bien  souvent 
Fendues  du  cul  jusqu'au  devant  ? 
Et  s'il  est  vray  que  là  s'avance 
Le  vieil  vidase  de  Provence, 
Vrayment,  ils  sont  bien  eschancrées 
Nos  poupinettes  tant  sucrées, 
Et  le  mary  autour  furonne. 
On  nous  dit  que  dedans  Peronne 
Florenge  a  fait  et  feu  et  raige  : 
Tellement  que  d'un  grand  couraige 
Sont  devenus  les  Percherons 
Expers  fourreurs  de  mancherons. 
Les  Alemans  font  la  devise  ; 
Selon  le  poix  bransle  Venise  ; 
L'Angloys  entend  bien  la  raison. 
Les  gouttes  viennent  en  saison 
Quand  la  vérole  a  faict  son  cours. 
Si  de  la  lune  le  descours 
Tenoit  du  soleil  le  party, 
Nos  astrologues  auroient  menty, 
Car  il  n'est  pas  presse  dans  Nyce. 
Il  tranche  du  bigot  et  nyce 
Ce  punais  lecteur  Bustarin. 
Le  Grand  Turc  et  chef  tartarin 
N'est  pas  homme  de  grand'  colère. 
Les  mers  sont  par  la  grand'  galère 
De  leurs  cours  discontinuez  ; 
Mais  il  est  cheut  tant  de  nuez 
Que  demandoient  les  allouettes. 
Il  ne  fut  onc  tant  de  chouettes, 
Et  nuict  et  jour  peuvent  voiler. 
La  roue  deffend  de  voiler 
Qui  n'aura  au  costé  des  edsles. 
Et  puis,  comment  1  les  damoiselles 
Fardent  leurs  bas  comme  leur  trongne  I 


m 


EPIITRES 

Au  diamant  n'a  point  dii  rongne, 
Car  c'est  une  pierre  trop  vive. 
Quelque  chose  que  lea  i^ens  die. 
N'est-ce  pas  tqujûurs  leurs  devis? 
Les  Suisses  sont  de  ceat  avis. 
Et  du  vendredy  ilz  ont  peur. 
Minos  pourrait  estre  trompeur, 
Comme  Eaoasi  et  Rhadimi^s 

Ne  laisse  point  là  U  noyejiu 

Qui  est  plus  cher  que  le  hoyeau, 

La  pelle,  la  hott«  ou  les  picz. 

Gardez  les  attaignan«  aspicz. 

Qui  pour  Thyver  sont  ja  fourrez. 

Prelatz  seront  bien  rembourrez 

Si  Germanie  a  un  concile  : 

On  dict  qu'il  est  creu  en  Cécile. 

L'esprit  droict  comme  une  lignole. 

L'amiral  debvoit  prendre  Dole, 

Qui  est  en  la  Franche  Comté 

Et  Chamberry  est  révolté. 

De  nuict  au  soir  se  faict  la  brigua. 

Avec  une  petite  ligue 

La  balene  sera  tost  prinse. 

Aussi  de  peur  d'estre  reprinse 

L'accouchée  des  quatre  livres 

S'en  est  fuye  aux  champs  à  délivres, 

Car  quand  le  Roy  est  en  courroux, 

Il  n'espargne  blanc,  noir  ne  roux. 

On  ente  en  carré  le  rouveau. 

Encor  le  financier  nouveau 

Tiendra  la  langue,  non  large  S. 

Aussi  celluy  qui  croit  largesse 

Estre  en  aucuns  est  bien  jenin, 

Sinon  au  sexe  féminin. 

Par  fault  Tolh  Jésus  est  mort 

Vendredy,  dont  Pilatfi  mort 

Ses  lèvres,  mais  il  n'gst  pas  temps. 

Sainct  Jehan,  ainsi  comme  j'entendz 

Il  y  en  eut  bien  d'endôssea. 

Il  n'est  œuvres  que  de  fossez 

Dont  reparée  est  Babylonne. 
Si  vivante  estoit  Maguelonn^, 
Il  seroit  vray  comme  Evangile. 
Le  Grec,  ainsi  que  dict  Virgik; 
Nomme  Avernon  le  trou  d'Enfer. 
Et  l'on  en  voit  plusieurs  danser 
Sans  son  tabour,  fleute  et  chanson. 
C'est  un  travaillant  eschanson. 
Le  Boy  luy  en  est  fort  tenu^ 
Qui  d'avarice  est  fort  chenu, 
Et  qui  n'aura  les  coûîlions  chaux 
Des  cantarides  et  artichaux. 
Et  la  mighônette  d'entrée^ 
Ils  sont  dé  chaude  rencontrée 
Bigots,  cagOts,  godz  et  mogodz, 
Fagots,  escargotz  et  margotz. 
Parbleu,  ce  n'est  que  tous  haras, 
Joinct  Hcsdin  et  après  Arras. 
On  aura  à  vil  prix  la  serge, 
J'entens  (Jue  le  bagage  on  charge 
Pour  en  Hâyhaull  venir  charger. 
En  eau  basse  oh  ne  peut  nager, 
C'est  poiirqiïoy  fault  trouver  deniers. 
Il  ne  seï'a  pas  des  derniers 
Le  marquis  nouveau  delivray* 
Sire,  tahdis  que  je  vivray, 
M'emplo^'eray  en  vostre  serviee, 
Car  si  le  iriiict  du  béneiice 
Tomboit  en  la  main  àea  marchand», 
Et  gens  de  Dièh  et  les  meschans 
Ont  tout  gaighê  à  la  guérite; 
Dieu  gard  la  fï-anche  Marguerite,        . 
Fleur  de  blanc  lis  inséparable  ! 
C'est  un  graïici  mai  irréparable 
Que  mettre  tàhi  d'ames  en  danger. 
On  s'ennuye  d'un  pain  à  manger  ; 
A  Venize  je  fais  prouesse. 
Il  ne  vault  rien  qui  n'a  richesse  ; 
Un  flateur  y  est  bien  venu. 
Qui  est  mescîiuiit  e?t  retenu. 
Il  est  eh  bfuict  que  Tribuulel 

t'y  de  nourrice  sans  du  laict. 
Qui  sçait  mentir  est  en  crédit. 
Erasme  est  mort,  et  Ton  me  dict 
Qu'on  loue  tousjours  des  gigoteaux. 
Adieu  jusques  aux  blancs  manteaux. 

LXIV 
A.   M.    l'ELISSON,  PRESIDENT   DE   SAVOTB 

(1543) 

Excuse,  las  !  Président  trèsinsignc 
L'escrit  de  cil  qui  du  fait  est  indigne  : 
Indigne  est  bien  quand  il  veult  approucher 
L'honneur  de  cil  qu'homme  ne  deust  toucher. 
Seroit  ce  point  pour  ton  honneur  blasmer, 
Et,  le  blasmant,  du  tout  le  déprimer? 
Certes,  nenny.  Car  tout  homme  vivant 
Ne  peut  aller  ton  honneur  dénigrant. 
C'est  toy  qui  es  le  chef  et  capitaine 
De  tous  espritz  (la  chose  est  bien  certaine). 
Un  Giceron  quant  à  l'art  d'éloquence. 
Pour  d'un  chascun  prendre  benivolence  ; 
Un  Salomoh  en  jugemens  parfaits, 
Plein  de  divins  et  de  tous  humains  faits  ; 
Un  vray  Cresus  en  biens  et  opulence. 
Humble  d'autant,  et  remply  de  clémence  ; 
Un  où  le  roy  s'est  du  tout  reposé 
Pour  le  pays  qu'en  main  luy  a  posé 
Régir  du  tout,  aussi  le  gouverner, 
Droit  exercer,  et  le  tout  dominer. 
Brief,  si  j'avois  des  langues  plus  de  cent, 
Et  d'Apollo  le  sçavoir  tant  décent, 
Je  ne  pourrois  encor  bien  satisfaire 
A  déclarer  l'honneur  qu'on  te  deust  faire. 
Doncques  de  moy,  qui  suis  infirme  et  bas. 
Comment  pourras  appaiser  les  débats? 
Gomment  seront  mes  esperits  délivres 
Pour  en  ton  nom  publier  quelques  livres  ? 
Car  mes  escrits  n'ont  mérité  sans  faulte 
De  parvenir  à  personne  si  haulte. 


253 


Quoi  qu'il  en  soit,  la  douceur  des  neuf  Muses 
Qui  en  toy  sont  divinement  infuses, 
M'ont  donné  cueur,  évitant  pour  un  poinct 
Prolixité,  dire  ce  qui  me  poinct. 

Las  !  cher  seigneur,  depuis  trois  mois  en  çà 
De  France  ay  prins  mon  chemin  par  deçà 
Pour  voltiger  et  voir  nouveaulx  pays. 
Mais  à  la  fin  mes  sens  tout  esbahiz 
Si  ont  esté,  et  mesmes  quand  ma  plume 
De  son  plein  vol  a  perdu  la  coustume. 
Je  peusois  bien  trouver  le  cas  semblable 
Gomme  à  Paris  ;  mais  mon  cas  estoit  fable, 
Ainsi  que  voy,  car  icy  la  pratique 
M'a  bien  monstre  qu'elle  estoit  fort  éthique, 
Et  serois  mis  quasy  en  desespoir. 
Si  ce  n'estoit  que  j'ay  un  ferme  espoir 
Que  médecin  seras  en  cest  endroit, 
Quand  un  boiteux  tu  feras  aller  droit 
Par  recipez,  en  me  disant  ainsi  : 
«  Pourveu  tu  es  :  ne  te  bouges  d'icy.  » 

Si  te  supply,  cher  seigneur,  qu'il  te  plaise 
D'ouïr  mes  ditz,  les  lisant  à  ton  ayse  : 
Et  me  pourveoir  de  trois  mots  seulement. 
Qui  me  pourront  donner  allégement. 
En  ce  faisant  ma  plume  s'enflera. 
Et  mon  voler  du  tout  s'augmentera, 
Pour  du  vouloir,  aussi  de  la  puissance, 
Faire  devoir  et  deue  obéissance, 
Tant  en  quatrains,  dixains,  rondeaux,  ballade 
A  cil  qui  rend  la  santé  aux  malades. 
Te  suppliant  de  recevoir  en  gré 
L'escrit  de  cil  qui  n'a  cy  nul  degré,         • 
Et  qui  toujours  demourra  despourveu, 
Si  de  par  toy  en  cela  n'est  pourveu. 

LXV 

A   SON   AMY   PAPILLON,    CONTRE   LE   FOL  AMOUR 

J'ay  tousjours  sceu  le  bon  conseil  des  sages, 
Et  pratiqué  avec  ceux  de  grands  aages, 

W-tMEM    MAIiOl,   I,  lî> 

El  veu  ausai  par  une  expérience 

(Ju'Amours,  de  soy,  n'est  que  folle  esperanco, 

Uui  faict  changer  le  sens  en  i'renaisie 

Et  la  raison  en  vaine  faulaisie, 

Aux  travaillans  donne  la  continue, 

Et  aux  repos  l'accroist  el  diminue: 

Aux  tourmentez  la  donne  plus  legiore, 

Et  aux  conlens  la  donne  tout  entière. 

Car  les  tourmens  à  ceux  qu'Amours  attire 

Sont  doux  plaisirs,  et  aux  contens  martire. 

Voy  donc  combien,  amy,  tu  es  deceu 
De  cest  amour,  sans  t'en  estre  apperceu, 
Qui  sous  couleur  d'un  espéré  remède 
A  tuer  cœur,  corps  et  ame  procède. 

Premièrement,  le  plaisir  que  tu  prens 
Est  de  souffrir,  et  ainsi  l'entreprens  ; 
Car  sans  soutfrir  amour  n'est  pas  parfait, 
Et  sans  pouvoir  ne  vient  on  à  l'effet. 
Et  quand  l'on  a  eu  le  fruict  de  l'attente, 
Et  qu'on  parvient  au  poinct  de  son  entente, 
Le  temps  de  soy  fait  le  tout  oublier, 
Et  bien  souvent  cause  le  publier  ; 
Je  ne  dy  pas  qu'il  t'en  advienne  ainsi, 
Et  ne  juge  que  tu  prennes  soucy  ; 
Mais  respons  moy,  qu'est-ce  que  tu  attens 
De  ceste  amour  ?  ou  l'ennuy,  ou  le  temps  ? 

Si  c'est  l'ennuy,  le  temps  long  te  sera  : 
Si  c'est  le  temps,  l'ennuy  te  tuera. 
Ainsi  de  mort  ne  te  puis  garantir. 
Ou  pour  le  moins  que  tu  vives  martir. 

Doncques  amour  ne  peut  estre  propice, 
Puisque  du  temps  faict  une  mort  prolixe. 
Qu'est  ce  qu'amour?  Yoy  qu'en  dit  Saint  Gelay:^, 
Pétrarque  aussi,  et  plusieurs  hommes  lays,. 
Prostrés  et  clercs,  et  gens  de  tous  estophes. 
Hébreux  et  Grecs,  Latins  et  philosophes  : 
Geulx  là  en  ont  bien  dict  par  leurs  sentences 
Que  de  grands  maux  petitces  recompenses. 
Je  ne  dis  pas  qu'Amour  ne  soit  bon  homme 
Bon  filz,  bon  fol,  sage,  bon  gentilhomme, 
Hardy,  couard,  honteux,  audacieux 

F'er,  humble,  fin,  simple,  fallacieux, 

Malade  et  sain,  aigre  et  doux,  fantastique, 

Tasle,  sanguin,  joyeux,  mélancolique, 

Ghauld,  froid  et  sec,  fasclieux,  plaisant,  estrangc, 

Diable  cornu,  en  forme  d'un  bel  ange  : 

Amy  secret  et  ennemy  publique, 

Trèsdoux  parler  en  faincte  rhétorique, 

Grand  et  petit,  jeune  et  vieil  tout  ensemble, 

Foible  et  puissant,  à  qui  nul  ne  ressemble. 

C'est  un  marchand  qui  à  bon  marché  preste, 

Mais  au  payer  c'est  une  caulte  beste, 

Car  son  crédit  est  d'une  telle  attente 

Qu'il  n^est  celuy  qui  ne>  s'en  mescontente. 

Doncques,  amy,  qui  aimes  amour  suivre, 

Pense  le  mal  qui  vient  de  le  poursuivre, 

Et  voy  le  bien  qu'on  a  de  le  laisser  ; 

En  y  pensant  ne  te  pourra  blesser, 

Mais  bien  plus  tost  d'une  playe  guérir 

Qui  te  pourroit  par  temps  faire  mourir. 

Ce  que  je  dy  vient  de  l'affection 
Et  la  pitié  qu'ay  de  la  passion. 
Voyant  du  tout  la  raison  estre  absente. 
Par  folle  amour  qui  en  toy  est  présente. 
Croistre  je  voy  d'un  costé  ta  douleur, 
Et  amoindrir  d'un  autre  ta  couleur, 
Qui  monstre  assez  le  nombre  de  ta  peine 
Et  le  séjour  de  ta  fièvre  incertaine, 
Qui  demourra,  si  ton  mal  ne  s'escarle, 
Et  continue,  ou  bien  eu  double  quarte. 
Parquoy,  mieux  vault  tost  en  sortir  blessé 
Que  tard  de  mort  en  venir  offensé. 
Qu'est  ce  qu'amour,  sinon  double  amertHiiie 
Tournant  bon  droict  en  mauvaise  coustume, 
A-lienant  le  sens  et  la  raison. 
Voisin  suspect  et  certaine  prison. 
Qui  sous  couleur  d'une  espérance  folle 
Ses  favoris  mord,  destainct  et  affolle. 
En  attendant  le  prétendu  plaisir. 
Dont  mal  vient  tost,  et  le  bien  à  loysir  ? 
Encore  plus  :  car  le  bien,  quand  il  vient. 
Ce  n'est  qu'ennuy,  quand  après  en  souvien* 

Le  bien  que  j'eus  une  fois  de  m'amye 
En  peu  de  temps  tourna  en  infamye  : 
Car  en  amour  fut  si  trèsmalheureuse 
Après  l'effect,  que  de  moy  fut  jalouse, 
Moy  d'elle  aussi,  tant  qu'au  lieu  de  le  taire, 
Ghascun  cognent  nostre  secret  affaire, 
Elle  par  trop  avoir  d'affection, 
Moy  d'autre  part  peu  de  discrétion. 
Comme  aux  amans  Gupido  les  yeux  bande, 
Sans  y  penser  nous  banda  de  sa  bande  ; 
Et  desbandez  quand  nous  fusmes  tous  deux 
Veymes  l'erreur  d'amour,  dont  je  me  dculx. 

ELEGIE  PREMIERE 
(1525) 

Quand  j'entreprins  t'escrire  ceste  lettre, 
Avant  qu'un  mot  à  mon  gré  sceusse  mettre 
En  cent  façons  elle  fut  commencée, 
Plustost  escripte  et  plustost  effacée. 
Soudain  fermée  et  tout  soudain  desclose, 
Craignant  avoir  oublié  quelque  chose 
Ou  d'avoir  mys  aucun  mot  à  refaire  ; 
Et,  briefvement,  je  ne  sçavois  que  faire 
De  l'envoyer  vers  toy  (mon  reconfort), 
Car  (pour  certain)  Double  advertissoit  fort 
Le  mien  esprit  de  ne  la  commencer. 
Ne  devers  toy  en  chemin  Tadvancer. 

Incessamment  venoit  Doubte  me  dire  : 
«  Homme  abusé,  que  veulx  tu  plus  escrire  ? 
Tous  tes  escriptz  envoyez  à  fiance 
Sont  mys  au  fons  du  coffre  d'oubliance. 
N'as  tu  point  d'yeulx?  Ne  veois  tu  pas  que  celle 
Où  tu  escriz  ses  nouvelles  te  celle? 
Si  tes  envoys  luy  fussent  agréables, 
Elle  t'eust  faict  responces  amyables. 
Croy  moy,  amy,  que  les  choses  peu  plaisent 
Quand  on  les  voyt,  si  les  voyans  se  taisent.  » 

Ainsi  disoit  Doubte  pleine  d'esmoy  * 
Mais  Ferme  Amour,  qui  estoit  avec  moy, 
Me  dit  :  «  Amant,  il  fault  que  tu  t'asseures  ; 
Te  convient  il  doubter  en  choses  seures  ? 
Sçais  tu  pas  bien  qu'en  cucur  de  noble  dame 
Loger  ne  peult  ingratitude  infâme? 
S' elle  a  de  toy  quelque  escript  apperccu, 
Croy  qu'à  grand'  joye  aura  esté  recau, 

*  L3S  Élégies  I  à  XXVI  sont  comprises  dans  l'édition  dd  1544 

Leu  et  releu,  baisé  et  rebaisé, 

Puis  mys  à  part,  comme  un  trésor  prisé. 

«  Et  si  pour  toy  ne  mect  lettres  en  voye, 
Crainte  ne  veult  que  vers  toy  les  envoyé. 
Car  bien  souvent  lettrefs  et  messagers 
Les  dames  font  tomber  en  gros  dangers. 
Par  quoy,  amy,  ne  laisse  point  à  prendre 
La  plume  en  main,  en  luy  faisant  apprendre 
Que  quand  jamais  elle  ne  t'escriroit, 
Ja  pour  cela  t'amour  lie  pejiroit. 
Si  par  amour  le  fais  (comme  je  pense] 
Mal  n'en  viendra,  mais  plus  tost  recompense, 
Pource  que  chose  estant  d'amour  venue 
Volunliers  est  par  amour  recongneue. 
Recongnois  donc  que  celle  où  tu  t'addresses 
D'honnesteté  congnoist  bien  les  addresses. 
Voylà  comment  Amour  Ferme  t'excuse 
De  ce  de  quoy  Double  si  fort  t'accuse.  » 
Et  m'ont  tenu  longuement  en  ce  poinct. 
L'un  dit  :  «  Escry  ;  »  l'autre  dit  :  «  î^'escry  point.  « 
Puis  l'un  m'attraict,  puis  l'autre  me  reboute  ; 
Mais  à  la  fin  Amour  a  vaincu  Double. 

Double'  vouloit  lyer  de  sa  cordelle 
Ma  langue  et  main  ;  mais  tout  en  despit  d'elle 
Amour  a  faict  ma  langue  desployer, 
Et  ma  main  dextre  à  t'escrire  employer, 
Pour  t'advertir  que  puis  le  mien  départ, 
Tant  de  malheurs,  dont  j'ay  receu  ma  pail, 
Tombez  sur  nous,  n'ont  point  eu  la  puissance 
De  te  jecter  hors  de  ma  congnoissance  ; 
Yoyre,  et  combien  qu'au  camp  il  n'y  eust  ame 
Parlant  d'amours,  de  damoy selle  ou  dame, 
Mais  seulement  de  courses  et  chevaulx. 
De  sang,  de  feu,  de  guerre  ou  de  travaulx  : 
Ce  nonobstant  avecques  son  contraire 
Amour  venoil  à  mon  cueur  se  retraire 
Par  le  record  qui  de  toy  m'advenoit  ; 
D'autre  (pour  vray)  tant  peu  me  souvenoit, 
Que  si  de-toy  cela  ne  fust  venu. 
Certes,  jamais  ne  me  fust  souvenu 
D'amour,  de  dame  ou  damoyselle  aucune, 

Car  tu  es  tout  (quand  à  moy)  et  n'es  qu'une. 

Que  diray  plus  du  combat  rigoureux? 
Tu  sçais  assés  que  le  sort  malheureux 
Tomba  du  tout  sur  nostre  nation  ; 
Ne  sçay  si  c'est  par  destination, 
Mais  tant  y  a  que  je  croy  que  Fortun» 
Desiroit  fort  de  nous  estre  importune. 

Là  fut  percé  tout  oultre  rudement 
Le  bras  de  cil  qui  t'ayme  loyaument  ; 
Non  pas  le  bras  dont  il  a  de  coustumo 
De  manier  ou  a  lance  ou  la  plume  : 
Amour  encor  le  te  garde  et  reserve, 
Et  par  escripts  veult  que  de  loing  te  serve. 

Finalement,  avec  le  Roy  mon  maistre 
Delà  les  monts  prisonnier  se  veit  estre 
Moa  triste  corps,  navré,  en  grand'  souffrance. 
Quand  est  du  cueur,  long  temps  y  a  qu'en  Fnmco 
Ton  prisonnier  il  est  sans  mesprison. 
Or  est  le  corps  sorty  hors  de  prison  ; 
Mais  quand  au  cueur,  puisque  tu  es  la  garde 
De  sa  prison,  d'en  sortir  il  a'a  garde, 
Car  tel  prison  luy  semble  plus  heureuse 
Que  celle  au  corps  ne  sembla  rigoureuse, 
Et  trop  plus  ayme  estre  serf  en  tes  mains 
Qu'en  liberté  parmy  tous  les  humains, 

Aussi  fut  prins  maint  roy,  maint  duc  ef  rnnte 
En  ce  conflict,  dont  je  laisse  le  compte  ; 
Car  que  me  vault  d'inventer  et  de  querre 
En  cas  d'amours  tant  de  propos  de  guerre  ? 
J'en  laisseray  du  tout  faire  à  Espaigne, 
De  qui  la  main  en  nostre  sang  se  baigne. 
C'est  à  ses  gens  à  coucher  par  hystojret 
D'un  style  liault  triumphes  et  victoires. 
Et  c'est  à  nous  à  coucher  par  escripts 
D'un  piteux  sllle  infortunes  et  crys. 
Ainsi  diront  leurs  victoires  apertes, 
Et  nous  dirons  noz  malheureuses  pertes. 
Les  dire,  hélas!  il  vault  trop  mieulx  les  taire  ; 
Il  vault  trop  mieux  en  un  lieu  solitaire, 
En  champs  ou  boys  plains  d'arbres  et  de  fleurs 
Allf^r  diritr  les  plaisirs  ou  les  pleurs 

Que  1  on  reçoit  de  sa  dame  chérie  ; 
Puis,  pour  oster  hors  du  cueur  fascherie, 
Voiler  en  plaine  et  chasser  en  foresls, 
Descoupler  chiens,  tendres  toilles  et  rhetz; 
Aucunesfoys  après  les  longues  courses 
Se  venir  seoir  près  des  ruysseaux  et  sources, 
Et  s'endormir  au  son  de  Teau  qui  bruyt, 
Ou  escouter  la  musique  et  le  bruyt 
Des  oyselets  paints  de  couleurs  estranges, 
Comme  mallars,  merles,  maulvis,  mésanges. 
Pinsons,  pivers,  passes  et  passerons  ; 
En  ce  plaisir  le  temps  nous  passerons, 
Et  n'en  sera  (ce  croy  je)  offensé  Dieu, 
Puis  que  la  guerre  à  Tamour  donne  lieu. 

Mais  s'il  advient  que  la  guerre  s'esbranle, 
Lors  conviendra  danser  d'un  autre  branle  : 
Laisser  fauldra  boys,  sources  et  ruysseaux, 
Laisser  fauldra  chasse,  chiens  et  oyseaux, 
Laisser  fauldra  d'Amours  les  petiz  dons, 
Pour  suyvre  aux  champs  estandars  et  guydons 
Et  lors  chascun  ses  forces  reprendra. 
Et  pour  l'amour  de  s'amye  tendra 
A  recouvrer  gloire,  honneur  et  butins, 
Faisant  congnoistre  aux  Espaignols  mutins 
Que  longuement  Fortune  variable 
En  un  lieu  seul  ne  peult  estre  amyable. 
Tant  plus  les  a  Fortune  autorisez. 
Tant  moins  seront  en  fin  favorisez. 
Car  la  fortune  est  pour  un  verre  prise, 
Qui  tant  plus  luyst,  plus  tost  se  casse  et  brise, 
Voyla  comment,  avecques  Dieu,  j'espère 
Que  nous  aurons  la  Fortune  prospère. 
Si  ne  sçay  plus  que  t'escrire  ou  mander, 
Fors  seulement  de  te  recommander 
Cil  qui  vers  toy  ceste  lettre  transmect, 
Et  si  pour  luy  ta  main  blanche  ne  mect 
La  plume  en  œuvre,  au  moins  (quoy  qu'il  advienne) 
Fais  que  de  luy  quelquefoys  te  souvienne. 

S'il  t'en  souvient,  lorsque  tu  trouveras 
De  mes  amys,  si  dure  ne  seras, 
A  mon  advis,  que  de  moy  ne  t'enquieres. 

Et,  qui  plus  est,  que  tu  ne  les  requières 
De  t'advertir  en  quel  poinct  je  me  porte  ; 
Lors  ce  seul  mot,  si  on  me  le  rapporte, 
Allégera  la  grand'  douleur  des  coups 
Dont  j'ay  esté  en  deux  sortes  secoux. 

Amour  a  faict  de  mon  cueur  une  bute, 
Et  guerre  m'a  navré  de  haquebute  : 
Le  coup  du  bras  le  montre  à  veue  d'œil  ; 
Le  coup  du  cueur  se  monstre  par  son  dueil. 
Ce  nonobstant,  celuy  du  bras  s'amende  ; 
Celuy  du  cueur,  je  te  le  recommande. 

Pui    qu'il  te  fault  desloger  de  ce  lieu. 
Il  m'est  bien  torce  (hélas  !)  de  dire  adiôu 
Par  escripture  au  corps  qui  s'en  ira, 
Veu  que  la  bouche  à  peine  le  dira. 
0  quel  départ  plein  de  dueil  ou  liesse  ! 
Certes,  croy  moy  (ma  terrestre  déesse) 
Que  Ion  départ  a  vertu  et  povoir 
De  me  laisser  ou  vie  ou  desespoir. 
Quand  ta  promesse  avant  partir  tiendras, 
En  tout  plaisir  ton  amy  maintiendras  ; 
Mais  si  mon  cueur  ne  vient  en  son  entente, 
A  ce  coup  cy  je  n'y  ay  plus  d'attente  ; 
Et  si  je  pers  icelle  attente  toute, 
User  mes  jours  en  desespoir  je  double. 

Pour  ton  amour  j'ay  souffert  tant  d'ennuys, 
Par  lant  de  jours  et  tant  de  longues  niyxts. 
Qu'il  est  advis,  à  l'espoir  qui  me  tient. 
Que  desespoir  le  cours  du  ciel  retient, 
A  celle  fin  que  le  jour  ne  s'approche 
De  l'attendue  et  désirée  approche. 

Un  an  y  a  que  par  toy  commencée 
Fut  l'amytié  ;  et  sçachant  ta  pensée. 
Esclave  et  sert*  d'Amour  fus  arresté. 
Ce  qui  devant  jamais  n'avoit  esté. 
Un  an  y  a  (ou  il  s'en  faut  bien  peu) 

i5. 

C>ue  par  toy  siiis  d'espérance  repeu. 

O  moys  de  may  pour  moy  trop  sec  et  maigre  I 

0  doulx  acueil,  tu  me  seras  trop  aigre 

Si  ma  raaistresse  avant  son  départir 

En  autre  goust  ne  te  veult  convenir  ! 

S'ainsi  n'advient,  à  tels  moys  de  l'année 
Bien  me  duyra  couleur  noire  ou  tannée. 
A  un  tel  moys,  qu'on  doibt  danser  et  rire, 
Raison  Vouldra  que  d'ennuy  je  souspire, 
Veu  qu'en  ce  temps  tut  faicte  l'alliance 
Dont  je  perdray  la  totalle  fiance.    • 

Mais  s'il  te  plaist,  à  tel  moys  de  Tannée 
Ne  me  duyra  couleur  noira  et' tannée. 
A  un  tel  moys,  qu'on  doibt  s'esbatr   et  rire, 
Raison  vouldra  que  poiiit  Je'ne  souspire, 
Veu  qu'en  ce  temps  lut  laicte  FallicUice 
Dont  j'obtiendray  la  totalle  fiance. 

Las!  s'il  t'eust  pieu,  bien  je  l'eusse  obtenue 
Depuis  le  temps  de  la  tienne  venue  : 
Mais  je  conernois  que  ton  amour  de  glace 
Près  de  mon  feu  du  tout  se  fond  et  passe. 
Ne  me  dy  point  que  peur  te  faict  refraindre  : 
Je  sçay  que  n'as  occasion  de  craindre  ; 
Puis  craincte  et  peur  retarder  ne  font  point 
Le  cueur  d'aucun,  quand  vraye  Amour  le  pcjnct. 

Que  diray  plus?  Au  tour  dont  je  t'accuse 
Ne  trouveras  bien  suffisante  excuçe. 
Qu'il  soit  ainsi,  plus  tost  liuy  que  demain, 
(Si  ton  bon  sens  y  veult  mettre  la  main) 
Maugré  Fortune  et  tout  en  despit  d'elle, 
Tu  me  rendras  content,  et  toy  fidelle. 
Bref,  rien  n'y  fault,  sinon  que  ton  plaisir 
Soit  accordant  à  mon  ardarit  désir. 

Or  voy  je  bien  que  tu  n'as  pas  envie 
De  me  laisser  ton  cueur  toute  ta  vie  ; 
Car  s'ainsi  fust,  ton  servant  allié 
Par  jouyssance  eusses  desja  lié, 
Veu  que  souvent  tu  t'es  dicte  asseurée 
Que  loyauté  auroit  en  luy  durée. 

Ce  nonobstant,  quand  ton  cueur  youldras  preu  ^i;^ 
Pour  t'obeir  je  suis  prest  à  le  rendre. 

Quand  est  du  mien,  tu  le  tiens  enserré 

En  tes  prisons,  et  si  n'a  point  erré  ; 

Que  pleust  à  Dieu  ne  f  avoir  jamais  veue 

Ou  que  ma  vie  encores  fust  pourveue 

De  sa  franchise,  ou  que  ton  propre  vueil 

Fust  ressemblant  à  ton  si  bel  acueil  ! 

Ha  !  chère  amye,  onc  jour  de  mon  vivant 

Ne  me  trouvay  de  tel  sorte  escrivant. 

Mon  sens  se  trouble,  et  lourdement  rithmoie, 

Mon  cueur  se  fend,  et  mon  povre  œil  larmoie, 

Bien  prevoyans  qu'après  le  tien  départ 

Des  biens  d'amour  ilz  n'auront  jamais  part. 

Doncques,  avant  de  partir  te  supplie, 
Qu'envers  moy  soit  ta  promesse  accomplie. 
Ne  perds  l'amy  qui  ne  t'a  point  forfaict  ; 
Donne  remède  au  mal  que  tu  as  faict. 
Si  tu  le  fais,  bien  heureux  me  tiendray  : 
Si  ne  le  fais,  patience  prendray, 
M'esjouyssant  voyant  ma  foy  promise 
Mener  la  tienne  en  triumphe  submise. 

ELEGIE    m 

(1524) 

Puis  que  le  jour  de  mon  départ  arrive. 
C'est  bien  raison  que  ma  main  vous  escrive 
Ce  que  ne  puis  vous  dire  sans  tristesse, 
C'est  asçavoir  :  Or  adieu,  ma  mai  stresse  ; 
Doncques  adieu,  ma  maistresse  honorée,  . 
Jusque  au  retour,  dont  trop  la  demeurée 
Me  tardera  ;  toutesfois  ce  pendant  , 

Il  vous  plaira  garder  un  cueur  ardant, 
Que  je  vous  laisse  au  partir  pour  hostage. 
Ne  demandant  pour  luy  autre  advantage 
Fors  que  veuillez  contre  ceulx  le  delïendre 
Qui  par  désir  vouldront  sa  place  prendre. 

S'il  a  mal  faict,  qu'il  en  soit  hor»  jecté  : 
S'il  est  loyal,  qu'il  y  soit  bien  traiclé. 
Que  pleust  à  Dieu  qu'en  ce  cueur  poussiez  lire 
Vous  y  pourriez  mille  choses  eslire. 

Vous  y  verriez  vostre  face  au  vif  paincte  ; 
Vous  y  verriez  ma  loyaulté  empraincte  ; 
Vous  y  verriez  vostre  nom  engravé, 
Avec  le  deuil  qui  me  tient  aggravé 
Pour  ce  départ;  et  en  voyant  ma  peine, 
Certes  je  croy  (et  ma  foy  n'est  point  vaine) 
Qu'en  souffririez  pour  le  moins  la  moytié, 
Par  le  moyen  de  la  nostre  amytié, 
Qui  veult  aussi  que  la  moytié  je  sente 
Du  deuil  qu'aurez  d'estre  de  moy  absente. 

N'ayez  donc  peur,  deffiance  ne  double 
Qu'autre  jamais  hors  de  mon  cueur  vous  boute. 
Je  suis  à  vous,  et  depuis  ma  nayssaiice 
Du  feu  d'amour  n'ay  eu  tel'  congnoissance  ; 
Car  aussi  tost  que  la  Fortune  bonne 
Eut  à  mes  yeulx  monstre  vostre  personne, 
Nouveaulx  soucys  et  nouvelles  pensées 
En  mon  esprit  je  trouvay  amassées. 
Tant  que  (pour  vray)  mon  franc  et  plein  désir 
Qui  en  cent  lieux  alloit  pour  son  plaisir. 
En  un  seul  lieu  s'arresta  tout  à  l'heure, 
Et  y  sera  jusques  à  ce  qu'il  meure. 

Oublierez  vous  donc  après  ce  départ 
Ce  qui  est  vostre  ?  helas  I  quant  à  ma  part, 
Dès  que  mon  œil  de  loing  vous  a  perdue, 
Il  me  vient  dire  :  «  0  personne  csperdue. 
Qu'est  devenue  ceste  claire  lumière 
Qui  me  donnoit  liesse  coustumiere?  » 

Incontinent  d'une  voix  basse  et  sombre 
Je  luy  respons  :  «  Œil,  si  tu  es  en  l'umbre 
Ne  t'esbahy  :  le  soleil  est  caché, 
Et  pour  toy  est  en  plein  midy  couché, 
C'est  asçavoir,  ceste  face  si  claire 
Qui  te  souloit  tant  contenter  et  plaire 
Est  loing  de  toy.  »  Ainsi,  m'amye  et  dame. 
Mon  œil  et  moy  sans  nul  reconfort  d'ame 
Nous  complaignons,  quand  vient  à  vostre  absence, 
En  regrettant  vostre  belle  présence. 

Et  puis  j'ay  peur,  quand  de  vous  je  suis  loing, 
Que  ce  pendant  Amour  ne  prenne  seing 
De  desbander  ses  deux  aveuglez  yeulx. 

Pour  contempler  les  vostres  gracieux 
Si  qu'en  voyant  chose  tant  singulière 
Ne  prenne  en  vous  amytié  familière, 
Et  qu'il  ne  m'oste  à  Tayse  et  en  un  jour 
Ce  que  j'ai  eu  en  peine  et  long  séjour. 

Certainement,  si  bien  ferme  vous  n'estes, 
Amour  vaincra  vos  responses  honnestes. 
Amour  est  fin,  et  sa  parolle  farde 
Pour  mieulx  tromper  :  donnez  vous  en  donc  garde, 
Car  en  sa  bouche  il  n'y  a  rien  que  miel. 
Mais  en  son  cueur  il  n'y  a  rien  que  fiel. 

S'il  vous  promect  et  s'il  vous  faict  le  doulx, 
Respondez  luy  :  «  Amour,  retirez  vous  : 
J'en  ay  choisy   un  qui  en  mainte  sorte 
Mérite  bien  que  dehors  moy  ne  sorte.  » 
Quant  est  de  moy,  vienne  Helaine  ou  Venus, 
Viennent  vers  moy  m'offrir  leurs  corps  tous  nuds  : 
Je  leur  dirai  :  «  Retirez  vous,  déesses, 
En  meilleur  lieu  j'ay  trouvé  mes  liesses.  » 

Ainsi  tous  deux,  tant  comme  nous  vivrons 
De  Fermeté  le  grand  guydon  suyvrons, 
Lequel  (pour  vray)  Fermeté  a  faict  paindre 
De  noir  obscur,  qui  ne  se  peult  destaindre, 
Signifiant  à  tous  ceulx  qui  conçoivent 
Amour  en  eulx  qu'estaindre  ne  le  doivent. 

Gestuy  guydon  et  triumphante  enseigne 
Nous  debvons  suyvre  :  Amour  le  nous  enseigne. 
Et  s'il  advient  qu'Envieux  et  Envie 
Reçoyvent  dueil  de  nostre  heureuse  vie, 
Que  nous  en  chault?  En  douleur  ilz  mourront, 
Et  noz  plaisirs  tousjours  nous  demourront. 

• 
ELEGIE    IV 

{1525) 

Salut,  et  mieulx  que  ne  scauriez  eslire, 
Vous  doint  Amour!  Je  vous  supply  de  lire 
Ce  mien  escript,  auquel  trouver  pourrez 
Un  nouveau  cas,  ainsi  que  vous  orrez. 

Mon  cueur  entier,  en  voz  mains  détenu, 
N'a  pas  long  temps  vers  moy  est  revenu, 

Tout  courroucé,  sans  nuh  plaisirs  quelzconques, 
Et  toutesfois  aussi  bon  qu'il  fut  oncques. 
Si  me  vint  dire  en  plaincte  bien  dolente  i 

«  Homme  loyal,  ton  amour  violente 
M'a  mys  es  jnains  d'une  que  fort  je  prise, 
Et  qui  (pour  vray)  ne  peult  estre  reprise 
Fors  seulement  d'un  seul  et  simple  poinct 
Qui  trop  au  vif  (sans  fin)  me  touche  et  poinct. 
C'est  que  sans  cause  est  en  oubly  mettant 
Moy  ton  las  cueur,  et  toy  qui  Taymes  tant. 

iS'est  ce  point  là  trop  ingrate  oubliance  ? 
Certes  j'avois  d'elle  ceste  fiance 
Que  l'on  vçrroit  ciel  et  terre  fmii' 
Plustost  qu'en  moy  sou  ferme  souvenir. 

Or  ne  se  peult  la  chose  plus  nier  ; 
Regarde  moy  :  je  semble  un  prisonnier 
Qui  est  sorty  d'une  priiàon  obscure 
Où  Ton  n'a  eu  de  luy  ne  seing  ne  ciim. 

Escliappé  suis  d'elle  secrettement. 
Et  suis  venu  vers  toy  apertement 
Te  supplier  que  mieulx-  elle  me  traicte, 
Ou  que  vers  toy  je  face  ma  retraicte. 

Je  suis  ton  cueur,  qu'elle  tient  en  esmoy  ; 
Je  suis  ton  cueur,  ayes  pitié  de  moy  ; 
Et  si  pitié  n'as  de  mon  dueil  extrême, 
A  tout  le  moins  prens  pitié  de  toymesme, 
Car  après  moy  vif  tu  ne  demourroys, 
Quaud  en  ses  mains  mal  traicté  je  mourroys. 
Reçoy  moy  donc,  et  ton  estomac  ouvre, 
A  celle  fui  que  dedans  toy  recouvre 
Mon  premier  lieu,  duquel  tu  m'as  osté 
Pour  estre  (hélas  !)  en  service  bouté.  » 

Ainsi  parloit  mon  cueur  plein  de  martyre, 
Et  je  luy  dy  :  «  Mon  cueur,  que  veulx  tu  dire  ? 
D'elle  tu  as  voulu  estre  amoureux, 
Et  puis  te  plains  que  tu  es  douloureux. 
Sçais-tu  pas  bien  qu'Amour  a  de  cousturae 
D'entremesler  ses  plaisirs  d'amertume, 
Ne  plus  ne  moins  comrpe  espinos  poingnantes 
Sont  par  nature  au  beau  rosier  jojngnantes? 
Ne  vueille  aucun  damoyselles  aymer, 

S'il  ne  s'attend  y  avoir  de  l'amer. 

Refus,  oubly,  jalousie  et  langueur 

Suyvent  amours;  et  pource  donc,  mon  cueur, 

Retourne  t'en,  car  je  te  fais  sçavoir 

Que  je  ne  veulx  icy  te  recevoir, 

Et  ayme  mieulx  qu'en  peine  là  séjournes, 

Que  pour  repos  devers  moy  tu  retournes.  » 

Voilà  comment  mon  cueur  je  vous  r«nvoye  ; 
Brief,  puis  le  temps  qu'il  print  sa  droicte  voye 
Par  devers  vous,  je  n'ay  eu  le  désir 
De  l'en  tirer  pour  après  m'en  saisir  ; 
Et  toutesfoys  à  dire  ne  veulx  craindre 
Qu'il  n'a  point  eu  aulcun  tort  de  se  plaindri  ; 
Car  mys  l'avez  hors  de  vostre  pensée, 
Sans  vous  avoir  (que  je  sçache)  offensée. 

Quand  force  fut  d'auprès  de  vous  partir, 
Plus  d'une  foys  me  vinstes  advertir 
Qu'au  souvenir  de  vous  je  me  fiasse, 
Me  requérant  que  ne  vous  oubliasse, 
Ce  que  je  feis  ;  mais  vous  qui  m'advertistes, 
La  souvenance  en  oubly  convertistes. 
Si  qu'au  retour  j'ay  en  vous  esprouvé 
Ce  que  craingniez  en  moy  estre  trouvé. 
Las  !  tous  amans  au  départir  languissent 
Et  retournans  tousjours  se  resjouyssent  ; 
Mais  au  contraire  ay  eu  plus  de  tourment 
A  mon  retour  qu'à  mon  département; 
Car  vostre  face  excellente  et  tant  claire 
S'est  faicte  obscure  à  moy,  qui  luy  veulx  plaire: 
Vostre  gent  corps  de  moy  se  part  et  cmble  ; 
Vostre  parler  au  premier  ne  resemble, 
Et  vos  beaulx  yeulx,  qui  tant  me  consoloient, 
Ne  m'ont  point  rys  ainsi  comme  ilz  souloi^t. 
Las  !  qu'ay  je  faict?  Je  vous  pry,  qu'on  me  mande 
La  faulte  mienne,  af(in  que  je  l'amende. 
Et  que  d'y  cheoir  desormaisje  me  garde. 

Si  rien  n'ay  faict,  au  cueur  qu'avez  en  garde 
Vueillez  oflVir  traictements  plus  humains  ; 
Car  s'il  mouroit  loyal  entre  voz  mains, 
Tort  me  feriez,  et  de  ce  cueur  la  perte 
Seroit  à  vous  (trop  plus  qu'à  moy)  aperte, 

D'autant  qu'il  est  (et  vous  le  s»;ftvoz  bien) 
Beaucoup  plus  voslre  (en  effect)  qu'il  n'ûtt  mion. 

ELEGIE    V 
(1524) 

Si  ta  promesse  amoureusement  faicte 
Estoit  venue  à  fm  vray«  et  parfaicte, 
Groy  (cherc  sœur)  qu'en  ferme  loyaulté 
Je  serviroys  ta  jeunesse  et  beauté, 
Faisant  pour  toy  de  corps,  d'esprit  et  d'ame 
Ce  que  servant  peult  faire  pour  sa  dame. 

Je  ne  dy  pas  que  de  ta  bouche  sorte 
Mot  qui  ne  soit  de  véritable  sorte  ; 
Mais  quand  à  l'œil  voy  ta  belle  stature 
Et  la  grandeur  d'une  telle  advanture 
Oui  ne  se  peult  mériter  bonnement, 
Je  ne  sçaurois  croire  qu'aucunement 
Je  peuA^se  atteindre  à  un  si  hault  degré, 
S'il  ne  me  vient  de  ta  grâce  et  bon  gré. 

Puis  que  ton  cueur  me  veulx  donc  présenter 
Et  qu'il  le  plaist  du  mien  te  contenler, 
Je  loue  Amour.  Or  évitons  les  peines 
Dont  les  amours  communément  sont  pleines  : 
Trouvons  moyen,  trouvons  lieu  et  loysir 
De  mettre  à  fin  le  tien  et  mien  désir. 

Voycy  les  jours  de  l'an  les  plus  plaisans  : 
Chascun  de  nous  est  en  ses  jeunes  ans  ; 
Faisons  donc  tant  que  la  fleur  de  nostie  aage 
Ne  suive  point  de  tristesse  l'oultrage  ; 
Car  temps  perdu  et  jeunesse  passée 
Estre  ne  peult  par  deux  foys  amassée. 

Le  tien  office  est  de  me  faire  grâce  ; 
Le  mien  sera  d'adviser  que  je  face 
Tes  bons  plaisirs,  et  sur  tout  regarder 
Le  droict  chemin  pour  ton  honneur  garder. 
Si  te  supply  que  ta  dextre  m'annonce 
De  cest  escript  la  fmalle  response, 
A  celle  fm  que  ton  dernier  vouloir 
Du  tout  me  face  asjouyr  ou  douloir. 

ELEGIE    VI 

(1524) 

Le  plus  grand  bien  qui  soit  en  amytié, 
Après  le  don  d'amoureuse  pitié, 
Est  s'entr'escrire,  ou  se  dire  de  bouclie, 
Soit  bien,  soit  dueil,  tout  ce  qui  au  cueur  touche; 
Car  si  c'est  dueil,  on  s'entrereconforte, 
Et  si  c'est  bien,  sa  part  chascun  emporte. 
Pourtant  je  veulx{m'amye  et  mon  désir) 
Que  vous  ayez  vostre  part  d'un  plaisir 
Qui  en  dormant  l'autre  nuict  me  survint. 

Advis  me  fut  que  vers  moy  tout  seul  vint 
Le  dieu  d'Amours,  aussi  clair  qu'une  estoille, 
Le  corps  tout  nud,  sans  drap,  linge  ne  toille, 
Et  si  avoit  (afin  que  l'entendez) 
Son  arc  alors  et  ses  yeux  desbendez, 
Et  en  sa  main  celuy  traict  bien  heureux 
Lequel  nous  feit  l'un  de  l'autre  amout  eux. 

En  ordre  tel  s'approche  et  me  va  dire  : 
«  Loyal  amant,  ce  que  ton  cueur  désire, 
Est  asseuré  ;  celle  qui  est  tant  tienne 
Ne  t'a  rien  dit  (pour  vray)  qu'elle  ne  tienne; 
Et,  qui  plus  est,  tu  es  en  tel  credict 
Qu'elle  a  foy  ferme  en  ce  que  luy  as  dict.  » 

Ainsi  Amour  parloit,  et  en  parlant 
M'asseura  fort  ;  adonc  en  esbranlant 
Ses  esles  d'or  en  l'air  s'en  est  volé, 
Et  au  resveil  je  fuz  tant  consolé. 
Qu'il  me  sembla  que  du  plus  hault  des  cieux 
Dieu  m'envoya  ce  propos  gratieux. 

Lors  prins  ma  plume,  et  par  escript  fut  mis 
Ce  songe  mien  que  je  vous  ay  transmis, 
Vous  suppliant,  pour  me  mettre  en  grand  heur, 
Ne  faire  point  le  dieu  d'amours  menteur, 
Mais  tout  ainsi  qu'il  m'en  donne  asseurance, 
En  vostre  dire  avoir  persévérance. 
Croyant  tousjours  que  les  propos  et  termes 
Que  vous  ay  ditz  sont  asseurez  et  fermes. 

En  ce  faisant  pourray  bien  soustenir 

Que  songe  peull  sans  mensonge  advenir; 
Et  si  diray  la  couche  bien  heureuse 
Où  je  songeay  chose  tant  amoureuse. 
O  combien  donc  heureuse  elle  sera 
Quand  ce  gent  corps  dedans  reposerai 

ELCGIK    VII 
(1525) 

Qu'ay  je  melTaict,  dites,  ma  chère  amye? 
Yostre  amour  semble  estr«  toute  endormie  : 
Je  n'ay  de  vous  plus  lettre»  ne  langaire: 
Je  n'ay  de  vous  un  seul  petit  message  ; 
Plus  ne  vous  voy  aux  lieux  acoustumez  ; 
Sont  jà  estains  voz  désirs  allumez, 
Qui  avec  moy  d'un  mesme  feu  ardoient  ? 

Où  sont  ces  yeulx  lesquelz  me  regardoyent 
Souvent  en  ris,  souvent  avecques  larmes  ? 
Où  sont  les  motz  qui  tant  m'ont  falot  d'alarmes  ? 
Où  est  la  bouche  aussi  qui  m'appaisoit 
Quand  ta;it  de  foys  et  si  bien  me  baisoit? 
Où  est  le  cueur  qu'irrévocablement 
M'avez  donné?  Où  est  semblablement 
La  blanche  main  qui  bien  fort  m'arrestoit 
Quand  de  partir  de  vous  besoing  m'estoit? 

Helas  !  (amans)  helas  !  se  peult  il  faire 
Qu'amour  si  grand'  se  puisse  ainsi  deffaire  ? 
Je  penserois  plus  to^t  que  les  ruisseaux 
Feroyent  aller  cnconlrement  leurs  eaux, 
Honsiderant  que  de  faict  ne  pensée 
Ne  l'ay  encor  (que  je  sçache)  otfensée. 

Doncques,  Amour,  qui  couves  soubz  tes  esles 
Journellement  les  cueurs  des  damoyselles, 
Ne  laisse  pas  trop  refroidir  celuy 
De  celle  là  pour  qui  j'ay  tant  d'ennuy, 
Ou  trompe  moy  en  me  faisant  entendre 
Qu'elle  a  le  cueur  bien  ferme,  et  fust  il  tendre. 

ELEGIE    VIII 

(15-25) 

Dictes  pourquoy  vostre  amytié  s'efface, 
O  cueur  ingrat  soubz  angelique  face. 
Dictes  le  moy,  car  sçavoir  ne  le  puis. 
Tousjpurs  loyal  ay  esté  et  le  suis  : 
Il  est  bien  vray  qu'ardant  est  mon  service  ; 
Mais  d'avoir  faict  en  servant  un  seul  vice 
Il  n'est  vivant  lequel  me  sceust  reprendre, 
Si  trop  ai-mer  pour  vice  ne  veult  prendre. 

Las  !  pourquoy  donc  laissez  vous  le  cueur  pris 
D'amour  si  grand'  ?  Avez  vous  entrepris 
De  mettre  fin  à  sa  dolente  vie  ? 
Mieux  eust  valu  (puis  qu'en  avez  envie) 
Que  consumé  l'eussiez  à  vous  servir, 
Qu'en  le  laissant  sans  point  le  deservir. 

Mais  qui  a  meu  du  monde  la  plus  belle 
A  me  laisser  ?  Est  ce  amytié  nouvelle  ? 
Je  croy  que  non.   Qui  vous  faict  donc  changer 
Si  bon  propos  ?  Seroit  ce  point  Danger? 
C'est  luy  pour  vray.  Danger  par  jalousie 
Chasse  l'amour  de  vostre  fantaisie, 
Et-en  son  lieu  toute  craincte  y  veult  mettre 
Ce  que  ne  doit  un  gentil  cueur  permettre. 
Craincte  est  obscure,  Amour  est  nette  et  blanche  ; 
Craincte  est  servile,  Amour  est  toute  franche; 
Amour  iaict  vivre,  et  Craincte  faict  mourir. 
Si  vous  souffrez  en  elle  vous  nourrir, 
Ceste  beauté  de  vertu  acueillie 
Se  passera  comme  une  fleur  cueillie;      • 
Mais  quand  Amour  de  vous  ne  partira, 
Telle  beauté  plus  en  plus  florira. 

Et,  d'autre  part,  en  est  il  qui  fréquentent 
Le  train  d'Amour  sans  que  l'assault  ilz  sentent 
De  ces  jaloux?  Où  pensez  vous  qu'ilz  soient  ? 
Si  pour  cela  toutes  dames  laissoient 
Leurs  serviteurs  ainsi  comme  vous  faictes, 
Toutes  amours  par  tout  seroient  detfaictes. 

Ce  n'est  pas  tout  que  d'aymer  seulement, 

Il  fault  aymer  perpétuellement. 
Et  lors  que  plus  Jalousie  se  fume, 
Lors  que  Danger  plus  sa  cholere  allume, 
Et  que  Rapport  plus  se  mect  à  blasmer. 
Lors  se  doit  plus  Vraye  Amour  enflammer, 
Pour  leur  monstrer  qu'Amour  est  plus  puissante 
Que  leur  rigueur  n'est  amere  et  cuysante. 
Ce  neantmoins,  vostre  plaisir  soit  faict  : 
Il  est  en  vous  de  me  faire  (en  effect) 
Souffrir  à  tort;  mais  en  vostre  puissance 
N'est  pas  d'oster  la  grande  obeyssance 
Et  Tamytié  qu'ay  en  vous  commencée  : 
Plustost  mourir  que  changer  ma  pensée. 

ELEGIE    IX    ]/' 

(1524) 

La  grand'  amour  que  mon  las  cueur  vous  porte 
Incessamment  me  conseille  et  enhorte 
Vous  consoler  en  vostre  ennu}'  extrême  ; 
Mais  (tout  bien  veu)  je  treuve  que  moymesme 
Ay  bon  besoing  de  consolation 
Du  dueil  que  j'ay  de  vostre  affliction. 

J'en  ay  tel  dueil,  qu'à  peine  eusse  sceu  mettre 
Sur  le  papier  un  tout  seul  petit  mètre, 
Si  le  désir  qu'ay  à  vostre  service 
N'eust  esté  grand  et  plein  d'amour  sans  vice. 
O  Dieu  du  ciel,  qu'amour  est  forte  chose  ! 
Sept  ans  y  a  que  ma  main  se  repose 
Sans  voulenté  d'escrire  à  nulle  femme, 
M'eust  elle  aymé  soubz  trèsardente  flamme  : 
Et  maintenant  (las  !)  une  damoyselle 
Qui  n'a  sus  moy  affection  ne  zèle 
Me  faict  pour  elle  employer  encre  et  plume, 
Et  sans  m'aymer  d'un  feu  nouveau  m'allume. 

Or  me  traictez  ainsi  qu'il  vous  plaira  : 
En  endurant  mon  cueur  vous  servira, 
Et  ayme  myeulx  vous  servir  en  tristesse 
Qu'aymer  ailleurs  en  joye  et  en  liesse. 

D'où  vient  ce  poinct  ?  Certes  il  fault  bien  dire 

Qu'en  vous  y  a  quelque  grâce  qui  tire 

Les  cueurs  à  soy.  Mais  laquelle  peult  ce  eslre  ? 

Seroit  ce  point  vostre  port  tant  adextre  ? 

Seroit  ce  point  les  traictz  de  vos  beaulx  yeulx, 

Ou  ce  parler  tant  doulx  et  gratieux? 

Seroit  ce  point  vostre  bonté  tant  sage, 

Ou  la  haulteur  de  ce  tant  beau  corsage? 

Seroit  ce  point  vostre  entière  beauté, 

Ou  ceste  doulce  honneste  privaulté  ? 

C'est  ceste  là  (ainsi  comme  il  me  semble). 

Ou,  si  je  faulx,  ce  sont  toutes  ensemble. 

Quoy  que  ce  soit,  de  vostre  amour  suis  pris  ; 

Encor  je  loue  Amours  en  mes  esprits 

De  mon  cueur  mettre  en  un  lieu  tant  heureux, 

Puis  qu'il  falloit  que  devinse  amoureux. 

Donc  puis  qu'Amour  m'a  voulu  arrester 
Pour  vous  servir,  plaise  vous  me  traicter 
Comme  vouldriez  vous  mesme  estre  traictée 
Si  vous  estiez  par  Amour  arrestée. 

ELEGIE    X  ,      ; 

(i527) 

Amour  me  feit  escrire  au  moy  de  may 
Nouveau  refrain,  par  lequel  vous  nommay 
(Comme  sçavez)  la  plus  belle  de  France  : 
Mais  je  failly,  car  veu  la  suffisance 
De  la  beauté  qui  dessus  vous  abonde. 
Dire  devois  la  plus  belle  du  monde. 
Ce  qui  en  est  et  qu'on  en  voit  m'accuse 
De  telle  faulte,  et  vostre  amour  m'excuse, 
Qui  troubla  tant  mes  douloureux  espritS, 
Que  Fremce  alors  pour  le  monde  je  pris. 

O  doncques  vous,  du  monde  la  plus  belle, 
Ne  cachez  pas  un  cueur  dur  et  rebelle 
Soubz  tel'  beauté  :  ce  seroit  grand  dommage  ; 
Mais  à  mon  cueur,  qui  vous  vient  faire  hommage 
Faictes  recueil;  je  vous  en  fais  présent 
Voyez  le  bien  :  il  est  (certes)  exempt 
De  faulx  penser,  fainctise  ou  trahison; 
Il  n'a  sur  luy  faulte  ne  mesprison  ; 

Eu  luy  ne  sont  aucunes  amours  vaines  ; 
Tout  ce  qu'il  a  de  mauvais,  ce  sont  peines 
Qui  de  par  vous  y  ont  esté  boutées^ 
Et  qui  sans  vous  n'en  peuvent  estro  ostées. 
Si  vous  supplj,  m'amye  et  mon  recours, 
Belle  en  qui  gist  ma  mort  ou  mon  secours, 
Prenez  mon  cueur,  que  je  vous  viens  olîrir, 
Et  s'il  est  faulx  laictes  le  bien  soullVir  ; 
Mais  s'il  est  bon  et  de  loyalle  sorte. 
Arrachez  luy  tant  de  peines  qu'il  porte. 

ELEGIE    XI 

(1527) 

Pour  à  plaisir  ensemble  deviser 
On  ne  sçauroit  meilleur  temps  adviser 
Que  de  Noël  la  mynuict  et  la  veille. 
En  ceste  nuict  le  dieu  d'Amour  resveille 
Ses  serviteurs,  et  leur  va  commandant 
De  ne  dormir,  mais  rire,  ce  pendant 
Que  faulx  Dangier,  Maubec  et  Jalousie 
Sont  endormiz  au  lict  de  Fantaisie. 

0  nuict  heureuse,  ô  doulce  noire  nuict, 
Ta  noireté  aux  amans  point  ne  nuyt  ; 
Plus  tost  endort  les  langues  serpentines, 
Si  que  faingnant  d'aller  droit  à  Matines, 
Plusieurs  amans  peuvent  bien  (ce  me  semble) 
En  lieu  secret  se  rencontrer  ensemble. 

Les  prebstres  lors  bien  hault  chantent  et  crient, 
Et  les  amans  tout  bas  leurs  dames  prient, 
Et  puis  entre  eulx  comptent  de  leurs  fortune^. 
En  mauldisant  les  langues  importunes, 
Ou  en  disant  choses  qui  mieulx  leur  plaisent. 

Puis  les  servanspar  coups  leurs  dames  baisent, 
Et  en  baisant  à  elles  ilz  se  deulent 
Pour  avoir  mieulx.  Lors,  si  les  dames  veulent, 
Maulgré  Danger  et  toute  sa  puissance, 
A  leurs  amys  donneront  jouyssance'; 
Car  noyre  nuyct,  qui  des  amans  prend  cure. 
Les  couvrira  de  sa  grand'  robe  obscure, 
Ht  si  rendra  (ce  pendant)  endormys 

Ceulx  qui  d\\mours  sont  morlelz  ennemys. 

Qu'en  dictes  vous,  ma  maistresse  et  m'amye, 
Si  vous  voulez  n'estre  point  endormye 
Geste  nuict  là,  de  veiller  suis  content 
Avecques  vous,  car  mon  vouloir  ne  tend 
Qu'à  vous  complaire.  Or  pour  nous  resjouyr, 
Si  vous  voulez  les  Matines  ouyr 
Là  où  sçavez,  il  n  est  chambre  si  bonne 
Ne  si  bon  lict  que  du  tout  n'abandonne 
Pour  m\y  trouver;  car,  pour  final  propos, 
Dedans  un  lict  ne  gist  point  mon  repos  ; 
Il  gist  en  vous,  et  en  vous  je  le  quiers  ; 
Donnez  le  moy  donques,  je  vous  requiers. 

ELEGIE    XII 

(1528) 

Le  juste  dueil  reroply  de  fascherie 
Qu'eustes  arsoir  par  la  grand'  resveric 
De  riiomme  vieil,  ennemy  de  plaisir. 
M'a  mis  au  cueur  un  si  grand  desplaisir, 
Que  toute  nuyct  repos  je  n'ay  sceu  prendre; 
Aussi  seroit  à  blasmer  et  reprendre 
Le  serviteur  qui  porter  ne  sçauroit 
Le  mesme  dueil  que  ^a  maistresse  auroit. 
Certainement,  ma  Nymphe,  ma  Déesse, 
Quand  joye  avez,  je  suis  plein  de  lyesse  ; 
Et  quand  douleur  au  cœur  vous  touche  et  poinct, 
Je  ne  reçoy  de  plaisir  un  seul  poinct. 

Toute  la  nuyct  je  disois  aparmoy  : 
Helas  !  fault  il  qu'elle  soit  en  esmoy       • 
Par  le  parler  et  par  la  langue  amere 
D'un  qui  la  trouve  et  mère  et  plus  que  mère. 
Que  pourra  il  faire  à  ses  ennemys, 
Quand  il  veultnuyre  à  ses  meilleurs  arnys? 

Ainsi  disoys,  ayant  grand'  conHance, 
Que  vostre  cueur  bien  armé  de  constance 
Plus  grans  assaulx  sçauroit  bien  sousteôir, 
Et  que  le  mal  qui  en  pourroifc  venir 
Ne  pourroit  pas  tumber  que  sur  la  leste^ 

Du  mal  parlant  qui  trop  se  monstra  beste. 

Et  quand  j'euz  bien  viré  et  reviré 
Dedans  mon  lict,  et  beaucoup  souspiré, 
Je  priay  fort  Amour  qui  m'assailloit 
Laisser  dormir  mon  esprit  qui  vcilloit  ; 
Mais  lors  Amour  de  rigueur  m'a  usé, 
Car  le  dormir  du  tout  m'a  refusé, 
Me  commandant  de  composer  et  tistrc 
Toute  la  nuyct  ceste  petite  Epistre, 
Pour  au  matin  un  peu  vous  conforter 
Du  dueil  qu'arsoir  il  vous  convint  porter. 

Or  ay  je  faict  le  sien  commandement 
Si  vous  requiers  (ma  maistresse)  humblement 
Que  vostre  cueur  tant  noble  et  L,'ratieux 
Chasse  dehors  tout  ennuy  soucieux. 
En  le  chassant,  le  mien  vous  chasserez; 
Priant  Amour  qu'en  tous  lieux  où  serez 
Yienne  plaisir,  et  tristesse  s'enfuye, 
El  que  vieillard  jamais  ne  vous  ennuyé. 

ELEGIE     XIII 
(1324) 

L'esloingnement  que  de  vous  Je  vculx  faire 
N'est  pour  vouloir  m'exempter  et  delfaire  • 
De  vostre  amour,  encor  moins  du  service. 
C'est  pour  tirer  mon  loyal  cueur  sans  v^ice 
Du  feu  qui  Fard  par  trop  grand'  amylié  ; 
Et  est  besoing  qu'il  treuve  en  moy  pitié, 
Veu  que  de  vous  pour  toute  recompense 
N'a  que  rigueur,  et  mieulx  trouver  n'y  pense; 
Car  de  vous  n'ay  encor  ouy  response 
Qui  un  seul  brin  de  bon  espoir  m'annonce. 

Si  fault  il  bien  que  vostre  cueur  entende 
Qu'il  n'y  a  chose  au  monde  qui  ne  tende 
A  quelque  fin  :  homme  ne  suyt  la  guerre 
Que  pour  honneur  ou  prouffit  y  acquerre  ; 
Qui  ces  deux  poincts  de  la  guerre  osteroit, 
A  y  servir  nul  ne  se  bouteroit. 
Homme  ne  suyt  le  train  d'Amours  aussi 
Que  soubz  espoir  d'avoir  don  de  mercy, 

Et  qui  ce  poinct  en  osteroit,  en  somm*, 
D'amour  servir  ne  se  mesleroit  homme. 

Ce  nonobstant,  vostre  je  demourray, 
Mais  ce  sera  le  plus  loing  que  pourray  ; 
Car  que  me  vault  veoir  de  près  et  congnoistrs 
Tant  de  beauté,  fors  d'attiser  et  croistre 
Mon  nouveau  feu?  J'ay  tousjours  ouy  dire, 
Qui  plus  est  près,  plus  ardamment  désire. 
Parquoy,  pour  moins  ardamment  désirer, 
Raison  me  dit  qu'il  me  fault  retirer, 
En  m'asseurant  (si  je  croy  son  propos) 
Que  mon  esprit  par  temps  aura  repos, 
Et  si  promect  rendre  à  ma  triste  vie 
La  liberté  que  luy  avez  ravie  : 
Et  vostre  amour  (helas  1)  ne  me  promect 
Fors  desespoir,  qui  au  tombeau  me  mect. 

Ay  je  donc  tort,  si  Raison  je  veulx  croire 
Plus  tost  qu'Amour,  qui  en  mes  maulx  prend  gloire 
Las  I  s'en  ouvrant  ceste  bouche  vermeille 
Vous  eussiez  mis  en  mon  cueur  par  l'oreille 
Un  mot  d'espoir,  travaulx,  ennuyz  et  peines 
M'eussent  (pour  vous)  semblé  lyesses  pleimes; 
Car  doulx  espoir  conforte  la  pensée 
Qui  bien  s'attend  d'estre  recompensée. 
Et  moy,  qui  n'ay  espoir  ne  seule  attente. 
Comment  feray  ma  pensée  contente, 
Fors  en  fuyant  la  cause  de  son  dueil  ? 

Là  et  au  temps  gist  l'espoir  de  mon  vueil. 
Le  temps  (pour  vray)  efface  toutes  choses  ; 
Au  long  aller  mes  tristesses  encloses 
Effacera  :  toutesfoys,  attendant 
Remède  tel,  j'endure  ce  pendant, 
Dont  maintefoys  vostre  face  tant  belle      * 
Mauldis  tout  ser.l  d'avoir  cueur  si  rebelle. 
Que  pleust  à  Dieu  ne  l'avoir  onc  peu  veoir, 
Ou  souvenir  jamais  d'elle  n'avoir. 

Croyez  de  vray  que  ma  présente  plaine  le 
ÎN'est  composée  en  courroux  n'y  en  faincte  : 
Faindre  n'est  pomt  le  naturel  de  moy  ; 
Parquoy  vous  pry  n'en  prendre  aucun  csmoy. 
Ne  me  hayr,  si  je  fuis  mon  contraire, 

IG 

A  qui  je  veulx  plus  que  jamais  complaiie. 
Mais  c'est  de  loing  :  et  pour  en  taire  espreuve 
Commandez  moy.  Pour  vous,  certes,  je  treuve 
Facile  chose  à  faire  un  impossible. 
Et  fort  aisée  à  dire  un  indicible. 
Commandez  donc,  car  je  Taccompliray, 
Et  sur  ce  poinct  un  Adieu  vous  diray, 
Partant  du  cueur  de  vostre  amour  allainct, 
Et  qui  s'attend  d'en  veoir  le  feu  eslainct 
Par  s'esloingner,  puis  qu'on  ne  veult  Testaindre 
Par  eau  de  grâce,  où  bien  vouldroit  allMiiidro. 

ELEGIE    XIV 

(1525) 

Si  ma  complaincte  en  vengeance  estoit  telle 
Comme  lu  es  en  abus  et  cautelle, 
Croy  que  ma  plume  amoureuse,  et  qui  ta 
Tant  faict  d'honneur,  dont  Irèsmal  s'acquitta, 
Croy  qu'elle  auroitdesja  jecté  fumée 
Du  style  ardant  dont  elle  est  allumée 
Pour  du  tout  rendre  aussi  noir  que  charbon 
Le  tien  bon  bruit,  si  tu  en  as  de  bon. 
Mais  pas  ne  suis  assez  vindicatif 
Pour  un  tel  cueur,  si  faulx  et  deceptif  ; 
Et  neantmoins,  si  me  fault  il  changer 
Mon  naturel,  pour  de  toy  me  venger, 
A  celle  fin  que  mon  cueur  se  descharge 
Du  pesant  faix  dont  ta  ruse  le  charge  ; 
Aussi  affin  de  te  faire  sçavoir 
Qu'à  trop  grand  tort  m'as  voulu  décevoir 
Veu  qu'en  mon  cueur  ta  basse  qualité 
N'a  veu  qu'amour  et  libéralité. 

Sus  donc,  ma  plume,  ores  soys  ententive 
D'entrer  en  feu  d'aigreur  vindicative  : 
Mon  juste  dueil  l'en  requiert,  pour  tout  seur  ; 
Ne  cherches  pas  termes  pleins  de  doulceur  ; 
Ne  trouve  azur  ny  or  en  ton  chemin. 
Ne  fin  papier  ne  vierge  parchemin  ; 
Pour  mon  propos  escrire  rien  ne  valent. 

Cherche  des  motz  qui  tout  honneur  ravalent, 
Trouve  de  l'encre  espesse  et  fort  obscure, 
Avec  papier  si  gros  qu'on  n'en  ayt  cure. 
Et  là  dessus  escry  termes  mordans 
D'un  traict  lisable  à  tous  les  regardans, 
Pour  (à  bon  droict)  rendre  celle  blasmée 
Qu'à  bien  grand  tort  tu  as  tant  estinaée. 

Incontinent,  desloialle  femelle, 
Que  j'auray  faict  et  escript  ton  libelle, 
Entre  les  mains  le  mettray  d'une  femme 
Qui  appellée  est  Renommée  ou  Famé, 
Et  qui  ne  sert  qu'à  dire  par  le  monde 
Le  bien  ou  mal  de  ceulx  où  il  abonde. 

Lors  Renommée  avec  ses  esles  painetes 
Ira  volant  en  bourgs  et  villes  maintes, 
Et  sonnera  sa  trompette  d'argent, 
Pour  autour  d'elle  assembler  toute  gent  ; 
Puis  hault  et  clair  de  cent  langues  qu'elle  a 
Dira  ta  vie  ;  et  puis  deçà  et  là 
Ira  chantant  les  fins  tours  dont  tu  uses, 
Tes  laschetez,  tes  meschances  et  ruse». 
Ainsi  sera  publié  ton  renom. 
Sans  oublier  ton  nom  et  ton  surnom. 
Pour  et  affm  que  toute  fille  bonne 
Ne  hante  plus  ta  maulvaise  personne. 

Filles  de  bien,  n'en  vueillez  approcher  ; 
Fuyez  d'autant  comme  honneur  vous  est  cher. 
Fuyez  du  tout,  fuyez  la  garse  fine 
Qui  soubs  beaulz  dicts  un  vray  amant  affine  : 
Et  si  au  jour  de  ses  nopces  elle  a 
Gheveulx  au  vent,  ne  souffrez  pas  cela  : 
Ou  si  au  chef  luy  trouvez  attaché 
Chappeau  de  fleurs,  qu'il  luy  soit  arraché. 
Cor  il  n'affiert  à  garses  diffamées 
User  des  droicts  de  vierges  bien  famées. 
Yray  est  qu'elle  est  un  jeune  personnage, 
Mais  sa  malice  oultrepasse  son  aage. 

Donc  que  sera  ce  au  temps  de  ta  vieillesse? 
Tiendras  tu  pas  escoles  de  finesse  ? 
Certes  ouy.  Car  Medée  et  Circé, 
Si  bien  que  toy  n'en  ont  l'art  exercé 

Vray  est  qu'avant  que  tu  sois  definée 
Par  affiner  te  veiras  affinée, 
Si  que  desja  commence  à  me  venger, 
Voyant  de  loing  venir  ton  grand  danger. 

Qui  te  mouvoit,  lasche  cueur  dangereux, 
Am'envoyer  tant  d'escripts  amoureux? 
Par  tes  escripls  feu  d'amour  attisoys, 
Par  tes  escripts  mourir  pour  moy  disoys, 
Par  tes  escripts  tu  me  donnois  ton  cueur  : 
O  don  confict  en  maulvaise  liqueur  1 
M'as  tu  pas  faict  par  escripture  entendre 
Que  tout  venoit  à  poinct  qui  peult  attendre  ? 
Veulx  tu  nyer  que  par  là  n'accordasses 
A  mon  vouloir,  et  que  ne  te  obligeasses 
Lors  qu'à  mes  dons  ta  main  prompte  estendoisY 
Tu  sçavois  bien  la  fin  où  je  tendois  ; 
Mais  ton  fdulx  cueur  trouva  l'invention 
De  varier  à  mon  intention  ; 
Car  mariage  en  propos  vins  dresser, 
Pour  qui  à  moy  ne  te  fault  adresser  ; 
Ce  n'est  pas  toy  que  chercher  je  vouldroye  ; 
En  cest  endroit  de  beaucoup  me  tordroye  ; 
Et  en  la  sorte  encor  que  je  t'ay  quise. 
Je  m'en  repens,  congnoissant  ta  faintise. 
Mon  cueur  loyal,  que  je  t'avois  donné. 
Par  devers  moy  tout  triste  est  retourné. 
Et  m'a  bien  sceu  reprocher  que  j'ay  tort 
De  l'avoir  mis  en  un  logis  tant  ord, 
Si  qu'à  présent  ne  prend  autre  allégeance 
Qu'au  passetemps  de  sa  juste  vengeance, 
Que  je  feray  tant  que  jeune  seras; 
Mais  quand  verray  que  tu  te  passeras, 
Je  cesseray  ceste  vengeance  extrême, 
Car  lors  de  toy  me  vengeras  toymesmes 
Par  le  regret  que  ton  cueur  esperdii 
Aura  d'avoir  un  tel  amy  perdu. 

ELEGIE  XV 

(1527) 

Ton  gentil  caeur,  si  haultement  assis, 
Ton  sens  discret  à  merveille  rassis, 
Ton  noble  port,  ton  maintien  asseuré, 
Ton  chant  si  doulx,  ton  parler  mesuré, 
Ton  propre  habit,  qui  tant  bien  se  conforme 
Au  naturel  de  ta  trèsbelle  forme  ; 
Brief,  tous  les  dons  et  grâces  et  vertus 
Dont  tes  espritz  sont  ornez  et  vestus 
Ne  m'ont  induict  à  t'offrir  le  service 
De  mon  las  cueur  plein  d'amour  sans  malice  ; 
Ce  tut  (pour  vray)  le  doulx  traict  de  tes  yeux, 
Et  de  ta  bouche  aucuns  motz  gracieux, 
Qui  de  bien  loing  me  vindrent  faire  entendre 
Secrètement  qu'à  m'aymer  voulois  tendre. 

Lors  tout  ravy  (pource  que  je  pensay 
Que  tu  m'aymoys)  à  t'aymer  commençay  ; 
Et,  pour  certain,  aymer  je  n'eusse  sceu 
Si  de  l'amour  ne  me  fusse  apperçeu  ; 
Car  tout  ainsi  que  flamme  engendre  flamme, 
Fault  que  m'amour  par  autre  amour  s'enflamme. 

Et  qui  diroit  que  tu  as  faict  la  faincte 
Pour  me  donner  d'amour  aucune  estraincte, 
Je  dy  que  non,  eroyant  que  mocquerie 
En  si  bon  lieu  ne  peult  estre  chérie. 
Ton  cueur  est  droict,  qiioy  qu'il  soit  rigoureux, 
Et  du  mien  (las  !  seroit  tout  amoureux 
Si  ce  n'estoit  fascheuse  deffiance 
Qui  à  grand  tort  me  pourchasse  oubliante; 
Tu  crains  (pour  vray)  que  mon  ;  IT^ction 
Soit  composée  avecques  fiction. 
Esprouve  moy.  Quand  m'auras  esprouvé, 
J'ay  bon  espoir  qu'autre  seray  trouvé  : 
Commande  moy  jusques  a  mon  cueur  fendre; 
Mais  de  t'aymer  ne  me  vien  point  defl'endre. 
Plustost  sera  montaigne  sans  vallée, 
Pluslost  la  mer  on  verra  dessalée, 
Et  plustost  Seine  en  contremont  ira. 

Que  mon  amour  de  toy  se  partira. 

Ha!  cueur  ingrat!  Amour,  qui  vainc  les  princes, 
T'a  dictcent  foys  que  pour  amy  me  prinses; 
Mais  quand  il  vient  à  cela  t'inspirer, 
Tu  prens  alors  peine  à  t'en  retirer; 
Ainsi  Amour  par  toy  est  eombatu  ; 
Mais  garde  bien  d'irriter  sa  vertu, 
Et,  si  m'en  oroys,  fay  ce  qu'il  te  commande, 
Car  si  sur  toy  de  cholere  il  débande, 
11  te  fera  par  adventure  aymer 
Quelque  liomme  sot,  desloyal  et  amer, 
Qui  te  fera  mauldiie  la  journée 
De  ce  qu'à  moijiin'auras  t'amour  donnée. 

Pour  fuyr  donc  tous  ces  futurs  ennuys, 
Ne  me  fuy  point.  A  quel'  raison  me  fuys? 
Certes,  tu  es  d'estre  aymée  bien  digne  : 
Mais  d'estre  aymé  je  ne  suis  pas  indigne. 
J"ay  en  trésor  jeunes  ans  et  santé, 
Loyalle  amour  et  franche  voulenté. 
Obéissance,  et  d'autres  bonnes  choses 
Qui  ne  sont  pas  en  tous  hommes  encloses, 
Pour  te  servir,  quand  il  te  plaiia  prendre 
Le  cueur  qui  veult  si  hault  cas  entreprendre. 

Et  quand  le  bruyt  courroit  de  Fentreprise, 
Guyderois  tu  en  estre  en  rien  reprise? 
Certes,  plustost  tu  en  auroys  louenge. 
Et  diroit  l'on  :  «  Puis  que  cestuy  se  renge 
A  ceste  dame,  elle  a  beaucoup  de  grâces. 
Car  long  temps  a  qu'il  fuyt  en  toutes  places 
Le  train  d'Amour  :  celle  qui  l'a  donc  pris, 
Fault  qu'elle  soit  de  grand'  estime  et  prix.  » 

Hz  diront  vray.  Que  ne  faisons  nous  donques 
De  deux  cueurs  un?  Brief,  nous  ne  feismes  onques 
Œuvre  si  bon.  Noz  constellations, 
Aussi  l'accord  de  noz  conditions 
Le  veult  et  dit,  Ghascun  de  nous  ensemble 
En  mainte  chose  (en  eiïecl)  se  ressemble. 
Tous  deux  aymons  gens  pleins  d'honnesteté, 
Tous  deux  aymons  honneur  et  netteté. 
Tous  deux  aymons  à  d'aucun  ne  mesdire, 
Tous  deux  aymons  un  meilleur  propos  dire  î 

Tous  deux  aymons  à  nous  trouver  en  lieux 
Où  ne  sont  point  gens  melancolieux; 
Tous  deux  aymons  la  musique  chanter, 
Tous  deux  aymons  les  livres  fréquenter. 
Que  diray  plus?  Ce  mot  là  dire  j'ose 
Et  le  diray,  que  presque  en  toute  chose 
Nous  ressemblons,  fors  que  j'ay  plus  d'esmoy, 
Et  que  tu  as  le  cueur  plus  dur  que  moy. 
Plus  dur  (hélas!);  plaise  toy  l'amollir, 
Sans  ton  premier  bon  propos  abolir; 
Et  en  voulant  en  toy  mesme  penser 
Qu'amour  se  doibt  d'amour  recompenser, 
Las  !  vueille  moy  nommer  doresnavant 
Non  pas  amy,  mais  trèshumble  servant. 
Et  me  permets,  allégeant  ma  destresse, 
Que  je  te  nomme  'entre  nous)  ma  malstresse. 

S'il  ne  te  piaist,  ne  laisseray  pourtant 
A  bien  aymer,  et,  ma  douleur  portant. 
Je  demourray  ferme,  plein  de  bon  zelle, 
Et  loy  par  trop  ingrate  damoyselle. 

ELEGfE    XVI 

(1537) 

Qui  eust  pensé  que  l'on  peust  concevoir 
Tant  de  plaisir  pour  lettres  recevoir? 
Qui  eust  cuydé  le  désir  d'un  cueur  franc 
Estre  caché  dessoubz  un  papier  blanc  ? 
Et  comment  peult  un  œil  au  cueur  eslire 
Tant  de  confort  par  une  lettre  lire? 

Certainement,  dame  trèshonorée, 
J'ay  leu  des  sainctz  la  Légende  dorée    • 
J'ay  leu  Alain,  le  trèsnoble  orateur, 
EtLancelot,  le  trèsplaisant  menteur; 
J'ay  leu  aussi  le  Romant  de  la  Rose, 
Maistre  en  amours,  et  Valere,  et  Ocose, 
Comptant  les  faicts  des  antiques  Rommains  ; 
Bref,  en  mon  temps,  j'ay  leu  des  livres  maiiitz, 
Mais  en  nulz  d'eux  n'ay  trouvé  le  plaisir 
Que  j'ay  bien  sceu  en  voz  lettres  choisir; 
J'y  ay  u-ouvé  un  langage  bening, 

Rien  ne  tenant  du  stile  femenin  ; 

J'y  ay  trouvé  suite  de  bon  propos, 

Avec  un  mot  qui  a  mis  en  repos 

Mon  cueur  estant  travaillé  de  tristesse, 

Quand  me  souffrez  vous  nommer  ma  maistresse. 

Dieu  nous  doint  donc,  ma  maistresse  trèsbelle 

(Puisqu'il  vous  plaist  qu'ainsi  je  vous  appelle), 

Dieu  nous  doint  donc  amoureux  appétit 

De  bien  traicter  vostre  servant  petit. 

0  moy  heureux  d'avoir  maistresse  au  monde 

En  qui  vertu  soubz  grand'  beauté  abonde. 

Tel  est  le  bien  qui  me  fut  apporté 

Par  vostre  lettre,  où  me  suis  conforté  ; 

Dont  je  maintiens  la  plume  bien  heurée 

Qui  rescrivit  lettre  tant  désirée. 

Bien  heureuse  est  la  main  qui  la  ploya, 

Et  qui  vers  moy  (de  grâce)  l'envoya  : 

Bien  heureux  est  qui  apporter  la  sceut, 

Et  plus  heureux  celuy  qui  la  reçeut. 

Tant  plus  avant  ceste  lettre  lisoye, 
En  aise  grand'  tant  plus  me  deduisoye  ; 
Car  mes  ennuys  sur  le  champ  me  laissèrent. 
Et  mes  plaisirs  d'augmenter  ne  cessèrent, 
Tant  que  j'euz  leu  un  mot  qui  ordonnoit 
Que  ceste  lettre  ardre  me  convenoit. 
Lors  mes  plaisirs  d'augmenter  prindrent  cesse  : 
Pensez  adonc  en  quelle  doubte  et  presse 
Mon  cueur  estoit.  L'obéissance  grande 
Que  je  vous  doy,  brusler  me  le  commande  : 
Et  le  playsir  que  j'ay  de  la  garder 
Me  le  deffend,  et  m'en  vient  retarder. 

Aucunefoys  au  feu  je  la  boutoye 
Pour  la  brusler  :  puis  soudain  l'en  ostoye. 
Puis  l'y  remis,  et  puis  l'en  recuUay. 
Mais  à  la  fm  (à  regret)  la  bruslay 
En  disant  :  «  Lettre  (après  l'avoir  baisée), 
Puisqu'il  luy  plaist,  tu  seras  embrasée  : 
Car  j'ayme  mieulx  dueil  en  obéissant 
Que  tout  plaisir  en  desobéissant.  » 
Voylà  comment  pouldre  et  cendre  devint 
L'ayse  plus  grand'  qu'à  moy  onques  advint. 

Mais  si  de  vous  j'ay  encor  quelque  lettre, 
Pour  la  brusler  ne  la  faudra  que  mettre 
Près  de  mon  cueur;  là  elle  trouvera 
Du  feu  assez,  et  si  espro  avéra 
Combien  ardante  est  l'amoureuse  flamme 
Que  mon  las  cueur  pour  voz  vertus  enflamme. 

Au  moins,  en  lieu  des  tourmens  et  ennuyz 
Que  vostre  amour  me  donne  jours  et  nuyctz, 
Je  vous  supply  de  prendre  (pour  tous  mets) 
Un  crystallin  miroyr  que  vous  transmets. 
En  le  prenant,  grand'  joye  m'adviendra, 
Car  (comme  croy)  de  moy  vous  souviendra 
Quand  là  dedans  mirerez  ceste  face 
Qui  de  beauté  toutes  autres  efface. 

Il  est  bien  vray,  et  tiens  pour  seureté. 
Qu'il  n'est  miroyr,  ne  sera,  n'a  esté. 
Qui  sceust  au  vif  monstrer  parfaictement 
Yostre  beauté  ;  mais  croyez  seurement, 
Si  vos  yeulx  clers  plus  que  ce  cristallin 
Veissent  mon  cueur  féal  et  non  malin, 
riz  trouveroient  là  dedans  imprimée 
Au  naturel  vostre  face  estimée. 

Semblablement,  avec  vostre  beauté 
Vous  y  verriez  la  mienne  loyauté  ; 
Et  la  voyant,  vostre  gentil  courage 
Pourroit  m'aymer  quelque  poinct  d'advantage. 
Pleust  or  à  Dieu  donques  que  poussiez  veoir 
Dedans  ce  cueur,  pour  un  tel  heur  avoir  I 
C'est  le  seul  bien  où  je  tends  et  aspire. 

Et  pour  la  fin,  rien  je  ne  vous  désire 
Fors  que  cela  que  vous  vous  désirez, 
Car  mieulx  que  moy  vos  désirs  choysiree. 

ELEGIE   XVII 
(1528) 

Tous  les  humains  qui  estes  sur  la  terre, 
D'auprès  de  moy  retirez  vous  grand'  erre  : 
N'oyez  le  dueil  que  mon  las  cueur  reçoit. 
Je  ne  veulx  pas  que  d'ame  entendu  soyt. 
Fors  seulement  de  ma  seule  raaistrejse, 

A  quipourlant  ma  plaiiicte  ne  s'addresse  ; 
Car  quand  pour  elle  en  langueur  je  mourroys, 
D'elle  (pour  vray)  plaindre  ne  me  pourroys. 

D'elle  et  d'Amour  ne  me  plains  nullement, 
Mais  Amour  doys  mercier  doublement, 
Et  doublement  à  luy  je  suis  tenu, 
Quand  double  bien  par  lui  m'est  advenu, 
De  me  submettre  en  lieu  tant  estimé, 
Et  d'avoir  faict  que  là  je  suis  aymé. 

Pourquoy  d'ennuy  suis  je  donques  tant  piain'î 
A  trop  grand  tort  (ce  semble)  me  complain, 
Veu  que  plaisir  plus  grand  on  ne  peut  dire 
Que  d'estre  aymé  de  celle  qu'on  désire. 
A  dire  vray,  ce  m'est  grande  lyesse, 
Mais  à  mon  cueur  trop  plus  grand  ennuy  est  ce 
De  ce  que  n'o?e  user  de  privauté 
Vers  une  telle  excellente  beauté. 
Amour  veult  bien  me  donner  ce  crédit, 
Mais  pour  certain  Danger  y  contredit. 
Nous  menassant  de  nous  faire  reproche 
Si  l'un  de  nous  trop  près  de  l'autre  approche. 

0  Dieu  puissant,  quelle  grande  merveille! 
Est  il  dc'ileur  à  la  mienne  pareille? 

A  ma  grand'  soif  la  belle  eau  se  présente, 
Et  si  convient  que  d'en  boyre  m'exempte  : 
Brief,  on  me  veult  le  plus  grand  bien  du  monde, 
Et  tout  ce  bien  plus  à  mal  me  redonde 
Que  si  ma  dame  estoit  vers  moy  rebelle, 
Veu  que  semblant  n'ose  faire  à  la  belle 
De  qui  l'amour  (par  sa  grâce)  e^^t  à  moy. 
Ainsi  je  semble,  en  peine  et  en  esmoy, 
A  cil  qui  a  tout  l'or  qu'on  peult  comprendre, 
Et  n'oseroit  un  seul  denier  en  prendre. 

Ce  neantmoins,  puis  que  s'amour  me  baille, 
La  servira;^ ,  quelque  ennuy  qui  m'assaille, 
Et  ayme  mieulx  en  s'amour  avoir  peine 
Que  sans  s'amour  avoir  liesse  pleine. 

Helas!  de  nuict  elle  est  mieulx  que  gardée. 
Et  sur  le  jour  de  centyeulx  regardée. 
Plus  que  jadis  n'estoit  lo  d'Argus, 
Qui  eust  au  chef  centyeulx  clers  et  agus. 

Si  ne  fault  pas  s'esbahyr  grandement 
Si  on  la  garde  aussi  songneusement, 
Car  voulenliers  la  chose  précieuse 
Est  mise  à  part  en  garde  soucieuse. 

Or  est  ma  dauie  une  perle  de  prix 
Inestimable  à  tous  humains  esprits 
Pour  sa  valeur.  Que  diray  d'avantage  ? 
C'est  le  trésor  d'un  riche  parentage. 
Que  pleust  à  Dieu  que  la  fortune  advint. 
Quand  je  vouldrois,  que  bergère  devint. 

S'ainsi  estoit,  pour  l'aller  veoir  seulette 
Souvent  ferois  de  ma  lance  houlette, 
Et  conduiroys,  en  lieu  de  grans  armées, 
Brebiz  aux  champs  costoyez  de  ramées. 
Lors  la  verrois  séant  sur  la  verdure, 
Si  luy  dirois  la  peine  que  j'endure 
Pour  son  amour,  et  elle  orroit  ma  plaine  te 
Tout  à  loysir,  sans  de  nul  avoir  crainte; 
Car  loing  seroient  ceulx  qui  de  nuyct  la  gardent. 
Et  les  cent  yeulx  qui  de  jour  la  regardent 
Ne  la  verroient.  Le  faulx  traistre  Dangicr 
Vers  elle  aux  champs  ne  se  viendroit  renger*. 
Tousjours  se  tient  en  ces  maisons  royalles, 
Pour  faire  guerre  aux  personnes  loyalles. 

Ainsi  estant  en  liberté  champestre, 
La  requerrois  d'un  baiser,  et  peuU  estre 
Me  donneroit  (pour  du  tout  m'appaiser) 
Quelque  autre  don  par  dessus  un  baiser  ; 
Si  me  yauldroit  Testât  de  bergerie 
Plus  que  ma  grande  et  noble  seigneurie. 

0  vous,  amans,  qui  aymez  en  lieu  bas, 
Vous  avez  bien  en  amour  voz  esbats. 
Si  n'ay  je  pas  envie  à  vostre  bien  ; 
Mais  en  amours  avoir  je  vouldrois  bien 
La  liberté  à  la  vostre  semblable. 

Qu'en  dictes  vous,  ma  Maisfresse  honorable  7 
Ces  miens  souhaits  vous  desplaisent  ilz  point? 
Je  vous  SI  pply  ne  les  prendre  qu'à  poinct, 
Recongnoissant  que  l'amour  que  vous  porte 
Faict  que  mon  cueur  en  désirs  se  transporto. 

Et  pour  fermer  ma  complaincte  accomplie. 

Trèshumblement  voslre  grâce  supplie 
Persévérer  en  l'amour  commencée, 
Et  ne  Tester  de  si  noble  pensée. 
Quant  est  à  moy,  seule  vous  servira^ 
Tout  mon  vivant,  et  pour  vous  souflriraj" 
Jusques  au  jour  que  Fortune  vouldra 
Que  par  mercy  ma  grand'  peine  ïauldra, 

ELEGIE    XVIII 
(1528) 

Fils  de  Venus,  vos  deulx  yeux  desbendca, 
Et  mes  escripts  lisez  et  entendez, 

Pour  veoir  comment 
D'un  desloyal  servie  me  rendez  ; 
LasI  punissez  le,  ou  bien  luy  commanàca 

Vivre  autrement. 

JeTay  receu  de  grâce  honnestement , 
De  mov  mesdict  par  tout  injustement. 

Et  me  blasonne. 
Hélas!  faut  il  qu'après  bon  traictement 
Un  serviteur  blasme  indiscrètement 

Sa  dame  bonne  ? 

Que  feront  ceulx  qu'on  chasse  et  abandonne. 
Si  ceulx  à  qui  le  bon  recueil  on  donne 

Vivent  ainsi  ? 
Il  fault,  Amour,  que  peine  on  leur  ordonne; 
Car  plus  à  vous  qu'à  nulle  autre  personne 

Touche  cecy. 

Si  à  telz  gens  faictes  grâce  et  mercy, 
Noir  deviendra  vostre  règne  esclercj 

Et  sans  police  ; 
Et  n'y  aura  femme,  ne  fille  aussi. 
Qui  ose  aymer,  craignant  d'avoir  soucy 

Pour  leur  malice. 

La  mauvaise  herbe  il  faut  qu'elle  périsse, 
Et  la  brebis  mal  saine  fault  qu'elle  ysse 
Hors  des  troupeaux  : 

Jcttez  donc  hor-'^  de  l'amoureux  service 
Ce  mesdisaiit,  qu'il  n'apprenne  son  vice 
A  vos  féaulx. 

Certes  on  voit  aux  champs  les  pastoureaux 
Leur  foy  garder  mieulx  que  leurs  gras  toreaux. 

Sans  nul  mal  dire. 
Mais  en  palais,  grans  villes  et  chasteaux, 
Foy  n'y  est  rien,  langues  y  sont  cousteaux 
Par  trop  mesdire. 

Las  I  qu'ay  je  dict?  Pardonnez  à  mon  ire 
Tous  ne  sont  telz  :  j'en  ay  bien  sceu  eslire 

Un  trèsloyal, 
A  qui  mon  cueur  se  lamente  et  souspire 
Des  maulx  que  j'ay  par  l'autre,  qui  est  pire 

Que  desloyal. 

A  l'un  (pour  vray)  l'autre  n'est  pas  égal  : 
L'un  est  bon  fruict,  et  l'autre  réagal, 

Poison  mortelle. 
L'un  est  d'esprit,  l'autre  est  gros  animal  ; 
L'un  parle  en  bien,  l'autre  tousjours  dit  mal  ; 

Sa  langue  est  telle. 

De  l'un  reçoy  tourment  dur  et  rebelle  ; 
De  l'autre  j'ay  consolation  belle 

Dieu  sçait  combien. 
Bref,  amytié  n'a  point  peine  éternelle  : 
Après  le  mal  j'ay  rencontré  en  elle 

Singulier  bien. 

O  toy,  mon  cueur,  bien  heureux  je  te  tj^n, 
D'avoir  trouvé  un  tel  serviteur  tien, 

Qui  le  conforte; 
Et  à  bon  droict  je  me  complains  trèsbien 
Que  je  ne  l'ay  plus  tost  retenu  mien, 

Gongneu  sa  sorte. 

Las!  de  mon  cueur  luy  ay  feruié  la  porte. 
Pour  à  celluy  qui  mal  de  moy  rapporte 

Mon  cueur  unir. 
Grand  mal  je  feiz:  aussi  peine  j'en  porte, 

Et  croy  que  Dieu  me  l'envoyé  ainsi  forte 
Pour  m'en  punir. 

Par  ses  faulx  tours  me  suis  veu  advenir 
Un  grand  vouloir  de  ne  me  souvenir 

D'homme  qui  vive. 
Mais  pour  les  faulx  les  bons  ne  fault  bannir  ; 
Et  puis  d'aymer  on  ne  se  peult  tenir, 

Quoy  qu'on  estrive. 

Tel  veult  fuyr  qui  plus  près  en  arrive  ; 
Si  loue  Amour,  qui  plus  qu'à  femme  vivo 

M'a  faict  cest  heur 
De  me  monstrer  la  malice  excessive 
D'un  faulx  amant,  et  la  bonté  nayfve 

D'un  serviteur. 

ELEGIE   XIX 

(1S28) 

Tant  est  mon  cueur  au  vostre  uny  et  joinct, 
Qu'impossible  est  que  l'ennuy  qui  vous  poinct 
Ne  sente  au  vif;  mais  si  vostre  constance 
Venoit  à  faire  à  l'ennuy  résistance, 
Lors  sortiriez  de  désolation, 
Et  j'entrerois  en  consolation, 
En  vous  voyant  n'estre  plus  désolée. 
Si  n'ay  je  empris  vous  rendre  consolée 
En  cest  escript  pour  seulement  ester 
Le  mal  que  j'ay  de  vous  veoir  mal  porter. 
Plus  tost  vouldrois,  certes,  qu'il  fust  permis 
Que  vostre  dueil  avec  le  mien  fust  mis, 
Aymant  plus  cher  avoir  double  destressc 
Que  d'en  veoir  une  en  ma  Dame  et  Maistresse  ; 
Mais  le  moyen  plus  souverain  seroit 
Quand  par  vertu  tel  ennuy  cesseroit. 
La  vertu  propre  en  cestuy  cas,  c'est  force, 
Qui  dueil  abat,  et  les  tourmens  efforce. 
Je  ne  dy  point  force  de  corps  et  bras  : 
S'ainsi  estoit,  les  toreaux  gros  et  gras, 
Lyons  puissans,  elephans  monstrueux, 
Seroient  beaucoup  plus  que  nous  vertueux  ; 

Ce  que  j 'entons,  c'est  force  de  courage 
Pour  soustenir  d'infortune  l'orage 
Et  ro-ister  à  survenans  malheurs. 

N'est  elle  point  parmy  voz  grans  valeurs. 
Cesîc  vertu?  Si  est  abondamment  : 
Vucillez  la  donc  monstrer  évidemment 
En  cest  ennuy.  Les  estoilles  célestes 
Jamais  ne  sont  que  de  nuyct  manifestes  ; 
Aussi  constance  en  nous  ne  peult  bien  luire 
Qu'au  temps  obscur  que  douleur  nous  vient  nuyre; 
Aux  grans  assaults  acquiert  on  les  honneurs,       ; 
Et  tant  plus  sont  aigres  ses  blasonneurs, 
Plus  le  constant  a  de  loz  méritoire. 
Si  ne  faut  point  sur  eulx  chercher  victoire  ; 
Hz  se  vaincront,  tant  sont  ilz  malheureux. 
Faisant  tumber  tous  les  blasmes  sur  eulx. 

Mais  qui  est  cil  ne  celle  en  cestuy  monde 
En  qui  douleur  par  faulx  rapport  n'abonde"? 
Avant  que  nul  jamais  soit  icy  né, 
A  ceste  peine  il  est  prédestiné  ; 
Et  tant  plus  est  la  personne  excellente, 
Plus  est  subjecte  à  l'aigreur  violente 
De  telz  assaults.  Vous  donques,  accomplie 
De  dons  exquis,  dictes,  je  vous  supplie, 
Cuydez  vous  bien  fuyr  les  violences 
Des  mesdisans  avec  voz  excellences  ? 

Si  vous  voulez  qu'on  n'ayt  sur  vous  envie, 
Ne  soyez  plus  de  vertueuse  vie. 
Ostez  du  corps  ceste  exquise  beauté, 
Osiez  du  cueur  ceste  grand'  loyauté; 
Ne  soyez  plus  sur  toutes  estimée, 
Ne  des  loyaulx  serviteurs  bien  aymé^: 
Ayez  autant  de  choses  vitieuses 
Que  vous  avez  de  vertus  précieuses  ; 
Lors  se  tairont.  Ha!  chère  et  seule  amye, 
Voulez  vous  estre  envers  Dieu  endormie. 
De  recevoir  tant  de  grâces  de  luy 
Et  ne  vouloir  porter  un  seul  ennuy? 
Ennuy  (pour  vray)  n'est  pas  la  pire  chose 
Qui  soit  au  cueur  des  personnes  enclose  : 
Petit  ennuy  un  grand  ennuy  apaise. 

Bref,  sans  ennuy  trop  fado  seroit  l'ajso, 
El  tout  ainsi  que  les  fados  viandes 
Avec  aigreur  on  trouve  plus  friandes, 
Ainsi  plaisir  trop  doulx  et  vigoureux, 
Meslé  d'ennuy,  semble  plus  savoureux. 

Et  d'autre  part,  raison  nous  faict  scavoir 
Qu'impossible  est  de  non  tristesse  avoir, 
Veu  j'.e  tous  ceulx  qui  le  plus  fort  s'appuycnt 
Sus  leurs  plaisirs,  de  leurs  plaisirs  s'ennuyeut, 
Et  deviendroit  fascheuse  leur  liesse, 
Si  quelquefois  n'entrevenoit  tristesse, 
Laquelle  en  fin  se  perd  avec  le  temps, 
Dont  en  après  sont  plus  gays  et  contens. 

Or  si  ce  dueil  n'abbatez  par  vertu, 
Si  sera  il  par  le  temps  abbatu. 
Mais  la  vertu  de  vous  croire  me  faict 
Que  ja  le  temps  n'aura  Tlionneur  du  faict. 
Le  temps  est  bon  pour  les  douleurs  delfairc 
De  ceulx  qui  n'ont  constance  pour  ce  faire; 
Mais  vous,  amye,  avez  en  corps  de  dame 
Un  cueur  viril  pour  vous  oster  de  l'ame 
Vostre  douleur  mieulx  qu'autre  créature, 
Ne  que  le  temps,  ne  qu3  min  escripture. 

ELEGIE    XX 

(13-28) 

En  est  il  une  en  ceste  terre  basse 
Qui  en  tourment  de  tristesse  me  passe. 
Ou  qui  en  soyt  autant  comme  moy  pleine  ? 
Faire  se  peult;  mais  je  croy  qu'à  grand'  peine 
Se  trouvera  femme,  en  lieu  ne  saison, 
Qui  de  se  plaindre  ayt  si  grande  raison 

Dessoubz  la  grand'  lumière  du  soleil 
Ne  trouve  point  le  phénix  son  pareil  ; 
l't  aussi  peu  je  trouve  ma  pareille 
Ln  juste  dueil,  qui  la  mort  m'appareille. 

Le  phénix  suis  des  dames  langoureuses, 
A  trop  grand  tort,  voyre  des  malheureuses  ; 
Et  cil  qui  m'a  tous  ces  maulx  avancez 
Est  le  phénix  des  hommes  insensez. 

Las!  je  me  pleins,  non  point  comme  Dido 
Frappée  au  cueur  du  dard  de  Cupido  : 
Ja  ne  m'orriez  alléguer  en  mes  pîainctes 
Le  mien  amant,  comme  Sapho  et  maintes, 
Mais  mon  mary,  dont  plus  mon  cueur  se  deult  ; 
Car  les  amans  abandonner  on  peult. 
Et  les  marys,  c'est  force  qu'ilz  demeurent 
(Bons  ou  maulvais)  jusques  à  ce  qu'ilz  meurent. 
Non  que  par  moy  luy  soit  mort  désirée  : 
Plustost  vouldrois  sa  pensée  inspirée 
A  me  traicter  ainsi  qu'il  est  licite. 
Ou  comme  il  doit,  ou  comme  je  mérite, 
Veu  que  mon  cueur  Fayme,  l'honore  et  sert 
Gomme  il  convient,  et  non  comme  il  dessert. 

Pas  ne  dessert  avoir  à  sa  commande 
Cest  enbonpoinct  et  ceste  beauté  grande 
Que  m'a  donné  Nature  à  plein  désir; 
Pas  ne  mérite  au  chaste  lict  gésir 
De  celle  là  qui  tant  luy  est  féable. 

Il  ne  fault  pas  qu'un  œil  tant  agréable 
Luy  soit  riant,  ne  que  bouche  tant  belle, 
En  la  baisant,  mary  n'amy  l'appelle  ; 
Et  neantmoins,  suyvant  Dieu  et  sa  loy. 
De  mon  franc  vueil  tous  ces  poinctz  a  de  moy. 

Mais  cest  ingrat  tout  mal  pour  bien  me  baille. 
Il  a  de  moy  le  bon  grain  pour  la  paille, 
Humble  doulceur  pour  fiere  cruaulté, 
Loyalle  foy  pour  grand'  desloyauté. 
Et  pour  chagrin  toute  amoureuse  approche, 
Sans  amollir  son  cueur  plus  dur  que  roche. 

Le  lier  lyon  dessus  le  chien  ne  mect 
Patte  ne  dent  quand  à  luy  se  submect. 
Les  forts  Rommains,  quand  ilz  s'humîîiercnt 
Soubz  Atilla,  son  cueur  félon  plièrent; 
Le  noir  Pluton,  à  fleschir  mal  aysé, 
Fut  (par  doulceur)  d'Ori)heus  appaisé. 

Tout  s'amollit  par  doulceur  trèsbenigue  ; 
Et  loutefoys  la  doulceur  femenine. 
Qui  les  doulceurs  de  ce  monde  surpasse. 
Devant  les  yeulx  de  mon  dur  mary  passe 
Sans  l'esmouvoir;  et  tant  plus  me  submeta 

Tant  plus  me  sert  d'estranges  et  durs  mets. 
Par  ainsi  passe  en  cruautez  iniques 
Lyons,  tyrans  et  montres  plutoniques. 

Certes,  quand  bien  je  pense  à  mon  malheur, 
Il  me  souvient  du  cliampestre  oyseleur, 
Lequel,  après  que  l'oysellet  des  champs 
Il  a  sceu  prendre  avec  fainctz  et  doulx  chantz, 
Le  tue  et  plume,  ou  si  vif  le  retient, 
Le  mect  en  cage,  et  en  langucjr  le  tient. 
Ainsi  (pour  vray),  fuz  prinse  et  arrestée, 
Et  tout  ainsi  (hélas!)  je  suis  traictée  : 
Or  si  l'oyseau  mauldit  en  son  langage 
(Comme  dit  Meung)  cil  qui  le  tient  en  cage, 
Pourquoy  icy  donques  ne  me  plaindray  je 
De  ce  cruel,  qui  chacun  jour  r'engrege 
Mes  longs  ennuyz?  Le  dueil  qui  est  celé 
Griefve  trop  plus  que  sMl  est  révélé; 
Parquoy  le  mien  donc  révélé  sera  ; 
Ma  bouche  au  cueur  ce  grand  plaisir  fera. 
Et  à  qui,  las!  Sera  ce  à  mon  mary 
Que  descharger  iïay  mon  cueur  marry? 
Non  certes,  non  :  rien  je  n'y  gaigneroye. 
Fors  qu'en  mes  pleurs  plaisir  luy  donneroye. 
Et  à  qui  donc?  Doy  je  par  amours  faire 
Un  serviteur,  duquel  en  mon  affaire 
J'auray  conseil,  et  qui  par  amytié 
De  mes  douleurs  portera  la  moytié? 
L'occasion  le  conseille  et  le  dit, 
Mais  avec  Dieu  honneur  y  contredict  ; 
Pourtant,  plaideurs  aux  amoureuses  questes, 
Allez  ailleurs  présenter  vos  requestes  : 
Je  ne  feray  ne  serviteur  n'amy. 
Mais  tiendray  foy  à  mon  grand  ennemy. 
Donques  à  qui  feray  ma  plaincte  amère? 
A  vous,  ma  chère  et  honnorée  mère. 

C'est  à  vous  seule  à  qui  s'offre  et  présente 
Par  vray  devoir  la  complaincte  présente, 
Et  devers  vous  s'envollent  mes  pensées 
De  grand  ehnuy  (à  grand  tort)  ollensées, 
Pour  y  chercher  allégeance  certaine, 
Gomme  le  Cerf  qui  court  à  la  fontaine, 

Querant  remède  à  la  soif  qui  le  presse. 
Nature  aussi  ne  veult  que  ailleurs  m'adresse, 
Et  si  m'a  dict,  si  pour  moy  en  ce  monde 
Y  a  confort,  qu'en  vous  seule  il  abonde  ; 
S'il  est  en  vous  (las  !)  si  m'en  secourez. 

S'il  n'est  en  vous,  avecques  moy  pleurez. 
En  mauldissant  fortune  et  ses  alarmes  : 
Et  en  mes  pleurs  entremeslez  voz  larmes. 
Pour  arrouser  la  fleur  qu'avez  produicte, 
Qui  s'en  va  toute  en  seiche  herbe  reduicte. 

ELEGIE    XXI 

DB  LA  MORT  DE   ANNE  l'hULIER 

(1527) 

Quiconques  soys,  qui  veùlx  que  je  confessû 
Que  Venus  est  la  plus  belle  déesse, 
Il  fault  aussi  que  de  rien  tu  ne  doubtes 
Qu'elle  ne  soit  la  plus  maie  de  toutes  ; 
Car  quelque  don  qui  d'elle  s'oit  donné, 
(Tant  soit  il  doulx)  il  est  environné 
De  plus  de  maulx  que  la  rose  d'espines  ; 
Et  (qui  pis  est)  si  ses  fraudes  vulpines 
On  sçait  fuyr,  ou  si  un  chaste  cueur 
D'aventure  est  de  sa  flamme  vainqueur, 
Elle  (soudain)  devient  toute  enragée, 
Et  tout  ainsi  que  s'en  l'eust  oultragée 
En  prend  vengeance.  Helas!  piteuse  preuvo 
Toute  récente  à  ce  propos  se  trouve 
D'Anne,  qui  fut  jadis  Orleanique. 

Le  cas  est  tel  :  la  déesse  impudique 
De  son  brandon  (qui  maintes  femmes  d^ne). 
Jamais  ne  sceut  eschaufler  le  cueur  d'Anne, 
Dont  par  despit  sur  le  corps  sfe  veni^ea. 
Et  pour  ce  faire  à  Vulcan  se  rengea  ; 
Car  le  pouvoir  de  Venus  est  petit 
Pour  se  venger  selon  son  appétit. 

A  Vulcan  donc  son  dueil  elle  declaire, 
Qui  tout  subit  (pour  à  Venus  complaire) 
De  son  cliault  teu  (bien  autre  qu'amoureux) 

Vint  allumer,  oar  un  soir  malheupeux 
D'Anne  Je  lict  chaste  et  immaculé, 
Et  en  dormanl  son  beau  corps  î  bruslé, 
DuqueJ  adonc  Tame  noble  5'osta, 
Et  toute  G:a;ye  au  ciel  luysant  saulta, 
Sans  se  sentir  du  teu  de  Vulcanus, 
Encore  moins  de  celluy  de  Venus. 

Or  vit  son  ame,  et  le  corps  est  pery 
Par  teu  ardant.  Mais  qui  de  sou  mary 
L'usi  eu  alors  les  larmes  qu'espandues 
Il  à  depuis,  pas  ne  lussent  perdues 
Comme  elles  sont,  car  de  ses  yeulx  ^orn> 
»?r>  loit  assez  pour  ce  ieu  amortir. 

ELEGIK    XXII 

DD    P.IGHB    INFORTUNE    JAQUES    DE    BEAUNû 

SKIONEUH    De    SEMELaNÇAY 

•1527) 

En  son  |?yron  jsdis  me  nourrissoit 
Donice  Pof  tune,  et  tant  me  cherissoit, 
Ou'à  }.»len)  souhait  me  laisoit  délivrance 
Des  hauls  honneurs  et  grans  tiesors  de  Franc 
ivîais  ccpenduntSci  main  gaucho  trèsorde 
Sccreiemeni  me  tiloit  une  corde 
•Ju'un  de  mt'S  sertz,  pour  saulver  sa  jeunesse, 
A   mise  rtu  col  de  ma  blanche  vieillesse  ; 
lit  de  n\a  moit  tant  laide  tut  la  voye, 
yue  mes  cnlans,  lesquelz  (helas!)  j'avoye 
Hauli  eslevez  en  honneur  et  povoir, 
Haali  eslevè  au.  gibet  m'ont  peu  veoir. 

Ma  gloire  donc,  que  j'avois  tant  chérie, 
t^'ut  a-vant  moy  devant  mes  yeulx  perie. 

Mes  grans  trésors,  en  lieu  de  secourir, 
irJonieusement  me  menèrent  mourir. 

Mes  serviteurs,  mes  amys  et  parens 
M'ont  peu  servir  que  de  pleurs  apparens. 

J'euz  (en  effect)  des  plus  grans  la  faveur, 
Ou  au  besoing  trouvay  fade  saveur; 
Mesme  le  Roy  sop  Père  m'appella; 

Mais  ter  faveur  Justice  n'esbranla  : 
Car  elle,  ayant  le  mien  criminel  vice 
Mieulx  espluché  que  mon  passé  service, 
Près  de  Rigueur,  loing  de  Miséricorde, 
Me  prononça  honte,  misère  et  corde, 
Si  qu'à  mon  los  n'est  chose  demeurée 
Qu'une  constance  en  face  coulorée, 
Qui  jusqu'au  pas  de  mort  m'accompaigna, 
Et  qui  les  cueurs  du  peuple  tant  gaigna, 
Qu'estant  meslée  avecques  mes  ans  vieulx, 
Feit  larmoyer  mes  propres  envieux. 

Certainement,  ma  triumphante  vie 
Jadis  mettoit  en  grand  tourment  Envie  ; 
Mais  de  ma  mort  or  doit  estre  contente. 
Je  qui  avois  ferme  entente  et  attente 
D'estre  en  sepulchre  honorable  estendu, 
Suis  tout  debout  à  Monfaulcon  pendu, 
Là  où  le  vent,  quand  est  fort  et  nuysible, 
Mon  corps  agite,  et  quand  il  est  paisible, 
Barbe  et  cheveulx  tous  blancs  me  faict  branler 
Ne  plus  ne  moins  que  feuilles  d'arbre  en  l'air. 
Mes  yeulx,  jadis  vigilans  de  nature, 
Des  vieulx  corbeaux  sont  devenuz  pasture  ; 
Mon  col,  qui  eut  l'accol  de  chevalier, 
Estaccollé  de  trop  mortel  collier; 
Mon  corps,  jadis  bien  logé,  bien  vestu, 
Est  à  présent  de  la  gresle  batu, 
Lavé  de  pluye  et  du  soleil  séché, 
Au  plus  vil  lieu  qui  peult  estre  cherché. 

Or,  pour  finir  les  regretz  doloreux 
Partans  du  cueur  du  Riche  Malheureux, 
Roys  et  subjectz,  en  moy  vueillez  apprendra 
Que  vault  grand'  charge  à  bailler  et  à  prendre. 

En  mon  vivant  ne  fut  merveille  à  veoir 
(Veu  mon  credict)  si  j'acquis  grand  avoir; 
Mais  à  ma  mort  on  peult  bien  veoir  adoncques 
Un  des  grans  tours  que  Fortune  feit  oncques. 

Long  temps  me  feit  appeler  Roy  de  Tours, 
Mais  puis  qu'elle  a  usé  de  ses  destours 
Sur  moy,  vieillard  chetif  et  misérable, 
Priez  à  Dieu,  (ô  peuple  vénérable), 

17. 

Que  Tame  soit  traictée  sans  esmoy 
Mieulx  que  le  corps,  et  congnoissez  par  moy 
Qu'or  et  argent,  dont  tous  plaisirs  procèdent, 
Causent  douleurs  qui  tous  plaisirs  excédent. 

ELEGIE   XXlll 
DE    JEHAN     CHAUVIN,    MENESTRIER 

Chauvin,  sonnant  sur  Seine  les  aulbades, 
Donna  tel  aise  aux  gentilles  Nayades, 
Que  l'un  pour  tous  des  aquatiques  dieux 
Parla  ainsi  :  «  Le  son  mélodieux 
De  ce  Chauvin,  frères*  nous  pourroit  nuyre 
Par  traict  de  temps,  et  noz  femmes  seduyre 
Jusqu'à  les  faire  yssir  de  la  claire  unde 
Pour  habiter  la  terre  large  et  ronde. 

Ne  feit  au  chant  de  son  psalterion 
Sortir  des  eaux  les  daulphins  Arion? 
Ne  tira  pas  Orpheus  Eurydice 
Hors  des  Enfers?  Cela  nous  est  indice    . 
Que  cestuy  cy,  qui  mieulx  que  ces  deux  sonne, 
Et  qui  tant  est  gratieuse  personne. 
Nous  pourroit  bien  noz  nymphes  suborner.  » 

Ces  motz  finiz,  se  prindrent  à  tourupr 
Ces  dieux  jaloux  au  tour  de  la  nassellc 
Du  bon  Chauvin,  et  renversans  icelto 
L'ont  en  leurs  eaux  plongé  et  sutfocqué; 
Puis  chascun  d'eulx  des  nymphes  s'est  mocqué 
En  leur  disant,  «  Venez,  dames,  venez, 
Voicy  Chauvin,  que  si  cher  vous  tenez 
Commandez  luy  que  danSer  il  voUs  face.  >> 

Lors  le  baisant  ainsi  mort  en  la  face, 
Toutes  sur  luy  de  leurs  yeulx  espandirent 
Nouvelles  eaux,  et  après  le  rendirent 
Dessus  la  terre  es  mains  de  ses  amys, 
Qui  l'ont  ensemble  en  sépulture  mys. 
Et  d'instrumens  de  musique  divers 
Au  roy  du  ciel  et  du  monde  univers 
Ont  rendu  gloire  et  immortelles  grâces 
De  l'avoir  mys  hors  des  terrestres  places 

Pleines  de  maulx,  pour  le  loger  en  lieu 
Où  plus  n'endure  et  plus  n'offense  Dieu. 


ELEGIE    XXIV 

(1528) 

Gente  Danes,  de  Juppiter  aymée, 
Dedans  la  tour  d'arain  bien  enrerrûée, 
Puis  que  Fortune  adverse  de  tout  bien 
Est  maintenant  envieuse  du  mien  ; 
Puis  que  de  l'œil  elle  m'a  destourné 
Du  beau  présent  qu'elle  m'avoit  donné  ; 
Puis  que  parler  à  vous  ne  puis  et  n'ose, 
Que  puis  je  faire  orendroit  autre  chose, 
Fors  par  escript  nouvelles  vous  mander 
De  mon  ennuy,  et  vous  recoinîrlàhder 
Le  cueur  de  moy,  dont  avez  joUyssariee, 
Le  cueur  sur  qui  nulle  autre  n'a  puissance, 
Le  cueur  qui  feut  de  franchise  interdict 
Quand  prisonnier  en  voz  mains  se  rendit. 
Et  de  rechef  prisonnier  confermé 
Avecques  vous  en  la  tour  enfermé? 
Je  vous  supply,  par  celiiy  dur  tourment 
Que  nous  souffrons  pour  àymér  loyaumetit, 
Qu'entre  voz  mains  il  face  sa  demeure 
Jusques  à  tant  que  l'un  ou  l'autre  meure. 
Tandis  Fortune  avec  cours  temporel 
Se  changera  suyvant  son  naturel, 
Et  ne  nous  est  si  dure  et  mal  prospère 
Gomme  paisible  et  bonne  je  l'espère. 

Parquoy,  amye,  or  vaus  réconfortez  , 
En  cest  espoir,  et  constamment  portez 
L'une  moytié  de  l'infortune  forte  ; 
L'autre  moytié  croyez  que  je  la  porte. 
Mais  où  sont  ceulx  qui  ont  eu  leur  désir 
En  amytié  sans  quelque  desplaisir? 
Il  n'en  est  point  certes,  et  n'en  fut  onques. 
Et  n'en  sera.  Ne  vous  estonnez  doncques, 
Gar  j'apperçoy  de  loing  venir  le  temps 
Que  nous  serons  plus  que  jamais  contens, 

Et  que  de  moy  serez  encore  servie 
Sans  nul  danger  et  en  despit  d'Envie. 

ELEGIE    XXV 

POUR    MONSIEUR    DE     BARROYS 
A  MA  DAMOYSELLE  DE  HUBAM 

Le  serviteur  de  vous,  chère  maistro  se, 
D'un  triste  cueur  cest  escript  vous  ai '.dresse 
Pour  salut  humble,  et  pour  vous  advrrtir 
Qu'il  m'est  besoing  d'auprès  de  vou<  partir; 
Mais  je  ne  puis  bien  vous  rendre  advorlie 
Combien  de  dueil  j'ay  de  la  départie  ; 
Parquoy  vault  mieulx  à  voz  pensers  remettre 
Ce  que  n'en  puis  par  escripture  mettre. 
Ce  neantmoins,  puis  qu'à  l'heure  présente 
Encre  et  papier  devant  moy  se  présente, 
Compter  vous  vueil  un  débat  qui  m'esveille. 

Toutes  les  foys  que  je  dors  ou  sommeille, 
Dire  me  vient  (d'une  part)  mon  Devoir 
Qu'il  m'est  besoing  par  long  temps  ne  vous  veoir, 
Me  remonstrant  que  j'ay  certain  affaire 
Que  trop  je  laisse  à  poursuyvre  et  à  faire, 
Et  que  pour  tost  chose  pressée  ouvrer 
Laisser  on  doibt  ce  qu'on  peult  recouvrer. 

De  l'autre  part  Désir  vient  contredire 
A  mon  Devoir,  et  luy  vient  ainsi  dire  : 
«  Fascheux  Devoir,  veulx  tu  qu'un  srrviteur 
Qui,  quand  à  l'œil  jamais  ne  se  veit  heur 
Tel  qu'à  présent,  ores  il  abandonne 
Ce  bien  exquis  que  Vray  Amour  luy  donne  ? 
Laissera  il  celle  qui  est  pourveue 
De  tant  de  dons  ?  laissera  il  la  veue 
De  ce  regard  de  doulceur  accomply, 
Soubz  le  hazard  d'estre  mis  en  oubly?  » 

Ainsi  Désir  et  mon  Devoir  me  preschent, 
Vous  advisant  que  tous  deux  tant  m'empeschent. 
Que  je  ne  sçay  auquel  j'obeiray  : 
Pourquoy,  maistresse,  icy  vous  suppliray 
De  m'advertir  qu'il  convient  que  je  face. 

Mon  Devoir  veult  qu'eslongne  vostre  face; 
Desir  me  veult  près  de  vous  retenir, 
Mais  à  nulz  d'eulx  je  ne  me  veulx  tenir, 
Et  n'en  feray  fors  cela  seulement 
Qu'ordonnera  vostre  commandement, 
Qui  dessus  moy  autant  a  de  puissance 
Que  serviteurs  doivent  d'obéissance. 

ELEGIE   XXVI 
A  UNE   QUI   REFUSA  UN  PRESENT 

Quand  je  vous  dy  (sans  penser  mal  affaire) 
«  J'ay,  chère  sœur,  un  présent  à  vous  faire, 
Le  prendrez  vous?  »  dès  que  m'eustes  ouy 
Dit  ne  me  fut  le  contraire  d'ouy; 
Parquoy,  ma  sœur,  si  en  vous  l'envoyant 
Y  a  forfaict,  chascun  sera  croyant 
Que  non  de  moy,  mais  de  vous,  vient  l'offense. 
Et  pour  renfort  de  ma  juste  deffense, 
(Sans  me  vanter)  ce  mot  bien  dire  j'ose 
Qu'en  maint  bon  lieu  j'ay  donné  mainte  chose, 
Que  l'on  prenoit  sans  penser  le  donneur 
Prétendre  rien  du  prenant  que  l'honneur. 
Que  n'avez  vous  de  moy  ainsi  pensé? 
Jamais  me  suis  je  en  termes  advancé 
Auprès  de  vous  qu'honneur  et  Dieu  ensemble 
N'y  fussent  mis?  Quelque  foys,  ce  me  semble. 
Je  vous  ay  dict  (si  bien  vous  en  souvient'»  : 
«  Treschere  sœur,  si  service  vous  vient 
De  mon  costé,  je  vous  suppy  n'entendre 
Que  je  vous  vueille  obliger  le  me  rendre.  » 
Brief,  mes  propos,  tenuz  d'affection. 
Seront  tesmoings  de  mon  intention  ; 
Vous  asseurant  quf?  l'estime  immuable 
Que  j'ay  de  vous  'îst  si  grande  et  louable 
Que  rien  par  vous  n'y  peult  estre  augmenté 
En  reffusaut  un  otfre  présenté. 
Il  n'est  pas  dit  (certes)  q-ie  :ous  donneurs 
Voysent  cherchant  (par  tout)  les  déshonneurs 
Et  n'est  pas  dit  que  les  dames  qui  prenent 

Font  toutes  mal,  et  qu'en  prenant  mesprenent; 

Ce  nonobstant,  prendre  n'exaulceray 

En  mon  escript,  et  si  confesseray, 

Que  bien  souvent,  quand  à  femme  Ton  donne, 

Le  refuser  est  chose  honneste  et  bonne; 

Mais  bien  souvent  (à  dire  vérité) 

11  peult  tourner  en  incivilité. 

Je  sçay  assez  que  de  rien  n'avez  faulte  : 
Je  sçay  combien  de  cueur  vous  estes  haulte  ; 
Ce  neantmoins  (pour  nourrir  amjtié) 
N'est  mal  séant  s'abaisser  de  moytié. 
Quand  tout  est  dict,  nette  sens  ma  pensée 
D'avoir  faict  cas  où  soyez  offensée  : 
Plustost  debvrois  me  sentir  offensé 
Du  mal  qu'avez  fpcult  estre)  en  moy  pense, 
Veù  que  l'olfrir  dont  j'ay  voulu  user 
En  cas  d'honneur  vault  bien  le  refuser; 
Et  croy,  de  faict,  que  si  ce  n'eust  esté 
La  foy  que  j'ay  de  vostre  honnesteté. 
J'eusse  pensé  procéder  nion  default 
De  n'avoir  faict  nion  prescrit  assez  îiault  ; 
Mais  Dieu  me  gard  d'eslre  si  transgresseur 
De  Tamytié  d'une  si  bonne  sœur, 
Qui  cong-noistra  que  frère  ne  se  treuve 
Plus  vray  que  moy,  me  mettant  à  Fespreuve. 

ELEGIC    XXVII  1 

a  une  mal  contenie 

d'avoir  esté  sobrement    louée 

et  se  plaignant  non  sobrement 

(  Atlribuûo  à  Melliii  do  Sainl-Gclais.  ) 

Pour  tous  les  biens  qui  sont  deçà  la  mer. 
Je  ne  voudrois  vous  ny  autre  blasmer 
Contre  raison,  en  sorte  qu'on  peut  dire 
Que  je  me  mets  volontiers  à  mesdire. 

Mais  si  faut  il  que  vous  croyez  aussi 

*  Élégie  posthume,  tirée'de  l'édition  de  1596, 

Que  je  n'ay  pas  tant  besoin,  Dieu  mercy, 
De  vos  faveurs,  qu'on  me  fist  consentir, 
En  vous- louant,  de  flater  ou  mentir. 

Je  laisse  à  ceux  taire  ceste  courvée 
Qui  n'ont  encor'  nulle  amie  trouvée, 
Et  sont  contens  de  prendre  tout  en  gré 
Pour  en  amours  avoir  quelque  degré. 

Je  laisse  à  faire  à  ces  Italiens 
Ou  Espagnole  tombez  en  voz  liens, 
Qui  disent  plus  qu'oncques  ils  ne  pensèrent 
Pour  avoir  mieux  encore  qu'ils  n'espèrent. 

Car  le  plus  lourd  de  telles  nations 
Entend  assez  vos  inclinations, 
Et  sçavent  bien  que  des  pays  estranges 
Il  ne  vient  rien  si  peu  cher  que  louenges. 

Ceux  là  diront  que  les  rais  de  vos  yeux 
Font  devenir  le  soleil  envieux. 
Et  que  ce  sont  deux  astres  reluysans, 
Tout  leur  bonheur  et  malheur  produisans. 

En  vous  voyant  ilz  seront  esbahis 
Comme  Dieu  mit  tel  bien  en  ce  pays, 
Et  béniront  l'an,  le  ciel  et  Tidée 
D'où  telle  grâce  en  terre  est  précédée.        ^, 

Hz  vous  diront  que  d'un  ris  seulement    * 
Vous  eschauffez  le  plus  froid  élément, 
Et  que  les  biens  dont  Arabie  est  pleine 
N'approchent  point  de  vostre  douce  aleine. 

Ils  jugeront  que  vos  mains  sont  d'yvoire 
Et  que  la  neige  au  pris  de  vous  est  noire  ; 
Vos  blanches  dents,  ou  plustost  diamans, 
Sont  la  prison  des  espritz  des  amants. 

Et  le  coral  où  elles  sont  encloses 
Pallit  le  tint  des  plus  vermeilles  roses.    •      ^ 
De  vos  cheveux,  c'est  moins  que  la  raison 
De  faire  d'eux  à  l'or  comparaison. 

Ils  vous  diront  que  vostre  doux  langage 
Les  cœurs  humains  aliène  et  engage, 
Et  que  l'accueil  de  voz  doulccs  manières 
Peult  appaiser  Mars  entre  ses  banieres. 

Si  vous  touchez  espinettes  ou  lues, 
Vous  appaisez  les  sujets  d'Eolus. 

Et  si  l'aller  par  les  champs  vous  délecte, 
A  chascun  pas  croit  une  violette. 

Brief,  nostre  siècle,  où  vous  avez  vescu, 
Ha  les  passez  par  vous  seule  vaincu; 
Et  qui  sçauroit  tant  de  fables  redire 
Sans  se  fascher,  ou  sans  mourir  de  rire? 
Ils  dient  tant  que  je  croy  que  le  tiers, 
En  escrivant,  lait  rougir  les  papiers. 

Or  quant  à  moy,  je  ne  sçaurois  avuir 
Sens  ne  loysir  d'aprendro  ce  sçavoir, 
Ne  mon  esprit  est  d'assez  bonne  marque 
Pour  suivre  ainsi  Jean  de  Meun  ou  Pétrarque. 

Je  dirai  bien,  et  ne  mentiray  point, 
Que  sous  les  draps  vous  estes  en  bon  point; 
Et  que  peut  estre  on  voit  mainte  qui  brague 
Qui  beaucoup  près  n'est  point  si  bonne  bague. 

Mais  de  parler  qu'estes  chose  divine. 
On  me  diroit  que  je  songe  et  devine; 
Car  en  ce  corps  fait  de  succre  et  de  miel 
des  cas  trop  peu  dignes  du  ciel. 

I 

DES  ENFANS  SANS   SOUCY 
(1512) 

Qui  sont  ceulx  là  qui  ont  si  grand'  envie 
Dedans  leur  cueur,  et  triste  marrisson, 
Dont,  ce  pendant  que  nous  sommes  en  vie, 
De  maistre  Ennuy  n'escoutons  la  leçon? 
Hz  ont  grand'  tort,  veu  qu'en  bonne  façon 
Nous  consommons  notre  fleurissant  aage  : 
Saulter,  danser,  chanter  à  Tadvantage, 
Faulx  Envieux,  est  ce  chose  qui  blesse? 
Nenny,  pour  vray,  mais  toute  gentillesse. 
Et  Gay  Vouloir,  qui  nous  tient  en  ses  laqs. 
Ne  blasmez  point  doncques  nostre  jeunesse, 
Car  noble  cueur  ne  cherche  que  soûlas. 

Nous  sommes  druz,  chagrin  ne  nous  suyt  mie; 
De  froid  soucy  ne  sentons  le  frisson; 
Mais  dequoy  sert  une  teste  endormie? 
Autant  qu'un  bœuf  dormant  près  d'un  buysson. 
Languards  picquans  plus  fort  qu'un  hérisson, 
Et  plus  recluz  qu'un  vieil  corbeau  en  cage, 
Jamais  d'autruy  ne  tiennent  bon  langage, 
Tousjours  s'en  vont  songeans  quelque  finesse. 
Mais  entre  nous  nous  vivons  sans  tristesse, 
Sans  mal  penser,  plus  aises  que  prélats. 
D'en  dire  mal  c'est  doncques  grand'  simplesse, 
Car  noble  cueur  ne  cherche  que  soûlas. 

Bon  cueur,  bon  corps,  bonne  phyzionomie, 
Boire  matin,  fuyr  noise  et  tanson; 
Dessus  le  soir,  pour  l'amour  de  s'amye 
Devant  son  huys  la  petite  chanson  ; 
Trancher  du  brave  et  du  mauvais  garson, 

Aller  de  niiyct,  sans  taire  aucun  oullrage; 

Se  retirer,  voylà  le  tripotage. 

Le  lendemain  recommencer  la  presse. 

Conclusion,  nous  demandons  liesse; 

De  la  tenir  jamais  ne  iusmes  las, 

Et  maintenons  que  cela  est  noblesse, 

Car  noble  cueur  ne  cherche  que  soûlas. 


Prince  d'amour,  à  qui  devons  hommage, 
Certainement,  c'est  un  fort  grand  dommage 
Que  nous  n'avons  en  ce  moment  largesse 
Des  grans  trésors  de  Juno  la  déesse 
Pour  Venus  suyvre,  et  que  dame  Pallas 
Nous  vinst  après  resjouyr  en  vieillesse, 
Car  noble  cueur  ne  cherche  que  soûlas. 

II 

CRY   DU  JEU   DE   l'EMPIRE   d'ORLEANS 

Laissez  à  part  voz  vineuses  tavernes, 
Museaulx  ardans,  de  rouge  enluminez; 
Renjeunissez,  saillez  de  vos  cavernes, 
Vieux  accroupiz,  par  ange  examinez; 
Voicy  les  jours  qui  sont  déterminez 
A  blasonner,  à  desgorgcr  et  dire; 
Voicy  le  temps  que  suppostz  de  l'Empire 
Doivent  par  droict  leurs  coustumes  tenir; 
Si  voulez  donc  passer  le  temps  et  rire, 
N'y  envoyez,  mais  pensez  de  venir. 

Harnoys,  chevaulx,  fifres,  tabôùrs  et  trompes, 

Riches  habitz  et  grans  bragues  avoir. 

Ce  ne  sont  pas  de  l'Empire  les  pompes  : 

Leurs  motz,  leur  ieu,  c'est  cela  qu'il  fault  vcoir; 

Qui  vouldra  donc  des  nouvelles  sçavoir, 

Qui  ne  sçaura  des  follies  cent  mille , 

Qui  ne  sçaura  mainte  abusion  vile, 

Sans  trop  picquer  l'en  ferons  souvenir; 

Pourtant,  seigneurs  de  ceste  noble  ville. 

N'y  envoyez,  mais  pensez  de  venir. 

N'ayez  pas  peur,  dames  gentes,  mignonnes, 
Qu'en  noz  papiers  on  vous  vueille  couclier; 
Chascan  sçait  bien  qu'estes  belles  et  bonnes 
On  ne  sçauroit  à  voz  honneurs  toucher. 
Qui  est  morveulx  si  se  voyse  moucher. 
Venez,  venez,  sotz,  sages,  folz  et  folles. 
Vous,  musequins  qui  tenez  les  escolles 
De  caqueter,  laire  et  entretenir, 
Pour  bien  juger  que  c'est  de  nos  parolles, 
N'y  envoyez,  mais  pensez  de  venir. 


Prince,  le  temps  et  le  terme  s'approche 
Qu'Empirions  par  dessus  la  Bazoche 
Triumpheront,  pour  honneur  maintenir  : 
l'outes  et  tous,  si  trop  fort  on  ne  cloche, 
N'y  envoyez,  mais  pensez  de  venir. 

III 

DE   FRÈRE    LUBIN 

Pour  courir  en  poste  à  la  ville 

Vingt  foys,  cent  foys,  ne  sçay  combioj^ 

Pour  faire  quelque  chose  vile, 

Frère  Lubin  le  fera  bien  ; 

Mais  d'avoir  honneste  entretien, 

Ou  mener  vie  salutaire, 

C'est  à  faire  à  un  bon  chrestien, 

Frère  Lubin  ne  le  peult  faire. 

Pour  mettre  (comme  un  homme  hal^loi 
Le  bien  d'autruy  avec  le  sien, 
Et  vous  laisser  sans  croix  ne  pile, 
Frère  Lubin  le  fera  bien  : 
On  a  beau  dire  je  le  tien, 
Et  le  presser  de  satisfaire, 
Jamais  ne  vous  en  rendra  rien, 
Frère  Lubin  ne  le  peult  faire. 

Pour  desbaucher  par  un  doulx  stile 
Quelque  fille  de  bon  maintien, 

Point  ne  fauU  de  vieille  sublile, 

Frère  Lubin  le  fera  bien. 

Il  presche  en  théologien, 

Mais  pour  boire  de  belle  eau  claire, 

Faictes  la  boire  à  vostre  chien, 

Frère  Lubin  ne  le  peult  faire. 


Pour  faire  plus  tost  mal  que  bien. 
Frère  Lubin  le  fera  bien  ; 
Et  si  c'est  quelque  bon  affaire, 
Frère  Lubin  ne  le  peult  faire. 

IV 

DU  TEMPS   QUE   MAROT    ESTOIT  AU  PALAIS  A    PARIS 
(1S13) 

Musiciens  à  la  voix  argentine, 

Doresnavant  comme  un  homme  esperdu 

Je  chanteray  plus  hault  qu'une  buccine  : 

«  Hélas!  si  j'ay  mon  joly  temps  perdu.  » 

Pais  que  je  n'ay  ce  que  j'ay  prétendu, 

C'est  ma  chanson,  pour  moy  elle  est  bien  deue  : 

Or  je  voys  veoir  si  la  guerre  est  perdue, 

Ou  s'elle  picque  ainsi  qu'un  hérisson. 

Adieu  vous  dy,  mon  maistre  Jehan  Grisson; 

Adieu  Palais  et  la  porte  Barbette, 

Où  j'ay  chanté  mainte  belle  chanson 

Pour  le  plaisir  d'une  jeune  fillette. 

Celle  qui  c'est  en  jeunesse  est  bien  fine, 
Où  j'ay  esté  assez  mal  entendu; 
Mais  si  pour  elle  encores  je  chemine, 
Parmy  les  piedz  je  puisse  estre  pendu; 
C'est  trop  chanté,  sifflé  et  attendu 
Devant  sa  porte,  en  passant  par  la  rue, 
Et  mieux  vauldroit  tirer  à  la  charrue 
Qu'avoir  tel'  peine,  ou  servir  un  masson. 
Bref,  si  jamais  j'en  tremble  de  frisson, 
Je  suis  content  qu'on  m'appelle  Caillette; 

C'est  trop  souffert  de  peine  et  marrisson 
Pour  le  plaisir  d'une  jeune  fillette. 

Je  quicte  tout,  je  donne,  je  resigne 
Le  don  d  aymer,  qui  est  si  cher  vendu. 
Je  ne  dy  pas  que  je  me  détermine 
De  vaincre  Amour,  cela  m'est  deffendu, 
Car  nul  ne  peult  contre  son  arc  tendu. 
Mais  de  souffrir  chose  si  mal  congrue, 
Par  mon  serment,  je  ne  suis  plus  si  grue. 
On  m'a  aprins  tout  par  cueur  ma  leçon  : 
Je  crains  le  guet,  c'est  un  maulvais  garson, 
Et  puis  de  nuyct  trouver  une  charrette  ; 
Vous  vous  cassez  le  nez  comme  un  glaçon 
Pour  le  plaisir  d'une  jeune  fillette. 


Prince  d'amour  régnant  dessoubz  la  nue, 
^ivre  la  moy  en  un  lict  toute  nue. 
Pour  me  payer  de  mes  maulx  la  façon. 
Ou  la  m'envoye  à  l'ombre  d'un  buvsson  : 
Car  s'ellfc  estoit  avecques  moy  seulelte 
Tu  ne  veis  onc  mieulx  planter  le  cressoa 
Pour  le  plaisir  d'une  jeune  fillette. 


A   MADAME    d'aLENÇON 

POUR  ESTRE    COUCHÉ  EN  SON  ESTAT 

(151.8) 

Princesse  au  cueur  noble  et  rassis, 
La  fortune  que  j'ay  suivie 
Par  force  m'a  souvent  assis 
Au  froid  giron  de  triste  vie  ; 
De  m'y  seoir  encor  me  convie, 
Mais  je  respons  (comme  fasché)  : 
«  D'estre  assis  je  n'ay  plus  d'envie; 
Il  n'est  que  d'estre  bien  couché.  » 

Je  ne  suis  point  des  excessifz 
Importuns,  car  j'ay  la  pépie, 

Dont  suis  au  vent  comme  un  châssis, 
Et  debout  ainsi  qu'une  espie  ; 
Mais  s' une  fois  en  la  copie 
De  vostre  estât  je  suis  merché, 
Je  criray  plus  liault  qu'une  pic  : 
«  Il  n'est  que  d'estre  bien  couché.  » 

L'un  soustienl  contre  cinq  ou  six 
Qu'estre  accouldé,  c'est  musardie; 
L'autre,  qu'il  n'est  que  d'estre  assis 
Pour  bien  tenir  chère  hardie  ; 
L'autre  dit  que  c'est  mélodie 
D'un  homme  debout  bien  fiché; 
Mais  quelque  chose  que  l'on  die, 
Il  n'est  que  d'estre  bien  couché. 


Princesse  de  vertu  remplie, 
Dire  puis  (comme  j'ay  touché), 
Si  promesse  m'est  accomplie  : 
«  Il  n'est  que  d'estre  bien  couché.  » 

VI 
d'un  amant  ferme  en  son  amour 

(1524) 

Près  de  toy  m'a  faict  arrester 
Amour,  qui  tousjours  me  remord  : 
Mais  d'en  partir  tault  m'apprester, 
Sans  en  ce  poursuyvre  ma  mort. 
Bel  Acueil,  qui  m'a  rys,  me  mord, 
Et  tourne  ma  joye  en  destresse. 
Pour  avoir  quis  en  trop  hault  port 
Première  et  dernière  maistresse. 

Ha!  mon  cueur,  que  voy  regreter, 
Tu  cherches  trop  heureux  confort  : 
Foible  suis  pour  te  conquester 
Un  chasteau  de  si  grand  effort; 
Si  vivras  tu  loyal  et  fort, 

Et  combien  que  rigueur  t'oppresse, 
Je  veulx  que  la  tiennes  (au  fort] 
Première  et  dernière  maistresse. 

Première,  car  d'autre  accointer 
Ne  me  vint  onques  en  record. 
Et  dernière,  car  la  quitter 
Jamais  je  ne  seray  d'accord. 
Première  me  serre  et  entord, 
Dernière  peult  m'oster  de  presse  ; 
Bref,  elle  m'est  (soit  droit  ou  tort) 
Première  et  dernière  maistresse. 


Adieu  donc,  cueui*  de  noble  apport, 
Taché  d'ingratitude  expresse  ; 
Adieu,  du  servant  sans  support 
Première  et  dernière  maistresse. 

VII 

DE    LA   NAISSANCE 

DE    FEU    MOîlSEIGNEUR     LE     DAULPHIX     FRANÇOYS 

(1517) 

Quand  Neptunus,  puissant  dieu  de  la  mer. 
Cessa  d'armer  carraques  et  galées, 
Les  Gallicans  bien  le  deurent  aymer, 
Et  reclamer  ses  grans  undes  salées. 
Car  il  voulut  en  ses  basses  vallées 
Rendre  la  mer  de  la  Gaulle  haultaine 
Calme  et  paisible  ainsi  qu'une  fontaine,    • 
Et  pour  ester  mathelotz  de  souffrance. 
Faire  nager  en  ceste  eau  claire  et  saine 
Le  beau  Daulphin  tant  désiré  en  France. 

Nymphes  des  boys,  pour  son  nom  sublimer 

Et  estimer,  sur  la  mer  sont  allées; 

Si  furent  lors,  comme  on  peult  présumer, 

Sans  escumer  les  vagues  ravallées. 

Car  les  fortz  ventz  eurent  gorges  hallées, 

Et  ne  souffloient  sinon  à  doulce  alaine, 
Dont  mariniers  vogoient  en  la  mer  plaine 
Sans  craindre  en  rien  des  oraic^es  Toullrance, 
Bien  prevoyans  la  paix  que  leur  ameine 
Le  beau  Daulphin  tant  désiré  en  France. 

Monstres  marins  veit  on  lors  assommer, 

Et  consommer  tempestes  devallées, 

Si  que  les  nelz  sans  crainte  d'abismer 

Nageoient  en  mer  à  voilles  avallées. 

Les  grans  poissons  faisoient  saultz  et  huilées, 

Et  les  petis,  d'une  voix  fort  sereine, 

Duulcettemeut  avecques  la  Serayne 

Ghantoient  au  jour  de  sa  noble  naissance  : 

«  Bien  soit  venu  en  la  mer  souveraine 

Le  beau  Daulphin  tant  désiré  en  France.  » 


Prince  marin,  fuyant  œuvre  vilaine, 
Je  te  supply,  garde  que  la  balaine 
Au  celerin  plus  ne  face  nuysance, 
Al'ûn  qu'on  ayme  en  ceste  mer  mondaine 
Le  beau  Daulphin  tant  désiré  en  France. 

VIII 

DU  TRIUMPHE   DARDRES   ET   GUIGNES 
PAR    LES    ROIS    DE    FRANGE   ET   d'aNGI.ETERRE 

flo-20] 

Au  camp  des  roys  les  plus  boaulx  de  ce  monde 

Sont  arrivez  trois  riches  eslandars  : 

Amour  lient  l'un,  de  couleur  blanche  et  munde, 

Triumphe  l'autre  avecques  ses  souldars. 

Vivement  painct  de  couleur  celestine  ; 

Beauté  après  en  sa  main  noble  et  digne 

Porte  le  tiers,  tainct  de  vermeille  sorte; 

Ainsi  chascun  richement  se  comporte. 

Et  en  tel  ordre  et  pompe  primeraine 

Sont  venuz  veoir  la  royalle  cohorte 

Amour»  Triumphe  et  Beauté  souveraine. 

En  ces  beaux  lieux  plustost  que  vol  d'arondc 
Vient  celle  Amour  des  celestines  pars, 
Et  en  apporte  une  vive  et  claire  unde. 
Dont  elle  estainct  les  tureuis  du  dieu  Mai«; 
Avecques  France,  Angleterre  enlumine. 
Disant  :  «  Jl  fault  qu'en  ce  camp  je  domine;  > 
Puis  à  son  vueil  faict  bon  guet  à  la  porte, 
Pour  empescher  que  Discorde  n'apporte 
La  pomme  d'or,  dont  vint  guerre  inhumaine; 
Aussi  affm  que  seulement  en  sorte 
Amour,  Triumphe  et  Beauté  souveraine. 

Pas  ne  convient  que  ma  plume  se  fonde 
A  rédiger  du  triumphe  les  arts, 
Car  de  si  grans  en  haultesse  profonde 
N'en  i'eirent  onc  les  belliqueurs  Césars. 
Que  diray  plus?  richesse  tant  insigne 
A  tous  humains  bien  demonstre  et  désigne 
Des  deux  parliz  la  puissance  tresforte  ; 
Bref,  il  n'est  cueur  qui  ne  se  reconforte 
En  ce  pays,  plus  qu'en  mer  la  Seraine, 
De  veoir  régner  (après  rancune  morte) 
Amour,  Triumphe  et  Beauté  souveraine. 


De  la  beauté  des  hommes  me  déporte  ; 
Et  quant  à  celle  aux  dames,  je  rapporte 
Qu'en  ce  monceau  laide  seroit  Helaine. 
Parquoy  concludz  que  ceste  terre  porte 
Amour,  Triumphe  et  Beauté  souveraine. 


DE   L  ARRIVEE  DE   MONSEIGNEUR   D  ALENÇON 

EN   HAINAULT 

(152iJ 

Devers  Haynault,  sur  les  fins  de  Champaigne, 
Est  arrivé  le  bon  duc  d'Alençon, 
Avec  Honneur,  qui  tousjours  l'accompaigne 
Comme  le  sien  propre  et  vray  escusson. 

Là  peult  on  veoir  sur  la  grand'  plaine  iinio 
Des  bons  souldars  son  enseigne  munie, 
Pretz  d'employer  leur  bras  fulminatoire 
A  repoulser  dedens  leur  territoire 
Lourds  Haynuyers,  t^^ent  rustique  et  brutale, 
Voulant  marcher  sans  raison  peremptoire 
Sur  les  climatz  de  France  occidentale. 

Prenez  haïUt  cueiu*  doucques,  France  et  Bretaigne, 
Car  si  en  camp  tenez  fiere  façon,  : 

Fondre  verrez  devant  vous  Allemaigne, 
Gomme  au  soleil  blanche  neige  et^  glaçon. 
Fiffres,  tabours,  sonnez  en  armonie  ; 
Advanturiers,  que  la  picque  on  nian yo 
Pour  les  choquer  et  mettre  en  accessoire, 
Car  desjà  sont  au  royal  possessoire. 
Mais  [comme  croy)  Destinée  fatale 
Veult  ruyner  leur  oultrageuse  gloire 
Sur  les  climatz  de  France  occidentale. 

Doncques,  piétons  marchans  sur  la  campai gne, 
Fouldroiez  tout  sans  rien  prendre  à  rançon. 
Preux  chevaliers,  puis  qu"honneur  on  y  gaigm- 
Vos  ennemys  poulsez  horj  de  l'araon.  ,       > 

Faictes  rougir  du  sang  de  Germanie 
Les  clairs  ruisseaux  dont  là  terre  est  garnie. 
Si  seront  mis  vos  haults  noms  en  histoire 
Frappez  donc  tant  de  main  gladiatoire 
Qu'après  leur  mort  et  deffaicte  totale 
Vous  rapportiez  la  palme  de  victoire 
Sur  les  climatz  de  France  occidentale. 


Princes  remplyz  de  hault  loz  méritoire, 
Faisons  les  tous,  si  vous  me  voulez  croire, 
Aller  humer  leur  çervoise  et  godale, 
Car  de  noz  vins  ont  grand  désir  de  boire 
Sur  les  climatz  de  France  occidentale. 

DE   PAIX   ET   DE   VICTOIRE 
(1521) 

Quel  hault  souhait,  quel  bienheuré  désir 
Feray  je,  lasl  pour  mon  dueil  qui  empire? 
Souhaiteray  je  avoir  dame  à  plaisir? 
Desireray-je  un  ree^e  ou  un  empilée? 
Nenny  (pour  vray]  car  celuy  qui  n'asj)it*e 
Qu'a  son  seul  bien,  trop  se  peult  desvoyer: 
Pour  chascun  donc  à  soûlas  convoyer, 
Souhaiter  veulx  chose  plus  méritoire  : 
C'est  que  Dieu  vueille  en  brief  nous  envoyer 
Heureuse  paix  ou  triumphant  victoire. 

Famine  vient  Labeur  aux  champs  saisir; 
Le  bras  au  chef  soudaine  mort  désire  ; 
Soubz  terre  voy  gentilz  hommes  gésir, 
Dont  mainte  dame  en  regretant  souspire; 
Clameurs  en  faict  ma  bouche  qui  respire  ; 
Mon  triste  cueur  l'œil  en  faict  larmoyer; 
Mon  foible  sens  ne  peult  plus  rithmoyer 
Fors  en  dolente  et  pitoyable  histoire  ; 
Mais  Bon  Espoir  me  promet  pour  loyer 
Heureuse  paix  ou  triumphant  victoire. 

Ma  plume  lors  aura  cause  et  loysir 
Pour  du  loyer  quelque  heau  lay  escrire; 
Bon  temps  adonc  viendra  France  choisir, 
Labeur  alors  changera  pleurs  en  rire. 
O  que  ces  motz  sont  faciles  à  dire!         * 
Ne  sçay  si  Dieu  les  vouidra  employer. 
Gueurs  endurcis  (las!)  il  vous  feult  ployer. 
Amende  toy,  ô  règne  transitoire! 
Car  tes  péchez  pourroient  bien  forvoyer 
Heureuse  paix  ou  triumphant  victoire. 

ENVOY 

Prince  Françoys,  fais  Discorde  noyer; 
Prince  Espaignol,  cesse  de  guerroyer; 

Prince  aux  Ang!ois,  garde  Ion  territoire; 
Prince  du  Ciel,  vueille  à  France  octroyer 
Heureuse  paix  ou  triumphant  victoire. 


X. 

DU  JOUR   DE   NOËL 

Or  est  Noël  venu  son  petit  trac, 
Sus  donc  aux  champs,  bergieres  de  respec; 
Prenons  chascun  panetière  et  bissac, 
Fluste,  flageol,  cornemuse  et  rebec, 
Ores  n'est  pas  temps  de  clorre  le  bec, 
Chantons,  saultons,  et  dansons  rie  à  rie  : 
Puis  allons  veoir  PEnfant  au  povre  nie, 
Tant  exalté  d'Helie,  aussi  d'Enoc, 
Et  adoré  de  maint  grand  roy  et  duc; 
S'on  nous  dit  nac,  il  faudra  dire  noc. 
Chantons  Noël,  tant  au  soir  qu'au  desjuc. 

Colin  Georget,  et  toy  Margot  du  Clac. 
Escoute  un  peu  et  ne  dors  plus  illec  : 
N'a  pas  longtemps,  sommeillant  près  d'un  lac 
Me  fut  advis  qu'en  ce  grand  chemin  sec 
Un  jeune  enfant  se  combatoit  avec 
Un  grand  serpent  et  dangereux  aspic  ; 
Mais  l'enfanteau,  en  moins  de  dire  pic. 
D'une  grand'  croix  luy  donna  si  grand  choc 
Qu'il  l'abbatit  et  luy  cassa  le  suc; 
Garde  n'avoit  de  dire  en  ce  defroc  : 
Chantons  Noël  tant  au  soir  qu'au  desjuc. 

Quand  je  l'ouy  frapper,  et  tic  et  tac. 

Et  luy  donner  si  merveilleux  eschec, 

L'ange  me  dit  d'un  joyeux  estomac  : 

Chante  Noël,  en  françoys  ou  en  iij-ec^ 

Et  de  chagrin  ne  donne  plus  un  zec, 

Car  le  serpent  a  esté  prins  au  bric. 

Lors  m'esveillay,  et  comme  fantastic 

Tous  mes  troupeaux  je  Jaissay  près  un  roc, 

Si  m'en  allay  plus  fier  qu'un  archiduc 

FuR  Bethléem  :  Robin,  Gauthier  et  Roch, 
Chantons  Noël  tant  au  soir  qu'au  desjuc. 


Prince  dévot,  souverain  catholic, 
Sa  maison  n'est  de  pierre  ne  de  bric, 
Car  tous  les  vents  y  soufflent  à  grand  floc; 
Et  qu'ainsi  soit,  demandez  à  saint  Luc. 
Sus  donc  avant,  pendons  soucy  au  croc, 
Chantons  Noël  tant  au  soir  qu'au  desjuc. 

XII 

DE   GARESME 

Cessez,  acteurs,  d'escrire  en  éloquence 

D'armes,  d'amours,  de  fables  et  sornettes; 

Venez  dicter  soubz  piteuse  loquence 

Livres  plainctifz  de  tristes  chansonnettes; 

N'escrivez  d'or,  mais  de  couleurs  bruneltes, 

A  celle  fin  que  tout  dueil  y  abonde. 

Car  Jesuchrist,  l'aigneau  tout  pur  et  munde, 

Pour  nous  tirer  des  Enfers  détestables 

Endura  mort  horrible  et  furibunde 

En  ces  sainctz  jours  piteux  et  lamentables. 

Romps  tes  flageolz,  dieu  Pan,  par  violence, 
Et  va  gémir  en  champestres  logettes; 
Laissez  les  boys,  vous,  nymphes  d'excellence, 
Et  vous  rendez  en  cavernes  subjectes; 
Ne  chantez  plus,  refrénez  vos  gorgetles 
Tous  oyselletz;  trouble  toy,  la  claire  unde; 
Hiel,  noircy  toy,  et  d'angoisse  profonde, 
Bestes  des  champs,  par  cris  espoventable? 
Faictes  trembler  toute  la  terre  ronde 
En  ces  sainclz  jours  piteux  et  lamentables. 

niches  habilz  de  noble  préférence 
Vueillez  changer,  dames  et  pucelletles, 
Aux  ornementz  de  dolente  apparence. 
Et  resserrez  vos  blanches  mammelettes. 
En  temps  d'esté  fleurissent  violettes, 

18 

Et  en  yver  sèchent  par  tout  le  monde; 
Donc  puis  qu'en  vous  joye  et  soûlas  redonde 
Durant  les  jours  à  rire  convenables, 
Pleurez  au  moins,  autant  noire  que  blonde, 
En  ces  sainctz  jours  piteux  et  lamentables. 

ENVOY 

Prince  Ghrestien,  sans  que  nul  te  confonde, 
Presche  chascun  qu'à  jeusner  il  se  fonde, 
Non  seulement  de  metz  bien  délectables. 
Mais  de  péché  et  vice  trop  immunde, 
En  ces  sainctz  jours  piteux  et  lamentables. 

xin 

DE  LA  PASSION    DE  NOSTRE  SEIGNEUR    JESUCIÏRlST 

Le  pellican  de  la  forest  celique, 

Entre  ses  faictz  tant  beaulx  et  nouvelletz, 

Après  les  cieulx  et  l'ordre  archaugelique 

Voulut  créer  ses  petis  oysellelz, 

Puis  s'envola,  les  laissa  tous  seuletz, 

Et  leur  donna,  pour  mieulx  sur  la  terre  estre. 

La  grand'  forest  de  paradis  terrestre, 

D'arbres  de  vie  amplement  revestue, 

Plantez  par  luy,  qu'on  peult  dire  en  loui  esue 

Le  Pellican  qui  pour  les  siens  se  tue. 

Mais  ce  pendant  qu'en  ramage  musique 
Chantent  aux  boys  comme  rossignolletz, 
Un  oyseleur  cauteleux  et  inique 
Les  a  deceuz  à  glus,  rhetz  et  lilelz. 
Dont  sont  banniz  des  jardins  verdeletz, 
Car  des  liaultz  fruictz  trop  voulurent  repaistre, 
Parquoy  en  lieu  sentant  pouldre  et  salpestre 
Par  plusieurs  ans  mainte  soulïrance  ont  eue, 
En  attendant  hors  du  beau  lieu  chàmpesti^ 
Le  Pellican  qui  pour  les  siens  se  tue. 

Pour  eulx  mourut  cest  oysel  deifique, 

Car  du  hault  boys  plein  de  sainctz  Angeietz 

Vola  ça  bas  par  charité  pudique, 

Où  il  trouva  corbeaux  trèsordz  et  iaydz, 

Qui  de  son  sang  ont  faict  maintz  ruysseletz, 

Le  tourmentant  à  dextre  et  à  senestre, 

Si  que  sa  mort,  comme  Ton  peult  congnoislro. 

A  ses  petis  a  la  vie  rendue. 

Ainsi  leur  feit  sa  bonté  apparoislre 

Le  Pellican  qui  pour  les  siens  se  tue. 


Les  Corbeaux  sont  ces  Juifs  exilez 

Qui  ont  à  tort  les  membres  mutilez 

Du  Pellican,  c'est  du  seul  Dieu  et  maistre. 

Les  Oyseletz  sont  Humains,  qu'il  feit  naistro, 

Et  rOyseleur,  la  Serpente  tortue 

Qui  les  deceut,  leur  faisant  mescongaoistre 

Le  Pellican  qui  pour  les  siens  se  tue. 

XIV 

CONTRE    CELLE    QUI   FUT   S'aMYE 

Un  jour  rescriviz  à  m'amye 
Son  inconstance  seulement, 
Mais  elle  ne  fut  endormie 
A  me  le  rendre  chauldement  ; 
Car  dès  Theure  tint  parlement 
A  je  ne  scay  quel  papelard, 
Et  lui  a  dict  tout  bellement  : 
«  Prenez  le,"  il  a  mengé  le  lard,  » 

Lors  six  pendars  ne  faillent  myc 
A  me  surprendre  finement, 
Et  de  jour,  pour  plus  d'infamie, 
Foirent  mon  emprisonnement. 
Hz  vindrcnt  à  mon  logement; 
Lors  ce  va  dire  un  gros  paillard  : 
«  Par  la  morbieu,  voylà  Clément, 
Prenez  le,  il  a  mengé  le  lard.  » 


Or  est  ma  cruelle  ennemie 
Vengée  bien  ameremèÀt  ; 

Revenge  n'en  veulx  ne  demie. 
Mais  quand  je  pense,  voyrement, 
Elle  a  de  Tencrin  largement, 
D'inventer  la  science  et  l'art 
De  crier  sur  moy  haultement  : 
«  Prenez  le,  il  a  mengé  le  lard.  » 

ENVOY 

Prince,  qui  n'eust  dict  plainement 
La  trop  grand'  chaleur  dont  elle  art. 
Jamais  n'eust  dict  aulcunement  : 
«  Prenez  le,  il  a  mengé  le  lard.  » 

XV 

DB  s'amye  bien  belle 

(1527) 

Amour  me  voyant  sans  tristesse 
Et  de  le  servir  desgouté, 
M'a  dict  que  feisse  une  maistresse, 
Et  qu'il  seroit  de  mon  costé. 
Après  l'avoir  bien  escouté, 
J'en  ay  faict  une  à  ma  plaisance, 
Et  ne  me  suis  point  mesconté  ; 
C'est  bien  la  plus  belle  de  France. 

Elle  a  un  œil  riant,  qui  blesse 
Mon  cueur  tout  plein  de  loyaulté, 
Et  parmy  sa  haulte  noblesse 
Mesle  une  doulce  privaulté. 
Grand  mal  seroit  si  cruaulté 
Faisoit  en  elle  demourance; 
Car,  quant  à  parler  de  be  uté. 
C'est  bien  la  plus  belle  de  France. 

De  fuyr  s'amour  qui  m'oppresse 
Je  n'ay  pouvoir  ne  voulenlé, 
Arresté  suis  en  ceste  presse 
Comme  l'arbre  en  terre  planté. 
S'esbahyt  on  si  j'ay  planté 

De  peine,  tourment  et  souffrance? 
Pour  moins  on  est  bien  tourment^  ; 
C'est  bien  la  plus  belle  de  France. 


Prince  d'amours,  par  ta  bonté 
Si  d'elle  j'avois  jouyssance, 
One  homme  ne  fut  mieulx  monte 
C'est  bien  la  plus  belle  de  France. 

I  « 

C3ANT  ROYAL  DE    LA.   GONGEPTION 
(1520} 

Lors  que  le  Roy,  par  hault  désir  et  cure. 

Délibéra  d'aller  vaincre  eniiemys, 

Et  retirer  de  leur  prison  obscure 

Ceulx  de  son  ost  à  grans  tourmens  submis. 

Il  envoya  ses  fourriers  en  Judée 

Prendre  logis  sur  place  bien  fondée  : 

Puis  commanda  tendre  en  forme  facile 

Un  pavillon  pour  exquis  domicile. 

Dedans  lequel  dresser  il  proposa 

Son  lict  de  camp,  nommé  en  plein  coucile 

La  digne  couche  où  le  Roy  reposa. 

Au  pavillon  fut  la  riche  paincture 
Monstranl  par  qui  noz  péchez  sont  remis; 
C'estoit  la  nue,  ayant  en  sa  closture 
Le  jardin  clos  à  tous  humains  pro  nis, 
La  grand'  cité  des  haults  cieulx  reiar.lé^. 
Le  lys  royal,  Tolive  collaudée, 
Avec  la  tour  de  David,  immobile, 
Parquoy  l'ouvrier  sur  tous  le  plus  babils 
En  lieu  si  noble  assit  et  apposa 
(Mettant  à  fin  le  dict  de  la  Sib>lle, 
La  digne  couche  où  le  Roy  reposa. 

D'antique  ouvrage  a  composé  Nature 
Le  boys  du  lict,  où  n*a  un  poinct  obmis; 
Mais  au  coifesin  plume  trèsblanch-^  et  pure 
D'un  blanc  coulomb  le  grand  ouvrier  a  mis; 
Puis  Charité,  tant  quise  et  demandée, 

«  Les  Chanls  I  à  XX  sont  compris  dans  l'édiùoa  <ie  15Î4, 


CHANTS     DIVERS  iS 

Le  lict  prépare  avec  Paix  accordée  ; 
Linge  trèspure  dame  Innocence  file  ; 
Divinité  les  trois  rideaux  enfile, 
Puis  à  l'entour  le  tendit  et  posa, 
Pour  préserver  du  vent  froid  et  mobile 
La  digne  couche  oii  le.  Roy  reposa. 

Aucuns  oot  dict  noire  la  couverture, 

Ce  qui  n'est  pas,  car  du  ciel  fut  transmis 

Son  lustre  blanc,  sans  aultre  art  de  tainctur?, 

Un  grand  pasteur  Tavoit  ainsi  permis. 

Lequel  jadis  par  grâce  concordée, 

De  ses  aigneaulx  la  toyson  bien  gardée 

Transmit  au  cloz  de  Nature  subtile, 

Qui  une  en  feit  la  plus  blanche  et  utile 

Qu'onques  sa  main  tyssut  ou  composa, 

Dont  elle  orna  (oultre  son  commun  stile) 

La  digne  couche  où  le  Roy  reposa. 

Pas  n'eut  un  ciel  faict  à  frenge  et  figure 
De  fins  damas,  sargettes  ou  samis  ; 
Car  le  hault  ciel,  que  tout  rond  on  figure. 
Pour  telle  couche  illustrer  fut  commis. 
D'un  tour  estoit  si  précieux,  bordée 
Qu'onques  ne  fut  de  vermine  abordée. 
N'est-ce  donc  pas  d'humanité  fertile 
Œuvre  bien  faict,  veu  que  l'aspic  hostile 
Pour  y  dormir  approcher  n'en  osa? 
Certes  si  est,  et  n'est  à  luy  servile 
La  digne  couche  où  le  Roy  reposa. 


Prince,  je  prens,  en  mon  sens  puérile. 
Le  pavillon  pour  saincte  Anne  stérile  ; 
Le  Roy,  pour  Dieu,  qui  aux  cieulx  repos  a; 
Et  Marie  est(vray  comme  l'Evangile) 
La  digne  couche  où  le  Roy  repesa. 


A.NTâ     DlViinS 


II 


D  AMOUR   FUGITIF,    INVENTION   DE   MAROT 
(1527) 

Le  propre  jour  que  Venus  aux  yeulx  verts 
Parmy  le  inonde  alloit  chanter  ces  vers, 
Désir  de  vcoir  et  d'ouyr  nouveauté 
Me  feit  courir  après  sa  grand'  beauté 
Jusque  à  Paris.  Quand  fut  en  plain  carroy, 
Sus  un  hault  lieu  se  meit  en  bel  arroy, 
Monstrant  en  face  avoir  cueur  assez  triste. 
Ce  néanmoins  en  habitz  cointe  et  miste. 

Lors  d'une  voix  plus  doulce  et  resonnante 
Que  d'Orpheus  la  harpe  bien  sonnante 
Chanta  les  vers  que  dessus  declairons, 
Plus  hault  et  cleir  que  trompes  et  clairons  : 
Dont  maintes  gens  eust  alors  entour  elle. 
L'un  y  couroit,  Tautre  en  une  tournelle 
Mettoit  le  nez;  tous  peuples  espanduz 
Droict  là  se  sont  à  la  foulle  renduz 
Pour  veoir  Venus  et  ouyr  son  parler. 

Son  cry  finy,  se  teit  mener  par  l'aer 
Dedans  son  char  avec  ses  grâces  belles 
Soubz  le  conduict  de  douze  columbelles, 
Ce  qui  donna  grand'  admiration 
Aux  regardans  de  mainte  nation. 

Or  quand  Venus  eurent  perdu  de  veue, 
De  là  se  part  ceste  assemblée  esmeue 
A  grans  trouppeaulx.  L'un  s'en  va  devisant 
De  son  cher  filz,  qu'elle  a  perdu,  disant  : 
«  Pleust  or  à  Dieu  qu'en  mer  ou  terre  sceusse. 
Luy  enseigner,  afin  que  je  receusse 
Un  doulx  baiser  de  sa  bouche  riant! 
—  Ha!  Cupido(disoit  l'autre  en  criant), 
Si  te  tenoys  lié  de  cordons  maints, 
Croy  qu'à  grand'peine  istroys  hors  de  mes  mains 
Que  de  ta  mère,  en  beauté  l'outrepasse, 
N'eusse  le  don  qui  le  baiser  surpasse.  » 

Mais  quant  à  moy,  n'en  eu  aucun  desir, 

Car  qu'av  je  affaire  aller  chercher  plaisir 
()[n  soii  compris  en  Venus  la  déesse, 
Yen  que  en  Pallas  gist  toute  ma  liesse? 

Ainsi  me  teu,  en  contemplant  la  geste 
Des  gensraviz  d'un  tel  regard  céleste, 
Entre  lesquelz  vey  à  part  une  tourbe 
D'hommes  piteux,  ayans  la  teste  courbe, 
L'œil  vers  la  terre  à  grand'  cerimonie, 
Pleins  (à  les  veoir)  de  dueil  et  agonie, 
Disans  à  eulx  mondanitez  adverses, 
Et  en  habitz  monstrans  sectes  diverses. 

L'un  en  corbeau  se  vest  pour  triste  signe  ; 
L'autre  s'habille  à  la  façon  d'un  cygne  ; 
L'autre  s'accoustre  ainsi  qu'un  ramonneur  ; 
L'autre  tout  gris;  l'autre,  grand  sermonneur, 
Porte  sur  soy  les  couleurs  d'une  pie; 
0  bonnes  gens  pour  bien  servir  d'espieî 

Que  diray  plus?  Bien  loger  sans  danger. 
Dormir  sans  peur,  sans  coust  boyre  et   mang-e  , 
î<e  faire  rien,  aucun  mestier  n'apprendre. 
Rien  ne  donner,  et  le  bien  d'autruy  prendre, 
Gras  et  puissant,  bien  nourry,  bien  vestu,   . 
C'est  (selon  eux)  povreté  et  vertu  ; 
Aussi  (pour  vray)  il  ne  sort  de  leur  bouche 
Que  motz  sucerez;  quant  au  cueur,  je  n'y  touche: 
Mais  c'est  un  peuple  à  celtuy  resemblant 
Que  Jean  de  Mehun  appelle  Faulx  Semblant 
Forgeant  Abus  dessoubz  Religion. 

Incontinent  que  ceste  légion 
(Selon  le  cry  de  Venus)  sent  et  voit 
Que  Cupido  le  dieu"  d'amour  avoit 
Prins  sa  voilée  ainsi  qu'un  vacabond, 
Chascun  pensa  de  luy  donner  le  bond. 

Si  vont  quérir  libelles  sophistiques, 
Corps  enchâssez  et  bulles  papistiques. 
Et  là  dessus  vouèrent  tous  à  Dieu 
Et  au  patron  de  leur  couvent  et  lieu 
D(»  Cupido  lyer,  prendre  et  estraindre. 
Et  son  pouvoir  par  leurs  œuvres  contraindre. 
Plus  pour  loyer  céleste  en  recevoir 
Que  pour  amour  qu'en  Dieu  puissent  avoir. 

CLÉMENT  MAROT, I  19 

Voylà  comment  par  voyes  mal  directes 
Les  presumans  oiiUrocuydéjs  sectes 
Seures  se  Ibnt  d'avoir  de  Dieu  la  grâce, 
Et  de  garder  chose  que  huinaiiie  race 
Ne  peult  de  soy.  Or  se  soiiL  ilz  esparls 
De  Ghrestie;ît(';  aux  quatre  coings  et  paris, 
Tous  en  propos  de  Gupido  happer. 
Et  que  ainsi  soit,    fin  que  d'eschapper 
Ne  trouve  lieu  n    iac  >ns,  s'il  est  pris, 
Aucuns  d'iceulx  i  ar  ser.nent  entrepris 
Portent  sur  eux  des  cordes  à  gros  noudz 
Pour  luy  lier  jamb  s,  piedz  et  genoulx. 

Et  sur  ce  poinc   prendra  repos  ma  muse, 
Ne  voulant  plus  qu'à  ce  propos  m'amuse, 
Ains  que  je  p  nse  à  dresser  autre  compte, 
En  concluant  que  cestuy  cy  racompte, 
A  qui  aura  bien  compris  mon  traicté, 
Dont  procéda  le  vœu  de  chasteté. 

m 

CHANT  NUPTIAL  DU  MARIAGE  DK  MADAME  RENÉB 

FILLE  DE  FRANCE 

AVEC  LE  DUC  DE  FERRARE 

(1528) 

Qui  est  ce  duc  venu  nouvellement 
En  si  bel  ordre  et  riche  à  l'advantage? 
On  juge  bien  à  le  veoir  seulement 
Qu'il  est  yssu  d'excellent  parentage. 
N'est  ce  celluy  qui  en  fleurissant  aage 
Doit  espouser  la  princesse  Renée  ? 
Elle  en  sera  (ce  pense  je)  estrenée, 
Car  les  haulboys  Tont  bien  chanté  anuyrt, 
Et  d'un  accord  et  tous  d'une  aliénée 
Ont  appelle  la  bien  heureuse  nuyct. 

O  nuyct,  pour  vray,  si  es  tu  bien  cruelle, 
Et  tes  excès  nous  sont  tous  appavens  : 
Tu  viens  ravir  la  royalle  pucelle 
Entre  les  bras  de  ses  propres  parents, 

Et,  qui  plus  est,  tu  la  livres  et  rends 
Entre  les  iii  dins  d'un  ardant  et  jeune  homme. 
,  (Jue  feirent  pis  les  ennemys  à  Romme, 
iN'a  pas  long  temps  par  pillage  empirce? 
Or  de  reschef  cruelle  je  te  nomme  ; 
I '2'irqi.ioYes  tu  doncques  nuyctdesiréc? 

Je  me  desdy,  tu  n'es  point  nuyct  cruelle; 

Tes  doulx  effaiclz  nous  sont  tous  apparens  : 

Tu  prens  d'amour  et  de  gré  la  pucelle 

Entre  les  mains  de  ses  nobles  parens  ; 

Et,  qui  plus  est,  deux  cueurs  en  un  tu  rends 

En  chaste  lict  soubs  nuptial  affaire. 

Ce  qu'autre  nuyct  jamais  n'avoit  sceu  faire  ; 

Bref,  ta  puissance  est  grande  et  point  ne  nuit. 

Ce  que  tu  fais  on  ne  sçauroit  deffaire, 

O  trèspuissante  et  bien  heureuse  rwiyctl 

Fille  de  roy,  adieu  ton  pucelage, 

Et  toutesfoys  tu  n'en  dois  faire  pleurs  ; 

Car  le  pommier  qui  porte  bon  fruclage 

Vault  mieulx  que  cil  qui  ne  porte  que  fleurs. 

Roses  aussi  de  diverses  couleurs, 

S'on  ne  les  cueult,  sans  prouffiter  périssent, 

Et  s'on  les  cueult,  les  cueillans  les  chérissent, 

Prisans  l'odeur  qui  d'elles  est  tirée. 

Si  de  toy  veulx  que  fruictz  odorans  yssent, 

Fuyr  ne  fault  la  nuyct  tant  désirée. 

Et  d'autre  part  ta  virginité  toute 

Ne  t'appartient.  En  quatre  elle  est  partie  : 

La  part  première  elle  est  au  Roy  (sans  doubte)  ; 

L'autre  à  Madame  est  par  droict  départie; 

La  sœur  du  Roy  a  la  tierce  partie  ; 

Toy  la  qualriesme.  Or  ilz   donnent  leurs  droiclz 

A  ton  mary  :  veulx  tu  combatre  à  trois. 

Trois  (pour  certain)  qui  en  valent  bien  huict? 

Certes,  je  croy  que  plustost  tu  vouldrois 

Que  dcsja  fust  la  bienheureuse  nuict. 

Ta  doulce  nuict  ne  sera  point  obscure, 
Car  Phebé  lors  plus  que  Phebus  luyra  ; 

Et  si  Phebé  a  de  te  veoir  grand'  cure, 
Jusque  à  ton  lict  par  les  vitres  ira. 
Venus  aussi  la  nuict  esclercira, 
Et  Vesperus  qui  sur  le  soir  s'endamme; 
Hymeneus,  qui  faict  la  fille  femme, 
Et  Chaste  Amour,  aux  nopces  préférée, 
Te  fourniront  tant  d'amoureuse  flamme, 
Qu'ilz  feront  jour  de  la  nuict  désirée. 

Vous  qui  souppez,  laissez  ces  tables  grasses  : 
Le  manger  peu  vault  mieulx  pour  bien  danser. 
Sus,  aulmosniers,  dictes  vistement  grâces, 
Le  mary  dict  qu'il  se  fault  avancer. 
Le  jour  luy  fasche,  on  le  peult  bien  penGCr. 
Dames,  dansez,  et  que  Ton  se  déporte 
(Si  m'en  croyez)  d'escouter  à  la  porte 
S'il  donnera  Tassault  sur  la  minuict: 
Chault  appétit  en  telz  lieux  se  transporte  ; 
Dangereuse  est  la  bienheureuse  nuict. 

Dansez,  ballez,  solennisez  la  feste 

De  celle  en  qui  voslre  amour  gist  si  fort. 

Las!  qu'ay  je  dict?  qu'est  ce  que  j'admonesic? 

^'e  dansez  point,  soyez  en  desconfort  : 

Elle  s'en  va.  Amour  par  son  effort 

Luy  faict  laisser  le  lieu  de  sa  naissance, 

Parens,  amys  et  longue  congnoissance, 

Pour  son  espoux  suyvre  jour  et  serée. 

0  noble  Duc,  pourquoy  t'en  vas  de  France 

Où  tu  as  eu  la  nuict  tant  désirée? 

Duchesse  (helas!)  que  fais  tu?  Tu  délaisses 

Un  peuple  entier  pour  l'amour  d'un  seul  prince 

Et  au  partir  en  ta  place  nous  laisses 

Triste  regret,  qui  noz  cueurs  mord  et  pince. 

Or  va  donc  veoir  ta  ducale  province  ; 

Ton  peuple  jà  de  dresser  se  soucie 

Arc  triumphal,  théâtre  et  facecie 

Pour  t'accueillir  en  honneur  et  en  bruyct. 

Bien  tost  y  soit  ta  ceincture  accourcie 

Par  une  bonne  et  bien  heureuse  nuyct. 

IV 

CHANT  ROYAL  DE  LA  CONCEPTION 

(4520) 

Dedans  Syon,  au  pays  de  Judée, 
Fut  un  débat  honneste  suscité 
Sur  la  beauté  des  dames,  coUaudée 
Diversement  par  ceulx  de  la  cité, 
Et  sans  faveur  de  maison  ne  de  race 
Fut  dict  que  celle  ayant  le  plus  de  grâce 
Seroit  plus  belle.  «  Or  sommes  hors  de  peine, 
(Dit  lors  quelc'un)  car  Marie  en  est  pleine. 
Pleine  en  sa  forme  et  pleine  en  ses  esprits. 
Que  ces  procès  donques  plus  on  ne  meine  ; 
Seule  mérite  entre  toutes  le  prix.  » 

Geste  sentence,  à  son  honneur  vuydée, 
Maintes  en  meit  en  grand'  perplexité, 
Qui  pour  envie  et  gloire  oultrecuydée 
Nouveau  débat  contre  elle  ont  excité. 
A  leurs  honneurs  veulent  qu'on  satisface 
Si  ont  requis  que  chanter  on  la  face. 
Disant  qu'elle  a  Forgane  mal  sereine, 
Parquoy  n'estoit  en  vertu  souveraine. 
Bref,  de  la  voix  toutes  ont  entrepris 
La  surpasser  d'autant  que  la  Sereine 
Seule  mérite  entre  toutes  le  prix. 

Lors  chascune  a  sa  chanson  recordée 
D'un  estomach  par  froid  débilité  ;  ^ 

Mais  ceste  vierge  en  voix  mieulx  accordée 
Que  orgues  ne  luz,  chanta  ce  beau  dicté  ; 
«  Brunette  suis,  mais  belle  en  cueur  et  face, 
Et  si  en  tout  toutes  autres  j'efface, 
Ce  bien  m'a  faict  la  puissance  haultaine 
Du  Dieu  d'aymer,  qui  de  sa.  court  loingtaine 
M'est  venu  veoir,  d'ardante  amour  espris. 
Doncques  non  moy  mais  sa  bonté  certaine 
Seule  mérite  entre  toutes  le  prix.  » 

La  voix  qui  est  de  ce  corps  précédée 

Perça  d'Knfer  Torde  concavité  ; 

Des  neuf  cieulx  a  lahaulteur  excédée 

Parsonhault  ton,  plein  de  suavité, 

Qui  fut  ouy  au  monde  en  toute  place  ; 

Mort  endormit;  dormans  plus  froidz  que  glace 

A  resveillez;  povre  nature  humaine, 

Gisant  au  lict,  se  levé  et  se  pourmaine. 

Du  grand  soûlas  qu'en  ceste  voix  a  pris. 

Cerlainement,  qui  tel  bien  luy  amaine 

Seule  mérite  entre  toutes  le  prix. 

Lors  Tassistence  en  raison  bien  fondée 
Sur  champ  conclud  (et  conclud  vérité) 
(Ju'impossible  est  telle  voix  redondée 
Estre  d'organe  ayant  impurité  ; 
Mesmos  Envie  à  la  fin  s'accorde  à  ce, 
Et  refraingnit  à  ce  chant  son  audace, 
Mieulx  que  Pluton  sa  fureur  inhumaine 
Au  chant  d'Orphée  en  Tinte rnal  dommaine. 
Donc,  estomachz  de  froidure  surpris, 
Quand  chanterez,  chantez:  «Marie  saine 
Seule  mérite  entre  toutes  le  prix.  » 

ENVOY 

Le  divin  verbe  est  la  voix  et  alaine 
Qui  procéda  d'organe  non  vilaine. 
C'est  de  Marie,  où  tous  bien  sont  compris; 
Dont  de  rechef  ce  refrain  je  rameine: 
«  Seule  mérite  entre  toutes  le  prix.  » 


CHANT    PASTORAL 

A   MONSEIGNEUR   LE    CARDINAL   DE    LORRAIN! 

QUI    NE    POUVOIT    OUYR    NOUVELLES 

DE    SON   JOUEUR   DE   FLUSTE 

N'y  pense  plus,  Prince,  n'y  pense  mye, 
Si  de  Michel  n'es  ores  visité, 
Car  le  dieu  Pan  et  Syringue  s'amye 
Ce  mois  d'avril  ont  un  prix  suscité, 

Et  ont  donné  sur  u»  des  montz  d'Arcaae 
Au  mieulx  disant  de  la  fluste  une  aulbade 
La  fluste  d'or,  neuf  pertuis  contenant. 
Tytire  y  court,  Mopsus  s'y  va  traînant, 
Et  Goridon  a  le  chemin  apris  ; 
Chascun  y  va,  pour  veoir  qui  maintenant 
Du  jeu  de  fluste  emportera  le  prix. 

Lors  ton  Michel  n'a  eu  leste  endormie, 
Ains  est  couru  veoir  la  solennité, 
Et  a  sonné  sa  fluste  et  chalemye. 
Tout  à  ton  los,  honneur  et  dignité. 
Incontinent  que  toute  la  brigade 
Son  armonie  ouyt  soubz  la  fueilJade, 
Pan  se  teut  coy,  merveilles  se  donnant! 
Dont  chascun  va  sa  fluste  abandonnant, 
Et  soubz  la  sienne  à  danser  se  sont  pris, 
Disant  entre  eulx  :  «  Ce  Françoys  resonnant 
Du  jeu  de  fluste  emportera  le  prix.  » 

Pan  (en  efl'ect)  eut  la  face  blesmye. 
Et  sur  Michel  se  monstra  despité  ; 
Si  doubterois  que  de  peur  d'infamye 
Du  hault  du  mont  ne  Teust  précipité  : 
Car  un  hault  Dieu  de  dueil  trop  est  m  lade 
Quand  un  mortel  le  surmonte  et  dégrade. 
Mais  Pan,  qui  t'ayme,  est  assez  souvenant 
Qu'un  tel  ouvrier  est  propre  et  advenant 
A  toy,  qui  es  recueil  des  bons  esprits  ; 
Donc  reviendra,  et  en  s'en  revenant 
Du  jeu  de  fluste  emportera  le  prix. 


Prince  Lorrain,  par  vertu  consonant 
A  bons  subjeclz,  ton  Michel  bien  sonnant, 
Plus  pour  l'honneur  qui  est  on  toy  compris 
Que  pour  monstrer  qu'il  n'est  point  aprenant, 
Du  jeu  de  fluste  emportera  le  prix. 

VI 

CHANT  DB   JOYE  ,  AU  RETOUR  d'eSPAIGNE 

DE  MESSEIGNEURS  LES  ENFANS 

(1530) 

ilz  sont  venuz,  les  enfans  desirez; 

Loyaulx  Françoys,  il  est  temps  qu'on  s'appaise  ; 

Pourquoj  encor  pleurez  et  souspirez? 

Je  Tentens  bien  :  c'est  de  joye  et  grand  aise, 

Car  prisonniers  (comme  eulx)  estiez  aussi. 

0  Dieu  tout  bon,  quel  miracle  est  cecy  ? 

Le  Roy  voyons  et  le  peuple  de  France 

En  liberté,  et  tout  par  une  enfance 

Qui  prisonnière  estoit  en  fortes  mains. 

Or  en  est  hors,  c'est  triple  délivrance  : 

Gloire  à  Dieu  seul,  paix  en  terre  aux  humains. 

Nouvelle  Royne,  ô  que  vous  demourez  I 

Sentez  vous  point  de  loing  nostre  mesaise  ! 

Sus,  peuples,  sus,  vos  quantons  décorez 

De  divers  jeux.  Est  il  temps  qu'on  se  taise? 

De  voz  jardins  arrachez  le  soucy, 

Et  qu'il  n'y  ayt  gros  canon  racourcy, 

Qui  ccste  nuict  ne  bruye  par  oultrance, 

Signifiant  que  guerre  avec  souffrance 

Part  et  s'en  va  aux  enfers  inhumains  ; 

Et  puis  chantez  en  commune  accordance  : 

«  Gloire  à  Dieu  seul,  paix  en  terre  aux  humains.  » 

Sotz  devineurs,  voz  livres  retirez  : 
Tousjours  faisiez  la  nouvelle  maulvaise  ; 
Mais  Dieu  a  bien  vos  propos  revirez, 
Tant  que  raenty  avez,  ne  vous  desplaise. 
Heureux  baron,  noble  Montmorency, 
Ce  (\u\'U  as  faict  (il  le  fault  croire  ainsi) 
Est  du  GrAnd  Maislrc  ouvrage,  sans  doubtance. 
Conseil  irançoy?.  quoy  qu'en  ceste  alliance 
îs'ousscrjt  niicMlx  faict  les  tressages  Rommains, 
Ne  «lictes  ])a.s  que  c'est  vostre  puissance  : 
Gloire  a  Dieu  seul,  paix  en  terre  aux  humains. 

Prince  royal,  ma  terrestre  espérance, 

Si  le  plaisir  de  ceste  délivrance 

Voulez  peser  contre  les  travaulx  maints, 

Droicte  sera  (ce  croy  je)  la  balance  ; 

Gloire  à  Dieu  seul,  paix  en  terre  aux  humains 

VII 

CHANT   ROYAL  CHRESTIEN 

Qui  ayme  Dieu,  son  règne  et  son  empire 
Rien  désirer  ne  doibt  qu'à  son  honneur  ; 
Et  toutesfoys  Thomme  tousjours  aspire 
A  son  bien  propre,  à  son  aise  et  bon  heur, 
Sans  adviser  si  point  contemne  ou  blesse 
En  ses  désirs  la  divine  noblesse. 
La  plus  grand'  part  appete  grand  avoir; 
La  moindre  part  souhaite  grand  sçavoir; 
L'autre  désire  estre  exempté  de  blasme, 
Et  l'autre  quiert  (voulant  mieulx  se  pourvoir) 
Santé  au  corps  et  paradis  à  l'ame. 

Ces  deux  souhailz  contraires  on  peuU  dire 
Gomme  la  blanche  et  la  noire  couleur; 
Car  Jesuchrist  ne  promet  par  son  dire 
Ça  bas  aux  siens  qu'ennuy,  peine  et  douleur. 
Et  d'autre  part  (respondez  moy),  qui  est  co, 
Qui  sans  mourir  aux  cieulx  aura  liesse  ? 
Nul,  pour  certain.  Or  faut  il  concevoir 
Que  mort  ne  peult  si  bien  nous  décevoir 
Que  de  douleur  ne  sentions  quelque  dragme. 
Par  ainsi  semble  impossible  d'avoir    • 
Santé  au  corps  et  paradis  à  l'ame 

Doulce  santé  mainte  amertume  attire, 

Et  peine  au  corps  est  à  l'ame  doulceur. 

Les  bienheurez  qui  ont  souffert  martyre 

De  ce  nous  font  tesmoingnage  tout  seur. 

Ev  &i  l'homme  est  quelque  temps  sans  destresse, 

Sa  propre  chair  sera  de  luy  maistresse, 

19« 

Et  destruira  son  aine  (à  dire  voir) 

Si  quelque  ennuy  ne  vient  ramentevoir 

Le  povre  humain  d'invoquer  Dieu,  qui  Tame, 

En  luy  disant  :'«  Homme,  penses  tu  veoir 

Santé  au  corps  et  paradis  à  Tame  ?  » 

0  doncques,  homme  en  qui  santé  empire, 

Croy  que  ton  mal  d'un  plus  grand  est  va!iK|u  • 

Si  tu  sentois  de  tous  les  maulx  le  pire, 

Tu  sentirois  enler  dedans  ton  cueur. 

Mais  Dieu  tout  bon  sentir  (sans  plus)  te  l;iis«î 

Tes  petits  maulx,  sçachant  que  ta  foiblos«' 

Ne  pourroit  pas  ton  grand  mal  percevoir, 

Et  que  aussi  tost  que  de  l'apercevoir 

Tu  periroys  comme  paille  en  la  flamme, 

Sans  nul  espoir  de  jamais  recevoir 

Santé  au  corps  et  paradis  à  Tame. 

Certes,  plustost  un  bon  père  désire 
Son  filz  blessé  que  meurdrier  ou  jureur; 
Mesmes  de  verge  il  le  blesse  et  descipo, 
Affm  qu'il  n'entre  en  si  lourde  fureur. 
Aussi  quand  Dieu,  père  céleste,  oppres»*»» 
Ses  chers  enfans,  sa  grand'  bonté  expresse 
Faict  lors  sur  eulx  eau  de  grâce  pleuvoir. 
Par  telle  peine  à  leur  bien  veult  prévoir, 
A  ce  qu'enfin  enfer  ne  les  enflamme, 
Leur  reservant  (oultre  l'humain  devoir) 
Santé  au  corps  et  paradis  à  l'ame. 


Prince  royal,  quand  Pieu  par  son  povoi? 
Fera  les  cieulx  et  Ift  terre  mouvoir, 
Et  que  les  corps  sortiront  de  la  leg^ie, 
Nous  aurons  lors  ce  bien,  c'est  à  sçavoir, 
Santé  au  corps  et  paradis  à  l'ame. 

VIII 


CHANT   ROYAL    DONT    LE    ROY    BAILLA   LE   REFRAIN 
(  153-2} 

Prenant  repos  dessoubz  un  vert  laurier, 

Après  travail  de  noble  poésie, 

Un  nouveau  songe  assez  plaisant,  rautrehior 

Se  présenta  devant  ma  lantasie, 

De  quatre  amans  tort  melancolieux, 

Qui  devers  moy  vindrent  par  divers  lieux  : 

Car  le  premier  sortir  d'un  boys  j'advise  ; 

L'autre  d'un  roc  ;  celuy  d'après  ne  vise 

Par  où  il  va;  l'aultre  saulte  une  claye  ; 

Et  si  portoient  tous  quatre  en  leur  devise  : 

«  Desbender  l'arc  ne  guerist  point  la  playe. 

Le  premier  vint  tout  pasle  me  prier 
De  luy  donner  confort  par  courtoysie. 
«  Poursuyvant  suis  (dit-il)  dont  le  crier 
N'est  point  ouy  d'une  que  j'ay  choisie. 
Elle  a  tiré  de  Parc  de  ses  doulx  yeulx 
Le  perçant  trait  qui  me  rend  soucieux, 
Me  respondant  (quand  4e  moy  est  requise) 
Que  n'en  peult  mais;  et  sa  beauté  exquise 
De  moy  s'absente,  affm  qu'eji  oubly  Faye. 
Mais  pour  absence  en  oubly  n'est  pas  niaise  : 
Desbender  l'arc  ne  guerist  ppi^t  la  playe.  » 

L'autre  disoit,  au  rebours  du  premier  : 

«  J'ay  bien  assez,  et  ne  me  rassasie  : 

Car  servant  suis  de  jouyr  coustumier 

De  la  plus  belle  et  d'Europe  et  d'Asie. 

Ce  neantmoins  Amour  trop  furieux 

D'elle  me  faict  estre  trop  curieux, 

Avant  qu'avoir  la  jouyssance  prise. 

Ainsi  je  suis  du  feu  la  flamme  esprise, 

Qui  plus  fort  croist  quand  estaindre  on  Pessaye 

Et  coQgnois  bien  qu'en  amoureuse  emprise 

Desbender  l'arc  ne  guerist  point  la  playe.  * 

Après  je  vey  d'aymer  un  viel  routier, 

Qui  de  grand  cueur  soubz  puissance  moisio 

Chanta  d'amours  un  couplet  tout  entier. 

Louant  sa  dame  et  blasmant  jalousie, 

Dont  les  premiers  ne  furent  envieux  : 

Bien  luy  ont  dict  :  «  Vieil  homme  en  ire  les  vieux, 

Comment  seroit  ta  pensée  surprise 

D'aucune  amour,  quand  le  temps,  qui  tout  brise, 

T'a  desnué  de  ta  puissance  i?aye? 

—  ,1'ay  bon  vouloir  (respond  la  teste  grisc^; 

Desbender  l'arc  ne  giierist  point  la  j)laye.  » 

D'un  rocher  creux  saillit  tout  au  dernier 
Une  ame  estant  de  son  corps  dessaisie, 
Qui  ne  vouloit  de  Gharon  nautonnier 
Passer  le  fleuve.  0  quelle  frénésie! 
Aller  ne  veult  aux  champs  délicieux, 
Ains  veult  attendre  au  grand  port  stigieux 
L'ame  de  celle  où  s'amour  est  assise. 
Sans  du  venir  sçavoir  l'heure  précise. 
Lors  m'esveillay,  tenant  pour  chose  vraye 
Que  puis  qu'amour  suyt  la  personne  occise, 
Desbender  l'arc  ne  guerist  point  la  playe. 


Prince,  l'amour  un  querant  tyrannise  ; 
Le  jouyssant  cuide  estaindre,  et  attise  ; 
Ije  viel  tient  bon,  et  du  mort  je  m'esmaye. 
Jugez  lequel  dit  le  mieux  sans  fainctise  : 
«.  Desbender  l'arc  ne  guerist  point  la  playe.  » 


IX 


CHANT   NUPTIAL    DU    ROY    D'ESCOSSE 

ET  DE    MADAME  MAGDA  LAINE 

PREMIERE     PILLE     DE     FRANGE 

(1537) 

Celluy  matin  que  d'habit  nuptial 

Le  roy  d'Escosse  ornoit  sa  beauté  blonde, 

Pour  espouser  du  sceptre  liliai 

La  fille  aisnée,  où  tant  de  grâce  abonde, 
Vous  eussiez  veu  des  peuples  un  grand  monde 
Oui  de  sa  chambre  au  sortir  l'attendoient, 
Et  çà  et  là,  mille  autres  à  la  ronde, 
Qui  à  la  file  avec  eulx  se  rendoient. 

Tandis  les  mains  des  nobles  gracieuses 
De  pied  en  cap  richement  font  vestu  ; 
Son  corps  luysoit  de  pierres  précieuses, 
Moins  toutestbys  que  son  cueur  de  vertu  ; 
De  musq  d'eslite  avec  ambre  batu 
Perfumé  ont  son  vestement  propice  ; 
Puis  luy  ont  ceint  son  fort  glaive  poinctu, 
Dont  il  sçait  faire  et  la  guerre  et  justice. 

Ainsi  en  poinct  de  sa  chambre  départ 
Pour  s'en  aller  rencontrer  Magdalaine. 
De  beauté  d'homme  avoit  plus  grande  part 
Que  le  Troyen  qui  fut  espris  d'Helaine, 
Si  qu'au  sortir  sa  beauté  souveraine 
Les  regardans  rejouyt  tout  ainsi 
Que  le  soleil,  quand  à  Taulbe  seraine 
Sort  d'Orient  pour  se  monstrer  icy. 

Vien,  Prince,  vien  :  la  fille  au  Roy  de  France 
Yeult  estre  tienne,  et  ton  amour  poursuyt  ; 
Pour  toy  s'est  mise  en  royalle  ordonnance  ; 
Au  temple  va;  grand'  noblesse  la  suyt; 
Maint  dyamant  sur  la  teste  reliiyt 
Delà  brunette,  et  ainsi  nltounv''o, 
Son  tainct  pour  vray  semble  une  clere  nuyct, 
Quand  elle  est  bien  d'estoilles  couronnée. 

• 

Brunette  elle  est;  mais  pourtant  elle  est  belle. 
Et  te  peult  suyvre  en  tous  lieux  où  iras 
En  chaste  amour.  Danger  fier  et  rebelle 
N'y  a  que  veoir.  D'elle  tu  jouyras; 
Mais,  s'il  te  plaist,  demain  tu  nous  diras 
Lequel  des  deux  t'a  le  plus  gref  esté, 
Ou  la  longueur  du  jour  que  desiras, 
Ou  de  h  nuict  la  grande  breveté. 

La  lille  donc  du  plus  ltuikI  roy  du  monde 
EWc  est  à  toy.  L'Eternel  tout  paissant, 
Avant  le  ciel,  avant  la  terre  etTon^e, 
Te  destina  d'elle  eslre  jouyssE^nt, 
Aflin  que  d'elle  et  de  toy  soit  yssant 
Immortel  neud  d'amitié  indicible 
Entre  le  sceptre  escossoys  fleurissant 
Et  le  françoys,  par  autres  invii^cible. 

Fille  de  roy,  mes  propos  addresser 
A  toi  je  vculx  ;  escoutes  moy  donc  ores  : 
Je  t'advcrty  ([u'il  le  convient  laisser 
Frères  et  sœurs,  père  et  pays  eneores, 
Pour  suyvro  cil  (|ue  celiuy  Dieu  qu'adores 
Par  sa  pareil e  a  joinct  avecques  toy, 
Te  commandant  que  Tavmes  et  l'honores  ; 
Tu  le  sçay  bien,  mais  je  le  ramentoy. 

Or  suy  le  donc  :  jà  te  sont  preparea 
Cent  mil  honneurs  là  où  fault  que  lu  voyses 
D'Escosse  sont  tous  ennuys  séparez, 
Trompes,  clerous  y  meinent  doulces  nûyses  : 
Mesmes  là  bas  les  nymphes  escossoyses 
Avec  grand' joye  attendent  ton  venir, 
Et  vont  disans  qu'elles  seront  franooyses. 
Pour  le  grand  bien  qui  leur  doit  advenir. 

Va  doncques  :  non,  ne  nous  vueJU^s  pHv^J? 
Encor'  si  tosl  de  ta  noble  présence  ; 
Altens  un  peu,  laisse  passer  l'y  ver, 
Car  assez  tost  sentirons  ton  absence. 
Vent  contre  vent  se  bat  par  insolence, 
Printemps  viendra,  qui  les  fera  ranger: 
Lors  passeras  la  mer  sans  violeiice. 
Et  ne  craindrons  que  tu  soys  en  d^nge?. 

Et  si  verras  des  Dieux  de  m<^iHte  fbj'Oîe, 
Comme  Egeon  naonté  a\ir  la  balaipe  ; 
Doris  y  est,  Prqtheus  s'y  transforme, 
Triton  sa  trompe  y  sonne  à  fo^-te  alaine, 
A  fons  de  l'eau  soi>t  ores  sur  Tareifte  : 
Mais  si  attens  le  printemps  ou  l'esté, 

Tous  sortiront  hors  de  la  mer  seraine 
Pour  saluer  la  haulte  majesté. 

Sur  le  beau  temps  ainsi  tu  partiras, 

Et  en  ton  lieu  regretz  demoureront. 

Adieu  dirons,  adieu  tu  nous  diras, 

Dont  tes  doulx  yeulx  sur  Theure  pjeureront  : 

Mais  en  chemin  ces  larmes  sécheront 

Au  nouveau  feu  d'amour  bien  establie  ; 

Noz  cueurs  pourtant  point  ne  s'en  faschorynt, 

Pourveu  que  point  le  tien  ne  nous  Qublie. 

Si  prions  Dieu,  noble  royne  d'Escosse. 
Qu'au  temps  nouveau  vienne  un  nouveau  danger: 
C'est  qu'il  te  faille  icy  demeurer  grosso, 
Pour  si  à  coup  de  nous  ne  t'estranger. 
A  ce  propos  bien  te  dois  alléger,  • 
(lar  pour  parens  qu'icy  tu  abandonnes 
Enfans  auras,  enfans  (pour  abréger) 
Qui  porteront  et  sceptres  et  couronnes. 


CANTIQUE  A  LA  DEKSSR  SANT^ 
POUR  LE  ROY  MALADE 

(1539) 

Doulce  Santé,  de  langueur  ennemie 
De  jeulx,  de  rys,  de  tous  plaisirs  aniye. 
Gentil  resveil  de  la  Force  endormie, 
Doulce  Santé, 

Soit  à  ton  los  mon  cantique  chanté, 
Car  par  toy  est  l'aise  doulx  enfanté; 
Par  toy  la  vie  en  corps  agcrravanté 
Est  restaurée. 

Tu  es  des  vieux  et  jeunes  adorée  : 
Richesse  n'est  tant  que  toy  désirée  : 
De  rien  fors  toy  la  personne  empirée 
Ne  se  souvient. 

Et  aussi  tost  que  ta  présence  vient, 
Pasleur  s'enfuyt,  couleur  vive  revient  : 
Mesmes  la  mort  fuyr  du  lieu  convient 
Où  tu  arrives. 

Les  vieilles  gens  tu  rends  fortes  et  vives, 
Les  jeunes  gens  tu  fais  recréatives, 
A  chasse,  à  vol,  à  tournoys  ententives, 
Et  esbatz  maints. 

0  doulx  repos,  nourrice  des  humains, 
Bien  doibt  chascun  t'invoquer  joinctes  mains, 
Veu  que  sans  toy  les  ennuys  inhumains 
Nous  précipitent; 

Veu  que  sans  toy  en  la  terre  n'habitent 
Les  dieux  rians,  qui  à  plaisir  invitent, 
Ains  tous  faschez  s'en  vont  et  se  despitent, 
Si  tu  n'y  viens. 

Vien  donc  icy,  ô  source  de  tous  biens, 
Vien  veoir  Françoys  le  bien  aymé  des  siens  ; 
Vien,  fusses  tu  aux  champs  Elisiens 
Ou  sus  It.s  nues. 

Tu  recevras  cent  mille  bien  venues 
Des  princes  haultz  et  des  tourbes  menues, 
Qui  sont  du  bras  de  Françoys  soustenues, 
Roy  couronné. 

Las  !  au  besoing  tu  Tas  abandonné. 
Et  s'est  mon  cueur  maintesfoys  estonné 
Gomment  d'un  corps  de  grâce  tant  orné 
Tu  t'es  bougée. 

Où  peulx  tu  estre  ailleurs  si  bien  logée  ? 
Revien,  secours  de  nature  affligée  ; 
Si  te  sera  toute  France  obligée 
Moult  grandement. 

Puis  d'un  tel  roy  (après  l'amendement) 
Tu  recevras  les  grâces  méritoires, 
Et  auras  part  à  l'honneur  mesmement 
De  ses  futurs  triumphes  et  victoires. 

XI 


CHANT   DE   MAY 

(1526) 

En  ce  beau  moys  délicieux, 

Arbres,  fleurs  et  agriculture. 

Qui  durant  Fyver  soucieux 

Avez  esté  en  sépulture, 

Sortez  pour  servir  de  pasture 

Aux  troupeaulx  du  plus  grand  pasteur; 

Chascun  de  vous  en  sa  nature 

Louez  le  nom  du  Créateur. 

Le?  servans  d'amour  furieux 
Parlent  de  l'amour  vaine  et  dure, 
Où  vous,  vrays  amans  curieux, 
Parlez  de  l'amour  sans  Uydure. 
Allez  aux  champs  sur  la  verdure 
Ouyr  Toyseau  parfaict  chanteur  ; 
Mais  du  plaisir,  si  peu  qu'il  dure. 
Louez  le  nom  du  Créateur. 

Quand  vous  verrez  rire  les  cieulx. 
Et  la  terre  en  sa  floriture  ; 
Quand  vous  verrez  devant  vos  yeulx 
Les  eaux  luy  bailler  nourriture, 
Sur  peine  de  grand'  forlaicture, 
Et  d'estre  larron  et  menteur, 
N'en  louez  nulle  créature, 
Louez  le  nom  du  Créateur. 


Prince,  pensez,  veu  la  facture. 
Combien  puissant  est  le  facteur. 
Et  vous  aussi,  mon  e^cripture, 
Louez  le  nom  du  Créateur. 

XII 

CHANT   DE    MAY   ET    DE    VKRTU 
(1526) 

Voulentiers  eu  ce  moys  icy 
La  terre  mue  et  renouvelle. 
Maintz  amoureux  en  font  ainsi, 
Subjectz  à  taire  amour  nouvelle 
Par  legiereté  de  cervelle, 
Ou  pour  estre  ailleurs  plus  conlena  ; 
Ma  façon  d'aymer  n'est  pas  telle, 
Mes  amours  durent  en  tout  temps. 

N'y  a  si  belle  dame  aussi 
De  qui  la  beauté  ne  chancelle  ; 
Par  temps,  maladie  ou  soucy, 
Laydeur  les  tire  en  sa  nasselle  ; 
Mais  rien  ne  peult  enlaydir  celle 
Que  servir  sans  fin  je  pretens  ; 
Et  pource  qu'elle  est  tousjours  belle. 
Mes  amours  durent  en  tout  temps. 

Celle  dont  je  dy  tout  cecy, 
C'est  Vertu,  la  nymphe  éternelle, 
Qui  au  mont  d'honneur  esclorc.y 
Tous  les  vrays  amoureux  appelle  : 
«  Venez,  amans,  venez  (dit-elle), 
Venez  à  moi,  je  vous  altens  ; 
Venez  (ce  dit  la  jouvencelle), 
Mes  amours  durent  en  tout  temps.  » 

ENVOY 

Prince,  fais  amye  immortelle. 

Et  à  la  bien  aymer  entens  ; 

Lors  pourras  dire  sans  cautelle  : 

«  Mes  amours  durent  en  tout  temps,  3 

xm 

CHANT  DE  FOLLIE,  DE  l'OUIGINB  DE  YILî.EMANOCHti 

Les  Pichclins  par  le  monde  espanduz 
Sont  de  si  hault  el  si  loing  descendu» 
Qu'à  peine  a  Ton  sceu  trouver  la  racine, 
N'un  seul  rameau,  de  si  brave  origine  : 
Mais  Dieu,  voulant  qu'ilz  ne  fussent  periz, 
A  resveillé  les  joyeulx  esperilz 
De  Tun  d'entre  eulx,  nommé  Villemanoche, 
Qui,  tout  ainsi  que  Ton  rompt  une  roche 
Pour  trouver  Teau  qui  dessoubz  est  cachée, 
Ainsi  il  a  sa  race  tant  cherchée, 
En  se  rompant  entendement  et  corps, 
Qu'il  Ta  trouvé  en  livres  tous  d'accords; 
Livres,  mais  quelz  ?  Livres  trèsautentiques, 
Vieux,  el  usez  de  force  d'estre  antiques, 
Lesquelz  il  a  à  grand'  peine  trouvez, 
Leuz  et  releuz,  volvez  et  revolvez; 
Si  vieux  (de  faict)  les  a  voulu  eslire, 
Que* nul  fors  luy  oncques  n'y  sceut  rien  lire. 

Il  a  trouvé  ses  grans  prédécesseurs, 
Preux  et  hardys  comme  leurs  successeurs, 
Dont  l'une  part  réside  en  Germanie, 
Et  la  pluspart  plusieurs  règnes  manie. 

Il  a  trouvé,  à  force  de  chercher, 
Que  ses  parens  sceurent  si  bien  prescher, 
Non  pas  prescher,  mais  si  bien  haranguereu'. 
Qu'à  nostre  loy  Infidèles  rongèrent. 
Et  de  ceulx  là  on  voit  par  conséquence 
Villemanoche  avoir  leur  éloquence  ; 
Car  luy  estant  veslu  de  longue  togue 
Sçait  lîarenguer  tout  seul  en  dialogue  ; 
Et  s'il  avoit  la  robe  courte  prise, 
Lors  on  verroit  qu'il  seroit  d'entreprise; 
Et,  qui  plus  est,  semblable  de  prouesse 
A  ses  ayeulx,  comme  il  est  de  sagesse. 

Or  est  ainsi  (helas  1)  qu'il  nous  appert 
Que  par  deçà  ceste  race  se  pert 

Si  cesluy  cy  n'est  joinct  par  mariage 

En  noble  lieu,  qui  seroit  grand  dommage. 

0  Pichelin,  tu  dessers  qu'on  t'allie 
En  lieu  royal  ;  ô  superbe  Italie, 
Tu  es  enflée  au  nom  des  Crivelins  ; 
Mais  Gaule  s'enfle  au  nom  des  Pichelins. 
«  Vive  (dis  tu)  la  case  Griveline  I  » 
Mais  en  tous  lieux  vive  la  Picheline  1 

XIV 

CANTIQUE  DE  LA  GHRESTIENTÉ 

SUR  LA  VENUE  DE  l'eMPEREUR  ET  DU  ROY 

AU  VOYAGE  DE  NICE 

(1538) 

Approche  toy,  Cliarlec,  tant  loing  tu  soys. 
Du  magnanime  et  puissant  roy  Françoys  ; 
Approche  toy,  Françoys,  tant  loing  sois  tu, 
De  Charles,  plein  de  prudence  el  vertu  ; 
Non  pour  tous  deux  en  bataille  vous  joindre, 
Ne  par  fureur  de  voz  lances  vous  poindre, 
Mais  pour  tirer  Paix,  la  tant  désirée, 
Du  ciel  trèshault,  là  où  s'est  retirée. 

Si  Mars  cruel  vous  en  feistes  descendre, 
Ne  pouvez  vous  le  faire  condescendre 
A  s'en  aller,  pour  ça  bas  donner  lieu 
A  Paix  la  belle,  humble  fille  de  Dieu  ? 
Certainement,  si  vous  deux  ne  le  faictes, 
Du  monde  sont  vaines  les  entrefaictes  ; 
Recevez  la,  princes  chevaleureux. 
Pour  faire  nous  (voyre  vous)  bien  heureux  ; 
Ce  vous  sera  trop  plus  d'honneur  et  gloire 
Qu'avoir  chascun  quelque  grosse  victoire  : 
Recevez  la,  car  si  vous  la  fuyez, 
Elle  dira  que  serez  ennuyez 
De  voz  repos,  et  que  portez  envie 
A  la  doulceur  de  vostre  heureuse  vie. 

Si  pitié  donc  (ô  princes  triumphans) 
Vous  ne  prenez  des  peuples  voz  enfans, 
(Dont  réciter  Testât  calamiteux 

Seroit  un  cas  trop  long  et  trop  piteux) 

Si  d'eulx  n'avez  commisération, 

A  tout  le  moins  ayez  compassion 

Du  noble  sang  et  de  France  et  d'Espaigne, 

Dedans  lequel  ce  cruel  Mars  se  baigne. 

Mars  cy  devant  souloit  taindre  ses  dars 
Dedans  le  sang  de  voz  simples  souldars  ; 
Mais  maintenant  (ô  Dieu,  quel  dur  esclandre  I) 
Plaisir  ne  prend  fors  à  celuy  espandre 
Des  nobles  chefz,  meritans  diadesmes. 
Et  si  respand  souvent  le  vostre  mesmes, 
Faisant  servir  les  haults  princes  de  butte 
Au  vil  souldart  tirant  de  hacquebuUe, 
Si  que  de  Mars  ne  sont  plus  les  trophées 
Fors  enrichiz  d'armes  bien  estotiëes. 
Plus  ilz  ne  sont  garniz  et  décorez 
Que  de  harnoys  bien  polys  et  dorez, 
Qui  disent  bien  :  «  La  despouille  nous  sommes 
De  grans  seigneurs  et  de  vertueux  hommes.  » 

0  quantz  et  quelz  de  vos  plus  favoriz 
Sont  puis  dix  ans  en  la  guerre  periz  l 
O  quantz  encore  en  verrez  desvyer, 
Si  à  ce  coup  paix  n'y  vient  otvyer  1 
Que  pensez  vous  ?  Cherchez  vous  les  moyens 
De  voz  malheurs,  nobles  princes  Troyens  ? 
Ja  pour  tenir  ou  voz  droictz  ou  voz  torts 
Sont  ruez  jus  voz  plus  vaillans  Hectors. 
Gardez  qu'en  fin  je,  qui  suis  vostre  Troye, 
Du  puissant  Grec  ne  devienne  la  proye. 

Estimez  vous  que  ce  grand  Eternel 
Ne  voye  bien  du  manoir  supernel 
Les  grans  debas  d'une  et  d'autre  partie?    • 
Ne  sçavez  vous  qu'un  bon  père  chastie 
Plustost  les  siens  que  les  desavouez  ? 
Si  maintenant  faictes  ce  que  povez, 
Paix  descendra,  portant  en  main  l'olive, 
Laurier  en  teste,  en  face  couleur  vive, 
Tousjours  riant,  claire  comme  le  jour. 
Pour  venir  faire  en  mes  terres  séjour, 
Et  Mars,  souillé  tout  de  sang  et  de  pouldrc, 
Deslogera  plus  soudain  que  la  fouldre  ; 

Car  il  n'est  cueur,  fant  soit  gros,  qui  ne  tremble, 
Si  voz  vouloirs  on  sent  uniz  ensemble. 

Vienne  sur  champs  Mars  ivec  son  irmée 
Vous  présenter  la  bataille  îermés, 
Il  la  perdra.  Ainsi  donques,  uniz, 
Et  de  pitié  paternelle  muniz, 
Vous  eslirez  quelque  bienheuré  lieu, 
Là  où  viendra  de  vous  deux  au  milieu 
Pallas  sans  plus.  Pallas,-  ^'i  .^a  venue, 
Vous  couvrira  d'une  céleste  nue, 
Pour  emposcher  que  les  malin^s  ^.rompeurs, 
D'heureuse  paix  trop  malheureux  rompeurs, 
Ne  puissent  veoir  les  moyens  que  tiendrez 
Alors  qu'au  poinct  tant  désiré  viendrez, 
Si  qu'ilz  seront  tout  à  coup  esbahys 
Que  sur  le  soir  l'un  et  l'autre  pays 
Reluyra  tout  de  beaulx  teuz  de  liesse, 
Pour  le  retour  de  Paix,  noble  déesse. 
Et  que  rendray,  sans  que  Mars  m'en  relarde, 
Grâces  au  ciel.  O  mon  Dieu  !  qu'il  me  tarde  l 

Aproche  toy,  Charles,  tant  loing  r/a  sois. 
Du  magnanime  et  puissant  roy  Françovs  ; 
Approche  toy,  Françoys,  tant  loing  soys  tu, 
De  Charles,  plein  de  prudence  et  verta. 

XV 

A  LA  ROYNE  DE  HONGRIE ,  VENUE  3N  FRANCS 
(1339) 

Quand  toute  France  aura  faict  son  devoir 
De  ta  haultesse  en  joie  recevoir, 
Chaste  Diane,  ennemye  d'oyseuse, 
Et  d'honorable  exercice  amoureuse, 
Je,  de  ma  part,  le  plus  petit  de  tous, 
M'enhardiray  humble  salut  et  doulx 
Te  présenter  ;  non  en  voix  et  parolb 
Qui  parmy  l'air  avec  le  vent  s'envolle, 
Mais  par  escript,  qui  contre  le  temps  dure 
Autant  ou  plus  que  ter  oi  pierre  dure  ; 
Je  iy  escript  taict  des  Muies  sacrées, 

Oui  sçavent  bien  qu'à  lire  te  recrées  ; 
Escript  (pour  vray)  que,  s'il  est  immortel, 
Le  tien  Marot  le  désire  estre  tel, 
Pour  saluer  par  epistre  immortelle 
Celle  de  qui  la  renommée  est  telle. 
O  combien  fut  le  peuple  resjouy 
D'Espaigne  et  France,  après  avoir  ouy 
Qu'icy  venois  !  Gela  nous  est  un  signe 
(Ce  disoient  ilz)  que  l'amour  s'enracine 
Es  cueurs  royaulx  ;  cela  est  un  présage 
Que  Dieu  nous  veult  montrer  son  doulx  visage, 
Et  que  la  paix  dedans  Nice  traictée 
Est  une  paix  pour  jamais  arrestée. 

L'arc  qui  est  painct  de  cent  couleurs  es  citulx, 
Quand  on  le  voit  ne  desmontre  pas  mieulx 
Signe  de  pluye  en  temps  sec  attendue, 
Ne  la  verdure  au  printemps  espandue 
Parmy  les  champs  si  bien  ne  monstre  point 
Que  les  beaulx  fruictz  viendront  tost  et  apoint 
Gomme  ta  voue  en  France  signifie 
Que  pour  jamais  la  paix  se  fortifie. 
Arrière  donc,  royne  Panthasilée  : 
Maintenant  est  ta  gloire  anichilée, 
Gar  devant  Troye  allas  pour  guerroyer; 
Marie  vient  pour  guerre  fouldroyer. 

Ainsi  disoit  France,  et  Espaigne  aussi, 
Dès  que  l'on  sceut  que  de  venir  icy 
Tu  proposas,  et  creut  leur  joyQ  après 
Que  pour  partir  ilz  veirent  tes  apprestz. 
Puis  quand  tu  fus  esbranlée  et  partie. 
Leur  plaisir  creut  d'une  grande  partie  ; 
Et  te  voyant  toute  venue  en  ça,  ^ 

A  redoubler  leur  joye  commença, 
Laquelle  joye  en  eulx  n'ay  apperceue 
Tant  seulement,  mais  sentie  et  conceue 
Dedans  mon  cueur,  tesmoing  l'escript  présent, 
Plein  de  liesse  et  de  tristesse  exempt. 

T'advertissant  que  quand  paix  ne  seroit, 
Ja  pour  cela  France  ne  laisseroit 
A  désirer  ta  venue  honorée, 
Pour  les  vertus  dont  tu  es  décorée  ; 

Combien  (pourtant)  que  peuples  et  provinces 
Sont  de  nature  enclins  à  aymer  princes 
Qui,  comme  toy,  sont  amys  de  concorde 
Et  ennemys  de  guerre  et  de  discorde  ; 
Ce  que  plustost  entre  aux  cueurs  femenin^, 
D'autant  qu'ilz  sont  doulx,  piteux  et  beuiii<. 
Que  ceulx  des  roys,  qui  pour  honneur  acquerr. 
Sont  inclinez  à  prouesse  et  à  guerre. 

Doncques,  Saba,  royne  prudente  et  meure, 
Qui  as  laissé  ton  peuple  et  ta  demeure 
Pour  venir  veoir,  en  riche  et  noble  arroy, 
Le  Salomon  de  France,  nostre  Roy, 
Je  te  supply  par  la  grande  liesse 
Du  bien  de  paix,  si  j  ay  prins  hardiesse 
De  bienveigne»:'  une  dame  si  haulte, 
Ne  Testimer  presumption  ne  l'aulte. 
En  imitant  le  grand  prince  des  anges, 
Lequel  reçoit  aussi  tost  les  louanges 
Du  plus  petit  que  du  plus  hault  monté, 
Quand  le  cueur  est  plein  d'ardante  bontâ. 

XVI 

SUR  l'entrée  de  l'empereur  a  pabis 

(Io50) 

Or  est  César,  qui  tant  d'honneur  ac([uit, 
Encor  un  coup  en  ce  beau  monde  né  ; 
Or  est  César,  qui  les  Gaules  conquit, 
Encor  un  coup  en  Gaule  retourné. 
De  légions  non  point  environné 
Pour  guerroyer,  mais  plein  d'amour  nayve  ; 
Non  point  au  vent  l'aigle  noir  couronné, 
Non  point  en  main  le  glaive,  mais  Tolive. 

Françoys  et  luy  viennent  droit  de  la  rive 
De  Loyre  à  Seine,  affin  de  Paris  veoir, 
Et  avec  eulx  Guerre  mènent  captive. 
Qui  à  discord  les  souloit  esmouvoir. 
L'un  (pour  au  faict  de  ses  pays  pourveoir) 
Pas^-e  par  cy  sans  peur  ne  deffiance  ; 
L'autre,  de  cueur  trop  hault  pour  décevoir. 

Luy  donne  loy  de  commander  en  France, 
Si  que  l'on  est  en  dispute  et  doubtancs 
Qui  a  le  plus  de  haulL  los  mérité, 
Ou  de  Gesar  la  grande  confiance, 
Ou  de  Françoys  la  grand'  fidélité. 
0  Roys,  uniz  plus  que  daffinité, 
Bien  heureuse  est  la  gent  qui  n'est  point  morte 
Sans  veoir  premier  vosti-e  terme  unité, 
Qui  le  repos  de  tant  de  monde  porte. 
Vien  donc,  César,  et  une  paix  apporte 
Perpétuelle  entre  nous  et  les  tiens. 
Haulse,  Paris,  haulse  bien  hault  ta  porte. 
Car  entrer  veult  le  plus  grand  des  Gliresliens. 

XVll 

MAROT   A   l'empereur 
(1540) 

Si  la  faveur  du  ciel,  à  ton  passage 
En  France,  faict  de  grans  biens  un  présage, 
Aussi  promet  croistre  l'heur  qui  te  suyt, 
César  Auguste,  à  Teffect  qui  s'ensuyt. 

Ta  conscience  en  la  fidélité 
Du  Roy  ton  frère,  et  son  humanité 
T'ont  faict  en  France  acquérir  en  un  moys, 
Dedans  trois  jours,  sans  souldars  ni  harnoys 
Plus  que  César,  des  Gaulles  acquéreur, 
Et  le  premier  des  Romains  empereur, 
N'avoit  conquis  en  huict  ou  neuf  années 
Accompaigné  de  légions  armées  ; 
Car  des  Françoys,  assubjecliz  par  force 
En  leur  pays,  ne  conquist  que  l'escorce;    • 
Mais  tu  as  eu  par  un  don  libéral 
De  leurs  francz  cueurs  un  acquest  gênerai. 
Et  pour  garder  ce  que  tu  as  acquiz 
Aucune  force  y  tenir  n'es  requiz. 
Mais  seulement  une  paix  bien  fermée, 
Par  alliance  en  amour  confermée, 
Dont  adviendra  ferme  tranquilité, 
Et  soubz  la  foi  catholique  unité. 

20 

Paix,  qui  tiendra  les  provinces  ouvertes 
Et  peuplera  les  régions  désertes, 
Dus  roys  uniz  la  tbrce  assemblera, 
Dont  le  surplus  du  monde  tremblera. 

Paix,  qui  fera  la  vive  Salamandre, 
Après  son  faict  mortel  estai  net  en  cendre, 
Nourrir  au  feu  d'une  vie  immortelle 
A  l'Aigle  aussi,  quand  le  vol  de  son  aoslo 
Plus  ne  pourra  sur  la  terre  s'esteudre 
Pour  voler  plus  oultre,  si  fera  fendre 
Tous  les  neuf  cieulx,  jusque  au  lieu  ant^'eli<jue 
Promis  à  ceulx  qui  ayment  paix  publique. 

XVIII 

CANTIQUE  DE  LA  ROYNE 

SUR  LA  MALADIE  ET  CONVALESCENCE  DU  ROY 

(IS39) 

S'esbahyt  on  si  je  suis  esplorée, 
S'csbaliyt  on  si  suis  descolorée, 
Voyant  celuy  qui  m'a  tant  honorée 
KsLre  il  la  mort? 

O  seigneur  Dieu,  tire  son  pied  du  borf 
D'obscure  luinbe,  ou  bien,  pour  mon  support, 
Avecques  luy  fais  moy  passer  le  port 
Du  mortel  lleuve. 

Donne  à  tous  deux,  en  un  jour,  tumbe  neufve, 
A  celle  fin  qu'en  deux  mortz  ne  s'esmeuve 
Qu'un  dueil  funèbre,  et  que  France  n'espreuve 
Dueil  après  dueil. 

Ne  soit,  helas  1  ce  mien  larmoyant  œil 
Si  malheureux  que  de  veoir  au  cercueil 
Jecler  celluy  qui  en  si  doulx  accueil 
M'a  couronnée; 

Oui  m'a  sur  chef  la  couronne  donnée 
La  plus  d'honneur  et  gloire  environnée 
Dont  aujourd'huy  l'Europe  soit  ornée, 
O  tout  puissant  I 

Si  pitié  n'as  de  mon  cueur  languissant, 
Si  pitié  n'as  du  bon  Roj  périssant, 
Aye  pitié  du  peuple  gémissant, 
Par  ta  clémence. 

Laisse  meurir  la  royalle  semence, 
Sans  que  voyons  l'extrême  décadence 
Du  père  estant  au  sommet  de  prudence 
Pour  dominer. 

As  ta  basty  pour  après  ruyner? 
As  tu  voulu  planter  et  jardiner 
Pour  ton  labeur  parfaict  exterminer? 
0  quelle  perte  I 

Si  elle  advient,  soyt  la  terre  couverte 
D'air  ténébreux;  plus  ne  soit  l'herbe  verto; 
Soyt  toute  bouche  ou  muette,  ou  ouverte 
Pour  faire  crys. 

Soyent  de  regretz  tous  volumes  escripts, 
Tragiques  soyent  tous  escrivans  espritz, 
Et  rien  ne  soyt  celle  qui  a  le  prix 
D'estre  nommée 

Femme  d'un  Roy  de  si  grand'  renommée. 
Rien  plus  ne  soyt  que  pouldre  consommée, 
Pouldre  avec  luy,  toutesfoys,  inhumée  ; 
Ce  bien  j'auray. 

Ainsi  tousjours  sa  compaigne  seray, 
A  son  costé  sans  fm  reposeray, 
Et  de  langueur  n'experimenteray 

La  longue  peine.  -, 

Mais  pourquoy  suis  je  ainsi  de  douleur  pleine '^ 
Est  espérance  en  mo}^  ou  morte  ou  vaine? 
Le  tout  puissant  par  sa  bonté  humaine 
Le  guérira. 

Noz  cueurs  bien  tost  de  liesse  emplir^, 
Car  mon  Seigneur  encor  ne  périra, 
Ains  par  longs  jours  son  peuple  rejçiru. 
C'est  ma  iiancc. 

(Iroistra  ses  faictz,  pays  et  edliance, 
Puis  ayant  tout  fondé  sur  asseurance, 
Ira  plein  d'ans  prendre  sa  demeurance 
Là  hault  es  cieulx. 

Ou'est  ce,  mes  gens?  pourquoy  torchez  vozyeulx? 
(Juel  nouveau  pleur,  quel  maintien  soucieux, 
Faict  on  encor?  Vien,  mon  Dieu  gracieux, 
Haste  toy,  Sire. 

J'entens  que  Mort  mon  amy  veult  occire; 
Sa  force  fond  ainsi  qu'au  feu  la  cyre, 
Dont  tout  bon  cueur  barbe  et  cheveux  descire, 
Faisant  regretz. 

Semblent  Troyens  de  nuict  surprins  des  Grecz; 
Semblent  Rommains  voyans  (oultre  leurs  grez) 
César  occis  par  traistres  indiscretz. 
Ha!  Dieu  mon  père! 

S'il  est  ainsi  qu'à  ta  loy  j'obtempère, 
De  mon  Seigneur  les  angoisses  tempère, 
En  me  faisant  ainsi  qu'en  toy  j'espère 
A  ceste  foys. 

Or  a  mon  Dieu  d'enhault  ouy  ma  voix. 
Et  mys  à  fm  l'espoir  qu'en  luy  j'avoys. 
Sus!  suyvez  moy,  au  temple  je  m'en  voys 
Luy  rendre  grâces. 

Ostez  ce  noir,  estez  moy  ces  préfaces 
Chantans  des  mortz  ;  ostez  ces  tristes  faces , 
Il  n'est  pas  temps  que  ce  grand  dueil  tu  faces, 
Pays  heureux. 

Le  ciel  n'a  pas  esté  si  rigoureux 
De  s'enrichir  pour  povre  et  langoureux 
Te  veoir  ça  bas  ;  ton  trésor  valureux 
Il  te  redonne. 

Vy  doncques,  France,  encor  soubz  la  couronne 
Qui  le  chef  meur  et  prudent  environne, 
Tandis  la  fleur  de  jeunesse  fleuronno 
Pour  faire  fruict. 

Soyt  rOcean  calme,  sans  vent,  sans  bruyt  ; 
Sechée  aux  champs  soit  toute  herbe  qui  nuyt; 
Comme  le  jour  soyt  luysante  la  nuict; 
Tout  dueil  se  taise. 

Ne  pleurons  plus,  si  ce  n'est  de  grand  aise, 
Puis  qu'envers  nous  Tire  de  Dieu  s'appaise, 
Tant  nous  aymant,  que  de  mortel  mesaise 
Tirer  le  Roy. 

Escrivez  tous  (poètes)  cest  effroy 
Et  le  hault  bien  dont  Dieu  nous  faict  octroy; 
Vous  n'y  fauldrez,  et  ain?îi  je  le  croy. 
Ha  !  povres  Muses  ! 

S'il  fut  pery,  vous  estiez  bien  camuses. 
Doncques  (enfans)  descrivez  les  confuses 
Voyant  celluy  où.  elles  sont  infuses 
Esvanouyr. 

Puis  tost  après  faictes  les  resjouyr, 
Quand  on  leur  faict  les  nouvelles  ouyr 
De  la  santé  dont  Dieu  les  faict  jouyr, 
Tant  désirée. 

Faictes  Pallas  pasle  et  fort  descirée, 
Mars  tout  marry,  sa  personne  empirée, 
En  appelant  d'Atropos  trop  irée 
Comme  d'abus. 

Puis  tout  à  coup  chantez  comme  Phebus 
Luy  mesmes  va  par  les  préaux  herbus 
Herbes  cueillir,  tleurs  et  boutons  barbus, 
Fueille  et  racine, 

Pour  faire  au  Roy  l'heureuse  médecine, 
Prinse  dessoubz  tant  benivoie  signe, 
Que  nous  verrons  son  chef  blanc  comme  un  ciuw 
A  l'advenir. 

Cela  chanté,  vous  fauldra  souvenir 
De  faire  Mars  tout  joyeulx  devenir. 
Et  à  Pallas  la  couleur  revenir 
Non  dIus  marrie. 

20. 

Faictes  que  tout  pleure  fort  et  puis  rie, 
Ainsi  que  moy,  vostre  darf^e  chérie; 
Certes,  souvent  de  grande  fascherie 
Grand  plaisir  vient. 

Ainsi  terez,  et  mieulx,  s'il  en  souvieut  ; 
Mais  à  la  fin  de  votre  œuvre  accomplie, 
Avecques  moy  conclurre  vous  convient 
Que  jamais  Dion  ceulx  qui  l'ayment  n'oublie. 

XIX 

SUR   LA   MALADIE   DE  sVmYB 

(1528) 

Dieu,  qui  voulus  le  plus  hault  ciel  laisser. 
Et  ta  haultesse  en  la  terre  abbaisser, 
Là  où  santé  donnas  à  maintz  et  maintes, 
Vueilles  ouyr  de  toutes  mes  complainctos 
Une  sans  plus.  Vueilles  donner  santé 
A  celle-là  par  qui  suis  tourmenté. 

Ta  saincte  voix  en  l'Evangile  crie 
Que  tout  vivant  pour  ses  ennemys  prie  ; 
Guéris  donc  celle  (ô  médecin  parfaict) 
Qui  mest  contraire,  et  malade  me  faicl. 

Helâs,  Seigneur,  il  semble,  tant  est  belle, 
Que  plaisir  prins  à  la  composer  telle. 
Ne  soLiirre  pas  advenir  cest  ouilrage 
Que  maladie  efface  ton  ouvrage. 

Son  embonpoinct  commence  à  se  passer, 
Ja  ce  beau  tainct  commence  à  s'effacer, 
Et  ces  beauix  yeulx  clairs  et  resplendissans, 
Qui  m'ont  navré,  deviennent  languissans. 

11  est  bien  vray  que  ceste  grand'  beauté 
A  desservy  pour  sa  grand'  cruauté 
Punition  :  mais,  Syre.  à  Tadvenir 
Elle  pourra  plus  doulce  devenir. 

Pardonne  luy,  et  tais  que  maladie 
N'ayt  point  l'honneur  de  la  faire  enlaydie. 
Assez  à  temps  viendra  vieillesse  pasje, 
Qui  de  ce  l'aire  a  oliargc  priucipale. 

Et  cependant,  si  tu  la  niaintieus  saine. 
Ceulx  qui  verront  sa  beauté  souveraine 
Béniront  toy  et  ta  fille  Nature 
D'avoir  formé  si  belle  créature. 

Et  de  ma  part  feray  un  beau  cantique, 
Qui  chantera  le  miracle  autentique 
Que  faict  auras,  admirable  à  chascun, 
D'en  guérir  deux  en  n'en  guérissant  qu'un. 

Non  que  pour  moy  je  levé  au  ciel  la  face  ; 
Non  que  pour  moy  prière  je  te  face; 
Car  je  te  doy  supplier  pour  son  bien, 
Et  je  la  doy  requérir  pour  le  mien. 

XX 

FRANCE   A   l'empereur,  A    SON    ARRIVRB 
(1539) 

Si  ce  bas  monde  et  toute  sa  rondeur 

Est  embelly  par  la  claire  splendeur 

Du  seul  renom  qui  court  de  ta  personne. 

Que  doys  je  faire,  ayant  receu  tant  d'heur 

De  veoir  à  Toeil  la  haullesse  et  grandeur 

De  ta  sacrée  et  auguste  couronne? 

Sera  ce  assez  que  j'en  drosse  et  ordonne 

Arc  triumphant,  pyramide  et  colonne, 

Pour  vray  record  à  la  postérité? 

Suffira  il,  César,  que  je  m'adonne 

A  te  louer,  tant  que  tout  lieu  resouue 

Ta  grand'  vertu  et  ma  prospérité? 

Non,  car  je  voy  ta  magnanimité  ^ 

De  si  près  joincte  à  la  Divinité, 

Que  si  je  veulx  parfaire  chose  telle. 

Je  faiz  grand  tort  à  l'immortalité, 

Oui  en  louant  cestc  bénignité 

Se  pense  rendre  encor  plus  immorlelle. 

XXI  ' 
CHANT  ROYAL.  LA  MORT  DU  JUSTR  ET  DU  PESGHEUR 

N'est  il  fascheux  icy  longuement  vivre? 
Je  dis  aux  bons,  que  rien  qu'afiliction 
N'y  trouveront;  car  celui  qui  veut  suivre 
La  pieté,  grand'  persécution 
Luy  fault  soutfrir,  et  avoir  patience. 
Mieulx  donc  luy  vault,  en  saine  conscience, 
Comme  sainct  Paul  désirer  de  partir 
De  ce  vil  corps,  où  vit,  certes,  martyr. 
Son  ame,  au  ciel  avecques  Dieu  ravie  : 
Car  à  cesluy  pour  son  lueil  ressortir, 
La  mort  est  fin  et  principe  de  vie. 

O  le  bon  gain  de  mort,  qui  nous  délivre 
Tout  à  un  coup  de  tribulation, 
Lequel  devons  diligemment  poursuyvre. 
Si  nous  fions  en  Christ  sans  fiction, 
Victorieux  par  sa  mort  et  puissance 
De  mort  d'enfer  et  péché,  sans  doublance! 
Mort  ne  servant  au  juste  que  partir 
L'esprit  du  corps,  et  salut  impartir. 
Qui  de  rechef,  malgré  mortelle  envie, 
Vivant  revient,  car,  pour  vous  advertir, 
La  mort  est  fin  et  principe  de  vie. 

Mais  aux  pécheurs  voulant  péché  ensuy  vre 
Maie  est  la  mort  qui  suyt  damnation. 
Gardons  pourtant  qu'aucun  de  nous  ne  s'yvra 
D'humains  plaisirs  et  dissolution, 
Venans  après  malheur  et  desplaisance. 
Qui  donc  sage  est,  il  face  pénitence, 
Et  d'humble  cœur  se  vueiJle  convertir, 
Sans  plus  pécher  ne  jamais  divertir, 
Car  mauldit  est  qui  de  grâce  dévie  ; 
Mais  à  celluy  qui  s'en  veult  assortir, 
La  mort  est  fin  et  principe  de  vie. 

Prenons  pourtant  sans  danger  le  sainct  livre 


I  Les  Chant»  XXI  et  XXII,   non  compris  dans  l'éiiitioii  de   \l>', 
tont  tirés  d'autres  éditions. 


CHANTS    DIVERS  357 

De  Jesuchrist  pour  nostre  instruction 
Entre  les  mains;  car  au  poix  de  la  livre 
Un  monde  vault  de  réprobation. 
Là  nous  oyrrons  icelle  sapience, 
Le  filz  de  Dieu,  se  disant  la  substance 
Qui  vivre  faict,  et  au  ciel  revertir 
L'homme  à  tousjours,  sans  jamais  départir, 
Qui  par  telz  motz  doulcement  nous  convie 
Croire  qu'aux  siens  qu'il  ne  veult  subvertir 
La  mort  est  fin  et  principe  de  vie. 

Celle  mort  donc,  qui  iaict  ainsi  revivre 
Après  mourir,  pour  resolution, 
N'est  qu'un  dormir  que  chascun  doit  consuyvre, 
Comme  dict  est  en  ma  narration. 
Corrigé  soit  pourtant  l'accoustumance 
Paindant  la  mort  pleine  de  malveillance, 
Tenant  un  dard  semblant  tout  néantir, 
Ce  qui  n'est  pas;  car  qui  se  sçait  sortir 
De  foy  vers  Dieu,  au  prochain  asservie, 
Au  ciel  tendant,  au  Seigneur  ressortir, 
La  mort  est  fin  et  principe  de  vie. 

ENVOY 

Prince  haultain,  pour  du  propos  sortir, 
A  qui  Dieu  plaist,  cil  sa  chair  amortie 
KsLudira  par  prudente  partie, 
Kt  que  nul  n'ait  le  voulant  pervertir, 
La  mort  est  fm  et  principe  de  vie. 


XXII 

A  LA  ROYNE  DE  NAVARRE,  DE  LAQuAlE 
IL     AVOIT     REGEU    UNE    EPISTRE     EN     RYTHME 

(1536) 

Plaigne  les  morts  qui  plaindre  les  voudra; 
Tant  que  vivray,  mon  cueur  se  resouldra 
A  plaindre  ceulx  que  douleur  assauldra 
En  cotte  vie. 

U  tleur  que  j'j^  la  première  servie, 
Ceulx  que  tu  mis  hors  de  peine  asservie 
T'ont  donné  peine,  lielas  1  non  desservie  ; 
Bien  je  le  sçay, 

Et  des  ingratz  tu  en  as  faict  l'essay  ; 
Mais  puis  le  temps  que,  banni,  te  laissay, 
Sans  te  laisser,  à  servir  m'adresaay 
Une  princesse 

Qui  plus  que  toy  d'avoir  ennuy  ne  cesse. 
Ha  !  Dieu  du  ciel  1  n'auray  je  une  maistresse, 
Avant  mourir,  que  son  œil  de  destresse 
Puisse  exempter? 

N'est  pas  ma  muse  aussi  propre  à  chantei' 
Un  doulx  repos  qui  la  peult  contenter 
Ou'un  dur  travail  qui  la  vient  tourmenter 
Avec  oultrance  ? 

Ha  1  Marguerite,  escoute  la  souffrance 
Du  nobie  cueur  de  Renée  de  France  ; 
Puis,  comme  sœur,  plus  fort  que  d'esperanco 
Console  la. 

Tu  sçais  comment  hors  son  pays  alla, 
Et  que  parens  et  amys  laissa  là  ; 
Mais  tu  ne  sçais  quel  traitement  elle  a 
En  terre  est  range. 

De  cent  couleurs  en  une  heure  elle  change, 
En  ses  repas  poires  d'angoisses  mange. 
Et  en  son  vin  de  larmes  faict  meslange, 
Tout  par  ennuy, 

Ennuy  receu  du  costé  de  celuy 
Qui  estre  deust  sa  joye  et  son  appuy  ; 
Ennuy  plus  grief  que  s'il  venoit  d'aultruy 
Et  plus  à  craindre. 

Elle  ne  voit  ceulx  à  qui  se  veult  plaindre 
Son  œil  rayant  si  loing  ne  peut  atlaindre, 
Et    uis  les  monts,  pour  ce  bien   luy  estai  ndre 
Sont  entre  deux:- 

Peu  d'amys  a  quiconques  est  loing  cVeulK. 
Le  roy  ton  frerc,  et  toy  et  tes  neveux 
Estes  les  saints  où  elle  faict  ses  vœux 
A  chascune  heure. 

De  France  n'a  nul  grand  qui  la  sequeur<?, 
Et  des  petits  qui  sont  en  sa  demeure 
Son  mary  veut,  sans  qu'un  seul  y  demeure, 
La  rebouter. 

Car  rien  qu'elle  ayme  il  ne  sçauroit  gouster  : 
C'est  la  gelino  à  qui  l'on  veult  oster 
Tousses  poussins,  et  scorpions  bouter 
Dessoubs  son  aisle. 

C'est  la  perdrix  qu'on  veult  en  la  tonnelle 
Faire  tomber.  Mais  que  ne  pense  en  elle 
Le  Roy  de  qui  la  bonté  fraternelle 
Nous  invoquons? 

Vouldroit  il  bien  à  bailleurs  de  bouccons 

Donner  luy  mcsine  à  garder  ses  flaccons  ? 

Francs  et  loyaulx  autour  d'elle  vacquons, 

C'est  son  décore. 

Mais  ce  fascheux,  ingrat  et  pire  encore, 
Voudroit  réduire  en  petite  signore 
La  fleur  de  lys  que  tout  le  monde  honuore 
D'afl'ection. 

Hélas  I  s'il  iaici  tant  de  profession 
D'honneur,  de  loz,  de  réputation, 
Pourquoy  le  train  de  nostrc  nation 
Veult  il  de  flaire? 

Faulte  d'amour  l'escuillonne  à  ce  l'aire, 
El  luy  engendre  un  dcsir  de  desplaire 
A  cello  là  qui  met  à  lui  complaire 
Merveilleux  soing. 

Paris,  mcnanl  par  force  Helaineau  loing, 
Feit  qu'elle  n'eust  de  reconfort  besoing  : 
Son  Iraitement  estoit  un  vray  tesmoing 
D'amitié  claire. 

Helas  !  fault  il  qu'amitié  se  desclaire 
Plustost  au  cueur  d'un  forceur  adultère 
Qu'en  un  mary  ?  Sçais  tu  pourquoy  austero 
Luy  est  ainsi  ? 

Il  vouldroit  bien  à  la  dame  sans  si 
Oster  la  force  et  le  vouloir  aussi 
De  secourir  François  passans  icy  ; 
C'est  leur  refuge. 

Bien  je  le  sçais,  à  la  bonne  heure  y  fus  je. 
Il  vouldroit  bien,  si  mon  sens  est  bon  juge, 
Par  quelque  grand  et  dangereux  déluge 
Plus  luy  ravir. 

Il  vouldroit  bien  jusqu'à  là  l'asservir, 
Que  d'un  seul  poinct  ne  peust  au  Roy  servir, 
Et  luy  a  faict  pour  de  cela  chevir 
Mille  vacarmes. 

O  roy  François,  elle  porte  tes  p.rmes, 
Voyre,  et  à  toy  s'adressent  telz  allarmes. 
Dont  le  plus  doulx  ne  pourroit  pas  sans  larmes 
Estre  deduict, 

Et  ne  peult  l'autre  à  raison  estre  induict 
Par  cil  honneur  où  France  l'a  conduict, 
Ny  par  enfans  que  tant  beaux  luy  produict 
Par  mainte  année. 

Ni  la  bonté  de  la  noble  Renée, 
Ni  la  douceur  qui  avec  elle  est  née, 
Ni  les  vertus  qui  l'ont  environnée 
N'y  ontpovoir. 

J'aurois  plustost  entrepris  d'esmouvoir, 
Comme  Orpheus,  en  l'infernal  manoir, 
Charon  le  dur,  voyre  Pluton  le  noir, 
Et  chien  Cerbère. 

O  doncques,  Roy,  son  cousin,  frère  et  pore, 
Arreste  court  l'entreprise  impropere  , 
Et  toy,  sa  sœur,  en  qui  tant  elle  espère 
Mets  y  la  main. 

Un  pareiitage  autre  que  le  germain 
Y  doit  mouvoir  ton  cueur  doux  et  humaio 
Si  n'y  pensez,  mourra  quelque  demain 
Sèche  et  ternie. 

Car.  en  mon  cueur,  si  stcours  on  luy  nie, 
Yeu  la  façon  comment  on  la  manie, 
Diray  qu'elle  est  de  la  France  bannie 
Autant  que  moy, 

Qui  suis  icy  en  angoisseux  esmoy, 
En  attendant  secours  promis  de  toy 
Par  tes  beaux  vers,  que  je  me  ramentoy 
Avecques  gloire. 

Kt  bien  souvent  à  part  moy  ne  puis  croire 
Que  ta  main  noble  ait  eu  de  moy  mémoire 
Jusqu'à  daigner  m'estre  consolatoire 
Par  ses  escrits, 

Qui  en  mon  cueur  à  jamais  sont  inscrits  : 
Peu  ne  sont  leuz  :  leur  douceur  de  haut  prix 
Et  zèle  ardant  me  les  eurent  appris 
En  peu  d'espace. 

Car  aussitost  que  desespoir  menace 
Mou  œil  de  plus  ne  voir  ta  claire  face, 
Lors  force  m'est  que  de  ta  lettre  face 
Mon  escusson. 

Si  la  prononce  en  forme  de  chanson, 
Plustost  en  un,  plustost  en  autre  son, 
Puis  haut,  puis  bas,  et  en  ceste  façon 
Je  me  console, 

Tant  que  mon  cueur  de  grand'  liesse  vole, 
Hememorant  ta  royale  parole, 
Uui  me  promet  de  m'etïacer  du  rôle 
Des  enchâssez. 

Or  sont  delà  les  plus  gros  feux  passez  ; 
Rien  n'ay  melTaict  ;  au  Roy  douceur  abonde 
Tu  es  sa  sœur  ;  ces  choses  sont  assez 
Pour  rappcllcr  le  plus  pervers  du  monde. 

RONDEAU  DUQUEL   LES  LETTRES   CAPITALES 
PORTENT   LE  NOM  DE  l'aUTHEUR 

Gomme  Dido,  qui  moult  se  courrouça 
Lors  qu'Eneas  seule  la  délaissa 
En  son  pays,  tout,  ainsi  Maguelonno 
Mena  son  dueil.  Gomme  trèssaincte  et  bonne 
En  rhospital  toute  sa  fleur  passa. 

Nulle  fortune  onques  ne  la  blessa, 
Toute  constance  en  son  cucur  amassa, 
Mieulx  espérant,  et  ne  fut  point  félonne 
Gomme  Dido. 

Aussi  celluy  qui  toute  puissance  a 
Renvoya  cil  qui  au  boys  la  laissa 
Où  elle  estoit;  mais,  quoy  qu'on  en  blasonne, 
Tant  eust  de  dueil,  que  le  monde  s'estonne 
Que  d'un  cousteau  son  cueur  ne  transpersa, 
Gomme  Dido. 

II 

RESPONSE   A    UN    RONDEAU    QUI   SE    COMMENÇOIT 
MAISTRE  CLEMENT,  MON  BON  AMY 

En  un  rondeau,  sur  le  commencement, 
Un  vocatif,  comme  «  Maistre  Clément,  » 
Ne  peult  faillir  r'entrer  par  huys  ou  porte  ; 
Aux  plus  sçavans  poètes  m'en  rapporte. 
Qui  d'en  user  se  gardent  sagement. 

»  Les  Rondeaux  I  àLX.VIII  sout  compris  dans  l'âHition  de  1544. 

Bien  inventer  vous  fault  premièrement, 
L'invention  deschiffrer  proprement, 
Si  que  raison  et  rilhme  ne  soit  morte 
En  un  rondeau. 

Usez  de  molz  reçeuz  communément, 
Rien  superflu  n'y  soit  aucunement, 
Et  de  la  fin  quelque  bon  propos  sorte 
Clouez  tout  court,  rentrez  de  bonne  sorte, 
Maistre  passé  serez  certainement 
En  un  rondeau. 

III 

A  UN    CREANCIER 

Un  bien  petit  de  près  me  venez  prendre 
Pour  vous  payer  ;  et  si  debvez  entendre 
Que  jen'euz  onc  Angloys  de  vostre  taille  ,• 
Car  à  tous  coups  vous  criez  :  baille,  baille, 
Et  n'ay  de  quoy  contre  vous  me  detîcndre. 

Sur  moy  ne  fault  telle  rigueur  estendre  ; 
Car  de  pecune  un  peu  ma  bourse  est  tendre, 
Et  toutesfoys  j'en  ay,  vaille  que  vaille, 
Un  bien  petit. 

Mais  à  vous  veoir  [ou  l'on  me  puisse  pendre) 

Il  semble  advis  qu'on  ne  vous  vueille  rendre 

Ce  qu'on  vous  doibt  ;  beau  sire,  ne  vous  chaille  ' 

Quand  je  seray  plus  garny  de  cliquaille 

Vous  en  aurez  ;  mais  il  vous  fault  attendre 

Un  bien  petit. 

• 
IV 

DU   DISCIPLE   SOUSTBNANT   SON  MAISTRE 
(1536) 

Du  premier  coup  entendez  ma  responce, 
Folz  détracteurs  :  Mon  maistre  vous  annonce 
Par  moy,  qui  suis  l'un  de  ses  clers  nouveaulx, 
Que  pour  rithmer  ne  vous  crains  deux  naveaulx; 
Et  eussiea  youm  da  »ens  êûcor  une  once. 

Si  l'espargncz,  tous  deux  je  vous  renonce: 
Piquez  le  donc  mieulx  q  le  l'espine  ou  rone<j. 
Luy  envoyant  des  meilleurs  et  plus  beaulx 
Du  premier  coup. 

Et  tenez  bon,  ensuy  vant  sa  semonce  ; 
Car  si  un  coup  ses  deux  sourcilz  il  fronce, 
Et  eussiez  vous  de  rithmes  et  rondeaulx 
Plein  trois  barrilz,  voyre  quatre  tonneaulx, 
Je  veulx  mourir  s'il  ne  les  vous  detronce 
Du  premier  coup. 

V 

d'un   qui   incite    UNB   jeune   dame    a    FAmii  AMY 

A  mou  plaisir  vous  iaictes  feu  et  basnie, 
Parquoy  souvent  je  nvestonne,  ma  dame, 
Que  vous  n'avez  quelque  amy  par  amours. 
Au  diable  F  un  qui  fera  ses  clamours 
Pour  vous  prier  quand  serez  vieille  lame. 

r)r,  en  elfect,  je  vous  jure  mon  ame 
Que  si  j'estois  jeune  et  gaillarde  femme, 
J'en  aurois  un  devant  qu'il  fut  trois  jours 
A  mon  plaisir. 

Et  pourquoy  non  '?  Ce  seroit  grand  diffame 
Si  vous  perdiez  jeunesse,  bruyt  et  famé 
Sans  esbranler  drap,  satin  et  velours. 
Pardonnez  moy  si  mes  motz  sont  trop  lourdz; 
Je  ne  vous  veulx  qu'aprendre  vostre  gamo 
A  mou  plaisir. 

VI 

DE   l'amoureux   ARDANT 

*  (1524) 

Au  feu  qui  mon  cueur  a  choisy, 
Jectez  y,  ma  seule  Déesse, 

De  l'eau  de  grâce  et  de  liesse, 
Car  il  est  consommé  quasy. 

Amour  Ta  de  si  près  sasiy, 
Que  force  est  qu'il  crie  sans  cesse 
Au  feu. 

Si  par  vous  en  est  dessaisy, 
Amour  luy  doint  plus  grand'  destresse 
Si  jamais  sert  autre  maistresse  : 
Doncques,  ma  dame,  courez  y 
Au  feu. 


VII 

Jl  une    MEDISANTE 

On  le  m'a  dict,  dague  à  rouelle, 
Que  de  moy  en  mal  vous  parlez  ; 
Le  vin  que  si  bien  avaliez 
Vous  le  mect  il  en  la  cervelle? 

Vous  estes  rapporte  nouvelle, 
D'autre  chose  ne  vous  meslez, 
On  le  m'a  dict. 

Mais  si  plus  vous  advient,  meselle, 
Vos  reins  en  seront  bien  gallez  ; 
Allez,  de  par  le  diable,  allez, 
Vous  n'estes  qu'une  macquerelle, 
On  le  m'a  dict. 

VIII 

X  UN   POETE    IGNORANT 
(1536) 

Qu'on  mené  aux  champs  ce  coquardeau, 
Lequel  gaste,  quand  il  compose, 
Raison,  mesure,  texte,  et  glose, 
Soit  en  ballade  ou  en  rondeau. 

11  n  a  cervelle  ne  cerveau, 

C'est  pourquoy  si  hault  crier  j'ose  : 

Qu'on  mené  aux  champs  ce  coquardeau. 

S'il  veult  rien  faire  de  nouveau, 
Qu'il  œuvre  hardiment  en  prose 
(J'entens  s'il  en  sçait  quelque  chose), 
Car  en  rillime  ce  n'est  qu'un  veau 
Qu'on  mené  aux  champs. 

IX 

DE  LA  JEUNE   DAME   QUI   A   VIEIL    MARY 
(1527) 

En  lani,^uissant  et  en  gretve  tristesse 
Yit  mon  las  cueur,  jadis  plein  de  liesse, 
Puis  que  l'on  m'a  donné  mary  vieillard. 
Helas!  pourquoy?  Rien  ne  sçait  du  vieil  art 
Qu'aprend  Venus,  l'amoureuse  déesse. 

Par  un  désir  de  monstrer  ma  prouesse 
Souvent  l'assaulx  :  mais  il  demande  où  est  ce, 
Ou  dort  peultestre,  et  mon  cueur  veille  à  part 
En  languissant. 

Puis  quand  je  veulx  luy  jouer  de  finesse, 
Honte  me  dict  :  «  Cesse,  ma  fille,  cesse, 
Garde  t'en  bien,  à  honneur  prens  esofard.  » 
Lors  je  respons  :  «  Honte,  allez  à  l'escart ; 
Je  ne  veulx  pas  perdre  ainsi  ma  jeunesse 
En  lanaruissant.  » 


DU  MAL  CONTENT  D  AMOURS 
(Î5i5| 

D'estre  amoureux  n'ay  plus  intention; 
C'est  maintenant  ma  moindre  affection; 
Car  celle  là  de  qui  je  cuydois  estre 
Le  bien  aymé  m'a  bien  faict  apparoistre 
Qu'au  faict  d'amour  n'y  a  que  fiction. 

Je  la  pensois  sans  imperfection, 
Mais  d'autre  amy  a  prins  possession; 
Et  pource,  plus  ne  me  veulx  entremettre 
D'estre  amoureux. 

Au  temps  présent  par  toute  nation 
Les  dames  sont  comme  un  p^lit  sion 
Qui  tousjours  ployé  à  dextre  et  à  senestre. 
Bref,  les  plus  fins  n'y  sçaiveat  rien  coagaoistre, 
Parquoy  conc«udz  que  cest  abusion 
D'estre  amoureux. 

XI 

•  DB  l'absent   de   s'aMYB 

(1524) 

Tout  au  rebours  (dont  convient  que  languisse) 
Vient  n)on  vouloir;  car  de  bon  cueur  vous  veisse, 
Et  je  ne  puis  par  devers  vous  aller. 
Chante  qui  veult,  balle  qui  veult  baller, 
Ce  seul  iJaisir  seulement  je  voulsisse. 

Et  s'on  me  dict  qu'il  fault  qu3  je  choysisse, 
De  par  deçà  dame  qui  m'esjoaysse, 
Je  ne  sçaurois  me  tenir  de  p  irler 
Tout  au  rebours. 

Si  respons  franc  :  «  J'ay  dame  sans  nul  vice; 
Autre  n'aura  en  amour  mon  service; 
Je  la  désire,  et  souhaite  voler 
Pour  l'aller  veoir,  et  pour  nous  consoler.  » 
Mais  mes  souhaitz  vont  comme  l'escrevice, 
Tout  au  rebours.  • 

xn 

DE  L* AMANT    DOULOUREUX 

Avant  mes  jours  mort  me  faull  encourir, 
Par  un  regard  dont  m'as  voulu  ferir, 

Et  ne  te  chault  de  ma  crrefve  tristesse; 
Mais  n'est  ce  pas  à  toy  grande  rudesse, 
Yen  que  tu  peulx  si  bien  me  secourir? 

Auprès  de  l'eau  me  lault  de  soif  périr; 
.le  me  voy  jeune,  et  en  aage  fleurir, 
Et  si  me  monstre  estre  plein  de  vieillesse 
Avant  mes  jours. 

Or,  si  je  meurs,  je  veulx  Dieu  requérir 
Prendre  mon  ame,  et  sans  plus  enquérir, 
Je  donne  aux  vers  mon  corps  plein  de  foiblosse 
Quant  est  du  cueur,  du  tout  je  te  le  laisse, 
Ce  nonobstant  que  me  faces  mourir 
Av£int  mes  jours. 

XIII 

A  MONSIEUR    DE    POTHON 

Là  oii  sçavcz  sans  vous  ne  puis  venir; 
Vous  estes  cil  qui  povez  subvenir 
Facilement  à  mon  cas  et  affaire. 
Et  des  heureux  de  ce  monde  me  faire, 
Sans  qu'aucun  mal  vous  en  puisse  advenir 

Quand  je  regarde  et  pense  à  l'advenir, 
J'ay  bon  vouloir  de  sage  devenir; 
Mais  sans  support  je  ne  me  puis  retraire 
Là  où  sçavez. 

Maie  fortune  a  voulu  maintenir. 
Et  a  juré  de  tousjours  me  tenir; 
Mais,  Monseigneur,  pour  l'occire  et  deffaire 
Envers  le  Roi  vueillez  mon  cas  parfaire, 
Si  que  par  vous  je  puisse  parvenir 
Là  où  sçavez. 

XIV 

DB  LA   MORT   DE   MONSIEUR  DE   GHISSAY 
(lol7) 

D'un  coup  d'estoc,  Chissay,  noble  homme  et  fort» 
L'an  dix  et  sept  soubz  malheureux  effort 
Tomba  occis  au  moys  qu'on  semé  l'orge, 
Par  Pomperan,  qui  de  Bouchai  et  Lorge 
Fut  fort  blessé,  quoy  qu'il  resistast  fort. 

Chissay,  beau,  jeune,  en  crédit  et  support, 
Feit  son  debvoir  au  combat  et  abord  ; 
Mais  par  hazard  fut  frappé  en  la  gorge 
D'un  coup  d'estoc. 

Dont  un  chascun  de  dueil  ses  lèvres  mord. 
Disant  :  «  Helas!  l'honneste  homme  est  il  mort? 
Pleust  or  à  Dieu  et  monseigneur  sainct  Geori-v- 
Que  tout  baston  eust  esté  on  la  forge 
Alors  qu'il  fut  ainsi  navré  à  mort 
D'un  coup  d'estoc. 

XV 

A  UN   POETE   FRANÇOYS 

Mieulx  resonnant  qu'à  bien  louer  facile 
Est  ton  renom  volant  du  domicile 
Palladial  vers  la  terrestre  gent. 
Puis  vers  les  cieulx,  dont  as  le  tiltre  gent 
D'Aigle  moderne,  à  suyvre  difficile. 

Je  dy  moderne,  antique  en  façons  mille, 
Ce  qui  près  toy  me  rend  bas  et  humi^^, 
D'autant  que  plomb  est  plus  sourd  que  l'ar^c^iit 
Mieulx  resonnant. 

Ainsi  ma  plume,  en  qui  bourbe  distille, 
Veult  esclarcir  l'onde  claire  et  utile, 
Dont  le  gravier  est  assez  refulgent 
Pour  troubler  l'œil  de  l'esprit  indigent. 
Qui  en  tel  cas  a  besoing  d'autre  stile 
Mieulx  résonnant. 

Si 

XVI 

AU  SEIGNEUR  THEOCRENUS,  LISANT  A  SES  DISCIPLES 

Plus  proufilable  est  de  t'escouter  lire 
Que  d'Apollo  ouyr  loucher  la  lyre, 
Où  ne  se  prend  plaisir  que  pour  Toreille; 
Mais  en  ta  langue  ornée  et  nompareille 
Ghascun  y  peult  plaisir  et  fruict  eslire. 

Ainsi,  d'autant  qu'un  Dieu  doibt  faire  et  dire 
Mieulx  qu'un  mortel  chose  où  n'ayt  que  redire, 
D'autant  il  lault  estimer  ta  merveille 
Plus  proufitable. 

Pref,  si  dormir  plus  que  veiller  peult  nuyre, 
Tu  dois  en  loz  par  sus  Mercure  bruyre, 
Car  il  endort  l'œil  de  celuy  qui  veille, 
Et  ton  parler  les  endormis  esveille, 
Pour  quelque  jour  à  repos  les  conduyre 
Plus  proufitable. 

XVII 

A   ESTIENNE    DU   TEMPLE 

Tant  est  subtil  et  de  grande  efficace 

Le  tien  esprit,  qu'il  n'est  homme  qui  face 

Chose  qui  plus  honneur  et  loz  conserve; 

Et  ce  qu'as  faict,  roy,  seigneur,  serf  ne  serve 

Ne  le  feit  onc  :  je  metz  raison  en  face. 

Qui  veult  descendre  en  la  vallée  basse, 
Monté  doit  estre  avant  en  haulte  place  ; 
Mais  ton  esprit  tout  le  contraire  observe, 
Tant  est  subtil. 

Descendu  es  des  Temples  quant  à  race, 
Et  puis  monté  au  temple  quant  à  grâce, 
Je  dy  au  temple  excellent  de  Minerve  ; 
Bref,  ton  descendre  est  d'antique  reserve, 
Et  ton  monter  le  ciel  crystallin  passe, 
Tant  est  subtil. 

XVIII 

ESTIENNE    CLAVIER  A   CLEME.NT    MAROT 

Pour  bien  louer  une  chose  tant  digne 
Comme  ton  sens,  il  fault  sravoir  condigne; 
Mais  moi,  'povret  d'esprit  et  de  sçavoir. 
Ne  jmis  attaindre  à  si  haut  concevoir. 
Dont  de  desjnt  souvent  me  pais  et  disne. 

Car  je  congnois  que  le  fons  et  racine 
De  tes  escriptz  ont  prins  leur  origine 
Si  trèsprofondz,  que  je  n'y  puis  rien  voir 
Pour  bien  louer. 

Donc,  orateurs,  chascun  de  vous  consigne 
Termes  dorez  puysez  en  la  piscine 
Palladiane,  et  faites  le  devoir 
Du  fils  Marot  en  telle  estime  avoir 
Qu'il  n'a  second  en  po"sie  insigne 
Four  bien  louer. 

XIX 

RESPONSE   AUDIGT   CLAVIER 

Pour  bien  louer  et  pour  estre  loué 

De  tous  espritz  tu  dois  estre  alloué, 

Fors  que  du  mien,  car  tu  me  plus  que  loues; 

Mais  en  louant  plus  haults  termes  alloues 

Que  la  sainct  Jehan,  ou  Pasques  ou  Noué. 

Qui  noue  mieulx,  respons,  ou  G  ou  E? 
J'ay  jusque  iey  en  eau  basse  noué;        ^ 
Mais  dedans  Teau  Caballine  tu  noues, 
Pour  bien  louer. 

C  c'est  Clément,  contre  chagrin  cloué: 
E  est  Estienne,  esveillé,  enjoué; 
C'est  toy,  qui  maintz  de  loz  trèsamples  doues: 
Mais  endroit  moi  tu  fais  cio^nes  les  oues, 
Quoy  que  de  loz  doibves  estre  doué, 
Pour  bien  louer. 

XX 

A   JEHANNE   GAILLARDE,    LYONKOISK 

D'avoir  le  prix  en  science  et  doctrine 
Bien  mérita  de  Pisan  la  Cristine 
Durant  ses  jours;  mais  ta  plume  dorco 
D'elle  seroit  à  présent  adorée, 
S'elle  vivoit  par  volunté  divine. 

Car  tout  ainsi  que  le  feu  l'or  affine, 
Le  temps  a  faict  nostre  langue  plus  line, 
De  qui  tu  as  l'éloquence  asseurée 
D'avoir  le  prix. 

Donques,  ma  main,  rens  toy  humble  et  bénigne, 
En  donnant  lieu  à  la  main  féminine  ; 
N'escris  plus  rien  en  rithme  mesurée, 
Fors  que  tu  es  une  main  bien  heurée 
D'avoir  touché  celle  qui  est  tant  digne 
D'avoir  le  prix. 

XXI 

RBSPONSE   DE    LADIGTE    GAILLARDE 

De  m'acquiter  je  me  trouve  surprise. 
D'un  foible  esprit,  car  à  toy  n'ay  scavoir 
Corresponda7it  :  tu  le  'peulx  bien  sravoir, 
Veu  qu'en  cet  art  plus  qu'autre  Vofi  te  prise. 

Si  fusse  autant  éloquente  et  apprise 

Comme  tu  dys,  je  ferois  mon  devoir 

De  m' acquitter. 

Si  veulx  prier  la  grâce  en  toy  comprise 
Et  les  vertus  qui  tant  te  font  valoir 
De  prendre  en  gré  l'affectueux  vouloir 
Dont  ignorance  a  rompu  l'entreprise 
De  m' acquitter. 


RONDEAUX  37/5 


XX] 


À  CELUY  DONT  LES  LETTRES  CAPITALES 
PORTENT   LE   NOM 

Veu  ton  esprit,  qui  les  autres  surpasse, 
Je  m'esbahys  comme  je  prens  audace 
Composer  vers.  Est  ce  pour  te  valoir 
Touchant  cest  art?  C'est  plus  tost  bon  vouloir. 
Ou  franc  désir,  qui  mon  cueur  induit  à  ce. 

Rien  n'est  mon  faict  ;  le  tien  est  don  de  grâce 
Bref,  ta  façon  en  peu  de  rithme  embrasse 
Raison  fort  grande,  et  sans  grand'  peine  avoir. 
Veu  ton  esprit. 

Or  désormais  je  veulx  suyvre  la  trasse 
De  ton  hault  sens,  duquel  la  veine  passe 
Entre  les  rocz  du  profond  concevoir. 
A  tant  me  tays,  mais  si  en  tel  sçavoir 
Veulx  t'adonner,  tu  seras  l'oultrepasse, 
Veu  ton  esprit. 

XXIII 

DB  MADAME   LA  DUCHESSE   d'aLENÇON 
SŒUR  UNIQUE  DU  ROY 

Sans  rien  blasmer,  je  sers  une  maisîresse 
Qui  toute  femme  ayant  noble  haultosse 
Passe  en  vertus,  et  qui  porto  le  }iom 
D'une  fieur  belle,  et  en  royal  surnom 
Demonstre  bien  son  an  'que  noblesse.^ 

En  chasteté  elle  excède  Lucresse  : 
De  vif  esprit,  de  constance  et  sagesse. 
C'en  est  l'enseigne  et  le  droit  goulTanon, 
Sans  rien  blasmer. 

On  pourroit  dire  :  «  Il  l'estime  sans  cesse 
Pourcc  que  c'est  sa  Dame  et  sa  princesse.  » 
Mais  un  sçait  bien  si  je  dy  vray  ou  non. 

Bref,  il  ne  fut  en  louable  renom 
Depuis  mille  ans  une  telle  duchesse, 
Sans  rien  blasmcr. 

XXIV 
A    SES   AMYS 

Il  n'en  est  rien  de  ce  qu'on  vous  revelle  ; 
Ceulx  qui  Ton  dit  ont  taulte  de  cervelle, 
Car  en  mon  cas  il  n'y  a  mespriaon, 
Et  par  dedans  ne  vy  jamais  prison; 
Doncques,  amys,  Tennuy  qu'avez,  osiez  le. 

Et  vous,  causeurs  pleins  d'envie  immortelle, 
Qui  vouldriez  bien  que  la  chose  fust  telle, 
Crevez  de  dueil,  de  despit  ou  poison, 
Il  n'en  est  rien. 

Je  rys,  je  chante  en  joye  solennelle  ; 
Je  sers  ma  Dame,  et  me  console  en  elle; 
Je  rithme  en  prose  (et  peult  estre  en  raison); 
Je  sors  dehors,  je  r'entre  en  la  maison  ; 
Ne  croyez  pas  donques  l'autre  nouvelle  : 
Il  n'en  est  rien. 

XXV 

d'un   qui    se    PLAINCT     DE    MORT    ET    d'eNVIB 
(15-29) 

Depuis  quatre  ans  Faulx  Papport  vicieux 
Et  de  la  Mort  le  dard  pernicieux 
Ont  faict  sur  moy  tomber  maint  grand  orage  : 
Mais  l'un  des  deux  m'a  navré  en  courage 
Trop  plus  que  l'autre,  et  en  bien  plus  de  lieux 

Touchant  Rapport,  en  despit  de  ses  yeulx 
Je  vy  tousjours  riche,  sain  et  joyeux. 
Combien  qu'a  tort  il  m'ayt  faict  grand  dommage 
Depuis  quatre  ans. 

Mais  quand  de  Mort  le  remors  furieux 
S'en  vient  par  iojfi  passer  devant  mes  yeulx, 
Lors  suis  contrainct  de  blasmer  son  oultrage  ; 
Car  cil  tout  seul  m'a  plus  donné  de  rage 
Que  n'a  Envie,  et  tous  les  envieux, 
Depuis  quatre  ans. 

XXVI 
d'un  qui  se  gomplainct  db  fortune 

Faulse  Fortune,  ô  que  je  te  vy  belle  1 
Las!  qu'à  présent  tu  m'es  rude  et  rebelle! 
0  que  jadis  teiz  bien  à  mon  désir, 
Et  maintenant  me  fais  le  desplaisir 
Que  je  craignois  plus  que  chose  mortelle  I 

Enfans  nourriz  de  sa  gauche  mammelle, 
Composons  luy  je  vous  prie)  un  libelle 
Qui  pique  dru  et  qui  morde  à  loisir 
Faulse  Fortune. 

Par  sa  rigueur  (helasl)  elle  m'expelle 
Du  bien  que  j'ay,  disant,  puis  qu'il  vient  d'elle, 
Qu'elle  peult  bien  du  tout  m'en  dessaisir 
Mais  en  fin  Mort  mort  me  fera  gésir, 
Pour  me  venger  de  sa  sœur  la  cruelle 
Faulse  Fortune. 

XXVII 
A  MADAME  DE   BAZAUGES 

De  Fortune  trop  aspre  et  trop  dure 
Peult  trop  souffrir  un  povre  corps,      ^ 
Si  par  parolles  ne  met  hors 
La  cause  pourquoy  il  endure. 

Mais  soubz  constante  couverture 
Om  peult  bien  declairer  les  sortz 
De  Fortune. 

D'en  descirer  robbe  et  ccinctura, 
Crier  et  faire  tek  efforlz, 

Tout  cela  ne  sert  de  rien,  fors 
A  plus  indigner  la  nature 
De  Fortune. 

XXVIII 
DU   GONFICT   EN   DOULEUR 

Si  j'ay  du  mal,  maulgré  moy  je  le  porte; 
Et  s'ainsi  est  qu'aucun  me  reconforte, 
Son  reconfort  ma  douleur  point  n'appaise  ; 
Voylà  comment  je  languis  en  mal  ayse, 
Sans  nul  espoir  de  liesse  plus  tbrte. 

El  fault  qu'ennuy  jamais  de  moy  ne  sorte, 
Car  mon  estât  fut  iaicl  de  telle  sorte 
Dès  que  fuz  né  ;  pourtant  ne  vous  desplaise 
Si  j'ay  du  mal. 

Quant  je  mourray  ma  douleur  sera  morte; 
Mais  ce  pendant  mon  povre  cueur  supporte 
Mes  tristes  jours  en  fortune  maulvaise, 
Dont  lorce  m'est  que  mon  ennuy  me  plaise. 
Et  ne  fault  plus  que  je  me  desconforte 
Si  j'ay  du  mal. 

XXIX 

PAR    CONTRADICTIONS 

En  espérant  espoir  me  désespère. 
Tant  que  la  mort  m'est  vie  trèsprospere, 
Me  tourmentant  de  ce  qui  me  contente, 
Mo  contentant  de  ce  qui  me  tourmente, 
Pour  la  douleur  du  soûlas  que  j'espère. 

Amour  hayneuse  en  aigreur  me  tempère; 
Puis  tempérance,  aspre  comme  vipère, 
Me  refroidist  soubz  chaleur  véhémente 
En  espérant. 

L*enfant  aussi  qui  surmonte  le  père 

Bende  aes  yeulx  pour  veoir  mon  impropere; 

L.  moy  s'emuyt  et  jamais  ne  s'absente; 
Mais  sans  bouger  va  en  obscure  sente 
Cacher  mon  dueil  affin  que  mieulx  appere, 
Eu  espérant. 

XXX 

AUX    AMYS   ET    SŒURS   DE    FEU    CLAUDE    PERREAL 
LYONNOIS 

En  grand  regret,  si  pitié  vous  remord, 
Pleurez  Tamy  Perreal,  qui  est  mort, 
Vous  ses  amys  :  chascun  prenne  sa  plume. 
La  mienne  est  preste,  et  bon  désir  Talume 
A  déplorer  (de  sa  part)  telle  mort. 

Et  vous  ses  sœurs,  dont  maint  beau  tableau  sort, 
Paindre  vous  fault  pleurantes  son  gref  sort 
Près  de  la  tumbe  en  laquelle  on  l'inhume 
En  grand  regret. 

Regret  m'en  blesse,  et  si  sçay  bien  au  fort 
Qu'il  fault  mourir,  et  que  le  desconfort 
[Soit  court  ou  long)  n'y  sert  que  d'amertume; 
Mais  vraye  amour  est  de  telle  coustume, 
Qu'elle  contrainct  les  amys  plaindre  fort 
En  grand  regret. 

XXXI 
T>U  VENDREDY   SAINGT 

Dueil  OU  plaisir  me  fault  avoir  sans  ce|se  : 
Dueil  quand  je  voy  (ce  jour  plein  de  rudesse) 
Mon  Rédempteur  pour  moy  en  la  croix  pendre; 
Ou  tout  plaisir,  quand  pour  son  sang  espandro 
Je  me  voy  hors  de  Finfernalle  presse. 

Je  riray  donc  :  non,  je  prendray  tristesse  ; 
Tristesse?  ouy,  dy  je,  toute  liesse. 
Bref,  ie  ne  sçay  bonnement  lequel  prendre, 
Dueil  ou  plaisir. 

fous  deux  sont  bons,  selon  «[ue  Dieu  nous  dresse; 
Ainsi  la  mort  qui  le  Saulveur  oppresse 
Faicl  sur  noz  cueurs  dueil  et  plaisir  descend!»*; 
Mais  nostre  mort,  qui  enfin  nous  faiot  oendre, 
Tant  seulement  Tun  ou  l'autre  nous  laisse, 
Dueil  ou  plaisir. 

xxxn 

DB  LA  CONCEPTION  DE  NOSTRE  DAME 

(1520) 

Comme  nature  est  en  péché  ancrée 
Par  art  d'Enfer,  grâce,  qui  nous  recrée 
Par  art  du  ciel,  Marie  en  garantit; 
Car  autrement  cil  qui  se  y  consentit 
Ne  Teust  jamais  à  son  Filz  consacrée. 

Mais  il  peult  tout,  et  veult  et  luy  aggrée 
Qu'un  filz  sacré  aye  mère  sacrée, 
Ce  qu'elle  fut,  et  vice  ne  sentit, 
Gomme  nature. 

Nature,  trop  de  fol  désir  oultrée, 
Est  en  péché  originel  entrée, 
Et  sans  baptesme  onc  homme  n'en  partit. 
Mesmes  jamais  la  Vierge  n'en  sortit  : 
Aussi  jamais  elle  n'y  fit  entrée 
Comme  nature. 

XXXUI 

DE  LA  VEUE  DES  ROYS  DE  FRANCE  ET  d'aNGLETERUE 

ENTRE  AHDRES  ET  GUIGNES 

(1820) 

De  deux  grans  Roys  la  noblesse  et  puissance 

Veue  en  ce  lieu,  nous  donne  congnoissance 

Qu'amytié  prend  courage  de  lyon 

Pour  ruer  jus  vieille  rébellion, 

Et  mettre  sus  de  paix  reejouyssance. 

Soit  en  beauté,  sçavoir  et  contenanee, 
Les  anciens  n'ont  point  de  souvenance, 
D'avoir  onc  veu  si  grand'  perfection 
De  deux  grans  roys. 

Et  le  festin,  la  pompe  et  l'assistance 
Surpasse  en  bien  le  triumphe  et  prestav.C2 
Qui  fat  jadis  sur  le  mont  Pelyon  : 
Car  de  là  vint  la  guerre  d'Ilion; 
Mais  de  cecy  vient  paix  et  alliance 
De  deux  grans  roys. 

XXXIV 

DE    CEULX    QUI    ALLOIBNT   SUR  MULLK 

AU  CAMP  d'aTTIGNY 

(1521) 

Aux  champs,  aux  champs,  braves,  qu'on  ne  vous  tr^^*^^  * 

Prenez  harnoys,  Tare,  la  flèche  et  la  trousse 

Pour  vous  detîendre  en  Haynault  ou  Milan, 

Et  gardez  bien  d'y  empongner  mal  an, 

Car  le  drap  d'or  bien  peu  sert  quand  on  poulse. 

Raison  pourquoy?  On  se  y  bat  et  courrous^se 
Plus  qu'à  chasser  à  quelque  beste  rousse, 
Ou  à  voiler  la  pye  ou  le  millan 
Aux  champs. 

En  cestuy  camp,  où  la  guerre  est  si  doulce, 
Allez  sur  mulle  avecques  une  housse, 
Aussi  tousez  qu'un  moyne  ou  capellen; 
Mais  vous  vouldriez  estre  en  Hierusalem 
Quand  ce  viendra  à  donner  la  secousse 
Aux  champs.  ♦ 

XXXV 

au     ROY 

(1021) 

Au  départir  de  la  ville  de  Reims, 
Faulte  d'argent  me  rend  foible  de  reins, 

Roy  des  François,  voire  de  telle  sorte 

Que  ne  sçay  pas  comme  d'icy  je  sorte, 

Car  mon  cheval  tient  mieulx  que  par  les  creins. 

Puis  rhoste  est  rude  et  plein  de  gros  refrains  : 
Je  y  laisseray  mors,  bossettes  et  trains, 
Ce  m'a  il  dit,  ou  le  diable  l'emporta. 
Au  départir. 

Si  vous  supply,  Prince  que  j'ayme  et  crains, 
Faictes  miracle  :  avecques  aucuns  grains 
Ressuscitez  ceste  personne  morte, 
Ou  autrement  demourray  à  la  porte 
Avec  plusieurs  qui  sont  à  ce  contrainctz 
Au  départir. 

XXXVI . 
d'un  lieu  de  plaisance 

(1324) 

Plus  beau  que  fort  ce  lieu  je  puis  juger. 
Parquoy  le  veulx  non  pas  comparager 
A  Ilion,  non  à  Troye  la  grande. 
Mais  bien  au  val  tapissé  de  lavande 
Où  s'endormit  Paris,  jeune  berger. 

En  ce  beau  lieu  Dyane  vient  loger; 
Ne  vueillez  donc  sur  luy  faulte  songer 
Car  il  est  tel  comme  elle  le  demande, 
Plus  beau  que  fort. 

Maintz  ennemys  le  viennent  assiéger 
Dont  le  plus  rude  est  le  serein  legier, 
L'autre  le  geay,  la  passe,  la  callande; 
Ainsi  la  dame  (à  qui  me  recommande) 
S'esbat  à  veoir  la  guerre  en  son  verger 
Plus  beau  que  fort. 

XXXVII 

d'aucunes  nonnains 

Hors  du  convenl  rautrehyer  soubz  la  couldretto 

Je  rencontray  mainte  nonne  proprette, 

Suyvant  Tabbesse  en  grand'  dévotion; 

iSi  cours  après,  et  par  affection 

Vins  aborder  la  plus  jeune  et  tendrette. 

Je  Taraisonne,  elle  plainct  et  regrette, 
Dont  je  congneus  (certes)  que  la  povrette 
Eust  bien  voulu  autre  vacation 
Hors  du  couvent. 

Toutes  avoient  soubz  vesture  secrette 
Un  tainct  vermeil,  une  mine  saffrette, 
Sans  point  avoir  d'amour  fruition. 
Ha!  (dis  je  l»ri)  quelle  perdition 
Se  faict  icy  de  ce  dont  j'ay  souffrettc. 
Hors  du  convent. 

XXXVUI 
d'alliance  de  pensée 

Un  mardy  gras,  que  tristesse  est  chassée, 
M'advint  par  heur  d'amytié  pourchassée 
Une  pensée  excellente  et  loyale  ; 
Quand  je  dirois  digne  d'estre  royale, 
Par  moy  seroit  à  bon  droict  exaulcée  ; 

Car  de  rithmer  ma  plume  dispensée 

(Sans  me  louer)  peult  louer  la  pensée. 

Qui  me  survint  dansant  en  une  sale 

Un  mardy  gras. 

C'est  celle  qu'ay  d'alliance  pressée 
Par  ces  attraicts;  laquelle  à  voix  baissée 
M'a  dit  :  «  Je  suis  ta  pensée  féale, 
Et  toy  la  mieane,  à  mon  gré,  cordiale.  » 
Nostre  alliance  ainsi  fut  commencée 
Un  mardy  grn?. 

XXXIX 


DB  SA  GRANDE   AMYK 

(15-25) 

Dedans  Paris,  ville  jolie, 
Un  jour,  passant  mélancolie, 
Je  prins  alliance  nouvelle 
A  la  plus  gaye  damoyselle 
Qui  soit  d'icy  en  Italie. 

D'honnesteté  elle  est  saisie, 
Et  croy  (selon  ma  fantasie) 
Qu'il  n'en  est  gueres  de  plus  belle 
Dedans  Paris. 

Je  ne  la  vous  nommeray  mye, 
Sinon  que  c'est  ma  grand'amye  ; 
Car  Talliance  se  feit  telle 
Par  un  doulx  baiser  que  j'eus  d'elle, 
Sans  penser  aucune  infamie, 
Dedans  Paris. 

XL 

DE   TROYS  ALLIANCES 

Tant  et  plus  mon  cueur  se  contente 
D'alliances,  car  autre  attente 
Ne  me  sçauroit  mieulx  assouvir, 
Veu  que  j'ay  (pour  honneur  suyvir) 
Pensée,  Grand' Amye,  et  Tante. 

La  Pensée  est  noble  et  prudente  ; 
La  Grand'  Amye  belle  et  gente  ; 
La  Tante  en  bonlé  veulx  pleuvir 
Tant  et  plus. 

Et  ce  rondeau  je  luy  présente; 
Mais  pour  conclusion  décente, 
La  première  je  veulx  servir. 

De  Tautre  l'amour  desservir; 
Croire  la  tierce  est  mon  entente 
Tant  et  plui. 

XLI 

AUX  DAMOYSELLES  PARESSEUSES 
D^ESGRIRE  A  LEURS  AMYS 

Bon  jour,  et  puis,  quelles  nouvelles? 
N'en  sçauroit  on  de  vous  avoir? 
S'en  bref  ne  m'en  faictes  sçavoir, 
J'en  feray  de  toutes  nouvelles. 

Puis  que  vous  estes  si  rebelles, 
Bon  vespre,  bonne  nuict,  bon  soir. 
Bon  jour. 

Mais  si  vous  cueillez  des  groyselles, 
Envoyez  m'en;  car,  pour  tout  voir, 
Je  suis  gros  :  mais  c'est  de  vous  veoir 
Quelque  matin,  mes  damoy selles; 
Bon  jour. 

XLIl 

DE  CELUY  QUI  NOUVELLEMENT   A  REGEU  LETTRES 
DE  S'aMYE 

(i527) 

A  mon  désir,  d'un  fort  sirfgulier  estre 
Nouveaux  escriplz  on  m'a  faict  apparoistre 
Qui  m'ont  ravy,  tant  qu'il  fault  par  eul\ 
Aye  liesse  ou  ennuy  langoureux  : 
Pour  l'un  ou  l'autre  Amour  si  m'a  faict  naislre. 

C'est  par  un  cueur  que  du  mien  j'ay  faict  maislro. 
Voyant  en  luy  toutes  vertus  accroistrc, 
Et  ne  crains  fors  qu'il  soit  trop  rigoureux 
A  mon  désir. 

C'est  une  dame  en  faictz  et  dictz  adexlre, 
C'est  une  dame  ayant  la  sorte  d' estre 


Fort  bien  traictanl  un  loyal  amourtuix. 
Pleusl  or  à  Dieu  que  fusse  assez  heureux 
Pour  quelque  jour  Tesprouvcr  et  couL^noislro 
A  mon  désir. 


XLIII 
DE  TROIS  COULEURS,    GRIS,   TANNÎ:  ET   NOIR 

Gris,  tanné,  noir,  porte  la  Heur  des  lleurs 
Pour  sa  livrée,  avec  regretz  et  pleurs. 
Pleurs  et  reprretz  en  son  cueur  elle  enfenno, 
Mais  les  couleurs  dont  ses  vestementz  ferme 
fcfans  dire  mot  exposent  ses  douleurs. 

Carie  noir  dit  la  fermeté  des  cueurs, 
Gris  le  travail,  et  tanné  les  langueurs; 
Par  ainsi  c'est  langueur  en  travail  terme, 
Gris,  tanné,  noir. 

J'ay  ce  fort  mal  par  elle  et  ses  valeurs, 
Et  en  souffrant  ne  crains  aucuns  malheurs, 
Car  sa  bonté  de  mieulx  avoir  m'atlerme  ; 
Ce  nonobstant,  en  attendant  le  terme. 
Me  fault  porter  ces  trois  tristes  couleurs, 
Gris,  tanné,  noir. 

XLIV 
d'un  soy  deffiant  de  sa  damb 

Plus  qu'en  autre  lieu  de  la  ronde 
Mon  cueur  vole  comme  l'aronde 
Vers  toy,  en  prières  et  dictz; 
Mais  si  asprement  Tescondis, 
Que  noyer  le  fais  en  clair  unde. 

Dont  ne  puis  croire,  ou  l'on  me  tonde, 
Que  ton  cueur  à  m'aymer  se  fonde. 
Quand  tous  biens  m'y  sont  interdictz 
Plus  qu'en  autre  lieu. 

Car  il  n'y  a  princesse  au  momie 
Qui  m'aymast  d'amour  si  profonde 
Comme  celle  que  tu  me  dis, 
Qui  ne  m'ouvrist  le  paradis 
De  'ouyssance,  où  grâce  abonde 
Plus  qu'en  autre  lieu. 

XLV 

DE  GBLUY  QUI  NE  PENSE  QU'eN  s'aMYB 

Toutes  les  nuictz  je  ne  pense  qu'en  celle 
Qui  a  le  corps  plus  geMt  qu'une  pucelle 
De  quatorze  ans,  sur  le  poinct  d'eniaL'-er, 
Et  au  dedans  un  cueur,  pour  abréger. 
Autant  joyeux  qu'eut  oncques  damoyselle, 

Elle  a  beau  tainct,  un  parler  de  bon  zelle 
Et  le  tetin  rond  comme  une  groizelle  : 
N'ay  je  donc  pas  bien  cause  de  songer 
Toutes  les  nuictz? 

Touchant  son  cueur,  je  Tay  en  ma  cordellc. 
Et  son  mary  n'a  sinon  le  corps  d'elle  ; 
Mais  toutestbys.  quand  il  vouldra  changer, 
Prenne  le  cueur,  et,  pour  U  soulager. 
J'auray  pour  moy  le  gent  corps  de  la  belle 
Toutes  les  nuictz. 

XLVI 

DR     GELUY   QUI    ENTRA   DR    NUICT   CHEZ    s"\MYE 

De  nuict  et  jour  l'ault  estre  adventureux 
Qui  d'amours  veult  avoir  biens  planlureu#. 
Quant  est  de  moy,  je  n'euz  onc  craincle  d'ainc. 
Fors  seulement,  en  entrant  chez  ma  dame, 
D'estre  apperceu  des  langars  dangereux. 

Un  soir  bien  tard  me  feirent  si  paoureux 
Qu'advis  m'estoit  qu'il  esloit  jour  pour  eulx  ; 
Mais  si  entray  je,  et  n'en  vint  jamais  blasme 
De  nuict  et  jour. 

Lauuictje  prias  d'elle  un  fruict  savoureux, 
Au  poinct  du  jour  vey  son  corps  amoureux, 
Entre  deux  draps  plus  odorans  que  basme. 
Mon  œil  adonc,  qui  de  plaisir  se  pasme, 
Dit  à  mes  bras  :  «  Vous  estes  bien  heureux 
De  nuict  et  jour.  » 

XLVII 
DU    CONTENT    EN    AMOUR 

(  loi/.) 

La  me  tiendray  où  à  présent  me  tien, 
Car  ma  maistresse  au  plaisant  entretien 
M'ayme  d'un  cueur  tant  bon  et  desirablt 
Qu'on  me  devroit  appeller  misérable 
Si  mon  vouloir  estoit  autre  que  sien. 

Et  fusse  Helaine  au  gracieux  maintien, 
Qui  me  vinst  dire  :  <x  Amy,  lais  mon  cueur  tien.  » 
Je  respoudrois  :  «  Point  ne  seray  muable; 
Lame  tiendray.  » 

Qu'un  chascun  donc  voyse  chercher  son  bien  ; 
Quant  est  à  moy,  je  me  trouve  trèsbien  : 
J'ay  dame  belle,  exquise  et  honorable  ; 
Parquoy,  fusse  je  unze  mille  ans  durable, 
Au  dieu  d'amours  ne  demanderay  rien  ; 
Là  me  tiendray. 

XLVIII 

d'un  délaissé   de  s'AMVrî 

(152S) 

Tout  a  part  soy  est  melancolieux 
Le  tien  servant,  qui  s'elongne  des  lieux 
Là  oii  l'on  veult  chanter,  danser  et  rire; 
Seul  en  sa  chambre  il  va  ses  pleurs  escrire, 
Et  n'est  possible  à  luy  de  faire  mieulx. 

Car  quand  il  pleut  et  le  soleil  des  cieulx 
Ne  reluyt  point,  tout  homme  est  soucieux» 

Et  toute  beste  en  son  creux  se  retire 
Tout  à  part  soy. 

Or  maintenaiii  pleut  larmes  de  ses  yeulx, 
Et  toy  qui  es  son  soleil  gratieux. 
L'as  délaissé  en  Fumbrd  de  martyre  ; 
Pour  ces  raisons,  loing  des  autres  se  tire, 
Que  son  ennuy  ne  leur  soit  ennuyeux, 
Tout  à  part  soy. 

XLIX 

DE  CËLUY  DE  QUI  l'aMYE   A  FAIGT  NOUVEL  AMY 
(1525) 

Jusque  à  la  mort  dame  t'eusse  clamée, 
Mais  un  nouveau  t'a  si  bien  reclamée, 
Que  tu  ne  veulx  qu'à  son  leurre  venir  ; 
Si  ne  peulx  tu  contre  moy  soustenir 
Parquoy  l'amour  deust  estre  consommée. 

Car  en  tous  lieux  tousjours  l'ay  estimée 
Et  si  on  dict  que  je  t'ay  déprimée, 
Je  dy  que  non,  et  le  veulx  maintenir 
Jusque  à  la  mort. 

Dieu  doint  que  pis  tu  n'en  sois  renommée  ; 
Car,  s'il  est  sceu,  tu  en  seras  nommée 
Femme  sans  cueur,  qui  ne  se  peult  tenir 
D'aller  au  change,  et  à  grand  tort  bannir 
Celluy  qui  l'eust  parfaictement  aymée 
Jusque  à  la  mort. 

L 

D*UN  AMANT  MARRY  CONTRE  SA  DAMB 

(1525) 

Du  tout  me  veulx  déshériter 
De  ton  amour;  car  prouffitcr 
Je  n'y  pourrois  pas  longue  espace, 
Veu  au'im  aulre  reçoit  la  grâce, 

Sans  mioiilx  que  moy  la  mériter. 

Puis  qu'à  toy  se  veult  présenter, 
De  moy  se  devra  contenter, 
Car  je  luy  quitteray  la  place 
Du  tout. 

Tes  grâces  sont  fort  à  noter  ; 
On  n'y  sçauroit  mettre  n'oster  : 
Tu  as  beau  corps  et  belle  face  ; 
Mais  ton  cueur  est  plein  de  fallace  : 
Voylà  qui  m'en  faict  déporter 
Du  tout. 

LI 

d'alliance  de  seur 

(1527) 

Par  alliance  ay  acquis  une  seur 
Qui  en  beauté,  en  grâce  et  en  douîceur 
Entre  un  millier  ne  trouve  sa  pareille. 
Aussi  mon  cueur  à  l'aymer  s'appareille, 
Mais  d'estre  aymé  ne  se  tient  pas  bien  seur. 

Las  !  elle  m'a  navré  de  grand'  vigueur. 
Non  d'un  Cousteau,  ne  par  hayne  ou  rigueur, 
Mais  d'un  baiser  de  sa  bouche  vermeille, 
Par  alliance. 

Cil  qui  la  veoit  jouyt  d'un  trèshault  heur  ; 
Plus  heureux  est  qui  parle  à  sa  haulteur, 
Et  plus  heureux  à  qui  preste  l'oreille  ; 
Bien  heureux  donc  devroit  estre  à  merveille 
Qui  en  amour  seroit  son  serviteur 
Par  alliance. 

LU 

D*UNB   DAME    AYANT   BEAUTÉ   ET   GRAGB 

Grande  vertu  et  beauté  naturelle 

Ne  sont  souvent  en  forme  corporelle  ; 

Mtas  i .  'brme  est  en  beauté  Toultrepasse 
Dadiant  que  l'or  tous  les  metaulx  surpasse, 
Et  si  voi«  :.ji  mainte  vertu  en  elle. 

^ussi  par  tout  en  vole  la  nouvelle, 
Et  ce  qui  plus  ton  renom  renouvelle, 
C'est  que  tu  as,  toy  seule,  double  grâce, 
Grande  vertu. 

(irace  en  maintien  et  en  parolle  belle  ; 
Grâce  en  après,  que  mercy  on  appelle. 
L'une  contraint  que  t'amour  on  pourchasse. 
L'autre  de  toy  la  jouyssance  brasse  : 
Je  te  supply,  use  envers  moy  d'icelle 
Grande  vertu. 

LUI 
jl  la  jeune  dame  mélancolique  et  solitaire 

(1527; 

Par  seul3  amour  qui  a  tout  surmonté 
On  trouve  grâce  en  divine  bonté. 
Et  ne  la  fault  par  autre  chemin  querre; 
Mais  tu  la  veulx  par  cruaulté  conquerre, 
Qui  est  contraire  à  bonne  volunté. 

Certes,  c'est  bien  à  toy  grand'  cruaulté 
D'user  en  dueil  ta  jeunesse  et  beauté, 
(jue  t'a  donné  nature  sur  la  terre 
Par  seule  amour. 

En  sa  verdeur  se  resjouit  l'esté. 
Et  sur  l'yver  laisse  joyeuseté  : 
En  ta  verdeur  plaisir  donques  a^serre; 
Puis  lu  diras,  si  vieillesse  te  serre  : 
«  Adieu  le  temps  qui  si  bon  a  esté 
Par  seule  amour.  » 


£3. 

LIV 

JL  UNE  DAMS  LUT  OFFRANT  CUBlJR  ET  SERVICB 
(4527) 

Tant  seulement  tom  amour  te  demande, 
Te  suppliant  que  ta  beauté  commande 
Au  cueur  de  moy  comme  à  ton  serviteur, 
Quoy  que  jamais  il  ne  desservit  heur 
Qui  procedast  d'une  grâce  si  grande. 

Groy  que  ce  cueur  de  te  congnoistre  amande, 
Et  vouluntiers  se  rendroit  de  ta  bande, 
S'il  te  plaisoit  lui  faire  cest  honneur 
Tant  seulement. 

Si  tu  le  veulx,  metz  le  soubz  ta  commande  ; 
Si  tu  le  prens,  las  !  je  te  le  recommande 
Le  triste  corps  :  ne  le  laisse  sans  cueur, 
Mais  loges  y  le  tien,  qui  est  vainqueur 
De  rhumble  serf  qui  son  vouloir  te  mande 
Tant  seulement. 

LV 

A  UNE   DAME   POUR   LA   LOUER 

(15-29) 

Rondeau  où  tout»  aigreur  abonde, 
Va  veoir  la  doulcour  de  ce  monda  : 
Telle  doulceui*  t'adoucira, 
Et  ton  aigreur  ne  l'aigrira. 

Trop  plus  qu'en  autre  en  moy  s'est  arresté 
Fascheulx  ennuy  :  car  yver  et  esté 
N'ay  veu  que  fraulde,  hayne,  vice  et  oppresse 
Avec  chagrin  ;  et  durant  ceste  presse, 
Plus  mort  que  vif  au  monde  j'ay  esté. 

Mais  le  mien  cueur  lors  de  vie  absent 
Commence  à  vivre  et  revient  à  santé, 
Et  tout  plaisir  vers  moy  prend  son  adresse 
Trop  plus  qu'en  autre. 

Car  maintenant  j'apperçoy  loyav'té, 
Je  voy  à  Toeil  Amour  et  féaulté, 
Je  voy  vertu,  je  voy  pleine  liesse. 
Tout  cela  voy  :  voyre  même  en  qui  est-ce  ? 
C'est  en  vous  seule,  où  gist  toute  beauté 
Trop  plus  qu'en  autre. 

LVI 

A    LA    FILLE    d'UN    PAINGTRE    d'ORLEANS 
BELLE   ENTRE    LES   AUTRES 

Au  temps  passé  Apelles,  painctre  sage, 
Feit  seulement  de  Venus  le  visage, 
Par  fiction;  mais  pour  plus  liault  attaindre. 
Ton  père  a  faict  de  Venus,  sans  rien  faindre, 
Entièrement  la  face  et  le  corsage  ; 

Car  il  est  painctre,  et  tu  es  son  ouvrage, 
Mieulx  ressemblant  Venus  de  forme  et  d'aagd 
Que  le  tableau  qu' Apelles  voulut  paindre 
Au  temps  passé. 

Vray  est  qu'il  feit  si  belle  son  image, 
Qu'elle  eschauffoit  en  amour  maint  courage  ; 
Mais  celle  là  que  ton  père  a  sceu  tai^.dre 
Y  met  le  feu,  et  a  dequoy  festaindre. 
L'autre  n'eut  pas  un  si  gros  advantage 
Au  temps  passé. 

LVII 
DU   BAISER    DE   S'aMYR 

En  la  baisant  m'a  dit  :  «  Amy  sans  blasine, 
Ce  seul  baiser,  qui  deux  bouches  embasmo, 
Les  arres  sont  du  bien  tant  espéré.  » 
Ce  mot  elle  a  doulcement  proféré, 
Pensant  du  tout  appaiser  ma  grand'  flamt. 

Mais  le  mien  cueur  adonc  plus  elle  enflamc, 
Car  son  alaine  odorant  plus  que  basme 

Souffloit  le  feu  qu'Amour  m'a  préparé, 
En  la  baisant. 

Bref,  mon  esprit,  sans  congnoissance  d'ame, 
Vivoit  alors  sur  la  bouche  à  ma  dame, 
I)ont  se  mouroit  le  corps  énamouré  ; 
Et  si  la  lèvre  eust  trueres  demouré 
Contre  la  mienne,  elle  nveust  succé  Tamc 
En  la  baisant. 

LV 1 1 1 

POUR  Ulf   QUI  EST  ALLÉ   LOING    DE  S'aMYB 

(1524) 

Loing  de  tes  yeulx  t'amour  me  vient  poursuivre 
Autant  ou  plus  qu'elle  me  souloit  suivre 
Auprès  de  toy  ;  car  tu  as  (pour  tout  seur) 
Si  bien  gravé  dedans  moy  ta  toulceur, 
Que  mieulx  graver  ne  se  pourroit  en  cuivre. 

Le  corps  est  loing,  plus  à  toy  ne  se  livre  ; 
Touchant  le  cueur,  ta  beauté  m'en  délivre  ; 
Ainsi  je  suis  (long  temps  a)  sans  mon  cueur 
Loing  de  tes  yeulx. 

Or  rhomme  est  mort  qui  n'a  son  cueur  délivre  ; 
Mais  endroit  moy  ne  s'en  peult  mort  ensuyvre, 
Car  si  tu  as  le  mien  plein  de  langueur, 
J'ay  avec  moy  le  tien  plein  de  vigueur, 
Lequel  autant  que  le  mien  me  faict  vivre 
Loing  de  tes  yeulx. 

LIX 

DB    LA   PAIX    TRAIGTÉE    A    CAMBRAY 
PAR   TROIS  PRINCESSES 

(1529) 

Dessus  la  terre  on  voit  les  trois  déesses, 
Non  pas  les  trois  qui  après  grans  liesses 
Myrent  au  mojido  asprc  guerre  et  disoord  : 

Ces  trois  icy  avec  paix  et  accord 
Rompent  de  Mars  les  cruelles  rudesses. 

Par  ces  trois  là,  entre  tourbes  et  presses, 
La  pomme  d'or  causa  grandes  oppresses  : 
Par  ces  trois  cy  Tolive  croist  et  sort 
Dessus  la  terre. 

S'elle  fleurist,  sont  divines  largesses  ; 
S'elle  flétri st,  sont  humaines  sagesses  :] 
Et  en  viendra  (si  l'arbre  est  bon  et  fort), 
Gloire  à  Dieu  seul,  aux  hommes  reconfort, 
Amour  de  peuple  aux  trois  grandes  Princesses 
Dessus  la  terre. 

LX  • 

A.  MONSEIGNEUR   DE   BELLEVILLE 

En  attendant  que  plus  grand  œuvre  face 
Pour  présenter  devant  la  clere  face 
De  Diana,  seigneur  tant  estimé, 
Prens  cest  escript  mal  poly  et  limé, 
Et,  si  lourd  suis,  mes  otfenses  efface. 

Si  respondray  je  à  ton  envoy,  qu'Orace 
N'amenderoit;  voyre  mais,  quand  sera  ce? 
Tu  le  sçauras  par  ce  rondeau  rithmé 
En  attendant. 

Ce  sera  lors  que  ma  Muse  trop  basse 
Se  haulsera  pour  louer  l'oultrepasse 
En  bruyt  et  los  qui  par  tout  est  semé. 
Loyal  amant  trèsdigne  d'estre  aymé, 
Vueille  moy  mettre  et  tenir  en  sa  gracô 
En  attendant.  * 

LXI 

SUR  LA   DEVISE    DE    MADAME    DE   LORRAINE 

AMOUR   ET   FÛT 

(1530) 

Amour  et  P^oy  sont  bien  appariez, 
Voyre  trop  mieulx  ensemble  mariez 

Que  les  humains  qa*en  ce  monde  on  marie  • 
Car  jamais  Foy  de  l'Amour  ne  varie, 
Et  vous  humains,  bien  souvent  variez. 

Dames  de  cueur,  icy  estudlez  ; 
Ces  deux  bcaulx  dons  Dieu  vous  a  dédiez. 
Et  sont  séans  en  haulle  seigneurie, 
Amour  et  Foy. 

Tant  sont  uniz,  tant  sont  bien  alliez, 
Qu'oubliant  l'un,  l'autre  vous  oubliez  : 
Si  l'amour  fault,  la  Foy  n'est  plus  chérie  ; 
Si  Foy  périt,  l'Amour  s'en  va  perie  ; 
Pour  ce  les  ay  en  devise  liez, 
Amour  et  Foy. 

LXII 

DB  l'amour  du   SIECLE  ANTIQUE 
(1525) 

Au  bon  vieulx  temps  un  train  d'amour  regnoit 
Qui  sans  grand  art  et  dons  se  demenoit, 
Si  qu'un  bouquet  donné  d'amour  profonde, 
C'estoit  donné  toute  la  terre  ronde, 
Car  seulement  au  cueur  on  se  prenoit. 

Et  si  par  cas  à  jouyr  on  venoit, 
Sçavez-vous  bien  comme  on  s'entretenoit  ? 
Vingt  ans,  trente  ans  :  cela  duroit  un  monde 
Au  bon  vieulx  temps. 

Or  est  perdu  ce  qu'amour  ordonnoit  : 
Rien  que  pleurs  fainctz,  rieii  que  changes  on  n'oyt 
Qui  vouldra  donc  qu'à  aymer  je  me  fonde, 
11  fault  premier  que  Pamoui'  on  refonde, 
Et  qu'on  la  meine  ainsi  qu'on  la  menoit 
Au  bon  vieulx  temps. 

LXIIi 
llESPONGfi    PAR   VICTOR     BROOEAU    AU    PRKCEDENT: 

Au  bon  vieulx  temps,  que  Vamour  ipar  houquelz 

Se  demenoii,  et  par  joyeux  caquelz^ 

La  femme  estait  trop  sotte  ou  trop  peu  fine  ; 

Le  temps,  depuis^  qui  tout  fine  et  affine, 

Lui  a  monstre  à  faire  ces  acquestz. 

Lors  les  seigneurs  estoient  petits  nacquetz, 
D'aulx  et  oignons  se  faisaient  les  banquetz. 
Et  n'estait  bruict  de  ruer  en  cuisine 
Au  bon  vieulx  temps. 

Dames  aux  huys  n'avoient  clefs  ne  ioquetz; 
Leur  garder obe  estoit  petits  pacquetz 
De  canevas  ou  de  grosse  estamine ; 
Or,  dgamans,  on  laissoit  en  leur  mins^ 
Et  les  couleurs  porter  aux  perroqmtz 
Au  bon  vieulx  temps. 

LXIV 
d'une  daaîe  a  uk  importun 

Tant  seulement  ton  repos  je  désire, 
T'advertissant  (puis  qu'il  hxxM  le  te  dire) 
Que  je  ne  suis  disposée  à  t'aymer^ 
Si  pour  cueillir  tu  veulx  donques  semer. 
Trouve  autre  champ,  et  du  mien  te  retire. 

Bref,  si  ton  cueur  plus  à  ce  chemin  tire, 
Il  ne  fera  que  augmenter  son  mortjre, 
Car  je  ne  veulx  serviteur  te  nommer  , 

Tant  seulement.  i 

Tu  pculx  donc  bien  autre  maislresse  eslire  ; 
Que  pleust  à  Dieu  qu'en  mon  cueur  pousses  Jire, 
Là  où  Amour  ne  t'a  sceu  imprimer; 
Et  m'esbahy  (sans  rien  desestimer) 
Comment  j'ay  pris  la  peine  de  l'escriro 
Tant  seulement. 

LXV 
DE  LA  MAL  MARIEE  QUI   NE   VEULT  FAIRE  AMY 

(1527) 

Contre  raison  Fortune  resvoUée 
Trop  lourdement  devers  moy  est  voilée, 
Quand  pour  loyer  de  ma  grand'  loyaulté 
Du  mien  espoux  je  n'ay  que  cruaulté, 
En  lieu  d'en  estre  en  mes  maulx  consolée. 

Or  d'autre  amy  ne  seray  je  accollée, 
Et  aymerois  mieulx  estre  décollée 
Contre  raison. 

La  fleur  des  champs  n'est  sechéc  et  foulée 
Qu'en  temps  d'yver;  mais  moy,  povre  alïollcc. 
Pers  en  tout  temps  la  fleur  de  ma  beauté. 
Hélas!  ma  mère,  en  qui  j'ay  privauté, 
Reconfortez  la  povre  désolée 
Contre  raison. 

LXVI 
DB  l'inconstance  d'vs.vreau 

(1525) 

Comme  inconstante  et  de  cueur  faulse  ef  lasche 
Elle  me  laisse.  Or,  puis  qu'ainsi  me  la-<che, 
A  vostre  advis,  ne  la  doys  je  lascher! 
Certes  ouy  ;  mais  autrement  iascher 
Je  ne  la  veulx,  combien  qu'elle  me  fasche. 

Il  luy  fauldroit  (au  train  qu'à  msner  tasche, 
Des  serviteurs  à  journée  et  à  tasclie; 
En  trop  de  lieux  veult  son  cueur  attacher^, 
Gomme  inconstante. 

Or,  pour  couvrir  son  grand  vice  et  sa  tache, 
Souvent  ma  plume  à  la  louer  s'attache  : 
Mais  à  cela  je  ne  veulx  plus  tascher, 
Car  je  ne  puis  son  maulvais  bruyt  cacher 


Si  «eurement  qu'elle  ne  le  descache 
Gomme  inconstante. 

LXVII 

RONDEAU   PARFAIGT 
A   SES  AMYS   APRÈS   SA  DELIVRANCE 

(16J6) 

En  liberté  maintenant  me  pourmaine, 
Mais  en  prison  pourtant  je  fuz  cloué  ; 
Voylà  comment  Fortune  me  demaine  : 
C'est  bien  et  mal.  Dieu  soit  du  tout  loué. 

Les  envieux  ont  dit  que  de  Noué 
N'en  sortiroys;  que  la  mort  les  emmainel 
Maulgré  leurs  dens  le  neu  est  desnoué  : 
En  liberté  maintenant  me  pourmaine. 

Pourtant,  si  j'ay  fasché  la  Court  Rommaine, 
Entre  meschans  ne  fuz  onc  alloué  : 
De  bien  famez  j'ay  hanté  le  dommaine, 
Mais  en  prison  pourtant  je  fuz  cloué. 

Car  aussitost  que  fuz  desadvoué 
De  celle  là  qui  me  fut  tant  humaine, 
Bien  tost  après  à  sainct  Pris  fuz  voué  ; 
Voilà  comment  Fortune  me  demaine. 

J'euz  à  Paris  prison  fort  inhumaine  ; 
A  Chartres  fuz  doulcement  encloué  ; 
Maintenant  voys  où.  mon  plaisir  me  maine  : 
C'est  bien  et  mal.  Dieu  soit  de  tout  lo^fé. 

Au  fort,  amys,  c'est  à  vous  bien  joué, 
Quand  vostre  main  hors  du  per  me  ramaine. 
Escript  et  faict  d'un  cueur  bien  enjoué, 
Le  premier  jour  de  la  verte  semaine 
En  liberté. 

Lxvni 

l'adieu  db  frange  a  l'empereur 

(1540) 

Adieu,  César,  Prince  bien  fortuné. 
De  vray  honneur  par  vertu  couronné  ; 
Adieu  le  chef  de  la  noble  Toyson, 
Au  départir  de  la  propre  maison 
Dont  le  bon  Duc  ton  grand  ayeul  l'ut  né. 

Quand  je  Cauray  cent  foys  adieu  donné, 
Et  à  grand  dueil  des  yeulx  abandonné, 
Le  cueur  fera  pour  toy  son  oraison 
Adieu. 

Le  suppliant  qu'un  jour  jà  ordonné 
Te  voye  icy  des  liens  environné  : 
J'entens  des  tiens  qui  sont  miens  par  raison. 
Or  j'attendray  ceste  heureuse  saison 
En  grand  désir  que  tu  sois  retourné. 
Adieu,  Gesar. 

LXIX» 

Au  cueur  ne  peult  un  chascun  commander, 

Ne  les  raisons  de  son  vueil  demander 

Pour  les  entendre  à  sa  perfection  ; 

Cela,  pour  vray,  gist  à  l'affecLion 

Qui  sert  de  luy  pour  nuyre  ou  amender. 

L'œil  fourvoyé  se  peult  contremander, 
Bouche  obeyr  pour  se  recommander, 
Bien  que  ce  soit  dissimulation 
Au  cueur. 

La  main  se  peult  à  tous  faictz  hazardor, 
L'oreille  ouyr  ou  d'ouyr  se  garder  ; 
Franche  est  ainsi  leur  occupation. 


i  Les  Rondeaux  Buivants  sont  tirés   d'éditioas   autres  que    colla 
de  1544. 

Au  dedans  gist  toute  raffection, 
Mesnie  d'Amour,  où  il  fault  regarder 
Au  cueur. 

LXX 

SUR  CES   MOTS  : 

Ghaàcun  soit  content  de  S8S  biens  ; 
Qui  n'a  suffisance  n'a  riens. 

D'estre  content  sans  vouloir  davantage, 
C'est  un  trésor  qu'on  ne  peut  estimer  ; 
Avoir  beaucoup  et  tousjours  plus  aymer, 
On  ne  sçauroit  trouver  pire  héritage. 

Un  usurier  trouve  cela  servage  ; 
Mais  un  franc  cueur  se  doibt  à  ce  soininer 
D'estre  content. 

Qui  veult  avoir  de  richesse  bon  gage, 
Sans  en  ennuy  sa  vie  consumer, 
Pour  en  vertus  se  faire  renommer, 
Tasche  tousjours  d'avoir  cet  advantage 
D'estre  content. 

LXXI 

A  UN   POUR   AVOIR   DE   l'aRGBNT 

En  beau  papier  je  scay  tant  bien  signer, 
S'il  vous  plaisoit,  Monseigneur,  me  liner 
Un  cent  d'escuz,  par  vostre  gentillesse, 
J'aurois  tantost  contenté  mon  hostes.se. 
Et  m'en  irois  soudain  après  disner. 

Si  vous  voulez  me  faire  consigner, 
Ou  bien  le  paye  en  un  temps  designer, 
J'en  suis  content,  pourveu  que  je  la  dresse 
En  beau  papier. 

Ne  cuydez  pas  que  vous  veuille  affiner 
Ou  cautement  Tostre  argent  rappiner* 

Si  respondant  voulez  que  vous  adresse, 
Je  le  veux  bien;  mais  il  n'est  que  promesse, 
Quand  on  la  sçait  saireraent  assigner 
En  beau  papier. 


VERS  AFFICHEZ  A  PABIS 

QUAND  BEDAFUT  FORBANNY,  VOULANS  ESMOUVOIR 

LE  PEUPLE  A  SEDITION  CONTRE  LE  ROY  " 

Au  feu,  ait  feu  ceste  hérésie 
Qui  jour  et  nuyct  trop  nous  blesse; 
Doijs  tu  souffrir  telle  moleste 
Saincte  Escriture  et  ses  eclictz  "l 
Yeulx  tu  bannir  science  parfaicte 
Poiir  soustenir  Lut  aériens  mauldiclz  ? 
Crains  tu  Dieu,  qu'il  le  ])erMette, 
Toy  et  tes  biens  qui  sont  fleuris 
Face  périr  '^ 

Paris,  Paris,  fleur  de  noblesse, 
Soustiens  la  loy  de  toy  qu'on  blesse. 
Ou  aultrement  fouldre  et  ternpeste. 
Cherra  sur  toy,  je  t'en  advertis. 
Prions  tous  le  Roy  de  gloire 
Qu'il  confonde  ces  hérétiques  mauldiciz, 
Afin  qu'il  n'en  soit  plus  mémoire 
Non  plus  que  des  aux  i^ourris. 
Au  feu,  au  feu,  c'est  le  repaire  ; 
Faictz  en  justice.  Dieu  l'a  penny  s. 

LXXII 

RESPONSE  DE  CLEMENT  MAROT 
(1835) 

En  l'eau,  en  l'eau  ces  Iblz  séditieux, 
Lesquelz  en  lieu  des  divines  paroles 
Preschent  au  peuple  un  tas  de  monopoles 
Pour  esmouvoir  debatz  contentieux. 

Le  Roy  leur  est  un  peu  trop  gratieux  : 
Que  n'a  il  mis  à  bas  ces  testes  folles 
En  l'eau. 

Hz  ayment  tant  les  vins  délicieux 
Qa'on  peult  nommer  cabaretz  leurs  escoles  : 
Mais  refroidir  fauldroit  leurs  chauldes  colles 
Par  le  rebours  de  ce  qu'ilz  ayment  mieulx, 
En  l'eau. 


DIXAIN   SUR  LE   MESME  SUJET 

Au  feu,  en  Veau,  en  l'air  ou  en  la  terre 
Soient  pris  et  mis  ces  fols  prédicateurs 
Qui  vont  preschant  sédition  et  guerre 
Entre  le  peuple  et  les  bons  précepteurs. 
Ils  ont  esté  trop  long  temps  séducteurs, 
Et  mis  le  monde  en  trouble  et  desarroy  : 
Mais  Dieu  de  grâce  a  voulu  que  le  Roy 
Aye  entendu  leur  sophistic  parler, 
Qui  les  fera  punir  selon  la  loy 
Au  feu,  en  Veau,  en  la  terre  ou  en  l'air, 

LXXIII 
RONDEAU   A  NOSTRE   DAME 

En  temps  obscur  estoille  refulgente. 
Raid  de  soleil,  aulbe  du  jour  fulgente, 
Port  de  salut,  allectante  pucelle, 
Roze  vemant,  de  Dieu  mère  et  ancellg, 
Royne  des  Anges,  au  pécheur  indulgente, 
Tournez  vos  yeulx,  maternelle  régente, 
Vers  voz  enfans  ;  aidez  à  qui  régente 
Le  parc  de  Dieu  et  sa  sainte  nacelle 
En  temps  obscur. 

Contre  le  corps  d'église  diligente 
Gens  sans  raison  de  tout  bien  indigente 
Et  contre  vous  a  mise  sa  parcelle  ; 

Monstrez  vous  Mère ,  et  que  ayons  paix  par  celle 
Qui  a  le  pouvoir  :  la  cause  en  est  urgente 
En  temps  obscur. 


LXXIV 

SUR  LA  DBVISB  DB  HUOUBS  SALBL 
VALET  DE  CHAMBRE  DU  ROY  FRANÇOIS  I"*" 

Honneur  te  guide  et  te  met  en  haultesse, 
Pour  ton  grand  sens  et  ta  science  acquise. 
Ce  que  tu  as  retenu  pour  devise 
Et  justement  à  ce  degré  t'adresse. 

Tu  t'es  conduict  par  trèsgrande  sagesse  ; 
Merveille  n'est  si  donc  en  ces  le  guyse 
Honneur  te  guide. 

Apollo  faict  aux  siens  ceste  promesse, 
Quand  à  le  suyvre  ilz  ont  grand'  peine  prise; 
Tu  as  prudence  en  son  escole  apprise; 
C'est  ce  qui  faict  que  chez  prince  et  princesse 
Honneur  te  guide. 

LXXV 

Juges,  prevostz,  bourgeois,  marchans,  commun, 
Nobles,  vilains,  et  vous  seigneui^  d'Eglise, 
Amendez-vous  ;  sinon  je  vous  advise 
Que  ne  verrez  l'an  cinq  cens  quarante  un. 

Lassus  aux  cieulx  il  est  bruyt  que  chascuu 
Offense  Dieu,  qui  n'est  pas  bonne  guise, 
Juges,  prevostz. 

Persévérer  en  son  mal  c'est  esgrun  ; 
Le  monde  faict  de  péché  marchandise  ; 
Bref,  il  fauldra  que  chascun  se  réduise 
Ou  des  trois  parlz  n'en  demourra  nesuu 
Juges,  prevostz. 

LXXVI 

A  GEOFFROY   BRULÀRT 
(1526) 

Nostre  maistre  Geoffroy  Brulart, 
Qui  sçavez  la  science  et  Tart 
De  guérir  les  gens  de  tous  maulx, 
Icy  c'est  Tun  de  vos  féaulx 
Qui  de  colique  brusle  et  ard. 

Je  ne  memge  poisson  ne  lard, 
Non  que  craigne  le  papelart, 
Mais  mon  mal  me  faict  trop  d'assaulx, 
Nostre  maistre. 

Venez  y  donc  plus  test  que  tard^ 

Et  n'oubliez  pas  le  broiUart 
De  vos  receptes  à  monceaulx, 
Et  payé  serez  en  royaulx, 
Car  vous  estes  sage  vieillart, 
Nostre  maistre. 

LXXVII 

RONDEAU 
Sur  :  Jupiter  ex  alto  perjuria  ridet  ammunm. 

O  bon  Jésus,  de  Dieu  éternel  filz, 
Qui  avec  luy  les  cieulx  et  monde  feis, 
Las!  prens  pitié  de  moy,  ta  créature;  ^ 
J'ay  contre  toy  tant  faict  de  forfaicture, 
Que  tous  mes  sens  en  sont  de  dueil  conlitz. 

En  une  croix  tout  ton  corps  fut  aftix, 
Où  par  ta  mort  les  enfers  tu  defûtz, 
Non  pour  moy  seul,  mais  pour  toute  nature, 
'  O  bon  Jésus. 

En  ceste  croix  où  lu  fus  crucifix. 
De  Paradis  le  chemin  tu  veffîs, 

Et  d'iceluy  feis  à  tous  ouverture. 
De  tous  delictz  tu  as  la  couverture  ; 
Couvre  les  miens,  et  ce  qu'oncques  meffeig, 
0  bon  Jésus. 


LXXVIII 
RONDEAU 

0  quelle  erreur  par  finis  esperitz 
Vouloir  finir  l'infini  sans  nul  pris, 
Par  raison  morte  et  mondaine  apparence 
Voulant  comprendre  en  débile  science 
Une  bonté  qui  tous  nous  a  compris  ! 

Créé  nous  a  en  ce  mondain  pourpris, 
Et  racheté  quand  nous  eusmes  mespris, 
Et  nous  doublons  quelle  est  sa  puissance  1 
O  quelle  erreur  ! 

Par  Testament  sa  loy  nous  a  appris  ; 
Amour  donné  pour  acquérir  le  pris 
D'heureux  labeur,  par  foy  et  espérance  ; 
Allons  à  luy,  en  nous  n'ayons  fiance  : 
Qui  ne  le  faict  en  enfer  est  repris. 
0  quelle  erreur! 

LXXIX 

RONDEAU   DU    GUAY 

Oyez  le  guay,  petit  mignon. 
Monsieur,  Madame  Pimpelotte. 
Avec  le  clerc  à  la  pellette, 
Non  faict,  si  faict,  par  Santrignon. 

Villain,  vous  trenchez  de  l'oignon, 
Et  ne  valez  pas  eschalotte  : 
Oyez  le  guay,  etc. 

Gros  coquin,  oste  le  tignon. 
Si  veulx  avoir  la  bachelotte; 

Drinc,  drinct  a  mis  en  escliec  l'hoste. 
M'amye,  levez  le  groignon, 
Oyez  le  guay,  etc. 

LXXX 

RONDEAU   DES   BARBIERS 
(1515) 

Povres  Barbiers,  bien  estes  morfonduz, 
De  veoir  ainsi  gentilz  hommes  tonduz 
Et  porter  barbe;  or  advisez  comment 
Vous  gaignerez,  car,  tout  premièrement, 
Tondre  et  peigner  ce  sont  cas  defenduz. 

De  testonner  on  n'en  parlera  plus  ; 
Tardez  cizeaux  et  rasouers  esmouluz, 
Car  désormais  vous  fault  vivre  autrement, 
Povres  Barbiers. 

J'en  ai  pitié;  car  plus  comtes  ne  ducz 
Ne  peignerez,  mais  comme  gens  perduz 
Vous  en  irez  besongner  chauldement 
En  quelque  estuve,  et  là  gaillardement 
Tondre  maujoinct  ou  raser  Priapus, 
Povres  Barbiers. 


U, 


CHANSONS 


CHANSON  PREMIERE 

Plaisir  n'ay  plus,  raais  vy  en  desconfort  ; 
Fortune  m'a  remis  en  grand" douleur. 
L'heur  que  j'avois  est  tourné  en  malheur, 
Mal  heureux  est  qui  n'a  aucun  confort. 

Fort  suis  dolent,  et  regret  me  remord  ; 
Mort  m'a  osté  ma  dame  de  valeur  ; 
L'heur  que  j'avois  est  tourné  en  malheur  : 
Mal  heureux  est  qui  n'a  aucun  confort. 

Valoir  ne 'puis,  en  ce  monde  suis  mort; 
Morte  est  m'amour,  dont  suis  en  grand'  lanirueiu' 
Langoureux  suis,  plein  d'amere  liqueur; 
Le  cueur  me  part  pour  sa  dolente  mort. 

CHANSON  II 
(1S30) 

Secourez  moy,  ma  Dame  par  amours, 
Ou  autrement  la  Mort  me  vient  quérir  ; 
Autre  que  vous  ne  peult  donner  secours 
A  mon  las  cueur,  lequel  s'en  va  mourir. 
Helas,  helas  !  vueillez  donc  secourir 
Geluy  qui  vyt  pour  vous  en  grand'  deslresse, 
Car  de  son  cueur  vous  estes  la  maistresse. 

Si  par  aymer  et  souffrir  nuictz  et  jours 
L'amy  dessert  ce  qu'il  vient  requérir, 
Dictes  pourquoy  faictes  si  longz  séjours 
A  me  donner  ce  que  tant  veulx  chérir  ? 
0  noble  cueur,  laisserez  vous  périr 
Vostre  servant  par  faulte  de  liesse  ? 
Je  croy  qu'en  vous  n'a  point  tant  de  rudesse. 

Vostre  rigueur  me  feit  plusieurs  destours 
Quand  au  premier  je  vous  vins  requérir; 
Mais  Bel  Acueil  m'a  faict  d'assez  bons  tours 
En  me  laissant  mainlz  baisers  conquérir. 
Las  !  voz  baisers  ne  me  sçaivent  guérir, 
Mais  vont  croissant  Tardent  feu  qui  me  presse  : 
Jouyssance  est  ma  médecine  expresse. 

CHANSON   IH 

Dieu  gard  ma  Maistrcsse  et  régente, 
Gente  de  corps  et  de  façon. 
Son  cueur  tient  le  mien  en  sa  tente 
Tant  et  plus  d'un  ardant  frisson. 
S'on  m'oyt  poulsor  sur  ma  chanson 
Son  de  lucz  ou  harpes  doulcettes, 
C'est  espoir  qui  sans  marrisson 
Songer  me  faict  en  amourettes. 

La  blanche  colombelle  belle 
Souvent  je  voj^s  priant  criant  : 
Mais  dessoubz  la  cordelle  d'elle 
Me  jecte  un  œil  friant,  riant. 
En  me  consommant  et  sommant 
A  douleur  qui  ma  face  efface, 
Dont  suis  le  reclamant  amant 
Qui  pour  l'oultrepasse  trespasse. 

Dieu  des  amans,  de  mort  me  garde, 
Me  gardant  donne  moy  bonheur, 
Et  me  le  donnant  prens  ta  darde, 
En  la  prenant  navre  son  cueur  ; 
En  le  navrant  me  tiendras  seur,      ^ 
En  seurté  suyvray  Taccointance  ; 
En  l'accointant,  ton  serviteur 
En  servant  aura  jouyssance. 

CHANSON  IV 

(1525) 

Jouyssance  vous  donneray, 
Mon  amj,  et  si  meneraj 

A  bonne  fin  voslre  espérance  ; 
Virante  ne  vous  laisseray, 
Encores,  quand  morte  seray, 
L'esprit  en  aura  souvenance. 

Si  pour  moy  avez  du  soucy, 

Pour  vous  n'en  ay  pas  moins  aussi, 

Amour  le  vous  doit  faire  entendre; 

Mais  s'il  vous  grève  d'estre  ainsi, 

Appaisez  vostre  cueur  transy  : 

Tout  vient  à  poinct  qui  peult  al  tendre. 

CHANSON  V 
(1525) 

J'attends  secours  de  ma  seule  pensée  : 
J'attends  le  jour  que  l'on  m'esconduira 
Ou  que  du  tout  la  belle  me  dira  : 
«  Amy,  t'amour  sera  recompensée.  » 

Mon  alliance  est  fort  bien  commencée, 

Mais  je  ne  sçay  comment  il  en  ira  ; 

Car  s'elle  veult  ma  vie  périra, 

Quoy  qu'en  amour  s'attend  d'estre  avancée. 

Si  j'ay  refuz,  vienne  Mort  insensée, 
A  son  plaisir  de  mon  cueur  jouyra; 
Si  j'ay  mercy,  adonc  s'esjouyra 
Geluy  qui  point  n'a  sa  Dame  offensée. 

CHANSON  VI 

Amour  et  Mort  m'ont  faict  oultrage  : 
Amour  me  retient  en  servage. 
Et  Mort,  pour  accroistre  ce  dueil, 
A  prins  celuy  loing  de  mon  œil 
Qui  de  près  navre  mon  courage. 

Helas  !  Amour,  tel  personnage 
Te  servoit  en  ûeur  de  son  aage, 
Mais  tu  es  ingrat  à  mon  vueil, 
De  souffrir  guerre  et  son  orgueil 
Tuer  ceulx  qui  t'ont  faict  hommage. 

Si  c'est  à  mon  cueur  advantage 
De  ce  que  son  noble  corsage 
Gist  envers,  loing  de  mon  acueil  ; 
Car  si  j'avois  veu  son  sercueil, 
Ma  grand'  douleur  deviendroit  rage. 

CHANSON   VII 
(1524) 

Celle  qui  m'a  tant  pourmené 
A  eu  pitié  de  ma  langueur  : 
Dedans  son  jardin  m"a  mené, 
Où.  tous  arbres  sont  en  vigueur  ; 
Adonques  n'usa  de  rigueur  : 
Si  je  la  baise,  elle  m'acolle  ; 
Puis  m'a  donné  son  noble  cueur, 
Dont  il  m'est  ad  vis  que  je  vole. 

Quand  je  vey  son  cueur  estre  mien, 
Je  mys  toute  crainte  dehors, 
•    Et  luy  dys  :  «  Belle,  ce  n'est  rien, 
Si  entre  voz  bras  je  ne  dors.  » 
La  dame  respondit  alors  : 
«  Ne  faictes  plus  ceste  demande  : 
Il  est  assez  maistre  du  corps, 
Qui  a  le  cueur  à  sa  commande.  » 

CHANSON   VIII 

(1527) 

Si  de  nouveau  j'ay  nouvelles  couleurs, 
Il  n'en  fault  jà  prendre  esbahyssement; 
Car  de  nouveau  j'ay  nouvelles  douleu», 
Nouvelle  amour  et  nouveau  pensement  ; 
Dueil  et  ennuy,  c'est  tout  l'advancement 
Que  j'ay  encor  de  vous  tant  amoureuse  ; 
Si  vous  supply  que  mon  commencement 
Cause  ne  soit  de  ma  fin  langoureuse. 

Pleust  or  à  Dieu,  pour  fuyr  mes  malheurs, 
Que  je  vous  tinse  à  mon  commandement) 

Ou,  pour  le  moins,  que  voz  grandes  valeurs 
Ne  fussent  point  eu  mon  entendement  ; 
Car  vos  beaulx  yeulx  me  plaisent  tellement, 
Et  vostre  amour  me  semble  tant  heureuse» 
Que  je  languy  :  ainsi  voylà  comment 
Ce  qui  me  plait  m'est  chose  douloureuse. 

CHANSON  IX 
(tSW) 

Quand  j'ay  pensé  en  vous,  ma  bien  aymée, 
Trouver  n'en  puis  de  si  grande  beaulté  ; 
Et  de  vertu  seriez  plus  estimée, 
Qu'autre  qui  soit,  si  n'estoit  cruauté. 

Mais  pour  vous  aymer  loyaument 

J  ay  recompense  de  tourment  ; 

Toutesfoys  quand  il  vous  plaira 

Mon  mal  par  mercy  finira. 

Dès  que  mon  œil  apperceut  vostre  face, 

Ma  liberté  du  tout  m'abandonna; 

Car  mon  las  cueur,  espérant  vostre  grâce, 

De  moy  partit  et  à  vous  se  donna. 
Or  s'est  il  voulu  retirer 
En  lieu  d'où  ne  se  peult  tirer, 
Et  vous  a  trouvée  sans  si, 
Fors  qu'estes  dame  sans  mercy. 

Vostre  rigueur  veult  donques  que  je  meure, 
Pais  que  pitié  vostre  cueur  ne  remord  ; 
Ri  n'aurez  vous,  de  ce  je  vous  asseure, 
Loz  ny  honneur  de  si  cruelle  mort. 

Car  on  ne  doit  mettre  en  langueur 

Geluy  qui  ayme  de  bon  cueur. 

Trop  est  rude  à  son  ennemy 

Qui  est  cruel  à  son  amy. 

CHANSON  X 

(1524) 

Je  suU  aymé  de  la  plus  belle 

Qui  soit  vivant'  dessoubz  les  cieulx  ; 

Encontre  tous  laulx  envieux 
Je  la  soustiendray  eslre  telle. 

Si  Gupido  doulx  et  rebelle 
Avoit  desbendé  ses  deux  yeulx 
Pour  veoir  son  maintien  gracieux, 
Je  croy  qu'amoureux  seroit  d'elle. 

Venus,  la  déesse  immortelle, 
Tu  as  faict  mon  cueur  bien  heureux, 
De  ravoir  faict  estre  amoureux 
D'une  si  noble  damoyselle. 

CHANSON  XI 

(1524) 

Qui  veult  avoir  liesse, 
Seulement  d'un  regarià 
Vienne  veoir  ma  maistresse 
Que  Dieu  maintienne  et  srard  : 
Elle  a  si  bonne  ^race, 
Que  celluy  qui  la  veoit 
Mille  douleurs  efface, 
Et  plus  s'il  en  avoit. 

Les  vertus  de  la  belle 
Me  font  esmerveiller; 
La  souvenance  d'elle 
Faict  mon  cueur  esveiller; 
Sa  beauté  tant  exquise 
Me  faict  la  mort  sentir  ; 
Mais  sa  grâce  requise 
M'en  psult  bien  garantir. 

CHANSON  XII 

(1524) 

Tant  que  vivray  en  aage  fleurissant, 
Je  serviray  Amour,  le  dieu  puissant, 
En  faictz,  en  diclz,  en  chansons  et  aocordi^. 
Par  plusieurs  jours  m'a  tenu  Janguisçant, 

Mais  après  dueil  m"a  faict  resjouyssant, 
Car  j'ay  Tamour  de  la  belle  au  gent  corps. 

Son  alliance. 

C'est  ma  fiance  : 

Son  cueur  est  mien, 

Le  mien  est  sien. 

Fy  de  tristesse, 

Vive  liesse, 
Puis  qu'en  amours  j'ay  tant  de  bien  I 

Quand  je  la  veulx  servir  et  honorer, 

Quand  par  escriptz  veulx  son  nom  décorer, 

Quand  je  la  veoy  et  visite  souvent, 

Ses  envieux  n'en  font  que  murmurer  ; 

Mais  nostre  Amour  n'en  sçauroit  moins  durer: 

Autant  ou  plus  en  emporte  le  vent. 

Maulgré  envie 

Toute  ma  vie 

Je  l'aymeray 

Et  chanteray  : 

C'est  la  première, 

C'est  la  dernière, 
Que  j'ay  servie  et  serviray. 

CHANSON  XIII 

Languir  me  fais  sans  t'avoir  offensée  : 
Plus  ne  m'escrip?,  plus  de  moy  ne  t'enquiers  ; 
Mais  nonobstant,  autre  Dame  ne  quiers  : 
Plus  tost  mourir  que  changer  ma  pensée. 

Je  ne  dy  pas  t'amour  estre  effacée, 
Mais  je  me  plains  de  l'ennuy  que  j'acquiers, 
Et  loing  de  toy  humblement  te  requiers 
Que  loing  de  moy  de  moy  ne  sois  faschée. 

CHANSON  XIV 

(1525) 

D'où  vient  cela,  belle,  je  vous  supply, 
Que  plus  à  moy  ne  vous  recommandez  ? 

Tousjours  seray  de  tristesse  remply 

Jusques  à  tant  qu'au  vray  le  me  mandez  ; 

Je  croy  que  plus  d'amy  ne  demandez, 

Ou  maulvais  bruyt  de  moy  on  vous  revelle. 

Ou  vostre  cueur  a  faict  amour  nouvelle. 

Si  vous  laissez  d'amour  le  train  joly, 

Vostre  beauté  prisonnière  rendez  ; 

Si  pour  autruy  m'avez  mis  en  oubly, 

Dieu  vous  y  doint  le  bien  qu'y  prétendez  ; 

Mais  si  de  mal  en  rien  m'appréhendez , 

Je  veulx  qu'autant  que  vous  me  semblez  belle 

D'autant  ou  plus  vous  me  soyez  rebelle. 

CHANSON  XV 

(lo25) 

Ma  Dame  ne  m'a  pas  vendu, 
Elle  m'a  seulement  changé  ; 
Mais  elle  a  au  change  perdu, 
Dont  je  me  tiens  pour  bien  vengé; 
Car  un  loyal  a  estrangé 
Pour  un  autre  qui  la  diffame  : 
N'est  elle  pas  légère  femme  ? 

Le  noir  a  quicté  et  rendu  ; 
Le  blanc  est  d'elle  desrengé  ; 
Violet  luy  est  deffendu  ; 
Point  n'ayme  bleu  ny  orengé; 
Son  cueur  muable  s'est  rengé 
Vers  le  Changeant,  couleur  infâme; 
N'est  elle  pas  légère  femme? 

CHANSON   XVI 

(1523) 

J*ay  contenté 
Ma  voulenté 
Suffisamment  : 
Car  j'ay  esté 
D'amours  traicté 
Différemment. 

J'ay  eu  tourment» 
Bon  Iraiclcment, 
J'ay  eu  doulccur  ce  cruauté, 
Et  ne  me  plains  fors  seulemeni 
D'avoir  aymé  si  loyaulraent 
Celle  qui  est  sans  loyaulté. 

Gueur  affecté 

Moins  arresté 

Qu'un  seul  moment, 

Ta  lascheté 

M'a  dejecté 

Fasclieusement. 

Prens  hardiment 

Amendement. 
Et  vous,  dames  de  grand'  beaulté, 
Si  l'honneur  aymez  chèrement, 
Vous  n'ensuyvrez  aucunement 
Celle  qui  est  sans  loyaulté. 


CHANSON  XVII 

(1525) 

Je  ne  fais  rien  que  requérir, 
Sans  acquérir 

Le  don  d'amoureuse  liesse. 
Las  !  ma  maistresse, 
Dictes,  quand  est  ce 

Qu'il  vous  plaira  me  secourir? 

Je  ne  fais  rien  que  requérir. 

Vostre  beaulté  qu'on  voit  fleurir 
Me  faict  mourir  : 

Ainsi  j'ayme  ce  qui  me  blesse. 
C'est  grand'  simplesse, 
Mais  grand'  sagesse, 

Pourveu  que  m'en  vueillez  guérir  : 

Je  ne  fais  rien  que  requérir. 

CHANSON  XVm 
(1827) 

D'un  nouveau  dard  je  suis  frappé 
Par  Gupîdo,  cruel  de  soy  ; 
De  luy  pensois  estre  eschappé. 
Mais  cuydant  fuyr  me  deçoy, 
Et  remède  je  n'apperçoy 

A  ma  douleur  secrette, 
Fors  de  crier  :  «  Allégez  moy, 

Doulce  plaisant  brunette.  » 

Si  au  monde  ne  fussiez  point. 
Belle,  jamais  je  n'aymerois  ; 
Vous  seule  avez  gaingné  le  poinct 
Que  si  bien  garder  j'esperois; 
Mais  quand  à  mon  gré  vous  aurois 

En  ma  chambre  seulette, 
Pour  me  venger,  je  vous  ferois 

La  couleur  vermeillette. 

CHANSON  XIX 
(1525) 

Mauldicte  soit  la  mondaine  richesse, 
Qui  m'a  osté  m'amye  et  ma  maistresse. 
Las!  par  vertu  j'ay  son  amytié  quise, 
Mais  par  richesse  un  autre  Ta  conquise  : 
Vertu  n'a  pas  en  amour  grand'  prouesse. 

Dieu  gard  de  mal  la  nymphe  et  la  déesse 

Mauldict  soit  l'or  où  elle  a  sa  liesse,     • 

Mauldicte  soit  la  fine  soye  exquise. 

Le  dyamant  et  la  perle  requise, 

Puis  que  par  eulx  il  fault  qu'elle  me  laisse. 

CHANSON  XX 
(1524) 

Le  cueur  de  vous  ma  présence  désire, 
Mais  pour  le  mieulx  (belle)  je  me  retire; 

Car  sans  avoir  autre  contentement 
Je  ne  pourrois  servir  si  longuement  ; 
Venons  au  poinct,  au  poinct  qu'on  n'ose  dire. 

Belle  brunette  à  qui  mon  cueur  soupire, 
Si  me  donnez  ce  bien  sans  m'escondire, 
Je  serviray  :  mais  sçavez  vous  comment 
De  nuict  et  jour,  trèsbien  et  lojaulment. 
Si  ne  voulez,  je  fuyray  mon  martyre. 

CHANSON  XXI 

(1524) 

Amour  au  cueur  me  poinct 
Quand  bien  aymé  je  suis; 
Mais  aymer  je  ne  puis 
Quand  on  ne  m'ayme  point. 

Chascun  soit  adverty 
De  faire  comme  moy  : 
Car  d'aymer  sans  party, 
C'est  un  trop  grand  es  moy. 

CHANSON   XXII 

(1525) 

Qui  veult  entrer  en  graco 
Des  dames  bien  avant, 
En  cautelle  et  fallace 
Fault  estre  bien  sçavant  : 
Car  tout  vray  poursuyvant, 
La  loyaulté  suyvant, 
Aujourd'huy  est  deceu, 
Et  le  plus  décevant 
Pour  loyal  est  receu. 

CHANSON  XXIII 

(1525) 

Long  temps  y  a  que  je  vy  en  espoir 
Et  que  Rigueur  a  dessus  moy  pouvoir; 

Mais  si  jamais  je  rencontre  Allégeance, 
Je  luy  diray  :  «Madame,  venez  veoir  : 
Rigueur  me  bat,  faictes  m'en  la  vengeance.  » 

Si  je  ne  puis  Allégeance  esmouvoir, 
Je  le  teray  au  Dieu  d'amours  sçavoir, 
En  luy  disant  :  «  0  mondaine  plaisance , 
Si  d'autre  bien  ne  me  voulez  pourvoir, 
A  tout  le  moins  ne  m'ostez  Espérance.  » 

CHANSON  XXIV 
(1527) 

Quand  vous  voudrez  faire  une  amye, 
Prenez  la  de  belle  grandeur, 
En  son  esprit  non  endormie, 
En  son  tetin  bonne  rondeur; 

Doulceur 

En  cueur, 

Langage 

Bien  sage, 
Dansant,  chantant  par  bons  accords, 
Et  ferme  de  cueur  et  de  corps. 

Si  vous  la  prenez  trop  jeunette, 
Vous  en  aurez  peu  d'entretien  : 
Pour  durer  prenez  la  brunette, 
En  bon  point,  d'asseuré  maintien. 

Tel  bien 

Vault  bien 

Qu'on  face 

La  chasse 
Du  plaisant  gibier  amoureux  :     • 
Qui  prend  telle  proye  est  heureux. 

CHANSON  XXV 
DU  JOUR  DE  NOËL 

Une  pastourelle  gentile 
Et  un  berger,  en  un  vergor, 
L  autrehier  en  jouant  à  la  billo 

S'entredisoient,  pour  abréger  • 

Roger 

Berger, 

Légère 

Bergère, 
C'est  trop  à  la  bille  joué  : 
Chantons  Noé,  Noé,  Noé. 

Te  souvient  il  plus  du  Prophète 
Qui  nous  dit  cas  de  si  hault  faict, 
Que  d'une  pucelle  parfaicte 
Naistroit  un  enfant  tout  parfaict  ? 

L'effect 

Est  faict  : 

La  belle 

Pucelle 
A  un  filz  du  ciel  advoué  : 
Chantons  Noé,  Noé,  Noé. 

CHANSON  XXVI 

En  entrant  en  un  jardin 
Je  trouvay  Guillot  Martin 
Avecques  s'amye  Haleine, 
Qui  vouloit  pour  son  butin 
Son  beau  petit  picotin, 
Non  pas  d'orge  ne  d'aveine. 

Adonc,  Guillot,  lui  a  dit  : 
«  Vous  aurez  bien  ce  credict 
Quand  je  seray  en  alaine  ; 
Mais  n'en  prenez  qu'un  petit , 
Car  par  trop  grand  appétit 
Vient  souvent  la  pance  plaine.  » 

CHANSON  XXVII 

D'amours  me  va  tout  au  rebours, 
Jà  ne  fault  que  de  cela  mente  ; 
J'ay  refuz  en  lieu  de  secours  ; 

KTaxaye  rit  et  je  lamente  ; 
C'est  la  cause  pourquoy  je  chante  : 
«  D'amours  me  va  tout  au  rebours, 
Tout  au  rebours  me  va  d'amours.  » 

CHANSON  XXVIII 

(1325) 

J'ay  grand  désir 

D'avoir  plaisir 

D'amour  mondaine  ; 

Mais  c'est  grand'  peine, 
Car  chascun  loyal  amoureux 
Au  temps  présent  est  mal  heureux  ; 

Et  le  plus  fin 

Gaigne  à  la  lin 

La  grâce  pleine. 

CHANSON   XXIX 

(1525) 

0  cruaulté  logée  en  grand'  beaulté, 
O  grand'  beaulté  qui  loges  cruaulté, 
Quand  ma  douleur  jamais  ne  sentiras, 
Au  moins  un  jour  pense  en  ma  loyauté  : 
Ingrate  alors  (peult  estre)  te  diras. 

CHANSON  XXX 
(1327) 

J'ayme  le  cueur  de  m'amye, 

Sa  bonté  et  sa  doulceur  : 

Je  fayme  sans  infamie, 

Et  comme  un  frère  la  sœur. 

Amytié  desmesurée 

N'est  jamais  bien  asseurée 

Et  met  les  cueurs  en  tourment  : 

Je  veux  aymer  autrement. 

Ma  mignonne  débonnaire, 
Ceulx  qui  font  tant  de  clamoun 

Ne  laschent  qu'à  eulx  complaire 
Plus  qu'à  leurs  belles  amours. 
Laissons  les  en  leur  Ibllye 
Et  en  leur  melancolye. 
Leur  amytié  cessera, 
Sans  fin  la  nostre  sera. 

CHANSON  XXXI 

(1528) 

Si  je  vy  en  peine  et  langueur, 

De  bon  gré  je  le  porte. 
Puis  que  celle  qui  a  mon  cueur 

Languit  de  mesme  sorte. 
Tous  ces  maulx  nous  faict  recevoir 

Envie  décevante, 
Qui  ne  permet  nous  entrevoir 

Et  d'en  parler  se  vante. 

Aussi  Danger,  faulx  blasonneur, 

Tient  rigueur  à  la  belle  ; 
Car  il  menasse  son  honneur 

S'il  me  veoit  auprès  d'elle. 
Mais  plus  tost  loing  je  me  tiendray 

Qu'il  en  vienne  nuysance, 
Et  à  son  honneur  eutendray 

Plus  tost  qu'à  ma  plaisance. 

CHANSON  XXXIl 

Changeons  propos,  c'est  trop  chanté  d'amours 

Ce  sont  clamours,  chantons  de  la  serpette  : 

Tous  vignerons  ont  à  elle  recours. 

C'est  leur  secours  pour  tailler  la  vignette  ; 

O  serpilette,  ô  la  serpillonnette, 

La  vignolette  est  par  toy  mise  sus , 

Dont  les  bons  vins  tous  les  ans  sont  yssus. 

Le  dieu  Vulcain,  forgeron  des  haults  dieux, 
Forgea  aux  cieulx  la  serpe  bien  taillante, 
De  fin  acier  trempé  en  bon  vin  vieulx, 
Pour  tailler  mieulx  et  estre  plus  vaillante. 

Bacchus  la  vante,  et  dit  qu'elle  est  séante 
Et  convenante  à  Noé  le  bon  hom 
Pour  en  tailler  la  vigne  en  la  saison. 

Bacchus  alors  chappeau  de  treille  avoit, 
Et  arrivoit  pour  benistre  la  vigne  ; 
Avec  Gascons  Silenus  le  suyvoit, 
Lequel  beuvoit  aussi  droict  qu'une  ligne  ; 
Puis  il  trépigne,  et  se  faict  une  bigne  ; 
Comme  une  guigne  estoit  rouge  son  nez; 
Beaucoup  de  gens  de  sa  race  sont  nez. 

CHANSON  XXXIII 

La  plus  belle  des  trois  sera 
Celle  qui  mourir  me  fera 
Ou  qui  me  fera  du  tout  vivre  ; 
Car  de  mon  mal  seray  délivre, 
Quand  à  sa  puissance  plaira. 

Pallas  point  ne  m'y  aydera, 
Juno  point  ne  s'en  meslera  ; 
Mais  Venus,  que  j'ay  voulu  suyvre, 
Me  dira  bien  :  «  Tien,  je  te  livre 
Celle  qui  ravy  ton  cueur  a.  » 

CHANSON  XXXI V 

(1524) 

Puis  que  de  vous  je  n'ay  autre  visage, 
Je  m'en  voys  rendre  hermite  en  un  désert, 
Pour  prier  Dieu,  si  un  autre  vous  sert, 
Qu'autant  que  moy  en  vostre  honneur ^oit  sage. 

Adieu  amours,  adieu  gentil  corsage, 
Adieu  ce  tainct,  adieu  ces  frians  yeulx. 
Je  n'ay  pas  eu  de  vous  grand  advantage  ; 
Un  moins  aymant  aura  peult  estre  mieulx, 

CHANSON  XXXV 

Vous  perdez  temps  de  me  dire  mal  d'elle, 
Gens  oui  voulez  divertii'  iùi*n  entente  : 

Plus  la  blasmez,  plus  je  la  trouve  belle  ; 
S'esbahit  on  si  tant  je  m'en  contente  ? 

La  fleur  de  sa  jeunesse. 

A  vostre  advis  rien  n'est  ce  ? 
>  N'est-ce  rien  que  ses  grâces  ? 

Cessez  voz  grans  audaces, 
Car  mon  amour  rainera  vostre  niesdire 
Tel  en  mesdict  qui  pour  soy  la  désire. 

CHANSON  XXXV 1 

POUR    LA    BRUNK 

Pourtant  si  je  suis  brunette, 
Amy,  n'en  prenez  esmoy; 
Autant  suis  ferme  et  jeunette 
Qu'une  plus  blanche  que  moy. 
Le  blanc  etîaccr  je  voy, 
Couleur  noire  est  tousjours  uuo  : 
J'ayme  mieulx  donc  estre  bruiio 
Avecques  ma  fermeté, 
Que  blauche  comme  la  lune, 
Tenant  de  légèreté. 

CHANSON   XXX Vil 
POUR     LA     BLANCHE 

Pourtant  si  le  blanc  s'efface^ 
Il  n'est  pas  à  despriser; 
Comme  luy  le  noir  se  passe,    • 
Il  a  beau  temporiser. 
Je  ne  veulx  point  mespriser, 
Ne  mesdire  en  ma  revanche  ; 
Mais  j'ayme  mieulx  estre  blanche 
Vingt  ou  trente  ans  ensuyvant^ 
En  beauté  nayfve  et  tranche, 
Que  noire  tout  mon  vivant. 

CHANSON  XXXVIII 

J'ay  trouvé  moyen  et  lovsir 
D'envoyer  Monsieur  à  la  chassa; 

Mais  UQ  autre  prend  le  plaisir, 
Qu'envers  ma  dame  je  pourchasse. 

Ainsi  pour  vous,  gros  beufz  puissans , 
Ne  Irainez  charrue  en  la  plaine  ; 
Ainsi  pour  vous,  moutons  paissans, 
Ne  portez  sur  le  dos  la  laine. 

Ainsi  pour  vous,  oyseaulx  du  ciel, 
Ne  sçauriez  faire  une  couvée; 
Ainsi  pour  vous,  mouches  à  miel . 
Vous  n'avez  la  cire  trouvée. 


CHANSON  XXXIX 

(1388) 

Si  j'avois  tel  crédit, 
Et  d'amour  recompense, 
Gomme  Tenvieux  pense 
Et  comme  il  vous  a  dict, 
Menteur  ne  seroit  dict, 
Ne  vous  froide  amoureuse, 
Et  moy,  povre  interdict, 
Serois  personne  heureuse. 

Quand  viens  à  remirer 
Si  belle  jouyssance, 
Il  n'est  en  ma  puissance 
De  ne  la  désirer  ; 
Et  pour  y  aspirer, 
N'en  doy  perdre  louange 
Ne  d'honneur  empirer  ; 
Suis  je  de  fer,  ou  ange? 

Qu'est  besoing  de  mentir? 
J'ose  encores  vous  dire, 
Que  plus  fort  vous  désire 
Quand  veulx  m'en  repentir, 
Et  pour  anéantir 
Ce  désir  qui  tant  dure, 
11  vous  fauldroit  sentir 
La  peine  que  "endure. 

Vostre  doulx  entretien, 
Vostre  belle  jeunesse, 
Vostre  bonté  expresse 
M'ont  faict  vostre,  et  mV  tien  : 
Vray  est  que  je  voy  bien 
Vostre  amour  endormye, 
Mais  langueur  ce  m'est  bien 
Pour  vous,  ma  chère  amye. 

CHANSON  XL 

Ne  sçay  combien  la  haine  est  dure, 
Et  n'ay  désir  de  le  sçavoir; 
Mais  je  sçay  qu'amour,  qui  peu  dure, 
Faict  un  grand  tourment  recevoir. 
Amour  autre  nom  deust  avoir  ; 
Nommer  le  fault  fleur  ou  verdure 
Qui  peu  de  temps  se  laisse  veoir. 

Nommez  le  donc  fleur  ou  verdure 
Au  cueur  de  mon  léger  amant  ; 
Mais  en  mon  cueur  qui  trop  endure. 
Nommez  le  roc  ou  dyamant  : 
Car  je  vy  tousjours  en  aymant, 
En  aymant  celuy  qui  procure 
Que  Mort  ne  voyse  consommant. 

CHANSON  XLI 
Composée  par  Heroet. 

Qui  la  TOnldra  souhaite  que  je  meure  : 
Puis,  s'il  congnoist  son  grand  dueil  appaisé, 
La  serve  lien;  mais  il  est  malaisé. 
Mort  son  amy,  qu'elle  vive  demeure. 

SECOND   GOUPLBT,    COMPOSÉ   PAR  MAROT 

Je  cuyde  bien  qu'elle  mourroit  à  l'heure 
Que  mort  viendroit  tous  les  amans  saisir; 
Mais  si,  toy  mort,  elle  en  trouve  à  choisir, 
J'ay  belle  peur  qu'à  grand'peine  elle  pleure 

CHANSON  XLII 

(1528) 

Mon  cueur  se  recommande  à  vous, 
Tout  plein  d'ennuy  et  de  martyre; 
Au  moins  en  despit  des  jaloux 
Faictes  qu'adieu  vous  puisse  dire. 
Ma  bouche  qui  vous  souloit  rire 
Et  compter  propos  gracieux, 
Ne  faict  maintenant  que  mauldire 
Ceulx  qui  m'ont  banny  de  vos  yeulx. 

Banny  j'en  suis  par  Faulx  Semblant, 
Mais  pour  nous  veoir  encor  ensemble 
Fault  que  me  soyez  ressemblant 
De  fermeté  ;  car  il  me  semble 
Que  quand  Faulx  Rapport  desassemble 
Les  amans  qui  sont  assemblez, 
Si  Ferme  Amour  ne  les  rassemble, 
Sans  fin  seront  desassemblez. 

DB  CELLE  QUI  ENVOYE  A  SON  AMY  UNE  DE  9CS 

COULEURS 

Soubz  espérance  et  attente  d'avoir 

Response  faicte  en  plus  profond  sçavoir, 

Les  miens  espritz  un  lourd  rondeau  l'escrivent 

Et  devers  toy  peu  d'estrennes  arrivent, 

Pour  forte  amour  entre  nous  concevoir. 

Gris,  blanc  et  bleu  sont  mes  couleurs,  pour  voir; 
Mais  du  seul  gris  je  t'ay  voulu  pourvoir, 
Dont  sont  vestus  plusieurs  humains  qui  vivent 
Soubs  espérance. 

Reçoy  le  donc,  et  vueilles  par  ce  veoir 
Que  les  tendans  à  leur  désir  se  veoir 
S'arment  de  gris,  et  desespoir  ne  suyvent  ; 
Car  par  luy  seul  souvent  de  bien  se  privent 
Geulx  qui  pourroient  mieulx  que  bien  recevoir 
Soubs  espérance. 

II 

DE   LA  ROSE 

La  belle  Rose,  à  Venus  consacrée, 
L'œil  et  le  sens  de  grand  plaisir  pourvoit; 
Si  vous  diray,  dame  qui  tant  m'agrée. 
Raison  pourquoy  de  rouges  on  en  voit. 

Un  jour,  Venus  son  Adonis  suivoit 

Parmy  jardins  pleins  d'espines  et  branches. 

Les  piedz  tous  nudz  et  les  deux  bras  sans  manches, 

Dont  d'un  rosier  Tespine  luy  mesfeit; 

Or  estoienl  lors  toutes  les  roses  blanches, 

Mais  de  son  saug  de  vermeilles  en  feit. 

De  ceste  rose  ay  jà  faict  mon  prout'tît 
Vous  estrenant,  car  plus  qu  à  autre  chose 
Vostre  visage  en  doulceur  tout  confict 
Semble  à  la  fresche  et  vermeillette  rose. 

III 
jL  xink  damoyselle 

Bamoyselle  que  j'ayme  bien, 
Je  te  donne,  pour  la  pareille, 
Tes  estrenes  d'un  petit  chien, 
Qui  n'est  pas  plus  grand  que  l'oreille  : 
Il  jappe,  il  mord,  il  faict  merveille, 
Et  va  desja  tout  seul  trois  pas  : 
C'est  pour  toy  que  je  l'appareille, 
Excepté  que  je  ne  l'ay  pas. 

IV 

PRESENT   DE    COULEUR   BLxVNGTIîï 

Présent,  présent  de  couleur  de  colombe. 
Va  où  mon  cueur  s'est  le  plus  adonné  ; 
Va  doulcement,  et  doulcement  y  tombe, 
Mais  au  parler  ne  te  monstre  estonné  : 
Dy  que  tu  es  pour  Foy  bien  ordonné. 
Dy  oultre  plus;  car  je  te  l'abandonne, 
Que  le  seigneur  à  qui  tu  es  donné 
N'a  foy  semblable  à  celle  qui  te  donne. 

V 

A   SA   DAME 

(153-4: 

Une  assez  suffisante  estraine 
Trouver  pour  vous  je  ne  sçauroys  : 
Mais  vous  pouvez  estre  cerlaîne 
Que  vous  l'auriez  quand  je  l'auroys. 

Et  lors  qu'asseuré  je  seroys 

D'estre  receu  selon  mon  zelle, 
Moy  mesmes  je  me  donneroys 
Du  tout  à  vous,  ma  damoyselle. 


VI 

A  UNE  DAMB 

Ces  quatre  vers  à  te  saluer  tendent: 
Ces  quatre  vers  à  toy  me  recommandent  ; 
Ces  quatre  vers  sont  les  estrenes  tiennes  ; 
Ces  quatre  vers  te  demandent  les  miennes. 

VII 

A   ANNE 

Ce  nouvel  an  pour  estrenes  vous  donne 
Mon  cueur  blessé  d'une  nouvelle  playe; 
Contrainct  y  suis,  Amour  ainsi  l'ordonne. 
En  qui  un  cas  bien  contraire  j'essaye  : 
Car  ce  cueur  là,  c'est  ma  richesse  vraye  : 
Le  demeurant  n'est  rien  où  je  me  fonde  ; 
Et  fault  donner  le  meilleur  bien  que  j'aye 
Si  j'ay  vouloir  d'estre  riche  en  ce  monde. 

VIII 

A  JANE    SEVE,    LYONNOYSH 

Je  ne  sçay  pas  quelles  estraines 
Plus  excellentes  vous  vouldriez 
Que  les  grâces  tant  souveraines 
Des  dons  à  vous  appropriez  ; 
Mais  je  sçay  que  quand  vous  auriez 
Cela  que  sent  vostre  présence, 
Sans  point  de  faulte  vous  seriez 
Quelque  princesse  d'excellence. 

IX 

A   JANE    PAYE,    LYONNOYSB 

Pour  estrene  je  vous  enhorte 
Fuyr  d'amour  la  cruaulté  ; 


Mais  si  vous  n'estiez  la  plus  forte» 
Je  vous  estrene  en  privaulté 
D'un  amy  plein  de  loyaulté, 
Loyaulté  ronde  et  mesurée 
Au  compas  de  votre  beaulté. 
Mais  qu'il  soit  de  plus  grand'  durée. 


A  ESTIENNE   DOLET 

Après  avoir  estrené  damoyselles, 
Amy  Dolet,  je  te  veulx  estrener  : 
Présent  te  fais  de  la  plus  fine  d'elles, 
Qui  sache  bien  à  son  gré  te  mener, 
Affin  d'ouyr  ta  Muse  resonner 
Les  passions  qu'Amour  aux  siens  ordonne. 
Ce  doulx  tourment  je  t'ay  voulu  donner, 
Affin  qu'à  tous  un  grand  plaisir  je  donne. 

X[ 

A  LA  ROYNE 

Au  ciel,  Madame,  je  crie, 

Et  Dieu  prie, 
Vous  faire  veoir  au  printemps 
Frère  et  mary  si  contons 

Que  tout  rie. 

XII 
A  MADAME  LA   DAULPHINB 

A  Madame  la  Daulphine 

Rien  n'assigne  : 
Elle  a  ce  qu'il  faut  avoir  ;  * 

Mais  je  la  vouldrois  bien  veoir 

En  gesine. 

XIII 

A  MADAME  MARGUERITE 


A  la  noble  Marguerite, 
Fleur  d'eslite, 

Je  luy  donne  aussi  grand'  heur 
QvLô  sa  grâce  et  sa  grandeur 
Le  mérite. 

XIV 
A   MADAME  LA    PRINCESSE   DE  NAVARRB 

La  mignonne  de  deux  roys, 

Je  Touldroys 
Qu'eussiez  un  beau  petit  frère. 
Et  deux  ans  de  vostre  mère, 

Voyre  trois. 

XV 

A   MADAME    DE    NHYBAS 

(1538) 

La  duchesse  de  Nevèrs, 

Aux  yeulx  vertz, 
Pour  Tesprit  qui  est  en  elle 
Aura  louenge  étemelle 

Par  mes  vers. 

XVI 

A   MADAME   DE   MONTPENSIB» 

(1538) 

Vostre  beauté  maintesfoys, 

Où  je  voys 
Haultement  j'oy  couronner. 
Que  vous  puis  je  lors  donner 

Que  ma  voix? 

XVII 

A   MADAME   d'eSTAMPES 

(1338) 

Sans  préjudice  à  personne 

Je  vous  donne 
La  pomme  d'or  de  beaultô» 
Et  de  ferme  loyaulté 

La  couronne. 


XVIII 

A   ELLE  BNGOlte 
(153S) 

Vous  reprendrez,  je  l'aflye 

Sur  la  vie, 
Le  tainct  que  vous  a  osté 
La  déesse  de  Beauté 

Par  envie. 

XIX 

A   LA   CONTESSE   DE   VERTU» 

(1338) 

Veu  ceste  belle  jeunesse 

Et  noblesse 
Dont  vos  espritz  sont  vestuz, 
Deux  foys  serez  de  vertus 

La  contesse. 

XX 

A    MADAME    l'aDMIRALLE 

(1538) 

lia  doulce  beauté  bien  née, 

Eslrenée 
Puissions  veoir  avant  Testé 
Mieulx  qu'elle  ne  Ta  esté 

L'autre  année. 

XXI  « 

A  MADAME  LA  GRAND'  SENEGHAI.LB 
(1538) 

Que  voulez,  Diane  bonne, 

Que  vous  donne? 
Vous  n'eustes,  comme  j'entens. 
Jamais  tant  d'heur  au  printemps 

Qu'en  aulonne. 

XXII 

A  MADAME   DK   CANAPLES 

(lo38} 

Noz  yeulx  de  veoir  ne  sont  las 

Soubz  Alhlas 
Plusieurs  Déesses  en  grâce, 
Dont  Canaples  tient  la  place 

De  Pallas. 

XXIll 

A  MADAME   DE   l'eSTRANGB 

(1538) 

A  la  beauté  de  TEslrange 

Face  d'ange, 
Je  donne  longue  vigueur 
Pourveu  que  son  gentil  cueur, 

Ne  se  change. 

XXIV 

A  MIOLANT   l'aISNÉB 
(1538) 

Miolant  Taisnée  est  bien. 

Et  de  rien 
Ne  doit  estre  mal  contente, 
Pourveu  que  la  longue  attente 

Vienne  à  bien. 

XXV 

A  MIOLANT   LA  JEUNE 

(1538) 

A  Miolant  la  puisnée, 

Geste  année. 
Luy  doint  sur  Te^té  luysant 
Ce  qui  seroit  bien  duysant 

A  Taisnée. 

XXVI 

A  BONNEVAL 
(1538) 

Sa  fleur  durer  ne  pourra, 

Et  mourra  ; 
Mais  ceste  grâce  laquelle 
La  faict  toujours  trouver  belle 

Demourra. 

XXVli 

A  CHASTAGNERAYB 

(lo38) 

Garde  toy  de  descocher, 

Jeune  archer, 
Pour  à  son  cueur  faire  bresclie. 
Car  elle  feroit  la  flesche 

Reboucher. 

XXVIII 

A  TORCY 
(1538) 

Damoyselle  de  Torcy, 

Gest  an  cy 
Tel  estrene  vous  désire^ 
Qu'un  bon  coup  vous  puissiez  dire 

Grand  mercy. 

XXIX  • 

A    DOUARTIS 

(1538) 

Cent  nobles  et  bons  partis, 

Douarlis 
Vostre  amour  pourchasseront. 
Quand  de  vostre  amour  seront 

Advertiz. 

CtÉMt.NT  MAROT,  l  Îj5 

XXX 

A  CARDELAN 
(1538) 

C'est  bon  pays  que  Bretaigne, 

Sans  montaigne  : 
Mais  je  croy  qu'elle  vouldroit 
Tenir  le  chemin  tout  droict 
D'Allemaigne. 

XXXI 

A  MADAME  DE  BRESSUYRB 

(1538) 

S'on  veult  changer  vostre  nom 

De  renom 
A  un  meilleur,  ou  pareil, 
Ke  vueillez  de  mon  conseil 

Dire  non. 

XXXII 

A  MADAMOYSELLB  DE  MAGY 
(1538) 

Soubz  VOS  attouTs  bien  fourniz, 

D'or  gamiz, 
A  Venus  vous  ressemblez  : 
Soubz  le  bonnet  me  semblez 

Adonis. 

xxxni 

A  MADAMOYSELLB  DE   DURAS 
(1538) 

Belle,  quand  la  foy  juras 

A  Duras, 
Tu  fuz  trèsbien  estren^e  : 
Bien  doulx  avant  ton  aisnéô 

L'enduras^ 

XXXIV 


A    TELLIGNY 

fi  538) 

Montreuil  monstre  clairement, 

Seurement, 
Qu'en  beau  corps  grâce  rassise, 
C'est  la  pierre  en  For  assise 

Proprement. 

XXXV 

A    EIEULX 
(1338) 

Damoyselle  de  Rieulx, 

JEn  maintz  lieux, 
L'embonpoint  se  perd  et  gaste. 
Je  suis  d'advis  qu'on  se  haste 

Pour  le  mieulx, 

XXXVI 

A     DAVAUGOUn 

(1338) 

Nature,  ouvrière  sacrée, 

Qui  tout  crée, 
En  vostre  brun  a  bouté 
Je  ne  sçay  quoy  de  beauté 

Qui  aggrée. 

XXXVII 
A    HELLT 

Dix  et  huit  ans  je  vous  donne, 

Belle  et  bonne; 
Mais  à  vostre  sens  rassis 
Trente  cinq  ou  t renie  six 

J'en  ordonne. 

XXXVI II 

A   LA    CHAPELLB 

(1538) 

J'estrene  de  nom  de  belle 

La  Chapelle  ; 
Voyre,  quelque  brun  qu'elle  ait, 
S'on  dict  qu'elle  ait  rien  de  layd, 

J'en  appelle. 

XXXiX 

A    BOUZAN 

(1538) 

En  sa  doulceur  femenine 

Tant  bénigne 
Rigueur  pourroit  estre  enclose. 
Car  tousjours  avec  la  rose 

Croist  Fespine. 

XL 

A    MELURILLON 

(1338) 

Si  quelc'un  pour  son  estrene 

Vous  emmeine, 
Je  vous  donne,  ou  à  peu  près, 
Au  bout  de  neuf  moys  après, 

Pance  pleine. 

XLI 

A    LURSINOB 

(1538) 

Je  puisse  devenir  singe, 

Si  Lursinge 
N'a  la  sorte  (et  n'en  mens  point) 
D'estre  blanche  et  en  bon  poinct 

Soubz  le  linge. 

XLII 

▲    LUGRESSB 

(1538) 


Cest  £Ui  vous  face  maistresse. 

Sans  destresse, 
D'amy  aussi  gracieux 
Que  fut  Tarquin  furieux 

A  Lucresse. 

XLIII 

A     BYE 

(1538) 

Voz  grâces  en  faict  et  dict 

Ont  crédit 
De  plaire,  Dieu  sçait  combien  : 
Ceulx  qui  s'y  congnoissent  bien 

Le  m'ont  dict. 

XLIV 

A  LA    BAULMB 

(1338J 

Bien  doit  la  Baulme  advouer 

Et  louer 
L'an  lequel  luy  appareille 
Sur  le  vert  bille  pareille 

Pour  jouer. 

XLV 

A    SAINCT    TAM 
(1538) 

De  response  bien  certaine 

Et  soudaine 
Vous  donne  le  DoctrinsJ 
Pour  respondre  au  cardinal 

De  Lorraine. 

XLVI 
À    BRUEIL    ÂlSNés 

(1b38) 

Je  donne  à  Brueil  aux  doux  ycu-s 

Gracieux, 
Par  sa  grâce  bien  sçavoir 
Celles  des  hommes  avoir 

Et  des  Dieux. 

XLVII 

A   BRUEIL   LA  JEUNE 
(1538) 

Si  vous  n'estes  en  bon  poinct 

Bien  apoinct, 
Quelque  jour  engresserez, 
Et  alors  vous  le  serez  : 

Serez  point? 

XLVIII 
A  d'aubeterre 

(1538) 

Aubeterre  Amour  ressemble, 

Ce  me  semble  : 
Petite  veue  ont  tous  deux, 
Et  toutesfoys  cliascun  d'eux 

Les  cueurs  emble. 

XLIX 

A.    LA    TOUR 

(1538) 

Pour  estrenes  de  la  Tour, 

Qui  d'attour 
Nuptial  la  coifferoit, 
Je  pense  qu'on  lui  feroit 

Un  bon  tour, 

A    ORSONYILLER 

(1538) 

Si  Dieu,  qui  vous  composa, 

N'y  posa 
Beauté  en  tout  compassée, 
En  esprit  recompensée 

Bien  vous  a. 

LI 

A   MADAME    DE   GAUOOÎKR 
(lâ38) 

Je  vous  donne  en  conscience 

La  science 
De  porter  le  faix  et  somme 
D'une  vertu  qui  se  nomme 

Patience. 

LU 

A   ELLE   MESME 
(1538) 

Pour  vostre  estrene  qui  vaille , 

Je  vous  baille 
Tant  d'esbats  et  passetemps, 
Que  de  celluy  que  j'entens 

Ne  vous  chaille. 

LUI 

A  MADAME  DE  BERNAY,   DICTE    DE  SAINGT   POI 
(1S38) 

Vostre  mary  a  fortune 

Opportune  : 
Si  de  jour  ne  veult  marcher, 
Il  aura  beau  chevaucher 

Sur  la  brune. 

LIV 


AU   KOY 
(1538) 

Ce  nouvel  an,  Frguiçois,  où  grâce  abonde. 
Il  m'a  ouvert,  pour  estrener  le  monde, 
Dont  rOccident  deux  ans  clos  m'a  esté; 
Et  pourtant  j'ai  d'estrener  protesté 
Le  monde  ouvert,  et  mon  Roy  valeureux. 
Je  donne  au  Roy  ce  monde  plantureux; 
Je  donne  au  monde  un  tel  prince  d'eslite, 
Affin  que  l'un  vive  en  paix  bienheureux, 
Et  que  l'autre  ait  l'estrene  qu'il  mérite. 


EPITAPHES 


i* 

DU    PETIT    ARGENTIER   PAULMIER,    d'ORLÉANS 

Cy  gist  le  corps  d'un  petit  Argentier 
Qui  eust  le  cueur  si  bon,  large  et  entier 
Qu'en  son  vivant  n'assembla  oien  aucun, 
Fors  seulement  l'amytié  de  chascun, 
Laquelle  gist  avec  luy  (comme  pense), 
Et  a  laissé  pour  toute  recompense 
A  ses  amys  le  regret  de  sa  mort. 

Doncques,  passant,  si  pitié  te  remord, 
Ou  si  ton  cueur  quelaue  dueil  en  reçoit. 
Souhaite  luy  (à  tout  le  moins)  qu'il  soit 
Autant  aymé  de  Dieu  tout  pur  et  munde 
Gomme  il  estoit  du  misérable  monde. 


DE  GOQUILLART,  ET  DB  SES  ARMES 
A  TROIS  COQUILLES  d'OR 

La  morre  est  jeu  pire  que  aux  quilles, 
Ne  qu'aux  eschetz,  ne  qu'au  quillart  ; 
A  ce  meschant  jeu  Goquillart 
Perdit  sa  vie  et  ses  coquilles. 

ill      • 

DE    FRBRB   JEHAN   l'EVESQUE,   GORDELIBR 

NATIF   d'ORLÉANS 

(1520J 

Cy  gist,  repose  et  dors  léans 
Le  feu  Evesque  d'Orléans, 

Le»  ÉpilapLes  I  à  XIV  sont  comprises  dans  l'édition  à»  1544» 

J'entens  TEvesque  en  son  surnom, 
Et  frère  Jehan  en  propre  nom,-   ,  - 
Qui  mourut  Tan  cinq  cens  et  vingt, 
De  la  veroUe  qui  luy  vint. 

Or  aflin  que  sainctes  et  anges 
Ne  prennent  ses  boulons  estranges, 
Prions  Dieu  qu'au  frère  Frappart 
Il  donne  quelque  cliambre  à  part. 

IV 

DB  JEHAN   LE   VEAU 

Cy  gist  le  jeune  Jean  le  Veau 
Qui  en  sa  grandeur  et  puissance 
Fut  devenu  beuf  ou  toreau  ; 
Mais  la  mort  le  print  dès  Tenfance. 
Il  mourut  Veau  par  desplaisance, 
Qui  fut  dommage  à  plus  de  neuf, 
Car  on  dit  (veu  sa  corporance) 
Que  ce  eust  esté  un  maistre  beuf. 


DE   GUION  LE  ROY,  QUI  S  ATTENDOIT  D  ESTRE  PAPE 
AVANT   QUE   MOURIR 

Cy  gist  Guion,  Pape  jadis  et  Roy, 
Roy  de  surnom,  pape  par  fantasie, 
Non  marié,  de  peur  (comme  je  croy) 
D'estre  cocu  ou  d'avoir  jalousie. 
Il  préféra  bon  vin  et  malvoysie 
Et  chair  salée  à  sa  propre  santé. 
Or  est  il  mort  la  face  cramoysie  : 
Dieu  te  pardoint,  povre  Pater  sancte. 

VI 

DE   JOUAN,    FOL   DE   MADAME 

Je  fuz  Jouan  sans  avoir  femme, 
Et  fol  jusque  à  la  haulte  game  ; 
Tous  folz,  et  tous  Jouans  aussi, 

Venez  pour  moy  prier  icy, 
L'un  après  Tautre,  et  non  ensemble, 
Car  le  lieu  teroit  (ce  me  semble) 
Un  petit  bien  eStroict  pour  tous  ; 
Et  puis  s'on  ne  parloit  tout  doulx, 
Tant  de  gens  me  romproient  mon  somme. 
Au  surplus,  quand  quelque  sage  homme 
Viendra  mon  epitaphe  lire, 
J'ordonne  (s'il  se  prend  à  rire) 
Qu'il  soit  des  folz  maistre  passé  : 
Fault  il  rire  d'un  trespassé  ? 

VII 

DE  FRERE   ANDRÉ,    GORDELIER 

Gy  gist  qui  assez  mal  prescboit, 
Par  ces  femmes  tant  regretté. 
Frère  André,  qui  les  clievauclioit 
Gomme  un  grand  asne  desbàté. 

VIII 

DE  MAISTRE   PIERRE   DE   YILLIËRS 
(1525) 

Gy  gist  feu  Pierre  de  Villier^s, ^ 

Jadis  fin  entre  deux  milliers,'  .,■,',,.'  .^.f , 

Et  secrétaire  de  renoru 

De  Françoys  premier  de  ce  nom. 

Si  sagement  vivre  soujpit. 

Que  jamais  estre  ne  ypuloit 

(Combien  ç[u'il  fust  vieil  çliarié),^. 

Prebstre,  ne  mort,  ne  mar^é. 

De  peur  qu]il  ne  chan^aist  rpffîce,. 

De  peur  qu.'il  n'entrast  en  service. 

Et  de  peur  ^'estre  enseyely. 

Et  de  faic't^je  tiehs  tant  ife  ly^ 

Ou  au  moin^  par  tont  Iç  bruic(  a. 

Que  des  trois,  les  deu:?:  çyïta, 

Car  jamais  on  ne  le.  veit  estre 

Au  monde  marié  ne  prebstre  ; 
Mais  de  mort,  ma  foy  je  croy  bien 
Qu'il  Test  depuis  ne  sçay  combien. 
Les  deux  il  sceut  bien  eschapper, 
Mais  le  tiers  le  sceut  bien  happer, 
Mil  cinq  cens  un  et  vingt  et  (juatre  ; 
Non  pas  happer,  mais  si  bien  batre, 
Qu'il  dort  encor  icy  dessoubz  ; 
De  ses  péchez  soit  il  absoubz. 

IX 

DE  JEAN   SERRE,   EXCELLENT  JOUKUR   DE   FARCES 

Gy  dessoubz  gist  et  loge  en  serre 
Ce  trèsgentil  fallot  Jehan  Serre, 
Qui  tout  plaisir  alloit  suyvant, 
Et  grand  joueur  en  son  vivant, 
Non  pas  joueur  de  dez  ne  quilles, 
Mais  de  belles  Farces  gentilles. 
Auquel  jeu  jamais  ne  perdit, 
Mais  y  gaigna  bruict  et  crédit, 
Amour  et  populaire  estime, 
Plus  que  d'escuz,  comme  j'estime. 

Il  fut  en  son  jeu  si  adextre, 
Qu'à  le  veoir  on  le  pensoit  estre 
Yvrongne,  quand  il  se  y  prenoit, 
Ou  badin,  s'il  l'entreprenoit  : 
Et  n'eust  sceu  faire  en  sa  puissance 
Le  sage  :  car  à  sa  naissance 
Nature  ne  luy  feit  la  trongne 
Que  d'un  badin  ou  d'un  yvrongne. 
Toutesfoys  je  croy  fermement 
Qu'il  ne  feit  onq  si  vivement 
Le  badin  qui  rit  ou  se  mord 
Conome  il  faict  maintenant  le  mort. 

Sa  science  n'estoit  point  vile, 
Mais  bonne  ;  car  en  ceste  ville 
Des  tristes  tristeur  destoumoit, 
Et  l'homme  aise  en  aise  tenoit. 

Qr  hvQÎi  quand  il  eutroit  en  salle^ 

Avec  une  chemise  sale, 

Le  front,  la  joue  et  la  narine 

Toute  couverte  de  farine, 

Et  coiffé  d'un  béguin  d'enfant, 

Et  d'un  hault  bonnet  triumphant 

Garny  de  plumes  de  chappons, 

Avec  tout  cela,  je  respons 

Qu'en  voyant  sa  grâce  nyaise. 

On  n'estoit  pas  moins  gay  ny  ayse, 

Qu'on  est  aux  champs  Elysiens. 

0  vous,  humains  Parisiens, 
De  le  pleurer  pour  recompense 
Impossible  est,  car  quand  on  pense 
A  ce  qu'il  souloit  faire  et  dire, 
On  ne  se  peult  tenir  de  rire. 

Que  dy  je  !  on  ne  le  pleure  point  ; 
Si  faict  on,  et  voicy  le  poinct  : 
On  en  rit  si  fort  en  maints  lieux, 
Que  les  larmes  viennent  aux  yeulx  ; 
Ainsi,  en  riant  on  le  pleure. 
Et  en  pleurant  on  rit  à  l'heure. 

Or  pleurez,  riez  votre  saoul. 
Tout  cela  ne  luy  sert  d'un  soûl  : 
Vous  feriez  beaucoup  mieulx,  en  somme. 
De  prier  Dieu  pour  le  povre  homme. 


DE  L  ABBE   DE   BEAULIEU    I.A    MARCHE,   QUI   OSA 
TENIR   CONTRE   LE   ROY 

Qui  pour  Beaulieu  le  presumptueux  moyne 
Vouldra  dresser  tombeau  propre  et  ydoine. 
Dessus  convient  au  vif  graver  ou  paindre 
Les  grans  géans  qui  s'empeschent  d'attaindre 
Jusques  aux  cieulx,  pour  nuyre  à  Jupiter, 
Qui  promplement  les  faict  précipiter. 

Semblablement,  la  fable  il  fauldra  mettre 
De  Phaeton,  soy  voulant  entremettre 
A  gouverner  le  char  du  clair  Phebus, 
Dont  sa  jeunesse  en  fin  luy  feit  abus. 

Aussi  fauldra  paindre  sur  ce  tombel 

L'antique  histoire  au  beau  Luciabel 
Et  ses  consors,  s'eslevans  contre  Dieu, 
Dont  en  enfer  tresbuchent  d'un  beau  lieu. 

Puis  à  Tentour  de  la  tombe  ainsi  paincte 
Sera  au  long  ceste  escripture  empraincte  :' 

Seigneurs  passans  qui  voyez  telF  paincture, 
Geluy  qui  gist  soubz  ceste  sépulture 
Voulut  en  faict  ressembler  à  ceulx  cy, 
Et  comme  à  eulx  luy  en  est  prins  aussi. 

XI 

DU   CHEVAL   DE   VUYART,    SECRBTAIRB  . 
DU    DUC   DE   GUISE      . 

G  ri  son  fuz  Hedàrd 
Qui  garrot  et  dart 
Passay  de  vistesse  ; 
En  servant  Vuyart 
Aux  champz  fuz  criart, 
L'ostant  de  tristesse. 

Bucephal  en  gresse 
Fut  un  maistre  en  Grèce 
Mis  entre  les  dieux  : 
Mais,  mon  maistre,  qu'est-ce? 
Plus  que  luy  sans  cesâe 
Il  est  glorieux. 

J'allay  curieux 
En  chocs  furieux, 
Sans  craindre  estrapade  ; 
Mai  rabotez  lieux 
Passay  à  cloz  yeulx 
Sans  faire  chopade. 

La  viste  virade, 
Pompante  pennade, 
Le  sault  soubzlevant, 
La  royde  ruade, 
Prompte  petarrade, 
Je  mis  en  avant. 

Escumeur  bavant, 
Au  manger  sçavant, 
Au  penser  trèsdoux; 

Relevé  devant, 
Jusqu'au  bout  servant 
J'ay  esté  sur  tous. 

Mourant  bien  secoux, 
Senty  par  deux  coups 
Mon  maistre  venir, 
Et  d'un  foible  poulx 
Disant  :  Adieu  vous, 
Me  prins  à  hennir. 

Sur  ce  souvenir 
Voicy  advenir 
La  Mort  sans  bûcher. 
Mon  œil  feit  ternir. 
Mon  ame  finir, 
Mon  corps  trébucher. 

Mais  mon  maistre  cher 
N'a  permis  sécher 
Mon  los,  bruit  et  famé, 
Car  jadis  plus  cher 
M'ayma  chevaucher 
Que  fille  ne  femme. 

XII 

DE   ORTIS,    LE    MORE   DU   ROY 

Soubz  ceste  tombe  gist,  et  qui  ? 
Un  qui  chantoit  Lacochiqui. 
Cy  gist,  que  dure  Mort  piqua, 
Un  qui  chantoit  Lacochiqua  ; 
C'est  Ortis,  ô  quelles  douleurs! 
Kous  le  vismes  de  trois  couleurs 
Tout  mort,  il  m'en  souvient  encore. 

Premièrement,  il  estoit  More, 
Puis  en  habit  de  cordelier  * 

Fut  enterré  soubz  ce  pilier  : 
Et  avant  qu'eust  l'esprit  rendu. 
Tout  son  bien  avoit  despendu. 
Par  ainsi  mourut  le  follastre 
Aussi  blanc  comme  un  sac  de  piastre, 
Aussi  gris  qu'un  fouyer  cendreux. 
Et  noir  comme  un  beau  diable  ou  deux. 


EPITAPIIES 
XIII 

d'alix 

Cy  gist,  qui  est  une  grand'  perte. 
En  culetis  la  plus  experte 
Qu'on  sceut  jamais  trouver  en  France. 

C'est  Alix,  qui  dès  son  enfance, 
Quand  sa  nourrice  l'allectoit, 
Dedans  le  berceau  culetoit  ; 
Et  de  trois  jusques  à  neuf  ans, 
Avec  garsons,  petis  onfans, 
Alloist  tousjours  en  quelque  coin 
Gulleter  au  grenier  au  foin  ; 
Et  à  dix  ans  tant  fut  culée, 
Qu'en  culant  fut  despucelée. 
Depuis,  grosse  garse  devint. 
Et  lors  culetoit  plus  que  vingt  ; 
En  après  devint  toute  femme, 
Et  inventa  la  bonne  dame 
Mille  tordions  advenans 
Pour  culeter  à  tous  venans. 
Vray  est,  quand  plus  n'eut  dent  en  gueule, 
Qu'elle  culeta  toute  seule. 
Mais  affin  que  le  monde  vist 
Son  grand  sçavoir,  elle  escrivist 
Un  beau  livre  de  culetage, 
Pour  ceulx  qui  estoient  de  grand'  aage, 
Et  un  autre  de  culetis 
Pour  ceulx  qui  estoient  plus  petis. 
Ces  livres  feit  en  s'esbatant. 
Et  puis  mourut  en  culetant  ; 
Encor  dit  on  par  grand'  merveille 
Que  si  on  veult  mettre  l'oreille 
Contre  sa  tumbe,  et  s'arrester, 
On  ourra  ses  os  culeter. 

XIV 

DE    MARTIN 

Cy  gist,  pour  Alix  contenter, 
ÎÂaytia,  qui  souloit  plus  que  dix 

A  la  rengette  culeter, 

Par  campagnes,  boys  et  taillis. 

Prie  Dieu,  toy  qui  cecy  lys, 

Mettre  Famé  du  trespassé 

En  quelque  lieu  bien  loin  d'Alix, 

Affin  qu'il  repose  in  pace. 

XVI 

DE    MARTIN 

Gy  gist  Martin  qui,  pour  saouler  Alix 
Tant  culeta  qu'il  en  perdit  la  vie  ; 
Car  sans  cesser,  ou  sus  bancz,  ou  sus  litz 
Elle  voulut  en  passer  son  envie. 
Il  esgouta  toute  son  eau  de  vie, 
Puis  se  voulut  restaurer  de  coulitz  ; 
Mais  la  vigueur  des  tourdions  jolys 
Qu'avoit  Alix  inventez  à  son  aise 
Ses  roides  nerfz  rendit  tant  amollys. 
Qu'il  fut  martyr,  dont  toy,  qui  cecy  lis, 
Va,  si  tu  veulx  que  ton  culeter  plaise. 
Baiser  sa  tumbe  au  plus  près  de  Senlis  ; 
Alors  pourras  culeter  plus  que  dix. 

XVI 

DE    MARTIN 

Cy  gist  après  qui  debout  et  assis 

Avoit  esté  Martin  de  sens  rassis, 

Jadis  faisant  d'honneur  et  gloire  numbre. 

Dont  maintenant  qu'en  est  il  rien  qu'une  umbreV 

Son  bruict  mourut  quand  Martin  fut  occis. 

XVII  « 

DU   FRERE   GORDELIER   SEMYDIBUX 

Cy  gist  Cordelier  Semydieux 
Dont  nos  dames  fondent  en  larmes, 
Parce  qu'il  les  confessoit  mieulx 
Qu'Augustins,  Jacobins  ne  Carmes. 

1  Les  trctirt  Kpitaphes  suivautes  sont  tirées  d'éditions  autre  qye 
celle  de  1544. 

DE   JANE   BONTÉ 

Cy  gîst  le  corps  Jane  Bonté  bouté  : 
L'esprit  au  ciel  est  par  bonté  monté. 


DE  LONGUEIL,   HOMME   DOCTB 

(1522) 

0  viateur,  cy  dessoubz  gist  Longuoil  : 
A  quoy  tient  il  que  ne  meines  long  daeil 
Quand  tu  entens  sa  vie  consommée  ? 
N'as  tu  encore  entendu  Renommée 
Par  les  climatz,  qui  son  renom  insigne 
Va  publiant  à  voix,  trompe  et  buccine? 
Si  as  pour  vray  ;  mais  si  grande  est  la  gloire 
Qu'en  as  ouy,  que  tu  ne  le  peulx  croire. 

Va  lire  donc  (pour  en  estre  asseuré) 
Ses  beaulx  escriptz  de  stile  mesuré  : 
Lors  seulement  ne  croiras  son  liault  prix, 
Mais  apprendras,  tant  sois  tu  bien  appris. 
Si  te  sera  son  bruict  tout  véritable, 
Et  la  grandeur  de  ses  faictz  prouffitable. 

m 

DE   MAISTRE   ANDRÉ   LE   VOUST,    MEDECIN 

DU   DUC   d'aLENGON 

Vers  alexandrins 

Celuy  qui  prolongeoit  la  vie  des  humains 
A  la  sienne  perdue,  au  dommaige  de  maints. 
Helas  I  c'estoit  le  bon  feu  Maistre  André  le  Voust, 

•  Les  pièces  I  à  XXVIII  sont  comprises  dans  l'éclilion  do  15-44. 

Jadis  Alençonnoys,  ores  pasture  et  goust 
De  terrestre  vermine,  et  ores  revestu 
De  cercueil  et  de  tumbe,  et  jadis  de  vertu. 
Or  est  mort  médecin  du  bon  duc  d'Alençoa. 
A  nature  ainsi  fault  tous  payer  la  rençon. 

IV 

DE   CATHERINE   BU£)É 

Mort  à  ravy  Catherine  Budé  ; 
Gy  gist  le  corps  :  helas  1  qui  Teust  cuydé? 
Elle  estoit  jeune,  enbonpoinct,  belle  et  blanche. 
Tout  cela  chet  comme  fleurs  de  la  branche. 
N'y  pensons  plus.  Voyre  mais,  du  renom 
Qu'elle  mérite,  en  diray  je  rien?  non  : 
Car  du  mary  Tes  larmes,  pour  le  moins, 
De  sa  bonté  sont  suffisans  tesmoings. 


DB  LA  ROYNE   CLAUDE 

Gy  gist  envers  Claude,  Royne  de  France, 
Laquelle  avant  que  Mort  luy  feist  oiiltrance 
Dit  à  son  ame  (en  gettant  larmes  d'œil)  : 
«  Esprit  lassé  de  vivre  en  peine  et  dueil, 
Que  veulx  tu  plus  faire  en  ces  basses  terres  '? 
Assez  y  as  vescu  en  pleurs  et  guerres  : 
Va  vivre  en  paix  au  ciel  resplendissant, 
Si  complairas  à  ce  corps  languissant.  » 

Sur  ce  fina  par  mort  qui  tout  termine,^ 
Le  lys  tout  blanc,  la  toute  noyre  hermine  ; 
Noyre  d'ennuy,  et  blanche  d'innocence. 
Or  vueille  Dieu  la  mettre  en  haulte  essence. 
Et  tant  de  paix  au  ciel  luy  impartir, 
Que  sus  la  terre  en  puisse  départir. 

VI 

DE  MiESSIRE  CHARLES  DE   BOURBON 
(1527) 

edans  le  clos  de  ce  seul  tumbeau  cy 
Gist  un  vainqueur  et  un  vaincu  aussi, 
Et  si  n'y  a  qu'un  corps  tant  seulement  : 
Or  esbeihir  ne  s'en  fault  nullement, 
Car  ce  corps  mort,  du  temps  qu'il  a  vescu 
Vainquit  pour  autre,  et  pour  soy  fut  vaincu. 

VII 

DE   MONSIEUR   DE   PREOY 

Le  chevalier  gisant  dessoubz  ce  marbre  cy 
François  d'Alegre  fut,  et  seigneur  de  Precy, 
Qui  soubs  Charles  huictiesme  à  Naples  se  trouva, 
Là  où  sa  force  en  guerre  à  vingt  ans  esprouva. 
Et  y  dcmoura  chef,  pour  son  premier  mérite, 
De  trois  mil  combatans,  Suisses  gens  d'eslite  : 
Avec  lesquelz  deffeit  par  deux  foys  en  campaigne 
Plus  gros  nombre  de  ceulx  de  Naples  et  d'Espaigne. 

Grand  Seneschal  estoit  au  royaume  susdict, 
Mais  trop  tost  cest  office  et  son  maistre  perdit  ; 
Ce  nonobstant  Loys,  qu'après  on  couronna, 
D'eslat  de  chambellan  le  deffunct  guerdonna, 
En  luy  donnant  maistrise  et  suprême  puissance 
Dessus  les  claires  eaux  et  grans  forelz  de  France  ; 
Et  en  tous  les  perilz  et  grans  guerres  d'adoncques 
Alla  et  retourna,  sans  reproches  quel'zconques. 

Loys  douziesme  mort,  Françoys  Roy  couronné» 
Iceulx  mesmes  estalz,  et  mieulx,  luy  a  donné. 

Premier  il  espousa  de  Chartres  la  vidame. 
Dont neut aucuns  enfans ;  mais  la  seconde  dam  :•., 
Comtesse  de  Joigny,  et  luy,  deux  filles  eurect. 
Qui  tout  le  réconfort  de  leur  vieillesse  furent, 
Or  mourut  aagé  d'ans  soixante  cinq  et  dix. 
Regretté  de  chascun  :  Dieu  luy  doint  paradis. 

Vlil 


DE  MESSIRE  JEAN  COTKREAU,    CHEVALIEa 
SEIGNEUR  DE   MAINTENON 

Gelluy  qui  gist  cy  dessoubz  consommé 
Chevalier  fut,  Jean  Gotereau  nommé, 
Qui  en  jeunesse  eut  un  si  grand  bonheur, 
Qu'il  deceda  plein  de  biens  et  d'honneur. 
En  ce  bonheur  fortune  favorable 
Le  feit  servir  soubz  estât  honorable 
Un  noble  duc,  qui  après  grand'  souffrance 
Au  chef  porta  la  couronne  de  France. 

Ce  fut  Loys,  de  ce  nom  le  douziesme, 
Que  le  defunct  suyvit  en  peine  extrême 
Par  tout,  au  pis  de  ses  adversitez, 
Puis  se  sentit  de  ses  prosperitez  ; 
Car  estant  Roy  (en  bonne  et  voluntaire 
Recongnoissance)  il  le  feit  secrétaire 
Et  trésorier  des  finances  royales, 
Pour  le  loyer  de  ses  vertus  loyales. 

Le  maistre  mort,  le  servant  souspira, 
Et  pour  repos  dèslors  se  retira 
Icy  chez  luy,  où  par  dévote  emprise 
Fonda,  bastit  et  doua  ceste  église. 

Ses  bons  subjectz  il  voulut  fréquenter, 
Et  leur  apprint  à  semer  et  enter 
Commodément,  et  à  rendre  fertile 
Ce  qui  estoit  désert  et  inutile, 
En  leur  faisant  apporter  de  maint  lieu 
Arbres  divers.  Puis  mourant  dict  adieu 
A  ses  enfans,  qui  sur  luy  ont  posée 
Ceste  epitaphe,  et  la  tumbe  arrosée  * 
De  Jirmes  d'œil  par  naturel  devoir. 

P^v^nt  sa  mort  des  ans  pouvoit  avoir 
Soixante  et  douze.  0  longue  vie  et  belle, 
Ta  longueur  soit  devenue  éternelle  I 

IX 

DB   LUY   MESMES 

Icy  gist  mort,  vivant  par  bon  renom, 
Jehan  Gotereau,  seigneur  de  Maintenon  : 
Je  dy  celuy  chevallier  estimé, 
Du  roy  Loys  douziosme  tant  aymé, 
Qu'en  ses  trosors  pouvoir  hiy  assigna, 
El  aux  secretz  des  linances  signa, 
ye  dy  celuy,  de  vertu  amateur, 
Qui  de  ce  temple  a  esté  fondateur. 

Des  ans  vesquit  près  de  soixante  et  douzo. 
Chez  luy  mourut;  puis  enlans  et  espouse 
I/ont  mis  au  cueur  de  sa  fondation. 
Où  il  attend  ressuscitation. 

X 

DE   LUY   ENCORES 

Je  fuz  Jehan  Gotereau,  qui  quatre  Roy  servy, 
Desquelz  en  bi«n  servant  la  grâce  desservy, 
Et  dont  fut  le  dernier  Françoys  premier  du  nom, 
Soubz  qui  je  trespassay  seigneur  de  Maintenon, 
Ayant  ja  servy  France  en  son  privé  secret. 
Et  en  ses  grans  trésors,  que  laissay  sans  regret 
Pour  venir  cy  attendre,  en  paix,  de  mort  le  jour, 
Où  ce  temple  fonday  pour  mon  dernier  sejoiïr. 

XI 

DES  ALLEMANS  DE  BOURGES,  RECITE 
PAR  LA  DEESSE  MEMOIRE 

Qui  veult  sçavoir  grans  accordz  différent, 
Les  plus  nouveaulx  qu'on  veit  entre  pareni 
Long  temps  y  a,  vienne  en  cest  oratoire. 
Des  AUemans  lire  la  courte  histoire. 

Mémoire  suis,  quiavecques  leurs  corps 
Ne  veulx  souffrir  enterrer  leurs  accords 
Ains  d'en  escrire  il  me  prend  appétit. 

Jean  rAUemant  et  Marie  Petit 
Deux  autres  Jeans  en  mariage  acquirent, 
Qui  en  commun  en  un  logis  vesquirent  ; 
Et  ces  deux  Jeans  deux  Jannes  espouserent, 
Qui  dix  enfans  sur  la  terre  posèrent  : 
Janne  Gaillard  espousa  Jean  Taisné, 
Une  autre  Janne  enst  l'autre  Jean  puisné^ 
Laquelle  avoit  le  surnom  de  Champanges. 
Ainsi  en  noms  conformes  et  estranges 
Furent  tous  cinq  en  amytié  conflctz. 
Et  qui  plus  est,  le  bon  père  et  ses  filz 
Comme  de  noms  d'estatz  furent  esgaulx, 
Estans  tous  trois  receveurs  generaulx. 

Le  pore  au  faict  des  Normans  travailla, 
Puis  ceste  charge  au  fils  aisné  bailla, 
Et  le  puisné  receut  charge  semblable 
En  Languedoc.  0  peuple  vénérable. 
Les  corps  humains  que  j'ay  cy  declairez. 
De  mesme  estât  et  mesme  honneur  parez, 
De  mesme  nom,  de  mesme  nourriture, 
Sont  enterrez  soubz  mesme  sépulture. 
Faictes  à  Dieu  de  bon  cueur  oraison 
Qu'au  ciel  leur  doint  une  mesme  maison. 

XII 

DE    ALEXANDRE,   PRESIDENT  DE   BARR0I3 

Soubz  ceste  tumbe  est  gisant  Alexandre, 
Non  pas  celuy  qui  son  nom  feit  espandre 
Par  l'univers  ;  non  pas  celuy  de  Troye, 
Qui  par  l'amour  meit  son  pays  en  proye  : 
Alexandre  est  cestuy  cy  de  Barrois, 
Qui  à  bon  droict  faict  le  nombre  des  trois. 

A  l'un  Juno  fcit  présent  de  ses  biens  ; 
Venus  à  l'autre  a  eslargy  des  siens  ; 
A  cestuy  cy  Pallas,  noble  déesse, 
De  ses  trésors  a  faict  grande  largessse. 

Le  Grec  conquit  le  monde  à  force  et  peine; 
Par  estre  beau  le  Troyen  eust  Heleine  ; 
Cil  du  Barrois  par  prudence  et  sçavoir 
Los  immortel  a  mérité  d'avoir. 


4Î58  CIMEriERE 

XIII 

DE  MATSTRE  JAQUES   GHARMOLUH 

Cy  gist  envers  la  chair  de  Gharmolue  : 
De  terre  vint,  la  terre  Ta  voulue  ; 
Quant  à  l'esprit,  qui  du  ciel  est  venu, 
Seigneurs  passans,  croyez  qu'il  na  tenu 
A  estre  bon  et  de  vertus  orné 
Que  dont  il  vint  il  ne  soit  retourné. 

XIV 

"DE   DAMOYSELLE   ANNE  DE   MAP.IÎÏ 

Vous  qui  aymez  amytié  nuptiale, 
Vous  qui  prisez  charité  cordiale, 
Et  qui  louez  en  un  corps  femenin 
Un  cueur  entier  gracieux  et  begnin, 
Arrestez  vous:  cy  gist  la  damoyselle 
Qui  tout  cela  et  mieux  avoit  en  elle; 
Anne  est  le  nom  de  celle  dont  je  parle, 
Fille  jadis  de  Hierosmc  de  ^larle, 
En  noble  lieu  de  Luzancy  soigneur, 
Et  sa  mère  est  Damoyselle  d'honneur, 
Qui  porte  nom  de  Philippe  Laurens, 
Laquelle  avec  père  et  frère  et  parens 
Feit  la  det'uncle  estre  première  femme 
Du  gênerai  des  finances,  Spifame, 
Gaillard  de  nom  et  seigneur  de  Bisseaulx, 
Qui  d'un  tel  arbre  a  eu  neuf  arbrisseaulx. 

Or  a  vescu  trèsvertueusement 
Avecques  luy  dix  ans  tant  seulement. 
Fascheuse  Mort,  par  son  cruel  oultrage, 
N'a  pas  voulu  qu'elle  y  fust  d'avantage, 
"Mais,  comme  ayant  sur  la  bonté  envie, 
Luy  annonça  le  départ  de  sa  vie. 
L'an  de  son  aage  à  peine  huict  et  ving^., 
Lors  sans  viser  au  lieu  dont  elle  vint, 
Et  desprisant  la  gloire  que  l'on  a 
En  ce  bas  monde,  icelle  Anne  ordonna 


CIMETIERE  457 

Que  son  corps  fust  entre  les  povres  mis 
En  ceste  fosse.  Or  prions,  chers  amys, 
Que  rame  soit  entre  les  povres  mise 
Qui  bienheureux  sont  chantez  en  l'église. 

XV 

DE  MAISTRE  GUILLAUME  CRETIN,  POETE  PRANÇOYS 
(1525 

Seierneurs  passans,  comment  pourrez  vous  croire 
De  ce  tumbeau  la  grand'pompe  et  la  gloire? 
Il  n'est  ne  painct  ne  poly  ne  doré, 
Et  si  se  dit  haultement  honoré, 
Tant  seulement  pour  estre  couverture 
D'un  corps  humain  cy  mys  en  sépulture  : 
C'est  de  Crétin,  Crétin  qui  tant  sçavoit. 

Regardez  donc  si  ce  tombeau  avoit 
De  ce  Crétin  les  faictz  laborieux, 
Comme  il  devroit  cstrc  bien  glorieux, 
Veu  qu'il  prend  gloire  au  povrc  corps  tout  mort, 
Lequel  par  tout  vermine  mine  et  mord. 

O  dur  tumbeau,  de  ce  que  tu  en  cœuvres 
Contente  toi  ;  avoir  n'en  peulx  les  œuvres  : 
Chose  éternelle  en  mort  jamais  ne  tombe, 
Et  qui  ne  meurt  n'a  que  faire  de  tumbe. 

XVI 

DE   LOYS   JAGOYNEAU 

Cy  gist  Loys,  Jagoyneau  surnommé  ; 
Trésorier  fut  en  charges  renommé, 
Et  de  pecune  onc  ne  thésaurisa,  ^ 

Ains  de  vertu,  que  plus  qu'argent  prisa. 

Je  ne  sçay  pas  de  queF  race  estoit  il  ; 
Mais  je  sçay  bien  que  son  cueur  fut  gentil, 
Hardy,  courtois,  de  trèsnoble  nature. 
Et  trop  plus  grand  que  du  corps  la  stature. 
Il  est  certain  que  Chasteaudun,  son  estre, 
Soubz  libéral'  planette  le  feit  naistre. 
Beceveur  fut  de  Soissons  ;  et  de  faict, 

France  le  feit,  Tltale  Fa  deflaict, 

Italiens  en  ont  le  corps  icy, 

Et  les  Françoys  le  dueil  et  le  soucy, 

Avec  lequel  dessus  luy  ont  posé 

Ce  dur  tombeau  de  leurs  pleurs  arrosé. 

Or  de  ravoir  si  tost  mort  estendu, 
Mort  le  trompa;  car,  tout  bien  entendu, 
Son  vif  esprit  à  grans  biens  pretendoit. 
Monté  soit  il  plus  liault  qu'il  ne  tendoit. 

XVII 

DE  MADAME  LA  REGENTE,  MERE  DU  ROY 
(1331) 

Celle  qui  travailla  pour  le  repos  de  maints 
Repose  maintenant;  pourquoy  criez,  humains? 
Gardez  bien  le  repos  qu'elle  vous  a  donné, 
Sans  luy  rompre  le  sien,  puis  qu'il  est  ordonné. 

XVI  11 

DE    FLORIMOND   DE    CHAMPEVERNE 

Le  Roy,  la  Mort,  aymerent  Florimond 
De  Champeverne,  en  son  florissant  aage; 
Le  Roy  par  temps  le  poulsa  vers  le  mont 
D'honneur  et  biens  en  sufiisant  estage  ; 
Mais  Mort,  voulant  le  traicter  d'avantage, 
En  un  moment  le  poulsa  jusque  aux  cieulx, 
Et  feit  trèsbien,  car  des  bons  l'héritage 
N'est  point  assis  en  ce  val  vicieux. 

XIX 
DE   JEHAN    DE   MONTDOULCET 

Après  avoir  servy  autour  de  la  personne 
Du  roy  Loys  douziesme,  avant  que  sa  couronne 
Ornast  son  noble  chef  et  après  l'avoir  prise, 
Je  Jehan  de  Montdoulcet  esprouvay  la  surprise 
De  l'incertaine  Mort  :  car  un  esclat  de  lance 
En  un  plaisant  tournoy  dedans  mon  cœur  se  lance 

Si  vigoureusement,  et  par  fortune  t-n-^, 
Qu'au  milieu  de  plaisir  senty  douleur  mortelle, 
Qui  au  lict  me  jecta  saisy  de  fiebvre  grosse, 
De  mon  lict  au  cercueil,  du  cercueil  en  la  fosse, 
Non  pas  sans  grand  regret  du  maistre  et  des  amya 
Les  amys  m'ont  pleuré,  et  le  bon  maistre  a  mis 
Mes  enfans  aux  estatz  de  moy  lors  retenuz, 
Entre  autres  que  j'avois  de  sa  grâce  obtenuz, 
Et  donna  pension  à  la  mienne  espousée, 
C'est  Jane  Gotereau,  qui  est  icy  posée. 

Si  tant  d'honneur  et  bien  ne  vint  de  mon  mérite, 
Il  vint  d'amoui'  de  Roy  envers  moy  non  petite  ; 
Mais  la  source  du  tout  fut  la  bonté  de  Dieu. 
Priez  pour  moy,  passaus,  priez  qu^en  cestuy  lieu 
Je  puisse  en  Jesuchrist  tellement  sommeiller, 
Qu'avec  les  siens  me  fasse  au  grand  j'oiir  res veiller. 

XX 

DE   GUILLAUME   CHANTEREAU,   HOMME   DE    GUERRE 

Cy  gist  Guillaume  en  terré, 
Ghantereau  surnommé, 
Entre  les  gens  de  guerre 
Jadis  trèsrenommé. 

Bien  vivant  estimé, 
Sans  noyse,  sans  offense; 
S'on  l'avoit  animé, 
Rude  estoyt  en  deffense. 

A  plaisir  et  oultrance 
Si  adextre  on  le  vit, 
Que  le  Daulphin  de  France   • 
Finalement  servit. 

Mais  la  Mort  le  ravit 
En  sa  jeunesse  meure  : 
A  maint  homme  qui  vit 
Grand  regret  en  demeure. 

Puis  qu'il  faut  que  tout  meure, 
S'en  fault-il  estonner  ? 
Eternelle  demeure 
Dieu  luy  vueille  donner. 

XXI 

DE  TROIS  ENFANS  FRERES 

D'un  mesme  dard,  soubs  une  mesme  année, 

Et  en  trois  jours  de  mesme  destinée, 

Mal  pestilent  soubs  caste  dure  pierre 

Meit  Jean  de  Bray,  Bonadventure  et  Pierre, 

Frères  tous  trois,  dont  le  plus  vieil  dix  ans 

A  peine  avoit.  Qu'en  dictes  vous,  Lisans  ? 

Cruelle  Mort,  Mort  plus  froide  que  marbre, 

N'a  elle  tort  de  faire  cheoir  de  l'arbre 

Un  fruict  tant  jeune,  un  fruict  seins  meureté, 

Dont  la  verdeur  donnoit  grand'  seureté 

De  bien  futur  ?  Qu'a  elle  encores  faict  ? 

Elle  a,  pour  vray,  du  mesme  coup  deffaict 

De  père  et  mère  espérance  et  liesse, 

Qui  s'attendoit  resjouyr  leur  vieillesse 

Avec  leurs  filz,  desquelz  la  mort  soudaine 

Nous  est  tesmoing  que  la  vie  mondaine 

Autant  enfans  que  vieillards  abandonne  ; 

11  nous  doibt  plaire,  et  puisque  Dieu  l'ordonne. 

XXII 

DE  FRANÇOYS,  DAULPHIN  DE  FRANGE 
(1536) 

Cy  gist  Françoys,  Daulphin  de  grand  renom, 
Filz  de  Françoys  le  premier  de  ce  nom, 
Duquel  il  tint  la  prison  en  Espaigne. 

Gy  gist  Françoys  qui  la  lice  en  campaigne. 
Glaives  trenchans  et  harnoys  bien  fourbis 
Aima  trop  plus  que  sumptueux  habitz. 

Formé  de  corps  ce  qu'est  possible  d'estre 
Le  feit  Nature  ;  encores  plus  adextre. 
Et  en  ce  corps  hault  et  droict  composé 
Le  ciel  transmit  un  esprit  bien  posé  ; 
Puis  le  reprint  quand  par  grefve  achoison 
Un  Ferraroys  lui  donna  la  poison, 
Au  vueil  d' autrui,  qui  en  craincte  regnoit, 

Voyant  FrançoA's  qui  Gesar  devenoit. 

Ce  Daulphin  dy,  qui  par  terre  et  par  mer 
Fustes  et  gens  eust  prins  plaisir  d'armer, 
Et  la  grandeur  de  terre  dominée. 
Si  rompre  eust  peu  sa  dure  destinée  ; 
Mais  ses  vertus  lui  causèrent  envie, 
Dont  il  perdit  sur  les  vingt  ans  la  vie, 
Avec  l'attente,  helas  I  de  la  couronne 
Qui  le  clair  chef  de  son  père  environne. 

Qu'as  tu,  passant?  Gomplaindre  on  ne  s'en  ù  - 
Il  a  trop  mieulx  que  ce  qu'il  attendoit. 

XXI II 

DE  ANNE  DE  BEAUREGARD,  QUI  MOURUT 
A  FERRARE 

De  Beauregard  Anne  suis,  qui  d'enfance 
Laissay  parens,  pays,  amys  et  France, 
Pour  suyvre  ici  la  duchesse  Renée, 
Laquelle  j'ay  depuis  abandonnée, 
Futur  espoux,  beauté,  fleurissant  aage, 
Pour  aller  veoir  au  ciel  mon  héritage. 
Laissant  le  monde  avec  moindre  soucy 
Qu'en  laissant  France  alors  que  vins  icy. 

XXIV 

DE   HELEINE   DE   BOISY 
Vers  alexandrins 

Ne  sçay  où  gist  Heleine  en  qui  beauté  gitoit, 

Mais  ici  gist  Heleine  où  bonté  reluisoit, 

Et  qui  la  grand'  beauté  de  l'autre  eust  bien  ternie 

Par  les  grâces  et  dons  dont  elle  estoit  garnie. 

Doncques,  ô  toy  passant  qui  cest  escript  liras. 

Va,  et  dy  hardiment  en  tous  lieux  où  iras  : 

«  Heleine  Grecque  a  faict  que  Troye  est  déplorée  ; 

Heleine  de  Boisy  la  France  a  décorée.  » 

XXV 

DE  MONSIEUR  DU  TOUR.  MAISTRE  ROBERT  GEDOYN 

Sçais  tu,  passant,  de  qui  est  ce  tumbeau  ? 
D'un  qui  jadis,  en  cheminant  tout  beau. 
Monta  plus  liault  que  tous  ceulx  qui  se  hastent. 
C'est  le  tumbeau  là  où  les  vers  s'appastent 
Du  bon  vieillard  agréable  et  heureux 
Dont  tu  as  veu  tout  le  monde  amoureux. 
Cy  gist,  helas  1  plus  je  ne  le  puis  taire, 
Robert  Gedoyn,  excellent  secrétaire, 
Qui  quatre  Roys  servit  sans  desarroy. 
Maintenant  est  avecques  le  grand  Hoy, 
Où  il  repose  après  travail  et  peine. 

Or  a  vescu  personne  d'aage  pleine. 
Pleine  de  biens  et  vertu  honorable  ; 
Puis  a  laissé  ce  monde  misérable 
Sans  le  regret  qui  souvent  Thomme  mord. 
0  vie  heureuse,  ô  bien  heureuse  mort  ! 

XXVI 

DE   JEAN   l'huilier,    CONSEILLER 

Incontinent  que  Loyse  le  Maistre 
Congneut  qu'aux  vers  le  corps  on  faisoit  paistro 
De  son  espoux,  le  prudent  Jean  LTIuilier  : 
«  Helas  !  (dit  elle)  amy  trèssingulier, 
Vostre  prudence,  au  sénat  honorée, 
Eust  mieulx  porté  que  moy,  lasse,  esplorée, 
Le  dueil  de  mort.  Inutile  je  vy, 
Et  vous  eussiez  encores  bien  servy. 
Car  vous  estiez  vertueux  et  sçavant. 
Las  !  pourquoy  donc  ne  suis  je  morte  avant  ?  » 

En  ce  regret  demonra  des  moys  douze 
La  bonne,  belle  et  vertueuse  espouse. 
Puis  trespassa,  et  en  mourant  va  dire  :         • 
«  C'est  trop  d'un  an  sans  veoir  ce  qu'on  désire. 
Mon  esprit  va  le  sien  là  hault  chercher  ; 
Vueille  mon  corps  auprès  du  sien  coucher.  » 
Ce  qui  fut  faict,  et  n'a  sceu  Mort  tant  poindre 
Qu'elle  ait  desjoinct  ce  au'Amour  voulut  joindre. 

XXVII 

DE   MADAME   DE    CHASTEAUBRIANT 
(1537) 

Soubs  ce  tumbeau  gist  Prançoyse  de  Poix, 

De  qui  tout  bien  tout  chascun  souloit  dire  ; 

Et  le  disant,  onc  une  seule  voix 

Ne  s'avança  d'y  vouloir  contredire. 

De  grand'  beauté,  de  grâce  qui  attire, 

De  bon  sçavoir,  d'intelligence  prompte, 

De  biens,  d'honneurs,  et  mieulx  que  ne  racompte, 

Dieu  éternel  richement  l'estoffa. 

O  viateur,  pour  t'abreger  le  compte, 

Cy  gist  un  rien  là  où  tout  triumpha. 

XXVIII 

DE   MONSIEUR  LE    GENERAL   PREUD'hOMME 
(1543) 

Cy  dessoubs  prend  son  dernier  somme 

Le  prudent  Guillaume  Prend'homme, 

De  Normandie  gênerai, 

A  qui  Dieu  lut  tant  libéral, 

Qu'il  luy  donna  user  sa  vie 

Sans  peur,  sans  blasme,  sans  envie, 

Et  mourut  (voyez  quel  bonheur) 

Plein  d'ans,  plein  de  biens,  plein  d'honneur 

XXIX» 

EPITAPHE   DE   PHILIPPE,    MERE   DE    MESSIRE   ARTUS 

GOUFFIER,    PRIS   DU    GREC   DE   CIN^tllUS 

(1516) 

Soubs  celte  tumbe  cy 
Gist  de  Montmorancy 
Philippe,  noble  dame, 
Belle  de  corps  et  d'ame, 

1  Los   sept  piAvies  suivante»    «ont   tirée»    d'éditions    auti'«9   que 
oeHe  de  1 544. 

Qui  de  Dieu  tant  receut 
Qu'en  sou  ventre  conceut 
Grans  seigneurs  magnifiques 
Et  dames  héroïques, 
Si  que  des  enfans  d'elle 
La  vertu  immortelle 
Par  hault  los  précieux 
S'étend  jusques  aux  cieulx. 
Passans,  ne  pleurez  point, 
Plorer  ne  vieiit  à  poinct 
De  ceste  dame  bonne  : 
Plus  tost  fault  qu'on  s'estonne 
De  son  si  grand  bonheur 
Accompaigné  d'honneur. 

XXX 

BPITAPHE  DE  FEU  MESSIRE  ARTUS  QOUFFIER 

GRAND   MAISTRE   DE   FRANGE 

PRIS    DU    QREG    DE    LASGARIS 

(1519) 

Patroclus  fut  d'Achilles  regretté  ; 

Ephestion  Ta  d'Alexandre  esté^ 

Qu'il  estimoit  amy  comme  soy  mesme  : 

Le  Roy  Françoys,  de  leurs  œuvres  supresme 

Imitateur,  plaint  Artus  de  Boisy, 

Qui  mérita  d'estre  par  luy  choisy 

Pour  mieulx  aymé  ;  Dieu  luy  doint  lieu  céleste, 

Et  ne  luy  soit  la  tumbe  si  moleste, 

Que  le  clair  nom  de  Boisy  et  d' Artus 

Ne  vive  autant  que  vivent  ses  vertus. 

XXXI 

EPITAPHE    d'eRASME 
Pris  du  latin  :  Magnus  Erasmus  in  hoc  tumulo  est,  etc. 

(1536) 

Le  grand  Erasme  icy  repose  ; 
Quiconque  n'en  sçait  autre  chose, 
Aussi  peu  qu'une  taulpe  il  veoit, 
Aussi  peu  qu'une  pierre  il  oyt. 


CIMETIERE  <éGÎ> 


XXXII 


DE     MONSEIGNEUR    DE     LANGEAY 

GUILLAUME   DU   BELLAY 

(1543) 

Arreste  toy,  Lisant, 
Ci  dessoubs  est  gisant, 
Dont  le  cueur  dolent  j'ay, 
Ce  renommé  Langeay, 
Qui  son  pareil  n'eust  pas, 
Et  duquel  au  trespas 
Jecterent  pleurs  et  larmes 
Les  lettres  et  les  armes. 

XXXIII 
DE   FEUE   MADAME    DE    MAINTENON 

Cy  gist  l'espouse  au  mary  vénérable 
Jehan  Gotereau,  seigneur  de  Maintenon, 
Femme  jadis  prudente  eL  honnorable, 
De  nom  Marie,  et  Tlmrin  de  surnom, 
Qui  de  beauté  à  bon  droict  cust  renom, 
Et  de  vertu,  à  la  beauté  bien  duite  ; 
L'une  par  temps  l'a  laissé,  l'autre  non, 
Car  après  mort  jusqu'au  ciel  l'a  conduicta. 

XXXIV 
D*ELLE   MESMES 

Cy  gist  qui  fut  de  Maintenon  la  aame,  • 

Belle  de  corps^  encor  plus  belle  d'ame, 

Pour  les  haultz  dons  qu'elle  eust  du  grand  donneur. 

Cy  gist  qui  fut  exemplaire  d'honneur 

En  ses  beaulx  ans  pour  toute  femme  exquise, 

Ayant  beauté  désirée  et  requise, 

Si  que  ses  ans  jeunes  tant  décorez 

Rendirent  fort  ses  vieux  jours  honorez. 

Ainsi  vesquit,  ainsi  mourut  Marie, 

Qui  des  TÎiurins  anoblit  Tàrmoirie. 

XXXV 

EPITAPHE   DU    CONTE   DE   SALLES 

S'oncque  à  pitié  il  te  convint  mouvoir 
Et  d'autrui  cas  ou  malheur  te  douloir, 
0  viateur,  ne  te  desdaigne  mie 
Veoir  cest  escript  et  piteuse  omelie  ; 
Si  gémiras  le  grief  despart  d'un  Conte 
Qui  vivant  pleut  en  toute  compaignie  ; 
Mais  on  n'en  faict  mise,  recepte  ou  compto. 

Je  suis  celluy,  comme  tu  dois  sçavoir, 
Conte  de  Salles,  assez  plaisant  à  veoir, 
Qui  par  mes  gestes,  brocardz  et  tragédie 
Mainte  assemblée  ay  souvent  resjouie, 
En  entretien  ayant  plus  grâce  que  honte 
Et  en  accordz  et  doulx  chantz  armonie  ; 
Mais  on  n'en  faict  mise,  recepte  ou  compte. 

Cuydant  fuyr  le  naturel  devoir, 
Mort  ou  passage  m'arrester  eut  vouloir, 
Et  n'est  amy  qui  à  m'ayder  s'emplye, 
Par  quoy  laissay  pour  bon  gaige  ma  vie. 
Dont  j'ay  quittance,  sans  faulte  ne  mescompte, 
Escripte  au  rolle  des  morts  d' épidémie  ; 
Mais  on  n'en  faict  mise,  recepte  ou  compto. 

Prince,  inutil  est  mon  ramentevoir, 
Parguoy  vous  dis  adieu  jusque  au  revoir; 
Des  bonnes  partz  la  meilleure  ay  choysie  : 
Fol  est  pour  vray  qui  au  monde  se  fie, 
Car  tel  est  bien  hault  juché  qu'on  démonte  ; 
L'homme  prudent  à  tel  jeu  ne  Tenvye  ; 
Mais  on  n'en  faict  mise,  recepte  ou  compte, 

DU     BARON     DE     MALLEVILLE,     PARISIEN 
A   LA   TERRE 

0  terre  basse,  où  l'homme  se  conduict, 
Respons  (helas!)  à  ma  demande  triste  : 
Où  est  le  corps  que  tu  avois  produict, 
Dont  le  départ  me  tourmente  et  contriste? 
L'avois  tu  faict  tant  bon,  tant  beau,  tant  miste, 
Pour  de  son  sang  taindre  les  dards  poinctuz 
Des  Turcs  mauldictz?  Las!  ilz  n'en  ont  point  euj 
De  plus  aymant  vray  honneur  que  icelluy 
Qui  mieulx  ayma  là  mourir  en  vertus 
Qu'en  deshonneur  suyvre  plusieurs  battus. 
Tel  vit  encor  qui  est  plus  mort  que  luy. 

A   LA   MER 

0  cruaulté  d'impétueuses  vagues, 
Mer  variable,  où  toute  craincte  abonde. 
Cause  mouvant,  dont  trop  cruelles  dagues 
L'ont  faict  périr  de  mort  tant  furibonde. 

Si  hault  désir  de  congnoistre  le  monde 
T'avoit  transmis  si  gentil  personnage, 
Las!  falloit  il  qu'en  la  fleur  de  son  aage 
Par  devers  toy  si  rudement  le  prinses, 
Sans  plus  reveoir  la  court  des  nobles  princes, 
Où  tant  il  est  à  présent  regreté? 

0  mer  amere,  aux  mordantes  espinces. 
Certainement,  ce  qu'arrestes  et  pinces 
Au  gré  de  tous  est  trop  bien  arresté. 

A    NATURE 

Helas!  Nature,  où  est  la  bonne  grâce 
Dont  tu  le  feis  luyre  par  ses  effectz? 
Formé  l'avois  beau  de  corps  et  de  face, 
Doux  en  parler  et  constant  en  ses  faictz; 
D'honnesteté  estoit  l'un  des  parfaictz, 
Car  en  fuyant  les  picquans  espinettes 
D'oysiveté,  flustes  et  espinettes 
Bruyre  faisoit  en  trèsdoulce  accordance; 
De  luz  sonnoit  motetz  et  chansonnettes, 
Danser  sçavoit  avec  et  sans  sonnettes, 
Las  I  or  est  il  à  sa  dernière  danse. 

A    LA    MORT 

Las!  or  est  il  à  sa  dernière  danse. 
Où  toy,  la  Mort,  luy  as  faict  sans  soûlas 
Faire  faulx  pas  et  mortelle  cadence, 
Soubz  dur  rebec  sonnant  le  grand  helas. 
Quant  est  du  corps,  vray  est  que  meurdry  Tas, 
Mais  de  son  bruit,  où  jamais  n'eut  frivole, 
Maulgré  ton  dard  par  tout  le  monde  il  vole, 
Tousjours  croissant,  comme  lys  qui  fleuronne. 
Touchant  son  ame,  immortelle  couronne 
Luy  a  donné  celui  pour  qui  mourut; 
Mais  quelque  bien  encor  que  Dieu  luy  donne. 
Je  suis  contrainct  par  amour,  qui  l'ordonne, 
^     Le  regretter,  et  mauldire  Baruth. 

A    FORTUNE 

Fortune,  helas!  muable  et  desreiglée, 
Qui  du  palud  de  Malheur  viens  et  sors. 
Bien  as  monstre  que  tu  es  aveuglée, 
D'avoir  jette  sur  luy  tes  rudes  sorts  : 
Car  si  tes  yeulx  d'inimytié  consors. 
Eusses  ouvers  pour  bien  appercevoir 
Les  grans  vertuz  qu'on  luy  a  veu  avoir, 
Pitié  t'eust  meue  à  le  retenir  seur-. 
Mais  tu  ne  veulx  de  toy  mesmes  rien  veoir, 


COMPLAINCTÊS  4U9 

Pour  aux  humains  faire  mieulx  assavoir 
Que  plus  te*  plaist  cruaulté  que  doulceur. 

MAROT     GONGLUD 

La  Terre  dit  qu'à  bon  droict  peult  reprendre 
(le  qu'elle  a  faict,  quoy  qu'on  ayt  deservy. 
La  Mer  respond  que  sain  le  sceut  bien  rendre' 
En  terre  terme,  où  soudain  fut  ravy. 
Nature  dit  que  Mort  a  l'audivy 
Par  dessus  d'elle,  et  qu'en  rien  ne  peult  mais, 
La  Mort  respond  que  les  plus  grans  jamais 
N'espargnera  ;  et  Fortune  l'infâme 
Dit  qu'elle  est  née  à  faire  tort  et  blasme. 
Laissons  la  donc  en  sa  coustume  vile, 
Et  supplions  le  filz  de  Nostre  Dame 
Qu'enfin  es  cieulx  il  nous  face  veoir  Tame 
Du  feu  baron  dict  Jehan  de  Malleville. 

II 
d'unb  nibpce  sur  la  mort  de  sa  tante 

O  que  je  sens  mon  cueur  plein  de  regret, 
Quant  Souvenir  ma  pensée  resveille 
D'un  dueil  caché  au  plus  profond  secret 
Du  mien  esprit,  qui  pour  ce  plaindre  veille I 
Seigneurs  lisans,  n'en  soyez  en  merveille, 
Ains  vos  douleurs  à  la  mienne  unissez. 
Ou  pour  le  moins,  ne  vous  esbahissez 
Si  ma  douleur  est  plus  qu'autre  profonde  ; 
Mais  tous  ensemble  estonnez  vous  assez 
Comment  je  n'ay  en  mon  cueur  amassas 
Tous  les  regretz  qui  furent  onc  au  monde. 

Tous  les  regretz  qui  furent  onc  au  monde, 
Venez  saisir  la  dolente  niepce 
Qui  a  perdu  par  fiere  mort  immunde 
Tante  et  attente,  et  entente  et  liesse. 
Perdu  (helas!)  gist  son  corps.  Et  qui  est  ce? 
Jane  Bonté,  des  meilleures  de  France, 
De  qui  la  vie  eslongnoit  de  soulfranco 

CLÉMEUT    MAnOT.   I  2? 


470  COMPLAINCTES 

Mon  triste  cueur,  et  le  logeoit  aussi 
Au  parc  de  Joye  et  au  clos  d'Espérance. 
Mais,  Ifts  !  sa  mort  bastit  ma  demeurance 
Au  boys  de  Dueil,  à  l'ouibre  de  Soucy. 

Au  boys  de  Dueil,  à  Tombrede  Soucy, 
N'estoye  au  temps  de  sa  vie  prospère. 
Mon  soûlas  gist  soubz  ceste  terre  icy, 
Et^e  le  veoir  plus  au  monde  n'espère. 
O  Mort  mordante,  ô  impropre  impropere, 
Pourquoy  (helas!)  ton  dard  ne  flecliissoit, 
Quand  son  vouloir  au  mien  elle  unissoit 
Par  vraye  amour,  naturelle  et  entière? 
Mon  cueur  ailleurs  ne  pense,  ne  pensoit, 
Ne  pensera.  Doncques  (quoy  qu'il  en  soit) 
Si  je  me  plains,  ce  n'est  pas  sans  matière. 

Si  je  me  plains,  ce  n'est  pas  sans  matière, 
"Veu  que  trop  fut  horrible  cest  orage, 
De  convertir  en  terrestre  fumierc 
Ce  corps,  qui  seul  a  navré  maint  courage. 
Helas!  c'estoit  celle  tant  bonne  et  sage 
A  qui  jadis  le  Prince  des  haul'.z  Cieulx 
Voulut  livrer  le  don  tant  précieux 
D'honnesteté,  en  cueur  constant  et  fort  ; 
Mais  dard  mortel  de  ce  fut  envieux, 
Dont  plus  ne  vient  plaisir  devant  mes  yeulx. 
Tant  ay  d'ennuy  et  tcuit  de  desconfort. 

Tant  ay  d'ennuy  et  tant  de  desconfort, 
Que  plus  n'en  puis  :  donc,  en  boys  oumontaigne, 
Nymphes,  laissez  l'eau  qui  de  terre  sort  ; 
Maintenant  fault  qu'en  larmes  on  se  baigne. 
Pourquoy  cela?  pour  de  voslre  compaigne 
Pleurer  la  mort  ;  Mort  l'est  venu  saisir. 
Pleure,  Rouen,  pleure  ce  desplaisir, 
En  douleur  soit  tant  plaisante  demeure  ; 
Et  qui  aura  de  soy  triste  désir 
Vienne  avec  moy,  qui  n'ay  autre  plaisir 
Fors  seulement  l'attente  que  je  meure. 

Fors  seulement  l'attente  que  je  meure, 
Rien  ne  m'en  peult  alléger  ma  douleur. 
Car  soubz  cinq  poinctz  incessamment  demeure, 
Qui  m'ont  contraincte  aymer  noire  couleur. 

Duoil  tout  premier  me  plonge  en  son  malheur; 

Enuuy  sur  moy  employé  son  effort; 

Soucy  me  tient  sans  espoir  de  confort; 

Regret  après  m'oste  liesse  pleine; 

Peyne  me  suyt  et  tousjours  me  remord 

Par  ainsi  j'ay,  pour  une  seule  mort, 

Dueil  et  ennuy,  soucy,  regret  et  peine. 


III 

DEFLORATION    DE    MESSIRE    FLORIMOND    R-BERTET 

Jadis  ma  plume  on  veit  son  vol  cslendre 
Au  gré  d'Amour,  et  d'un  bas  style  et  tendre 
Distiller  dictz  que  soulois  mettre  en  chant  ; 
Mais  un  regret  de  tous  costez  tranchant 
Luy  faict  laisser  ceste  doulce  coustumu, 
Pour  la  tremper  en  encre  d'amertume. 
Ainsi  le  fault,  et  quand  ne  le  fauldroit, 
Mon  cueur,  helas  !  encores  le  vouldroit  ; 
Et  quand  mon  cueur  ne  le  vouldroit  encores, 
Oultre  son  vueil  contrainct  y  seroit  ores 
Par  l'aiguillon  d'une  mort  qui  le  poinct. 
Que  dy  je,  mort!  D'une  mort  n'est  ce  poinct, 
Ains  d'une  amour  :  car  quand  chascun  mourroit, 
Sans  vraye  amour  plaindre  on  ne  le  pourroit  ; 
Mais  quand  la  Mort  a  faict  son  maléfice 
Amour  adonc  use  de  son  office, 
Faisant  porter  aux  vrays  amys  le  dueil, 
îson  point  un  dueil  de  fainctes  larmes  d"œil 
Non  point  un  dueil  de  drap  noir  annuel, 
Mais  un  dueil  tainct  d'ennuy  perpétuel  ; 
Non  point  un  dueil  qui  dehors  apparoisl| 
Mais  qui  au  cueur  sans  apparence  croist. 

Voylà  le  dueil  qui  a  vaincu  ma  joye; 
C'est  ce  qui  faict  que  toute  rien  que  j'oye 
Me  sonne  ennuy;  c'est  ce  qui  me  procure 
Que  couleur  blanche  à  l'œil  me  soit  obscure, 
Et  que  jour  clair  me  semble  noire  nuict, 
De  tel'  façon  que  ce  qui  tant  me  nuit 
Corrompt  du  tout  le  nayf  de  ma  Muso, 

Lequel  de  soy  ne  veult  que  je  m'umuse 
A  composer  en  trisLo  Irairedie; 
Mais  maintenant  force  m'est  que  je  die 
Chanson  mortelle  en  stile  plein  d'esmoy, 
Veu  qu'autre  cas  ne  peult  sortir  de  moy. 

De  mon  cueur  donc  Tintenlion  totale 
Vous  comptera  une  chose  fatale, 
Que  je  Irouvay  d'adventurc  mal  seine, 
En  m'en  venant  de  Loyre  droict  à  Seine, 
Dessus  Tourfou.  Tourfou  jadis  estoit 
Un  petit  boys,  où  la  Mort  commettoit 
Meurdres  bien  grans  sur  ceulx  qui  chemin  tel 
Vouloient  passer.  En  celuy  lieu  mortel 
Je  vey  la  Mort  hydeuse  et  redoublée, 
Dessus  un  char  en  triumphe  montée, 
Dessoubs  ses  pieds  ayant  un  corps  humain 
Mort  à  Tenvers,  et  un  dard  en  la  main, 
De  boys  mortel,  de  plumes  empenné 
D'un  vieil  corbeau,  de  qui  le  chant  damné 
Prédit  tout  mal  ;  et  fut  trempé  le  fer 
En  eau  de  Styx,  fleuve  triste  d'Enfer. 
La  Mort,  en  lieu  de  sceptre  vénérable, 
Tenoit  en  main  ce  dard  espoventable, 
Qui  en  maint  lieu  estoit  tainct  et  taché 
Du  sauf,' de  cil  qu'elle  avoit  surmarché. 

Ainsi  debout  sur  le  char  se  tenoit, 
Qu'un  cheval  pasle  en  hennissant  trainoit. 
Devant  lequel  cheminoit  une  fée 
Fresche,  en  bon  poinct,  et  noblement  coiiïée, 
Sur  teste  raze  ayant  triple  couronne, 
Que  mainte  perle  et  rubys  environne. 
Sa  robe  estoit  d'un  blanc  et  fin  samys, 
Où  elle  avoit  en  pourtraicture  mys, 
Par  traict  de  temps,  un  million  de  choses, 
Comme  chasteaulx,  palays  et  villes  closes, 
Villages,  tours  et  temples  et  conventz, 
Terres  et  mers,  et  voiles  à  tous  ventz, 
Artillerie,  armes,  hommes  armez. 
Chiens  et  oyseaulx,  plaines  et  boys  ramez, 
Le  tout  brodé  de  fine  soye  exquise. 
Par  mains  d'autruy  torse,  taincte  ^t  acquise  ; 

Et  pour  devise,  au  bord  de  la  besongiie 
Estoit  escript  :  Le  feu  à  qui  en  yrongne. 
Ce  neantmoins,  sa  robe  elle  mussoit 
Soubz  un  manteau  qui  humble  paroissoit, 
Où  plusieurs  draps  divers  lurent  compris, 
De  noir,  de  blanc,  d'enfumé  et  de  gris, 
Signifiant  de  sectes  un  grand  nombre 
Qui  sans  travail  vivent  dessoubz  son  umbre. 

Geste  grand'  Dame  est  n^-mmée  Rommaine, 
Qui  ce  corps  mort  jusques  au  tumbeau  maine, 
La  croix  devant,  en  grand'  cerimonie, 
Chantant  mottetz  de  piteuse  armonie. 

Une  autre  Dame  au  costé  droict  venoit, 
A  qui  trop  peu  de  chanter  souvenoit, 
D'un  haubin  noir,  de  pareure  tanée. 
Montée  estoit,  la  plus  triste  et  tennée 
Qui  fust  alors  soubz  la  haulteur  colique. 
Ilelas!  c'estoit  Françoyse  Republique, 
Laquelle  avoit  en  maintz  lieux  entamé 
Son  manteau  bleu,  de  fleurs  do  lys  semé. 
Si  derompoit  encor  de  toutes  pars 
Ses  beaulx  cheveulx  sur  elle  tous  espars, 
Et  pour  son  train  ne  menoit  avec  elle 
Sinon  Douleur,  Ennuy  et  leur  séquelle, 
Qui  la  servoient  de  tout  cela  qui  duyt 
Quand  au  sepulchre  un-  amy  on  conduyt. 

De  Fautre  part  cheminoit  en  gnmd'  peine 
Le  bon  hommeau  Labeur,  qui  en  la  plaine 
Avoit  laissé  bœufz,  charrue  et  culture. 
Pour  ce  corps  mort  conduire  en  sépulture  ; 
Mais  bien  lava  son  visage  haslé 
De  force  pleurs,  ains  que  là  fust  allé.  • 

Lors  je,  voyant  telle  pompe  mondaine, 
Presupposay  en  pensée  soudaine 
Que  là  gisoit  quelque  prince  de  nom; 
Mais  tost  après  fuz  adverty  que  non, 
Et  que  c'estoit  un  serviteur  royal. 
Qui  fut  jadis  si  prudent  et  loyal 
Qu'après  sa  mort  son  vray  seigneur  et  roy 
Luy  ordonna  ce  beau  funèbre  arroy, 
Monstrant  au  doigt  combien  d'amour  desservent 

De  leurs  seigneurs  les  servans  qui  bien  servent. 

Et  comment  sceu  je  alors  qui  estoit  riiommo  ? 
Autour  de  luy  ne  veoy  qui  le  me  nomme, 
Et  m'en  enquiers.  Mais  le  cueur  qui  leur  fend 
Toute  parole  à  leur  bouche  delfend. 
Si  vous  diray  comment  donques  j'ay  sceu 
Le  nom  de  luy.  Ce  char  que  j'apperceu 
N'estoit  paré  de  rouc:e,  jaune  ou  vert, 
Mais  tout  de  noir  par  tristesse  couvert, 
Et  le  suyvoient  cent  hommes  en  douleur, 
Vestuz  d'habitz  de  semblable  couleur. 
Chascun  au  poing  torche  qui  feu  rendoil, 
Et  où  Tescu  du  noble  mort  pendoit. 

Lors,  curieux,  piquay  pour  veoir  les  armes  : 
Mais  telle  veue  aux  yeulx  me  meit  les  larmes, 
y  voyant  painct  Tesle  sans  per  à  elle. 
Dieu  immortel  (dy  je  lors)  voicy  Tesle 
Qui  a  volé  ainsi  que  voler  fault, 
Entre  deux  airs,  ne  trop  bas  ne  trop  hault; 
Voicy,  pour  vray,  l'esle  dont  la  volée 
Par  sa  vertu  à  la  France  extollée, 
Girconvolant  ce  monde  spacieux, 
Et  survolant  maintenant  les  neuf  cieulx. 
C'est  Fesle  noire  en  la  bende  dorée, 
L'esle  en  volant  jamais  non  essorée, 
Et  dont  sortie  est  la  mieiilx  escrivant 
Plume  qui  fust  de  nostre  aage  vivant. 

C'est  celle  plume  où  modernes  esprits 
Soubz  ses  patrons  leur  sçavoir  ont  apris  ; 
Ce  fut  la  plume  en  sage  main  baillée, 
Qai  ne  fut  onc  (comme  je  croy)  taillée 
Que  pour  servir  en  leurs  secretz  les  roys  ; 
Aussi  de  reng  elle  en  a  servi  trois, 
En  guerre,  en  paix,  en  affaires  urgens, 
Au  gré  des  roys  et  prouflît  de  leurs  gens. 

0  vous,  humains,  qui  escoutez  ma  plaincte, 
Qui  est  celluy  qui  eust  ceste  esle  paincte 
En  son  escu?  Vous  en  fault  il  doubler? 
Sentez  vous  point,  quand  venez  à  gouster 
Ce  que  je  dy  en  mon  triste  motet, 
Que  c'est  le  bon  Florimond  Robertet? 

En  est  il  d'autre  en  la  vie  mortelle 
Pour  qui  je  disse  une  louenge  telle? 
TSon,  car  vivant  de  son  art  n'en  approché  ; 
Or  est  il  mort  serviteur  sans  reproche. 

Ainsi  (pour  vray)  que  mon  caeur  et  ma  langue 
Disoient  d'accord  si  piteuse  harangue, 
La  fi  ère  Mort  sur  le  char  sejournée 
Sa  face  pasle  a  devers  moy  tournée, 
Et  à  bien  peu  qu'elle  ne  m'a  rué 
Le  mesme  dard  dont  elle  avoit  tué 
Gelluy  qui  fut  la  toute  ronde  sphère 
Par  où  giiettois  ma  fortune  prospère  ; 
Mais  tout  à  coup  tourna  sa  veue  oblique 
Contre  et  devers  Françoyse  République, 
Qui  rirritoit,  mauldissoit  et  blasmoit 
D'avoir  occis  celluy  qui  tant  Taymoit. 

Adonc  la  Mort  sans  s'effrayer  l'escoute. 
Et  Republique  hors  de  l'estomach  boute 
Les  propres  mots  contenuz  cy  après, 
Avec  sanglotz  s'entresuyvant  de  près. 

LA  REPUBLIQUE   FRANÇOISE 

Puis  qu'on  sçait  bien,  ô  perverse  Chimère, 
Que  toute  rage  en  toy  se  peult  choisir, 
Jusqu'à  tuer  avec  angoisse  amere 
L'enfant  petit  au  ventre  de  sa  mère, 
Sans  luy  donner  de  naistre  le  loisir  ; 
Puis  qu'ainsi  est,  pourquoy  prens  tu  plais 
A  monstrer  plus  ta  force  tant  congneue. 
Dont  ne  te  peult  louenge  estre  advenue  ? 

Qui  de  son  corps  la  force  met  en  preuve, 
Devant  ses  yeulx  loz  ou  gaing  luy  appert; 
Mais,  en  l'effect,  où  la  tienne  s'espreuve, 
Blasme  pour  loz,  perte  pour  gaing  se  treuve  ; 
Chascun  t'en  blasme,  et  tout  le  monde  y  pert. 
Perdu  nous  as  l'homme  en  conseil  expert, 
Et  l'as  jecté  mort  dedans  le  giron 
De  France  (lielas!)  qui  pleure  à  l'environ. 

Françoys,  franc  Roy  de  France  et  des  Françoys 
Tu  le  fuz  veoir  quand  l'ame  il  vouloit  rendre  ;    * 

De  luy  donner  réconfort  t'advançois, 
Et  en  ton  cueur  confe  la  Mort  tançois, 
Qui  ton  bon  serf  au  besoing  venoit  prendre. 
O  quelle  amour  impossible  à  comprendre  I 
Santé  cent  ans  puisse  avoir  un  tel  maistre, 
Et  du  servant  au  ciel  puisse  Tame  estre. 

France,  et  la  fleur  de  ses  princes  ensemble, 
Le  corps  au  temple  en  grand  dueil  ont  mené  : 
Lors  France  triste  à  Hecuba  ressemble, 
Quand  ses  enfans  à  Tentour  d'elle  assemble 
Pour  lamenter  Hector,  son  lilz  aisné. 
Quiconques  fut  Hector  aux  armes  né, 
Robertet  fut  notre  Hector  en  sagesse; 
Pallas  aussi  luy  en  feit  grand'  largesse. 

Au  fond  du  cueur  les  larmes  vont  puisant 
Povres  de  court,  pour  pleurer  leur  ruyne  : 
Et  toy.  Labeur,  tu  ne  veoys  plus  luisant 
Ce  cleir  soleil  qui  estoit  tant  duisant 
A  esclarcir  de  ce  temps  la  bruyne. 
Processions,  ne  chanter  en  rue  hymne. 
N'ont  sceu  mouvoir  fiere  Mort  à  mercy, 
Qui  me  contrainct  de  dire  encore  ainsi  : 

Vieille  effacée,  infecte,  image  immunde, 
Craincte  de  gens,  pensement  soucieux, 
Quel  bon  advis,  quelle  sagesse  abonde 
En  ton  cerveau,  d'apovrir  ce  bas  mondé, 
Pour  enrichir  de  noz  biens  les  haultz  cieulx? 
Que  mauldict  soit  ton  dard  malicieux  ! 
En  un  seul  coup  s'est  monstre  trop  habile, 
D'en  tuer  un  et  en  navrer  cent  mille. 

Tu  as  froissé  la  main  tant  imitable 
Qui  au  prouffict  de  moy,  lasse,  escrivoit  : 
Tu  as  cousu  la  bouche  véritable  ; 
Tu  as  percé  le  cueur  tant  charitable. 
Et  assommé  ItJ  chef  qui  tant  sçavoit. 
Mais  maulgré  eoy  ça  bas  de  lui  se  veoit 
Un  cler  renom,  qui  ce  tour  te  fera 
Que  par  sus  toy  sans  fin  triumphera. 

Tu  as  deffaict  (ô  lourde  et  mal  adextre! 
Ta  non  nuysance  et  nostre  allégement; 
Endormy  as  de  ta  pesante  dextre 

Cil  qui  ne  peult  resveillé  au  monde  estre 
Jusques  au  jour  du  final  jugement. 
Las  !  et  tandis  nous  souffrons  largement, 
IS'ayans  recours  qu'au  ciel  et  à  noz  larmes 
Pour  nous  venger  de  tes  soudains  alarmes. 

De  voz  deux  yeulx,  vous,  sa  chère  espousëe  : 
Faictes  fontaine  où  puiser  on  puisse  eau  : 
Filles  de  luy,  vostre  face  arrousée 
De  larmes  soit,  non  comme  de  rousée, 
Mais  chascun  œil  soit  un  petit  ruisseau; 
Ghascun  des  miens  en  jecte  plus  d'un  sceau  ; 
De  tout  cela  faisons  une  rivière 
Pour  y  noyer  la  Mort,  qui  est  si  fiere. 

Haï  la  meschante,  escoutez  sa  malice  : 
Premier  occit  en  martial  destroict 
Quatre  meilleurs  chevaliers  de  ma  lice, 
Lescut,  Bayard,  la  Tremoille  et  Pallice, 
Puis  est  entrée  en  mon  conseil  estroict, 
Et  de  la  troupe  alla  frapper  tout  droict 
Le  plus  aymé  et  le  plus  diligent, 
souvent  de  telz  est  un  peuple  indigent. 

Si  son  nom  propre  à  dire  on  me  semond, 
Je  respondray  qu'à  son  los  se  compassé  : 
Son  loz  fleurit,  son  nom,  c'est  Florimond, 
Un  mont  flory,  un  plus  que  flory  mont, 
Qui  de  haulteur  Parnasus  oultrepasse] 
Car  Parnasus  (sans  plus)  les  nues  passe  ; 
Mais  cestuy  vainct  la  haulteur  cristaline, 
Ft  de  luy  sort  fontaine  cabaline. 

De  Robertet  par  tout  le  mot  s'espart, 
En  Tartarie,  Espaigne  et  la  Morée  : 
Deux  lilz  du  nom  nous  restent  de  sa  part, 
Et  un  neveu,  qui  d'esprit,  forme  et  yt 
Semble  Phebus  à  la  barbe  dorée. 
De  luy  se  sert  dame  France  honorée 
En  ses  secretz,  car  le  nom  y  consonne  ; 
Si  faict  son  sens,  sa  plume  et  sa  personne. 

Vous,  ses  deux  lils,  ne  sont  vos  yeulx  lassez  ? 
Cessez  voz  pleurs,  cessez,  Françoyset  Claude, 
Et  en  latin,  dont  vous  sçavez  assez. 
Ou  en  beau  grec,  quelque  œuvre  compas«'ez 

37. 

Qui  après  mort  vostre  père  collaude; 
Puis  increpez  cesle  Mort  qui  nous  fmude, 
En  luy  prouvant  par  dictz  philosophaulx 
Gomme  inutile  est  son  dard  et  sa  faulx. 


L  AU THE un 

Incontinenl  que  la  Mort  entendit 
Que  l'on  vouloit  inutile  la  dire, 
Son  bras  tout  sec  en  arrière  estendit. 
Et  fièrement  son  dard  mortel  brandit, 
Pour  Republique  en  frapper  par  triand  ire; 
Mais  tout  à  coup  de  fureur  se  retire, 
Et  d'une  voix  qui  sembloit  bien  loinglaine 
Dit  telle  chose-  utile  et  trèscerlaine. 

LA    MORT    A   TOUS  HUMAINS 

Peuple  seduict,  endormy  en  ténèbres 
Tant  de  longs  jours  par  la  doctrine  d'homme, 
Pourquoy  me  fais  tant  de  pompes  funèbres 
Puis  que  ta  bouche  inutile  me  nomme? 
Tu  me  mauldis  quand  tes  amys  assomme; 
Mais  quand  ce  vient  qu'aux  obsèques  on  clianlo, 
Le  prebstre  adonc,  qui  d'argent  en  a  somme, 
Ne  me  dict  pas  mauldicte  ne  meschante. 

Et  par  ainsi  de  ma  pompe  ordinaire 
Amende  plus  le  vivant  que  le  mort  ; 
Car  grand  tumbeau,  grand  dueil,  grand  luminiiiro 
Ne  peult  laver  Famé  que  péché  mord. 
Le  sang  de  Christ,  quand  sa  loy  te  remord, 
Par  foy  te  lave,  ains  que  le  corps  desvie  ; 
ï]t  toutesfoys,  sans  moy,  qui  suis- la  Mort, 
Aller  ne  peux  en  l'éternelle  vie. 

Pourtant  si  suis  deffaicte  et  descirée, 
Minisire  suis  des  grans  trésors  du  ciel, 
Dont  je  devrois  estre  plus  désirée 
Que  ceste  vie  amere  plus  que  fiel. 
Plus  elle  est  doulce,  et  moins  en  sort  de  miel  ; 
Plus  tu  y  vis,  plus  te  charges  de  crimes. 
Mais,  par  default  d'esprit  celestiel, 

En  t'aymant  trop  tu  me  hays  et  déprimes. 

Que  dy  je,  aymer!  Gelluy  ne  s'ayme  en  rien, 
Lequel  vouldroit  tousjours  vivre  en  ce  monde, 
Pour  se  frustrer  du  tant  souverain  bien 
\Que  luy  promet  Vérité  pure  et  munde  ; 
|Possedast  il  mer  et  terre  féconde, 
•Beauté,  sçavoir,  santé  sans  empirer, 
Il  ne  croit  pas  qu'il  soit  vie  seconde, 
Ou  s'il  la  croit  il  me  doibt  désirer. 

L'apostre  Paul,  sainct  Martin  charitable, 
Et  Augustin,  de  Dieu  tant  escrivant, 
Mainct  autre  sainct  plein  d'esprit  véritable, 
N'ont  désiré  que  moy  en  leur  vivant. 
Or  est  ta  chair  contre  moy  estrivant, 
Mais,  pour  l'amour  de  mon  père  céleste, 
T'enseigneray  comme  yras  ensuy vant 
Ceulx  à  qui  onc  mon  dard  ne  fut  moleste. 

Prie  à  Dieu  seul  que  par  grâce  te  donne 
La  vive  foy,  dont  sainct  Paul  tant  escript  ; 
Ta  vie  après  du  tout  luy  abandonne, 
Qui  en  péché  journellement  aigrist. 
Mourir  pour  estre  avecques  Jesuchrist 
Lors  aymeras  plus  que  vie  mortelle  ; 
Ce  beau  souhait  fera  le  tien  esprit  : 
La  chair  ne  peult  désirer  chose  telle. 

L'ame  est  le  feu,  le  corps  est  le  tyson: 
L'ame  est  d'enhault,  et  le  corps  inutile 
N'est  autre  cas  qu'une  basse  prison, . 
En  qui  languyt  l'ame  noble  et  gentile. 
De  tel'  prison  j'ay  la  clef  trèssubtile  : 
C'est  le  mien  dard,  à  l'ame  gracieux, 
Car  il  la  tire  hors  de  sa  prison  vile 
Pour  d'icy  bas  la  renvoyer  aux  cieulx. 

Tien  toy  donc  fort  du  seul  Dieu  triu.mphaut, 
Croyant  qu'il  est  ton  vray  et  propre  père  ; 
Si  Ion  père  est,  tu  es  donc  son  enfant, 
Et  héritier  de  son  règne  prospère. 
S'il  t'a  tiré  d'éternel  impropere 
Durant  le  temps  que  ne  le  congnoissoys, 
Que  fera  il  s'en  luy  ton  cueur  espère  ? 
Doubler  ne  fault  que  mieulx  traicté  ne  sûiak 


480  C  O  M  P  L  A  1  N  C  T  E  s 

El  pour  autant  que  riiomme  ne  pcult  faire 
Qu'il  puisse  vivre  icy  bas  sans  péché, 
Jamais  ne  peult  envers  Dieu  satisfaire, 
Et  plus  luy  doit  le  plus  lard  depesclié. 
Dont  comme  Christ  en  la  croix  attiiché 
Mourut  pour  toy,  mourir  pour  luy  désire; 
Qui  pour  luy  meurt  est  du  tout  relasché 
D'ennuy,  de  peine  et  péché,  qui  est  pire. 

Qui  faict  le  coup?  C'est  moy,  tu  h;  sçais  bien 
Ainsi  je  suis  au  chrestien  qui  desvie 
Fin  de  péché,  commencement  de  bien. 
Fin  de  langueur,  commencement  d<'  vie. 
Donc,  homme  vieil,  pourquoy  preiis  tu  envie 
De  retourner  en  ta  jeunesse  pleine? 
Veulx  lu  r'enlrer  en  misère  asservie, 
Dont  eschappé  tu  es  à  si  grand'  peine? 

Si  tu  me  dis  qu'en  te  venant  saisir 
Je  ne  te  fais  sinon  tort  et  nuysance, 
Et  que  tu  n'as  peine  ne  desplaisir, 
Mais  tout  plaisir,  liesse  et  toute  aisance, 
Je  dy  quMl  n'est  desplaisir  que  plaisance, 
Veu  que  sa  fin  n'est  rien  que  damnemenl; 
Et  dy  qu'il  n'est  plaisir  que  desplaisance, 
Veu  que  sa  fin  redonde  à  sauvement. 

Queir  desplaisance  entends  tu  que  je  die? 
Craindre  mon  dard  ?  Gela  n'enteiis  je  point  : 
J'entens  pour  Dieu  souffrir  dueil,  maladie, 
Perte  et  meschef,  tant  vienne  mal  apoint, 
Et  mettre  jus  de  gré  (car  c'est  le  poinct) 
Désirs  mondains  et  liesses  chamelles  ; 
A-insi  mourant  soubs  ma  darde  qui  poinct, 
Tu  en  auras  qui  seront  éternelles. 

Donques  pour  moy  contristé  ne  seras, 
Ains  par  fiance,  et  d'un  joyeux  courage, 
Pour  à  Dieu  seul  obeyr  laisseras 
Trésors,  amys,  maison  et  labourage. 
Clair  temps  de  loing  est  signe  que  l'orage 
Fera  de  l'air  tost  séparation  ; 
Aussi  tel'  foy  au  mourant  personnage 
Est  signe  grand  de  sa  salvation. 

Jésus,  afûn  que  de  moy  n'eusses  craincte, 

Premier  que  toy  voulut  mort  encourir; 
Et  en  mourant  ma  force  a  si  estaincte, 
Que  quand  je  tue  on  ne  sçauroit  mourir. 
Vaincue  m'a  pour  les  siens  secourir, 
Et  plus  ne  suis  qu'une  porte  ou  entrée 
Qu'on  doibt  passer  volontiers,  pour  courir 
T)e  ce  vil  monde  en  céleste  contrée. 

Jadis  celuy  que  Moyse  l'on  nomme 
Un  grand  serpent  tout  d'arain  eslevoit, 
Qui  (pour  le  veoir)  povoit  guérir  un  homme 
Quand  un  serpent  naturel  mors  l'avoit. 
Ainsi  celuy  qui  par  vive  foy  voyt, 
La  mort  du  Christ,  guerist  de  ma  blessure, 
Et  vit  ailleurs  plus  qu'icy  ne  vivoit  : 
Que  dy  je,  plus!  Mais  sans  fin,  je  t'asseurp. 

Par  quoy  bien  folle  est  la  coustume  humaine, 
Quand  aucun  meurt,  porter  et  faire  dueil  ; 
Si  tu  crois  bien  que  Dieu  vers  luy  le  maine, 
A  quelle  fin  en  jectes  larmes  d'oeil? 
Le  veulx  tu  vif  tirer  hors  du  cercueil. 
Pour  à  son  bien  mettre  empesche  et  deffenseV 
Qui  pour  ce  pleure  est  marry  dont  le  vueil 
De  Dieu  est  faict.  Jugez  si  c'est  offense. 

Laisse  gémir  et  braire  les  payons, 
Qui  n'ont  espoir  d'éternelle  demeure  ; 
Faulte  de  foy  te  donne  les  moyens 
D'ainsi  pleurer  quand  fault  que  quelqu'un  meure  ; 
Et  quant  au  port  du  drap  plus  noir  que  meure 
Hipocrisie  en  a  taillé  Thabit, 
Dessoubz  lequel  tel  pour  sa  incro  pleure 
Qui  bien  vouldroit  de  son  père  l'obit. 

Messes  sans  nombre  et  force  anniv^saires, 
C'est  belle  chose,  et  la  façon  j'en  prise  ; 
Si  sont  les  chants,  cloches  et  luminaires  ; 
Mais  le  mal  est  en  l'avare  prebstrise  : 
Car  si  tu  n'as  vaillant  que  ta  chemise, 
Tien  toy  certain  qu'après  le  tien  trépas 
Il  n'y  aura  ne  couvent  ne  église 
Qui  pour  toy  sonne  ou  chante  ou  face  un  pas. 

N'ordonne  à  toy  telles  solennité/, 
Ne  soubz  quel  marbre  il  fauldra  qu'on  t'enterre; 

Car  ce  ne  sont  vers  Dieu  que  vanitez: 
Salut  ne  gist  en  tumbeau  ny  en  terre. 
Le  bon  chrestien  au  ciel  ira  grand'erre, 
Fust  le  sien  corps  en  la  rue  enterré, 
Et  le  maulvais  en  enfer  tiendra  serre, 
Fust  le  sien  corps  soubz  Tautel  enserré. 

Mais,  pour  tomber  à  mon  premier  propos, 
Ne  me  crains  plus,  je  te  pry,  ne  mauldis; 
Car  qui  vouldra  en  éternel  repos 
Avoir  de  Dieu  les  promesses  et  dictz, 
Qui  vouldra  veoir  les  anges  benediclz, 
Qui  vouldra  veoir  de  son  vray  Dieu  la  face, 
Brief,  qui  vouldra  vivre  au  beau  Paradis, 
Il  fault  premier  que  mourir  je  le  face. 

Confesse  donc  que  je  suis  bienheureuse, 
Puis  que  sans  moy  tu  ne  peulx  estre  heureux, 
Et  que  ta  vie  est  aigre  ou  rigoureuse, 
Et  que  mon  dard  n'est  aigre  ou  rigoureux  ; 
Car,  tout  au  pis,  quand  l'esprit  vigoureux 
Seroit  mortel  comme  le  corps  immunde, 
Encores  t'est  ce  dard  bien  amoureux, 
De  te  tirer  des  peines  de  ce  monde. 

l'autheur 

Quand  Mort  preschoit  ces  choses,  ou  pareilles, 
Ceulx  qui  avoient  les  plus  grandes  oreilles 
îs'en  desiroient  entendre  motz  quelconques; 
Parquoy  se  teut,  et  feit  marcher  adonques 
Son  chariot  en  grand  triumphe  et  gloyre, 
Et  le  defunct  mener  à  Bloys  sur  Loyre, 
Où  les  manans  pour  le  corps  reposer 
Preparoient  tumbe,  et  pleurs  pour  l'arroseh 

Or  est  aux  champs  ce  mojlel  chariot. 
Et  n'y  a  bled,  ?auge  ne  poUiot, 
Fleurs  ne  boutons  hors  de  la  terre  .yssuz, 
Qu'il  n'admortisse  en  passant  par  dessus. 
Taulpes  et  vers,  qui  dedans  terre  hantent. 
Tremblent  de  peur,  et  î^ien  passer  le  sentent; 
Mesmes  la  terre  en  squrté  ne  se  tient. 
Et  à  regret  ce  chariot  soustient; 

Là  dessus  est  la  Mort  maigre  et  villaine, 
Qui  de  sa  froide  et  pestiféré  alaine 
L'air  d'entour  elle  a  mis  en  tel  meschef, 
Que  les  oy>eaulx  volans  par  sus  son  chef 
Tombent  d'enhault,  et  mortz  en  terre  gisent, 
Excepté  ceulx  qui  les  malheurs  prédisent. 

Bœuiz  et  jumens  courent  par  le  pays, 
De  veoir  la  mort  grandement  esbays. 
Le  loup  cruel  crainct  plus  sa  face  seule 
Que  la  brebis  du  loup  ne  crainct  la  gueule. 
Tous  animaulx  de  quelconques  manières 
A  sa  venue  entrent  en  leurs  tesnieres. 
Quand  elle  approche  ou  fleuves  ou  estangs, 
Poulies,  canardz  et  cignes  là  estans 
Au  fons  de  l'eau  se  plongent  et  se  cachent, 
Tant  que  la  Mort  loing  de  leurs  rives  sachent. 

Et  s'elle  approche  une  ville  ou  bourgade. 
Le  plus  hardy  se  musse  ou  chet  malade, 
Ou  meurt  de  peur:  nobles,  prebslres,  marchans. 
Laissent  la  ville  et  gaignent  l'air  des  champs. 
Chascun  faict  voye  à  la  Chimère  vile, 
Et  quand  on  veoit  qu'elle  a  passé  la  ville, 
Chascun  revient.  Lors  on  espand  et  rue 
Eau  de  senteurs  et  vinaigre  en  la  rue, 
Puis  es  cantons  feu  de  genevre  allument. 
Et  leurs  maisons  esventent  et  perfament 
A  leur  povoir,  de  leur  ville  chassant 
L'air  que  la  Mort  y  a  mis  en  passant. 

Tant  fait  la  Mort,  qu'auprès  de  Blois  arrive, 
Et  costoyoit  jà  de  Loyre  la  rive. 
Quand  les  poissons,  grans,  moyens  et  potis 
Le  hault  de  l'eau  laissèrent  tous  crainctifz, 
Et  vont  trouver  au  plus  profond  et  bas    • 
Loyre  leur  Dieu,  qui  prenoit  ses  esbatz. 
Dedans  son  creux,  avec  ses  sœurs  et  filles, 
Dames  des  eaux,  les  nayades  gentilles. 
Mais  bien  à  coup  ses  esbatz  se  perdirent, 
Car  les  poissons  en  leur  langue  luy  dirent 
Gomment  la  Mort,  qu'ilz  avoient  rencontrée, 
Avoit  occis  quelqu'un  de  sa  contrée. 
Le  tleuve  Loyre  adonc  en  ses  espritz 

Bien  devina  que  la  Mort  avoit  pris 
Son  bon  voysin,  dont  si  fort  lamenta, 
Que  de  ses  pleurs  ses  undes  augmenta; 
Et  n'eust  esté  qu'il  esloit  immortel, 
Trespassé  fust  d'ouir  un  remors  tel. 

Ce  temps  pendant  la  Mort  faict  ses  exploicts 
De  faire  entrée  en  la  ville  de  Bloys, 
Dedans  laquelle  il  n'y  a  citoyen 
Oui  pour  fuyr  cherche  lieu  ne  moyen; 
Car  du  defunct  ont  plus  d'amour  empraincte 
Dedans  leurs  cueurs,  que  de  la  Mort  n'ont  craincte. 

De  leurs  maisons  partirent  séculiers, 
Hors  des  convents  sortirent  réguliers, 
Justiciers  laissèrent  leurs  prac tiques, 
Gens  de  labeur  serrèrent  leurs  boutiques; 
Dames  aussi,  tant  fussent  bien  polyes, 
Pour  ce  jour  là  ne  se  feirent  jolies; 
Toutes  et  tous,  des  grans  jusqu'aux  menuz, 
Loing  au  devant  de  ce  corps  sont  venuz, 
Sinon  aucuns  qui  les  cloches  sonnoient, 
Et  qui  la  fosse  et  la  tumbe  ordonnoient. 

Ses  cloches  donc  chascune  église  esbranle. 
Sans  carrillons,  mais  toutes  à  grand  bransle, 
Si  haultement  que  le  ciel  entendit 
La  belle  Echo^  qui  pareil  son  "rendit. 

Ainsi  receu  ont  honorablement 
Leur  amy  mort,  et  lamentab'ement 
L'ont  amené  avec  croix  et  banieres, 
Cierges,  flambeaulx  de  diverses  manières, 
Dedans  resglise  au  bon  sainct  Honoré, 
Là  où  Dieu  fut  pour  son  ame  imploré 
Par  Augustins,  par  Jacobins  et  Carmes 
Et  Cordeliers;  puis  avec  pleurs  et  larmes 
Enterré  Font  ses  parens  et  amys; 
Et  aussi  tost  qu'en  la  fosse  fut  mys, 
Et  que  sur  luy  terre  et  tumbe  l'on  veoit. 
La  liere  Mort,  qui  amené  l'avoit, 
Subtillement  de  là  s'esvanouyt, 
Et  onques  puis  on  ne  la  veit  nouyt. 

Tel  fut  conduyt  dedans  Blois  la  Conté 
L'ordre  funèbre,  ainsi  qu'on  m'a  compté. 

Si  Tay  comprins  succinct  en  cest  ouvrage 
Faict  en  faveur  de  maint  noble  couraLi;-e. 
S'il  y  a  mal,  il  vient  tout  de  ma  part  ; 
S'il  y  a  bien,  il  vient  d'où  le  bien  part. 

IV 

DE   MADAME   LOYSE   DE    SAVOYE,    MERE   DU   ROY 

EN  FORME  d'eGLOGUE 

(1531) 

THENOT,  COLIN 

THENOT 

En  ce  beau  val  sont  plaisirs  excellens, 
Un  cler  ruisseau  bruyant  près  de  rumbrag-e, 
L'herbe  à  souhait,  les  ventz  non  violons, 
Puis  toy,  Colin,  qui  de  chanter  fais  rage. 

A  Pan  ne  veulx  rabaisser  son  hommage  : 
Mais  quand  aux  champs  tu  Faccompagnerois. 
Plus  tost  prouffit  en  auroit  que  dommage  : 
Il  t'apprendroit,  et  tu  l'enseignerois. 

Quant  à  chansons,  tu  y  besongnerois 
De  si  grand  art,  s'on  venoit  à  conlendre. 
Que  quand  sur  Pan  rien  tu  ne  gaignerois. 
Pan  dessus  toy  rien  ne  pourroit  prétendre. 

S'il,  gaigne  en  prix  un  beau  fourmage  leudre. 
Tu  gaigneras  un  pot  de  laict  caillé; 
Ou  si  le  laict  il  ayme  plus  cher  prendre, 
A  toy  sera  le  fourmage  baillé. 


Berger  Thecot,  je  suis  esmerveillé 
De  tes  chansons,  et  plus  fort  je  m'y  baigne 
Qua  escouter  le  linot  esveillé, 
Ou  l'eau  qui  bruyt  tombant  d'une  montaigm 

Si  au  matin  Galliope  te  gaigne, 
Contre  elle  au  soir  obtiendras  le  butin  ; 
Ou  s'il  advient  que  tant  noble  compaigne 
Te  gaigne  au  soir,  tu  vaincras  au  matin. 

Or  je  te  pry,  tandis  que  mon  mastin 

Fera  bon  gael,  et  que  je  ieray  paistre 

Noz  deux  troupeaux,  chante  un  peu  de  Catin, 

Kn  deschilïrant  son  bel  habit  cliampestre. 


Le  rossignol  de  chanter  est  le  maistre  : 
Taire  convient  devant  luy  les  pi  vers; 
Aussi,  estant  là  où  tu  pourras  eslre, 
Taire  feray  mes  chalumeaux  divers. 

Mais  si  tu  veulx  chanter  dix  foys  dix  vers, 
En  déplorant  la  bergère  Loyse, 
Des  coingz  auras  six  jaunes  et  six  vertz, 
Des  mieulx  sentans  qu'on  veit  depuis  Moy?îe. 

Et  si  tes  vers  sont  d'aussi  bonne  mise 
(Jue  les  derniers  que  tu  leis  dTsabeau, 
Tu  n'auras  pas  la  chose  qu'ay  promise, 
Ains  beaucoup  plus,  et  meilleur  et  plus  beau. 

De  moy  auras  un  double  chalumeau, 
Faict  de  la  main  de  Raffy  Lyonnois, 
Lequel  à  peine  ay  eu  pour  un  chevreau 
Du  bon  pasteur  Michau,  que  tu  congnois. 

Jamays  encor  n'en  sonnay  qu'une  foys, 
Et  si  le  garde  aussi  cher  que  la  vie; 
Si  l'auras  lu  de  bon  cueur  toutesfoys, 
Faisant  cela  à  quoy  je  te  convie. 


Tu  me  requiers  de  ce  dont  j'ay  envie  : 
Sus  donc,  mes  vers,  chantez  chantz  douloureux, 
Puis  que  la  mort  a  Loyse  ravie, 
Qui  tant  tenoit  noz  courtilz  vigoureux. 

Or  sommes  nous  maintenant  malheureux, 
Plus  estonnez  de  sa  mortelle  absence 
Que  les  aigneaulx  à  l'heure  qu'entour  eulx 
Ne  trouvent  pas  la  mère  qui  les  pense. 

Pleurons,  bergers,  Nature  nous  dispense  : 
Pleurons  la  mère  au  grand  berger  d'icy  ; 
Pleurons  la  mère  à  Margot  d'excellence, 
Pleurons  la  mère  à  nous  autres  aussi. 

0  grand  pasteur,  que  tu  as  de  soucy! 

Ne  sçay  lequel,  de  toy  ou  de  ta  mère, 
Me  rend  le  plus  de  tristesse  noircy  ; 
Chaulez,  mes  vers,  chantez  douleur  amere. 

Lorsque  Loyse  en  sa  loge  prospère 
Son  beau  mesnage  en  bon  sens  conduisoit, 
Chacun  pasteur,  tant  fust  il  riche  père, 
Lieu  là  dedans  pour  sa  fille  eslisoit. 

Aucanesfoys  Loyse  s'advisoit 
Les  faire  seoir  toutes  soubz  un  grand  orme, 
Et,  elle  estant  au  milieu,  leur  disoit  : 
«  Filles,  il  fault  que  d'un  poinct  vous  informe. 

Ce  n'est  pas  tout  qu'avoir  plaisante  forme. 
Bordes,  troupeaulx,  riche  père  et  puissant  : 
Il  faut  preveoir  que  vice  ne  difforme 
Par  long  repos  vostre  aage  fleurissant. 

Oysiveté,  n'allez  point  nourrissant, 
Car  elle  est  pire  entre  jeunes  bergères 
Qu'entre  brebis  ce  grand  loup  ravissant 
Qui  vient  au  soir  tousjours  en  ces  fougères. 

A  travailler  soyez  doncques  légères; 
Que  Dieu  pardoint  au  bon  homme  Roger  : 
Tousjours  disoit  que  chez  les  mesnageres 
Oysiveté  ne  trouvoit  à  loger.  » 

Ainsi  disoit  la  mère  au  grand  berger. 
Et  à  son  dict  Iravailloient  pastourelles  : 
L'une  plantoit  herbes  en  un  verger, 
L'autre  paissoit  colombz  et  tourterelles. 

L'autre  à  l'aiguille  ouvroit  choses  nouvelles. 
L'autre  en  après  feisoit  chappeaulx  de  fleurs. 
Or  maintenant  ne  font  plus  rien  les  belles, 
Sinon  ruysseaux  de  larmes  et  de  pleurs. 

Converty  ont  leurs  danses  en  douleurff, 
Le  bleu  en  brun,  le  vertgay  en  tanné. 
Et  leurs  beaulx  tainclz  en  mauvaises  coulenr>i. 
Chantez,  mes  vers,  chantez  dueil  ordonne. 

Dès  que  la  Mort  ce  grand  coup  eut  donné, 
Tous  les  plaisirs  champeslres  s'assoupirent  ; 
Les  petis  veniz  alors  n'ont  aliéné, 
Mais  les  forts  venIz  encores  en  souspirent. 

Fueilles  et  fruiclz  des  arbres  abbalirent; 
Le  cler  soleil  chaleur  plus  ne  rendit: 

Du  manteau  vert,  les  prez  se  devostirent; 
Le  ciel  obscur  larmes  en  respandit. 

Le  grand  pasteur  sa  musette  fendit, 
Ne  voulant  plus  que  de  pleurs  se  mesler, 
Dont  son  Irouppeau,  qui  plaindre  Fentendit, 
Laissa  le  paistre  et  se  print  à  besler. 

El  quand  Margot  ouyt  tout  révéler, 
Son  gentil  cueur  ne  fut  assez  habile 
Pour  garder  l'œil  de  larmes  distiller, 
Ains  de  ses  pleurs  en  feit  bien  pleurer  mille. 

Terre  en  ce  temps  devint  nue  et  débile; 
Plusieurs  ruyssoaux  tous  à  sec  demourerent  ; 
La  mer  en  fut  troublée  et  mal  tranquille, 
Et  les  daulphins  bien  jeunes  y  pleurèrent. 

Biches  et  cerfz  estonnez  s'arresterent  ; 
Bestcs  de  proye  et  bestes  de  pasture, 
Tous  animaulx  Loyse  regrettèrent, 
Excepté  loups  de  mauvaise  nature. 

Tant  en  etfect  griefve  fut  la  poincture. 
Et  de  malheur  l'advanture  si  pleine, 
Que  le  beau  lys  en  print  noire  taincture, 
Et  les  troupeaux  en  portent  noire  laine. 

Sur  l'arbre  sec  s'en  complainct  Philomene  : 
L'aronde  en  faict  cris  piteux  et  trenchans; 
La  tourterelle  en  gémit  et  en  meine 
Semblable  dueil,  et  j'accorde  à  leurs  chants. 

O  francs  bergers  sur  franche  herbe  marchans, 
Qu'en  dictes  vous?  Quel  dueil,  quel  ennuy  est  co 
De  voir  sécher  la  fleur  de  tous  noz  champs? 
Chantez,  mes  vers,  chantez  :  «  Adieu  liesse.  » 

Nymphes  et  dieux  de  nuict  en  grand'  destresse 
La  vindrent  veoir,  et  luy  dirent  :  «  Helas! 
Dors  tu  icy,  des  bergers  la  maistresse. 
Ou  si  c'est  Mort  qui  t'a  mise  en  ses  lacs? 
,    Las!  ta  couleur  (telle  comme  tu  l'as) 
Nous  juge  bien  que  morte  tu  reposes. 
Ha!  Mort  fascheuse!  onques  ne  te  meslas 
Que  de  ravir  les  excellentes  choses! 

Tant  eust  au  chef  de  sagesses  encloses, 
Tant  bien  sçavoit  le  clos  de  France  aymer, 
Tant  bien  y  sceut  au  lys  rendre  les  roses, 

Tant  bien  y  sceut  bonnes  herbes  semer. 

Tant  bien  sçavoit  en  seurté  conlermer 
Tout  le  bestail  de  toute  la  contrée; 
Tant  bien  sçavoit  son  parc  clorre  et  fermer, 
Qu'on  n'a  point  veu  les  loups  y  faire  entrée. 

Tant  a  de  foys  sa  prudence  monstrée 
Contre  le  temps  obscur  et  pluvieux, 
Que  France  n'a  (long  temps  a)  rencontrée 
Telle  bergère,  au  rapport  des  plus  vieulx. 

Adieu,  Loyse,  adieu  en  larmes  d'yeulx  ; 
Adieu  le  corps  qui  la  terre  décore.  » 
En  ce  disant  s'en  vont  nymphes  et  dieux. 
Chantez,  mes  vers,  chantez  douleur  encore. 

Rien  n'est  ça  bas  qui  ceste  mort  ignore  : 
Congnac  s'en  coingne  en  sa  poictrine  blesme  ; 
Romorantin  la  perte  remémore  ; 
Anjou  faict  jou,  Angoulesme  est  de  mesme. 

Amboyse  en  boyt  une  amertume  extrême  ; 
Le  Maine  en  mené  un  lamentable  bruit  ; 
La  povre  Touvre,  arrousant  Angoulesme, 
A  son  pavé  de  truites  tout  destruict. 

Et  sur  son  eau  chantent  de  jour  et  nuict 
Les  oignes  blancs,  dont  toute  elle  est  couverte, 
Pronostiquans  en  leur  chant  qui  leur  nuit, 
Que  Mort  par  mort  leur  tient  sa  porte  ouverte. 

Que  faictes  vous  en  ceste  forest  verte, 
Faunes,  Sylvains?  Je  croy  que  dormez  làl 
Veillez,  veillez,  pour  plorer  ceste  perte. 
Ou,  si  dormez,  en  dormant  songez  la. 

Songez  la  Mort,  songez  le  tort  qu'elle  a  : 
Ne  dormez  point  sans  songer  la  meschante; 
Puis  au  resveil  comptez  moy  tout  cela 
Qu'aurez  songé,  affin  que  je  le  chante.  • 

D'où  vient  cela  qu'on  veoit  l'herbe  séchante 
Retourner  vive  alors  que  l'esté  vient. 
Et  la  personne  au  tumbeau  tresbuschanle. 
Tant  grande  soit,  jamais  plus  ne  revient? 

Ha!  quand  j'ouy  l'autrehier  (il  me  souviem 
Si  fort  crier  la  corneille  en  un  chesne, 
C'est  un  grand  cas  (dy  je  lors)  s'il  n'advient 
Quelque  meschef  bien  tost  en  cestuy  règne. 

Autant  m'en  dit  le  corbeau  sur  un  fresne  ; 
Autant  m'en  dit  Testoille  à  la  grand'  queue; 
Dont  je  laschay  à  mes  souspirs  la  resne, 
Car  tel'  douleur  ne  pense  avoir  onc  eue. 

Chantez,  mes  vers,  fresche  douleur  conceue. 
Non,  taisez  vous,  c'est  assez  déploré  : 
Elle  est  aux  champs  Elisiens  receue, 
Hors  des  travaulx  de  ce  monde  esploré. 

Là  où  elle  est  n'y  a  rien  défloré  ; 
Jamais  le  jour  et  les  plaisirs  n'y  meurent; 
Jamais  n'y  meurt  le  vert  bien  coloré, 
Ne  ceulx  avec  qui  là  dedans  demeurent. 

Car  toute  odeur  ambrosienne  y  fleurent, 
Et  n'ont  jamais  ne  deux  ne  trois  saisons, 
Mais  un  printemps,  et  jamais  ilz  ne  pleurent 
Perte  d'amys,  ainsi  que  nous  faisons. 

En  ces  beaulx  champs  et  nayfves  maisons 
Loyse  vit,  sans  peur,  peine  ou  mesaise  ; 
Et  nous  ça  bas,  pleins  d'humaines  raisons, 
Sommes  marrys  (ce  semble)  de  son  aise. 

Là  ne  veoit  rien  qui  en  rien  luy  desplaise  ; 
Là  mange  fruict  d'inestimable  prix; 
Là  boyt  liqueur  qui  toute  soif  appaise; 
Là  congnoistra  mille  nobles  esprits. 

Tous  animaulx  playsans  y  sont  compris, 
Et  mille  oyseaulx  y  font  joye  immortelle, 
Entre  lesquelz  vole  par  le  pourpris 
Son  papegay,  qui  partit  avant  elle. 

Là  elle  veoit  une  lumière  telle 
Que  pour  la  veoir  mourir  devrions  vouloir. 
Puis  qu'elle  a  donc  tant  de  joye  éternelle, 
Cessez,  mes  vers,  cessez  de  vous  douloir. 

Mettez  voz  montz  et  pins  en  nonchaloir, 
Venez  en  France,  ô  Nymphes  de  Savoye, 
Pour  faire  honneur  à  celle  qui  valoir 
Feit  par  son  loz  son  pays  et  sa  voye. 

Savoysienne  estoit,  bien  le  sçavoye, 
Si  faictes  vous  ;  venez  donques,  affin 
Qu'avant  mourir  vostre  œil  par  deçà  voye 
Là  où  fut  mise  après  heureuse  fin. 

Portez  au  bras  chascune  plein  coffm 

D'herbes  et  fleurs  du  lieu  de  sa  naissance, 

Pour  les  semer  dessus  son  marbre  lin, 

Le  mieulx  pourveu  dont  ayons  congnoissance. 

Portez  rameaulx  parvenuz  à  croissance  : 
Laurier,  lyerre  et  lys  blancs  honorez, 
Romarin  vert,  roses  en  abondance, 
Jaune  soucie  et  bassinetz  dorez, 

Passeveloux  de  pourpre  colorez, 
Lavende  franche,  œilletz  de  couleur  vive, 
Aubepins  blancs,  aubepins  azurez. 
Et  toutes  fleurs  de  grand'  beauté  nayfve. 

Chascune  soit  d'en  porter  attentive. 
Puis  sur  la  tumbe  en  jectez  bien  espais, 
Et  n'oubliez  force  branches  d'olive, 
Car  elle  estoit  la  bergère  de  paix. 

Laquelle  sceut  dresser  accords  parfaicts 
Entre  bergers,  alors  que  par  le  monde 
Taschoient  l'un  l'autre  à  se  rendre  deflaicts, 
A  coup  de  goy,  de  houlette  et  de  fande. 

Vien,  le  dieu  Pan,  vien  plus  tost  que  Faronde 
Pars  de  tes  parcs,  d'Arcadie  desplace, 
Cesse  à  chanter  de  Syringue  la  blonde, 
Approche  loy  et  te  mets  en  ma  place, 

Pour  exalter  avec  meilleure  grâce 
Celle  de  qui  je  me  suis  entremys: 
Non  (pour  certain)  que  d'en  parler  me  lasse, 
Mais  tu  as  tort  que  tu  ne  la  gemys. 

Et  toy,  Thenot,  qui  à  plourer  t'es  mys 
En  m'escoulant  parler  de  la  trèsbonne, 
Délivre  moy  le  chalumeau  promys, 
A  celle  fin  qu'en  concluant  la  sonne. 

Et  que  du  son  rende  grâces,  et  donne 
Louenge  aux  dieux  des  haults  moniz  et  des  plains, 
Si  haultement  que  ce  val  en  resonne  :    • 
Cessez,  mes  vers,  cessez  icy  voz  plaincts. 


0  franc  pasteur,  combien  tes  vers  sont  pleins 
De  grand'  doulceur  et  de  grand'  amertume! 
Le  chant  me  plaist,  et  mon  cueur  tu  contrains 
A  se  douloir  plus  qu'il  n'a  de  coustume. 


/i02 


COMPI.AINCTES 


Quand  tout   si  dict,  Melpomené  allume 
Ton  stile  doulx  à  tristement  chanter  : 
Oultre  il  n'est  cueur  etfust  ce  un  cueur  d'enclumr 
Que  ce  propos  ne  ieit  bien  lamenter. 

Parquoy  (Colin)  sans  dater  ne  venter, 
Non  seulement  le  bon  llageol  mérites, 
Ains  devroit  on  chapeau  te  présenter 
De  vert  laurier,  pour  choses  tant  bien  dictes. 

Sus,  grans  toreaux,  et  vous,  brebis  petites, 
Allez  au  tect,  assez  avez  brousté  ; 
Puis  le  soleil  tombe  en  ces  bas  limites, 
Et  la  nuict  vient  devers  l'autre  costé. 


de  monsieur  le  general  guillaume 
preud'hommb 

(1543) 

Unique  fils  de  Preud'homme,  dont  l'ame 
Ces  jours  passez  soubz  la  funèbre  lame 
Laissa  le  corps,  escoute  un  peu  comment 
Celle  du  mien  s'en  vint  en  un  moment 
Bien  tost  après  en  mon  lict  m'apparoistre, 
Et  les  secretz  qu'elle  me  feit  coiicrnoistre. 

«  FÛT.  (ce  dit  elle]  en  noz  champs  Elisées, 
N'a  pas  longtemps,  par  les  droictes  brisées 
Est  devers  nous  un  esprit  arrivé, 
Discret,  gentil,  amyabîe  et  privé. 
Qui,  deschargé  de  son  terrestre  corps, 
Et  plus  n'estant  de  ce  monde  records, 
S'en  vint  trouver  au  plus  beau  du  pourpris 
Les  immortelz  et  fleurissans  esprits 
Des  renommez  vieulx  poètes  Galliques, 
Qui  en.  accords  plus  divins  que  angeliques 
Tout  à  l'entour  des  lauriers  tousjours  verts 
Alloient  chantans  à  l'envy  maintz  beaulx  vers. 

Luy  là  venu,  ils  cessèrent  leurs  chants  : 
Et  il  leur  dit  :  «  O  l'eslite  des  champs 
Elisiens,  espritz,  en  vérité. 
Par  dessus  tous  remplys  de  deité, 

Je  ne  suis  point  esprit  de  poësie  : 

Mais  je  suis  tel,  qu'amour  et  fantasie 

J'avois  en  vous  et  en  vostre  vertu, 

Estant  encor  de  chair  et  d'os  vestu. 

Et  délaissant  le  monde  terrien, 

Je  quictay  tout,  et  si  n'apportay  rien 

Que  les  beaulx  vers  de  voz  célestes  veines, 

Qui  en  mes  soingz,  mes  labeurs  et  mes  peines 

Me  soulageoient,  tout  par  cueur  les  disant, 

Avec  amys  ou  princes  devisant, 

Parmy  lesquelz  alors  en  toute  gloire 

De  voz  haultz  noms  il  estoit  laict  mémoire. 

Or  donc,  espritz  pleins  de  bonté  nayve, 
Souffrez  qu'icy  avecques  vous  je  vive, 
Puisque  vescu  avez  au  cabinet 
De  ma  mémoire.  »  Adonques  Molinet 
Aux  vers  fleuris,  le  grave  Ghastellain, 
Le  bien  disant  en  rithme  et  prose  Alain, 
Les  deux  Grebans,  au  bien  resonnant  slile, 
Octavian,  à  la  veine  gentile. 
Le  bon  Crétin  aux  vers  équivoque, 
Ton  Jehan  le  Maire,  entre  eulx  hault  colloqii;^, 
Et  moy,  ton  père,  en  joye  le  receusnies, 
Car  quasi  tous  de  luy  congnoissance  eusmes. 
«  Heureux  esprit  (ce  luy  va  Crétin  dire) 
Quelle  raison  plus  tost  vers  nous  te  lire 
Que  par  devers  tant  d'espritz  excellens 
Qui  sont  ici,  jadis  tous  opulens, 
A  toy  pareilz,  et  conseilliers  royaulx, 
Desquelz  tu  fuz,  voyre  des  plus  loyaulx  ?  » 
Il  luy  respond  :  <s  0  ame  débonnaire, 
Penser  me  fais  au  labeur  ordinaire        # 
Que  j'eus  au  monde  ;  et,  parmy  eux  estant, 
J'y  penserois  encores  tant  et  tant, 
Que  le  record  de  ces  solicitudes 
Me  priveroit  de  grans  béatitudes 
Qui  sont  céans.  Je  cherche  les  délices 
Qui  aux  espritz  sont  duysans  et  propices  : 
Je  cherche  joye  et  repos  et  sçavoir  : 
Où  les  puult  on  mieulx  qu'entre  vous  avoir  ? 
^>  soit  ma  joye  on  ce  poinct  accomplie, 

Et  par  sus  tout,  Crelin,  je  te  supplie 

De  me  monstrer  en  ces  beciulx  champs  floria 

Nostre  Ennius  Guillaume  de  Loris, 

Qui  du  romant  acquit  si  grand  renom, 

Duquel  aussi  nous  deux  portons  le  nom, 

Dont  mieulx  je  Tayme.  »  Adonc  Crétin  le  mené 

Par  un  sentier  odorant  et  amené, 

Au  bout  duquel  soubz  un  rosier  plaisant 

Peult  veoir  de  loing  Loris  encor  faisant 

Tout  à  part  soy  ses  rep:retz  et  clamours 

Après  sa  Rose.  0  puissance  d'amours  1 

Là  parvenuz,  Crétin,  qui  le  plainct  fort, 

Luy  dit  :  «  Loris,  Amour  te  doint  confort! 

Laisse  tes  plainclz  :  voicy  une  noble  ame, 

Qui,  évitant  d'ignorance  le  blasme. 

Fut  en  son  temps  le  copieux  registre 

Des  beaulx  escriptz  que  jadis  sçeurent  tistro 

Les  bons  facteurs  du  gallique  hemispere, 

Desquelz  lu  es  le  bon  ancien  père. 

Si  eusses  veu  comment,  sans  peine  prendre, 
En  sa  mémoire  il  les  sçavoit  comprendre, 
Puis  de  quel'  grâce,  et  avec  quel  plaisir 
Les  recitoit  en  lieu,  temps  et  loisir, 
Non  moins  aymé  eusses  le  reciteur 
Que  l'œuvre  mesme  ou  le  compositeur. 
C'est  le  plaisir  où  il  se  delectoit 
Quand  du  Roy  Franc  servant  fidèle  cstoit, 
Et  gênerai  des  argenteuses  sommes 
Là  où  du  ^'ord  prindrent  le  nom  les  hommes. 

C'est  le  second  de  qui  les  mains  loyalles 
Seules  ont  eu  des  finances  roy ailes 
Gouvernement.  Or  les  a  il  laissées 
Mieulx  qu'avant  luy  en  ordre  bon  dressées, 
Et  au  sortir  du  corps,  ja  d'aage  plein, 
Cler,  pur  et  net,  s'en  vint  en  ce  beau  plain 
Chercher  repos  en  la  troupe  immortelle 
De  nous,  qui  tous  luy  devons  amour  telle 
Que  luy  à  nous.  —  Au  nom  du  Tout  Puissant 
Bien  venu  soit  l'Esprit  resplendissant, 
Respond  Loris  ;  d'un  nom  sommes  tous  trois  ; 
Pour  la  mornifle  encor  un  j'en  vouldrois 

Avecques  nous.  »  De  sa  bouche  à  grand'  peine 
Fut  hors  ce  mot,  qu'ilz  veirent  en  la  plaine 
Venir  plus  cler  que  nul  ruby  ballay 
L'esprit  du  preux  Guillaume  du  Bellay, 
Tant  travaillé  des  guerres  piedmontoises, 
Qu'à  peine  eust  sceu  encor  aller  deux  toises  ; 
Si  se  vint  mettre  avec  eulx  à  repos, 
Larmes  laissant  à  souldars  et  supposts, 
Laissant  en  France  et  en  Piedmont  ennuy, 
Mais  non  laissant  homme  semblable  à  luy. 

Bien  tost  après,  allans  d'accord  tous  quatre 
Par  les  préaux  tousjours  herbuz  s'esbatre, 
Du  mesme  nom  deux  Espritz  rencontrèrent  : 
L'un  Bissipat,  que  neuf  sœurs  allecterent  ; 
L'autre  Budé,  qui  la  palme  conquit 
Sur  les  sçavans  du  siècle  où  il  vesquit. 
Bien  heureuse  est,  ô  Clément,  ta  naissance, 
Qui  de  luy  euz  privée  congnoissance. 

Au  demeurant,  nostre  Gaulle,  ainsi  comme 
Nous  a  compté  l'Esprit  du  grand  Preud'liomme, 
De  maint  poëte  ores  est  décorée  : 
Mais  entre  tous  de  trois  moult  honorée, 
Dont  tu  es  l'un,  Sainct  Gelais  angelique. 
Et  Heroet,  à  la  plume  héroïque. 

Maulgré  le  temps  vos  espritz  dureront 
Tant  que  françoys  les  hommes  parleront. 
Ainsi  le  dit  l'ame  de  frais  venue, 
A  qui  sans  fin  est  la  troupe  tenue 
De  Parnasus,  veu  qu'en  mortelle  vie 
Aymée  l'a,  et  en  l'autre  suyvie. 

Poètes,  donc,  qui  en  terre  vivez. 
Le  loz,  le  bruit  de  Preud'homme  escrivez 
En  chascun  genre  et  espèce  de  mètre;* 
En  escrivans,  n'oubliez  pas  à  mettre 
Qu'au  riche  estât  où  il  se  conduisoit, 
Autant  sur  tous  sa  vertu  reluysoit 
Comme  Aurora  est  luysante  et  décore 
Sur  toute  esloille,  ou  Phebus  sur  Aurore. 

Aurore  adonc  à  la  face  vermeille 
Sortit  du  ciel,  et  sur  ce  je  m"esveille. 
La  plume  prins,  me  meis  à  ritlimo^ei* 

Ma  vision,  affm  de  Tenvoyer 
A  toy,  du  vray  Preud'homme  filz  unique. 
\  Reçoy  la  donc  :  je  la  te  communique 
Gomme  au  plus  proche,  espérant  que  ce  Val, 
Plus  grand  d'esprit  qu'en  armes  Perceval, 
Et  dont  ta  sœur  à  bon  jour  lut  pourveue, 
Aura  rhonneur  de  la  seconde  veue. 
Et  si  mes  vers  te  plaisent  (comme  pense), 
De  toy  ne  veulx,  pour  toute  recompense, 
Fors  qu'en  vertus  sois  ton  père  ensuyvant, 
Si  qu'on  le  voye  cncor  en  toy  vivant 

